
GAJUS SVETONIJUS TRANKVILAS 
IR JO KŪRYBA 


Daugelio antikos rašytojų, taip pat ir Svetonijaus biografiją tenka 
dėlioti iš nuotrupų: kelių trumpų užuominų iš jo paties veikalo; kelių 
Plinijaus Jaunesniojo laiškų, adresuotų pačiam Svetonijui, iš kurių ga- 
lima šį bei tą sužinoti; kelių to paties Plinijaus užuominų kitiems as- 
menims adresuotuose laiškuose; vieno 1950 m. Afrikoje rasto įrašo, 
patikslinančio kai kuriuos jo tarnybinės karjeros momentus; poros pa- 
stabų apie jį vėlesniais laikais (IV-VI a.); beje, dar Svido sudarytame 
žodyne (X a.) pateikto jo kūrinių sąrašo - štai ir daugmaž visi šaltiniai 
apie Svetonijaus gyvenimą. 

Tiksliai nežinome net Svetonijaus gimimo ir mirties datų. Vienoje 
savo knygos „Dvylikos cezarių gyvenimas“ vietoje jis užsimena, jog bu- 
vęs dar jaunuolis (adulescens), kai 88-89 m. Rytuose pasirodė apsišau- 
kėlis Neronas. Turint omenyje, jog sąvoka adulescens neapibrėžta - 
nuo 15 iki 20-30 metų, galima manyti, jog Svetonijus gimė apie 70 m. 
po Kr. Jis priklausė raitelių luomui, o jo tėvas buvo raitelių luomo 
legionų tribūnas Otono kariuomenėje. Svetonijus greičiausiai užaugo 
ir gavo įprastinį to meto išsilavinimą Romoje. Iš pradžių mokėsi gra- 
matikos, vėliau retorikos. Baigęs šiuos mokslus, jis pateko į Plinijaus 
Jaunesniojo būrelį, kuris buvo vienas iš to meto kultūrinio gyvenimo 


centrų. Plinijus pamilo talentingą ir išprususį jaunąjį savo draugą ir ta- 
po jo globėju. 


GAJUS SVETONIJUS TRANKVILAS IR JO KŪRYBA 


Svetonijaus karjera prasidėjo nuo karo tarnybos - toks raitelių luo- 
mo žmogaus įprastinis kelias aukštyn, tačiau ši tarnyba nebuvo jam 
prie širdies. Beje, Plinijus buvo išrūpinęs jam garbingą karo tribūno 
vietą, tačiau Svetonijus pasiprašė leisti jam atsisakyti šių pareigų. Jis 
verčiau pasiliko Romoje ir tapo dviejų žynių kolegijų nariu. Plinijus ta- 
da išprašė iš imperatoriaus Trajano savo globotiniui trijų vaikų teisę, 
teikiančią tam tikrų tarnybos lengvatų. Taigi išeitų, kad Svetonijus bu- 
vo vedęs ir turėjo šeimą, tačiau apie tai nėra jokių duomenų. Tuo metu 
jis užsiiminėjo advokato praktika - vėlgi širdies į ją neįdėdamas. Su- 
sapnavęs blogą sapną, jis prašo savo globėją atidėti eilinį bylos pro- 
cesą, taigi šiam tenka net guosti savo prietaringą draugą. Tuo metu 
Svetonijus jau buvo baigęs didelį veikalą „Apie žymius vyrus“. Šios 
knygos fragmentų išliko iki mūsų dienų. 

Kai imperatorių Trajaną pakeitė Adrianas - mokslo žmogus, ver- 
tinantis ir mokslą, ir meną, Svetonijui atsirado galimybė gauti gerai 
apmokamą tarnybą imperatoriaus dvare. Greitai jis ir pateko į impe- 
ratoriaus kanceliariją, tapo mokslo reikalų vedėju. Pradžioje prižiūrė- 
jo bibliotekas, o vėliau gavo aukštesnį - imperatoriaus patarėjo postą 
susirašinėjimo reikalams. Pas jį plaukte plaukė įvairios ataskaitos bei 
skundai iš visų imperijos vietų: jis pranešinėjo apie tai imperatoriui, 
atsakinėjo į gautą korespondenciją bei siuntinėjo į įvairias imperijos 
vietas imperatoriaus potvarkius. Tarnyba imperatoriaus rūmuose su- 
teikė Svetonijui galimybę prieiti prie valstybinių archyvų ir jis ją išnau- 
dojo - surinko daug archyvinės medžiagos savo literatūrinei veiklai. 
Tuo metu jis parašė knygą „Dvylikos cezarių gyvenimas“ ir išleido ją, 
dedikuodamas pretorionų viršininkui Adriano valdymo metu Septici- 
jui Klarui, su kuriuo susipažino jau Plinijaus būrelyje. Po Plinijaus 
mirties Septicijus tapo naujuoju Svetonijaus mecenatu. Knygos dedi- 
kacija, kaip ir knygos pradžia, iki mūsų dienų neišliko. 

Svetonijus imperatoriaus patarėju dirbo neilgai: 122 m. imperato- 
riaus Adriano įsakymu, matyt, dėl kažkokių rūmų intrigų, jis buvo at- 
leistas. Tuo metu Svetonijus turėjo per penkiasdešimt metų. Apie to- 
lesnį jo gyvenimą nieko nebežinome, tačiau sprendžiant iš gausybės jo 
parašytų knygelių bei traktatų, jis gyveno gan ilgai ir mirė turbūt apie 
150 metus. 

Mokslininkai išskaičiuoja nemaža Svetonijaus knygelių bei trak- 
tatų, nepasiekusių mūsų arba pasiekusių tik iš dalies — jų fragmentų. 
Temos, kurias rašytojas gvildeno, buvo kuo įvairiausios, nieko bendra 
neturinčios tarpusavy. Jis rašė apie graikų vaikų žaidimus, apie romė- 
nų metus, apie knygų ženklus, apie Romą, romėnų papročius ir doro- 

vę, apie graikiškus keiksmažodžius bei jų kilmę, apie karalius, apie 
pagarsėjusias kekšes ir kt. Kai kurios knygelės minėta tematika buvo 
parašytos graikiškai. Tematinė tų kūrinėlių įvairovė visais laikais trik- 
dė literatūros tyrinėtojus, ir net atsirado tvirtinančių, jog Svetonijus - 
ne istorikas, o rašytojas enciklopedininkas, kurį vienodai domino tiek 
romėnų magistratūra, tiek graikiški keiksmažodžiai. 

Tačiau tie įvairios tematikos kūrinėliai mums yra beveik nežinomi, 
nes tuo tarpu Svetonijus pateko į literatūros istoriją kaip istorikas, o jo 
brandžiausia knyga „Dvylikos cezarių gyvenimas“ yra istorinis veikalas. 
Kas paskatino Svetonijų jo imtis? O-gal ir ši knyga parašyta pripuola- 
mai, kaip anie traktatai? Norint atsakyti į šiuos klausimus, reikia nors 
probėgšmiais susipažinti su istorine to meto situacija, kai Svetonijus ra- 
šė šį savo istorinį veikalą. 

Kai 96 m. buvo nužudytas imperatorius Domicianas - tikras tiro- 
nas, padvelkė nauji vėjai. Beje, ir pats Domicianas nė kiek neabejojo, 
kad po jo mirties išauš šviesesnis rytojus. „Greit taip ir atsitiko, mat 
nauji valdovai buvo teisingi ir nuosaikūs“, - rašė Svetonijus savo isto- 
rinio veikalo paskutiniojo puslapio gale. Tie nauji valdovai - Nerva, 
Trajanas, Adrianas ir kt., savo asmenybėmis bei veikla buvo Julijų — 
Klaudijų - Flavijų dinastijos cezarių priešybės. Visų pirma jie stengė- 
si nuraminti ankstesnių imperatorių įbaugintus žmones, nuolat karto- 
dami, jog tironija baigta visiems laikams. Nemažindami savo valdžios, 
jie, kaip ir Augustas, reiškė pagarbą senatui, prisiekdami nebausti 
senatorių. Jie nepriiminėjo skundų iš vergų, visur buvo kuklūs ir pri- 
einami. Ypatingą naujų cezarių globą pajuto glaudžiai susijusi su val- 
dančiuoju luomu inteligentija. Imperatorius Adrianas, 117 m. pakeitęs 
Trajaną, visapusiškai išsilavinęs žmogus, ėmė kviestis į savo rūmus 
mokslininkus, rašytojus, poetus kaip draugus ir pašnekovus. Visi, ku- 
rie buvo nepatenkinti tironišku Domiciano režimu, dabar galėjo lais- 
vai išlieti savo nepasitenkinimą būdami tikri, kad jų veikalai bus kuo 
palankiausiai priimti. Atėjo laikas įvertinti praėjusį laiko tarpsnį, ku- 
piną kruvinų karų, žudynių, baisių nelaimių, imperatorių žiaurumo, jų 
koktaus ištvirkimo bei kitokių baisybių. Greta Juvenalio, Tacito bei 
kitų rašytojų, poetų ir istoriografų išėjo į literatūrinę areną su savo is- 
toriniu veikalu ir Svetonijus. Paprastai istorikai stengiasi suvokti isto- 
rijos dėsnius, aprašyti ir paaiškinti įvykius, ištirti faktus bei jų tarpu- 
savio ryšį tose sudėtingose priežasčių bei pasekmių peripetijose, ir tas 
ryšys tarsi gija eina per visą Romos istoriją ar kokį nors jos tarpsnį. 
Svetonijus istorinio fono nepateikia: geriausiu atveju jis tik primena 
jį manydamas, jog visi svarbūs įvykiai skaitytojui yra gerai žinomi, o vi- 

sa, kas vyksta didžiulėje imperijos erdvėje, prasiskverbia į Svetonijaus 
pasakojimą tik kaip duslus atgarsis. Siekdamas savo užsibrėžto tikslo — 
įvertinti praėjusį laikotarpį - Svetonijus neatsitiktinai pateikia dvyli- 
kos Romos valdovų charakteristikas, mat, jo manymu, imperijos liki- 
mas visiškai priklauso nuo geros arba blogos valdovų valios. Autoriaus 
žvilgsnis visąlaik sutelktas tik į imperatorių asmenybes - visa kita 
nesvarbu. Taigi Svetonijaus istorija - tai ne imperijos, o imperatorių 
istorija: imperatorius vienas atsakingas už visa, kas vyksta jo valdymo 
metu. Todėl Svetonijui svarbu ne chronologine tvarka išdėstyti ir 
aprašyti įvykius, o pavaizduoti, kaip jautėsi imperatorius tų įvykių 
sūkury. Nieko nuostabaus, jog apie Mutinos karą jis užsimena tik no- 
rėdamas papasakoti, kad Oktavianas prieš mūšį miegojo it užmuštas. 
Neatsitiktinai iš visų imperatorių karo žygių smulkiausiai aprašytas 
juokdariškas Kaligulos žygis į Galiją ir Germaniją. 

Visas Svetonijaus dėmesys sutelktas į Romą, į imperatoriaus rū- 
mus ir į tai, kas vyksta juose. Jis išskaičiuoja imperatoriaus pastaty- 
dintus pastatus bei surengtus žaidimus, išleistus įstatymus bei ediktus, 
atskleidžia valdovo santykius su senatu, raitelių luomu ir kitais žmo- 
nėmis. Ypač daug dėmesio skiriama imperatoriaus teisminei veiklai 
bci teismo organizavimui ir vadovavimui. Tuo tarpu asmenys, supantys 
imperatorių ir darantys jam didžiulę įtaką tvarkant įvairius valstybės 
reikalus, nublanksta. Antai Augusto biografijoje lieka nuošaly Agripa 
ir Mecenatas, o Tiberijaus - Sejanas, beje, Makronas ne mažiau ryški 
figūra, visai nepaminėtas, Nerono biografijoje - jo mokytojas Seneka, 
ir karas su judėjais paminėtas tik kaip dingstis iškilti Vespasianui. 
Tiktai bevalio Klaudijaus biografijoje išvardinti jo patarėjai - atleisti- 
niai, kurių žaisliukas buvo pats imperatorius. Užtat imperatorių, už- 
gožusį visa kita, Svetonijus išmargina įvairiausiais faktais fakteliais iki 
pačių smulkmenų. Vaizduodamas imperatorių, įkūnijusį visą Romos 
valstybę, Svetonijus pateikia rūpestingai surinktas žinias apie jo kilmę, 
charakterį, sveikatą, įpročius, interesus, gyvenimo būdą, valstybinę 
veiklą ir kt. Taip atsirado piktadarys Tiberijus, kvailys Kaligula, 
juokdarys Klaudijus, nežinantis saiko Neronas. Arčiausiai idealaus 
imperatoriaus - Svetonijaus idealaus imperatoriaus dorybių bei ydų 
matas - Augustas ir Titas. Įdomu, kad Cezario ir Augusto biografijos 
aprašytos išsamiau ir smulkiau nei visos kitos, o juos vertindamas Sve- 
tonijus priešina visiems kitiems. Beje, požiūris į Cezarį principato me- 
tu buvo dvilypis: imperatoriai jį gerbė kaip savo pirmtaką ir genialų 
karvedį, tačiau jo pasiūlyti politinių problemų sprendimai jiems buvo 
nepriimtini. Šiuo požiūriu jiems pavyzdys buvo ne Cezaris, o Augustas. 

Svetonijui Cezaris irgi didis žmogus, bet pragaištingas valdovas. Au- 
gusto priešinimas Cezariui matyti daugelyje jų biografijų skirsnių; 
ypač ryškiai tironiškų Cezario siekių bei Augusto respublikos idealų 
aprašyme (Julijus 76-79; Augustas 28, 52, 53). Be to, Augusto biog- 
rafijoje išsiskiria ankstyvasis periodas, kai žmogaus trūkumai nustelbė 
valdovo privalumus, ir brendimo periodas, kai politinė išmintis užgožė 
žmogaus trūkumus. Tokia pat ir Augusto tradicijų tęsėjo Tito 
evoliucija — audringa jaunystė ir išmintingas brandos periodas. Jų 
priešingybė - Tiberijus ir Domicianas. Svetonijus juos vaizduoja val- 
dymo metu besikeičiančius ne į gera, o į bloga. Palaiminga ir daug ža- 
danti valdymo pradžia gan greit virsta žiauria tironija (Tiberijus 26, 33, 
42; Domicianas 3). Pagaliau Kaligulos bei Nerono paveikslai - despo- 
tizmo įsikūnijimas. 

Rašydamas šį istorinį veikalą, Svetonijus naudojosi savo pirmtakų 
darbais bei gausia ir įvairia archyvine medžiaga. Jis peržiūrėjo šūsnis 
analų, monografijų, pamfletų, memuarų, kalbų, laiškų, senato bei 
miesto žinių, ediktų. Tų kūrinių skiltyse buvo apstu ir tokios medžia- 
gos, kuri kitados ėjo iš lūpų į lūpas ir buvo patikėta tik patiems arti- 
miausiems bei patikimiausiems draugams, taigi perdėm tendencinga. 
Svetonijui teko nelengvas uždavinys: jam reikėjo tuos šaltinius atsi- 
rinkti ir kritiškai juos įvertinti. Reikalas tas, kad Julijų-Klaudijų sosto 
įpėdinystės tvarka buvo gan keista: valdžia geriausiu atveju pereidavo 
iš giminaičio giminaičiui, bet niekuomet iš tėvo sūnui ar iš brolio bro- 
liui. To meto Romoje kiekvienam naujam imperatoriui jo pirmtakas — 
asmeninis priešas, pernelyg ilgai temdęs jo kelią į valdžią. Siekdami 
įsitvirtinti valdžioje, imperatoriai iš pradžių būdavo geri ir gailestingi. 
Pašalinę buvusio princepso artimuosius iš valstybės aparato, jie smerk- 
davo savo pirmtako žiaurumą ir piktnaudžiavimą valdžia bei prisieki- 
nėdavo, jog valdysią visiškai kitaip, o įsitvirtinę valdžioje darydavo tą 
patį. Todėl ir istorinė bei publicistinė to meto literatūra ryškiai sky- 
rėsi - visoje literatūroje, sukurtoje imperatoriui gyvam esant, jis be 
galo liaupsinamas, o parašytoje po imperatoriaus mirties - niekinamas 
ir peikiamas. 

Susigaudyti šioje skirtingų nuomonių jūroje ir išsirinkti laiko reika- 
lavimus atitinkančią medžiagą bei teisingą variantą buvo išties neleng- 
va. Tačiau Svetonijui rūpėjo kitkas. Jam magėjo, kad kraštutinumai - 
imperatorių dorybės ir ydos - iškiltų vieni prieš kitus tarsi ant skirtingų 
svarstyklių lėkščių, tad ir šaltinius pasirinko dvejopus: dorybėms 
išryškinti —- cezarių gyvenamojo meto juos be saiko liaupsinančią lite- 
ratūrą, o ydoms - literatūrą, sukurtą po jų mirties ir lygiai tiek pat juos 

peikiančią. Toks prieštaringumas Svetonijaus netrikdė; jam nesvarbu 
buvo, ar tai tiesa, ar šmeižtas - jam rūpėjo faktai, šmaikštūs pokštai, 
juokingi ar siaubą keliantys atsitikimai. Deja, kaip ir kiti antikos isto- 
rikai, Svetonijus savo veikale „Dvylikos cezarių gyvenimas“ vengia nu- 
rodyti šaltinius. Juos nurodo tik nenorėdamas prisiimti atsakomybės už 
pateiktas žinias, kai klausimas ginčytinas, arba norėdamas sublizgėti ci- 
tata iš įdomaus ir sunkiai prieinamo šaltinio (pvz., Augusto laiškų). Mus 
domina kita šio dalyko pusė, būtent kaip autorius visą tą medžiagą pa- 
naudojo ir išdėstė savo veikale. 

Svetonijus atsisakė tradicinio biografijos metodo - chronologine 
tvarka išdėstyti įvykius bei juos susieti į vientisą pasakojimą. Jo 
tikslas - įvertinti imperatorius bei jų veiklą, o tam reikia ne susieti fak- 
tus į rišlų pasakojimą, o juos kaip galima labiau išsklaidyti, izoliuoti, 
0 po to sugrupuoti. Tam tikslui Svetonijus sukūrė savotišką visoms 
biografijoms bendrą loginę schemą. Kiekvieną biografiją jis suskirstė 
į skiltis, šias - į skyrius, kuriuose yra dar ir poskyrių, kur pažeriami 
faktai. Kiekvienas įvykis ar faktas čia randa savo vietą tarsi sisteminia- 
me kataloge ar muziejaus vitrinoje: faktų krūva čia pagal sistemą su- 
grupuojama. 

Biografinė Svetonijaus schema susideda iš keturių skilčių: impera- 
toriaus gyvenimas prieš jam ateinant į valdžią, valstybinė veikla, asme- 
ninis gyvenimas ir mirtis bei palaidojimas. Pirmojoje ir paskutiniojoje 
skiltyje autorius tik reikalo verčiamas laikosi chronologinio nuoseklu- 
mo, o vidurinės skiltys sukurtos pagal loginę schemą. Ypač ta schema 
akivaizdi tose biografijose, kur gausu medžiagos, tarkim, Augusto. 
Paskutiniųjų imperatorių biografijose dėl medžiagos stokos schemos 
ne visai laikomasi. Schemos rėmus autorius užpildo medžiaga, aprė- 
piančia įvairias imperatoriaus gyvenimo bei veiklos sritis. Tai ir impe- 
ratoriaus asmeninis gyvenimas, ir jo valstybinė veikla, politinės nau- 
jovės, teismai, įstatymų leidyba, karo žygiai, įvairūs renginiai, statybos, 
apdovanojimai ir t. t. Turint omeny, kad Svetonijui imperatorius - tai 
imperija, imperatorių portretai kartu yra ir aprašomojo laikotarpio 
Romos istorija. 

Antikinių tekstų leidėjai žino, kaip sunku suskirstyti antikinių rašy- 
tojų rišlų ir sklandų pasakojimą. Svetonijus šiuo požiūriu išimtis - jo 
pasakojimas pats savaime prašosi suskirstomas į skyrius. 

Skyriaus pradžioje paprastai būna pateikiama bendra frazė, o pas- 
kui pažeriama daug ją patvirtinančių faktų - tokia jo skyrių struktūra. 
Svetonijus tarsi būgštauja, kad skaitytojas gali įnikti į rišlų pasakoji- 
mą, taigi ištisai primena, jog svarbiausia - ne rišlus pasakojimas, o fak- 


11 


GAJUS SVETONIJUS TRANKVILAS IR JO KŪRYBA 


tų virtinės bei jų išdėstymas. Apie kiekvieną biografiją jis galėjo pasa- 
kyti, jog surinkta tiek ir tiek faktų. 

Aišku, tokiai savitai medžiagai reikia ir savito meninio jos pateiki- 
mo. Svetonijus rašė ne taip, kaip to reikalauja stilistinė tradicija, o 
taip, kaip reikalavo jo sukaupta medžiaga. Jis nesijaudina dėl savo 
frazių monotoniškumo, jam nė motais, kad imperatoriaus išvaizdos 
aprašymas tarsi paimtas iš policijos protokolo. Jam rūpi, kaip į savo 
sukurtos biografijos schemos rėmus sudėlioti faktus. Svetonijaus isto- 
rinio veikalo įtaiga slypi jo biografijų skyriuose. Kiekvieną skyrių au- 
torius pradeda bendra fraze; toliau aiškina ją, pateikdamas pavyzdžių, 
tai yra, pažerdamas faktų, o galiausiai tą faktų virtinę baigia įspūdinga 
pabaiga. Antai Kaligulos biografijoje gausus Kaligulos talentų išskai- 
čiavimas baigiamas visa paneigiančiais žodžiais: „Jis negalėjo išmokti 
plaukti“. Romėnams tas faktas daug ką pasakė (Kaligula 54). Taip pat 
įspūdinga pabaigos eilutė apie tai, kaip Kaligula voliojosi aukso mo- 
netų krūvoje (Kaligula 42), apie arklį - konsulą (Kaligula 55) ir t. t. 

Svarbi meniniu požiūriu ir biografijos pradžia bei pabaiga. Antai 
panegiriškas Germaniko portretas yra ryškus kontrastas tamsiam jo 
sūnaus Kaligulos paveikslui. Beje, netgi vienoda autoriaus pasirinkta 
skyrių bei poskyrių sistema nesukausto pasakojimo laisvės. Priklauso- 
mai nuo medžiagos gausumo bei jos pobūdžio autorius tuos savo sky- 
rius čia išplečia, čia suglaudžia. Kiekvieną skyrių jis užpildo skirtinga 
medžiaga, tačiau apgalvoja perėjimą nuo vienos rūšies faktų prie ki- 
tos (pvz., Kaligula 37-38; Vespasianas 9-10). Nėra biografijų, kurio- 
se skyrių tvarka būtų tokia pati, išskyrus šešias paskutiniąsias. Net ir 
ten, kur išskaičiuojami vien faktai, autorius sugeba išvengti vienodu- 
mo. Sumaniai reguliuodamas dėstymo tempą, jis vienur pateikia trum- 
pą svarbių įvykių apžvalgą, kitur, priešingai, detaliai aprašo tokius 
mažmožius kaip Augusto antspaudą. Smulkmenas apie nukarusią mi- 
rusio Cezario ranką, mokslišką žodžio puerperium aiškinimą ar kokį 
nors dėmesio vertą epizodą autorius pateikia meniškai ir įtaigiai. Skai- 
tytojas pastebi menišką bei kontrastingą su visomis smulkmenomis 
Cezario abejojimų bei jo svyravimų aprašymą prieš Rubikoną (Julijus 
31-33) ir toliau einantį greitą svarbiausių pergalingos kovos įvykių 
išdėstymą (Julijus 34-35). Įtaigiai pavaizduoja Svetonijus Cezario 
nužudymą bei jo laidotuves, Nerono nužudymą nuo pačių pirmųjų ži- 
nių apie riaušes iki paskutiniųjų mirštančio imperatoriaus žodžių. Tai 
vieni iš geriausių lotyniškosios prozos puslapių. 

Svetonijaus meninių priemonių tikslas - suteikti pasakojimui tiks- 
lumo, aiškumo bei glaustumo. Tai įgyvendinti padeda ir kalba. Sveto- 

nijaus stilius ne meninis, o dalykinis. Jo ištakų reikia ieškoti impera- 
toriaus kanceliarijoje, kur Svetonijus praleido nemaža laiko. Frazių 
struktūra vienoda: sakiniai ilgi, bet ne periodai, šalutiniai sakiniai tarsi 
išplaukia vienas iš kito, o sudėtiniai sujungiamieji - sulipdyti be jung- 
tukų ir panašūs į mozaiką: vos prisiliesi ir jie subyrės. Sakiniuose gau- 
su dalyvinių konstrukcijų, neretai pasitaiko poros sinoniminių žodžių, 
patikslinančių kokią nors sąvoką, kaip antai: dalyvis ir bendrininkas; 
mokąs ir prityręs ir t.t. Visi tie Svetonijaus sakinių ypatumai aptinka- 
mi įstatymų bei teismų kalboje. 

Aišku, į tą dalykinę kalbą prasiskverbia autoriaus mokyklos grama- 
tikos bei retorikos žinios, tačiau Svetonijaus mokykla - tai ne cicero- 
niška Kvintiliano bei jo sekėjų mokykla, veikiau tai sekimas trumpos 
frazės meistro Senekos literatūrinėmis tradicijomis. Tiek sintaksėje, 
tiek gramatikoje bei leksikoje Svetonijus nesistengia laikytis Aukso 
amžiui būdingų normų bei taisyklių. Pavyzdžiui, tariamąja nuosaką jis 
dažnai vartoja vietoj tiesioginės, mėgsta graikizmus, o apskritai, jo kal- 
ba - tai to meto šnekamoji kalba. Teisingai mokslininkai pastebėjo, jog 
Svetonijaus pateikta Augusto biografijoje jo stiliaus charakteristika vi- 
siškai atitinka paties Svetonijaus stilių. 

Filologų bei istorikų nuomone, Svetonijui nepasisekė: kaip istoriką 
jį visiems laikams užgožė Tacitas, o kaip biografą - Plutarchas. Jie 
pateikia daug trūkumų, kaltindami psichologiniu ir chronologiniu ne- 
nuoseklumu, literatūrinio skonio neturėjimu ir tuo, kad jo stilius vie- 
nodas ir sausas. Visa tai - nenuginčijama tiesa. Ir vis dėlto norisi 
manyti, kad šie romėnų istorikui pateikti kaltinimai yra per griežti, nes 
Svetonijus lyginamas su Tacitu ir Plutarchu. Esmė ta, kad visi trys 
minėti autoriai turėjo skirtingus tikslus, taigi pasirinko ir skirtingas 
menines priemones. 

Svetonijus - pirmasis kūrėjas ir atstovas naujo biografijos tipo, kurį 
sukurti pastūmėjo Trajano bei Adriano valdymo metas, poreikis 
tiksliai, grindžiant faktais įvertinti kiekvieno ankstesnės dinastijos 
imperatoriaus veiklą. Kadangi panašaus pobūdžio praeities pažiūrų 
peržiūra vyko ir vėliau, daugmaž po kiekvieno istorijos posūkio, tai 
Svetonijaus sukurta schema buvo priimtina ir vėlesnių amžių biogra- 
fams. Marijus Maksimas II a. parašė šešias rašytojų biografijas — tai 
neišlikusių Svetonijaus biografijų tęsinys. Tos biografijos siekė net 
imperatoriaus Diokletiano įsiviešpatavimą 284 m. Daug vėliau, po 
Romos imperijos suirimo, Einhardtas savo pagiriamojoje „Karolio Di- 
džiojo biografijoje“ kruopščiai atkūrė Svetonijaus sudarytą biogralijos 
rašymo schemą. Taigi Svetonijus tapo šios tradicijos pavyzdžiu. 

Svetonijus nebuvo nei didelis mąstytojas, nei genialus menininkas, 
bet jis pakankamai nuovokus, kad galėtų pajusti savo laiko reikalavi- 
mus, pakankamai protingas ir drąsus, kad rastų savo veikalui „Dvyli- 
kos cezarių gyvenimas“ geriausią formą iš galimų. Dėl to ši jo knyga 
yra vertingas literatūrinis paminklas tos epochos, kuri joje aprašyta. 


JANINA MAŽIULIENĖ 

1 Eidamas šešioliktuosius metus!, jis neteko tėvo. Metams praslin- 
kus, paskirtas Jupiterio žyniu, jis nutraukė sužieduotuves su Ko- 
sucija, kilusia iš nepaprastai turtingos raitelių šeimos (su ja dar 
vaikystėje buvo sužadėtas) ir vedė keturiskart konsulavusio Ci- 
nos dukterį Korneliją, kuri netrukus pagimdė jam dukterį Juli- 
ją. Diktatorius Sula niekaip neįstengė jį priversti išsiskirti su 
Kornelija. Dėl to, pašalintas iš žynių luomo, netekęs žmonos 
kraičio bei šeimos palikimo, jis buvo laikomas diktatoriaus prie- 
šininku ir turėjo slapstytis. Maža to, kad jį vargino maliarija — 
buvo priverstas beveik kas naktį keisti slaptavietes ir išsipirkinėti 
iš šnipų tol, kol neišmeldė vestalių ir savo giminių bei artimųjų — 
Mamerko Emilijaus ir Aurelijaus Koto užtarimo. Gerai žinoma, 
jog Sula kurį laiką griežtai atmetinėjo labai jam atsidavusių ir 
itin žymių vyrų prašymus, tačiau šiems vis neatlyžtant, jis galų 
gale nusileido ir galbūt dievų įkvėptas, o gal kažką nujausdamas 
sušuko: „Jebūna jūsų viršus! Turėkitės jį, tačiau žinokite, jog, tas, 
kuriam taip karštai trokštate gero, kada nors pražudys optima- 


tų“ partiją, kurią mes su jumis drauge gynėme: juk Cezaryje slypi 
daugybė Marijų“. 

2. 1152 


Karo tarnybą jis pradėjo Azijoje pas pretorių? Marką Termą; šio 
pasiųstas į Bitiniją atplukdyti laivyno, ilgokai užsibuvo pas Ni- 
komedą. Tada ir pasklido paskalos, neva karalius suteršęs jo 
skaistybę. Tas paskalas dar labiau išpūtė jis pats, mat po kelių 
dienų vėl išvyko į Bitiniją, apsimetęs, jog vyksta išieškoti sko- 
los iš vieno savo atleistinio kliento. Tolesnė karo tarnyba buvo 
kur kas šlovingesnė, o po Mitilenų* užkariavimo Termas apdo- 
vanojo jį ąžuolo lapų vainiku?. 


Tarnavo jis ir Kilikijoje pas Servilijų Izauriką, bet neilgai. Suži- 
nojęs apie Sulos mirtį ir dėl jos tikėdamasis naujų riaušių, ku- 
rias kurstė Markas Lepidas, jis skubiai sugrįžo į Romą. Vis dėlto 
sąjungos su Lepidu, nors šis karštai to troško, daug ką žadėda- 
mas, jis atsisakė: galbūt nepasitikėdamas Lepido išmintingumu, 
o gal pačiu užmoju, kuris jam pasirodė kur kas prastesnis, nei 
anksčiau manė. 


Beje, užgniaužus pilietinį maištą, jis patraukė teisman buvusį 
konsulą ir triumfatorių Kornelijų Dolabelą, mat šis jį šantaža- 
vo, reikalaudamas pinigų; tačiau, pastarąjį išteisinus, jis nutarė 
pasitraukti į Rodą - iš dalies norėdamas išvengti neapykantos, 
o iš dalies - kad būdamas laisvas nuo karo tarnybos ir turėda- 
mas daug laiko galėtų pasimokyti iškalbos pas geriausią to meto 
mokytoją Apolonijų Moloną. Ten besikeliantį (buvo jau žiemos 
metas) netoli Farmakūzos“ salos jį sučiupo plėšikai. Didžiausiam 
savo apmaudui jis išbuvo jų rankose apie keturiasdešimt dienų 
drauge su vienu gydytoju ir dviem tarnais, mat palydovus ir ki- 
tus vergus jis išsyk išsiuntė pinigų išpirkai. Galop sumokėjęs 
jiems penkiasdešimt talentų, buvo išlaipintas į krantą. Tada ne- 
delsiant išvedęs laivyną, tučtuojau ėmė persekioti besitrau- 
kiančiuosius, o sučiupęs baudė ta pačia bausme, kuria ne kartą 
juokais jiems grasino. Mitridatas tuo metu siaubė gretimas sri- 
tis; kad neatrodytų, jog Cezaris palieka sąjungininkus nelaimė- 
je, iš Rodo, kuris buvo jo kelionės tikslas, persikėlė į Aziją ir, 

surinkęs pagalbinės kariuomenės būrį bei išvaręs iš provincijos 
vyriausiąjį kariuomenės vadą, privertė paklusti nepatikimas bei 
neryžtingas žmonių bendruomenes. 


5 Karo tribūnas" - tai pirmosios jo pareigos grįžus į Romą, kurios 
jam buvo patikėtos tautos balsavimu. Jis labai veikliai padėjo at- 
statyti liaudies tribūnų valdžią, kurią Sula buvo apkarpęs. Be to, 
pasinaudojęs Plotijaus įstatymu, jis sugrąžino Romon žmonos 
brolį Lucijų Ciną bei visus tuos, kurie pilietinio karo metais šlie- 
josi prie Lepido, o po šio mirties pabėgo pas Sertorijų. Jis pa- 
sakė ir kalbą apie tai. 


6 Tapęs kvestoriumi,, jis palaidojo savo tetą Juliją bei žmoną Kor- 
neliją ir pagal paprotį iš rostralinės? tribūnos pasakė dvi pagi- 
riamąsias kalbas'*. Beje, aukštindamas tetą, apie jos bei savo 
tėvo kilmę jis taip pasakė: „Mano tetos Julijos protėviai iš mo- 
tinos pusės yra karališkosios kilmės, o iš tėvo pusės jie susigi- 
miniavę su nemirtingaisiais dievais: mat iš Anko Marcijaus ki- 
lo karaliai Marcijai, beje, tuo vardu vadinosi ir jos motina, o iš 
Veneros - Julijai. Tos giminės vardą turi ir mūsų šeima. Štai dėl 
ko mūsų giminė kupina karališkojo dorybingumo; ji tarsi kara- 
liai daro didžiulę įtaką žmonėms ir turi dieviškojo prakilnumo, 
o dievų galioje yra ir patys karaliai.“ 


Netekęs Kornelijos, jis vedė Kvinto Pompėjaus dukterį ir Lu- 
cijaus Sulos dukraitę Pompėją, su kuria vėliau išsiskyrė įtaręs, 
kad ji ištvirkauja su Publijumi Klodijumi. Visi kalbėjo, kad šis 
ir senatas dėl to iškėlė Klodijui bylą, apkaltinęs jį šventų apei- 
gų suteršimu. 


7 Tapęs kvestoriumi, jis gavo paskyrimą į tolimąją Ispaniją. Kar- 


tą, kai pretoriaus pavedimu lankydamas provincijos teismus 
(mat turėjo susipažinti su teismo procesais) jis atvyko į Gadus, 

pamatęs Herkulio šventykloje Aleksandro Didžiojo statulą at- 
siduso ir tarsi bjaurėdamasis savo dykinėjimu, - juk jis dar nič- 
nieko įsimintino nebuvo nuveikęs, o tuo tarpu Aleksandras, bū- 
damas jo metų"“, jau visą pasaulį buvo užkariavęs, - primygtinai 
išsireikalavo atleidimo, kad vos pasitaikius progai jis galėtų Ro- 
moje atlikti kur kas didesnių darbų. Dar neatsitokėjusiam nuo 
praeitos nakties sapno (mat buvo susapnavęs, neva jis išprievar- 
tavęs savo motiną) sapnų aiškintojai įkvėpė jam didžiulę viltį, 
jog jis tapsiąs viso pasaulio viešpačiu, nes motina, kurią jis re- 
gėjęs gulinčią po juo - esą ne kas kita, kaip žemė, kuri laikoma 
visų gyvų būtybių motina. 


8 Taigi, neišbuvęs paskirto laiko Ispanijoje, jis atvyko į Lotynų ko- 
lonijas"?, bruzdančias dėl pilietinių teisių. Jis būtų dar labiau jas 
pakurstęs žengti kokį nors pašėlusiai drąsų žingsnį, jeigu kon- 
sulai būgštaudami dėl to nebūtų uždelsę išsiųsti Kilikijon surink- 
tų legionų. 


9 O tai tik dar labiau jį paskatino Romoje greit imtis kur kas 
drąsesnių žygių: mat likus kelioms dienoms prieš pradedant ei- 
ti edilo pareigas jis buvo įtartas, jog rengiąs sąmokslą drauge su 
buvusiu konsulu Marku Krasu, su Publijumi Sula bei Lucijumi 
Antonijumi, kurie po išrinkimo konsulais buvo apkaltinti rin- 
kėjų papirkimu. Buvo manoma, jog metų pradžioje jie sukilsią 
prieš senatą, išžudysią jų numatytus asmenis, Krasas tapsiąs 
diktatoriumi, o Cezaris būsiąs paskirtas kavalerijos viršininku. 
Taip savo nuožiūra sutvarkę valstybės reikalus, jie, buvo mano- 
ma, grąžinsią konsulatą Sulai ir Antonijui. Tą sąmokslą Tanu- 
zijus Geminas paminėjo istorijoje, Markas Bibulas - ediktuose, 
o senasis Gajus Kurionas - kalbose. Atrodo, jog tai turi ome- 
nyje ir Ciceronas, rašydamas viename laiške Aksijui, neva, tapęs 
konsulu, Cezaris įsitvirtinęs toje karališkoje valdžioje, apie ku- 
rią svajojęs, būdamas edilu. Tanuzijus priduria, jog Krasas iš gai- 
lesčio ar iš baimės paskirtą žudynių dieną neatvykęs, taip pat ir 

Cezaris nedavęs sutarto ženklo. Kurionas tvirtina, jog buvę su- 
tarta, kad Cezaris nuleisiąs togą nuo vieno peties. Tas pats Ku- 
rionas, taip pat ir Markas Aktorijus Nazonas rašo, jog Cezaris 
rengęs sąmokslą dar ir su jaunuoliu Gnėjumi Pompėjumi. Kilus 
įtarimui dėl Romoje rengiamo sąmokslo, jo paties sutikimu ir 
ne cilės tvarka jam buvusi paskirta Ispanijos provincija ir buvo 
sutarta sukilti tuo pačiu metu: Cezariui - Romoje, o Pizonui - 
provincijoje, remiamiems ambronų"“ ir transpadiečių. Tik dėl 
Pizono mirties jųdviejų sumanymas liko neįgyvendintas. 


Tapęs edilu, jis išpuošė ne tik komicijas"*, forumą bei bazilikas““, 
bet ir Kapitolijų, pastatęs ten laikinus portikus, kad galčtų pa- 
rodyti bent dalį grožybių, kurių apsčiai turėjo. Medžiokles ir 
žaidimus rengė ir drauge su kolega, ir skyrium, bet bendras ju- 
dviejų triūsas garbę atnešė jam vienam. Jo kolega Markas Bi- 
bulas neslėpė, jog jį ištikęs Polukso likimas: mat kaip brolių dvy- 
nių garbei forume pastatyta šventykla buvo pavadinta vicn tik 
Kastoro vardu, taip ir jųdviejų su Cezariu gausios dovanos pri- 
skiriamos vienam Cezariui. Maža to, Cezaris įsteigė dar ir gla- 
diatorių žaidynes, tik išleido šiek tiek mažiau besikaunančių 
porų, nei buvo numatęs. Kai iš visur surinkta marga minia išgąs- 
dino priešininkus, buvo imtasi atsargumo priemonių ir leista 
Romoje laikyti kiekvienam, nepaisant kas jis būtų, gladiatorių 
tiek, kad neviršytų nustatyto jų skaičiaus. 


Įgijęs tautos palankumą, pasitelkęs tribūnus, jis pabandė paveik- 
ti liaudies susirinkimą, kad šis pavestų jam valdyti Egipto pro- 
vinciją - mat atsitiktinai atsirado to ypatingo paskyrimo dings- 
tis: aleksandriečiai buvo išviję savo karalių", senato pavadintą 
romėnų sąjungininku ir draugu, o tai Romoje sukėlė visuotinį 
nepasitenkinimą. Pasisekimo jis nesulaukė, pasipriešinus opti- 
matų partijai; savo ruožtu jis sumenkino jų autoritetą visais ga- 
limais būdais: atstatė kadaise Sulos sugriautus Gajaus Marijaus 
paminklus po pergalės kare su Jugurta, kimbrais ir teutonais!“ 

o vadovaudamas teisme, kai buvo nagrinėjamos žmogžudžių by- 
los, prie jų priskyrė ir tuos, kurie proskripcijų metu pristatę ro- 
mėnų piliečių galvas buvo gavę pinigų iš iždo, nors Kornelijaus 
įstatymais" tokiems buvo numatyta išimtis. 


Jis net prikalbino žmogų apkaltinti išdavyste Gajų Rabirijų, ku- 
ris ypač talkino prieš keletą metų senatui malšinant tribūno Lu- 
cijaus Saturnino sąmokslą, o kai burtas lėmė jam pačiam tapti 
to kaltinamojo teisėju, jis taip įsikarščiavęs pasmerkė Rabirijų, 
jog pastarojo kreipimasis į tautą padėjo lygiai tiek kiek ir į rūs- 
tųjį teisėją. 


Praradęs viltį gauti provinciją, jis įsigeidė tapti vyriausiuoju žy- 
niu ir tam reikalui parodė neregėtą išlaidumą: įbrido į tokias 
milžiniškas skolas, jog mąstydamas apie jas, sakoma, pareiškęs 
motinai, kai rytą pabučiavo ją prieš išeidamas į rinkimus: „Į na- 
mus grišiu tik pontifikas“. Ir iš tikro jis nurungė du stipriausius 
savo varžovus, smarkiai pranokusius jį ir amžiumi, ir padėtimi, 
net jų pačių tribose surinkęs daug daugiau balsų, negu anie abu 
visose. 


Išrinktas pretoriumi, kai buvo atskleistas Katilinos sąmokslas ir 
senatas vienbalsiai nutarė nubausti sąmokslininkus aukščiausia 
mirties bausme, jis vienintelis pasiūlė konfiskavus turtą juos 
pačius išskirstyti po municipijas ir laikyti sargybos priežiūroje. 
Tolydžio pareikšdamas, jog jie užsitrauksią amžiną romėnų tau- 
tos neapykantą, jis įvarė tiek baimės griežtesnių priemonių ša- 
lininkams, jog paskirtas konsulu Decimas Silanas ryžosi netgi 
sušvelninti ankstesnę savo nuomonę, - nes ją pakeisti buvo gė- 
da, - pridurdamas, neva ji buvusi suprasta griežčiau, nei jis pats 
manęs. Cezaris būtų patraukęs į savo pusę daugelį, taip pat ir 
konsulo Cicerono brolį, ir juos laimėjęs, jeigu bepradedantį svy- 
ruoti senatą nebūtų atstačiusi į savo vėžes Marko Katono kal- 
ba. Bet, nepaisant to, jis nesiliovė priešinęsis tol, kol ginkluo- 

tas romėnų raitelių būrys neva saugumo sumetimais apsupo 
senatą ir prisiartino prie jo su nuogais kardais. Jie taip ėmė gra- 
sinti dėl jo besaikio užsispyrimo, jog sėdėjusieji šalimais sena- 
toriai apleido jį; vos keli, apglėbę ir pridengę jį toga, stojo jo pu- 
sėn. Ir tik tada, tikrai išsigandęs, jis ne tik pasitraukė, bet ir iki 
metų pabaigos nebepasirodė kurijoje. 


Tapęs pretoriumi, jis pačią pirmą dieną viešai pareikalavo, kad 
Kvintas Katulas atsiskaitytų prieš tautą dėl Kapitolijaus atsta- 
tymo, ir pasiūlė tą darbą patikėti kitam; tačiau jis buvo nepajė- 
gus palaužti optimatų vienybę ir puikiai matydamas, kaip anie, 
tučtuojau pasitraukę nuo naujai išrinktų konsulų, būriavosi, pa- 
siryžę priešintis, atsisakė to savo sumanymo. 


Beje, kai liaudies tribūnas Cecilijus Metelas, nepaisydamas kitų 
savo kolegų protesto, pasiūlė didžiulį nerimą keliančius įstaty- 
mus, Cezaris stojo jo pusėn ir kuo atkakliausiai jį gynė tol, kol 
senato nutarimu abu buvo nušalinti nuo valstybės valdymo. Ne- 
paisant to, jis išdrįso pasilikti ir toliau valdžioje - vadovauti 
teismui. Ir tiktai sužinojęs, kad jie pasirengę ginkluota jėga ir 
smurtu priešintis, paleidęs liktorius ir nusiėmęs pretoriaus togą, 
patylom išskubėjo namo ketindamas dėl taip susiklosčiusių ap- 
linkybių nekelti triukšmo. Kitą dieną prie Cezario namų savo 
noru suplaukė didžiulė minia, labai triukšmingai šaukianti atsta- 
tyti jį į valdžią ir žadanti savo pagalbą, bet jis ją nutildė. Kadangi 
to niekas nesitikėjo, skubiai sušauktas dėl tos pačios minios se- 
natas įpareigojo geriausius savo atstovus pareikšti jam padėką, 
ir pakvietęs jį į kuriją berte apibėrė pačiais gražiausiais žodžiais 
ir, pakeitęs ankstesnį nutarimą, visiškai atstatė jo padėtį. 


Po to jis vėl įpuolė į kitą bėdą, mat buvo apšauktas Katilinos 
šalininku: kvestoriui Novijui Nigrui jį įskundė šnipas Lucijus Ve- 
tijus, o senatui - Kvintas Kurijus. Pastarajam, kadangi pats pir- 
mas atskleidė sukilėlių planus, buvo paskirta valstybinė premi- 

ja. Kurijus tvirtino, jog apie tai sužinojęs iš Katilinos, o Vetijus 
žadėjo pristatyti net Cezario ranka rašytą laišką Katilinai. Ma- 
nydamas, kad jokiu būdu negalima to pakęsti, Cezaris vargais 
negalais išmaldavęs Ciceroną paliudyti, neva pats Ciceronas 
pranešęs jam apie kai kurias sąmokslo nuotrupas. Dėl viso to 
Kurijus neteko premijos, o su Vetijumi, išieškojus užstatą ir nu- 
savinus turtą, buvo žiauriai susidorota?*: žmonių vos nesudras- 
kytą į gabalus prieš pat rostralinę tribūną, jį įmetė į kalėjimą 
drauge su tuo pačiu tardytoju Novijumi, mat šis buvo apkaltin- 
tas tuo, kad leido įskųsti vyresnį už save pagal rangą. 


Po pretūros burtais jis gavo tolimąją Ispaniją. Ten vykti trukdė 
kreditoriai, tačiau tarpininkaujant laiduotojams"!, jų nusikratė 
ir išvyko į provinciją, nepaisydamas nei papročių, nei įstatymų, 
kuriais seniau buvo tvarkomos provincijos. Neaišku, ar išvyko 
būgštaudamas dėl jam rengiamos civilinės bylos, ar sąjunginin- 
kų meldžiamas kuo veikiau atskubėti į pagalbą. Įvedęs tvarką 
provincijoje, jis vis taip pat tebeskubėjo ir vietininkui dar neat- 
vykus išsirengė į Romą, siekdamas triumfo ir konsulato. Kadan- 
gi rinkimai jau buvo paskelbti, jis, įžengęs į Romą, galėjo veikti 
tik kaip privatus asmuo““. Beje, jis buvo bebandąs apeiti įstaty- 
mus, tačiau daugeliui pasipriešinus buvo priverstas atsisakyti 
triumfo, kad neprarastų konsulato. 

Į konsulus buvo du kandidatai: Lucijus Lukcėjus bei Markas 
Bibulas. Cezaris prisišliejo prie Lukcėjaus, kuris buvo ne tiek 
įtakingas, kiek turtingas, ir susitarė, kad savo pinigus Lukcė- 
jus pažadės centurijoms?* abiejų vardu. Sužinoję apie tai opti- 
matai buvo pašiurpę iš baimės, kad Cezaris pasiryžęs eiti per 
ugnį ir vandenį, jeigu jo kolega aukščiausioje valdžioje bus jo 
šalininkas ir bendramintis; jie (optimatai) suteikė Bibului 
įgaliojimų tokiems pat gausiems pažadams, o daugelis jų su- 
nešė net pinigų. Pats Katonas pripažino, jog visa tai - papirki- 
mas valstybės labui. 

Taigi jis išrenkamas konsulu drauge su Bibulu. Dėl tos pačios 
priežasties optimatai pasistengė, kad būsimiems konsulams būtų 
paskirtos pačios skurdžiausios provincijos - vien miškai ir ga- 
nyklos. Tokia didžiulė skriauda paskatino jį visa savo veikla dė- 
tis prie Gnėjaus Pompėjaus, mat šis buvo susipykęs su senatu, 
kuris labai vilkino patvirtinti jo nutarimus po pergalės su kara- 
liumi Mitridatu. Jis sutaikė su Pompėjumi Marką Krasą - seną 
priešą iš jųdviejų bendro konsulavimo laikų, kai tas pareigas ėjo 
aršiausiai besivaidydami, ir sudarė sąjungą su jais abiem, kad 
valstybėje nebūtų daroma nieko tokio, kas galėtų nepatikti bet 
kuriam iš trijų. 


Pradėjęs garbingą tarnybą, jis pats pirmas įsakė sudarinėti ir vie- 
šai skelbti kasdienines ataskaitas apie senato ir tautos susirin- 
kimus. Jis atgaivino ir senovinį paprotį - tą mėnesį, kai rykštės““ 
būdavo ne pas jį, kurjeris turėjo eiti priešaky, o liktoriai - jam 
įkandin. Cezariui viešai paskelbus žemės įstatymą, o jo kolegai 
Bibului perspėjus apie bloga lemiančius ženklus, anas išvarė 
pastarąjį iš forumo su ginklu rankose. Kitą dieną Bibulas įtei- 
kė skundą senatui, tačiau nesuradęs nei vieno, išdrįsusio sena- 
te pakalbėti apie tokią prievartą ar bent pasiūlyti imtis kokių 
nors priemonių, kurių daugybę turėjo šalinti net kur kas mažes- 
nei netvarkai, - jis puolė didžiulėn neviltin ir iki pat konsulavi- 
mo pabaigos nebekėlė kojos iš namų, o savo nepasitenkinimą 
reiškė vien ediktais“, 

Nuo to laiko Cezaris vienas viešpatavo valstybėje ir viską darė 
savo nuožiūra. Atsirado šmaikštuolių, kurie, norėdami pasišai- 
pyti iš jo, rašė, jog tai ir tai atsitikę konsulaujant ne Cezariui ir 
Bibului, o Julijui ir Cezariui; vienu žodžiu, jie pristatinėjo tą patį 
asmenį dviem vardais: vardu ir pravarde. Netrukus žmonių tar- 
pe paplito tokios eilutės: 


Cezariui konsulaujant, ne Bibului - tai atsitiko. 
Neatsimenu, kad prie Bibulo būt kas įvykę. 

Stelato“ sritį, kurią protėviai laikė neliečiama, ir Kampanijos 
žemę, paliktą valstybės iždui papildyti, jis išdalijo ne burtais dvi- 
dešimčiai tūkstančių piliečių, turinčių po tris ar daugiau vaikų. 
Valstybinių naudmenų nuomotojams prašant lengvatų, jis suma- 
žino nuomą visu trečdaliu ir viešai įspėjo būti sukalbamesniems 
pakėlus kainas naujoms nuomos sutartims. Šiaip, jis dosniai da- 
lijo visa, ko kam reikėjo, niekam neprieštaraujant ir nemėginant 
jo sustabdyti. Pabandžiusį senate papriekaištauti Marką Kato- 
ną jis liepė liktoriui ištempti iš kurijos ir įmesti į kalėjimą. Lu- 
cijui Lukului, kuris dar aštriau jam atsikirto, tiek baimės įvarė 
melagingai apšmeižęs, jog tas net ant kelių puolė prieš jį. Kartą 
Ciceronui teisme apverkiant esamą valstybės padėtį, Cezaris tos 
pačios dienos devintą valandą pervedė jo priešą Publijų Klodijų 
iš patricijų į plebėjus, nuo seno veltui to troškusį. Pagaliau ko- 
vai su visa priešiška partija apskritai jis papirko įskundėją, kuris 
turėjęs paskelbti, neva kažkas jį prikalbinęs nužudyti Pompėjų 
ir, išvedęs prieš rostralinę tribūną kiršintojus, suminėjo jų sla- 
pyvardžius. O kadangi ir vienas, ir kitas vardas buvo suminėti 
be pagrindo, kilo įtarimas, jog tai klasta. Manoma, jog jis nusi- 
vylęs tokio pragaištingo plano sėkme ir nunuodijęs įskundėją. 


Maždaug tuo pat metu jis vedė Lucijaus Pizono, kuris vėliau 
perėmė iš jo konsulatą, dukterį Kalpurniją, o savo dukterį Juli- 
ją išleido už Gnėjaus Pompėjaus, atstūmęs anksčiau pasipiršusį 
Servilijų Cepioną, net neatsižvelgdamas į tai, jog šis itin daug 
pastangų buvo dėjęs jam kovojant su Bibulu. Vėl atnaujinęs 
giminystę su Pompėjumi, pirmiausia atsiklausė jo nuomonės 
balsuojant, o ne Kraso, kaip paprastai būdavo anksčiau, nors pa- 
protys reikalavo ištisus metus laikytis tos apklausos tvarkos, ko- 
kią nustato konsulas per sausio mėnesio kalendas*". 


Uošvio ir žento padedamas, iš visų provincijų jis išsyk išsirinko 


Galiją, kurios turtai bei patogi geografinė padėtis žadėjo jam ne 
vieną triumfą. Taigi pradžioje pagal Vatinijaus įstatymą“ jis gavo 

tik šiapus Alpių esančią Galiją ir priedo Ilyriją, tačiau veikiai dar 
ir senatoriai pridėjo jam Gauruotąją Galiją“ būgštaudami, jog 
jiems atsisakius ją atiduoti, atiduos tauta. Iš to džiaugsmo, ne- 
bejausdamas žemės po kojomis, neištvėrė po kelių dienų nepa- 
sigyręs viso senato akivaizdoje, jog pasiekęs tikslą, gavęs visa tai, 
ko troškęs ir, nepaisant priešų murmėjimo bei jų skundų, nuo 
šiol jis juos visus pažabosiąs. Kai kažkas įsižeidęs pastebėjo, jog 
moterims tai būsią nelengva, jis tarsi pasišaipydamas atrėžęs, jog 
kitados Sirijoje?" karaliavusi ir Semiramidė, o didžiulę Azijos da- 
lį valdžiusios amazonės. 


Pasibaigus jo konsulatui, kai pretoriai Gajus Memijus ir Luci- 
jus Domicijus pareikalavo ataskaitos už nuveiktus pereitų me- 
tų darbus, jis pavedė tai padaryti senatui, tačiau šiam atsisakius, 
tris dienas sugaišęs veltui besiginčydamas, jis išvyko į provinciją. 
Netrukus, tarsi įspėjimo ženklas jam, už keletą prasižengimų bu- 
vo patrauktas teisman jo kvestorius. Veikiai ir jį patį apkaltino 
liaudies tribūnas Lucijus Antistijus. Ir tik kitų tribūnų dėka (mat 
kreipėsi į juos) nebuvo patrauktas teismo atsakomybėn ir apkal- 
tintas, kadangi buvo išvykęs valstybės reikalais. Siekdamas už- 
sitikrinti saugumą ateityje, jis ypač stengėsi kasmet valdžioje 
turėti jam įsipareigojusių žmonių, taip pat padėti ir prileisti prie 
valstybės vairo tik tuos ieškovus, kurie pasižadėdavo ginsią jį, 
kai jo nebus. Iš kai kurių jis pareikalavo priesaikos ar net parašo. 


O kai kandidatas į konsulus Lucijus Domicijus pradėjo viešai 
grasinti, jog tapęs konsulu įvykdysiąs tai, ko neįstengė būdamas 
pretoriumi, būtent, atimsiąs iš jo kariuomenę. Tada Cezaris, 
iškvietęs į savo provincijos miestą Luką, Krasą ir Pompėjų, įti- 
kino juos prašyti antrojo konsulato, mat norėjo nuversti Domi- 
cijų ir penkeriems metams užsitikrinti sau valdžią. Jų padeda- 
mas, jis laimėjo ir viena, ir kita. Tuo pasikliaudamas, jis papil- 
dė legionus, kuriuos buvo gavęs iš valstybės, surinko dar ir nau- 
jus, savo lėšomis įgytus, o vieną - net iš anapus Alpių gyvenančių 

galų, pavadinęs jį gališkai „Alauda“, tai yra „Vieversys“. Tą le- 
gioną apginklavo ir apmokė romėnų papročiu, o vėliau visiems 
tiems kariams suteikė Romos pilietybę. 


Nuo to laiko Cezaris niekada nebepraleisdavo progos kariauti, 
net jeigu tas karas neteisingas ar pavojingas, ir pats pirmas ėmė 
užpuldinėti tiek sąjungininkų gentis, tiek priešiškas ir laukines, 
ir užpuldinėjo tol, kol senatas kartą tarė pasiųsti pasiuntinius 
ištirti padėtį Galijoje, o kai kas manė, jog jį reikią atiduoti prie- 
šams. Tačiau aplinkybėms jam palankiai besiklostant, jis išsi- 
prašė, kad intencinės padėkos pamaldos jo garbei vyktų dažniau 
ir tęstųsi ilgiau nei kada nors anksčiau kieno nors kito garbei. 


Štai beveik viskas, ką jis nuveikė per devynerius metus, būda- 
mas valdžioje. Visą Galiją, kurios apimtis daugiau kaip trys tūks- 
tančiai devyni šimtai mylių ir kuri ribojasi Pirėnų viršukalne, 
Alpėmis, Cebenos kalnu, Reino ir Rodano upėmis, jis pavertė 
provincija, išskyrus sąjungines bei nusipelniusias Romai gentis, 
uždėjęs kasmetines keturiasdešimties milijonų duokles. Jis pir- 
masis iš romėnų pastatęs tiltą užpuolė už Reino gyvenančius 
germanus ir pridarė jiems didžiausių nuostolių. Užpuolė jis ir 
iki šiol nežinomus britus, o juos įveikęs, pareikalavo pinigų bei 
įkaitų. Tiek daug laimėjęs, jis tik trissyk patyrė nesėkmę: Bri- 
tanijoje, kai didžiulė audra vos nesunaikino jo laivyno, Galijo- 
je, kai prie Gergovijos buvo sumuštas jo legionas, ir germanų 
krašte, kai patekę į žabangas tik per plauką liko gyvi jo legatai 
Titurijus ir Aurunkulėjus. 


Tais pačiais metais jis neteko pirmiausia motinos, po to dukters, 
o netrukus ir vaikaičio. Tuo tarpu, kai Publijaus Klodijaus mir- 
tis sukrėtė visą valstybę, senatas nutarė rinkti tik vieną konsu- 
lą, nurodydamas Gnėjaus Pompėjaus vardą. Liaudies tribūnai 
norėjo paskirti Pompėjui kolegą - Cezarį, tačiau šis patarė pra- 
šyti tautos leisti jam veikiau siekti antrojo konsulato dar nepa- 
sibaigus jo valdymo laikui, mat tuo atveju jam nereikėtų skubėti 

į Romą nebaigus karo. Pasiekęs ko troško, jis mintimis ėmė kilti 
dar aukščiau; kupinas vilčių, jis nepraleido nė mažiausios pro- 
gos parodyti savo dosnumą ar suteikti kam nors paslaugas tick 
asmeniniuose, tiek valstybiniuose reikaluose. Gautais už karo 
grobį pinigais jis pradėjo statyti forumą; vien žemė kainavo dau- 
giau kaip šimtas milijonų sestercijų. Dukters atminimui jis paža- 
dėjo surengti gladiatorių rungtynes ir puotą - iki šiol to niekas 
nedarė. O kad žmonės labai nekantriai to laukė, valgius gamino 
ne tik samdyti mėsininkai, bet ir namie. Jei pasižymėję gladia- 
toriai kur nors kaudamiesi užsitraukdavo žiūrovų nemalonę“!, 
jis liepdavo prievarta juos sučiupti ir išgelbėti. Naujokus mokė 
ne gladiatorių mokyklose ir ne pas jų savininkus, o pas romėnų 
raitelius bei senatorius, puikiai valdančius ginklus, jų namuo- 
se. Iš jo laiškų matyti, kaip atkakliai jis prašė juos sekti kiekvieno 
naujoko mokymąsi ir patiems asmeniškai vadovauti besimokan- 
tiems. Legionieriams algas padvigubino visam laikui. Kada duo- 
nos būdavo pakankamai, tiekė ją be jokio saiko, o kartais pa- 
dovanodavo kiekvienam jų po vergą. 


Norėdamas išlaikyti giminystę bei draugystę su Pompėjumi, Ce- 
zaris pasiūlė jam vesti savo sesers dukraitę Oktaviją, kuri, nors 
ir buvo ištekėjusi už Gajaus Marcelo, santuoką su juo nutrau- 
kė, o pats paprašė Marcelo dukters rankos, kuri buvo sužadėta 
su Faustu Sula. Visus Pompėjaus draugus, taip pat daug sena- 
torių jis patraukė į savo pusę, teikdamas be procentų arba su vi- 
sai menkais procentais paskolą. Pasikvietęs kitų luomų piliečių 
arba atėjusius pas jį savo noru, gausiai apdovanodavo, neuž- 
miršdamas nei jų paleistinių, nei vergų, tik atsižvelgdamas į tai, 
ar jie turėjo savo šeimininkų bei patronų malonę. Pagaliau jis 
buvo vienintelis ir itin patikimas ramstis kaltininkų, skolininkų 
bei išlaidžių jaunuolių, išskyrus vien tuos, kurie buvo taip nu- 
grimzdę į nusikaltimų, skurdo ar ištvirkimo liūną, iš kurio net- 
gi jis negalėjo ištraukti. Tokiems jis tiesiai į akis išklodavo, kad 
juos išgelbėti tegalįs vien pilietinis karas. 

Su tuo pačiu atsidėjimu masino jis viso Žemės rutulio karalius 
bei provincijas: vieniems dovanų duodamas tūkstančius belais- 
vių, kitiems be senato ir tautos pritarimo siųsdamas kariuomenę 
kur ir kada tik reikia; stambiausius ne vien Italijos, Galijos, Ispa- 
nijos, bet ir Azijos bei Graikijos miestus jis išpuošė itin didingais 
pastatais. Pagaliau, kai jau visi apstulbinti spėliojo, kur jis suka, 
konsulas Markas Klaudijus Marcelas cdiktu paskelbė, jog užsi- 
imsiąs itin svarbiu valstybės reikalu ir kreipėsi į senatą siūlyda- 
mas, kad Cezarį pakeisiantį asmenį skirtų iš anksto, mat pasibai- 
gus karui stojo taika ir nugalėtojas privalėjo paleisti kariuomenę, 
o Cezariui nedalyvaujant rinkimuose, nekelti jo kandidatūros, 
kadangi ir Pompėjus, tautai nusprendus, vėliau nebedarė išlygų. 
O buvo taip, kad Pompėjus, siūlydamas įstatymą apie aukštųjų 
pareigūnų teises, skyriuje, kuriame buvo uždraudęs jiems siekti 
pareigų už akių, užmiršęs nepadarė išimties netgi Cezariui. Klai- 
dą ištaisė tik tada, kai įstatymas jau buvo išraižytas vario lentoje 
ir padėtas valstybės ižde. Nepatenkintas Marcelas, mat Cezaris 
atėmė iš jo provincijas bei privilegijas, pasiūlė atimti pilietines 
teises ir kolonistams, kuriuos Cezaris, remdamasis Vatinijaus įs- 
tatymu, buvo apgyvendinęs Naujajame Kome, esą pilietybė jiems 
buvo suteikta neįstatymiškai ir turint tam tikrų kėslų. 


Dėl visų šių dalykų Cezaris buvo sukrėstas, mat buvo įsitikinęs 
(apie tai dažnas iš jo galėjo išgirsti), kad dabar jį, pirmąjį vals- 
tybės vyrą, kur kas sunkiau nustumti iš pirmos vietos į antrąją, 
nei paskui iš antros į paskutinę. Dėlto jis iš visų jėgų pasiprie- 
šino: iš dalies įsikišus tribūnams, iš dalies - antrajam konsului 
Servijui Sulpicijui. Kitais metais, kai Gajus Marcelas, perėmęs 
konsulatą iš savo pusbrolio Marko, pabandė laikytis tos pačios 
linijos, Cezaris už milžiniškus pinigus įgijo porą gynėjų: savo ko- 
legą Emilijų Paulą ir patį didžiausią nutrūktgalvį tribūną Gajų 
Kurioną. Pamatęs, jog visi veikia prieš jį dar atkakliau, o atei- 
nantiems metams išrinkti konsulai*? - priešiškos pakraipos, jis 
kreipėsi laišku į senatą, prašydamas neatimti iš jo romėnų tau- 

tos dovanos, arba priešingų atveju ir kiti karvedžiai“ tepaleidžia 
kariuomenes. Manoma, jis buvęs įsitikinęs, jog vos panorėjęs 
lengviau būtų sušaukęs veteranus nei Pompėjus naujokus. O su 
priešininkais susitarė, kad atsisakęs aštuonių legionų ir anapus 
Alpių esančios Galijos, sau galėtų pasilikti du legionus ir šiapus 
Alpių esančią provinciją arba netgi vieną legioną ir Ilyriją iki 
taps konsulu. 


O kai ir senatas atsisakė įsikišti ir priešininkai visiškai neketino 
tartis valstybės reikalais, jis perėjo į artimesniąją Galiją ir už- 
baigęs teismo susirinkimus apsistojo Ravenoje, grasindamas ka- 
ru senatui, jeigu šis imsis griežtesnių priemonių prieš laiduojan- 
čius už jį liaudies tribūnus*“. Aišku, visa tai buvo pilietinio karo 
dingstis, o priežastys, manoma, buvusios kitos. 


Gnėjus Pompėjus dažnokai kalbėdavęs, neva Cezaris norėjęs 
viską taip sujaukti ir apversti aukštyn kojomis dėl to, kad savo 
lėšomis negalėjęs nei baigti pastatų, nei pateisinti vilčių, kurias 
liaudžiai teikęs jo atvykimas. Kiti kalba, neva jis bijojęs, jog tek- 
sią atsiskaityti už viską, ką buvo pridaręs pirmojo konsulavimo 
metu, nepaisydamas lemties ženklų, įstatymų bei protestų. Mat 
ir Markas Katonas prisiekinėdamas ne kartą pareiškė įskųsiąs 
jį teisme, kai tik paleisiąs kariuomenę, ir paprasti žmonės gar- 
siai šaukė, kad jeigu jis grįžtų kaip privatus asmuo, tai jam, kaip 
ir Milonui, tektų gintis teisme, apsuptam ginkluotos apsaugos. 
Kur kas patikimiau yra tai, ką pateikia Azinijus Polionas pasa- 
kodamas, jog Cezaris, žiūrėdamas į Farsalo lauke išgalabytus ir 
bebėgančius priešus, žodis žodin štai ką pasakė: „Jie patys to pa- 
norėjo! Aš, Gajus Cezaris, atlikęs tokius šaunius karo žygius, 
būčiau apkaltintas, jei nebūčiau ieškojęs kariuomenės pagal- 
bos“. Kai kas mano, jog Cezarį užvaldęs valdžios troškimas, tad 
pasvėręs savo, taip pat ir priešų jėgas ir pasinaudojęs proga už- 
grobti aukščiausiąją valdžią, apie kurią svajojęs nuo pat mažens. 
Matyt, taip galvojo ir Ciceronas, nes trečiojoje knygoje „Apie 

pareigas“ rašė, jog nuo Cezario lūpų niekada nenuėjusios Eu- 
ripido eilės, kurias anas taip verčiąs: 


Jei reik įstatymą pažeisti dėl valdžios, 
Pažeiski jį, o apskritai vien tiesą gerbk. 


Ir štai, atėjus žiniai, jog tribūnų tarpininkavimas nuėjęs niekais, o 
jie patys pasitraukę iš Romos, Cezaris nedelsdamas slapčia iš- 
siuntęs pirmyn kohortas“, o kad nekiltų joks įtarimas, dėl akių 
pabuvojo gladiatorių žaidynėse, apsvarstė gladiatorių mokyklos, 
kurią ketino statydinti, planą ir, kaip buvo įpratęs, suruošė di- 
džiulę puotą. Bet nusileidus saulei su maža palyda mulais pakin- 
kytu vežimu iš čia pat stovėjusio malūno kuo slapčiausiai išvyko. 
Sutemus iškrypęs iš kelio, jis ilgokai klaidžiojo, kol pagaliau pra- 
aušus susiradęs vedlį pėsčias siauručiais takeliais ištrūko iš akla- 
vietės ir pasivijęs kohortas prie Rubikono upės (jo provincijos 
ribos) stabtelėjo ir apmąstydamas, kokiam žygiui ryžtasi, atsig- 
ręžęs į savo bendrakeleivius tarė: „Dar ir dabar nevėlu grįžti at- 


gal, tačiau, jei tik pereisime šį tiltelį, viską teks spręsti ginklais“. 


Jam dar tebesvarstant įvyko šit koks stebuklas. Staiga lyg iš že- 
mės išdygo kažkoks neregėto dydžio gražuolis ir prisėdęs šali- 
mais užgrojo vamzdeliu, kurio pasiklausyti subėgo ne tik pie- 
menys, bet ir daugybė palikusių postus karių, o tarp jų būta ir 
trimitininkų. Atėmęs iš vieno trimitą, nepažįstamasis šoko į upę 
ir, visu garsu išpūtęs karo signalą, perplaukė į kitą krantą: „Pir- 
myn! - sušuko tada Cezaris. - Pirmyn, kur šaukia mus stebuk- 
lingi dievų ženklai ir priešų neteisingumas! Burtai mesti!“ 


Taigi esant tokiai padėčiai, jis perkėlė kariuomenę, prijungęs dar 
ir išvarytus liaudies tribūnus, kurie netikėtai pas jį buvo atvykę 
ir nusiplėšęs drabužius su ašaromis akyse šaukėsi karių ištiki- 
mybės. Manoma, jog jis kiekvienam žadėjęs užtikrinti raitelių 
turtinę padėtį?", tačiau tai - tikras nesusipratimas, mat, prabil- 

damas į karius, jis gan dažnai rodydavęs kairės rankos pirštą ti- 
kindamas, jog ramia širdimi pasirengęs nusimauti netgi žiedą, 
kad dosniai apdovanotų visus savo šlovės gynėjus. Paskutinio- 
sios eilės, kurioms lengviau buvo matyti, nei girdėti kalbantįjį, 
šiuos ženklus priėmė kaip žodžius ir paleido paskalas, neva Ce- 
zaris pasiūlęs jiems raitelių žiedus ir po keturis šimtus tūks- 
tančių sestercijų. 


Visi tolesnieji jo veiksmai eilės tvarka tokie: jis užėmė Piceną, 
Umbriją, Etrūriją; Lucijų Domicijų, kuris bruzdėjimo metu bu- 
vo paskirtas jo įpėdiniu ir valdė Korfinijų, privertė pasiduoti ir 
atleido; tada Adrijos jūros pakrante patraukė į Brundizijų, kur 
buvo pabėgę konsulai ir Pompėjus, skubėdami persikelti per jū- 
rą; nesėkmingai pabandęs įvairiausiais būdais sukliudyti jiems 
išplaukti, jis pasuko į Romą; po kreipimosi į senatorius valsty- 
bės reikalais jis užpuolė rinktinę Pompėjaus kariuomenę, kuri 
buvo Ispanijoje, o jai vadovavo trys legatai: Markas Petrėjus, 
Lucijus Afranijus ir Markas Varonas; prieš išvykdamas savo 
draugams jis pareiškė, jog vykstąs pas kariuomenę be vado, o 
iš ten grįšiąs pas vadą be kariuomenės. Kad ir kaip jam kliudė 
tiek Masilijos?* apgulimas, užtvėręs jam kelią, tiek didžiausias 
maisto trūkumas, tačiau greitu laiku jis viską įveikė. 


Grįžęs iš Ispanijos į Romą, po to persikėlęs į Makedoniją, bc- 
veik keturis mėnesius išlaikė Pompėjų didžiausioje apgultyje, 
pagaliau Farsalo mūšyje jį sumušė ir bėgantį persekiojo iki Alek- 
sandrijos, o ten rado užmuštą. Matydamas, kaip karalius Pto- 
lemajas rezga jam pinkles, jis ryžosi kariauti su juo neapsako- 
mai sunkiomis aplinkybėmis: nepatogioje vietoje ir nepatogiu 
metu - žiemą, viskuo pertekusio ir ne mažiau klastingo priešo 
sostinėje, be jokių atsargų ir nepasirengus. Nugalėjęs Egipto ka- 
ralystę, atidavė ją Kleopatrai bei jos jaunėliui broliui, nenorė- 
damas paversti ją provincija, kad kada nors, gavusi ryžtingesnį 
vietininką, ji netaptų perversmų šaltiniu. Iš Aleksandrijos jis pa- 

traukė į Siriją, o iš ten - į Pontą prislėgtas, mat sužinojo, jog di- 
džiojo Mitridato sūnus Farnakas, nutaikęs tinkamą metą, pra- 
dėjo karą ir jau buvo apsvaigęs nuo didžiulių laimėjimų. Penk- 
tą savo atvykimo dieną, praslinkus keturioms dienoms nuo jo 
pasirodymo, Cezaris jį iškart sutriuškino. Vėliau jis dažnai mi- 
nėdavęs, kaip Pompėjui buvo pasisekę įgyti ypatingą karo gar- 
bę, kovojant su visiškai nemokančiu kariauti priešu. Po to Af- 
rikoje jis nugalėjo Scipioną ir Jubą, nes šiedu palaikė priešų li- 
kučius, o Ispanijoje - Pompėjaus sūnus. 


Per visą pilietinį karą jis pats nepatyrė jokio pralaimėjimo, be 
pasiuntinių: mat Gajus Kurijonas žuvo Afrikoje, Gajus Anto- 
nijus pateko į priešų nelaisvę Ilyrijoje, Publijus Dolabela toje 
pačioje Ilyrijoje prarado laivyną, o Gnėjus Domicijus Kalvinas 
Ponte neteko kariuomenės. Pats Cezaris visada kovojo kuo sėk- 
mingiausiai ir fortūna buvo tik jam palanki, išskyrus du sykius: 
vienąsyk prie Dirarchijaus, kai, Pompėjaus sumuštas, bet ne per- 
sekiojamas, suniekino jį, tardamas, jog Pompėjus nemokąs nu- 
galėti, o antrąsyk, paskutiniajame mūšyje Ispanijoje, kai nebe- 
sitikėdamas laimėti jis pagalvojo net apie savižudybę. 


Pabaigęs karus, jis penkis kartus atšventė triumfą: keturis kartus 
vieną mėnesį, tik ne tą pačią dieną, nugalėjęs Scipioną, o penktą 
kartą - nugalėjęs Pompėjaus sūnus. Pirmasis ir pats šauniausias 
buvo gališkas triumfas, antrasis - aleksandriškas, po šio - Ponto, 
tada - afrikietiškas ir paskutinysis - ispaniškas. Vienas nuo kito 
jie skyrėsi apranga bei iškilmių prašmatnumu. Gališko triumfo 
dieną, pravažiuodamas Velabro“? kvartalą, jis vos neiškrito iš ka- 
rietos, nes lūžo ašis. Į Kapitolijų jis įžengė šviesos jūroje: ketu- 
riasdešimt dramblių iš dešinės ir kairės lydėjo jį su žibintais. 
Ponto triumfo metu greta dievų paveikslų procesijoje nešė 
trijų žodžių užrašą: ATĖJAU, PAMAČIAU, NUGALEJAU, 
reiškiantį ne karo įvykius, kaip paprastai, bet greitą jo baigtį. 

Legionieriams veteranams kaip grobį jis davė dvidešimt ketu- 
ris tūkstančius sestercijų, be dviejų tūkstančių, išmokėtų pilie- 
tinio karo pradžioje. Atmatavo ir žemės“, tačiau ne išilginiais 
rėžiais, kad jie neišvarytų buvusių savininkų. Žmonėms jis pa- 
dalijo po dešimt modijų duoninių grūdų ir lygiai po tiek pat sva- 
rų alyvos, dar - po tris šimtus anksčiau pažadėtų sestercijų ir po 
šimtą viršaus už laukimą. Jis taip pat atleido nuo metinio buto 
nuomos mokesčio Romoje, jei jis nebuvo didesnis už du tūks- 
tančius, ir Italijoje - už penkis šimtus sestercijų. Suruošė dar ir 
puotą“, nemokamai apdalino žmones mėsa, o po pergalės Ispa- 
nijoje davė dvejus pusryčius. Kai pirmieji pusryčiai jam pasiro- 
dė patiekti itin kuklūs, neverti jo padėties, po penkių dienų jis 
patiekė kitus, neregėtai prašmatnius. 


Jis rengė įvairiausias pramogas: gladiatorių rungtynes, teatro vai- 
dinimus visuose Romos miesto kvartaluose, aktoriams vaidinant 
įvairiomis kalbomis“*, cirko žaidimus, atletų varžybas bei jūrų 
mūšį. Gladiatorių rungtynėse forume žūtbūtinai kovėsi preto- 
riaus atžala Furijus Leptinas ir kadaise buvęs senatorius bei ad- 
vokatas Kvintas Kalpenas. Karo šokį su ginklais šoko Azijos ir 
Bitinijos vadų sūnūs. Žaidimų metu romėnų raitelis Decimas La- 
berijus suvaidino savo kūrybos pantomimą; apdovanotas pen- 
kiais šimtais sestercijų ir aukso žiedu, jis tiesiai iš scenos perėjo 
per orchestrą ir atsisėdo į vieną iš pirmųjų keturiolikos eilių“. 
Praplėtus cirko žaidimų aikštę į abi puses ir iškasus aplink griovį, 
kilmingieji jaunuoliai skriejo keturkinkiais ar dvikinkiais veži- 
mais bei šokinėjo nuo vieno arklio ant kito. Trojos žaidimą 
sužaidė du berniukų būriai - vyresniųjų ir jaunesniųjų. Žvėrių 
medžioklės cirke trukdavo penkias dienas,,e galiausiai būdavo 
rodomos dvi kautynių rikiuotės, turinčios po penkis šimtus pės- 
tininkų, po dvidešimt dramblių ir po tris šimtus raitelių kiekvie- 
noje pusėje. Kad būtų erdviau kautis, cirke buvo pašalinti posū- 
kio stulpai, o į jų vietą priešpriešiais buvo įrengtos dvi stovyklos. 
Atletai“ varžėsi tris dienas prie Marso lauko laikinai pastatyta- 

me stadione. Mažajame Kodetos“ lauke, iškasus ežerą, jūros mū- 
šyje susirėmė tarsi Tirijos bei Egipto laivynas dviirkliai, triirkliai 
ir keturirkliai laivai, pilni kovotojų. Visų šių reginių pasižiūrėti 
suplaukė iš visų pusių tokia daugybė žmonių, kad daugelis atvy- 
kusiųjų miegojo palapinėse gatvėse arba pakelėse, o minioje 
daug žmonių, tarp jų du senatoriai, buvo negyvai suspausti. 


Po to jis suskato tvarkyti valstybės reikalus: patikslino kalen- 
dorių, kuris nuo seno dėl žynių kaltės (jie sauvališkai įterpda- 
vo mėnesius ir dienas) buvo taip sujauktas, kad pjūties šventę 
švęsdavo nebe vasarą, o vynuogių rinkimo - ne rudenį. Metus 
jis nustatė, atsižvelgdamas į Saulės sukimosi kelią iš trijų šimtų 
šešiasdešimt penkių dienų, ir, užuot įterpęs mėnesį, jis kas ket- 
veri metai pridėjo po vieną dieną“. Kad ateityje laikas būtų tei- 
singai apskaičiuojamas, nuo naujų sausio kalendų, tarp lapkričio 
ir gruodžio, jis įterpė du likusius mėnesius. Taigi metai, taip pa- 
tvarkius, turėjo penkiolika mėnesių, įskaitant ir pridėtinį, kuris 
pasitaikė tais metais. 


Jis papildė senatą, pririnko patricijų, padidino pretorių, edilų“", 
kvestorių ir net žemesnio rango valdininkų skaičių. Taip pat su- 
grąžino teises tų, kuriems cenzorių pastangomis buvo nuplėšta 
garbė arba kuric, teismo sprendimu buvo nuteisti dėl papirkinėji- 
mo. Rinkimus pasidalijo su tauta taip, kad be kandidatų į konsu- 
lus, pusė kitų kandidatų buvo renkami tautos valia, o kita pusė — 
Cezario paskyrimu. Skyrė juos išsiuntinėdamas triboms trumpus 
raštelius: „Diktatorius Cezaris tokiai ir tokiai tribai... Pristatau 
jums štai tokį.ašmenį, kad jis užimtų deramą vietą, jei už jį bal- 
suosite“. Į garbingas vietas jis įsileido ir proskripcijų sąrašuose 
Buvusiųjų sūnus. Teisme paliko tik du teisėjų luomus: raitelių ir 
senatorių, o trečiąjį, tribūnų iždininkų luomą, panaikino. 

Piliečių surašymą jis atliko ne įprastine tvarka ir ne įprastoje 
vietoje, o pagal gatves, pasitelkęs namų savininkus; beje, iš trijų 
šimtų dvidešimties tūkstančių valstybės išlaikomų piliečių pali- 

ko tik šimtą penkiasdešimt tūkstančių. O kad atnaujinant są- 
rašus nebūtų netvarkos, jis pavedė pretoriams kasmet į mirusių- 
jų vietą burtais skirti tuos, kurie nebuvo patekę į sąrašus. 


Be to, išskirstęs aštuoniasdešimt tūkstančių piliečių po užjū- 
rio kolonijas ir dėl to norėdamas papildyti ištuštėjusį miestą, 
jis išleido įstatymą, kad joks pilietis, vyresnis nei dvidešimt 
metų, bet ne vyresnis kaip keturiasdešimties, laisvas nuo,karo 
prievolės, neišvyktų iš Italijos ilgiau nei trejiems metams. Nei 
vienas senatoriaus sūnus negalėjo išvykti iš krašto kitaip, o 
tiktai kaip karinis ar pilietinis aukštojo valdininko palydovas; 
kad gyvulių augintojai ne mažiau kaip vieną trečdalį piemenų 
rinktųsi iš laisvai gimusių suaugusiųjų. Visiems užsiiman- 
tiems Romoje medicina bei laisvųjų menų“ mokytojams jis 
suteikė Romos pilietybę, kad ir jie patys mieliau apsigyventų 
Romoje ir kitus ten patrauktų. Išsklaidęs dažnai puoselėja- 
mas viltis dėl skolų panaikinimo, jis pagaliau nutarė skolinin- 
kų skolos dydį kreditoriams nustatyti, apskaičiavus nuosavy- 
bės vertę prieš pilietinį karą ir nurašius iš bendros skolos su- 
mos visas išmokas arba visus priskaičiuotus procentus. Pagal 
šį nutarimą skolos sumažėjo vos ne ketvirtadaliu. Jis paleido 
visas kolegijas“, išskyrus senąsias, sugriežtino bausmes už 
nusikaltimus, nors turtingieji dėl to dar lengvesniu keliu ėjo į 
nusikaltimus; mat ir tremtyje visi jo turtai liko nepaliesti, 
nors jis, kaip rašo Ciceronas“, už žmogžudystę baudė nusavi- 
nant visą turtą, o už kitus nusižengimus - pusę. 


Teisė? jis kuo kruopščiausiai ir kuo griežčiausiai. Nubaustus už 
prievartos pavartojimą jis netgi pašalindavo iš senatorių luomo. 
Vieno buvusio pretoriaus sutuoktuves su moterimi, kuri vos 
prieš dvi dienas buvo išsituokusi su savo vyru, jis paskelbė ne- 
galiojančiomis, nors įtarimo dėl neištikimybės ir nebuvo. Sve- 
timų šalių prekėms uždėjo muitus. Naudotis neštuvais, vilkėti 
purpurinius drabužius ir puoštis perlais jis leido tik tam tik- 

riems, tam tikro amžiaus?* asmenims ir tam tikromis dienomis. 
Ypač griežtai jis laikėsi įstatymo, smerkiančio prabangą?*; turgų 
apstatė sargybiniais, įpareigojęs juos atiminėti uždraustus mais- 
to produktus ir sunešti jam, o jeigu ko nepastebėdavo sargai, jis 
kartais pasiųsdavo liktorius bei karius, kad šie nurinktų nuo sta- 
lo jau patiektą maistą. 


„Diena iš dienos jis kūrė vis daugiau ir didingesnių planų, kaip 
* statyti ir išgražinti sostinę, sustiprinti bei išplėsti valstybę, 


pavyzdžiui: visų pirma pastatyti tokią Marso šventyklą, ko- 
kios niekada nėra buvusios, užpylus ir sulyginus su žeme eže- 
rą, kuriame jis buvo surengęs jūros mūšį; Tarpėjos?* uolos pa- 
pėdėje pastatyti patį didžiausią teatrą; prideramai sutvarkyti 
pilietinę teisę ir atrinkus iš didžiulės įvairiausių įstatymų krū- 
vos pačius geriausius bei reikalingiausius surašyti juos į kelias 
knygas; įsteigti kuo didžiausias graikiškas bei lotyniškas bib- 
liotekas“*, steigimo bei tvarkymo rūpesčius pavesdamas Mar- 
kui Varonui; nusausinti Pomptino pelkes; nuleisti Fucino eže- 
rą; nutiesti kelią nuo Viršutinės jūros per Apeninų kalnagūb- 
rį iki pat Tibro; iškasti kanalą per Istmo““ sąsiaurį; sutramdyti 
užplūdusius Juodosios jūros pakrantę bei Trakiją dakus, o po 
to veikiai skelbti karą partams, traukiant per Mažąją Armėni- 
darbuojantį ir beplanuojantį jį užklupo mirtis, tačiau, prieš 
pradedant kalbėti apie ją, bus ne pro šalį apibūdinti jo išvaiz- 
dą, aprangą, gyvenimo būdą, papročius, o juo labiau jo veiklą 
taikos bei karo metais. 


Sako, jis buvęs aukštaūgis, baltaodis, puikaus kūno sudėjimo, 
kiek stamboko veido, žvitrių juodų akių, trykštantis sveikata, tik 
prieš mirtį jis staiga imdavęs netekti sąmonės, taip pat per mie- 
gus jis be niekur nieko išsigąsdavęs. Beje, dirbantį jį dusyk bu- 
vo ištikęs epilepsijos priepuolis. Savo kūną jis prižiūrėjo netgi 
itin skrupulingai, nes ne tik kirpdavosi ir skusdavosi, bet ir išpe- . 

šinėdavo plaukus, dėl to kai kas jam priekaištavo; jį bjaurojusi 
plikė buvo suvis nepakenčiama - dėl jos ne sykį jam buvę ap- 
maudu, mat priešininkai pasišaipydavo. Norėdamas to išvengti, 
jis dažniausiai užšukuodavo plikę išretėjusiais plaukais, brauk- 
damas juos nuo pakaušio ant kaktos; iš visų senato bei tautos 
nutarimų dėl papuošalų jis prisitaikė sau ir mielai pasinaudojo 
teise nuolatos nešioti tik laurų vainiką. 


Sako, jog jis išsiskyręs iš kitų ir drabužiais: nešiojęs plačią se- 
natorišką tuniką?? su spurgais prie rankogalių, visada būtinai 
susijuosęs, tik lengvai. Iš to atsiradęs Sulos posakis, mat jis ne 
kartą skatino optimatus saugotis prastai susijuosusio vaikėzo. 


Iš pradžių jis gyveno kukliame name Subūroje“, bet tapęs vy- 
riausiuoju pontifiku apsigyveno valstybiniame pastate Šventojo- 
je gatvėje. Daugelis kalbėjo apie jo begalinę aistrą elegancijai 
bei prašmatnumui: nors buvo neturtingas ir įklimpęs į skolas, 
tačiau už didelius pinigus pasistatydino vilą Dianos miškelyje“, 
pradėjęs nuo pačių pamatų, o kadangi ji ne visai atitiko jo skonį, 
ją visą sugriovė. Į žygius jis imdavęsis mozaikinių grindų gabalų. 


Į Britaniją veržėsi, vildamasis ten rasti perlų, o norėdamas pa- 
lyginti jų didumą, kartais juos sverdavo savo rieškučiomis; raižy- 
tus brangakmenius, kaltinius indus su reljefiškais pagražinimais, 
statulas, senovinius paveikslus visada rinkdavosi su didžiausiu 
užsidegimu; už šiek tiek pamokytus ir gražesnius vergus jis klo- 
davo tokias pasakiškas sumas, kad net pačiam būdavo gėda, ir 
dėl to uždraudė vesti jų apskaitą. 


Provincijose be perstojo keldavo pokylius dviejuose valgo- 
muosiuose: viename prie stalų įsitaisydavo svečiai, apsirengę 
graikiškai, o kitame - dėvintys togas, drauge su vietos įžymybė- 
mis. Namus tvarkė stropiai ir griežtai, ar tai būtų mažmožis, ar 
svarbus reikalas. Kartą jis apkalė kepėjui kojas už tai, kad šis 

šeimininkui atnešė vienokios, o svečiams kitokios duonos; kitą 
kartą mirties bausmės pareikalavo savo numylėtiniui atleistiniui 
už romėnų raitelio žmonos suvedžiojimą, nors dėl to niekas ne- 
siskundė. 


Viešąją nuomonę apie jo skaistybę sugadino tiktai jo paleistuvys- 
tė su Nikomedu,o tai buvo juoda ir nenuplaunama dėmė, užtrau- 
kusi visų pasipiktinimą. Aš jau nekalbu apie visiems puikiai žino- 


„mas Kalvo Licinijaus eilutes: „...kuo kitados garsėjo Bitinija, gar- 


sėjo ir Cezario meilužis“. Nutyliu Dolabelos bei Kuriono vyres- 


"niojo kalbas, kuriose Dolabela vadina jį karalienės meiluže arba 


karališkosios lovos pakoja, o Kurionas - Nikomedo viešnamiu ir 
bitiniškąja lindyne. Nekalbu ir apie Bibulo ediktus, kuriuose jis 
savo kolegą vadina Bitinijos karaliene, pareikšdamas, jog seniau 
jam prie širdies buvęs karalius, o nūnai - karalystė; tuo metu, 
Marko Bruto žodžiais tariant, net ir kažkoks silpnaprotis plepys 
Oktavijus gausiame susirinkime Pompėjų pavadinęs karaliumi, o 
Cezarį - karaliene. Gajus Memijus tiesiog apiberia jį priekaištais, 
kam jis stovėjęs drauge su kitais paleistuviais prie kaušo ir pilstęs 
Nikomedui vyną per didžiulį pokylį, kur svečiavosi kai kurie ro- 
mėnų pirkliai, ir paskelbia jų vardus. Ciceronas irgi nepatenkin- 
tas, nes kai kuriuose laiškuose yra aprašęs, kaip palydovai nuvedę 
Cezarį į karaliaus miegamąjį, kaip jis, purpuriniais drabužiais vil- 
kėdamas, atsigulęs į auksinę lovą ir kaip Bitinijoje buvęs su- 
terštas to Veneros palikuonio jaunystės žiedas; maža to, jis ap- 
rašęs, kaip vienąsyk Cezaris gynęs Nikomedo dukters Nisos bylą 
senate ir, kai paminėjęs karaliaus palankumą jam, Ciceronas jį 
nutraukęs ir išrėžęs: „Prašau, baik visa tai! Visi gerai žino, ką jis 
tau ir ką tu jam davei.“ Pagaliau gališko triumfo metu jo kariai, 
be kitu dainuškų, kurias smagiai traukė eidami paskui vežimą, 
uždainavo ir šią, plačiai paplitusią liaudyje dainelę“: 


Galus Cezaris sutramdė, Nikomedas - Cezarį: 
Cezaris nūnai triumfuoja, kad sutramdė Galiją, 
Nikomedas netriumfuoja, kad sutramdė Cezarį. 

Yra viena nuomonė, jog jis buvo linkęs į meilės džiaugsmus ir 
tam negailėjęs pinigų, kad suvedžiojęs daug kilmingų moterų, 
tarp jų Servijaus Sulpicijaus žmoną Postuniją, Aulo Gabinijaus — 
Loliją, Marko Kraso, taip pat ir Gnėjaus Pompėjaus - Muciją. 
Beje, bent jau tėvas su sūnumi Kurionai bei daugelis kitų prie- 
kaištavo Pompėjui, neva jis kaltas dėl to, kad, trokšdamas val- 
džios, vedė dukterį to žmogaus, dėl kurio išvarė savo žmoną, pa- 
gimdžiusią jam trejetą vaikų, ir kurį jis ne kartą dūsaudamas va- 
dino savuoju Egistu“'. Tačiau labiau nei visas kitas jis mylėjo 
Marko Bruto motiną Serviliją, kuriai dar per pirmąjį savo kon- 
sulavimą nupirko perlų vėrinį už šešis milijonus sestercijų, O per 
pilietinį karą, be kitų dovanų, jis pusvelčiui pardavė jai iš varžy- 
tinių, pagal teismo sprendimą, brangiausius dvarus. Daugeliui 
besistebint dėl tokios pigybės, Ciceronas itin sąmojingai paste- 
bėjo: „Nejau tai blogas sandėris? Žinokite, jog trečioji dalis 
grįžo atgal!“ Mat buvo manoma, jog Servilija suvedusi su Ce- 
zariu taip pat ir savo dukterį Terciją. 


Kad net ir provincijose jis sekiojęs paskui svetimas žmonas, ma- 
tyti ir iš šio dvieilio, kuriuo iš jo šaipėsi kariai per galų triumfą: 


Slėpkite žmonas, miestiečiai, vedame pliką ištvirkėlį. 
Romoje prisiskolinęs aukso, Galijoje iššvaistė. 


Mylėjo jis ir karalienes, kaip antai: Bogudo žmoną maurę Eu- 
noję, kuriai drauge su vyru, kaip rašė Nazonas, pridovanojo 
daugybę brangių dovanų, tačiau užvis labiausiai jis mylėjo 
Kleopatrą, su kuria dažnai puotaudavo iki pat aušros. Jos laivo 
miegamajame jis būtų apiplaukęs visą Egiptą iki pat Etiopijos, 
jeigu kariuomenė nebūtų atsisakiusi jį lydėti. Pagaliau jis pasi- 
kvietė ją į Romą ir su didžiausia pagarba bei brangiomis dova- 
nomis išleido atgal, sutikęs net naujagimį sūnų pavadinti savo 
vardu. Kai kurie graikų rašytojai teigia, jog tas sūnus ir iš vei- 
do, ir iš eisenos buvo panašus į Cezarį. Markas Antonijus pa- 

tvirtino senate, jog Cezaris pripažinęs berniuką savo sūnumi“? 
ir jog apie tai žiną Gajus Matijus, Gajus Opijus bei kiti Cezario 
draugai. Tas pats Gajus Opijus, tarsi Cezarį būtų reikėję patei- 
sinti ir apginti, išleido knygą, kurioje įrodinėjo, neva sūnus, kurį 
Kleopatra laikanti Cezario, esąs visai ne jo. Liaudies tribūnas 
Helvidijus Cina daug kam prisipažino turėjęs parengtą projek- 
tą įstatymo, kurį Cezaris liepęs įvesti jam nedalyvaujant ir kuris 
leidęs Cezariui vesti tiek žmonų, kiek jis norįs ir kokias norįs, 
kad tik jos gimdytų jam vaikus, o kad niekas nesuabejotų, pa- 
sklidus blogam garsui dėl paleistuvystės ir svetimavimo, Kuri- 
onas vyresnysis vienoje savo kalboje pavadino jį vyru visų žmo- 
nų arba žmona visų vyrų. 


Net ir jo priešai pripažino, jog vyno jis beveik negėrė. Marko Ka- 
tono žodžiais, Cezaris vienintelis ėmęsis valstybės perversmo 
blaivus. O Gajus Opinijus priduria, kad jis buvęs toks neišran- 
kus maistui, jog kartą, kai svečiuose buvo patiekta senos alyvos 
ir kai kiti atsisakę jos ragauti, jis vienas valgęs jos daugiau nei 
paprastai, kad neatrodytų, jog jis pastebįs šeimininko aplaidu- 
mą ir nemandagumą. 


Kuklumu nepasižymėjo nei eidamas karines, nei civilines parei- 
gas. Kaip savo prisiminimuose paliudijo kai kurie jo bendra- 


„amžiai, būdamas Ispanijoje prokonsulu, jis iškaulijęs iš sąjun- 


gininkų pinigų skoloms atkišti, o kai kuriuos Luzitanijos miestus 
tarsi priešas nusiaubęs, nors anie sutikę su jo reikalavimais, o 
atvykus jam vartus atkėlę. Galijoje nusiaubęs šventas dievų vie- 
tas, apiplėšęs šventyklas, pilnas brangenybių, o miestus nunio- 
kojęs veikiau dėl grobio, bet ne bausdamas. Aišku, jog iš viso 
to jis susipylė krūvas aukso ir pardavinėjo jį Italijoje bei pro- 
vincijose po tris tūkstančius sestercijų už svarą“. Pirmąkart ta- 
pęs konsulu, jis pavogė iš Kapitolijaus tris tūkstančius svarų 
aukso, jo vieton padėjęs tokį pat svorį paauksuoto vario. Jis pre- 
kiavo sąjungomis bei karalystėmis: vien iš Ptolemajo“* pasig- 

lemžė apie šešis tūkstančius talentų savo ir Pompėjaus vardu. 
Ir vėlesni itin akivaizdūs jo plėšikavimai bei šventvagystės leido 
jam pasisavinti lėšas, numatytas pilietiniams karams, triumfams 
bei žaidimams. 


Iškalbos bei karo mene jis susilaukė tokios pačios, jeigu ne di- 
desnės garbės nei pranašiausi tų dalykų žinovai. Po Dolabelos 
apkaltinimo, be jokios abejonės, jis buvo pripažintas vienu iš 
šauniausių teismo oratorių. Išties ir Ciceronas, išvardindamas 
oratorius savojoje kalboje „Brutui“,* pasisako nežinąs tokio, 
kuris galėtų pranokti Cezarį; o jo minčių reiškimo būdą jis lai- 
kąs įmantriu, subtiliu, netgi iškilmingu bei pakiliu. Kornelijui 
Nepotui apie jį Ciceronas taip parašė: „Kaip manai, kurį iš tų 
oratorių, kurie be savo triūso mene nieko kito nėra nuveikę, ga- 
lėtum palyginti su Cezariu? Kas turi daugiau ir sąmojingesnių 
minčių? Kieno žodžiai puošnesni ir įmantresni?“ Atrodo, jog 
gražbylystės pavyzdžiu, bent jaunystėje, jis buvo pasirinkęs tik- 
tai Cezarį Straboną, o ištraukas iš šio kalbos „Už Sardus“ jis žo- 
dis žodin perkėlęs į savo preliminarinę“ kalbą. Sako, jog jis kal- 
bėjęs skambiu balsu, vaikščiodamas ir smarkiai gestikuliuoda- 
mas, bet dėl to nepraradęs žavumo. Jis paliko keletą kalbų, bet 
kai kurios nepagrįstai priskiriamos jam. Augustas ne be pagrin- 
do mano, jog kalba „Už Kvintą Metelą“ veikiau užrašyta rašti- 
ninkų, nespėjusių sekti oratoriaus žodžių, nei išleista paties Ce- 
zario, mat kai kuriuose egzemplioriuose suradau užrašyta ne 
„Už Metelą“, o „Metelui“; beje, Cezaris kalba joje pirmuoju as- 
meniu - savo vardu gindamas save ir Metelą nuo kaltinimų, ku- 
riais juos apdrabstė bendri judviejų pavyduoliai. Augustas ma- 
no, jog kalba, pasakyta Ispanijoje, irgi vargu ar galinti būti Ce- 
zario, mat sakoma, jog ta kalba buvusi dvilypė: pirmoji jos da- 
lis tarsi pasakyta prieš pirmąjį mūšį, o antroji - prieš antrą. Be- 
je, Azinijus Polionas tikina, kad dėl staigaus priešų antpuolio jis 
net neturėjęs laiko sakyti kalbą. 

Jis paliko užrašus apie savo žygius galų bei pilietiniame kare su 
Pompėjumi. Aleksandrijos, Afrikos bei Ispanijos karų užrašų au- 
torius yra nežinomas: vieni mano, jog tai Opijus, kiti - jog Hirci- 
jus, kuris pabaigė rašyti paskutinę, nebaigtą galų karų knygą. 
Apie Cezario užrašus Ciceronas toje pačioje kalboje „Brutui“ 
taip atsiliepia: „Užrašus“ jis parašė netgi itin pagirtinus: jie pa- 
prasti, be jokių iškalbos puošmenų, tarsi nuogas kūnas be 
drabužių - tikslūs, kartu žavūs, mat jis tenorėjęs paruošti medžia- 
gą, kad norintys rašyti istoriją galėtų ja pasinaudoti, tačiau turbūt 
atsitiktinai pasitarnavo kvailiams, kurie panorės išpuošti tuos jo 
„Užrašus“ savo įmantrybėmis; protingi žmonės jau nebedrįso po 
jo imtis plunksnos.“ Tuos pačius „Užrašus“ Hircijus vertina taip: 
„Jie susilaukė tokio visuotinio pripažinimo, jog, atrodo, kad jie 
veikiau atima galimybę iš istorikų, o ne teikia ją. Mes labiau nei 
kiti žavimės jais, nes kiti žino, kaip gražiai ir tiksliai, o mes žino- 
me, kaip lengvai ir greitai Cezaris juos parašė.“ Azinijus Polionas 
mano, kad jie parašyti ne itin kruopščiai ir bent kiek šališkai, mat 
Cezaris buvo nepagrįstai patikėjęs kitų atliktais žygiais, o savuo- 
sius sąmoningai, o gal užsimiršęs, pavaizdavo neteisingai; taigi 
Polionas mano, jog jis norėtų juos perdirbti ir pataisyti. Paliko jis 
dar dvi knygas „Apie analogiją“, tiek pat - „Prieš Katoną“ ir dar 
poemą „Kelias“. Pirmąjį veikalą parašė žygio per Alpes metu, kai 
baigęs teismo posėdį iš artimosios Galijos grįžo į savo kariuome- 
nę; antrąjį - mūšio prie Mundos metu, o trečiąjį - per dvidešimt 
keturias dienas keliaudamas iš Romos į Ispaniją. Išliko dar jo 
laiškai senatui: atrodo, kad jis pirmasis suteikė tiems laiškams at- 
siminimų knygelės pavidalą su puslapiais, mat anksčiau konsulai 
bei karvedžiai siuntinėdavo juos parašytus tiesiog popieriuje iš 
viršaus į apačią. Išlikę ir jo laiškai Ciceronui, taip pat šeimos na- 
riams apie šeimos reikalus. Jeigu jais reikėdavo ką nors slapto 
pranešti, jis rašydavo sutartiniais ženklais, raides išdėstydamas 
taip, kad negalėtų susidaryti joks žodis. Taigi norint išsiaiškinti ir 
perskaityti, reikėdavo skaityti kas ketvirtą raidę, kaip antai, D 
vietoj A ir taip toliau. Pasakoja ir apie kai kuriuos jo vaikystės bei 

jaunystės metais parašytus kūrinius: „Šlovė Herkului“, tragediją 
„Edipas“, taip pat posakių rinkinį. Augustas savo trumpame ir 
atvirame laiške Pompėjui Markui, kuriam buvo pavedęs tvarkyti 
bibliotekas, uždraudė leisti visas tas knygeles. 


Buvo labai patyręs valdyti ginklus ir arklius, o sunkumus ištver- 
davo lengviau, nei tuo galima patikėti. Žygyje jis būdavo kariuo- 
menės priešakyje: kartais raitas, o dažniausiai pėsčias, plika gal- 
va, nepaisydamas nei karščių, nei lietaus; ilgiausią kelią sukar- 
davo neįtikėtinai greit; neapsisunkinęs manta, samdyta karieta 
jis kasdien įveikdavo po šimtą mylių. Jei kelią pastodavo upės, 
perplaukdavo jas lengvai arba atsigulęs ant paprastų kailių; taip 
dažnokai pralenkdavo net ir pasiuntinius su žiniomis apie jį. 


Sunku pasakyti, ar kariaudamas jis turėjęs daugiau atsargumo 
ar drąsos. Kariuomenės niekada nevesdavo klastingais keliais, 
nuodugniai neišžvalgęs vietovės; ir į Britaniją persikėlė tik po 
to, kai pats ištyrinėjo uostus, jūros kelius bei priėjimą prie sa- 
los. Tačiau sužinojęs, jog apgulta jo stovykla Germanijoje“', per- 
sirengęs gališkais drabužiais, per priešų postus jis prasiskverbė 
pas savuosius. Iš Brundizijaus į Dirarchijų persikėlė žiemą tarp 
priešo laivų. Kariuomenei vis dar tebelūkuriuojant (jai buvo įsa- 
kęs sekti jam įkandin), pabodus siuntinėti šauklius ją akstinti, 
naktį slapčia apsimuturiavęs galvą pats vienas sėdo į mažą lai- 
velį, neišsiduodamas kas esąs, vairininkui liepė plaukti šėlstant 
audrai, kol bangos vos neapsėmė laivelio. 


Niekada dėl kokių nors prietarų neatsisakydavo ir neatidėlio- 
davo savo sumanymų. Nors aukojant ir ištrūko iš jo rankų au- 
kojamasis gyvulys, jis neatsisakė žygio prieš Scipioną ir Jubą. 
Net ir kai lipdamas iš laivo pargriuvo, blogą lemtį paversdamas 
geresne tarė: „Tu, Afrika, esi mano rankose!“ O norėdamas pa- 
sišaipyti iš pranašysčių, skelbiančių, esą Scipionų vardas laimin- 
gas ir nenugalimas, mat taip likimo esą skirta, jis savo stovyk- 

loje laikė vieną Kornelijų giminės itin niekingą berniūkštį, ku- 
riam dėl jo gėdingo gyvenimo prilipo Salvitono pravardė. 


Jis stodavo ne vien į numatytus, bet ir į atsitiktinius mūšius, beje, 
dažnai tučtuojau po žygio, kartais per bjauriausias darganas, kai 
niekas nė nenutuokdavo jį pajudėsiant; tik gyvenimo saulėlydy 
jis tapo atsargesnis, stojo į kautynes, manydamas, kad juo dau- 
giau pergalių, tuo mažiau reikią pasikliauti atsitiktinumais, nes 
jokia pergalė jam neduosianti tiek, kiek galįs viską nušluoti vie- 
nas pralaimėjimas. Nebuvo nieko panašaus, kad išvaikęs prie- 
šus paliktų jiems karo stovyklą; tada išgąsdintiems priešams ne- 
būdavo kur dėtis. Jei mūšio baigtis būdavo neaiški, jis paleisdavo 
pirmiausia savo arklius, kad netekę galimybės pabėgti kariai bū- 
tų priversti pasilikti savo vietose. 


Turėjo jis puikų arklį, kurio kojos buvo beveik kaip žmogaus: 
skeltomis, į pirštus panašiomis kanopomis. Jam gimus, harus- 
pikai išpranašavo jo šeimininkui, jog jis valdysiąs visą pasaulį. 
Cezaris itin rūpestingai pats prižiūrėjo jį, neprisileidusį jokio ki- 
to jojiko; pirmasis jį prajodinėjo, o vėliau pastatė net jo statulą 
priešais Veneros Gimdytojos“* šventyklą. 


Dažnai jis tik vienas sutvarkydavo pakrikusią rikiuotę: mat su- 
laikydavo pavienius karius ir, griebęs už gerklės, kiekvieną at- 
gręždavo tiesiai į priešą; taigi, jis sukeldavo jiems tiek baimės, 
jog sykį, užėjus jam už akių vienam vėliavnešiui“", tas užsimojo 
koto smaigaliu, o kitas vėliavnešys paliko vėliavą jo rankoje. 


Nė kiek ne mažesnė buvo jo dvasios tvirtybė ir netgi pernelyg 
akivaizdūs to įrodymai. Po Farsalo mūšio, kai pasiuntęs į Aziją 
kariuomenę keltu kėlėsi per Helespontą, akis į akį susidūrė su 
priešininku Gajumi Kasijumi ir dešimtimi jo karo laivų. Ceza- 
ris ne tik nenėrė atgal, bet prisiartinęs prie pat Kasijaus parei- 
kalavo pasiduoti, ir anas nuolankiai pakluso ir perėjo pas jį. 


45 


PIRMOJI KNYGA 


64 


65 


66 


67 


Aleksandrijoje per tilto apgultį staiga prasiveržus priešams jis 
buvo įstumtas į mažą laivelį, tačiau priešų daugybei ten pat ver- 
žiantis jis šoko stačia galva į jūrą ir, praplaukęs du šimtus žings- 
nių iškelta ranka, kad nesušlaptų joje laikomos knygelės, o dan- 
timis įsikandęs tempdamas apsiaustą, kad neatitektų priešams, 
jis įlipo į artimiausią laivą. 


Karius vertino ne pagal jų papročius ar turtą, o atsižvelgdamas 
vien į jų narsumą, ir elgėsi su jais vienodai - buvo ir griežtas, ir 
atlaidus. Ne visur ir ne visada laikė juos pažabojęs, o tiktai pri- 
siartinus priešams; tada reikalaudavo nepriekaištingo paklusnu- 
mo ir griežčiausios drausmės; o kad nereiktų pranešinėti nei 
apie žygio, nei apie mūšio valandą, kariuomenę jis laikė nuolat 
parengtą, kad bet kuriuo metu galėtų staiga išvesti ją iš stovyklos 
ten, kur reikia; tiesą sakant, dažnai jis tai darydavo ir be jokio 
reikalo - ypač dažnai išvesdavo per lietų ar šventes. Protarpiais 
įspėjęs sekti paskui jį, jis staiga - nesvarbu, dieną ar naktį — 
dingdavo jiems iš akių ir leisdavosi į tolimą kelią, norėdamas nu- 
varyti nuo kojų atsiliekančiuosius. 


Išgąsdintus žinios apie priešų kariuomenę, jis padrąsindavo, ne 
paneigdamas ar sušvelnindamas tą gandą, bet, atvirkščiai, jį 
išpūsdamas ir išlauždamas viską iš piršto". Antai, visiems pa- 
stirus iš baimės, belaukiant Jubo atvykimo, jis sušauktiems į 
susirinkimą kariams pasakė: „Žinokite, kad po dienos kitos ka- 
ralius bus jau čia, o drauge su juo dešimt legionų, trisdešimt 
tūkstančių raitelių, šimtas tūkstančių lengvai ginkluotųjų ir trys 
šimtai dramblių. Patikėkite, aš tai tikrai žinau, o kai kam iš čia 
esančiųjų geriau apie tai išvis nežinoti ir dėl to nesukti galvos, 
antraip liepsiu tokius susodinti į visiškai sukiužusį laivą ir pa- 
leisiu pavėjui į visas keturias puses.“ 


Ne į visus nusikaltimus jis kreipdavo dėmesį ir ne visada kariai 
gaudavo tai, ko nusipelnę, tačiau pabėgėlius ir maištininkus jis 

persekiojo ir baudė kuo griežčiausiai, o į visus kitus žiūrėjo pro 
pirštus. Kartais po didžiulės kovos ir pergalės, atleidęs nuo viso- 
kių pareigų, leisdavo jiems nevaržomai pasiausti šen bei ten ir 
mėgdavo pasigirti, kad jo kariai galį gerai kovoti net ir išsikvėpę. 
Susirinkime kreipdavosi į juos ne „kariai“, o maloniau - „ben- 
dražygiai“. Jo kariai buvo taip išpuoselėti, jog nešiojo sidabru bei 
auksu išpuoštus ginklus: ir dėl gražumo, ir dėl to, kad tvirčiau 
juos laikytų kautynėse ir kad iš baimės nepatirtų nuostolio. Mylė- 
jo karius taip karštai, jog išgirdęs apie Titurijaus pralaimėjimą, jis 
užsiželdino barzdą ir plaukus, o nusikirpo juos tik atkeršijęs prie- 
šams. Tuo jis laimėjo begalinį karių atsidavimą ir narsą. 


Prasidėjus pilietiniam karui, visų legionų centurionai pasisiūlė 
savo lėšomis apginkluoti po vieną raitelį, o visi kariai pasižadėjo 
tarnauti savanoriais be atlyginimo ir be maisto davinio; be to, la- 
biau pasiturintys apsiėmė globoti neturtingesniuosius. Per visą 
gan ilgą karo laikmetį nė vienas karys jo neišsižadėjo, o daugelis 
paimtųjų į nelaisvę, užuot priėmę priešų pasiūlymą kariauti prieš 
Cezarį, išsižadėjo savo gyvybės. Badą bei kitus vargus ne tik ap- 
gulti, bet ir kitus apguldami iškęsdavo ištvermingai. Kai Pompė- 
jus pamatė Dirarchijaus sutvirtimuose iš žolės iškeptą duoną, ku- 
rią jie valgė, Cezaris pasakęs, jog jis turįs reikalo su žvėrimis; tuč- 
tuojau įsakęs tą duoną išgabenti ir niekam nerodyti, kad matant 
priešų ištvermę bei atkaklumą nepalūžtų jo paties karių dvasia. 


Su kokiu užsidegimu jie kovėsi liudija tai, jog pralaimėję tik vie- 
nąsyk prie Dirarchijaus jie patys pasiprašė bausmės. Tad karve- 
džiui teko juos veikiau guosti, o ne bausti. Kituose mūšiuose, 
būdami kur kas silpnesni, jie ne kartą lengvai įveikė nesuskai- 
čiuojamas priešų ginkluotas pajėgas. Ir pagaliau viena šeštojo 
legiono kohorta, gindama tvirtovę, keletą valandų atlaikė ketu- 
rių Pompėjaus legionų spaudimą ir vos ne visa ji priešų iečių kru- 
šos buvo suvarpyta, o tvirtovės viduje rasta šimtas trisdešimt 
tūkstančių iečių. Nereikia stebėtis, jei kas apžvelgtų pavienių ka- 

rių žygius, kaip antai centuriono Kasijaus Scevos arba eilinio 
Gajaus Acilijaus, nekalbant apie daugelį kitų. Sceva, išmušta 
akimi, kiaurai perverta šlaunimi ir pečiu, šimto dvidešimties 
iečių kirčių suvarpytu skydu, apgynė jam patikėto sustiprinimo 
vartus. Acilijui jūros mūšyje ties Masilija priešai nukirto deši- 
nę ranką, mat ta ranka jis buvo įsitvėręs į priešų laivą. Tačiau 
jis, sekdamas anuo įsimintinu tarp graikų Kinegiro" pavyzdžiu, 
įšoko į priešų laivą ir viena ranka skydu išstumdė priešus. 


Per galų karų dešimtį metų kariai nesukėlė jokio maišto. Tik per 
pilietinį karą keletą, bet kariai greitai grįžo prie tvarkos, ir ne 
tiek dėl karvedžio atlaidumo, kiek iš pagarbos jam. Juk jis nie- 
kada nenusileisdavo maištaujantiems ir visada jiems pastodavo 
kelią. Devintąjį legioną prie Placencijos išgėdinęs visą paleido, 
nors Pompėjus vis dar tebežvangino ginklais ir tik po daugelio 
maldavimų bei prašymų vėl jį nenoromis surinko, prieš tai nu- 
baudęs kaltininkus. 


O kai dešimtojo legiono kariai Romoje piktai grasindami parei- 
kalavo juos paleisti ir apdovanoti, neatsižvelgdami į tai, jog dar 
tebelicpsnoja karas Afrikoje, be to, ir sostinei grėsė didžiausias 
pavojus, Cezaris, nepaisydamas jį atkalbinėjančių draugų, ne- 
delsdamas nuvyko pas karius ir juos paleido. Kreipdamasis į juos 
žodžiu „piliečiai“, užuot kreipęsis „kariai“, taip lengvai pakeitė 
jų nusistatymą ir palenkė į savo pusę, kad nedelsdami jie atsakė 
esą jo kariai ir patys nusekė jam įkandin į Afriką, nors jis ir buvo 
atsisakęs juos imti. Šį kartą jis nubaudė visus didžiuosius maišti- 
ninkus, sumažinęs visu trečdaliu jiems pažadėtą grobį ir žemę. 


Palankumo bei pasitikėjimo klientais jam nestigo nuo jaunų die- 
nų. Kilmingą jaunuolį Masintą jis taip karštai gynė nuo karaliaus 
Hiempsalo, kad ginčo metu čiupo už barzdos karaliaus sūnų Ju- 
bą. O paskelbus Masintą karaliaus duoklininku, jis tučtuojau iš- 
plėšė jį iš puolančiųjų ir ilgą laiką slėpė pas save. Tik vykdamas 

po pretūros į Ispaniją išsigabeno jį savo neštuvais, lydinčiųjų mi- 
nios bei liktorių rykščių apsuptą. 


Draugams jis visada būdavo itin dėmesingas ir malonus. Kartą, 
kai jį lydėjusiam miško keliu Gajui Opijui staiga pasidarė blo- 
ga, jis pasirūpino nakvyne. Kadangi užvažiuojamame kieme te- 
buvo viena lova, jam ją užleido, o pats atsigulė ant žemės po at- 
viru dangumi. Būdamas valdžioje kai kuriuos paties žemiausiojo 
luomo žmones jis iškėlė iki pačių garbingiausiųjų. Kai dėl to pa- 
sipylė priekaištai, jis tiesiai atrėžė, jog jei būtų jam prisireikę gal- 
važudžių ar plėšikų pagalbos savo garbei apginti, jis ir tokiems 
būtų lygiai taip pat atsidėkojęs. 


Jis niekada neįsiplieksdavo tokiu nuožmiu pykčiu, kad pirmai 
progai pasitaikius nenuvytų jo šalin. Į tūžmingas Gajaus Memi- 
jaus kalbas Cezaris atsakė raštu nei kiek ne mažiau kandžiai, 
tačiau, netrukus Memijui siekiant konsulato, jau balsavo už jį. 
Kai Gajus Kalvas, išgarsinęs jį skandalingomis epigramomis, 
mėgino taikytis draugų tarpininkaujamas, jis pirmas parašė Kal- 
vui. Nors Valerijus Katulas savo eilėraščiuose apie Mamūrą ir 
buvo paženklinęs Cezarį nenuplaunama dėme (Cezaris to nieka- 
da neslėpė), tačiau, anam atsiprašius, šis tą pačią dieną pakvietė 
Mamūrą pietų, o su jo tėvu vėl užmezgė draugiškus santykius. 


Iš prigimties jis buvo labai švelnus, net keršydamas. Nors anks- 
čiau ir buvo prisiekęs, jog piratus, kurių nelaisvėn buvo pakliu- 
vęs, išsyk prikalsiąs prie kryžiaus, tačiau pagavęs juos, jis liepė 
pirma nužudyti, o tik po to nukryžiuoti. Kornelijui Fagitui, iš ku- 
rio naktinės pasalos jis, sergąs pabėgėlis, vos ne vos ištrūko, api- 
pylęs jį pinigais, kad neišduotų Sulai, nedarė nieko blogo. Savo 
vergą sekretorių Filemoną, kuris buvo prasitaręs priešams, jog 
jį nunuodysiąs, nubaudė tik paprasta mirtimi. Kai jo žmonos 
Pompėjos suvedžiotojas Publijus Klodijus buvo patrauktas teis- 
man dėl šventų santuokos ryšių suteršimo, Cezaris, pakviestas 

liudininku, pareiškė nieko tokio nežinąs, nors jo motina Aure- 
lija bei sesuo Julija tiems patiems teisėjams visą tiesą jau buvo 
išklojusios. Paklaustas, kodėl jis neatstūmęs žmonos, jis tarė: 
„Todėl, kad manau, jog mano artimieji turi atsisakyti ne tik kal- 
tės, bet ir įtarimo.“ 


Nepaprastą kuklumą bei atlaidumą jis parodė ir vadovaudamas 
pilietiniam karui, ir nugalėjęs. Beje, Pompėjui paskelbus, jog vi- 
sus tuos, kurie nestosią ginti respublikos, jis laikysiąs savo prie- 
šais, Cezaris pareiškė, jog nešališkuosius ir nesidedančius prie 
jokios partijos jis laikysiąs savaisiais. O visiems tiems, kuriems 
Pompėjaus patarimu jis buvo pakėlęs laipsnius, suteikė galimybę 
pereiti pas Pompėjų. Vykstant prie Ilerdos" deryboms (beje, abi 
kariuomenės palaikė glaudžius tarpusavio santykius) Afranijus 
ir Petrėjus staiga persigalvoję išžudė savo stovykloje sučiuptus 
Cezario karius. Cezaris nė neketino atsimokėti klasta už klas- 
tą, kurią pats nuo jų patyrė. Farsalo kautynėse jis kvietęs savo 
karius pasigailėti Romos piliečių, o po to kiekvieną savo karį — 
išgelbėti vieno kurio nors priešo gyvybę. Nė vienas nežuvo ki- 
taip, kaip tik kaudamasis, išskyrus Afranijų su Faustu bei jau- 
nuolį Lucijų Cezarį, tačiau, manoma, jog ir jie ne Cezario valia 
buvę nužudyti. Aniedu po to, kai kartą jau buvo išsiprašę Ceza- 
rio malonės, patys pirmieji vėl pakėlė ginklą prieš jį, o Lucijus 
Cezaris kardu ir ugnimi žiauriai nukankinęs Cezario atleistinius 
bei vergus, išskerdęs netgi tautos žaidimams skirtus žvėris. Pa- 
galiau paskutiniaisiais metais jis dovanojo visiems tiems, ku- 
riems dar nebuvo dovanojęs, leido jiems grįžti į Romą ir imtis 
valstybinių pareigų bei karinių postų. Taip pat jis atstatė į bu- 
vusią vietą plebėjų nuverstas Lucijaus Sulos ir Pompėjaus sta- 
tulas. Ir jeigu nuo šiol būdavo planuojama prieš jį kas nors pa- 
vojingesnio arba kalbama apie tai, jis stengdavosi verčiau tai už- 
gniaužti, o ne bausti. Tuo būdu jis atskleisdavo sąmokslus bei 
naktinius susibūrimus, apsiribodamas vien ediktu, skelbiančiu, 
jog visa jam yra žinoma. Piktžodžiaujantiems apie jį patardavo 

liautis tai daryti tik susirinkime. Kai Aulas Cecina savo itin skan- 
dalinga knyga ir Pitolajus plūstančiais eilėraščiais nuplėšė jo gar- 
bę, jis visa ištvėrė kaip paprastas pilietis. 


Vis dėlto persveria kitokio pobūdžio jo veiksmai bei žodžiai, to- 
dėl ir manoma, jog ir apkaltintas piktnaudžiavimu valdžia teisė- 
tai, ir nužudytas pelnytai. Juk maža to, kad ėjo labai aukštas ir 
garbingas pareigas (buvo nuolatinis konsulas, diktatorius iki gy- 
vos galvos, užėmė papročių sergėtojo prefekto vietą), po to įgijo 
dar ir imperatoriaus vardą, tėvynės tėvo pravardę, statulą tarp 
karališkųjų statulų, paaukštintą vietą teatre. Norėdamas, kad jį 
labiau gerbtų, jis nesidrovėjo sau pasiskirti net žmogaus padėtį 
pranokstančių dalykų, kaip antai: aukso krėslą senate ir teisme, 
cirko eisenai skirtą karietą bei neštuvus“, šventyklas, aukurus, 
savo atvaizdus šalia dievų, vietą dievų puotose"“, žynio pareigas, 
luperkus", mėnesį“, pavadintą savo vardu. Visus tuos garbės da- 
lykus jis priėmė ir dalino pagal savo norą. Trečiojo bei ketvirtojo 
konsulato metu jis tebuvo tituluojamas konsulu, o pats tenkinosi 
diktatoriaus valdžia, pasiūlyta jam drauge su konsulatu; taip pat 
kiekvienais metais jis į savo vietą skirdavo po du konsulus, 
tačiau tik trims paskutiniams mėnesiams, taigi, tuo laikotarpiu 
nebūdavo šaukiami netgi tautos susirinkimai, išskyrus susirinki- 
mus rinkti liaudies tribūnams ir edilams. Ir pretorius jis pakeitė 
prefcktais, kad, jam nesant, šie tvarkytų miesto reikalus. O kai 
naujųjų metų išvakarėse staiga mirė vienas konsulas, tai kelioms 
valandoms laisvą vietą jis atidavė būsimam konsului. Lygiai taip 
pat akiplėšiškai savivaliaudamas jis skyrė valdžios pareigūnus iš 
anksto ir daugeliui metų, pamynęs tėvų papročius. Dešimčiai 
buvusių pretorių jis įteikė konsulų garbės ženklus, įsileido į 
senatą piliečius, ką tik gavusius pilietines teises, tarp jų keletą 
puslaukinių galų. Be to, vadovauti monetų kalimui bei rinkti 
valstybės mokesčius patikėjo savo vergams. Prižiūrėti ir vado- 
vauti trims legionams, kuriuos buvo palikęs Aleksandrijoje, pa- 
vedė savo atleistinio sūnui numylėtiniui Rufinui. 

Dar nesantūresni buvę jo vieši pasisakymai, apie kuriuos rašo 
Titas Ampijus, kaip antai: „Respublika - ne kas kita, kaip tuščias 
pavadinimas, be kūno ir be veido“ arba „Sula buvęs neraštin- 
gas, jeigu jis atsisakė diktatūros“, ir „Su juo, Cezariu, žmonės 
turį kalbėti atsargiau, mat tai, ką jis sakąs, yra įstatymas.“ Ceza- 
ris pasikėlė į tokią puikybę, jog sykį, kai haruspikas išbūrė jam 
liūdną ateitį (aukos viduriuose nebuvo širdies), jis pareiškęs, jog 
likimas būsiąs kur kas palankesnis, jei tik jis to panorėsiąs, o jei- 
gu gyvulys neturėjęs širdies, tai iš to nesą reikalo daryti pra- 
našingo ženklo“. 


Bet visų didžiausią ir tiesiog mirtiną neapykantą jis užsitraukė 
tada, kai ateinantį pas jį visą senatą su pluoštu pačių geriausių, 
teikiančių garbę nutarimų, jis sutiko sėdėdamas priešais Vene- 
ros Gimdytojos šventyklą. Kai kas mano, jog jis mėginęs atsisto- 
ti, tačiau Kornelijaus Balbo buvęs sulaikytas, o kiti - jog ne tik 
nemėginęs, bet dar ir paskersavęs į Gajų Trebancijų, kai šis pa- 
siūlęs jam atsistoti. Tas jo poelgis pasirodė niekam tikęs ypač dėl 
to, kad, kai jis pats triumfo metu buvo nešamas pro žemiau sė- 
dėjusių tribūnų eiles, ir pamatęs, jog vienas jų, Poncijus Akvi- 
la, neatsistojo, taip įtūžo, jog suriko: „Na, liaudies tribūne Ak- 
vila, reikalauk iš manęs respublikos!“ Dar daugelį dienų, žadė- 
damas kam nors ką nors tokio - nebent kai kam padarydavo 
išimtį - jis kandžiai pridurdavo: „Jeigu Poncijus Akvila neturės 
nieko prieš!“ 


Tą nepaprastai didelį senato įžeidimą viešą panieką jam - sekė 
dar aršesnis jo poelgis. Kai jis, lydimas karštų, tolydžio vis stip- 
rėjančių žmonių sveikinimo šūksnių, grįžo po aukojimo Lotynų 
žaidynėse", kažkas iš minios ant jo statulos uždėjo laurų vaini- 
ką, perjuostą šilkiniu kaspinu. Liaudies tribūnams Epidijui Ma- 
rului ir Cezetijui Flavui įsakius nuplėšti nuo vainiko baltą raiš- 
tį"?, o tą žmogų įmesti į kalėjimą, Cezaris galbūt iš apmaudo, kad 
užuomina dėl karališkosios valdžios buvo nesėkminga, o gal ir 

dėl to, kad, anot jo, jam buvusi atimta garbė pačiam atsisakyti 
valdžios, smarkiai išbarė liaudies tribūnus ir atėmė iš jų valdžią. 
Nuo to laiko jis nebepajėgė nusikratyti gėdos, kad siekė kara- 
liaus vardo. Nors kartą, vienam plebėjui sveikinant jį kaip ka- 
ralių, jis atrėžęs: „Aš - Cezaris, o ne karalius!“ " Per luperkali- 
jas“, kai priešais tribūną konsulas Antonijus keletą kartų mė- 
gino ant jo galvos uždėti diademą, jis ją atstūmė ir nusiuntė į 
Kapitolijų, į Kilniausiojo ir Aukščiausiojo Jupiterio šventyklą. 
Be to, vis plačiau ėmė sklisti visokie gandai, kaip antai, neva jis 
ketinąs išvykti į Aleksandriją arba Ilioną ir išsigabenti su savim 
valstybės lėšas, susilpninti Italiją naujokų rinkimu, o Roma pa- 
sirūpinti neva ketinąs pavesti draugams. Artimiausiame sena- 
to posėdyje kvindecimviras*! Lucijus Kota neva pasiūlysiąs pa- 
skelbti Cezarį karaliumi, mat pranašysčių knygose tvirtinama, 
jog partus sugebėsiąs nugalėti tik karalius. 


Ši priežastis vertė maištautojus kuo greičiau įgyvendinti veiki- 
mo planą, kad nereikėtų balsuoti už tokį pasiūlymą. 


Anksčiau šen bei ten irgi vykdavo slapti pasitarimai, į kuriuos 
ateidavo du trys žmonės, o dabar susibūrė visi drauge. Jau ir 
tauta nebebuvo patenkinta valstybės būkle: slapta ir viešai 
reikšdama pasipiktinimą despotizmu, ji karštai troško išvaduo- 
tojų. Priėmus į senatą svetimtaučių, atsirado tokio turinio skel- 
bimas: „Geros kloties! Nerodyti naujiems senatoriams kelio į 
kuriją!“ O paprasti žmonės štai kaip dainavo: „Cezaris veda ga- 
lus į triumfą, senatan juos veda: galai numetė kelnes“ šalin, nes 
togą jie gavo.“ Kai trims mėnesiams paskirtas konsulas Kvintas 
Maksimas įėjo į teatrą ir liktoriams, kaip įprasta, liepė pasvei- 
kinti Cezarį, iš visur pasigirdo balsai: „Jis nebe konsulas!“ Po 
Cezetijaus ir Marulo pašalinimo iš tribūnų, per artimiausius rin- 
kimus buvo rasta daugybė balsų, patvirtinančių, jog jie konsu- 
lai. Kažkas ant Lucijaus Bruto statulos užrašė: 

Brutas, karalius išvijęs, tapo pirmu konsulu, 
Šitas, konsulus išvijęs, tapo mūs karaliumi. 


Sukilo prieš jį daugiau nei šešiasdešimt žmonių, o sąmokslo 
vadai buvo Gajus Kasijus, Markas Brutas ir Decimas Brutas. Iš 
pradžių jie abejojo, ar jį žudyti Marso lauke per pačius rinkimus, 
kviečiantį tribas balsuoti. Pasiskirstę į grupes, vieni manė nu- 
stumti jį nuo tiltelio*?, krintantį sučiupti ir nužudyti, o kiti - už- 
pulti šventajame kelyje ar prie įėjimo į teatrą, tačiau kai tik buvo 
paskelbta, jog per kovo idas senatas posėdžiaus Pompėjaus ku- 
rijoje““, visi it vienas pripažino geriausiu tą laiką ir vietą. 


Cezariui būsimą mirtį išpranašavo lemtingi ženklai. Keletą mė- 
nesių prieš tai, kai pagal Julijaus įstatymą nuvesti į Kapują ten įsi- 
kurti kolonistai kasinėjo labai senas kapines, jie triūsė taip rūpes- 
tingai, jog surado keletą senovinio darbo vazelių, o ant antkapio 
(ten, sakoma, buvęs palaidotas Kapujos įkūrėjas Kapis“) jie su- 
rado vario lentelę su graikiškomis raidėmis ir tokiu įrašu: „Kai 
tik bus aptikti ir iškelti aikštėn Kapio kaulai, Kapio ainis kris nuo 
kraujo brolių rankos. Veikiai už jį bus keršijama baisiomis žudy- 
nėmis visoje Italijoje.“ Viso to nereikią laikyti pasaka ar prasi- 
manymu. Taip mano artimiausias Cezario draugas Kornelijus 
Balbas. Pastarosiomis dienomis Cezaris sužinojo, neva kaimenės 
arklių, kuriuos, peržengęs Rubikoną, jis buvo skyręs dievams ir 
paleidęs klajoti be piemens, užsispyrę neėda ir upeliais lieja aša- 
ras. Jam aukojant, haruspikas Spurina įspėjo apie pavojų, tyko- 
jantį ne vėliau kovo mėnesio idų. Negana to, tų pačių kovo idų 
išvakarėse į Pompėjaus kuriją įskrido paukštelis karaliukas su 
lauro šakele snapelyje. Jį pasivijo pulkas visokiausių sparnuočių 
iš netolimos giraitės ir čia pat sudraskė, o tą naktį, po kurios išau- 
šo mirties diena, jis susapnavo, jog skrajojęs virš debesų, o po to 
kad su Jupiteriu sumušęs delnais. Ir žmonai Kalpurnijai prisisap- 
navo, jog dumba jų namo stogas“ ir tartum vyras nuduriamas jos 
glėbyje ir dar, kad miegamojo durys pačios atsidariusios. 

Dėl to, be to ir prastai jausdamasis jis ilgokai dvejojo, ar verčiau 
nepasilikus namie ir neatidėjus visų tų klausimų, kuriuos buvo 
pasiūlęs svarstyti senate. Pagaliau Decimui Brutui įkalbėjus da- 
lyvauti gausiame susirinkime, kur jo jau seniai visi laukia, apie 
penktą valandą ryto jis išėjo iš namų. Pakelėje sutiktas nepažįs- 
tamasis ištiesė jam lapelį, įspėjantį apie klastą. Tą lapelį jis pri- 
dėjo prie kitų lapelių, kuriuos laikė kairėje rankoje, ketindamas 
tučtuojau skaityti. Po to, papjovęs kelis gyvulius, aukojo juos iš 
eilės, tačiau gera lemiančių ženklų nesulaukęs, jis numojo ranka 
įblogą lemtį, įžengė į kuriją ir pasišaipęs iš Spurino, pridūrė, jog 
jis neteisus. Mat kovo idos atėjusios, tačiau be jokios nelaimės. 
Spurina atšovė: „Nors idos atėjo, tačiau jos dar nepraėjo.“ 


Jis atsisėdo, o sąmokslininkai sustojo ratu, tarsi norėdami jį pa- 
sveikinti. Beregint Kimbras Tilijus, kuris ėmėsi pirmojo vaid- 
mens, priėjo arčiau prie jo, tarsi ketindamas kažko paklausti. 
Kai anas nesutiko ir gestais parodė minutėlę luktelėti, šis stvė- 
rė už pečių. Cezariui šaukiant: „O juk tai smurtas!“ — vienas 
Kaskų iš užnugario smogė jam šiek tiek žemiau gerklės. Griebęs 
Kaskos ranką, Cezaris pervėrė ją grifeliu“" bandydamas ištrūk- 
ti, tačiau antrasis smūgis jį sulaikė. Kai tik pamatė, jog į jį iš visų 
pusių nukreipti nuogi durklai, galvą apsivyniojo toga, tuo pat 
metu kairiąja ranka togos klostes nuleido žemyn iki pat blauz- 
dų ir apdengė visą kūną iki pat žemės, kad kuo prakilniau at- 
rodytų nukritęs. Jis buvo suvarpytas dvidešimt trimis kirčiais ir 
tik po pirmojo suvaitojo, bet nesuriko. Beje, kai kas pasakoja, 
jog puolančiam jį Markui Brutui jis graikiškai pasakęs: „Ir tu, 
vaike!“ Visiems išsibėgiojus, jis be dvasios gulėjo tol, kol trys 
vergai išnešė namo, užvertę ant neštuvų su žemyn nukarusia 
ranka. Iš tokios daugybės žaizdų, gydytojo Antistijaus nuomo- 
ne, mirtina buvusi tik antroji, mat pataikyta į krūtinę. Nužudy- 
tojo kūną sąmokslininkai ketino įmesti į Tibrą, turtą konfiskuoti, 
įstatymus pakeisti, tačiau pabūgę Marko Antonijaus ir kavale- 
rijos viršininko Lepido nesiryžo to daryti. 

Uošviui Pizonui reikalaujant, Antonijaus namuose buvo atplė- 
štas ir perskaitytas jo testamentas, surašytas per praėjusių me- 
tų rugsėjo idas Lavikano dvare ir atiduotas saugoti vyriausiajai 
vestalei. Kvintas Tuberonas pasakoja, jog nuo pirmojo savo kon- 
sulato iki pat pilietinio karo pradžios Cezaris paprastai rašyda- 
vęs apie vieną savo paveldėtoją, būtent Gnėjų Pompėjų, ir tai 
skaitydavęs karių susirinkime. Tačiau paskutiniajame testamen- 
te paveldėtojais nurodė tris seserų vaikus: Gajų Oktavijų, ku- 
riam paliko tris ketvirtadalius, Lucijų Pinarijų ir Kvintą Pedijų, 
kuriems paliko vieną ketvirtadalį savo turto. Pačiame testamen- 
to gale, be kita ko, jis įsūnijo dar ir Gajų Oktavijų ir suteikė jam 
savo vardą. Daugelį žudikų jis suminėjo savo sūnaus globėjais, 
aišku, jeigu tas jo sūnus gimtų. Decimą Brutą jis įtraukė į ant- 
ros eilės paveldėtojų"? tarpą. Liaudžiai jis užrašė testamente so- 
dus aplink Tibrą bendram naudojimui ir po tris šimtus sester- 
cijų kiekvienam. 


Paskirtą laidotuvių dieną Marso lauke šalia Julijų giminės 
supilto kapo buvo sukrautas laužas, o priešais rostralinę tribū- 
ną išdygo paauksuotas pastatas, panašus į Veneros Gimdytojos 
šventyklą. Viduryje buvo dramblio kaulo guolis, o galvūgalyje - 
stulpas su drabužiu, kurį vilkėdamas Cezaris buvo nužudytas. 
Regėjos, ir dienos neužteks einantiems procesijoje su aukomis, 
todėl buvo liepta nešti jas į Marso lauką be jokios tvarkos visais 
Romos miesto keliais. Laidotuvių apeigų metu, norint sukelti 
graudulį, taip pat ir pasipiktinimą dėl jo nužudymo, buvo sugie- 
dotos giesmės iš Pakuvijaus „Apie ginklų teismą“??: „O argi ne 
aš išgelbėjau savo žudikus?“ bei iš Acilijaus „Elektros“ panašios 
giesmės. Užuot pasakęs pagiriamąją kalbą konsulas Antonijus 
per šauklį paskelbė senato nutarimą, kuriuo Cezariui buvo nu- 
matytos labai iškilmingos laidotuvių ceremonijos - tarsi dievui, 
o kartu ir žmogui. Po to paskelbė priesaiką, ir visi senatoriai pri- 
siekė saugoti vieno gyvybę. Dar jis pridūrė keletą savo žodžių. 
Laidotuvių guolį į forumą priešais rostralinę tribūną atnešė esa- 

mieji ir buvusieji aukšti valdžios pareigūnai. Tuo metu, kai vieni 
norėjo jį sudeginti Jupiterio Kapitoliečio šventykloje, o kiti - 
Pompėjaus kurijoje, staiga pasirodė du nežinomieji, apsijuosę 
kardais ir mojuodami ietimis, kurių po dvi turėjo, ir degančio- 
mis žvakėmis padegė pastatą. Tą pačią akimirką aplink stovin- 
ti minia ėmė svaidyti į ugnį sausus žagarus, suolus, teismo kė- 
des bei visas suneštas dovanas, kurios po ranka pakliuvo. Tada 
fleitistai ir scenos aktoriai ėmė plėšti nuo savęs triumfo dra- 
bužius, kuriais jie vilkėjo šia proga, ir draskydami svaidė juos į 
ugnį. Senieji legionieriai metė į ugnį savo ginklus, kuriais pasi- 
puošę atėjo į laidotuves, o daugelis kilmingų matronų - savo pa- 
puošalus, kuriais buvo pasidabinusios taip pat vaikų medalio- 
nus bei purpurinius jų drabužius. Giliausio visuotinio liūdesio 
valandą didžiulė minia svetimtaučių būreliais - pagal savo pa- 
pročius - apraudojo nužudytąjį. Ypač gedėjo judėjai", kurie dar 
ir vėliau ištisas naktis gausiai lankė laužavietę. 


Tučtuojau po laidotuvių minia žmonių su fakelais patraukė Bru- 
to ir Kasijaus namų link. Kai vargais negalais jie buvo priversti 
pasukti atgal, kelyje susidūrė su Relvijumi Cina ir per klaidą už- 
mušė jį supainioję jo vardą su Kornelijumi Cina, kurio ieškojo 
dėl išvakarėse susirinkime pasakytos jo kalbos prieš Cezarį. Gal- 
vą, užmovę ant ieties, nešiojo po gatves. Vėliau žmonės pastatė 
forume monolitinę maždaug dvidešimties pėdų koloną iš numi- 
diškojo marmuro su užrašu: „Tėvynės Tėvui“. Prie kolonos ilgą 
laiką aukodavo, duodavo įžadus ir spręsdavo ginčus, prisiekdami 
Cezario vardu. 


Kai kuriems Cezario draugams galbūt buvo kilęs įtarimas, jog 
jis nebenorėjęs ilgiau gyventi, dėl to nebesirūpinęs silpstančia 
sveikata ir numojęs ranka į visa tai, ką jam pranašavo lemtingi 
ženklai bei patarinėjo draugai. Daugelis mano, jog jis pasitikėjęs 
paskutiniuoju senato nutarimu bei priesaika ir net pašalinęs 
ispanų sargybą, slankiojusią jam įkandin su kardais. Kiti, 

atvirkščiai, galvoja, jog jam magėję geriau vienąsyk susidurti 
akis į akį su iš visų pusių jo tykojančia klasta, nei visąlaik jos sau- 
gotis; <...> dar kiti pasakoja įprastus dalykus, neva jis ne sykį 
kalbėjęs, kad jo gyvybė svarbi ne tiek jam pačiam, kiek valsty- 
bei, mat jis pats jau seniai pasiekęs valdžios bei šlovės viršūnę, 
o valstybė, jeigu jam kas nors atsitiktų, nebeturėsianti ramybės 
ir įsivelsianti į kur kas didesnę bėdą - pilietinius karus. 


Kaip ten bebuvę, tačiau vienu klausimu beveik visi sutarė: jį išti- 
kusi tokia mirtis, kokios jis beveik geidęs. Mat kažkada jam be- 
skaitant Ksenofontą, tą vietą, kur Kyras prieš pat mirtį buvo per- 
davęs kai kuriuos nurodymus dėl laidotuvių, jis su panieka atme- 
tęs tokią lėtą baigtį, o sau pageidavęs staigios ir greitos mirties. 
Beje, ir savo žuvimo išvakarėse, per pietus pas Marką Lepidą, 
kalbant, kokia pati geriausia gyvenimo pabaiga, jis buvęs už tai, 
jog staigi ir nelaukta, 


Jis žuvo eidamas penkiasdešimt šeštuosius metus ir buvo pri- 
skirtas prie dievų, ne tik skelbiamų žodžiais, bet ir minios įsiti- 
kinimu. Kaip ten bebuvę, bet, kai žaidimų metu (juos pirmąsyk 
Cezario garbei suruošė jo palikuonis Augustas) uodeguota 
žvaigždė iš eilės septynias naktis mirgėjo danguje, patekėdama 
apie vienuoliktą?" valandą. Visi buvo įsitikinę, jog tai paimto į 
dangų Cezario siela, o dėl to jis ir vaizduojamas su uodeguotą- 
ja žvaigžde“ ant galvos. Kuriją, kurioje jis buvo nužudytas, įsa- 
kyta uždaryti, o kovo idas vadinti žmogžudystės diena ir nieka- 
da tą dieną nešaukti senato. 


Beveik visi jo žudikai neišgyveno daugiau trejų metų ir mirė ne 
savo mirtimi. Visi jie buvo pasmerkti, bet kiekvienas mirė kitaip: 
vieni per laivo sudužimą, kiti mūšyje, o kai kurie persivėrė tuo 
pačiu durklu, kuriuo nužudė Cezarį. 

1 Daug kas sako, jog Oktavijų giminė kitados buvusi viena iški- 
liausių giminių Velitruse. Net skersgatvis tirščiausiai apgyven- 
toje miesto dalyje nuo seno buvo vadinamas Oktavijaus skers- 
gatviu, o iš jo matėsi aukuras, pašvęstas vienam iš Oktavijų, 
kuris, būdamas karvedys viename pasienio kare, kartą aukojo 
Marsui. Staiga sužinojęs apie netikėtą priešų užpuolimą, jis iš- 
traukęs iš ugnies pusžalius! aukos vidurius, perkirtęs juos pu- 
siau ir stojęs į mūšį grįžo nugalėtojas. Buvo net viešas nutarimas, 
kuris numatė, kad ir ateityje aukos viduriai Marsui būtų auko- 
jami taip pat, o likučiai atiduodami Oktavianams. 


2 Ta giminė tarp kitų mažiau reikšmingų giminių buvo karaliaus 
Tarkvinijaus Prisko išrinkta į senatą, o netrukus Servijaus Tuli- 
jaus pakelta į patricijus. Laikui bėgant ji nusirito iki plebėjų, o 
po daugelio metų, dieviškojo Julijaus dėka, ji vėl sugrįžo į pa- 
tricijų luomą. Pirmasis iš šios giminės tautos išrinktas į valdžią 
buvo Gajus Rufas. Jis buvo kvestorius ir turėjo du sūnus, Gnė- 
jų ir Gajų, iš kurių kilo dvi Oktavijų giminės šakos, kurios užėmė 
nevienodą padėtį. Gnėjus ir visi vėlesni jo palikuonys įkopė į 

pačias aukščiausias valdžios viršūnes, o Gajus bei jo ainiai, li- 
kimui įsikišus ar jų pačių noru, iki pat tėvo Augusto išbuvo rai- 
teliais. Augusto prosenelis antrajame pūnų kare Sicilijoje ėjo 
karo tribūno pareigas, o karvedys buvo Emilijus Papa. Senelis 
tenkinosi municipalinėmis tarnybomis ir kuo ramiausiai sulau- 
kė senatvės visu kuo pertekęs, nes paveldėjo palikimą. Bet taip 
kalba kiti, o pats Augustas rašo vieną ir tą patį. Jis sako, jog kilęs 
iš senos ir turtingos raitelių šeimos, kurioje pirmasis senatorius 
buvęs jo tėvas. Markas Antonijus prikiša jam, neva jo prosene- 
lis buvo paleistinis lynininkas iš Turino apylinkės, o senelis — 
pinigų keitėjas. Šit ir viskas, ką sužinojau apie Augusto protė- 
vius iš tėvo pusės. 


3 Jo tėvas Gajus Oktavijus iš jaunumės buvo ir turtingas, ir didžiai 
gerbiamas. Mane stebina, jog kai kas ir jį laiko pinigų keitėju ir 
netgi kyšių davėju rinkimuose, tačiau jis užaugo didelėje praban- 
goje ir garbingas pareigas be vargo įgijo bei šauniai jas ėjo. Po 
pretūros burtais gavęs Makedoniją ir vykdamas ten ypatingu se- 
nato jam duotu pavedimu išžudė užsilikusius Spartako ir Kati- 
linos būrio pabėgėlius, įsitaisiusius Turijos srityje. Provinciją val- 
dė narsiai ir teisingai. Smarkiose kautynėse sumušęs besus ir tra- 
kus, jis taip elgėsi su sąjungininkais, kad išlikusiuose laiškuose 
Markas Tulijus Ciceronas ragina savo brolį Kvintą, tuo metu gan 
nesėkmingai ėjusį prokonsulo pareigas Azijoje, jog, teikdamas 
paslaugas sąjungininkams, jis imtų pavyzdžiu savo kaimyną Ok- 
tavijų. 


4 Grįždamas iš Makedonijos, jis nebesuspėjo iškelti savo kandi- 
datūros į konsulus, nes staiga mirė, palikęs vaikus - Oktaviją 
Vyresniąją nuo Ancharijos, o Oktaviją jaunesniąją ir Augustą 
nuo Atijos. Atija buvo Marko Atijaus Balbo ir Gajaus Cezario 
sesers Julijos duktė. Balbas - palikuonis iš tėvo pusės, kilęs iš 
Aricijos (nemaža senatorių būta toje šeimoje), o iš motinos 
pusės - labai artimas Didžiojo Pompėjaus giminaitis, ėjęs pre- 

toriaus pareigas, o vėliau su dvidešimčia kitų vyrų pagal Julijaus 
įstatymą liaudžiai dalijęs žemę Kampanijoje. Beje, tas pats An- 
tonijus, pašiepdamas Augusto protėvius iš motinos pusės, pri- 
kišo jam, neva jo prosenelis buvęs afrikietis ir turėjęs Aricijoje 
tepalų parduotuvę ar kepyklą. O Kasijus iš Parmos viename laiš- 
ke Augustą pravardžiuoja ne tik kepėjo, bet ir pinigų keitėjo vai- 
kaičiu: „Tavo motina iškepta iš pačių rupiausių Aricijos miltų, 
o ją užminkė suterštomis rankomis pinigų keitėjas iš Nerulo“. 


5 Gimė Augustas konsulaujant Markui Tulijui Ciceronui ir Ga- 
jui Antonijui devintą dieną prieš spalio kalendas“, dar saulei ne- 
patekėjus prie Jaučių galvų? Palatino kvartale“. Dabar ten šven- 
tykla, pastatyta netrukus po jo mirties. Senato aktuose užrašyta: 
„Kai apkaltintas paleistuvyste Patricijų kilmės jaunuolis Gajus 
Letorijus meldė senatorius sušvelninti sunkią bausmę, atsižvel- 
giant į jo jaunystę ir kilmę, jis rėmėsi tuo, jog jis neva valdyto- 
jas ir prievaizdas tos žemės, kurią palytėjo gimdamas dieviškasis 
Augustas. Jis prašė dovanoti savo paties ir savo įsigyto dievo var- 
du. Tada ir buvo nutarta tą namo dalį paversti šventykla“. 


6 Ir iki šiol teberodoma pirmoji jo ankstyvosios vaikystės vieta — 
mažas, į sandėliuką panašus kambarėlis senelio dvare netoli Ve- 
litrų. Aplinkiniai gyventojai įsitikinę, jog ten jis ir gimė. Įeiti ten 
vidun galima tik būtinam reikalui esant ir po apsivalymo apei- 
gų, turint omenyje seną prietarą, neva be reikalo ten įeinančius 
apninkąs siaubas ir krečiąs drebulys. Beje, visa tai greitai pasi- 
tvirtino. Kai vienąkart naujas dvaro savininkas atsitiktinai ar iš 
smalsumo nusprendė ten permiegoti, po vienos kitos valandėlės 
vidurnakty staigi, nematoma jėga išsviedė jį iš ten. Rado jį be- 
veik leisgyvį ant patalo už durų. 


7 Dar vaikas buvo pramintas Turijumi protėvių kilmei atminti, o 


gal ir dėl to, kad greit po jo gimimo tėvas Oktavijus Turijos sri- 
tyje sėkmingai iškovojo pergalę kaudamasis su pabėgėliais ver- 

gais. Kad jis buvo pramintas Turijum, galėčiau patvirtinti turė- 
damas visiškai patikimą įrodymą, nes pavyko surasti seną vai- 
kišką varinę statulėlę, ant kurios geležinėmis ir beveik išdilusio- 
mis raidėmis užrašytas šis vardas. Kai tą statulėlę padovanojau 
imperatoriui, šis ją pagarbiai pasistatė savo miegamajame tarp 
larų. Beje, ir Markas Antonijus savo laiškuose norėdamas įgel- 
ti dažnai vadina jį Turijumi. O pats Augustas rašo, jog nieko dau- 
giau nebelieka, kaip tik stebėtis, kad jo vaikystės vardas virto 
priekaištu. Vėliau jis priėmė Cezario, o pagaliau ir Augusto 
vardą: pirmąjį - pagal dėdės iš motinos pusės testamentą, o ant- 
rąjį - Munacijaus Planko pasiūlymu. Tarp kitko, kai kas galvo- 
jo, jog dera jį vadinti Romulu“, tarsi jis būtų antrasis Romos įkū- 
rėjas. Tačiau nulėmė tai, kad būtų vadinamas Augustu, ne tik 
nauju, bet ir kur kas prakilnesniu vardu, mat šventos vietos, kur 
augūrai aukodavo, lotyniškai vadinamos „augusta“, gal nuo žo- 
džio „auctus“ (išaukštinimas), o gal nuo žodžių „avium gestus 
gustusve“ (paukščių skraidymas ar maitinimas). Taip aiškina ir 
Enijus“: 


Buriant Augustui įkurta buvo garsioji Roma. 


8 Ketverių metų neteko tėvo, o dvyliktuosius eidamas savo sene- 
lės Julijos laidotuvėse pasakė pagiriamąją kalbą. Dar po ketve- 
rių metų, apsisiautęs pilnamečio toga, per Cezario triumfą Af- 
rikoje buvo apdovanotas kariškomis dovanomis, nors kare ir ne- 
dalyvavo - buvo per jaunas. Netrukus dėdei iš motinos pusės 
patraukus į Ispanijas prieš Gnėjaus Pompėjaus sūnus, vos besi- 
laikąs ant kojų, pakilęs po sunkios ligos, su saujele palydovų ke- 
liais, kuriuose knibždėte knibždėjo priešai, jis patraukė įkandin 
dėdės, neišleisdamas jo iš akių net ir laivui sudužus. Dėl ištver- 
mės kelionėje pelnė jo palankumą, o greitu laiku, įvertinus jo 
įgimtus sugebėjimus - pagyrimo. Atsiėmęs Ispanijas ir planuo- 
damas žygį prieš dakus, po to ir prieš partus, Cezaris iš anksto 
išsiuntė jį į Apoloniją", kur jis atsidėjo vien mokslui. Kai tik suži- 

nojo, jog Cezaris nužudytas ir kad jis tapęs palikuoniu, ilgai dve- 
jojo, ar nepasišaukti pagalbon netoliese stovinčių legionų, tačiau 
tą sumanymą atmetė kaip neapgalvotą ir pernelyg skubotą. Vis 
dėlto, grįžęs į Romą, jis ėmėsi įpėdinystės, motinai abejojant, o 
patėviui, buvusiam konsului Markui Filipui, visiškai tam nepri- 
tariant“. Nuo to laiko surinkęs kariuomenę iš pradžių valstybę 
valdė kartu su Marku Antonijumi ir Marku Lepidu, vėliau, be- 
veik dvidešimt metų, vien su Antonijumi, o galiausiai — ištisus 
keturiasdešimt ketverius metus - pats vienas. 


Papasakojęs bendrais bruožais, dabar pereisiu prie atskirų jo gy- 
venimo etapų, laikydamasis ne laiko nuoseklumo, o įvykių, kad 
juos galima būtų pavaizduoti kuo visapusiškiau ir suprantamiau. 
Jis vedė penkis pilietinius karus: Mutinos, Filipų, Perūzijos, Sici- 
lijos ir Akcijaus. Pirmąjį ir paskutinįjį - prieš Marką Antonijų, 
antrąjį - prieš Brutą ir Kasijų, trečiąjį - prieš triumviro brolį Lu- 
cijų Antonijų ir ketvirtąjį - prieš Gnėjaus sūnų Sekstą Pompėjų. 


Visų karų pradžią ir priežastį, nieko tinkamesnio nesugalvo- 
jęs, jis pasirinko tik vieną - kerštą, mat norėjo atkeršyti už dė- 
dės mirtį ir apsaugoti jo nuveiktus darbus. Grįžęs iš Apoloni- 
jos, jis tučtuojau norėjo iš pasalų užpulti su ginklu rankose 
Brutą ir Kasijų, bet, kai šie numatę pavojų slapta paspruko, 
jis nutarė griebtis įstatymų ir už akių apkaltinti juos žmogžu- 
dyste. Jis pats surengė žaidimus Cezario pergalės garbei, nes 
tie, kuriems buvo patikėta ši pareiga, neišdrįso to padaryti. 
Norėdamas patikimiau įgyvendinti ir kitus savo sumanymus, 
jis, nors ir patricijus, bet dar ne senatorius, iškėlė savo kandi- 
datūrą į vieno mirusio liaudies tribūno vietą. Tačiau konsului 
Markui Antonijui (iš jo buvo tikėjęsis ypatingos pagalbos) pa- 
sipriešinus jo mėginimams ir jokiam reikalui nesuteikus net ir 
paprasčiausios, įstatymų numatytos paramos, tik už išsiderėtą 
didžiausią užmokestį jis perėjo į optimatų pusę, mat jautė, jog 
Antonijus optimatų nepakenčiamas svarbiausia dėl to, kad jis 

buvo apsupęs Decimą Brutą Mutinoje ir ginkluota jėga bandęs 
išvaryti jį iš tos Cezario jam duotos ir senato patvirtintos provin- 
cijos. Daugelio raginamas, jis slapta pasiuntė pas Antonijų žudi- 
kus, tačiau, klastai išaiškėjus, bijodamas susilaukti to paties, jis 
parodė begalinį dosnumą veteranams, surinko juos, mėginda- 
mas išsisukti pats, o sykiu ir valstybę išgelbėti. Surinktai kariuo- 
menei vadovauti turėjo jis, propretorius, drauge su naujais kon- 
sulais Hircijumi bei Pansa, nuvesti ją pagalbon Decimui Brutui. 
Patikėtą jam karą trečią mėnesį baigė dviem mūšiais. Antonijus 
rašo, jog iš pirmojo mūšio lauko jis pabėgęs ir pasirodęs tik po 
dviejų dienų be apsiausto? ir be arklio; antrajame, aišku kaip 
dieną, jam tekę būti ne tik vadu, bet ir kautis kaip kariui, o kovos 
įkarštyje sunkiai sužeidus legiono vėliavnešį, jis ilgai nešė ant sa- 
vo pečių erelį. 


Šiame kare, kai Hircijus žuvo kovos lauke, o Pansa - netrukus 
nuo žaizdų, plačiai pasklido gandas, jog abiejų žūtis - tai jo ran- 
kų darbas, norint priversti Antonijų bėgti, o valstybei likus be 
konsulų, kad jis - vienut vienas nugalėtojas - galėtų vadovauti 
trims kariuomenėms. Bent jau Pansos mirtis sukėlė tiek įtari- 
mų, kad net gydytojas Glikas atsidūrė sargybos priežiūroje, įtar- 
tas neva įdėjęs nuodų į jo žaizdą. Akvilijus Nigeras prie viso ši- 
to priduria, jog ir antrasis konsulas Hircijus buvęs Oktavijaus 
nužudytas kovos sumaištyje. 


Vos tik sužinojo, jog pabėgusį Antonijų parėmė Markas Lepi- 
das ir jog visi kiti vadai ir kariuomenė palaiko jų pusę, jis ne- 
dvejodamas paliko optimatų partiją pasiteisindamas, jog pakei- 
tęs savo nusistatymą ir įsižeidęs dėl kai kurių optimatų žodžių 
bei veiksmų: neva vieni pašiepia jį, vadindami vaikėzu, o kiti 
išgyrę, sakydami, jog reikią pagerbti ir išaukštinti iki dangaus, 
kad nereikėtų vėliau kaip pridera atsiskaityti nei su juo, nei su 
veteranais. O kad geriau parodytų, kaip jis gailisi dėl ankstes- 
nės savo sąjungos su jais, jis nubaudęs Nursijos gyventojus di- 

džiule pinigų suma, o šiems neįstengus sumokėti, išvarė juos be- 
namius iš miesto dėl to, kad jie ant kritusių Mutinos mūšyje pi- 
liečių kapų pastatė paminklus su užrašu: „Jie žuvo už laisvę“. 


Sudaręs sąjungą"? su Antonijumi ir Lepidu, nors nusilpęs ir li- 
gotas, tačiau Filipų karą užbaigė dvejomis kautynėmis. Pirmą- 
syk susigrūmęs buvo išstumtas iš stovyklos ir vargais negalais 
išsigelbėjo, perbėgęs į Antonijaus sparną. Net ir šauni pergalė 
jo nesutramdė: pasiuntęs Bruto galvą į Romą"! ir įsakęs numesti 
ją prie Cezario statulos kojų, pats, plūsdamas pačius šauniau- 
sius belaisvius, taip įdūko, jog, sakoma, kad kai vienas jų nusiže- 
minęs maldavo jį palaidoti, šis atrėžęs, jog laidotuves jam su- 
ruošią paukščiai; kitų dviejų, tėvo ir sūnaus, prašomas palikti 
juos gyvus, jis įsakęs burtais arba žaidimu pirštais nuspręsti, ku- 
riam iš jųdviejų likti gyvam, o pats stebėjęs abu mirštančius, mat 
žuvus tėvui, kadangi jis pasidavė sūnui, ir sūnus nusižudė. Dėl 
viso šito, kai ir kiti (jų tarpe Markas Favonijus, uolus Katono 
šalininkas), praeidami retežiais sukaustyti pro vadus pagarbiai 
pasveikinę Antonijų kaip imperatorių'*, Oktavijui drėbė į akis 
pačius šlykščiausius keiksmažodžius. 


Pasiskirsčius po pergalės pareigomis, Antonijus turėjo atstaty- 
ti tvarką Rytuose, o Oktavijus - nuvesti atgal į Italiją veteranus 
ir apgyvendinti juos municipalinėse žemėse, tačiau jis nesulau- 
kė nei veteranų, nei žemdirbių palankumo. Vieni skundėsi išstu- 
miami iš žemės, o kiti - jog su jais elgiamasi neatsižvelgiant į 
nuopelnus, kaip kad jie tikėjosi. 


Tuo pačiu metu, kai Lucijus Antonijus, pasitikėdamas konsulo 
pareigomis ir brolio įtaka, rengė valstybinį perversmą, Oktavijus 
privertė jį bėgti Peruzijon ir bado verčiamam pasiduoti. Tačiau ir 
pats neišvengė lemtingų pavojų ir prieš karą, ir per karą. Kartą, 
kai teatre jis liepė pareigūnui išvesti eilinį kareivį, sėdintį vieno- 
je iš keturiolikos raiteliams skirtų eilių, jo priešininkai išnešiojo 

paskalą, neva jis čia pat kareivį kankinęs ir tučtuojau nužudęs. Ir 
tik per plauką liko gyvas, suplaukus miniai įniršusių karių; išgel- 
bėjo jį tai, jog tas, kurio ieškojo, netikėtai pasirodė pats sveikas 
ir nepalytėtas. O prie Peruzijos sienų aukojimo metu jo vos ne- 
sučiupo būrys gladiatorių, ištrūkusių iš miesto. 


Paėmęs Peruziją, jis nubaudė labai daug belaisvių, o jiems dar 
bandant maldauti pasigailėjimo, kaip kirviu nukirto: „Reikia 
mirti.“ Kai kas rašo, jog atrinkęs tris šimtus pasidavusių įvairių 
luomų žmonių, per kovo idas prie sukrauto aukuro dieviškojo 
Julijaus garbei paskerdęs juos tarsi aukojamuosius gyvulius!*. 
Atsirado ir tokių, kurie tvirtino, jog jis tuo būdu tyčia skatinęs 
griebtis ginklų, kad slapti jo priešai ir tie, kurie veikiau iš bai- 
mės nei savo noru dėjosi prie jo, suteikus jiems galimybę prisi- 
jungti prie karvedžio Lucijaus Antonijaus, patys išsiduotų, o jis, 
sutriuškinęs juos ir konfiskavęs jų turtą, galėtų išmokėti žadė- 
tus atlyginimus veteranams. 


Sicilijos karą pradėjo pirmiausia, tačiau jis užsitęsė ilgokai dėl 
gana dažnų nutraukimų;: tai dėl laivyno atstatymo (mat jį buvo 
praradęs per dvi audras ir būtent per vieną vasarą), tai dėl 
paliaubų, kurių primygtinai reikalavo žmonės, kenčiantys nuo 
maisto stygiaus ir didėjančio bado; pagaliau iš naujo pastatęs lai- 
vus ir padavęs į rankas irklus dvidešimčiai tūkstančių paleistų į 
laisvę vergų, įrengė Julijaus uostą prie Bajų“, sujungęs su jūra 
Lukrino ir Averno ežerus. Ten per žiemą išmankštinęs savo ka- 
riuomenę, sumušė Pompėjų tarp Milų ir Naulocho. Prieš pra- 
sidedant mūšiui, jis staiga taip kietai įmigo, jog draugams teko 
netgi pažadinti, nes reikėjo duoti kovos signalą. Manyčiau, jog 
tas atsitikimas davė Antonijui progą jam įgelti, pareiškiant, neva 
jis negalėjęs net akių atmerkti ir apžiūrėti kautynėms išrikiuo- 
tų laivų ir gulėjęs it rąstas aukštielninkas, įbedęs akis į dangų, 
ir tik tada pakilęs ir pasirodęs kareiviams, kai Markas Agripa 
išvaikęs priešų laivus. Kiti jį kaltina dėl šit kokio jo žodžio bei 

poelgio: kai audra sutriuškino jo laivyną, jis neva sušukęs, jog 
ir prieš Neptūno“ valią jis sulauksiąs pergalės. Artimiausių cir- 
ko žaidimų metu jis pašalino šio dievo statulą iš iškilmingos cise- 
nos. Ir lyg tyčia jokiame kitame kare jis nepatyrė tiek daug ir to- 
kių baisių pavojų kaip šiame. Kai permetęs į Siciliją kariuome- 
nę jis vyko į kontinentą pas likusią karinių pajėgų dalį, netikė- 
tai buvo užpultas Pompėjaus prefektų Democharo ir Apolofa- 
no ir vos ne vos paspruko vienu vieninteliu laivu. Kitą kartą, kai 
pėsčias ėjo į Regijų pro Lokrus, o pamatęs dviirklius Pompėjaus 
laivus, besiirinčius kranto link ir palaikęs juos savais nusileido 
prie kranto, tik per plauką liko nesučiuptas. O tada jau skuodė 
nuošaliais šunkeliais, tačiau ir vėl atsitiko taip, kad jo palydovo 
Emilijaus Paulo įžeistas vergas, pasinaudojęs proga atkeršyti už 
tėvą Paulą, kurį kažkada jis buvo įtraukęs į proskripcijas, pasi- 
kėsino į jo gyvybę. Kai pabėgo Pompėjus, jis antrąjį savo kole- 
gą Marką Lepidą, kurį pats buvo išsikvietęs iš Afrikos pagalbon, 
pasikliaudamas dvidešimčia savo legionų ir gąsdinimais bei gra- 
sinimais, reikalaudamas pirmosios vietos valstybėje, apiplėšė, 
atimdamas iš jo kariuomenę; ir tik anam nužemintai maldaujant 
neatėmė jam gyvybės, o visam laikui ištrėmė į Circėjų. 


Sąjungą su Marku Antonijumi, visąlaik neaiškią ir nepatikimą, 
palaikomą tik įvairiais naujais susitarimais, pagaliau jis visai nu- 
traukė. Norėdamas akivaizdžiau įrodyti, jog Antonijus pamynė 
po kojomis savo pilietines pareigas, jis įsakė atplėšti ir perskai- 
tyti liaudies susirinkime jo testamentą, kurį šis buvo palikęs 
Romoje ir kuriame savo įpėdiniais paskyrė netgi Kleopatros vai- 
kus. Vis dėlto jis išleido pas vadinamąjį priešą visus jo gimi- 
naičius ir draugus, o tarp jų ir tebekonsulaujančius Gajų Sosijų 
ir Titą Domicijų. Bononijos!“ gyventojus, kadangi jie nuo senų 
senovės buvo Antonijų giminės klientai, jis netgi atleido nuo 
priesaikos, nors jam prisiekinėjo visa Italija. Netrukus po to jis 
nugalėjo Antonijų jūros mūšyje prie Akcijaus. Beje, kautynėms 
užsitęsus iki vėlumos, nugalėtojui teko pernakvoti laive. Nuo 

Akcijaus jis patraukė žiemoti į Samo salą, tačiau gavęs nerimą 
keliančių žinių apie maištą rinktinės kariuomenės būriuose, juos 
tuoj po pergalės jis buvo pasiuntęs į Brundizijų, nes jie reikalavo 
atlyginimų ir atleidimo, jis tučtuojau pasuko į Italiją. Plaukda- 
mas jūra, jis dusyk grūmėsi su audra: pirmąsyk tarp Pelopone- 
so iškyšulio ir Etolijos, o antrą - prie Keraunijos kalnų", bet abu 
sykius buvo nugramzdinta dalis jo liburniškų"* laivų, o laivas, ku- 
riuo plaukė jis pats, liko be virvių ir sulaužytu vairu. Brundizi- 
juje užtruko lygiai dvidešimt septynias dienas (per tą laiką jis pa- 
tenkino visus kareivių pageidavimus), po to, padaręs vingį per 
Aziją ir Siriją, pasuko į Egiptą ir apsupęs Aleksandriją, kur bu- 
vo pabėgęs Antonijus su Kleopatra, greitu laiku ją užėmė. Ir čia 
Antonijų, bebandantį siūlyti pavėluotas taikos sąlygas, jis pa- 
smerkė myriop ir pats apžiūrėjo jo lavoną". Kleopatrą labai no- 
rėjo išsaugoti gyvą triumfui, todėl nusiuntė pas ją netgi psilus“ 
nuodams bei virusams išsiurbti, mat, manoma, jog ji mirė gyva- 
tės įgelta. Abu leido palaidoti viename kape ir iškilmingai, o jų 
pačių pradėtą statyti karstavietę liepė užbaigti. Jaunąjį Antonijų, 
vyresnįjį iš dviejų Fulvijos pagimdytų sūnų, atplėštą nuo Die- 
viškojo Julijaus statulos, kur jis ieškojo prieglobsčio, po ilgų 
nesėkmingų maldavimų nužudė. Panašiai sučiupęs bebėgantį 
nužudė ir Cezarioną, kurį Kleopatra viešai skelbė savo ir Ceza- 
rio sūnumi. Kitus bendrus Antonijaus ir Kleopatros vaikus, tik 
bėdos spiriamas paliko gyvus ir patraukęs į savo pusę palaikė 
bei rūpinosi jais, atsižvelgdamas į kiekvieno padėtį. 


Tuo pačiu metu jis apžiūrėjo Aleksandro Didžiojo kapą bei jo 
kūną?! (mat buvo liepęs išnešti jo karstą iš šventovės) o pagerb- 
damas jį uždėjo ant jo aukso vainiką ir apibėrė gėlėmis. Pa- 
klaustas, ar nenorėtų užmesti akį ir ant Ptolemėjų, atrėžė, jog 
norėjęs pamatyti karalių, o ne numirėlius. Pavertęs Egiptą pro- 
vincija ir norėdamas, kad ji būtų kuo derlingesnė ir tiektų kuo 
daugiau duonos sostinci, jis liepė kareiviams išvalyti visus nuo 
seniausių laikų dumblu užneštus kanalus, į kuriuos išsilieja 

Nilas. Kad neišblėstų ir tolydžio vis labiau garsėtų palikuonių at- 
mintyje Akcijaus pergalės šlovė, jis įkūrė prie Akcijaus Nikopo- 
lio?* miestą, įsteigė ten kas penkerius metus šventinius žaidimus, 
praplėtė senąją Apolono šventyklą, o vietą, kur stovėjo jo sto- 
vykla, išpuošęs jūros karo grobiu, pašventė Neptūnui ir Marsui. 


Sambrūzdžiai, perversmų užuomazgos bei sąmokslai nepaliovė 
gausėję ir po to, bet kam nors šnypštelėjus į ausį tučtuojau iš- 
aiškindavęs ir nelaukdamas, ko! jie suvešės, visus užgniauždavo 
ir kiekvieną laiku: pirmiausia jaunojo Lepido, po to Varono 
Murenos ir Fano Cepiono, netrukus Marko Egnacijaus, paskui 
Plauto Rufo ir Lucijaus Pauliaus, savo dukraitės vyro, o negana 
to, dar ir senyvo amžiaus bei silpnos sveikatos Lucijaus Audazi- 
jaus, apkaltinto parašų padirbinėjimu; toliau Azinijaus Epikado, 
pusiau svetimšalio iš partinų“ genties, ir pagaliau Telefo, vienos 
moters vergo nomenklatoriaus“, rengiamą maištą. Tiesą sakant, 
jis neišvengė pasikėsinimų bei pavojų netgi iš pačių padugnių. 
Audazijus ir Epikadas buvo numatę pagrobti ir atgabenti į ka- 
riuomenę jo dukterį Juliją ir vaikaitį Agripą iš salų, kur jie buvo 
laikomi. Telefas, susižavėjęs pranašyste, taikė į aukščiausiąją val- 
džią bei rengėsi užpulti ir jį patį, ir senatą. Pagaliau, kartą naktį 
prie pat jo miegamojo buvo sučiuptas kažkoks markitantas iš 
Ilyrijos kariuomenės, užsikišęs medžiotojo peilį už juosmens ir 
sugebėjęs apgauti sargus: ar jis išties buvo pamišėlis, ar tik juo 
buvo apsimetęs, sunku pasakyti, nes nieko iš jo negalėjo iškvosti. 


Jis pats tik du kartus kariavo už valstybės ribų: su dalmatais dar 
jaunas būdamas ir Kantabrijoje nugalėjęs Antonijų. Dalmatų 
kare buvo net sužeistas: viename mūšyje akmuo pataikė į deši- 
nį kelį, o kitame griūdamas tiltas smarkiai sužalojo jo blauzdą 
ir abi rankas. Vadovauti kitiems karams jis patikėjo legatams, 
tačiau kai kuriuose Germanijos ir Panonijos žygiuose dalyvavo 
pats ar bent buvo netoliese, dėl to išvykdamas iš sostinės į Ra- 
veną, Mediolaną arba Akvilėją. 

Tokiu būdu, iš dalies vadovaudamas, o iš dalies stebėdamas 
ženklus, pavergė Kantabriją, Akvitaniją, Panoniją, Dalmaciją su 
visa Ilyrija, ir toliau Reciją bei Alpių gentis - vindelikus ir sala- 
sus. Atrėmė jis ir tris dakų antpuolius, patiesęs tris jų vadus su 
didžiule kariuomene; germanus nustūmė už Elbės upės, o pasi- 
davusius jam svebus" bei sigambrus jis parvedė į Galiją ir ap- 
gyvendino žemėse, esančiose prie pat Reino. Paskui jis privertė 
paklusti ir kitas neramias tauteles, bet jokiai genčiai nepaskel- 
bė karo be teisėtų ir svarbių priežasčių. Jam toks svetimas bu- 
vo troškimas kokiu nors būdu išplėsti savo valdžią arba išpūsti 
karo šlovę, jog kai kuriuos svetimšalių vadus jis privertė Marso 
Keršytojo šventykloje prisiekti, jog liksią ištikimi taikai, kurios 
patys prašė, o iš kai kurių pirmąsyk pabandė imti įkaitais mo- 
teris, jausdamas, kad įkaitų vyrų jie nevertina; beje, jis visiems 
ir visada suteikdavo galimybę atsiimti įkaitus kada tik bepano- 
rėtų. Gan dažnai ir klastingai keliančius riaušes jis visada baus- 
davo tik viena bausme - parduodavo kaip belaisvius su sąlyga, 
kad jie vergautų tolimoje šalyje ir nebūtų išlaisvinti anksčiau, 
kaip po trisdešimties metų. Gandas apie tokį jo šaunumą bei at- 
laidumą paskatino indus, taip pat ir skitus, žinomus tik iš šne- 
kų, pasiūlyti per pasiuntinius savo draugystę romėnų tautai. Jam 
reikalaujant, partai ir Armėnija lengvai atsisakė kovos vėliavų, 
kurias iš Marko Kraso ir Marko Antonijaus buvo atėmę, ir grąži- 
no jam; maža to, jie savo noru pasiūlė įkaitus, o pagaliau, ne- 
paisydami daugelio varžovų dėl sosto, patvirtino tik paties Au- 
gusto išrinktąjį. 


Jano Kvirino““ šventyklą, kuri nuo Romos įkūrimo iki jo laikų 
vos kelis kartus buvo uždaryta, jis per kur kas trumpesnį laiko- 
tarpį, užtikrinęs taiką sausumoj ir jūroj, triskart uždarė. Dusyk 
įžengė jis į miestą su ovacijomis?': pirmąsyk - po Filipų, o ant- 
rąsyk - po Sicilijos karo. Tikruosius triumfus jis atšventė tris: 
Dalmatų, Akcijaus ir Aleksandrijos, ir visus šventė po tris die- 
nas ir tris naktis iš eilės. 

Labai gėdingai pralaimėjo iš viso tik dusyk ir ne kur kitur, kaip 
Germanijoje - tai Lolijaus ir Varo pralaimėjimai; tačiau pir- 
masis užtraukė jam daugiau gėdos“, negu pridarė nuostolių, 0 
antrasis, sunaikinus tris legionus su karo vadu, legatais ir visa 
pagalbine kariuomene, buvo išties pražūtingas. Kai apie tai buvo 
pranešta, Augustas sargybą, kad nekiltų koks nors bruzdėjimas, 
įsakė išstatyti mieste, o provincijų vietininkams pratęsė įgalioji- 
mus, kad sąjungininkai pasiliktų prityrusiose ir įprastose ranko- 
se. Jis taip pat pasižadėjo Maloningajam ir Didingajam Jupite- 
riui surengti prašmatnius žaidimus, jeigu pagerėtų valstybės pa- 
dėtis, o tai buvo įvykę karo su kimbrais ir marsais metu. Taip pat 
pasakoja, kad jis buvęs taip išmuštas iš vėžių, jog ištisus mėne- 
sius nesiskutęs barzdos ir nesikirpęs plaukų bei ne kartą daužęs 
galvą į duris šaukdamas: „Kvintilijau Varai, grąžink legionus!“; o 
pralaimėjimo dieną kasmet pažymėdavo gedulu ir liūdesiu. 


Karo reikaluose jis daug ką pakeitė, įvesdamas naujovių, bet vie- 
nur kitur atstatė ir senąją tvarką. Disciplinos laikėsi kuo 
griežčiausiai. Netgi ne visiems savo legatams - beje, labai ne- 
noriai - jis leisdavo pasimatyti su žmonomis, ir tik žiemos mė- 
nesiais. Romėnų raitelį, kuris dviem savo jauniems sūnums bu- 
vo nukirtęs nykščius, kad jiems nereikėtų eiti karo tarnybos, jis 
pardavė drauge su visu jo turtu iš varžytinių, tačiau pamatęs, jog 
valstybinių mokesčių nuomotojai iš paskutiniųjų stengiasi tą rai- 
telį nusipirkti, perdavė jį savo paleistiniui, kad šis, išgabenęs į 
krašto gilumą, suteiktų jam laisvę. Jis išvaikė visą dešimtą legio- 
ną, sugėdinęs dėl visiško nepaklusnumo. Panašiai jis paleido iš 
karo tarnybos ir kitus, įkyriai prašančius paleisti legionus, ne- 
sumokėjęs jiems užtarnauto atlyginimo. Kas dešimtą pasitrau- 
kusią iš vietos kohortą jis nubaudė, o kitas privertė valgyti mieži- 
nę duoną“. Centurionus, kaip ir eilinius, už pasišalinimą iš ri- 
kiuotės bausdavo mirties bausme, o už kitus prasižengimus jis 
įvairiais būdais nuplėšdavo šlovę, kaip antai: liepdavo kiaurą 
dieną stovėti priešais karvedžio palapinę, kai kada vien su tu- 

nika, susijuosus ją diržu“, kitais kartais - laikant rankoje dešim- 
ties pėdų ilgumo kartį arba netgi veleną. 


Po pilietinių karų jis nei karių susirinkime, nei kokiame nors 
edikte kareivių nepavadino bendražygiais, o tik kariais; kitaip 
vadintis neleido net ir savo sūnums bei posūniams, tapusiems 
karvedžiais, manydamas, jog tai kur kas tinkamiau ir to reika- 
lauja karo ar taikos metas, jo paties bei jo artimųjų autoritetas. 
Paleistinius imdavo į kariuomenę tik būgštaudamas dėl gaisrų 
Romoje, bruzdėjimų bei dėl duonos trūkumo; kitais atvejais — 
vos dusyk: pirmąsyk Ilyrijos pasienio kolonijoms apginti, o ant- 
rąsyk —- Reino upės krantų apsaugai; tačiau šiuos samdęs jiems 
tebesant vergais pas labiau pasiturinčius šeimininkus bei šeimi- 
ninkes ir nė kiek nedelsdamas paleidęs į laisvę laikė po priešaki- 
ne vėliava, nemaišydamas jų su laisvai gimusiais ir kitaip juos 
apginkluodamas. 


Iš karinių apdovanojimų jis šiek ties dosniau dalijo faleras, gran- 
dinėles bei kitokius auksinius ir sidabrinius mažmožius nei vai- 
nikus už pylimų bei sienų paėmimą!. Vainikai buvo ypatingos 
pagarbos išraiška, ir juos jis dalijo itin šykščiai, skyrė nepatai- 
kaudamas, dažnai netgi eiliniams kariams. Marką Agripą po jū- 
ros mūšio Sicilijoje jis apdovanojo žydra? vėliava. Jis manė, jog 
tik triumfatoriams — vis dėlto jie buvo jo žygių ir pergalių ben- 
drininkai - niekada nereikia duoti dovanų, mat jie patys turėjo 
teisę jų pasiimti savo nuožiūra. Jo nuomone, pavyzdingam kar- 
vedžiui juo labiau nedera skubėti ir veikti neapgalvotai. Dėl to 
jis dažnai kartodavo posakius: „Skubėk pamažu“, „Atsargus kar- 
vedys daug geresnis už drąsų“ ir „Geriau padaryti sėkmingiau 
nei greičiau“. Jis sakydavo, jog nereikia pradėti karo ar kauty- 
nių neįsitikinus, jog pergalės tikimybė didesnė už praradimų 
baimę. O ieškančius menkutės naudos didžiulių pavojų kaina jis 
sugretino su žvejojančiais aukso kabliuku: nutrūks kabliukas, ir 
netgi sėkmingiausia žūklė neatlygins nuostolių. 

Aukščiausias ir pačias garbingiausias valstybės pareigas jis ga- 
vo iš anksto, įskaitant dar ir kai kurias naujas bei iki gyvos gal- 
vos suteiktas. Konsulatą pasiglemžė eidamas dvidešimtuosius 
metus tarsi priešas, pritraukęs legionus prie Romos ir per pa- 
siuntinius kariuomenės vardu to pareikalavęs. Senatui dvejo- 
jant, pasiuntinybės galva centurionas Kornelijus, atmetęs ap- 
siausto skverną ir rodydamas į kardo rankeną, nė nemirktelė- 
jęs išrėžė senatoriams: „Štai kas padarys jį konsulu, jeigu ne- 
padarysite jūs!“ Antrą konsulatą gavo po devynerių metų, 0 
trečią - po metų; visus kitus iki pat vienuolikto tęsė be per- 
traukų; po to, nors ne kartą jam buvo siūlomas konsulatas, jis 
atsisakė. Dvyliktą kartą konsulavo po ilgos septyniolikos metų 
pertraukos; pagaliau trylikto po dvejų metų pats išsiprašė, puo- 
selėdamas viltį įvesti į šias aukščiausias pareigas savo sūnus 
Gajų ir Lucijų, žengiančius pirmuosius žingsnius karo tarnybo- 
je. Pradedant šeštu ir baigiant dešimtu konsulatu, jis buvo kon- 
sulu po vienerius metus; kitus - po devynis, šešis, keturis arba 
tris mėnesius, beje, antrą — vos keletą valandų. Mat per sausio 
kalendas iš ryto šiek tiek pasėdėjęs kuruliniame krėsle priešais 
Jupiterio Kapitoliečio šventyklą, jis atsisakė šių garbingų parei- 
gų, paskyręs į savo vietą kitą. Ne kiekvieną konsulatą pradėjo 
Romoje: ketvirtą - Azijoje, penktą - Samo saloje, o aštuntą ir 
devintą - Tarakone. 


Įtvirtindamas valstybės santvarką, triumvirate išbuvo ištisus de- 
šimt metų; tas pareigas eidamas jis netgi ilgą laiką priešinosi sa- 
vo kolegoms, mėgindamas užkirsti kelią proskripcijoms, tačiau 
jas paskelbus jis veikė žiauriau nei anie abu. Mat anuos dauge- 
liui ne kartą pavykdavo palenkti maloningais prašymais - jis 
vienas primygtinai reikalavo nė vieno nepasigailėti. Jis netgi 
įtraukė į proskripcijas tėvo Oktavijaus (ėjusio edilo pareigas) 
draugą ir savo globėją Gajų Toranijų. Julijus Saturninas apie tai 
pasakoja plačiau: kai įvykdžius proskripcijas Markas Antonijus 
atsiprašęs senatą dėl to, kas buvo padaryta, - kadangi bausmių 

būta per akis, - ir išreiškęs viltį, jog netrukus prasidėsią atlai- 
dumo laikai. Oktavijus, priešingai, pareiškė, jog jis pritaria tik 
tokioms proskripcijoms, kurios jam leistų nevaržomam veikti. 
Beje, vėliau, tarsi gailėdamasis dėl savo užsispyrimo, jis pager- 
bė Titą Vinijų Filopomeną, pakeldamas jį į raitelius, mat kal- 
bėta, jog šis kažkada slapstęs proskripcijų sąrašan patekusį savo 
patroną. Būdamas tuo pačiu triumviru, jis degte degė pašėlu- 
sia neapykanta. Juk ir romėnų raitelį Pinarijų pastebėjęs, jog 
jam bekalbant karių susirinkime, kur buvo suplaukusi minia so- 
diečių, šis kažką užsirašinėja, ir įtaręs, jog tas smalsuolis tikriau- 
siai šnipas, liepė jo akivaizdoje nudurti. O konsulu išrinktą Te- 
dijų Afrą, kuris buvo gan nepalankiai pasisakęs apie vieną jo po- 
elgį, nepaliaujamais bauginimais jis taip išvedęs iš pusiausvyros, 
jog anas nusižudęs. Maža to, pretoriaus Kvinto Galijaus, kuris 
į sveikinimo ceremoniją atvyko su dviem lentelėmis po skver- 
nu, įtaręs, jog tai paslėptas kardas, išsyk nesiryžo apieškoti - juk 
galėjo ir nieko nerasti, tačiau netrukus įsakęs centurionams ir 
kariams nutempti jį nuo teisėjo krėslo, tardė kaip vergą, bet nie- 
ko neiškvotęs liepė nužudyti, prieš tai savo ranka išdūręs jam 
akis. Pats Oktavijus rašo, jog Galijus pokalbio metu pasikėsinęs 
įjį ir dėl to buvęs įmestas į kalėjimą, vėliau paleistas ir išsiųstas 
iš Romos, o žuvęs ar sudužus laivui, ar nuo plėšikų rankos. Tri- 
būno valdžią jis gavo iki gyvos galvos ir kartą, o gal du kartus, 
išsirinko sau kolegą penkeriems metams. Papročių bei įstatymų 
priežiūrą jis irgi išsilygo iki gyvos galvos; remdamasis ta privi- 
legija, nors ir nebūdamas cenzorius, jis triskart surašė romėnų 
gyventojus“, įvertindamas ir jų turtą: pirmąjį ir trečiąjį kartą — 
su kolega, o antrąjį - pats vienas. 


Apie respublikos atkūrimą jis dukart susimąstė: pirmąkart — 
tučtuojau po pergalės prieš Antonijų, kai dar nebuvo išdilę iš 
atminties dažni Antonijaus priekaištai, tarsi vien per jį, Okta- 
vijų, respublika tebėra neatkurta, o antrąkart — pasibjaurėjęs 
ilgai užsitęsusia liga, kai netgi pasikvietęs į namus valdžios pa- 

reigūnus ir senatorius perdavė jiems valstybinių aktų knygas. 
Tačiau persigalvojęs, jog ir jis pats neišvengs pavojų, jei bus tik 
privatus asmuo, ir respubliką būtų neprotinga skubotai perduoti 
į daugelio rankas, jis nesvyruodamas pasilaikė sau valdžią; sun- 
ku pasakyti, kas geriau: ketinimas ar jo įgyvendinimo rezulta- 
tas. Tą savo ketinimą jis ne sykį viešai skelbė, o viename edikte 
jį patvirtino šiais žodžiais: „Taigi tebūnie man leista išlaikyti 
valstybę saugią ir laimingą, kad rinkdamas geidžiamus savo su- 
manymo vaisius būčiau laikomas geriausios valstybinės santvar- 
kos kūrėju ir mirdamas nusineščiau į kapą viltį, jog mano padėti 
respublikos pagrindai paliks pėdsakus.“ Ir jis išlaikė duotą įža- 
dą, visokiais būdais stengdamasis, kad niekas negalėtų skųstis 
nauja padėtimi. Sostinę, nukentėjusią nuo potvynių ir gaisrų ir 
nebeatitikusią valstybės didybės, jis taip išpuošė, jog teisėtai di- 
džiavosi gavęs ją molinę, o paliekąs marmurinę. Be to, jis pa- 
darė viską, kiek įstengė numatyti iš anksto žmogaus protas, kad 
ji liktų saugi ateityje. 


Jis pastatė daugybę viešųjų pastatų. Svarbiausi iš jų: forumas su 
Marso Keršytojo šventykla, Apolono šventykla Palatine, Jupite- 
rio Griausmininko šventykla Kapitolijuje. Forumą statė matyda- 
mas, jog begalės žmonių ir aibės teismo reikalų jau nebesutal- 
pina dvi aikštės“ - reikia dar ir trečios. Dėl to jis skubėjo ati- 
daryti forumą, nelaukdamas, kol bus baigta Marso šventykla, 
numatęs ją baudžiamiesiems tikslams ir teisėjų burtams mesti. 
Marso šventyklą statyti jis pasižadėjo pradėjęs Filipų karą, ker- 
šydamas už savo tėvą, ir nutarė, jog apskritai čia“ senatas tarsis 
dėl karų ir triumfų, iš čia valdžios pareigūnai išvyks į provinci- 
jas, čionai grįžę nugalėtojai karvedžiai suneš triumfų puošmenas. 
Apolono šventyklą jis pastatė toje Palacijaus rūmų dalyje, kurią, 
kaip išpranašavo haruspikai, pats dievas išsirinko, smogęs ton 
vieton žaibu. Prie šventyklos prijungė portikus su lotyniškąja bei 
graikiškąja biblioteka; toje vietoje jau gerokai senstelėjęs jis daž- 
nokai šaukdavo senatą ir peržiūrėdavo teisėjų luomo sąrašus. Ju- 

piteriui Griausmininkui jis paskyrė šventyklą, išsilaisvinęs iš pa- 
vojaus, kai Kantabrijos kare nakties žygio metu perkūnas tren- 
kė prieš pat jo neštuvus ir užmušė vergą, apšvietusį kelią. Kai 
kuriuos pastatus jis įrengė ne savo, o vaikaičių, žmonos ir sesers 
vardu: portiką ir baziliką - Gajaus ir Lucijaus vardu, Livijos ir 
Oktavijos portikus, o teatrą - Marcelo vardu. Taip pat ir kitus žy- 
miuosius vyrus jis primygtinai ragino puošti miestą pagal galimy- 
bes - statyti naujus arba atstatyti bei atnaujinti senuosius pamin- 
klus. Tuo metu buvo pastatyta daugybė pastatų daugelio piliečių 
pastangomis, kaip antai: Marcijaus Pilypo - Herkulio Mūzų 
šventykla; Lucijaus Kornificijaus - Dianos šventykla; Azinijaus 
Poliono - Laisvės menė; Municijaus Planko - Saturno šventyk- 
la; Kornelijaus Balbo - teatras; Statilijaus Tauro - amfiteatras 
ir galiausiai - daugybė Marko Agripos prašmatnių statinių. 


Visą miestą suskirstė rajonais ir kvartalais““ liepęs, kad rajonuo- 
se palaikytų tvarką metams burtus išsitraukę valdžios parcigū- 
nai, o kvartaluose - išrinkti aplinkinių gyventojų seniūnai. Mė- 
gindamas užkirsti kelią gaisrams, jis išstatė postuose naktines 
sargybas, o norėdamas pažaboti potvynius - praplatino ir išva- 
lė Tibro vagą, nuo seno užneštą nešvarumais ir susiaurėjusią 
nuo pastatų griuvėsių. Kad lengviau iš visų pusių galima būtų 
patekti į miestą, jis pats ėmėsi tiesti Flaminijaus?" kelią iki pat 
Arimino, o tiesti kitus kelius liepė triumfatoriams už gautus ka- 
ro grobio pinigus. Šventus pastatus, nuo senumo sugriuvusius 
arba gaisro nusiaubtus, jis atstatė; beje, juos kaip ir kitus išpuošė 
labai vertingomis dovanomis. Antai jis atgabeno į Jupiterio Ka- 
pitoliečio koplyčią?* vieną dovaną - šešiolika tūkstančių svarų 
aukso ir, be to, penkiasdešimties milijonų sestercijų vertės perlų 
bei kitų brangenybių. 


Po to, kai tapo pontifikų kolegijos galva - tų pareigų ėmėsi tik 


Lepidui mirus, nes atimti jas iš gyvo niekaip nesiryžo - liepė iš 
visur surinkti sudegino visas graikų ir lotynų kalbomis parašytas 

pranašysčių knygas, kurių buvo daugiau nei du tūkstančiai, mat 
jos ėjo iš rankų į rankas be jokių autorių arba jie nebuvo pati- 
kimi. Vien tik Sibilės knygas, bet irgi tik atrinkęs, išsaugojo ir 
sudėjęs į dvi paauksuotas skryneles pakišo po Palatino Apolo- 
no šventyklos pamatais. Kalendoriui, kurį sudarė dieviškasis Ju- 
lijus, bet vėliau per nerūpestingumą jis buvo sujauktas ir supai- 
niotas, jis vėl sugrąžino buvusią padėtį; jį pertvarkydamas jis 
verčiau pasirinko pavadinti savo vardu ne septintąjį mėnesį, kurį 
gimė, o šeštąjį, sekstilį, pirmo savo konsulato ir šaunių perga- 
lių mėnesį. Jis padidino ir žynių skaičių ir pagarbą jiems, pridėjo 
ir lengvatų, ypač mergelėms vestalėms?. Kai į mirusios vesta- 
lės vietą reikdavo išrinkti kitą ir kai daugelis išsisukinėjo neno- 
rėdami, kad burtas kristų jų dukterims, jis iškilmingai prisiekė, 
jog jei nors viena jo dukraitė būtų tinkamo amžiaus, jis pats pa- 
siūlytų ją į vestales. Jis atnaujino ir kai kurias šiek tiek primirštas 
ceremonijas, kaip antai: būrimą dėl valstybės gerovės, Jupiterio 
Flamino apeigas“, Luperkalijų šventę, šimtmetinius bei kompi- 
talijų žaidimus*!. Per Luperkalijas jis uždraudė bėgti jaunuo- 
liams be barzdų, o šimtmetinius žaidimus leido lankyti abiejų 
lyčių jaunuoliams ir žiūrėti bet kokį naktinį vaidinimą, tačiau tik 
su palydovais - vyresnio amžiaus artimaisiais. Larus kryžkelėse 
jis liepė dusyk per metus išpuošti pavasario ir vasaros gėlėmis. 
Po nemirtingųjų dievų pagerbimo jis labiausiai pagerbė atmini- 
mą vadų, kurie romėnų tautos valstybę iš nereikšmingos didinga 
padarė. Dėl to ir jų paminklus atstatė, palikęs tuos pačius už- 
rašus““, o abiejuose savo forumo portikuose jis pastatė po sta- 
tulą triumfo poza, paskelbęs ediktu, jog tai sumanęs tam, kad 
ir jį patį dar gyvą ir vėlesnių kartų vadus piliečiai skatintų tarsi 
imti pavyzdį iš tų vyrų. O priešais karališkąjį Pompėjaus teatro 
portiką virš marmurinės Jano arkos jis pastatė dar ir Pompėjaus 
statulą, perkėlęs ją iš tos kurijos, kur buvo nužudytas Cezaris. 


Atsirado daugybė itin netikusių ir apskritai visiems pragaištin- 
gų papročių, kurie įsigalėjo įpratus savivaliauti per pilietinius 

karus arba taikos metu. Valkatų būriai bastydavosi jau ir vidu- 
ry dienos. Apsijuosę kardais neva apsigynimui, jie gaudydavo 
laukuose praeivius ir neskirdami laisvųjų nuo vergų sukišdavo 
juos į žemvaldžių grasos kalėjimus; prisidengusios naujų kolegi- 
jų vardu, suplaukdavo milžiniškos gaujos, pasiruošusios bet ko- 
kiam nusikaltimui. Taigi prieš bastūnus jis išstatė patogiose vie- 
tose sargybas, panaudojo grasos kalėjimus, darė kratas; kolegi- 
jas, išskyrus senąsias bei legalias, paleido, senų iždo skolininkų 
sąrašus, tikrą šmeižtų šaltinį, sudegino, o ginčytinas valstybines 
žemes Romoje paskyrė jų esamiems valdytojams. Užsitęsusias 
bylas, kuriose kaltinamųjų maišymas su purvais teikė vien ma- 
lonumą kaltintojams, nutraukė, prigrasinęs iškelti bylą“ tam, 
kas panorėtų atnaujinti ieškinį. Kad kokia nors piktadarystė ar 
koks nors kitas teisminis reikalas neliktų teismo neišnarpliotas 
ir nebūtų užvilkintas, jis bylų nagrinėjimui pridėjo tas trisdešimt 
dienų, kurios buvo skirtos žaidimų garbei. Prie trijų teisėjų de- 
kurijų jis pridėjo ketvirtąją žemesnio cenzo, pavadinęs jos teisė- 
jus dušimtininkais ir pavedęs jiems nagrinėti bylas, susijusias su 
menkesnėmis sumomis. Teisėjais skyrė nuo trisdešimties metų“, 
tai yra penkeriais metais anksčiau nei paprastai. Ir tik dauge- 
liui kratantis teisėjo pareigų, jis vargais negalais sutiko po vie- 
ną dekuriją metams laiko atleisti nuo tarnybos eilės tvarka, o 
lapkričio ir gruodžio mėnesiais bylos visai nebūtų nagrinėjamos. 


Jis pats teisdavo kiauras dienas, kartais net iki vidurnakčio; jeigu 
šiek tiek nesveikuodavo, sėdėdavo neštuvuose, pastatytuose 
priešais teisėjų krėslus arba netgi gulėdamas namuose. Jis ne tik 
itin kruopščiai nagrinėdavo bylas, bet ir buvo nepaprastai atlai- 
dus: pavyzdžiui, nenorėdamas, kad būtų įkištas į maišą ir nu- 
skandintas“ akivaizdus tėvažudys, - tokia bausmė būdavo skiria- 
ma tik prisipažinusiems, - jis, sakoma, paklausęs: „Vadinasi, tu 
nenužudei savo tėvo?“ O kai buvo svarstoma byla dėl suklastoto 
testamento ir liudytojai visi it vienas reikalavo bausti pagal Kor- 
nelijaus įstatymą“, jis davė teisėjams ne dvi lenteles: kaltinamąją 

ir išteisinamąją, bet ir trečią, mat norėjo atleisti tiems, kurie — 
jis tai žinojo - pasirašė apraizgyti klastos arba suklaidinti. Bc- 
sibylinėjančių Romos piliečių apeliacijas jis kasmet patikėdavo 
miesto pretoriui, o provincialų - konsulo titulą turintiems as- 
menims, kuriuos jis buvo paskyręs byloms nagrinėti po vieną 
kiekvienai provincijai. 


Jis peržiūrėjo senuosius įstatymus ir įvedė kai kurių naujų, kaip 
antai: apie prabangą, apie svetimoteriavimą ir apie skaistybę, 
apie papirkinėjimą, apie įvairių luomų santuokas. Pastarąjį įs- 
tatymą jis buvo sugriežtinęs labiau nei kitus, tačiau sutikęs aud- 
ringą pasipriešinimą negalėjo jo įgyvendinti, tad buvo privers- 
tas jį pakeisti arba sušvelninti bausmę, pratęsti našlystę iki trejų 
metų ir padidinti apdovanojimus. Bet ir po to, kartą viešo vai- 
dinimo metu raiteliams atkakliai reikalaujant pakeisti įstatymą, 
jis, pasišaukęs Germaniko vaikus ir visų akivaizdoje pasodinęs 
vieną ant savo, o kitą ant tėvo kelių, rankų judesiais bei žvilgs- 
niais davė ženklą nesiskųsti likimu ir sekti jaunojo tėvo pavyz- 
džiu. O pajutęs, jog kai kas pažeidinėja įstatymą, tuokdamiesi 
su nepilnametėmis arba dažnai keisdami žmonas, jis sutrumpi- 
no sužadėtuvių laiką ir apribojo skyrybas. 


Priplaukus daugybei senatorių, senatas virto pakrika ir nepado- 
ria minia“ - juk jame jų buvo daugiau kaip tūkstantis ir būtent 
nė vienas jų nė skatiko nevertas - mat visi buvo išrinkti po Ce- 
zario mirties per pažintis arba už kyšį. Žmonės juos vadindavo 
„Mirusiųjų karalystės senatoriais“. Jis grąžino senatui ankstes- 
nįjį senatorių skaičių ir šaunumą dvigubais rinkimais: pirmąsyk 
rinko pačių senatorių nuožiūra, kai vyras renka vyrą, o antrą- 
syk - jo paties bei Agripos nuožiūra. Manoma, jog per rinkimus 
jis sėdėjęs pirmininko krėsle, užsidėjęs po drabužiais šarvus ir 
apsijuosęs kardu, o aplink jo krėslą stovėjo dešimt pačių stip- 
riausių Jluomo draugų senatorių. Kordas Kremucijus rašo, jog 
ir senatorius pas jį tuo metu leidę tik po vieną, iškratę jų dra- 

bužius. Jis prabilo į kai kurių sąžinę, ragindamas atsisakyti pa- 
reigų, o atsisakiusiems išsaugojo senatoriaus togą, leido sėdėti 
orchestroje per žaidimus ir pietauti valstybės sąskaita“*. Kad 
išrinkti ir patvirtinti senatoriai savo pareigas eitų sąžiningiau, 
jis nurodė kiekvienam prieš posėdį aukoti vyną ir smilkalus prie 
aukuro to dievo, kurio šventykloje vykdavo susirinkimas, o kad 
tos pareigos pernelyg neapsunkintų, nutarė eilinius senato po- 
sėdžius šaukti ne dažniau, kaip dusyk per mėnesį, per kalendas 
ir per idas. Beje, rugsėjo ir spalio mėnesiais“? reikėdavo daly- 
vauti tik kai kuriems senatoriams, išrinktiems burtais, kad jie 
priimtų nutarimus. Jis įsteigė pusmečiui prie savęs tarybą, ren- 
kamą burtais, kurioje svarstydavo reikalus prieš pateikdamas 
juos visam senatui. Svarstydamas svarbiausius reikalus, jis ap- 
klausinėdavo senatorius ne iš eilės ir ne pagal paprotį, bet taip, 
kaip jam patikdavo, taip, kad kiekvienas turėdavo būti pasiren- 
gęs pareikšti savo nuomonę, 0 ne pritarti kitiems. 


Jis buvo ir kitokių naujovių išradėjas: patvarkė, kad senato nu- 
tarimų aktai nebūtų viešai skelbiami, kad valdžios pareigūnai, 
atsisakę tarnybos, nebūtų tučtuojau išsiunčiami į provinciją, kad 
prokonsulams būtų išskirta tam tikra suma pinigų mulams ir pa- 
lapinėms įsigyti (anksčiau visa tai paprastai tiekdavo valstybė), 
kad iždo reikalai pereitų iš miesto kvestorių į buvusių ir esamų 
pretorių rankas, kad centumvirų*" teismą šauktų decemvirai, o 
ne buvę kvestoriai, kaip anksčiau būdavo įprasta tai daryti. 


Norėdamas kuo daugiau žmonių įtraukti į valstybės valdymą, jis 
įsteigė naujų pareigų rūpintis valstybiniais pastatais, keliais, 
vandentiekiais, Tibro vaga, duonos dalijimu žmonėms, įsteigė 
miesto prefektūrą"!, triumvirato komisiją senatui rinkti ir kitą 
komisiją surinkti žinioms apie raitelių būrius, jei kiltų reikalas. 
Pirmąkart po ilgos pertraukos jis išrinko cenzorius, padidino 
pretorių skaičių. Taip pat pareikalavo, jog kiekvieno konsulato 
metu jam būtų leista turėti po du kolegas vietoj vieno, tačiau 

nieko nelaimėjo, mat visi ėmė šaukti, jog ir taip jau smarkiai 
pažeidžiamas jo orumas, kadangi aukščiausia valdžia naudoja- 
si ne pats vienas, o dalijasi su kolega“*. 


Dar dosnesnis jis buvo pagerbdamas už šaunumą kare: daugiau 
nei trisdešimčiai karvedžių išrūpino pilną triumfą, o dar daugiau 
gavo triumfo papuošalus?*. Kad senatoriaus sūnūs greičiau pri- 
prastų prie valstybės reikalų, jis leido sulaukus pilnametystės 
tuoj pat užsisiausti senatorių togą ir dalyvauti senato posėdžiuo- 
se; pradėjus jiems eiti karo tarnybą, skyrė juos ne tik legionų tri- 
būnais, bet ir kavalerijos prefektais, o kad nė vienas iš jų nelik- 
tų neparagavęs stovyklos gyvenimo, juos apsirengusius senato- 
rių togomis dažniausiai sustatydavo po du kavalerijos sparnų 
priešakyje. Raitelių būrius - po ilgos pertraukos atgaivinęs iškil- 
mingo prajojimo?“ paprotį - jis dažnokai tikrindavo. Tačiau vi- 
siškai nepakentė, kad koks nors raitelis kaltintojo būtų nutrauk- 
tas nuo žirgo jojimo metu, mat anksčiau taip atsitikdavo; se- 
niems arba luošiems jis leisdavo eiti į patikrinimą pėsčiomis, o 
žirgą liepdavo vesti rikiuotėje; turintiems daugiau kaip tris- 
dešimt penkerius metus ir nebenorintiems tarnauti jis padarė 
malonę - leido tučtuojau grąžinti žirgą. 


Išprašęs senato dešimt padėjėjų, jis privertė kiekvieną raitelį 
duoti savo gyvenimo ataskaitą: vienus, nesąžininguosius, 
baudęs, kitus papeikęs, o daugeliui davęs pylos, bet kiekvie- 
nam kitaip. Pats švelniausias įspėjimo būdas buvo prirašytų 
apie juos lentelių perdavimas rikiuotėn, kur jie turėję tuč- 
tuojau jas perskaityti. Kai kuriuos jis pasmerkė už tai, kad šie, 
prisiskolinę pinigų už mažesnius procentus, išspaudė iš jų 
didesnius. 


Jeigu tribūnų rinkimuose stigdavo kandidatų iš senatorių tarpo, 


jis juos rinkdavo iš romėnų raitelių taip, kad, pasibaigus tarny- 
bos laikui, jie patys pasirinktų luomą, kuriam norėtų priklausyti. 

Kadangi pilietiniai karai daugumai raitelių buvo iščiulpę visą iš 
tėvų paveldėtą turtą, dėl to jie nedrįsdavo žiūrėti vaidinimų rai- 
teliams skirtose pirmųjų keturiolikos eilių vietose, bijodami 
teatro bausmės įstatymo; jis paskelbė, jog ta bausmė netaiko- 
ma tiems, kurie patys ar bent jų tėvai kada nors yra turėję rai- 
telių cenzą. 


Romos gyventojus jis surašė gatvėmis; kad žmonės nebūtų ati- 
traukiami nuo darbų itin dažnai dalijant duoną, jis nusprendė 
trissyk per metus išduoti teseras** keturiems mėnesiams; tačiau, 

'“ Žmonėms pageidaujant, jis vis dėlto nusileido vardan senojo pa- 
pročio, ir žmonės gaudavo duonos kas mėnesį. 


Jis taip pat sugrąžino senųjų rinkimų tvarką liaudies susirinki- 
muose““. Griežtai nubaudęs už sukčiavimus Fabijaus ir Skapti- 
jaus? tribose, rinkimų dieną išdalijo rinkėjams po tūkstantį ses- 
tercijų, kad jie nieko nereikalautų iš kandidatų. 


Pripažindamas, jog ypač svarbu išlaikyti tautą gryną ir nesusi- 
teršusią bet kokia kraujomaiša su svetimšaliais ar vergais, jis Ro- 
mos pilietybę teikdavo itin šykščiai, o vergų paleidimą į laisvę 
smarkiai apribojo. Tiberijo prašomas suteikti savo klientui grai- 
kui Romos pilietybę, jis atrašė, jog suteiksiąs tik po to, kai klien- 
tas pats įtikinsiąs jį, nurodydamas pagrįstas prašymo priežastis. 
Nepatenkino jis ir Livijos prašymo suteikti pilietybę vienam mo- 
kesčiais apdėtam galui; mokesčius, tiesa, panaikino tvirtinda- 
mas, jog jis lengviau iškęsiąs šiokį tokį valstybės iždo sumažėji- 
mą, nei padarysiąs visiems prieinamą Romos piliečių garbę. Ver- 
gams darė daugybę kliūčių, užkirsdamas kelią į laisvę, o dar dau- 
giau - į pilnateisę laisvę, rūpestingai ištirdamas paleidžiamųjų 
į laisvę skaičių, jų padėtį ir savitumus; maža to, dar pridūrė, jog 
nors kartą buvęs sukaustytas grandinėmis ar nuplaktas vergas 
jokios laisvės kaina negalėsiąs gauti pilietybės. 


Jis stengėsi sugrąžinti netgi senovinius drabužius bei apdarus, 
o pamatęs kartą susirinkime minią tamsiai apsirengusių žmonių, 

iš apmaudo garsiai sušuko: „Štai... palankumą rodys romėnams, 
pasaulio valdovams, dėvėtojams togos!“ 


Edilams jis davė nurodymą iš anksto pasirūpinti, kad visi, pasi- 
rodantys forume ar cirke, po apsiaustais vilkėtų togas. 


Atsiradus progai, jo dosnumą gan dažnai patirdavo visi luomai. 
Mat po Aleksandrijos triumfo atvežęs į Romą karališkąsias 
brangenybes, jis paleido į apyvartą tokias krūvas monctų, kad 
sumažėjus procentams išsyk pakilo žemės kainos, o vėliau, po 
konfiskacijos suplaukus į jo rankas apsčiai pinigų, jis laikinai be 
procentų skolindavo juos tiems, kurie galėjo pasiūlyti jam du- 
syk didesnį užstatą. Senatoriams cenzą jis pakėlė nuo aštuonių 
iki dvylikos šimtų tūkstančių sestercijų, o tiek turto neturintiems 
pats pridėjo; žmonėms jis dažnokai dalydavo pinigines dovanas, 
tačiau ne visada vienodo dydžio: tai po keturis šimtus, tai po tris, 
o kartais ir po du šimtus penkiasdešimt sestercijų kiekvienam. 
Beje, jis neaplenkė ir mažamečių berniukų, nors paprastai gauti 
dovanas būdavo leidžiama tik turintiems vienuolika metų. At- 
siradus sunkumams dėl maisto trūkumo, jis ne kartą yra atsei- 
kėjęs žmonėms grūdų pusvelčiui, o kartais ir visiškai veltui; pi- 
nigines išmokas padvigubino. 


Kad valdovui labiau rūpėjo bendra gerovė, o ne jo paties gar- 
bė, matyti iš to, jog besiskundžiančius vyno stygiumi bei jo bran- 
gumu piliečius jis nutraukė it kirviu nukirsdamas: „Mano žen- 
tas Agripa iš anksto visa tai puikiai numatė įrengdamas platų 
vandentiekio tinklą, kad žmonės iš troškulio nemirtų“. Tiems 
patiems piliečiams reikalaujantiems pažadėtų piniginių dovanų 
jis atrėžė, jog mokąs laikytis duoto žodžio, bet kai minia nesi- 
liovė kaulyti nežadėtų dovanų, jis ediktu iškoneveikė ją už ne- 
padorumą ir begėdystę ir atsižadėjo duoti, nors ir buvo ketinęs. 
O sužinojęs, jog po to, kai buvo pasiūlytos piniginės dovanos, 
daugybė vergų atgavo laisvę ir buvo įtraukti į piliečių sąrašus, 

su tuo pačiu griežtumu ir atkaklumu pareiškė, jog ničnieko ne- 
gausią tie, kuriems nebuvo žadėta, o kad pakaktų numatytos su- 
mos, visiems kitiems jis davė po mažiau, nei buvo žadėjęs. Kar- 
tą, didelio nederliaus metais, kai padėtis buvo be išeities, jis 
išvarė iš Romos visus vergų pirklius su visais vergais ir gladia- 
torių viršininkus su pačiais gladiatoriais bei visus svetimšalius, 
išskyrus belaisvius; tačiau šiek tiek duoninių grūdų derliui pa- 
gerėjus, pasak jo paties, jis tvirtai nusprendė panaikinti valsty- 
binį duonos dalijimą visiems laikams — mat kaip tik dėl to ir nu- 
smukusi žemdirbystė, tačiau netęsėjo to grasinimo supratęs, jog 
anksčiau ar vėliau koks nors garbėtroška gali ir vėl imti dalyti. 
Betgi vėliau jis taip patvarkė šį reikalą, jog dalijo, paisydamas 
ne vien piliečių, bet ir žemdirbių bei javų pirklių naudos. 


Visus savo pirmtakus jis pranoko dažnais, įvairiais bei prašmat- 
niais renginiais. Jis sakęs, jog savo vardu surengė žaidimus ke- 
turis kartus, o kitų magistratų vardu, kai jie tuo metu nebuvo 
arba jie pritrūko lėšų - dvidešimt tris kartus. Vaidinimus jis kar- 
tais rengdavo visuose miesto kvartaluose daugybėje scenų, o ak- 
toriai vaidindavo visokiomis kalbomis**; gladiatorių rungtynes 
rengdavo nc tik amfiteatre, bet ir cirke bei septose“, o kartais 
nieko nerengdavo - pakakdavo vien medžioklės; atletų rungty- 
nės vykdavo Marso lauke, kur buvo pastatytos medinės tribū- 
nos; pagaliau, jūrų kautynes surengė tvenkinyje, iškastame prie 
Tiberio, kur dabar Cezarių giraitė. Tomis žaidynių dienomis, no- 
rėdamas apsaugoti ištuštėjusią Romą nuo plėšikų, jis išstatydavo 
joje sargybą. Cirke pasirodydavo vežėjai, bėgikai ir žvėrių nai- 
kintojai: kartais tai būdavo itin kilmingų šeimų jaunuoliai. La- 
bai dažnai jis rengdavo Trojos žaidimus, kuriuose dalyvaudavo 
vyresni ir jaunesni berniukai, nepamiršdamas senovinio ir 
gražaus papročio pagerbti garsios savo giminės šaunumą. Šiuose 
žaidimuose parkritusį ir susiluošinusį Gajų Nonijų Asprenatą 
jis apdovanojo auksine grandinėle, suteikdamas jam pačiam bei 
jo palikuonims Torkvato“ pravardę. Veikiai jis baigė tokius žai- 

dimus, kadangi oratorius Azinijus Polionas griežtai ir piktai 
skundėsi senate dėl savo vaikaičio Ezernino nelaimės, mat šis 
krisdamas susilaužė koją. Į teatro vaidinimus bei gladiatorių 
rungtynes jis įtraukdavo ir romėnų raitelius, kol senatas nuta- 
rė tai uždrausti. Po to jis tik vieną kartą viešai teparodė kilmin- 
gą berniuką Lucijų kaip keistenybę, ir buvo ko pasižiūrėti! Ūgio 
jis buvo dviejų pėdų ir svėrė septyniolika svarų, tačiau balsas 
griaudėte griaudėjo. O kartą partų įkaitus, pirmąsyk atsiųstus į 
Romą šventės dieną į gladiatorių rungtynes, jis nuvedė arenos 
viduriu ir pasodino antroje eilėje už savęs. Jis buvo įpratęs ir ne 
rungtynių dienomis rodyti viešai įvairiose vietose tai, kas buvo 
neregėta negirdėta, bet verta dėmesio, pavyzdžiui: raganosį prie 
septų, tigrą - teatre, o penkiasdešimties uolekčių ilgio gyvatę — 
priešais komicijas. Atsitiko kartą, kad per įžadines cirko žaidy- 
nes jis sunegalavęs lydėjo procesiją, gulėdamas neštuvuose, o ki- 
tąsyk, pradedant Marcelo teatro įšventinimo žaidimus, išsinėrė 
jo kurulinis krėslas ir jis krito aukštielninkas. Per žaidimus jo 
vaikaičių garbei, kai žiūrovai buvo pametę galvas iš baimės, jog 
grius amfiteatras, ir jokiu būdu nebegalima buvo jų suvaldyti ir 
nuraminti, jis pakilo iš savo vietos ir atsisėdo į tą amfiteatro dalį, 
kuri atrodė pavojingiausia. 


Žiūrovų įprotį sėdėti nepaisant jokios tvarkos, bet kur išsidrė- 
bus, jis pakeitė, susijaudinęs dėl vieno senatoriaus, kuriam per 
iškilmingus žaidimus Puteoliose, suplaukus miniai žmonių, 
niekas iš sėdinčiųjų neužleido vietos. Tada ir nutarė senatas: 
visuose viešuose žaidimuose, kad ir kada ir kiek jų būtų ren- 
giama, pirmosios eilės sėdimąsias vietas skirti tik senatoriams. 
Laisvųjų bei sąjungininkių tautų legatams jis uždraudė sėstis or- 
chestroje“!, mat pastebėjo tarp jų ir vieną paleistinį. Karius jis 
atskyrė nuo piliečių. Tarp paprastų žmonių jis paskyrė tam tikras 
eiles sutuoktiniams; kylio pavidalo suolų eiles teatre - nepilna- 
mečiams, o šalimais - mokytojams; beje, vidurinėse vietose jis 
griežtai uždraudė sėdėti vilkintiems tamsius drabužius. Mote- 

rims net ir gladiatorių rungtynes leido žiūrėti tik iš pakilesnės 
vietos; beje, pagal seną paprotį jos žiūrėdavo drauge su vyrais. 
Vien tik vestalėms jis davė teatre atskiras vietas priešais pre- 
toriaus pakylą. O atletų varžybų“? jis suvis neleido žiūrėti mo- 
terims; ir kai pontifikų“? žaidynėse buvo pareikalauta išvesti 
porą boksininkų, jis jas atidėjo kitos dienos rytmečiui pareikšda- 
mas, jog moterims nedera rinktis į teatrą anksčiau nei penktą 
valandą““. 


Pats jis cirko žaidimus gan dažnai žiūrėdavo įsitaisęs savo drau- 
gų ar paleistinių namų viršutiniuose kambariuose, o kartais — 
iš minkštos, paprastai dievams skirtos ložės“, sėdėdamas drauge 
su žmona ir vaikais. Dažnai atsiprašęs ir vietoj savęs paskyręs 
o kartais visai dienai. Bet kai jau dalyvaudavo, nieko kito neveik- 
davo: gal dėl to, kad išvengtų priekaištų, mat atsiminė, kaip mi- 
nia jais apibėrė jo tėvą Cezarį, kam žaidynėse rašinėjo atsaky- 
mus; 0 gal jis iš tikro mėgo žaidynes, mat niekada neslėpė, jog, 
žavisi jomis; maža to, jis ne kartą atvirai ir pats tai prisipažino. 
Todėl net ir svetimųjų surengtuose vaidinimuose bei žaidynėse 
jis savo vardu dalydavo vainikus bei aibes brangių dovanų, tai- 
gi nebuvo nė vienų graikiškų rungtynių, kuriose jis nebūtų pel- 
nytai apdovanojęs kiekvieną atletą. Tačiau įdėmiausiai jis žiū- 
rėdavo boksininkų rungtynes, ypač lotynų, ir ne vien apmokytų 
bei pripažintų, - tokius jis paprastai suvesdavo su graikais, - bet 
ir paprastų miestiečių, besikaunančių siauruose skersgatviuose 
be jokio plano ir taisyklių. Vienu žodžiu, jo dėmesio pakako vi- 
siems viešųjų žaidynių dalyviams. Atletams““ privilegijas jis ne 
tik išsaugojo, bet ir padaugino, gladiatoriams uždraudė kautis 
žūtbūtinai. Aktorius“? leido bausti tik scenoje ir tik vaidinimo 
metu, o ne bet kada ir ne bet kur, kaip tai daryti buvo leista val- 
dininkams pagal seną įstatymą. Tačiau ir atletų varžybose, ir gla- 
diatorių rungtynėse jis visada reikalavo kuo griežčiausios draus- 
mės, o aktorių laisvę jis taip pažabojo, jog romėnų aktorių ko- 

miką Stefanioną, sužinojęs, kad jam patarnauja berniukiškai 
apkirpta matrona, išpėręs rykštėmis net trijuose teatruose“. 
Ištrėmė pantomimą“? Hilaną, pretoriui pasiskundus, nučaižė 
rimbu visiems matant jo paties namų menėje, o Piladą išvarė iš 
Romos bei Italijos už tai, kad šis nuo scenos su panieka ištiesė 
pirštą į jį nušvilpusį žiūrovą. 


Šitaip patvarkęs miestą ir miesto reikalus, jis išplėtė Italiją, įstei- 
gęs dvidešimt aštuonias kolonijas, kurias išpuošė pastatais ir 
praturtino valstybinėmis pajamomis. Kitaip sakant - teisėmis 
bei reikšmingumu jis sulygino jas su Roma, mat išgalvojęs net 
balsavimo būdą, kad visų kolonijų dekurionai" dalyvautų sos- 
tinės magistratų rinkimuose kiekvienas savo kolonijoje ir at- 
siųstų užantspauduotus savo balsus į Romą visuotinių rinkimų 
dieną. Kad darbingų žmonių įtaka nesumažėtų, o liaudyje — 
vaikų, visiems prašantiems raitelių tarnybos, skyrė ją bendra 
tvarka, reikėjo tik miesto rekomendacijos. Tiems prastuoliams, 
kurie jam, belankančiam sritis", pasigyrė sūnumis ar dukterimis, 
jis paskyrė po tūkstantį sestercijų už kiekvieną vaiką. 


Reikšmingesnes provincijas bei tas, kurias valdyti vieneriems 
metams skirtiems magistratams buvo ir nelengva, ir nesaugu, 
pasiėmė pats, o kitos burtais atiteko prokonsulams. Beje, pa- 
sitaikydavo, jog kartais kai kurias jų sukeisdavo, tačiau lankė 
daugmaž ir vienas, ir kitas. Kai kuriems sąjungininkams 
miestams", nuo savivalės garmantiems į pragaištį, jis atėmė 
laisvę; kitus miestus arba traukė iš varginančių skolų, arba su- 
griautus per žemės drebėjimą vėl atstatė, o nusipelniusius ro- 
mėnų tautai - apdovanojo romėnų arba lotynų" pilietybe. Man 
regis, nėra provincijos, kurios jis nebūtų aplankęs, išskyrus Af- 
riką ir Sardiniją. Ir į šias provincijas jis ruošėsi persikelti iš Si- 
cilijos, išvijęs iš ten Sekstą Pompėjų, tačiau sukliudė be palio- 
vos šėlstančios smarkios audros; vėliau nebebuvo nei progos, nei 
laiko persikelti. 

Karalystes, kurias įsigijo kare, grąžino arba tiems, iš kurių bu- 
vo atėmęs, išskyrus keletą, arba paskirstė svetimšaliams. Mat 
būdamas kuo uoliausias jų vedybų bei draugystės ryšių tarpinin- 
kas ir globėjas sąjungininkų karalius susaistė tarpusavy abipuse 
giminyste; jais rūpinosi ne kaip kitaip, o laikydamas juos visus 
valstybės nariais ir dalimis; taip pat paprastai skirdavo globėją 
mažamečiams arba silpnapročiams, kol jie užaugs ar pasitaisys, 
o daugelio karalių vaikus jis išauklėjo ir išmokė drauge su savo 
vaikais. 


Iš visų karo pajėgų legionus bei pagalbinę kariuomenę jis išskirs- 
tė po provincijas; vieną laivyną nuplukdė į Mizeną, o kitą - į Ra- 
veną, Viršutinės ir Žemutinės jūros apsaugai. Kitus būrius at- 
rinko iš dalies sostinės, o iš dalies savo asmeninei apsaugai. Ir 
tik nugalėjęs Antonijų jis paleido kalaguritiečių““ būrį, o po 
Varo sutriuškinimo - germanų būrį: tuos du būrius jis buvo išsi- 
rinkęs savo apsaugai. Tačiau apskritai jis niekada nelaikė Ro- 
moje daugiau nei trijų kohortų, bet ir tas pačias ne karo stovyk- 
loje; kitus būrius jis paprastai išsiuntinėdavo į žiemos bei vasa- 
ros stovyklas artimiausiuose miestuose. Visiems kariams, kad ir 
kur jie tarnautų, jis paskyrė vienodas algas bei apdovanojimus, 
nustatė kiekvienam laipsnį, tarnybos laiką ir užtikrino padėtį iš- 
ėjus į atsargą, kad po to nei amžius, nei skurdas neskatintų jų 
kelti riaušių. Kad algoms bei apdovanojimams skirtos lėšos vi- 
sada būtų po ranka, naujų mokesčių dėka jis įsteigė karinį iždą. 
Norėdamas kuo lengviau ir greičiau gauti žinių bei pranešimų 
apie tai, kas dedasi kiekvienoje provincijoje, jis pirmiausia ka- 
ro keliuose nedideliais tarpais išstatė jaunus žmones, o vėliau 
ir vežimus. Jam atrodė, jog taip kur kas patogiau, mat, esant rei- 
kalui, tiesiog vietoje buvo galima asmeniškai išklausinėti tuos, 
kurie įteikinėjo laiškus. 


Siunčiamų oficialių raštų bei laiškų antspaudams jis pirmasis pa- 
naudojo sfinkso atvaizdą, kiek vėliau - Aleksandro Didžiojo, o 

galiausiai - Dioskorido išraižytą savo paties atvaizdą, kurį vė- 
liau naudojo princepsai. Laiškuose jis visada tiksliai nurodyda- 
vo jų parašymo laiką: valandą ne tik dienos, bet ir nakties. 


Yra daug ir reikšmingų jo atlaidumo bei mandagumo įrodymų. 
Nėra reikalo man išskaičiuoti kiek ir kokių savo priešų jis pasi- 
gailėjęs ir užtikrinęs neliečiamybę leido jiems užimti netgi 
aukščiausius valstybės postus, o plebėjus Junijų Novatą ir Ka- 
sijų Pataviną manė pakaksią nubausti: pirmąjį - pinigine bauda, 
o antrąjį - trumpalaike tremtimi; beje, pirmasis, jaunuolio Ag- 
ripos vardu, buvo paskleidęs žmonėse apie jį labai piktą laišką, 
o antrasis visų akivaizdoje per puotą pareiškė, jog neišblėsiąs 
nei troškimas, nei ryžtas jį nudobti. O kartą, kai per tardymą 
Emilijui Elianui iš Kordubos tarp kitų nusikaltimų bene svar- 
biausias pripažintas tas, jog šis turįs blogą įprotį prastai atsiliepti 
apie Cezarį, jis, pasisukęs į kaltinamąjį, tarsi sudirgęs tarė: „No- 
rėčiau, kad man tai įrodytum, o aš pasistengsiu, kad Elianas 
sužinotų, jog ir mano liežuvis neprastas, mat aš apie jį dar dau- 
giau turėsiu ką pasakyti.“ Po viso šito jis nei išsyk, nei vėliau by- 
los nekėlė. Ir Tiberijui, laišku graudenančiam dėl to paties da- 
lyko, jis atrašė tą patį, tik dar šmaikščiau: „Mielas Tiberijau, 
tramdyk savo jaunystę šį kartą ir pernelyg nesipiktink, jeigu at- 
siranda toks, kuris apie mane blogai kalba. Juk gana ir to, jeigu 
žinoma, kad niekas mums negali padaryti bloga.“ 


Skirti šventyklas jo garbei, nors žinojo, jog tai daryti leidžiama 
netgi prokonsulams, jis neleido, nebent bendru savo ir Romos 
vardu", o sostinėje jis kuo atkakliausiai kratėsi šitokios garbės; 
net visas sidabrines kitados jam pastatytas statulas sulydė ir 
nukalė monetas, o už tuos pinigus du auksinius trikojus skyrė 
Palatino Apolonui. Diktatūros, liaudžiai brukamos per jėgą, 
parpuolęs ant kelių, nusimetęs nuo pečių togą, nuoga krūtine, 
maldaudamas atkakliai atsisakė. 

Kreipiniu „valdove“ jis visada baisėdavosi kaip įžeidimu ir ne- 
garbe. Kai jam stebint žaidynes mimas padeklamavo: „O gera- 
sis ir teisingasis valdove!“ ir visi pašokę iš vietų pritarė plojimais, 
tarsi tai kaip tik apie jį patį buvo pasakyta, jis tučtuojau ranka 
ir žvilgsniu nutildė nederamą įsiteikimą, o kitą dieną prigriebė 
žiūrovus kuo griežčiausiu ediktu. Nuo to laiko jis nebeleido net 
ir savo vaikams bei vaikaičiams nei iš tikrųjų, nei juokais vadinti 
jį valdovu. Beje, uždraudė net ir tarpusavy svaidytis panašiais 
pataikūniškais kreipiniais. Neatsitiktinai iš Romos ar kito ko- 
kio miesto ar miestelio jis išvykdavo arba atvykdavo tik vakare 
ar naktį, kad niekam nereiktų vargintis jį sutinkant ar išleidžiant. 
Konsulaudamas paprastai viešai pasirodydavo pėsčias, o nebū- 
damas konsulu - dengtuose neštuvuose. Į įprastinius rytinius 
sveikinimus įsileisdavo ir paprastus žmones, nepaprastai dėme- 
singai išklausydamas sveikinančiųjų prašymus, o vieną tokį ne- 
drąsų prašytoją netgi patraukė per dantį sakydamas, jog šis pa- 
teikiąs jam prašymą, tarsi drambliui pinigą. Senato posėdžio 
dieną senatorius jis sveikindavo kurijoje ir būtent tik sėdinčius, 
į kiekvieną kreipdamasis vardu, niekam nepasakinėjant"“; ir išei- 
damas atsisveikindavo tuo pačiu būdu, kiekvienam sėdint. Su 
daugeliu šeimų jis palaikė abipuses pažintis ir be perstojo lan- 
kydavosi šeimyninių švenčių progomis tol, kol kartą, jau seny- 
vo amžiaus sulaukęs, per vienas sužieduotuves labai pervargo. 
Senatorių Galą Cerinijų, ne tokį jau ten ir bičiulį, tačiau neti- 
kėtai apakusį ir dėl to pasiryžusį badu mirti, pats aplankė ir 
guosdamas sugrąžino jį į gyvenimą. 


Kartą senate jam bekalbant kažkas įsiterpė: „Nesupratau!“, o 
kitas pasakė: „Atsikirsčiau aš tau, jeigu turėčiau galimybę“. Ne 
kartą įsiplieskęs pykčiu dėl besaikių posėdžiaujančiųjų ginčų 
Iėkte išlėkdavo iš kurijos, įkandin kažkam priduriant: „Negalima 
uždrausti senatoriams svarstyti valstybės reikalus“. Antistijus 
Labeonas per senato rinkimus, kai vyras renka vyrą, išrinko 
tremtyje tebegyvenusį seną Augusto priešą Marką Lepidą. 

Augusto paklaustas, nejau neatsiradę kitų, kur kas vertesnių, šis 
atšovė: „Kiekvienas turi savo nuomonę“. Nepaisant viso to, nie- 
kas nenukentėjo priešgyniaudamas ir laidydamas liežuvį. 


Net slapčia išmėtyti kurijoje šmeižiantys laiškai jo nesutrikdė: jis 
nesunkiai juos paneigė, net neieškodamas tų laiškų autorių; tada 
nutarė, kad ateityje reikia patraukti atsakomybėn tuos, kurie 
svetimu vardu rašo ką nors juodinančius laiškus ar eilėraščius. 


Atsakydamas į kai kurių šlykščius pokštus arba akiplėšiškus 
išpuolius, jis vėl išleido ediktą, tačiau imtis priemonių, pasinau- 
dojant testamentų atvirumu, jis neleido. Dalyvaudamas valdžios 
atstovų rinkimuose, kiekvieną kartą su savo kandidatais jis apei- 
davo tribas ir senoviniu papročiu keliaklupsčias meldė už juos. 
Jis ir pats balsuodavo tribose kaip eilinis pilietis. Kaip liudyto- 
jas teisme jis kuo ramiausiai pakęsdavo ir apklausą, ir priešta- 
ravimus. Forumą sumažino, nes neišdrįso iškelti savininkų iš 
gretimų namų. Nebuvo atvejo, kad pristatydamas liaudžiai sa- 
vo sūnus jis nebūtų pridūręs: „Jei jie bus to verti“. Kai prieš juos, 
dar paauglius, teatre pakilo visi žiūrovai ir sustoję ėmė ploti, jis 
išreiškė didžiausią nepasitenkinimą. Taigi jis norėjo, kad drau- 
gai būtų galingi ir įtakingi valstybės reikaluose, tačiau turėtų tas 
pačias teises ir vienodai atsakytų prieš teismo įstatymus, kaip ir 
kiti piliečiai. Kai jo artimas bičiulis Nonijus Asprenatas" buvo 
Kasijaus Severo apkaltintas nunuodijimu, jis paklausė senatą, 
kaip jam pasielgti: mat jis sakėsi vis nesiryžtąs, kad nesusidary- 
tų nuomonė, jog savo įsikišimu jis galįs išplėšti iš įstatymų val- 
džios kaltinamąjį, o nusišalinimu - apleisti ir iš anksto pasmerkti 
nuteisimui draugą. Ir visiems sutinkant su jo nuomone, jis pra- 
sėdėjo keletą valandų teisme ant suolo it nebylys, nepasakęs 
netgi kaltinamojo ginamosios kalbos. Ne kartą dalyvavo jis ir tei- 
siant klientus, kaip antai kažkokį Skutarijų, savo liktinį karį, 
kuris buvo kaltinamas išprievartavimu. Ir tik vienut vieną kal- 
tinamąjį, bet ir tą ne kaip kitaip, o vien tik prašymais ištraukė 

iš teisiamųjų suolo - išmeldęs kaltintoją Kasticijų nusileisti, iš 
kurio buvo sužinojęs apie Murenos sąmokslą. 


Nesunku įsivaizduoti kaip labai buvo mylimas už tokias gerada- 
rystes. Aš jau nekalbu apie senato nutarimus, nes kai kam gali 
atrodyti, jog jie išleisti arba iš reikalo, arba iš noro įsiteikti. Ro- 
mėnų raiteliai kasmet savo noru visi kaip vienas švęsdavo jo gim- 
tadienį dvi dienas pagrečiui. Visų luomų žmonės, padarę įžadus, 
kasmet į jo sveikatą Kurcijaus"“ ežeran įmesdavo po monetą, o 
per Naujuosius metus" nepamiršdavo nunešti šventinę dovaną 
į Kapitolijų, net jeigu jo ten ir nebūdavo. Iš tų didžiulių lėšų jis 
nupirko pačias brangiausias dievų statulas, kaip antai: Apolo- 
no - Sandalijarijaus, Jupiterio - Tragedo bei kitas, ir pastatė jas 
miesto kvartaluose. Atstatymui Palacijaus rūmų, kurie sudegė 
per gaisrą, sunešė pinigus ir veteranai, ir dekurijos, ir tribos, ir 
pavieniai įvairių luomų žmonės: visi savo noru ir kiek kas išga- 
lėjo, o jis vos vos prisilietė prie tokių milžiniškų pinigų krūvų, 
paimdamas ne daugiau kaip po vieną denarą iš kiekvienos. Grįž- 
tantį iš provincijos jį pasitikdavo ne vien su gerais palinkėjimais, 
bet ir su dainomis. Žiūrėta net, kad niekas nebūtų baudžiamas 
tą dieną, kurią jis atvyksta į miestą. 


Tėvynės tėvo“ vardą jam suteikė visa tauta - staiga ir vieningai: 
pirmieji - plebėjai, pasiuntę legatus pas jį į Ancijų, o iš ten, ka- 
dangi jų nepriėmė, sveikino jį prie įėjimo į teatrą Romoje, gau- 
siai susirinkę ir laurais vainikuoti; veikiai ir senatas - kurijoje, 
tačiau ne dekretu ir ne šūksniais, o Valerijaus Mesalos kalba. 
Visų įgaliotas jis pasakė: „Telydi laimė ir sėkmė tave ir tavo na- 
mus, Cezari Augustai! Mes manome, jog tais žodžiais mes lin- 
kime valstybei nepaliaujamos gerovės ir suklestėjimo, o sena- 
tas, pritardamas romėnų tautai, pavadino tave tėvynės tėvu.“ 
Apsiašarojęs Augustas jam atsakė šiais žodžiais (pridedu jo pa- 
ties žodžius, kaip ir Mesalos): „Išsipildžius mano troškimams, 
tėvai senatoriai, ko dar kito turiu melsti nemirtingųjų dievų, jei- 

gu ne to, kad šitas jūsų susiklausymas lydėtų mane iki paskuti- 
nės mano gyvenimo akimirkos.“ 


Gydytojui Antonijui Muzai, kurio pastangomis jis buvo išgijęs 
nuo pavojingos ligos, senatoriai savo lėšomis pastatė statulą 
šalia Eskulapo paminklo. O kai kurie šeimų tėvai testamentais 
garantavo, kad jų palikuonys, nešdami priekyje užrašą, vesią į 
Kapitolijų aukojimui skirtus gyvulius ir darysią įžadus, kad 
Augustas juos pergyventų. Kai kurie Italijos miestai dieną, kurią 
jis pirmąsyk juos aplankė, paskelbė metų pradžia. Dauguma 
provincijų, neskaitant šventyklų bei aukurų, įsteigė dar ir kas 
penkeri“ metai bemaž kiekviename miestelyje rengiamus 
žaidimus. 


Karaliai, draugai, taip pat sąjungininkai ir pavieniai asmenys — 
kiekvienas savo karalystėje kūrė miestus, pavadintus Cezario 
vardu, o visi drauge susidėję pasišovė baigti ir paskirti Augusto 
genijui Jupiterio Olimpiečio šventyklą Atėnuose“, pradėtą dar 
senų senovėje. Ne kartą, palikę savo karalystes, kasdien patar- 
naudavo jam ne tik Romoje, bet ir jo lankomose provincijose, 
be karališkų pasižymėjimo ženklų, apsivilkę togomis kaip 
klientai. 


Kadangi jau aprašiau, koks buvo Augustas, eidamas karines ir 
pilietines tarnybas, ir kokia buvo jo valdoma valstybė karo ir tai- 
kos metu, nusidriekusi per visą Žemės rutulį, dabar papasako- 
siu apie jo asmeninį ir šeimyninį gyvenimą, kaip jis elgdavosi ir 
kaip fortūna jį lydėjo namie ir tarp savųjų iš jaunumės iki pas- 
kutinės jo gyvenimo dienos. 


Motinos neteko per pirmąjį konsulavimą, o sesers Oktavijos — 
eidamas penkiasdešimt ketvirtuosius metus. Koks dėmesingas 
ir paslaugus jis buvo joms abiem gyvoms, toks ir mirusioms — 
reiškė didžiausią pagarbą. 

Jaunystėje buvo sužadėtas su Publijaus Servilijaus Izauriko duk- 
terimi, tačiau susitaikęs po pirmojo nesutarimo su Antonijumi, 
reikalaujant abiejų šalių kariams, kad būtinai giminystės ryšiais 
susisaistytų, vedė Antonijaus podukrą, Fulvijos ir Publijaus Klo- 
dijaus dukterį Klaudiją, ką tik sulaukusią vedybinio amžiaus; bet 
susivaidijęs su savo uošve Fulvija, paleido merginą nepaliestą 
ir skaisčią. Netrukus vedė Skriboniją, prieš tai dusyk tekėjusią 
už buvusių konsulų ir po antrųjų vedybų tapusią motina. Su ja 
santuoką irgi nutraukė dygėdamasis, kaip jis pats rašo, jos su- 
gedusiais papročiais ir tučtuojau vedė Liviją Druzilą, kurią, tarp 
kitko, nėščią parsivedė iš Tiberijaus Nerono, bet mylėjo ją ir ger- 
bė kaip jokią kitą. 


Iš Skribonijos susilaukė dukters Julijos, o su Livija vaikų neturė- 
jo, nors ir labiausiai troško. Pradėtas jos kūdikis gimė neišnešio- 
tas. Juliją pirmąkart išleido už Marcelo, savo sesers Oktavijos 
sūnaus, ką tik atsisveikinusio su vaikyste, o, kai jis mirė, išteki- 
no už Marko Agripos, įkalbėjęs seserį atiduoti jam žentą, mat 
Agripa tada buvo vedęs vieną Marcelos seserį ir turėjo su ja vai- 
kų. O kai ir šis numirė, jis ilgai perkratinėjo daugybę kandida- 
tų į žentus, netgi iš raitelių luomo, tačiau išsirinko savo posūnį 
Tiberijų, priversdamas jį išsiskirti su žmona, besilaukiančia ant- 
rojo kūdikio. Markas Antonijus rašo, jog iš pradžių Julija bu- 
vusi sužadėta su jo sūnumi Antonijumi, po to su getų karaliumi 
Kotizonu, beje, tuo pat metu ir pats Oktavijus mainais siekė ka- 
raliaus dukters rankos. 


Iš Agripos ir Julijos susilaukė penkių vaikaičių: Gajaus, Luci- 
jaus, Agripos, Julijos ir Agripinos. Juliją išleido už cenzoriaus 
sūnaus Lucijaus Paulo, o Agripiną - už savo sesers vaikaičio 
Germaniko. Gajų ir Lucijų įsisūnijo, nusipirkęs juos iš tėvo 
Agripos senoviniu papročiu“; nuo mažens pripratino prie vals- 
tybės reikalų ir išsiuntė į provincijas bei kariuomenę kaip pa- 
skirtus konsulus. 

Dukterį ir dukraites taip išauklėjo, kad jos mokėjo net vilną 
verpti“. Jis uždraudė joms visa, ko negalima viešai kalbėti ir da- 
ryti, užrašydamas tai į dienoraštį. Jis taip pat užgynė joms susi- 
tikinėti su prašalaičiais, taigi Lucijui Vinijui, garbiam ir tauriam 
jaunikaičiui, kartą laiške truputį papriekaištavo dėl nekuklumo, 
mat jis buvo nuvykęs į Bajus pasveikinti jo dukters. Vaikaičius 
paprastai pats pamokydavo ir skaityti, ir rašyti“, ir kitų prad- 
menų: ypač daug triūso įdėjo, kol jie išmoko pamėgdžioti jo 
rašyseną. Jis niekad nepietaudavo drauge: jie įsitaisydavo tik 
prie paties žemiausio pietų guolio“; o kai jis keliaudavo, jie vi- 
sad važiuodavo priekyje vežimaičiu arba jodavo iš šonų. 


Ir vis dėlto jį, tokį patenkintą ir pasitikintį savo atžalomis bei 
pavyzdinga namų tvarka, vieną kartą apleido fortūna. Abi Ju- 
lijas - dukterį ir dukraitę - didžiausia begėdyste apjuodintas 
teko ištremti. Gajaus ir Lucijaus jis neteko vieno po kito per 
aštuoniolika mėnesių: Gajus mirė Likijoje, o Lucijus - Masili- 
joje. Trečiąjį vaikaitį Agripą, o kartu ir posūnį Tiberijų įsisūnijo 
forume, pagal kurijos priimtą įstatymą. Trečiojo vaikaičio Ag- 
ripos dėl jo niekingo bei šiurkštaus elgesio greitu laiku išsiža- 
dėjo ir išgrūdo į Sorentą. Artimųjų mirtį jis ištvėrė kur kas leng- 
viau nei nešlovę. Taigi Gajaus ir Lucijaus nelaimė jo taip labai 
nesukrėtė; apie dukterį pranešė senatui ne pats asmeniškai, o 
laišku, perskaitytu kvestoriaus, po to ilgą laiką iš gėdos vengė 
pažvelgti žmonėms į akis ir net pasvarstydavo, ar nepasmerkus 
jos myriop“. Galų gale, kai tuo pat metu pasikorė viena iš jos 
bendrininkių atleistinė Febė, jis prasitaręs, jog verčiau jis būtų 
buvęs Febės tėvu. Ištremtajai uždraudė gerti vyną, neteikė net 
ir menkiausių patogumų, neleido jos lankyti nei vergui, nei lais- 
vajam, nebent tik su jo žinia ir kad jam būtų tiksliai žinoma, ko- 
kio amžiaus lankytojas, kokio kūno sudėjimo, kokios spalvos ir 
net kokios jo kūno žymės bei randai. Ir tik praslinkus penke- 
riems metams ją perkėlė iš salos į žemyną, sudarydamas šiek tiek 
lengvesnes gyvenimo sąlygas, o kad visiškai jai dovanotų, nega- 

lėjo būti ir kalbos; beje, atsakydamas į dažnus ir atkaklius ro- 
mėnų tautos prašymus jis tik palinkėjęs tokių dukterų ir tokių 
žmonų visam susirinkimui. Dukraitės Julijos kūdikio, gimusio 
po jos nuteisimo, jis nepripažino ir jo neaugino. Agripą, kuris 
netapo nė kiek sukalbamesnis, priešingai, diena iš dienos vis la- 
biau šėliojo, išgabeno į salą; maža to, pastatė karių sargybą, be 
jos dar apsidraudė ir senato nutarimu: laikyti jį toje pačioje vie- 
toje iki gyvos galvos. Į kiekvieną užuominą apie Agripą ir abi 
Julijas jis tik dejuodamas sušukdavo**: „Geriau kur kas nevedus 
likt, bevaikiui mirt.“ Niekaip kitaip jų nevadindavo, kaip tik tri- 
mis pūlingomis savo votimis arba trimis piktybiniais augliais. 


Draugystę užmegzdavo nelengvai, tačiau be atvangos ją puose- 
lėdamas išlaikydavo; ne tik pelnytai apdovanodavęs draugus, at- 
sižvelgdamas į jų šaunumą bei nuopelnus, bet pakęsdavęs ir jų 
ydas bei prasižengimus, suprantama, nereikšmingus. Neatsitik- 
tinai visame draugų būryje nebuvo nė vieno, užsitraukusio jo 
nemalonę, išskyrus Salvidijaną Rufą ir Kornelijų Galą. Juos abu 
ištraukęs iš pačios niekingiausios padėties išaukštino, vieną pa- 
skirdamas konsulu, o kitą - Egipto prefektu. Pirmąjį, berezgantį 
sąmokslą, jis liepė senatui nubausti, o antrajam dėl jo nedėkin- 
gumo ir klastingumo uždraudė lankytis savo namuose ir provin- 
cijose. Bet kai Galas, kaltintojų išpuolių ir senato įsakų buvo pa- 
stūmėtas į savižudybę, Augustas, pagyręs už tokį didelį prie- 
raišumą visus, guldančius už jį galvas, tarp kitko net apsiašarojo 
skųsdamasis, jog tik jam vienam negalima išlieti pykčio ant drau- 
gų, kiek norisi. Kiti jo draugai mėgavosi įtakingumu bei turtais 
iki paskutinės savo gyvenimo akimirkos, laikomi pačiais svar- 
biausiais jų luomuose, tačiau ir jais kartais jis būdavo nepaten- 
kintas. Žinoma, retkarčiais jis trokšdavo, kad daugelį dalykų, 
kaip antai ir tariamą Marko Agripos kantrybę, ir Mecenato san- 
tūrumą aš nutylėčiau, mat anas (Agripa) be pagrindo įtarinė- 
damas atšalimu, neva Marcelas vertinamas labiau už jį, visa 
metęs išsikraustė į Mitilenus, o šis (Mecenatas) sužinojęs, jog 

Murenos sąmokslas atskleistas, išdavė paslaptį žmonai Teren- 
cijai. Savo ruožtu ir jis pats reikalavo iš draugų abipusio prie- 
lankumo kaip esant gyviems, taip ir po mirties. Mat, nors jis 
visiškai nesigviešė palikimo ir niekada neleido sau ką nors te- 
stamentu nusigvelbti iš nepažįstamo, tačiau į paskutinę draugų 
valią atsiliepdavo itin jautriai: jei testamente apie jį kas užsimin- 
davo šykščiai ir atsainiai, jis neapsimestinai susikrimsdavo, o jei 
pagarbiai ir meilingai - nuoširdžiai apsidžiaugdavo. Kai kurių 
tėvų patikėtus jo globai vaikus arba dalį, testamentu jam už- 
rašytą, jis arba tuoj pat perleisdavo tiems našlaičiams, arba, jeigu 
jie dar mažučiai, paprastai įteikdavo pilnametystės arba vestu- 
vių dieną su procentais. 


Patronas ir šeimininkas buvo ir griežtas, ir malonus bei švelnus. 
Daugelį atleistinių, pavyzdžiui, Licinijų Enceladą bei kitus gerbė 
ir artimai su jais bendravo. O vergą Kosmą, visąlaik jį užgau- 
liojantį, tik grandinėmis surakino. Savo ūkvedį Diomedą, kuris 
kartą, išėjus drauge pasivaikščioti, iš baimės jį buvo palikęs, kai 
staiga iššoko šernas, jis pabarė griežčiau dėl jo bailumo, o ne dėl 
nusikaltimo, gan pavojingą nutikimą paversdamas juokais, nes 
klastos čia nebuvo. Jis privertė nusižudyti vieną mylimiausią sa- 
vo atleistinį Polą, sužinojęs, jog šis suvedžioja kilmingas ištekė- 
jusias moteris, o savo raštininkui Talui sulaužė blauzdas už tai, 
jog šis už penkis šimtus denarų išplepėjo jo laiškų turinį; sūnaus 
Gajaus mokytoją, taip pat ir tarnus, kurie pasinaudoję šio liga 
bei mirtimi bastėsi po provinciją akiplėšiškai ir godžiai ją api- 
plėšinėdami, jis, pririšęs po kaklais sunkius svarsčius, stačia gal- 
va sumetė į upę. 


Ankstyvojoje jaunystėje jis užsitraukė gėdą įvairiais nedorais po- 
elgiais. Sekstas Pompėjus tyčiojosi, kad jis sumoteriškėjęs, Mar- 
kas Antonijus tikino, jog įsūnijimą jis pirkęs gėdinga kaina, o 
Marko brolis Lucijus dar pridūręs, jog savo nekaltybę, neva Ce- 
zario atimtą, jis siūlęs dar Aului Hircijui Ispanijoje už tris šimus 


98 


DIEVIŠKASIS AUGUSTAS 


69 


70 


7 


tūkstančių sestercijų, ir dar, neva jis turėjęs įprotį prideginti 
blauzdas degančiu riešutu, kad būtų švelnesni plaukai. Maža to, 
visi žmonės kartą žaidynėse audringais plojimais palydėjo sce- 
noje padeklamuotą eilutę apie dievų Motinos žynį, mušantį būg- 
ną. Ta eilutė jį įžeidė: 


Ar matai, kaip ištvirkėlis visus ant piršto vynioja. 


Kad jis svetimoteriavo, neneigia nė draugai, suprantama patei- 
sindami, jog, ne aistros vedamas, o dėl naudos jis taip elgęsis, no- 
rėdamas iš moterų lengviau išgauti žinių apie priešų kėslus. 
Markas Antonijus jam priekaištavo, kam jis pasiskubino vesti 
Liviją, kam buvusio konsulo žmoną vyro akivaizdoje nuo puo- 
tos stalo nusivedė į miegamąjį, o po kurio laiko vėl atvedė pa- 
raudusią iki ausų, sutaršytais plaukais; kam išsiskyręs su Skri- 
bonija, kuri neapsimestinai buvo susikrimtusi dėl per didelio 
varžovės įsigalėjimo ir pagaliau kam meilužių sau ieškojęs per 
draugus, kurie šeimos motinas bei subrendusias merginas išren- 
ginėjo ir apžiūrinėjo it verges, tarsi jas pirktų vergų pirklys To- 
ronijus. Antonijus rašė tai draugiškai, kol tarp jų dar nebuvo nei 
užslėptos, nei viešos nesantaikos: „Ko tu taip subjurai? Ar dėl 
to, kad aš gyvenu su karalaite? Ji - mano žmona, ir ne dabar ją 
vedžiau, o prieš devynetą metų! O tu ar vien tik su Druzila te- 
bemiegi? Taigi, skaitydamas šį laišką, jauskis taip, tarsi nebūtum 
gulėjęs su Tertula, nei su Terentila ar Rufila, Salvija, Titizenija 
ar su visomis kartu - bene svarbu, kur ir su kuo tu tąsaisi.“ 


Taip pat ir jo įslaptintas pokylis, žmonių vadinamas „dvylikos 
dievų puota“, sukėlė apkalbų, mat puotos dalyviai buvo sugulę 
prie stalų, apsirengę dievais ir deivėmis, o jis pats vaizdavęs 
Apoloną. Ne vien Antonijus savo laiškuose itin kandžiai 
apiberia priekaištais puotaujančius, vardu kiekvieną paminė- 
damas, bet ir šios, plačiai pasklidusios žmonėse nežinomo au- 
toriaus eilės: 

Vos susirinkus visiems, jis atvedė puotos choregą“" 
Malija“ dievus šešis ir šešetą deivių išvydo. 


„- Cezaris kolei vaidina nedorėlio Febo vylių, 


Kol naujus dievų svetimavimus puotoj jis rodo: 
Visos dievybės išsyk nuo žemės nugręžia veidus, 
Bėga Jupiteris pats, sostą auksuotą palikęs. 


Tuo metu Romoje siautėjęs didžiulis skurdas ir badas dar labiau 
išpūtė paskalas apie puotą; kitą dieną pasigirdo balsų, esą die- 
vai suriję visą duoną, ir neva Cezaris - iš akies trauktas Apolo- 
nas, tačiau Apolonas Kankintojas - ta pravarde šis dievas buvo 
garbinamas viename miesto kvartale. Jis buvo papeiktas už jo 
išskirtinį troškimą įsigyti brangių korintietiškų vazų"! ir už aist- 
ringą pomėgį žaisti kauliukais. Juk ir proskripcijų metu ant jo 
statulos atsirado užrašas: „Tėvas - bankininkas; aš - korintie- 
tiškų vazų dievintojas“. Mat buvo manoma, jog jis pasirūpinęs 
kai kuriuos žmones įtraukti į proskripcijų sąrašus dėl korintie- 
tiškų vazų. Pagaliau per Sicilijos karą pasklido tokia epigrama: 


Laivų neteko, dukart jūroj sumuštas, 
kauliukais nori atsigriebti lošdamas. 


Iš visų minėtų kaltinimų bei priekaištų jis lengviausiai paneigė 
paleistuvystės gėdą tiek esamo, tiek būsimo gyvenimo skaistu- 
mu; po to atrėmė ir priekaištą dėl prabangos, mat ir paėmęs 
Aleksandriją jis ničnieko nepasisavino iš karališkųjų lobių, išsky- 
rus vienut vieną taurę iš fluorito"*, o visus auksinius indus, skir- 
tus kasdieniam naudojimui, sulydė. Buvo gašlus ir dėl to ilgai- 
niui vis labiau mėgaudavosi jaunomis mergaitėmis norėdamas, 
kaip sako, nuplėšti jų garbę... Tokių mergaičių jam iš visur suras- 
davo pati žmona. Išgarsėti kaip lošėjas jis visiškai nebijojo ir 
lošdavo geraširdiškai bei atvirai malonumo dėlei net ir nusenęs 
ir ne tik gruodžio mėnesį, bet ir kitomis švenčių dienomis bei 
šiokiadieniais. Tai nekelia jokios abejonės. Viename savo ranka 
rašytame laiške jis taip sako: „Mielas Tiberijau, papietavau su 

tais pačiais svečiais. Atvyko dar Vinicijus ir Silijus senasis. Per 
pietus ir vakar, ir šiandien palošėme seniokiškai: mėtėme kau- 
liukus, ir jei kam atvirsdavo šuo arba šešakė, tas statė į banką 
už kiekvieną kauliuką po denarą, kuriuos visus susišluodavo tas, 
kuriam atvirsdavo Venera“*“. O kitame laiške vėl: „Mielas Tibe- 
rijau, mes labai maloniai praleidome Kvinkvatrus - Minervos 
šventę. Mat žaidėme kiauras dienas, tad žaidimo lentelė nespėjo 
atvėsti. Tavo brolis žaisdamas smarkiai karščiavosi, tačiau, viską 
suskaičiavus, pralošė nedaug; mat iš pradžių smarkiai prasilošęs 
daugiau nei tikėta, pamažėle vėl atsigriebė. Aš pats pralošiau 
dvidešimt tūkstančių, bet tik todėl, kad lošiau kaip man įprasta - 
poniškai, negailėdamas pinigų. Juk jeigu būčiau išieškojęs tuos 
pinigus, į kuriuos numojau ranka lošdamas, arba būčiau 
atsiėmęs, kiek kiekvienam paskolinau, būtų susidaręs laimikis — 
visas penkiasdešimt tūkstančių, bet man jų nereikia; mano dos- 
numas suteiks man dangišką garbę.“ Dukteriai jis rašo: „Pa- 
siunčiau tau du šimtus penkiasdešimt denarų, tiek pat buvau pa- 
skyręs kiekvienam svečiui, jei jie pietaudami panorėtų tarpusavy 
sužaisti kauliukais porą ar lieką“. 


Žinoma, jog visose kitose gyvenimo srityse jis buvęs kuo santū- 
riausias, ir nebuvo jokio įtarimo dėl kokios nors ydos. Pradžioje 
jis gyveno šalia romėnų forumo, virš žiedadirbio laiptinės, name, 
kuris kitados priklausė oratoriui Kalvui, vėliau - Palatine, tačiau 
kukliuose Hortenzijaus rūmuose, nekrintančiuose į akį nei erd- 
vumu, nei puošnumu; net ir portikai juose buvę trumpi su alba- 
nų akmens“ kolonomis, o kambariuose nebuvo jokio marmuro, 
nei išpuoštų grindų. Ilgiau kaip keturiasdešimt metų jis miegojo 
tame pačiame miegamajame“ žiemą vasarą; nors ir buvo įsitiki- 
nęs, jog žiemą praleisti Romoje kenksminga jo sveikatai, nuola- 
tos žiemodavo joje. Jei kartais jis sumanydavo veikti ką nors 
slapta arba niekieno netrukdomas, buvo tam reikalui nuošali 
vieta viršuje, kurią jis vadino Sirakūzais““ ir dirbtuvėle; jis persi- 
keldavo čia arba pas kokį nors užmiesčio atleistinį; susirgęs gu- 


101 


ANTROJI KNYGA 


73 


74 


lėdavo Mecenato namuose". Ilsėtis dažnai važinėdavo į pajūrio 
poilsiavietes ir Kampanijos salas arba į prie Romos prigludusius 
miestelius, Lanuvijų, Prenestą, Tiburą, kur Herkulio šventyklos 
portikų pavėsyje jis teisdavo. Dideli ir prabangūs rūmai jį slėgė. 
Netgi savo dukraitės Julijos brangiai jai atsiėjusius rūmus jis 
nugriovė iki pat pamatų, o savo ir šiaip jau kuklias vilas dabino 
ne statulomis ir paveikslais, o terasomis ir giraitėmis, taip pat se- 
noviškais ir retais daiktais, pavyzdžiui, vilą Kaprio saloje — 
didžiulių gyvulių bei žvėrių milžiniškais griaučiais, kurie laikomi 
gigantų kaulais, taip pat ir didvyrių ginklais. 


Jo baldų bei apyvokos daiktų paprastumas akivaizdus net ir 
šiandien iš išlikusių lovų ir stalų, kurių dauguma vargu ar tiktų 
asmeniniam naudojimui: sako, jog net ir miegojęs jis tik ant 
žemo, kietai pakloto gulto, o ne lovoje. Drabužius tyčia vilkė- 
davo vien tik naminius, padarytus žmonos, sesers, dukters ar 
dukraičių; togą - nei ankštą, nei dukslią, juosta"* ant jos buvo 
nei plati, nei siaura; apavas - aukštakulnis, kad atrodytų bent 
jis visad laikydavo tik miegamajame, paruoštus staigiam ir ne- 
tikėtam atvejui. 


Pietus ruošdavo nuolat ir visad tik su visais patiekalais, kruopš- 
čiai parinkdamas svečius. Valerijus Mesala pasakoja, jog nė 
karto prie stalo nebuvęs jo pakviestas joks atleistinis, išskyrus 
Mėną, tačiau ir tai tik po to, kai už Seksto Pompėjaus laivyno 
išdavimą jis gavo pilietybę. Pats Augustas rašo, jog jis buvo pa- 
sikvietęs pietų kitados savo buvusį sargybinį, kurio viloje buvo 
apsistojęs. Pietauti kartais jis pradėdavo vėliau ir pakildavo nuo 
stalo anksčiau taip, kad svečiai valgyti pradėdavo pirmiau, nei 
jis įsitaisydavo prie stalo, ir pasilikdavo jam išėjus. Patiekalus į 
stalą nešdavo tris“?, o dažniausiai - šešis, nors ir ne itin prašmat- 
nius, tačiau nepaprastai pagarbiai paduotus. Beje, tylenius ar- 
ba patylom besišnekučiuojančius jis įtraukdavo į bendrą pašne- 

kesį; kviesdavosi muzikantus, artistus ir net klajojančius cirko 
šokėjus, bet dažniausiai - pasakotojus. 


Šventes ir iškilmes paprastai švęsdavo kuo ištaigingiausiai, o 
kartais jas juokais nuleisdavo. Per saturnalijas, o jei kartais užei- 
davo noras, ir per bet kurias kitas šventes jis dalydavo dovanas: 
drabužius, auksą bei sidabrą ar įvairaus kalimo monetas, net ka- 
rališkas ir svetimos šalies; o kartais - vien tik ašutines ir kem- 
pines, žarsteklius ir reples bei kitus panašius daiktus su mįslin- 
gais ir dviprasmiškais užrašais. Mėgdavo jis per puotą svečiams 
pardavinėti burtus daiktams labai nevienodomis kainomis, taip 
pat apgręžtus į sieną paveikslus, kad pirkiniai tai nuviltų pirkė- 
jus, tai pranoktų jų lūkesčius. Svečiai iš kiekvieno gulto turėdavo 
siūlyti savo kainą, po to dalytis nuostoliais arba pelnu. 


Valgydavo jis - net ir šito nenorėčiau nutylėti - viską, bet labai 
mažai. Mėgo rupią duoną ir smulkias žuveles, namie slėgtą kar- 
vės pieno sūrį, žalias figas, ypač antrojo rinkimo. Užkandžiau- 
davo jis ir prieš pietus, bet kuriuo metu ir bet kur, kada tik įsi- 
norėdavo valgyti. Štai ką jis sako savo laiškuose: „Vežimaityje 
mes pakramsnojome duonos su finikais“; ir vėl: „Grįždamas iš 
kurijos namo neštuvuose suvalgiau kąsnelį duonos ir keletą kie- 
taodžių vynuogių“; ir dar: „Joks žydas, mielas Tiberijau, ne- 
pasninkauja taip uoliai šabo dienomis, kaip aš šiandien pas- 
ninkavau: tik praslinkus valandai po saulėlydžio nurijau vieną 
kitą kąsnį pirtyje, prieš pradėdamas trintis tepalais“. Dėl tokio 
savo atsainumo jis dažnai pietaudavo vienui vienas, dar prieš 
svečiams susirenkant prie stalo arba jiems išsiskirsčius: prie ben- 
dro stalo jis ničnieko nepalytėdavo. 


Vyno irgi, taip jau buvo įpratęs, gerdavo labai mažai. Korneli- 
jus Nepotas pasakoja, kad stovykloje prie Mutinos jis papras- 
tai per pietus išgerdavęs ne daugiau kaip tris taures, o vėliau, 
kiek kartų davęs sau netgi visišką valią - ne daugiau kaip seks- 

tarijų!““, o jei išgerdavęs daugiau - išvemdavęs. Labiausiai jis 
mėgo Recijos!“! vyną, bet dienos metu be niekur nieko neger- 
davo. Užuot gėręs, jis valgydavo šaltame vandenyje išmirkytą 
duoną, agurko griežinėlį, salotos lapelį bei šviežią ar džiovintą 
obuolį, turintį vyno prieskonį. 


Dieną užkandęs, apsirengęs ir apsiavęs, ištiesęs kojas truputį 
pailsėdavo, prisidengęs ranka akis. Po pietų įsitaisydavo palan- 
kine nakties darbui. Ten jis prabūdavo iki pat vidurnakčio, ko- 
lei nesutvarkydavo visų arba bent didžiosios dalies užsilikusių 
dienos reikalų. Po to atsigulęs į lovą miegodavo ilgų ilgiausiai 
septynias valandas, bet ir tas ne ištisai, nes per tą laiką trissyk 
ar keturissyk prabusdavo. Jeigu jam nepavykdavo, kaip tai pa- 
sitaikydavo, vėl užmigti, tada, pasikvietęs skaitovus arba pasa- 
kotojus, užmigdavo dažnai nenubusdamas iki pat aušros. Nemi- 
gos valandomis jis nemėgdavo būti tamsoje vienas, jeigu nieko 
nebūdavo šalia. Anksti keltis taip pat nemėgdavo, bet jeigu esant 
reikalui ar dėl apeigų tekdavo anksčiau atsikelti, jis patogumo 
sumetimais nakvodavo kurio nors iš savo artimųjų namuose, 
ten, kur būdavo arčiausia. Taigi dažnai įsinorėjęs miego jis kie- 
tai įmigdavo ir miegodavo vergų nešiojamas gatvėmis ir pa- 
stačius neštuvus kuriam laikui atsipūsti. 


Jo grožis buvo išskirtinis ir visais amžiaus tarpsniais išlaikė ne- 
paprastą patrauklumą; beje, savo išvaizda jis nė kiek nesirūpino 
ir dėl to nesidabino. Šukuojant plaukus jis elgdavosi taip nerū- 
pestingai, jog, norėdamas kad būtų greičiau, leisdavo tai daryti 
keliems kirpėjams, o kai jam skusdavo barzdą, jis tuo pačiu metu 
arba ką nors skaitydavo, arba netgi rašydavo. Jo veidas - kal- 
bėdavo jis ar tylėdavo - būdavo toks ramus ir giedras, kad net 
vienas iš galų vadų yra prisipažinęs tarp savųjų, jog būtent tas 
veidas pakirtęs jo jėgas ir sulaikęs, kai jis Alpių perėjoje prisiar- 
tinęs prie Augusto ir nuduodamas, jog norįs su juo pasišnekėti, 
ketino nustumti jį į bedugnę. Jo akys buvo šviesios ir blizgančios. 

Manoma, jog jis trokšte troškęs, kad jose slypėtų dieviška jėga, 
ir džiaugdavosi, jei kas nors nuo jo veriančio žvilgsnio tarsi nuo 
spindinčios saulės nuleisdavo akis; beje, senatvėje jis blogiau 
matė kairiąja akimi. Dantys jo buvo reti, smulkūs ir gruoblėti, 
plaukai rusvi, šiek tiek besiraitantys, antakiai suaugę, ausys ne 
per didelės, nosis ir iš viršaus žiūrint su kuprele, ir iš apačios - 
kumpa, odos spalva tarp tamsios ir baltos, neaukštas. Beje, at- 
leistinis Julijus Maratas, kiek atsimena, sako jį buvus penkių ir 
trijų ketvirčių pėdų aukščio"“?, tačiau dėl kūno proporcijų ir 
grakštumo tai nekritę į akis ir buvę pastebima tiktai palyginus 
su kuo nors, kai jis atsistodavo šalia aukštesnio. 


Pasakoja, kad jo kūnas buvęs margas: ant krūtinės ir ant pilvo 
buvusios išsibarsčiusios įgimtos dėmės, primenančios dangaus 
Didžiųjų Grįžulo Ratų žvaigždžių išsidėstymą ir skaičių; oda dėl 
nepaliaujamo niežėjimo ir dažno grandiklio naudojimo dauge- 
lyje vietų sustandėjusi, tarsi jis būtų sirgęs žvyneline. Dubuo ir 
kairės kojos šlaunis bei blauzda nebuvo sveiki — dėl to jis daž- 
nokai net šlubuodavo; buvo gydomas smėliu ir nendrių įtvaru. 
Jis taip pat jautė, jog ir dešinės rankos smilius kartais būna toks 
sustabarėjęs, kad jį nuo šalčio pastirusį ir pritrauktą tik su ra- 
giniu antpirščiu jis vargais negalais prilenkdavo prie rašinio. 
Skundėsi jis ir pūsle, kurios skausmai tik akmenims su šlapimu 
pasišalinus palengvėdavo. 


Sunkiai ir pavojingai sirgti per visą savo gyvenimą jam teko ke- 
letą kartų, ypač po Kantabrijos pavergimo. Kai dėl tulžies nu- 
tekėjimo buvo pakenktos kepenys, jis puolęs neviltin turėjo 
griebtis neįprastų ir rizikingų gydymo priemonių: kadangi karšti 
kompresai nepadėjo, tai Antonijaus Muzos įtikinėjamas buvo 
priverstas gydytis šaltais. Patyrė jis tam tikrų negalavimų kas- 
met pasikartojančių tam tikru metu, kaip antai: per savo gim- 
tadienį jis dažniausiai jausdavo nuovargį, pavasario pradžioje 
kentėdavo nuo prieširdžių išsiplėtimo, o pučiant pietų vėjui su 

liūtimis - nuo slogos. Taigi, taip paliegęs kūnu, jis vargiai pakęs- 
davo ir šaltį, ir karštį. 


Žiemą vilkdavosi vilnonį antkrūtinį, ant jo marškinius, keturias 
tunikas, o ant jų dar ir storą togą; blauzdas bei strėnas apvynio- 
davo vyturais. Vasarą miegodavo atsidaręs miegamojo duris, o 
dažnai - peristilyje!“? švirkščiant fontano vandeniui ir kam nors 
vėduojant. Nepakęsdavęs ir žiemos saulės, net namie būdamas 
eidavo pasivaikščioti į lauką su kelionine kepure. Į keliones leis- 
davosi neštuvais ir paprastai naktimis pamažėle ir neilgam, an- 
tai Prenestą ar Tiburą pasiekdavo per dvi dienas. Kur tik būda- 
vo galima patekti jūra - mieliau plaukdavo. Beje, tokią menką 
savo sveikatą jis palaikė rūpestinga priežiūra, visų pirma retai 
prausdamasis. Užtai dažnokai trindavosi aliejais arba prakaituo- 
davo priešais liepsną, o po to persiliedavo kambario arba sau- 
lės pašildytu vandeniu. O kiek kartų jam reikėjo gydytis nuo są- 
narių ligų jūros arba karštomis Tibro vandens sieros voniomis! 
Jis buvo patenkintas, kai atsisėdęs ant medinio krėslo, kurį pats 
vadino ispanišku žodžiu „dureta“, pakaitomis mirkydavo tai ran- 
kas, tai kojas. 


Raitelių ir ginklų pratybas Marso lauke jis nutraukė tučtuojau 
po pilietinių karų ir perėjo visų pirma prie sviedinio bei pūslės, 
o veikiai nieko kito nebedarė, vien įsisupęs į antklodę ar paklodę 
jodinėdavo ar vaikštinėdavo, kiekvieno ruožo gale imdavo bėgti 
pasišokinėdamas. Norėdamas atsipalaiduoti dvasiškai, jis tai 
žvejodavo meškere, tai žaisdavo kauliukais ar akmenukais ir 
riešutais su vaikais vergais, kurių visur prisipirkdavo, o ypač 
Mauritanijoje ar Sirijoje, nes jam patikdavo jų mieli veidukai bei 
jų plepumas, o neužaugomis, apsigimėliais ir kitais į juos pa- 
našiais bjaurėjosi, laikydamas juos gamtos pasityčiojimo ir blo- 
gos lemties ženklu. 


Gražbylystės bei laisvųjų menų mokėsi nuo pat jaunumės no- 
riai ir itin daug triūsė. Pasakojama, jog Mutinos kare, spaudžia- 

mas didžiulės rūpesčių naštos, jis kasdien skaitydavęs, rašyda- 
vęs ir deklamuodavęs. Ilgainiui kalbų jis nebepasakydavo nei 
senate, nei paprastiems žmonėms, nei kariams neapgalvojęs ir 
nesukūręs jų iš anksto, nors netrūko jam gabumų kalbėti iš karto 
nepasirengusiam. Kad nekiltų pavojus pasikliauti atmintimi ar- 
ba kad negaištų laiko mokantis atmintinai, jis nustatė, kad vis- 
ką reikia skaityti garsiai. Net šnekučiuodamasis su privačiais as- 
menimis bei savąja Livija, svarbesnius klausimus jis gvildendavo 
ne kaip kitaip, o apmetęs tai raštu ir iš užrašų knygelės, kad kal- 
bėtų ne per ilgai ir ne per trumpai. Kalbėdavo švelniu, tik jam 
būdingu balsu; tarties atsidėjęs visą laiką mokėsi pas deklama- 
vimo mokytoją; ir vis dėlto kartais suskaudus gerklei kreipda- 
vosi į tautą pasitelkęs šauklį - jo balsu. 


Būdamas gabus oratorius, jis sukūrė daug įvairaus žanro prozos 
veikalų. Kai kuriuos iš jų perskaitė artimiesiems tarsi auditori- 
joje, pavyzdžiui, „Atsakymas Brutui dėl Katono“. Kai beskaity- 
damas tuos veikalus kartą pavargo net neperskaitęs iki galo, mat 
buvo jau gerokai senstelėjęs, perdavė juos skaityti Tiberijui; tai 
buvo veikalai: „Paskatinimas į filosofiją“ bei „Apie savo gyve- 
nimą“, kur trisdešimtyje tomų jis aprašė įvykius vien iki 
Kantabrijos karo. Poeziją jis kūrė tik probėgšmiais. Išliko viena 
jo knyga, parašyta hegzametru, kurios turinys atitinka pava- 
dinimą - tai „Sicilija“. Išliko ir kita maža epigramų knygelė; abi 
šias knygeles sukūręs vos ne pirtyje besiprausdamas; tragedijos 
jis ėmėsi su didžiuliu įkarščiu, tačiau nesusidorojęs su stiliumi 
sunaikino, o draugų klausinėjamas, ką veikiąs Ajantas!“, atšo- 
vė, jog Ajantas įsikniaubęs į savo kempinę!“. 


Iškalboje jis siekdavo grakštumo ir nuosaikumo, vengdamas 
tuščių ir skambių frazių bei gremėzdiškumo, pasak jo paties, 
sunkiai suprantamų žodžių „dvoko““. Jis ypač stengdavosi kuo 
aiškiau išreikšti mintį. Norėdamas lengviau to pasiekti, kad skai- 
tytojas bei klausytojas nebūtų gluminamas ir verčiamas ilgokai 

sukti galvą, jis neabejodamas dėdavo prie žodžių prielinksnius ir 
vis dažniau imdavo įterpinėti jungtukus, be kurių kalba, nors ir 
skambesnė, tačiau yra sunkiau suprantama. Nemokšas mėgdžio- 
tojus bei senienų mėgėjus, linkusius į visiškus kraštutinumus, ne 
kartą pasidygėjęs jais, suniekino. Ypač išjuokė savo draugą Me- 
cenatą ir net rašė jam skirtas parodijas už šio, kaip jis pats sakė, 
„iškvėpintas įmantrybes“ - mat šis visur ir visada vaikėsi įman- 
trių dirbtinių pagražinimų!“. Nepaglostė ir Tiberijaus, besivai- 
kančio senų ir nebevartojamų žodžių. Marką Antonijų jis užsi- 
puola kaip pamišėlį, neva rašantį apie tai, kuo žmonės veikiau 
žavisi, o ne supranta. Pagaliau pašiepdamas jo blogą skonį ir ne- 
nuoseklumą parenkant žodžius, jis pridūrė: „Tu ir vėl abejoji, ar 
rašyti būtent tokiais žodžiais, kuriuos Krispas Sulustijus išlasiojo 
iš Katono veikalo „Origines“ („Kilmė“), ar tau sekti Anijumi 
Kimbru ar Veranijumi Flaku; o gal verčiau įsileisti į mūsų kalbą 
tuščiakalbių - be jokios minties - Azijos oratorių žodžių srautą?“ 
O viename laiške savo dukraitei Agripinai, girdamas jos gabu- 
mus, jis pamoko: „Tu turi stengtis rašyti ir kalbėti ne dirbtinai“. 


Kasdieninėje kalboje jis itin dažnai vartodavo kai kuriuos po- 
sakius gan neįprastai - tai liudija jo paties ranka rašyti laiškai. 
Juose tolydžio norėdamas pabrėžti, jog kas nors niekada nesu- 
mokės skolų, jis rašo, jog jie skolas sumokėsią per graikiškąsias 
kalendas!'“; skatindamas ištverti dabartį, kokia ji būtų, rašo: 
„Per akis ir vieno Katono“; o norėdamas išreikšti skubaus veiks- 
mo spartumą sako: „Verda greičiau už šparagus“. Užuot rašęs 
„kvailas“, jis visada rašo „Stuobrys“; užuot „juodas“ - „tamsus“; 
užuot „beprotis“ — „išsikraustęs iš proto“; užuot „blogai jaus- 
tis“ — „būti sugižusiam“; užuot „būti pavargusiam“ — „raudo- 
nuoti it burokas“, o ne „nusigaluoti“, kaip sako prasti žmonės. 
Toliau jis rašo „būkime“ vietoj „esame“ ir vietoj „į namus“ jis 
vartoja „namop“. Pastaruosius du pasakymus jis vartoja tik tarp 
kitko, todėl derėtų juos laikyti įpročiu, o ne klaida. Pastebėjau 
ir kai kuriuos jo rašysenos ypatumus: jis neatskiria žodžių, taip 

pat nebetelpančių į eilutę raidžių neperkelia į kitą eilutę, o pri- 
rašo jas čia pat, apačioje, apvesdamas aplink brūkšniu!"*. 


Ortografijos, tai yra gramatikų nustatytų rašymo taisyklių bei 
nurodymų, visiškai nepaisė: matyt, jis veikiau laikėsi nuomonės 
tų, kurie mano, jog rašyti reikia taip, kaip kalbama. O kad jis 
dažnai ne tik raides, bet ir skiemenis sukeičia arba praleidžia, 
tai tokios klaidos būdingos visiems žmonėms. Aš būčiau to ne- 
pastebėjęs, jei man nebūtų pasirodę keista tai, ką kažkas buvo 
papasakojęs - jog Augustas atleidęs iš pareigų už nemokšišku- 
mą bei neraštingumą vieną legatą - buvusį konsulą, pastebėjęs 
ano ranka parašytą „ixi“ vietoj „ipsi“. Naudodamasis slapta- 
raščiu jis rašo B vietoj A; C vietoj B ir taip toliau ta pačia tvar- 
ka, kaitaliodamas sekančias raides, o vietoj X rašo dvigubą A. 


Su tuo pačiu uolumu jis pasinėrė ir į graikų mokslus ir pasiekė 
toje srityje didžiulių laimėjimų. Jo gražbylystės mokytojas bu- 
vo Apolodoras iš Pergamo, kurį, nepaisant jo senyvo amžiaus, 
dar jaunas būdamas parsivežė iš Romos į Apoloniją. Pagaliau 
visapusišką išsilavinimą jis įgijo susibičiuliavęs su filosofu Arė- 
jumi bei jo sūnumis Dionizijumi bei Nikanoru, tačiau ne tokį, 
kad būtų galėjęs išdrįsti laisvai kalbėti arba ką nors kurti grai- 
kiškai, mat esant reikalui jis rašydavo lotyniškai ir duodavo kam 
nors išversti. Bet poeziją jis gan gerai išmanė, o senąja kome- 
dija net žavėjosi ir dažnai ją rengdavo viešuose vaidinimuose. 
Skaitydamas autorius abiem kalbomis, jis nieko taip neieškoda- 
vo, kaip pavyzdžių bei patarimų, naudingų viešam bei asmeni- 
niam gyvenimui; žodis žodin viską išsirašęs, jis dažniausia visa 
tai pasiųsdavo savo artimiesiems, kariuomenės viršininkams bei 
provincijų vietininkams arba Romos magistratui, apskritai, kam 
reikėjo tai priminti. Net ne vieną knygą jis perskaitė senatui nuo 
pradžios iki pabaigos ir dažnai pristatydavo jas žmonėms edik- 
tu, pavyzdžiui, Kvinto Metelo kalbą „Apie palikuonių gausėji- 
mą“ bei Rutilo kalbą „Apie namų statybos būdą“. Tuo jis norė- 

jo parodyti, jog į šiuos abu dalykus ne jis pirmas atkreipė dėmesį, 
bet jau ir protėviai tuo rūpinęsi. 


Savo meto kūrybines galias jis puoselėjo įvairiais būdais: dėme- 
singai ir kantriai klausėsi skaitomų ne tik poezijos ar istorinių 
veikalų, bet ir kalbų bei dialogų, bet sukurti ką nors apie save 
jis leido tik rimtai ir tik patiems žymiausiems rašytojams, 0 pre- 
toriams liepdavo žiūrėti, kad per literatūrines varžybas!" jo var- 
das nebūtų valkiojamas. 


Apie jo religingumą štai ką sužinojome. Griaustinio ir žaibo jis 
bijojo išties liguistai, taigi visur ir visada norėdamas apsisaugoti 
apsisiausdavo jūros ruonio kailiu; taip pat nujausdamas artėjant 
smarkią audrą, slėpdavosi požeminėje slėptuvėje, mat - jau 
anksčiau esame apie tai kalbėję (29 skyriuje) - baimės jam ki- 
tados buvo įvaręs netoliese trenkęs žaibas. 


Į sapnus tiek savo, tiek kitų apie jį, nežiūrėdavo pro pirštus. Per 
mūšį ties Filipais, nors dėl negalavimų ir buvo nutaręs neišeiti 
iš palapinės, tačiau išėjo, paskatintas draugo sapno; tai jam išėjo 
į gera, nes priešams užpuolus ir užėmus stovyklą jo neštuvai — 
tarsi jis ten būtų gulėjęs - buvo suvarpyti ir sukapoti į gabalus. 
Jis pats kiekvieną pavasarį sapnuodavo gausybę šiurpulingiau- 
sių, bet nereikšmingų ir neišsipildžiusių sapnų; kitu metų laiku 
jie būdavo kur kas retesni, bet reikšmingesni. Po to, kai paskyręs 
Kapitolijuje Jupiteriui Griausmavaldžiui šventyklą, dažnai ją 
lankydavo, susapnavo Jupiterį Kapitolietį besiskundžiantį, neva 
nuo jo atitraukiami garbintojai, o jis atsakęs, jog Griausmavaldis 
pastatytas šalia (Kapitoliečio) būsiąs jam sargas; netrukus po to 
Jis apkarstė Griausmavaldžio šventyklos frontoną varpeliais, ku- 
rie paprastai kabodavo virš durų. Kito naktinio regėjimo įspū- 
džio pagautas jis kasmet vis tą pačią dieną elgetaudavo""“, ištie- 
sęs delną žmonėms, duodantiems varinius asus. 

Kai kurių pranašingų ženklų stebėjimus bei pačius tokius žen- 
klus jis laikė tikrų tikriausiais, pavyzdžiui, jei rytą įsispirdavo ba- 
tą ne ant tos kojos - kairį vietoj dešinio, jam tai būdavo blogas 
ženklas; jeigu kartais iškrisdavo rasa jam išvykstant į tolimą kelią 
sausuma ar jūra, tai - džiugus greito bei sėkmingo grįžimo žen- 
klas. Bet ypač jį jaudindavo stebuklai. Kai akmeninių plytų tar- 
peklyje prieš jo namus išdygo palmė, jis ją perkėlė į dievų Penatų 
baseiną"! ir daug triūso įdėjo, kad ji ten įsišaknytų. Kai Kapri 
saloje, jam ten nuvykus, vėl sužaliavo senolio ąžuolo jau seniai 
nukarusios iki pat žemės ir pavytusios šakos, jis taip nudžiugo, 
jog su neapoliečiais susikeitė salomis - už Kapri atidavė Enari- 
jos salą. Jis saugodavosi kai kurių. dienų: po turgaus dienų nie- 
kur neišvykdavo, o per nonas'“ nesiimdavo tvarkyti jokio svar- 
baus reikalo; beje, kaip rašo Tiberijus, jis čia nieko kito, o vien 
tik prastai skambančio žodžio „nonos“ vengia. 


Jis itin gerbė svetimšalių apeigas, perimtas iš senų senovės, o vi- 
sas kitas niekino. Taip Atėnuose jis buvo įšventintas į kulto pa- 
slaptis. O vėliau, kai vienąsyk Romoje jam dalyvaujant teisme 
buvo svarstomos atikinės Cereros žynių privilegijos, išėjus iš kal- 
bos apie kai kurias paslaptis, jis nutraukė svarstymą ir žiūrovų 
apsuptas pats vienas išklausė besiginčijančius ir ieškovus, ir at- 
sakovus. Antra vertus, keliaudamas po Egiptą jis ne tik atsisa- 
kė šiek tiek pasukti iš kelio ir aplankyti Apį'", bet ir savo vai- 
kaitį Gajų išgyrė už tai, kad važiuodamas per Judėją neužsuko 
į Jeruzalę pasimelsti. 


O jau prašnekus apie tai, ne pro šalį bus pridurti apie įvykius, 
kurie rutuliojosi prieš jo gimimą, gimimo metu ir vėliau, mat iš 
viso to galima buvo tikėtis ir laukti būsimos didybės ir nuolati- 
nės laimės. 


Senų senovėje Velitrose, trenkus perkūnui į miesto sieną, buvo 
išpranašauta, jog to miesto pilietis kada nors tapsiąs pasaulio 

valdovu; pasikliaudami ta pranašyste Velitrų gyventojai ir tada, 
ir vėliau ne kartą kariavo su romėnų tauta, dažnai vos patys sa- 
vęs nepražudydami. Pagaliau iš vėlesnių įvykių paaiškėjo, kad 
anas stebuklingas ženklas lėmęs Augustui galybę. Julijus Mara- 
tas pasakoja, kad prieš keletą mėnesių iki jo gimimo Romoje vi- 
sicms matant pasirodęs pranašingas ženklas, reiškęs, jog gamta 
gimdo romėnų tautai karalių. Senatas nutarimu uždraudė au- 
ginti vaikus, kurie gims tais metais; tačiau tie, kurių žmonos lau- 
kėsi, pasirūpino, kad senato nutarimas nepatektų į valstybės 
iždą, mat kiekvienas tikėjosi, kad pranašingas ženklas skirtas 
jam. Asklepiado Mendeto knygose „Pamąstymai apie dievus“ 
skaičiau, kad Atija, kartą vidurnaktį atėjusi į Apolono šventyk- 
lą iškilmingų pamaldų, atsigulusi į savo neštuvus ir užmigusi; tuo 
tarpu kai kitos matronos jau ėjusios namo, pas ją staiga įsiran- 
giusi gyvatė, kuri netrukus ir vėl iššliaužusi, o ji pati apsišlaksčiu- 
si, tarsi norėdama apsivalyti po santykių su vyru; nedelsiant ant 
jos kūno pasirodžiusi dėmelė gyvatės pavidalo, kurios ji niekaip 
negalėjusi išnaikinti. Dėl to ji išsyk paliovė lankytis viešose pir- 
tyse. Praslinkus devyniems mėnesiams gimė Augustas ir dėl mi- 
nėtos priežasties buvo laikomas Apolono sūnumi. Ta pati Atija 
dar prieš gimdymą sapnavo, neva jos įsčios kylančios iki žvaigž- 
džių, apgaubdamos visą žemę ir dangaus skliautą; sapnavęs ir 
tėvas Oktavijus, kad iš Atijos įsčių išnirusi spinduliuojanti sau- 
lė. Tą dieną, kai jis gimė, senate virte virė kalbos apie Katilinos 
sąmokslą. Oktavijus dėl žmonos gimdymo į kuriją atvyko pavė- 
lavęs - tas dalykas tapo plačiai žinomas, o Publijus Nigidijus 
sužinojęs, dėl ko anas pavėlavo ir pasiklausęs, kurią valandą kū- 
dikis gimė, pareiškė, jog gimęs pasaulio valdovas. Vėliau, kai 
Oktavijus, vesdamas kariuomenę atkampiomis Trakijos vieto- 
vėmis, švento Bakcho giraitėje atliko barbariškas būrimo apei- 
gas, klausinėdamas apie savo sūnų, gavo iš žynių vieną ir tą pa- 
ti atsakymą: mat užpylus ant aukuro vyno, tvykstelėjusi didžiu- 
lė liepsna; ji pliūptelėjo virš šventyklos stogo ir pakilo iki pat 
dangaus. Lygiai toks pat stebuklingas ženklas buvo duotas vic- 

nut vienam Aleksandrui Didžiajam, kai jis aukojo prie to paties 
aukuro; ir dar tą pačią naktį Oktavijus sapne pamatė savo sūnų 
kur kas didesnį nei paprastą žmogų, su žaibais ir skeptru bei Ma- 
loningojo Didžiojo Jupiterio drabužiais, spinduliuojančiu vai- 
niku virš laurais išpuošto vežimo, traukiamo dvylikos baltutė- 
laičių žirgų. Dar kūdikis, kaip rašo Gajus Druzas, kartą vakare 
auklės paguldytas į lopšį ant grindų, rytui išaušus ilgai buvęs 
ieškomas, o rastas pačiame aukščiausiame bokšte begulįs vei- 
du į tekančią saulę. 


Kartą vos pradėjęs kalbėti, senelio priemiesčio sodyboje jis lie- 
pė nutilti garsiai kurkiančioms varlėms; nuo to laiko varlės ten 
nebekurkia. Jam bepusryčiaujant giraitėje ties ketvirtu akme- 
niu, vedančiu į Kampaniją, netikėtai erelis išplėšė jam iš rankų 
duoną ir pakilo į aukštybes; nelauktai vėl, pamažėle nusileidęs, 
atidavė jam. 


Kvintas Katulas po Kapitolijaus pašventinimo pirmąją naktį sap- 
navo Maloningąjį Didįjį Jupiterį, kuris neva išsirinkęs vieną iš 
daugelio šėliojančių aplink jo aukurą paauglių, uždėjęs ant jo 
krūtinės valstybės antspaudą""“, kurį laikęs rankoje; o antrąją 
naktį neva pastebėjęs tą patį berniuką Jupiterio Kapitoliečio glė- 
byje ir liepęs jį paleisti, tačiau buvęs dievo perspėtas su prana- 
šyste, jog tas berniukas turįs būti auklėjamas Romos valstybės 
apsaugai. Kitą dieną Katulas susitikęs Augustą, nors jo nebuvo 
matęs, įsižiūrėjęs į jį didžiai nustebęs pasakė, jog berniukas vi- 
siškai panašus į tą, kurį buvo susapnavęs. Kai kas pirmąjį Ka- 
tulo sapną kitaip aiškina: neva Jupiteris, daugeliui berniukų rei- 
kalaujant globėjo, parodęs vieną iš jų, kuriam jie galėtų išsakyti 
visus savo pageidavimus ir, pridėjęs pirštus prie jo lūpų, pa- 
bučiavęs. Markas Ciceronas, lydėdamas į Kapitolijų Gajų Ce- 
zarį, savo draugams progai pasitaikius papasakojo savo vaka- 
rykštės nakties sapną: neva kilnaus veido berniukas nusileidęs 
iš dangaus auksine grandine ir atsistojęs prie pat Kapitolijaus 
durų, o Jupiteris jam įteikęs rykštę. Po to jis atsitiktinai pama- 

tęs daugeliui iki šiol dar nepažįstamą Augustą, kuris lydėjo sa- 
vo dėdę Cezarį einantį aukoti, ir patvirtino, jog tai tas pats ber- 
niukas, kurį jis matęs sapne. 


Pirmąsyk besivelkant jam vyrišką togą, jo senatoriškoji tunika 
perplyšo iš abiejų pusių ir nukrito prie jo kojų. Atsirado tokių, 
kurie aiškino, jog tai ne ką kitą, o vien tai reiškia, kad luomas, 
dėvįs šį drabužį, kada nors būsiąs jam pavaldus. Prie Mundos, 
kai dieviškasis Julijus kirto mišką, rinkdamas vietą stovyklai, su- 
radęs palmę įsakęs ją saugoti kaip pergalės ženklą; iš jos nedel- 
siant išsprogusi atžala per keletą dienų taip ūgtelėjo, jog ne tik 
susilygino su motiniškuoju kamienu, bet netgi jį nustelbė ir už- 
dengė balandžių susuktais lizdais!", beje, šie paukščiai itin ne- 
mėgsta kietų bei šiurkščių lapų. Šis ženklas, sako, ir paakstinęs 
Cezarį pasirinkti sau įpėdiniu ne ką nors kitą, o sesers vaikaitį. 
Gyvendamas nuošalioje Apolonijoje, jis, Agripos lydimas, bu- 
vo įkopęs į astronomo Teogeno bokštą; kai Agripai - mat jis pir- 
mas kreipėsi - buvo išpranašauta didinga ir beveik neįtikėtina 
ateitis, Augustas iš baimės ir gėdos, kad neatrodytų žemesnis, 
pasiryžo nutylėti apie savo gimimą ir tvirtai to laikėsi nenorė- 
damas išsiduoti. Tačiau kai po ilgų įkalbinėjimų nenoriai ir ne- 
ryžtingai apie tai prasitarė, Teogenas pašoko, puolė jam po ko- 
jų ir pagarbino. Nuo to laiko Augustas įgijo tokį pasitikėjimą, 
jog plačiai paskleidė žmonėse savo horoskopą ir nukaldino si- 
dabrinę monetą su ožiaragio ženklu, kuriame jis gimė""“. 


Po Cezario nužudymo, jam grįžus iš Apolonijos ir įkėlus koją į 
Romą, staiga saulę apjuosė vaivorykštės lankas, nors oras bu- 
vęs giedras, vaiskus, danguje - jokio debesėlio, bet staiga į Ce- 
zario dukters Julijos antkapį trenkė žaibas. Pirmojo konsulato 
metu buriant iš paukščių jam, kaip ir Romului, pasirodė dvyli- 
ka peslių, o beaukojant visų aukų kepenų skiltys rastos iš apačios 
susidvejinusios; žinovai visi lyg vienas aiškino, jog tai lemią lai- 
mingą ir didingą ateitį. 


114 


DIEVIŠKASIS AUGUSTAS 


96 


97 


Net ir visų karų baigtį jis iš anksto įspėdavo. Kai triumvirų ka- 
rinės pajėgos buvo sutelktos prie Bononijos, ant jo palapinės 
viršaus nutūpęs erelis; iš abiejų pusių jį puolusios dvi varnos, 
tačiau jis jas parbloškęs ant žemės; dėl to visa kariuomenė nu- 
tarė, jog kada nors tarp sąjungininkų kilsianti baisi nesantaika, - 
tokia ji ir buvo, - numatydama, kuo visa tai baigsis. Ties Filipais 
vienas tesalietis atnešė jam žinią apie būsimą pergalę, išgirdęs 
apie tai iš dieviškojo Cezario, kurio šešėlis šunkelyje pastojęs 
jam kelią. 


Prie Peruzijos, kai aukodamas negavo gera lemiančių ženklų, 
Jis liepė vėl atvesti gyvulių aukojimui, bet staiga įsiveržę priešai 
išgrobstė visus aukojimui skirtus reikmenis; tada haruspikai 
vienbalsiai nusprendė, jog visi pavojai ir bėdos, ištikusios 
aukojantį, užgriūsiančios ant galvų tų, pas kuriuos aukojamųjų 
gyvulių viduriai. Taip ir buvo. Sicilijos jūros mūšio išvakarė- 
se jam bevaikščiojant pakrante, iššoko iš jūros žuvis ir nukrito 
po jo kojomis; eidamas stoti į mūšį prie Akcijaus susitiko va- 
rovą su asilu: žmogus buvo vardu Eutichas - „laimės kūdikis“, 
o gyvulys Nikonas - nugalėtojas. Laimėjęs jiems abiem pa- 
statė po varinę statulą šventykloje, įrengęs ją savo karinės sto- 
vyklos vietoje. 


Taip pat ir jo mirtį, apie kurią nuo šios vietos imsiu pasakoti, bei 
jo sudievinimą po mirties iš anksto nulėmė itin akivaizdūs pra- 
našingi ženklai. Kai Marso lauke jis atnašavo penkmetinę ap- 
valomąją auką, dalyvaujant didžiulei žmonių miniai, erelis jį ap- 
skriejo, padaręs kelis ratus ir, nusileidęs prie šalimais esančios 
šventyklos, nutūpė ant pirmosios Agripos"? vardo raidės. Tai 
pastebėjęs jis liepė savo kolegai Tiberijui pagal paprotį iškilmin- 
gai paskelbti įžadus artimiausiam penkmečiui, o jis, nors juos 
jau buvo paruošęs ir surašęs į lenteles, sakėsi negalėsiąs prisiimti 
to, ko neįvykdysiąs. Maždaug tuo pačiu metu perkūno trenkta 
nukrito pirmoji jo vardo raidė nuo užrašo ant jo statulos. Į tai 

jam buvo atsakyta, jog nuo šio įvykio jis gyvensiąs tik šimtą dic- 
nų: tą skaičių žyminti raidė C; ir kad ateityje būsiąs priskirtas 
prie dievų, nes aesar, tai yra likusioji Cezario vardo dalis etrus- 
kų kalba reiškianti „dievas“. 


Jis ketino Tiberijų išsiųsti į Ilyriją ir pats jį palydėti iki pat Be- 
nevento, tačiau ieškovai, užvertę jį šūsnimis vis naujų ir naujų 
bylų, sutrukdė. Tada jis sušukęs, jog jeigu net ir niekas jam ne- 
trukdytų, Romoje nuo šiol daugiau nebegyvensiąs. Šie jo žodžiai 
vėliau buvo palaikyti pranašingais. Leidosi kelionėn ir pasiekė 
Astūrą, o iš ten, nepaisydamas įpročio, pasinaudojo palankiu vė- 
ju ir išplaukė nakčia, bet susirgo: jam paleido vidurius. 


Tada aplenkęs Kampanijos pakrantes bei artimiausias salas, ke- 
turias dienas jis praleido atkampioje Kaprio salos viloje kuo ra- 
miausiai nusiteikęs poilsiui ir bet kokiam, tik ne triukšmingam 
pasilinksminimui. Atsitiktinai praplaukiant Putcolį"* uostą iš 
laivo, kuris ką tik buvo atplaukęs iš Aleksandrijos, baltai apsi- 
rengę keleiviai bei jūrininkai su lauro vainikais ir smilkalais ran- 
kose apibėrė jį geriausiais linkėjimais bei ypatingais pagyrimais: 
neva jo dėka jie gyveną, jo dėka plaukioją, jo dėka turį laisvę ir 
turtų. Be galo tuo pamalonintas, jis padalijo savo palydovams 
po keturiasdešimt auksinių, pareikalaudamas, kad kiekvienas 
prisiektų ir garantuotų, jog duotą sumą jis išleisiąs ne kam ki- 
tam, o vien aleksandrietiškoms prekėms įsigyti. Beje, ir kitomis 
dienomis nuo ryto iki vakaro jis dalijo įvairias dovanėles, kaip 
antai: romėniškas togas bei graikiškus apsiaustus su sąlyga, kad 
romėnai apsirengtų ir kalbėtų graikiškai, o graikai, priešingai, 
romėniškai. Jis neatitraukė akių nuo besimankštinančių jaunuo- 
lių efebų""", kurių pagal senovinį paprotį buvo gana daug Kap- 
rio saloje. Jiems netgi vaišes suruošė ir pats jose dalyvavo; ne 
tik leido, bet ir ragino laisvai šmaikštauti ir gaudyti vaisius, UŽ- 
kandžius bei visa kita, ką jis jiems mėtė; žodžiu, jis linksminosi 
kaip beišmanydamas. 

Šalia Kapri esančią salą jis vadino Apragopoliu dėl to, kad joje 
apsigyvenę jo palydovai nieko neveikė, o vieną iš savo numylė- 
tinių, Masgabą, jis paprastai įkūrėju vadino, tarsi Masgabas bu- 
vo apgyvendinęs tą salą. Kartą iš savo valgomojo pamatęs prie 
to paties, prieš metus mirusio, Masgabo kapo sugužėjusią di- 
džiulę minią su fakelais!“, jis ta proga čia pat sudėjęs eilutę gar- 
siai perskaitė: „Matau liepsnojant įkūrėjo palaikus“. Pasisukęs 
į Tiberijaus palydovą Trasilą'*', gulintį kitapus stalo ir nesusi- 
gaudantį, ką tai reiškia, paklausęs, kokio, jo nuomone, poeto 
esanti ši eilutė; šiam mikčiojant Augustas padeklamavo kitą: 
„Masgabo garbei žiū liepsnoja fakelai“. Ir dėl šios eilutės jis pa- 
klausė to paties. Kai Trasilas neatsakė nieko kito, vien tai, jog 
nesvarbu, kieno tos eilutės, svarbu, kad jos nepaprastai puikios, 
Jis ėmęs kvatoti ir viską pavertęs juokais. Netrukus jis persikė- 
lė į Neapolį; nors ir nesveikais viduriais, ligai tai paūmėjant, tai 
atlėgstant, to nepaisė, o pasižiūrėjo ir gimnastikos varžybų, jo 
garbei surengtų, kurios vykdavo kas penkeri metai, ir Tiberijų 
palydėjo iki sutartos vietos, tačiau grįžtant atgal, sveikatai pa- 
blogėjus, Noloje atgulė ir atšaukęs iš kelionės Tiberijų ilgai kal- 
bėjosi su juo slapčia vienu du; po to jis savo sielos nebevargino 
jokiais bent kick svarbesniais reikalais. 


Paskutinę dieną, tolydžio klausinėdamas, ar nesą dėl jo netvar- 
kos mieste, paprašęs veidrodžio liepė sušukuoti jo plaukus ir pa- 
taisyti nukarusius žandus. Įleistų pas jį draugų paklausęs, kaip, 
jų nuomone, jis suvaidinęs savo gyvenimo komediją, ir pabai- 
gai pridūrė: 

Jei suvaidinome gerai, paplokite, 

ir laimingos kelionės mums linkėkite. 

Po to visus atleidęs jis dar priėmė ką tik atvykusius iš Romos ir, 
išklausinėjęs apie sergančią Druzo dukterį, staiga Livijos glėbyje 
užgeso, tardamas šiuos žodžius: „Livija, atsimink mūsų bendrą 
gyvenimą, gyvenk ir lik sveika!“ "** Jį ištiko lengva mirtis - tokios 

jis visada troško. Juk beveik visada kaskart išgirdęs, jog kas nors 
mirė greit ir nesikamuodamas, jis melsdavosi, prašydamas sau 
ir savo artimiesiems panašios, kaip jis pats paprastai sakydavo, 
laimingos mirties. Tik prieš pat paskutinį atodūsį jis parodė są- 
monės aptemimo ženklą, mat staiga siaubo pagautas jis ėmė 
skųstis, neva jį kažkur tempią keturiasdešimt jaunuolių, tačiau 
ir tai buvusi veikiau pranašystė, nuojauta, 0 ne sąmonės apte- 
mimas; būtent tiek jo asmeninės sargybos karių nešė jo kūną vi- 
siems atsisveikinti. 


Mirė jis tame pačiame miegamajame, kur ir tėvas Oktavijus, 
konsulaujant dviem Sekstams: Pompėjui ir Apulėjui, keturiolik- 
tą dieną iki rugsėjo kalendų (tai yra rugpjūčio 19 dieną) devin- 
tą valandą dienos, nesulaukęs septyniasdešimt šešerių metų — 
trūko trisdešimt penkių dienų. Kūną iš Nolos iki pat Bovilų nešė 
municipijų bei kolonijų dekurionai naktimis, nes buvo karščių 
metas, o dienomis jį padėdavo bazilikoje arba didžiausioje kiek- 
vieno miestelio šventykloje"?*. Nuo Bovilų jį perėmė raitelių luo- 
mas, įnešė į sostinę ir padėjo jo namo vestibiulyje. Išėję į priekį 
senatoriai varžėsi uoliai siūlydami, kaip suruošti prašmatnias 
laidotuves ir įamžinti jo atmintį. Be daugybės kitų ceremonijų, 
kai kas siūlė laidotuvių eiseną vesti pro triumfo vartus, prieky- 
je nešant Pergalės statulą!“, paimtą iš kurijos, giedant aukštų- 
jų pareigūnų abiejų lyčių vaikams; kiti sakė, kad laidotuvių dieną 
reikią nusimauti auksinius ir mūvėti geležinius žiedus; treti — 
kad vyriausių kolegijų šventikai turį surinkti jo kaulus. Atsirado 
ir tokių, kurie įtikinėjo, jog Augusto mėnesio pavadinimą derą 
perkelti į rugsėjį, mat Augusto (rugpjūčio) mėnesį jis mirė, o 
rugsėjį gimė. Dar vienas siūlė visą laikotarpį nuo jo gimimo die- 
nos iki mirties vadinti Augusto amžiumi ir taip įrašyti į metraštį. 
Tačiau laidotuvių ceremonijų saikas buvo išlaikytas; buvo pasa- 
kytos dvi pagiriamosios kalbos: Tiberijaus - Dieviškojo Julijaus 
šventykloje ir Tiberijaus sūnaus Druzo - senojoje rostralinėje 
tribūnoje. Ant senatorių pečių jis buvo nuneštas į Marso lauką 

ir sudegintas. Atsirado žmogus, buvęs pretorius, kuris dievago- 
josi savo akimis matęs, kaip sudegintojo atvaizdas pakilęs į dan- 
gų. Patys iškiliausi raiteliai palaidomis tunikomis basi rinko jo 
kaulus ir nunešė į mauzoliejų!". Tą pastatą tarp Flaminijos ke- 
lio ir Tibro kranto pasistatė pats Augustas šeštojo savo konsu- 
lavimo metu ir jau tada leido žmonėms pasivaikščioti po aplin- 
kines giraites. 


Testamentą, sudarytą prieš metus ir keturis mėnesius iki jo mir- 
ties, tai yra trečią dieną iki balandžio nonų (balandžio 3 dieną), 
konsulaujant Lucijui Plankui ir Gajui Silijui, surašytą dviejuose 
lapuose iš dalies jo paties, iš dalies atleistinių Polibo ir Hila- 
riono, priekyje nešė vestalės, pas kurias jis buvo saugomas drau- 
ge su trimis vienodai užantspauduotais ritinėliais. Senate buvo 
nuimti antspaudai ir testamentas garsiai perskaitytas. Pirmos ei- 
lės paveldėtojais jis paskyrė Tiberijų, užrašydamas jam du treč- 
dalius turto, ir Liviją"““, kuriai užrašė vieną trečdalį, beje, juos 
abu įpareigojo priimti jo vardą. Antros eilės - Tiberijaus sūnų 
Druzą, skirdamas jam vieną trečdalį ir Germaniką bei tris jo vy- 
riškos lyties vaikus, kuriems atiteko tai, kas liko. Trečios eilės 
paveldėtojais buvo suminėti daugelis jo artimųjų bei draugų. 
Romėnų tautai paliko jis keturiasdešimt milijonų sestercijų, tri- 
boms - tris su puse milijono sestercijų, kiekvienam savo asme- 
ninės sargybos kariui, pretorionui - po vieną tūkstantį numų; 
miesto kohortoms - po penkis šimtus numų ir legionieriams — 
po tris šimtus numų; tuos pinigus jis liepė nedelsiant išmokėti, 
mat tą sumą jis turėjo atidėjęs grynais. Tai, kas liko - maždaug 
dvidešimt tūkstančių sestercijų - paskirstė įvairiai, ir tuos pini- 
gus reikėjo išmokėti per metus. Atsiprašęs dėl kuklaus savo tur- 
to jis pareiškė, kad ir jo paveldėtojams atiteksią ne daugiau kaip 
pusantro milijono sestercijų; tiesą sakant, per pastaruosius dvi- 
dešimt metų jis buvo gavęs iš draugų testamentais tūkstantį ke- 
turis šimtus milijonų, tačiau beveik visus tuos pinigus drauge su 
kitais paveldėjimais ir dviem tėvo dvarais sunaudojo valstybės 

reikalams. Abi Julijas, dukterį ir dukraitę, jei šioms būtų kas at- 
sitikę, jis uždraudė laidoti savo kapavietėje. Iš trijų ritinėlių vie- 
name buvo surašyti nurodymai dėl laidotuvių; antrame - jo at- 
liktų darbų sąrašas!*', kuris vykdant jo valią turėjo būti iškaltas 
vario lentelėse, o šios pakabintos prie įėjimo į Mauzoliejų; ir 
trečiame - trumpa visos valstybės reikalų apžvalga, kaip antai: 
kiek kareivių ir kur stovi rikiuotėje, kiek pinigų bei atsarginių 
įplaukų yra valstybės ižde, imperatoriaus kasoje. Paminėjo jis 
dar ir atleistinių bei vergų vardus, kad juos galima būtų priversti 
atsiskaityti. 

TIBERIJUS 
NERONAS 
CEZARIS 


TREČIOJI KNYGA 


1 Patricijų kilmės Klaudijų giminė (buvo ir kita, plebėjiška, nenu- 
sileidžianti nei įtaka, nei orumu) kilusi iš Sabinų miestelio Re- 
gilų. Ji išsikėlė iš čia su didžiuliu būriu klientų vos prieš Romos 
įkūrimą Romulo bendravaldytojui Titui Tacijui, arba tiksliau, gi- 
minės vadui Atui Klaudijui jam vadovaujant, maždaug šeštai- 
siais metais po karalių išvijimo. Čia ta giminė buvo įtraukta į pa- 
tricijų luomą ir gavo iš valstybės klientams lauką už Anieno!, o 
sau - kapavietę" po Kapitolijaus kalnu. Vėliau ji nusipelnė dvi- 
dešimt aštuonių konsulatų, penkių diktatoriaus bei septynių 
cenzoriaus vietų, septynių triumfų ir dviejų ovacijų. Nors ši gi- 
minė puikavosi įvairiais vardais bei pravardėmis, Lucijaus var- 
dą visi it vienas atmetė po to, kai Lucijus vienas iš dvejų gen- 
tainių buvo nutvertas beplėšikaujant, o kitas - žudant. Tarp ki- 
tų jie priėmė ir Nerono pravardę, kuri sabinų kalba reiškia „nar- 
sus bei stiprus“. 


2 Daugelis Klaudijų garsėjo didžiuliais nuopelnais valstybei, bet 
taip pat ir daugelio jų nusikalstami darbai badė akis. Paminė- 
siu tik svarbesnius: Apijus Aklasis atkalbėjo romėnus sudaryti 
sąjungą su karaliumi Pyru, Klaudijus Klaudinas pirmasis nu- 

plukdė sąsiauriu laivyną ir išvijo pūnus iš Sicilijos, Klaudijus Ne- 
ronas iš netyčių užklupo ateinantį iš Ispanijos su milžiniškomis 
karo pajėgomis Hasdrubalą ir neleido jam susijungti su jo bro- 
liu Hanibalu. Negerais darbais garsėjo šie giminės nariai - Klau- 
dijus Regilianas, įstatymų leidimo decemviras, aistros pagautas 
mėgino smurtu pavergti laisvą merginą, ir tai buvo dingstis an- 
trą kartą atskirti patricijus nuo plebėjų. Klaudijus Druzas, pasi- 
statęs sau Apijaus Forume statulą su diadema ant galvos, klientų 
padedamas, bandė užgrobti visą Italiją. Klaudijus Pulchras, kai 
jam buriant iš paukščių Sicilijoje viščiukai nelesė, tarsi iš nepa- 
garbos būrimui paskandino juos jūroje ir pasakė: „Gerkite, jei- 
gu nenorite lesti“. Jis pats stojo į jūros mūšį ir buvo nugalėtas, 
o kai senato liepiamas jis turėjo paskirti diktatorių, vėl tarsi 
pokštaudamas paskyrė savo kurjerį Glikijų. 


Tos pačios giminės moterys irgi nepanašios viena į kitą, kaip an- 
tai dvi Klaudijos. Viena ištraukė laivą su Idos? dievų Motinos 
šventenybėmis, įstrigusį Tibro brastoje, - ji visiems matant pa- 
simeldusi, kad tik tada jis plauktų paskui ją, jei ji išties tyra; ir 
antroji Klaudija - pirmoji moteris pagal naują paprotį tautos ap- 
kaltinta didybės įžeidimu, mat vargiai skindamasi kelią dviračiu 
vežimaičiu pro tirštą minią, ji garsiai ir karštai palinkėjo, kad pri- 
sikeltų jos brolis Pulchras ir dar kartą pražudytų laivyną, ir kad 
dėl to sumažėtų Romoje žmonių. 


Maža to, puikiai žinoma, jog visi Klaudijai visada buvo optima- 
tai ir vieninteliai padorumo bei patricijų galios gynėjai. Išsiskyrė 
tik vienas Publijus Klodijus, kuris norėdamas išvaryti iš Romos 
Ciceroną leido, kad jį įsisūnytų plebėjas ir net jaunesnis už jį. 
Jie buvo taip išpuikę ir užsispyrę, kad nei vienas jų, netgi mir- 
ties bausme nubaustas, neprašė žmonių pasigailėti arba leisti 
apsivilkti gedulo drabužiais. Kai kurie rietenomis bei ginčais 
pažemino liaudies tribūnus. O viena vestalė, kai jos brolis trium- 
favo prieš tautos valią, įlipusi į jo karietą lydėjo iki pat Kapito- 
lijaus, kad joks tribūnas negalėtų įsikišti ar to uždrausti. 

3 Iš šio kamieno ir kildina savo giminę Tiberijus Cezaris: tėvo li- 
niją - iš Tiberijaus Nerono, o motinos - iš Apijaus Pulchro; abu 
drauge jie buvo Apijaus Aklojo sūnūs. Pateko jis ir į Livijų gi- 
minę, kuri įsūnijo jo senelį iš motinos pusės. Ta giminė, nors ir 
plebėjiška, tačiau neabejotinai garsėjo aštuoniais konsulais, 
dviem cenzoriais, trimis triumfais, taip pat diktatoriaus bei rai- 
telių viršininko postais. Garsėjo ji ir žymiais vyrais, ypač Sali- 
natoriumi ir Druzais. Eidamas cenzoriaus pareigas, Salinatorius 
savo lengvabūdiškumu pasižymėjo visose tribose, nors po pir- 
mojo konsulavimo jos buvo pasmerkusios daugelį jo pasiūlymų. 
Nepaisant to, vėl jis buvo išrinktas konsulu ir cenzoriumi. 
Druzas dvikovoje nudėjęs priešų vadą Drauzą, šią pravardę pa- 
siliko sau ir savo ainiams. Taip pat kalbama, jog būdamas pre- 
toriumi jis sugrąžino iš Galijos provincijos auksą, kuris kitados 
per Kapitolijaus apsiaustį buvo išmokėtas senonams“ ir kurio, 
pasak padavimo, Kamilas iš jų neišplėšė. Jo provaikaitis už ypa- 
tingą veiklą prieš Grakchus pavadintas senato globėju. Jis pali- 
ko sumanų sūnų, kurį per panašius kivirčus nužudė jo priešinin- 
kų grupuotė. 


4 Tiberijaus tėvas Neronas Aleksandrijos kare buvo Gajaus Ce- 
zario kvestoriumi, laivyno viršininku, ir labai daug prisidėjo prie 
pergalės. Dėl to jis buvo paskirtas pontifiku vietoj Publijaus Sci- 
piono ir pasiųstas į Galiją steigti kolonijų, tarp kurių buvo Nar- 
bonas ir Arelatė. Tačiau nužudžius Cezarį, bijant galimų riau- 
šių, visi nutarė tą dalyką pamiršti ir pasiūlė skirti net premijas 
tironų žudikams. Vėliau jis ėjo pretoriaus pareigas, o kai metų 
gale tarp triumvirų iškilo nesutarimų, ir pasiliko liktiniu ir ly- 
dėjo triumviro? brolį Lucijų Antonijų į Peruziją. Visiems kitiems 
pasidavus į nelaisvę, jis vienut vienas tęsė kovą. Pirmiausia jis 
pasitraukė į Prenestą, o iš ten -į Neapolį ir veltui ten ragino ver- 
gus sukilti, žadėdamas jiems laisvę. Po to pabėgo į Siciliją, tačiau 
įsižeidęs, mat ne išsyk jam buvo leista pasimatyti su Sekstu Pom- 
pėjumi ir nebuvo pripažinta jam teisė į rykštes“, persikėlė į Acha- 

ją pas Marką Antonijų. Padarius tarpusavio paliaubas netrukus 
drauge su juo grįžo į Romą ir ten, Augustui reikalaujant, atidavė 
jam savo nėščią žmoną Liviją Druzilą, kuri jam jau buvo pagim- 
džiusi sūnų. Netrukus po to jis mirė, palikdamas du sūnus - 
Tiberijų ir Druzą Neroną. 


5 Kai kas manė, jog Tiberijus gimė Funduose, mat ten gyveno jo 
senelė iš motinos pusės. Vėliau, paskelbus senato nutarimą, vei- 
kiai ten buvusi pastatyta Palaimos statula, tačiau tai tik nepa- 
grįstas spėliojimas. Yra kur kas daugiau ir patikimesnių žinių, 
kurios teigia, jog jis gimė per karą ties Filipais, Romoje, Pala- 
cijuje, šešioliktą dieną prieš gruodžio kalendas (tai yra lapkričio 
16 dieną), antrąsyk konsulaujant Markui Emilijui Lepidui ir 
Lucijui Munacijui Plankui. Taip bent užrašyta metraščiuose ir 
valstybės žiniose. Kai kas rašo, jog jis gimęs metais anksčiau, 
konsulaujant Hircijui ir Pansai; dar kiti - jog metais vėliau, kon- 
sulaujant Servijui Izaurikui bei Antonijui. 


6 Jo kūdikystė bei vaikystė buvo varginga ir nerami. Visur ir vi- 
sada buvo tėvų bėglių palydovas. Kartą Neapolyje priešui lipant 
ant kulnų, o jiems slapčia ieškant išsigelbėjimo laive, jis dusyk 
vos neišdavė jų savo klyksmu: vienąsyk, kai buvo atimtas nuo 
žindyvės krūties, o antrąsyk, kai jį staiga išplėšė iš motinos glė- 
bio juos lydėjusieji žmonės, mat jie pareigos verčiami mėgino 
išlaisvinti silpnas moterėles nuo jų naštos. Apkeliavęs su tėvais 
Siciliją bei Achają, jis buvo patikėtas globoti lakedemoniečių 
miestui, kuris buvo Klaudijų giminės priebėga. Leisdamasis iš 
ten nakties metu kelionėn, jis patyrė mirtiną pavojų, nes neti- 
kėtai iš visų miško pusių pliūptelėjusi liepsna taip ėmė svilinti 
keliautojus, jog apdegė net Livijos drabužiai ir plaukai. Dova- 
nos, kuriomis jį apdovanojo Seksto Pompėjaus sesuo Pompėja 
Sicilijoje (apsiaustas, sagtis, taip pat auksinis medalionas), išli- 
ko iki šių dienų ir rodomos Bajuose. 

Sugrįžusį į Romą jį testamentu įsūnijo senatorius Markas Ga- 
lijus, bet užvaldęs paveldėtą turtą jis greitai atsisakė vardo, mat 
Galijus buvo tarp Augusto priešininkų. 


Būdamas devynerių metų iš rostralinės tribūnos jis pasakė gi- 
riamąją kalbą mirusio savo tėvo atminimui. Vėliau, būdamas pa- 
augliu, raitas lydėjo Augusto karietą kairėje dvailo arklio pusėje, 
o Oktavijos sūnus Marcelas - dešinėje. Jis vadovavo miesto žaidy- 
nėms, o Trojos žaidynėse bei cirke - vyresniųjų berniukų būriui. 


7 Savo jaunystę ir visą laiką iki pat atėjimo į valdžią jis praleido 
taip. Vienas gladiatorių rungtynes surengė tėvo atminimui, ki- 
tas - senelio Druzo; jos vyko skirtingu metu ir skirtingose vie- 
tose: pirmosios - forume, antrosios - amfiteatre; pakvietęs į jas 
taip pat ir kai kuriuos jau baigusius tarnybą nusipelniusius gla- 
diatorius ir užmokėjęs pagal susitarimą šimtą tūkstančių sester- 
cijų. Surengė jis ir žaidimų, tačiau pats juose nedalyvavo. Visa 
tai buvo itin ištaigingai surengta motinos ir patėvio lėšomis. 


Vedė Agripiną, Marko Agripos dukterį ir romėnų raitelio Ceci- 
lijaus Atiko, pas kurį buvo saugomi Cicerono laiškai, dukraitę. 
Nors su ja puikiai sutarė ir susilaukė sūnaus Druzo, tačiau su ja, 
antrąsyk besilaukiančia kūdikio, buvo priverstas nedelsiant išsis- 
kirti" ir vesti Augusto dukterį Juliją. Labai jam gėlė širdį, nes 
prie Agripinos buvo labai prisirišęs, o Julijos įpročius peikė, pri- 
siminęs, jog gyvendama ir su pirmuoju vyru ji veržte veržėsi prie 
jo (žmonės dėl to ją labai smerkė). Po skyrybų netekęs Agripi- 
nos, jis kentėjo. Kartą susidūrė su ja akis į akį, palydėjo tokiu il- 
gesingu žvilgsniu ir su ašaromis akyse, jog nuo tol ji buvo taip 
saugoma, kad niekad daugiau jos nebepamatytų. Pradžioje su 
Julija gyveno darniai, mylėdami vienas kitą, bet veikiai jis ėmė 
tolti ir vis labiau, net ir miegojo visą laiką skyrium, ypač po to, 
kai neteko jų abiejų jungties - sūnaus, kuris gimęs Akvilėjoje mi- 
rė dar kūdikis. Brolio Druzo neteko Germanijoje, kurio kūną 
parvežė į Romą, o jis pats visą kelią ėjo priešakyje basas. 

Pilietinę veiklą jis pradėjo Augusto akivaizdoje, gindamas dėl 
įvairių priežasčių apkaltintus Trakijos bei Tesalijos gyventojus 
ir karalių Archelajų. Jis išprašė senatą pagalbos, kurios meldė 
Laodikėjos, Tiatyrų bei Chijos miestai, nukentėję nuo žemės 
drebėjimo. Patraukė teismo atsakomybėn Fanijų Cepioną, ku- 
ris su Varonu Murena buvo sudaręs sąmokslą prieš Augustą, ir 
nuteisė už jo didenybės įžeidimą. Taip pat jis dar rūpinosi duo- 
na, kurios vis labiau ėmė stigti, ir apvalymu visos Italijos gra- 
sos namų, kurių šeimininkai buvo užsitraukę neapykantą dėl to, 
jog, neva jie gaudė ir slėpė ne tik keliautojus, bet ir tuos, kuriuos 
karo tarnybos baimė suvarė į šitokias slėptuves. 


Karo tarnybą pradėjo Kantabrijos žygiu kaip karių tribūnas. Po 
to, nuvedęs kariuomenę į Rytus, jis grąžino Tigramui Armėni- 
jos karalystę ir savo stovykloje priešais karo vado tribūną uždėjo 
ant jo galvos diademą. Jis atgavo ir vėliavas, kurias iš Marko 
Kraso buvo atėmę partai. Tada maždaug metus valdė anapus Al- 
pių esančią Galiją, neramią ir dėl barbarų užpuldinėjimų, ir dėl 
vadų nesutarimų. Paskui jis kariavo su retais ir vindelikais, ta- 
da su panonais ir galiausiai su germanais. Retų ir vindelikų ka- 
re jis pavergė Alpių gentis, o panonų - briaukus ir dalmatus. 
Germanų kare keturiasdešimt tūkstančių belaisvių jis permetė 
į Galiją ir apgyvendino juos, davęs žemės prie pat Reino. Šių 
pergalių dėka jis iškilmingai įžengė į sostinę. Kai kas mano, kad 
jis jau prieš tai buvo apdovanotas triumfo garbės ženklais - nau- 
ju, niekam iki tol neskirtu aukštu ir garbingu apdovanojimu. 
Aukščiausias kvestoriaus, pretoriaus bei konsulo pareigas jis 
gavo prieš laiką ir tarnavo beveik be pertrūkio, o po kiek laiko 
gavo antrąjį konsulatą ir tribūno valdžią. 


Nepaisant, kad viskas taip palankiai klostėsi, būdamas pačiame 
žydėjime, nelauktai viską metė, nutarė pasitraukti iš viešojo gy- 
venimo kuo toliausiai pasišalindamas. Kyla abejonė: gal jis tam 
ryžosi bjaurėdamasis žmona, kurios neišdrįso nei apkaltinti, nei 

atstumti, nei juolab pakęsti; o gal dėl to, kad savo buvimu Ro- 
moje neužsitrauktų nemalonės. Galbūt pasitraukė, manydamas 
sustiprinti ir net išplėsti savo įtaką, jeigu kartais valstybei to 
prireiktų. Kiti manė, jog matydamas jau paūgėjusius Augusto 
vaikaičius jis savo noru užleido jiems gan ilgai jo užimamą ant- 
rojo rango vietą bei padėtį valstybėje, sekdamas Marko Agri- 
pos pavyzdžiu, kuris Markui Marcelui prisiartinus prie valsty- 
bės vairo pasišalino į Mitilenus, kad neatrodytų, jog savo buvi- 
mu jis trukdo Marcelui ir menkina jį. Šią priežastį nurodė ir pats 
Tiberijus, bet vėliau tada jis pasiprašė atostogų poilsiui, remda- 
masis vien nuovargiu nuo valstybės reikalų ir darbų. Nei moti- 
nai prašant bei maldaujant pasilikti, nei patėviui, pareiškusiam 
senate, jog jį apleisiąs, jis nenusileido. Beje, kai dar atkakliau 
ėmė jį atakuoti, jis keturias dienas ničnieko nevalgė. Pagaliau, 
gavęs leidimą išvykti, palikęs Romoje žmoną ir sūnų skubiai 
iškeliavo į Ostiją. Atsisveikino nė žodžiu su išlydinčiais neper- 
simetęs - tik vieną kitą pabučiavo. 


Iš Ostijos plaukė nenutoldamas nuo Kampanijos pakrantės, 
trumpam ten stabtelėjęs, mat gavo žinią apie Augusto ligą. Vis 
plačiau sklindant gandui, kad jis apsistojęs, kupinas didžiulių 
vilčių vos ne per pačią audrą išplaukė į Rodą. Tos salos grožis 
ir sveikas klimatas patraukė jo dėmesį dar tada, kai buvo ten už- 
sukęs grįždamas iš Armėnijos. Čia tenkindamasis kukliu name- 
liu ir ne ką erdvesne vila gyveno kaip paprastas pilietis, be lik- 
toriaus ir be pasiuntinio. Retkarčiais užsukdamas į gimnaziją, 
Jis bendravo su vietiniais graikais kaip lygus su lygiais. Kartą ryte 
apgalvodamas dienos darbus nei iš šio, nei iš to prasitaręs, jog 
norįs aplankyti miesto ligonius, nesvarbu, kiek jų būtų, tačiau 
jį lydėjusieji suprato tai kitaip. Buvo įsakyta sugabenti visus ligo- 
nius į miesto portiką ir suguldyti, atsižvelgiant į tai, kokia liga 
serga. Sukrėstas to, ką netikėtai pamatė, Tiberijus ilgokai ne- 
susigaudė, ką turįs daryti. Pagaliau atsipeikėjęs apėjo visus at- 
siprašinėdamas - kiekvieną, net patį didžiausią vargšą ar suvis 

niekam nežinomą žmogelį. Pastebėta, jog tik šį kartą matė jį, 
naudojantis tribūno valdžios teise. Kadangi jis nuolatos lankėsi 
filosofų mokyklose ir klausėsi jų mokytojų, kartą tarp priešingos 
krypties išminčių kilus gan aštriam ginčui, jis įsiterpė, tačiau vie- 
nas iš besiginčijančiųjų jį išplūdo už tai, kad jis palaikė priešin- 
gą pusę. Tada jis nepastebėtas spruko namo, o netrukus grįžo 
liktorių lydimas, per šauklį patraukė ginčininką teisman ir lie- 
pė įmesti jį į kalėjimą. 


Tuoj po to sužinojo, jog žmona Julija pasmerkta ir išgėdinta dėl 
gašlumo ir ištikimybės sulaužymo, ir kad pats Augustas jo (Tibe- 
rijaus) vardu davė jai išsiskyrimą. Nors ta žinia jį tik pradžiugi- 
no, tačiau, kiek leido širdis, jautė pareigą dažnais laiškais ginti 
dukterį nuo tėvo. Beje, Julijai jis paliko visas jo dovanotas bran- 
genybes“, nors ji to nenusipelnė. Tarp kitko, tuo metu pasibaigus 
tribūno valdžios terminui, jis prisipažino, jog savo pasitrauki- 
mu siekė tik vieno — kad nebūtų įtariamas rungtyniaująs su Ga- 
jumi ir Lucijumi. Tada jis buvo dėl to ramus, mat jie jau subren- 
dę ir patys lengvai galėjo išsaugoti antrąją vietą valstybėje - tad 
pasiprašė leisti jam aplankyti savo giminaičius, kurių jis išsiil- 
gęs. Tačiau nieko nepešė - dar buvo įspėtas išmesti iš galvos 
visus rūpesčius dėl savųjų, kuriuos lengva širdimi buvo palikęs. 


Taigi Rode pasiliko visiškai prieš savo valią, norėdamas pridengti 
nešlovę; motinai padedant vargais negalais jam pavyko tapti lyg 
ir Augusto legatu. O iš tikrųjų jis tada gyveno ne tik kaip priva- 
tus asmuo, bet ir jausdamasis kaltas bei dėl to sutrikęs. Pasislė- 
pė salos gilumoje, kad išvengtų jam reiškiamos praplaukiančių- 
jų pagarbos (o jų visada buvo gausu, kadangi nebuvo atvejo, kad 
karinis ar pilietinis vietininkas, kad ir kur jis keliautų, neužsuk- 
tų į Rodą). Atsirado ir svarbesnių jo susirūpinimo priežasčių. 
Mat, kai jis persikėlė į Samo salą, norėdamas aplankyti savo 
posūnį Gajų, paskirtą vietininku Rytuose, pajuto, jog Gajus jo 
atžvilgiu šiek tiek šaltokas dėl jo palydovo ir vadovo Marko Lo- 

lijaus apkalbų. Kėlė įtarimą ir tai, kad kai kuriems dėkingiems 
jam centurionams, kai jie po atostogų vėl grįžo į stovyklą, Gajus 
perdavė daug dviprasmiškų laiškų, matyt, kurstančių tuos žmo- 
nes maištauti. Sužinojęs šį bei tą ir iš Augusto dėl to įtarimo, Ti- 


syt- 


bei žodžiams - nesvarbu, kokio jis būtų luomo. 


Jis atsisakė įprastinio jodinėjimo arkliu bei pratybų su ginklais 
ir, nusivilkęs savo krašto drabužį“, užsimetė graikišką apsiaus- 
tą, apsiavė sandalus ir taip išgyveno vos ne dvejus metus, diena 
iš dienos vis niekingesnis ir nepakenčiamesnis. Pagaliau Nemau- 
Zz0 gyventojai net sunaikino jo portretus ir statulas; o kartą Ro- 
moje, artimųjų draugų būrelyje, per pietus prabilus apie jį, vie- 
nas svečias pašoko ir prisiekė Gajui, jog jeigu šis įsakysiąs, jis 
tučtuojau nuplauksiąs į Rodą ir atgabensiąs tremtinio (būtent 
taip jį vadino) galvą. Po to jau ne baimė, o tikras pavojus pri- 
vertė Tiberijų kuo nuoširdžiausiais ir savo, ir motinos prašymais 
išmaldauti grįžimą. Sėkmės sulaukė, tačiau prie to prisidėjo ir 
atsitiktinumas. Augustas buvo tvirtai pasiryžęs imtis šio reika- 
lo tik vyresniajam sūnui sutinkant, o šis tuo metu atsitiktinai 
buvo smarkiai užsirūstinęs ant Marko Lolijaus ir, patėvio pra- 
šomas lengvai nusileido. Taigi Gajui sutinkant Tiberijus buvo 
pakviestas, tačiau tik su sąlyga, kad nesirūpins valstybės reika- 
lais ir nedalyvaus juose. 


Sugrįžo jis aštuntais metais po pasitraukimo, puoselėdamas 
ateičiai didžiulę viltį, kuri nuo pat mažens jame buvo įdieginė- 
jama pranašavimais bei stebuklingais ženklais. Nešiodama jį Li- 
vija įvairiais būrimais stengėsi sužinoti, ar pagimdys berniuką. 
Ištraukusi iš po perinčios vištos kiaušinį, ji tol su tarnaitėmis 
pakaitomis jį šildė, kol išskilo skiauterėtas gaidžiukas. O jam 
gimus, astrologas Skribonijus išpranašavo šviesią ateitį, netgi sa- 
kė, jog kada nors valdysiąs karalystę, tačiau be karališkų žen- 
klų: aišku, tuo metu cezarių valdžia dar buvo nežinoma. Pradė- 

jęs pirmą žygį, kai kariuomenė traukė per Makedoniją į Siriją, 
ties Filipais ant aukurų, kuriuos kitados pastatė nugalėtojai 
legionai, staiga be niekur nieko plykstelėjo ugnis. Veikiai po to, 
vykdamas į Ilyriją, jis aplankė netoli Patavijaus Geriono orakulą. 
Ištraukus burtą, jame buvo nurodyta mesti į Apolono šaltinį 
auksinius kauliukus, norint gauti atsakymą į savo klausimus. At- 
sitiko, kad jo metimas buvo pats laimingiausias: dar ir šiandien 
tie kauliukai matomi po vandeniu. Keletą dienų prieš jo sugrįži- 
mą (niekada anksčiau Rode nepastebėtas) erelis nutūpė ant jo 
namo kraigo, o išvakarėse, kai sužinojo apie grįžimą, persireng- 
damas drabužius pamatė, jog dega tunika. Astrologas Trasilas 
(jį, kaip išminties skelbėją, Tiberijus buvo pasikvietęs gyventi 
pas save) tada patyrė didžiulį išbandymą: mat vos pamatęs lai- 
vąjis tvirtino, jog šis atnešąs gerų žinių. Tiberijus pastebėjo, jog 
reikalai (priešingai jo pranašavimams) tolydžio eina prastyn ir 
nusprendė, jog tai apgavikas, ir per anksti sužino jo paslaptis, 
ir kai abu buvo išėję pasivaikščioti, norėjo stačia galva nustum- 
ti jį į jūrą. 


Grįžęs į Romą, forume pristatė savo sūnų Druzą ir pats tuč- 
tuojau persikėlė iš Pompėjaus namo Karinose"" ant Eskvilino 
į Mecenato sodus; čia jis pasinėrė į poilsį ir būdamas laisvas 
nuo valstybinių pareigų tvarkė vien asmeninius reikalus. Per 
trejus metus, mirus Gajui ir Lucijui, drauge su mirusiu jų bro- 
liu Marku Agripa įsūnijamas Augusto, o dar prieš tai pats bu- 
vo priverstas įsūnyti savo brolio sūnų Germaniką. Po to jis 
ničnieko nebedarė šeimos tėvo vardu ir nebesistengė atgauti 
bent dalį tų teisių, kurias buvo praradęs''; nebedovanojo do- 
vanų, nebeišlaisvino vergų, nebepriėmė palikimo ar užrašyto 
testamentu turto kaip nors kitaip, tik naudotis juo iš tėvo ran- 
kų!'?. Nuo to laiko niekas nebuvo išleista iš akių jo didenybės 
Tiberijaus išaukštinimui, o ypač vėliau, mat atleidus ir ištrė- 
mus Agripą buvo aišku kaip dieną, jog nušvito viltis jam tapti 
vieninteliu paveldėtoju. 

Vėl jam buvo suteikta tribūno valdžia penkeriems metams ir jis 
buvo įpareigotas sutramdyti Germaniją, be to, buvo liepta pas jį 
į provinciją atvykti partų pasiuntiniams po derybų su Augustu 
Romoje. O atėjus žiniai apie Ilyrijos atsimetimą, jam buvo pa- 
tikėta rūpintis nauju karu; beje, po pūnų karo tai buvo pats 
sunkiausias iš visų romėnų karų su išorės priešais. Su penkiolika 
legionų ir tiek pat pagalbinės kariuomenės jis kariavo trejetą 
metų, patirdamas aibes neapsakomų sunkumų bei didelį maisto 
stygių. Ir nors ne sykį norėta jį sutramdyti, tačiau jis atkakliai 
tęsė karą, būgštaudamas, kad pašonėje esąs stiprus priešas ne- 
pultų, sutikęs savanoriškai besitraukiančius. Už atkaklumą jam 
buvo su kaupu atlyginta. Jis nugalėjo ir paėmė savo valdžion visą 
Ilyriją, kuris tęsėsi nuo Italijos bei Noriko karalystės iki Trakijos 
bei Makedonijos, nuo Dunojaus upės iki Adrijos jūros įlankos. 


Susiklosčius palankioms aplinkybėms, jo garbė dabar siekė de- 
besis. Juk beveik tuo pačiu metu Germanijoje žuvo Kvintilijus 
Varas su trimis legionais. Niekas neabejojo, kad nugalėtojai ger- 
manai tučtuojau būtų susijungę su panonais, jei prieš tai nebūtų 
visiškai nugalėta Ilyrija. Dėl šių dalykų jam buvo paskirtas 
triumfas bei daugybė kitokių puikių pagerbimų. Kai kas netgi 
pareiškė, jog jam derėtų pravardė, tarkim, Panoniškasis, kiti — 
Nenugalimasis, o dar kiti - Maloningasis. Tačiau dėl pravardės 
įsiterpė Augustas, dar kartą patikindamas, jog Tiberijus būsiąs 
patenkintas tuo vardu, kurį jis paveldėsiąs mirus tėvui. Triumfą 
atidėjo pats, nes dėl Varo pralaimėjimo mieste buvo gedulas. 
Nepaisant to, į Romą įžengė su konsulo toga ir laurų vainiku. 
Septoje buvo pastatyta tribūna ir senatui stovint šalia jis pakilo 
ant paaukštinimo ir atsisėdo tarp dviejų konsulų šalia Augusto. 
Iš čia jis pasveikino tautą; po to buvo vedžiojamas į šventyklas". 


Kitais metais jis vėl nuvyko į Germaniją, mat nujautė, jog Varas 


pralaimėjo dėl savo aplaidumo ir neįžvalgumo. Atsižvelgdamas 
į tai, jis pats nieko nesprendė nepasitaręs; anksčiau spręsdavo 

savarankiškai, pasikliaudavo savimi, o dabar prieš savo įprotį 
karo planus aptarė su daugeliu. Beje, jo uolumas pasirodė di- 
desnis nei paprastai. Ruošdamasis perkelti per Reiną visą vorą 
su maisto atsargomis, jis tiksliai pagal taisykles viską apskaičiavo 
ir neperkėlė to!, kol atsistojęs ant kranto neapžiūrėjo kiekvie- 
no vežimo, stebėdamas, kad nebūtų prikrauta daugiau, o vien 
tiek, kiek leista ir būtinai reikalinga. Jo buvimas anapus Reino 
buvo taip sutvarkytas, jog valgydavo sėdomis tiesiog ant pievos, 
pernakvodavo dažnai ne palapinėje. Visus įsakymus rytojaus 
dienai, taip pat ypatingus pavedimus jis duodavo raštu, primin- 
damas, kad kilus neaiškumams kiekvienas kreiptųsi tik asme- 
niškai į jį bet kuriuo metu, net naktį. 


Kariuomenėje jis palaikė kuo griežčiausią drausmę, griebėsi 
įvairių senovinių papeikimų bei sugėdinimo būdų. Vieną le- 
giono vadą jis išgėdijo už tai, kad šis buvo pasiuntęs keletą karių 
su savo atleistiniu už upės pamedžioti. Į kautynes (kuo mažiau- 
siai pasikliovė likimu ar atsitiktinumu) stodavo bent kiek rames- 
nis, jei kovos išvakarėse jam dirbant nakčia staiga be niekur nie- 
ko nukrisdavo šviesulys ir užgesdavo. Kaip jis pats sakė, tai - pa- 
tikimiausias stebuklingas ženklas, kurį išbandė jo protėviai vi- 
suose karuose, taip pat ir jis pats juo pasikliaująs. Beje, nors ir 
kaip puikiai jam sekėsi, tačiau nedaug reikėjo, kad būtų kritęs 
nuo kažkokio bruktero"“ rankos, mat šis jau buvo prasibrovęs į 
Tiberijaus artimųjų būrelį, tačiau susijaudinęs išsidavė, o kan- 
kinamas prisipažino, jog turėjo nusikalstamą užmojį. 


Po dvejų metų grįžo iš Germanijos į Romą ir atšventė atidėtą 
triumfą apsuptas legatų, kuriems jis buvo išprašęs triumfo puoš- 
menų. Tačiau pirmiau nei pasuko į Kapitolijų, jis išlipo iš karie- 
tos ir puolė ant kelių prieš tėvą - iškilmių vadovą. Gausiai ap- 
dovanojęs panonų vadą Batoną“, perkėlė į Raveną", atsidėko- 
damas už tai, kad šis kartą padėjo jam ištrūkti iš itin nepatogios 
vietos, kurioje buvo įstrigęs su kariuomene. Po to jis surengė 

pietus, susodinęs žmones už tūkstančio stalų ir apdovanojęs 
kiekvieną trimis šimtais sestercijų. Surinktus už karo grobį pi- 
nigus jis paaukojo dievams, pastatęs Santarvės, o kiek vėliau ir 
Poliukso bei Kastoro šventyklas. 


Greit po to konsulams išleidus įstatymą, kad jis drauge su Au- 
gustu valdytų provincijas ir kartu įvertintų Romos piliečių turtą, 
atlikęs penkmetinį apvalomąjį aukojimą, išvyko į Ilyriją, tačiau 
tučtuojau buvo iš kelionės sugrąžintas. Augustą rado silpną, 
tačiau dar gyvą ir praleido su juo visą dieną vienu du. Žinau, vi- 
sur buvo kalbama, neva po slapto pokalbio su Tiberijumi, šiam 
išėjus, kambariniai išgirdę Augusto balsą: „O, vargšė romėnų 
tauta, kuri greit atsidurs tokių vangių žandikaulių valdžioje!“ 
Žinoma man ir tai, jog kai kas pasakoja, kad Augustas viešai ir 
neapsimesdamas smarkiai pasmerkė Tiberijų dėl jo žiauraus bū- 
do, mat kartais Augustui pasirodžius šiam tekdavo nutraukti lais- 
vokus bei lengvabūdiškus pokalbius. Tik žmonos prašymų pa- 
veiktas, o galbūt ir iš puikybės, kad kada nors po tokio įpėdinio 
žmonės neužmirštų ir jo paties, jis sutiko įsūnyti Tiberijų. Tačiau 
mano galvoje netelpa, kad pats įžvalgiausias ir išmintingiausias 
valdovas taip paikai pasielgė. Greičiausia, pasvėręs Tiberijaus 
ydas bei dorybes, nusprendė, jog persvara dorybių pusėje, ypač 
kad ir tautos susirinkime jis prisiekė įsūnyti Tiberijų valstybės la- 
bui. Keliuose laiškuose atsiliepia apie jį kaip apie itin prityrusį 
karo dalykuose ir rašo, jog jis - vienintelė romėnų tautos atra- 
ma. Aš pateiksiu keletą pavyzdžių iš tų laiškų, patvirtinančių ir 
viena, ir kita: „Sveikas, mielasis Tiberijau! Linkiu tau sėkmin- 
gai kariauti ir kovoti už mane ir už Mūzas“"'; „Sveikas, miela- 
sis, ir, prisiekiu savo laime, narsiausias vyre ir garbingiausias kar- 
vedy! Lik sveikas!“; „Aš galiu tik pagirti tavo veiksmus vasaros 
žygyje; taigi aš, mielasis Tiberijau, manau, jog tarp tokios dau- 
gybės sunkumų ir tokio karių nerūpestingumo niekas nebūtų ga- 
lėjęs veikti išmintingiau kaip tu. Taip pat ir tie, kurie buvo drau- 
ge su tavimi, sutinka, kad tave galima šia eilute taip apibūdinti: 


134 


TIBERIJUS NERONAS CEZARIS 


22 


23 


Vienas budrus žmogus pataisė reikalą mūsų"“. 


Ar tenka kada dėl ko nors rimčiau susimąstyti, ar pasitaiko, kad 
kartais smarkiai įširstu dėl ko nors, tačiau aš labai pasigendu sa- 
vo Tiberijaus, prisimindamas šias Homero eilutes: 


Jeigu jis eis su manim - iš ugnies ir liepsnos mudu grįšim, 
Nes jis moka galvoti, su juo kas galės susilygint!!? 


Kai aš skaitau ar išgirstu, jog tu sulysai nuolat beplušėdamas, 
tepražudo mane dievai, jei nepašiurpsta mano kūnas: meldžiu, 
saugok save. Jeigu mudu su tavo motina išgirstume, jog tu la- 
bai sergi, numirtume, o visa romėnų tauta dėl jos aukščiausios 
valdžios atsidurtų pavojuje. Maldauju dievus, kad jie išsaugotų 
tave mums ir laikytų tave sveiką dabar ir visados, jeigu jie nėra 
kupini neapykantos romėnų tautai. 


Augusto mirtį jis laikė paslaptyje tol, kol nebuvo nužudytas jau- 
nuolis Agripa. Jį nužudė karių tribūnas - jo asmeninis sargybi- 
nis, gavęs raštišką įsakymą tai padaryti. Neaišku, gal tą įsakymą 
buvo palikęs mirdamas Augustas, kad pašalintų dingstį kilti 
bruzdėjimui jam mirus; o gal Augusto vardu jį padiktavo Livija 
su Tiberijaus žinia, o gal ir jam to nežinant. Pats Tiberijus, kai 
tribūnas jam pranešė, jog įvykdęs tai, ką jis buvo įsakęs, matyt, 
bijodamas šiuo metu užsitraukti neapykantą, atsakė, jog ničnie- 
ko neįsakęs, o jam teksią atsakyti prieš senatą. Tačiau greit by- 
la buvo užmesta ir užmiršta - niekas apie ją nebekalbėjo. 


Pasinaudojęs savąja tribūno valdžios teise, jis sušaukė senatą ir 
buvo bepradedąs kalbą, bet tarsi begalinio skausmo pervertas 
sudejavo, neva verčiau jam būtų ne tik balso, bet ir gyvybės ne- 
tekus, ir perdavė perskaityti kalbą savo sūnui Druzui. Tada buvo 
įneštas Augusto testamentas ir tik senatorių luomo liudininkai 
buvo įleisti į kuriją; tuo tarpu visi kiti turėjo liudyti savo ant- 
spaudus prie įėjimo. Atleistinio perskaitytas testamentas prasi- 

dėjo šitaip: „Kadangi žiaurus likimas išplėšė mano sūnus Gajų 
ir Lucijų, tebūna mano įpėdinis Tiberijus Cezaris, kuriam ski- 
riama du trečdaliai palikimo“. Padidėjo įtarimas, taip pat atsi- 
rado daugiau manančių, jog Tiberijų jis pripažino savo įpėdiniu 
veikiau reikalo verčiamas nei savo noru, bet tokias kalbas jis pats 
užgniaužė. 


Nors aukščiausiąją valdžią jis gavo be jokių abejonių ir nedel- 
siant ryžosi priimti bei vykdyti, nors jau buvo apsistatęs ginkluo- 
ta kareivių sargyba, tai yra valdžios ženklu ir garantija, tačiau 
dar ilgokai kratėsi valdymo, vaidindamas pačią begėdiškiausią 
komediją: tai užsipuldamas jį padrąsinančius draugus, kaip ne- 
suvokiančius, kokia pabaisa esanti valdžia, tai dviprasmiškais at- 
sakymais ir gudriai išsisukinėdamas laikė nežinioje senatą, puo- 
lantį prieš jį ant kelių ir maldaujantį taip, kad daugeliui net pri- 
trūko kantrybės ir vienas minios šurmuly sušuko: „Tevaldo jis 
arba tepasitraukia!“ Kitas jam tiesiai į akis išrėžė, jog vieni vil- 
kina vykdyti tai, ką yra pasižadėję, o jis vilkinąs pasižadėti, ką 
jau vykdąs. Pagaliau tarsi priverstas, skųsdamasis, jog įsikinkęs 
į apgailėtinai sunkią vergiją, priėmė valdžią, bet ne kaip kitaip, 
o puoselėdamas viltį kada nors ja nusikratyti. Štai jo paties žo- 
džiai: „...kol ateis toks laikas, kai net ir jums galbūt atrodys, jog 
metas duoti šiek tiek poilsio ir mano senatvei“. 


Jo delsimo priežastis buvo baimė pavojų, gresiančių iš visų pu- 
sių: „Aš laikau vilką už ausų“?, - dažnai sakydavo jis. Iš tiesų 
Agripos vergas Klementas jau buvo surinkęs nemažą būrį at- 
keršyti už šeimininką. Kilmingas vyras Lucijus Skribonijus Libo- 
nas patylomis planavo perversmą. Kariuomenėje irgi kilo maiš- 
tai dvejose vietose - Ilyrijoje ir Germanijoje. Abi kariuomenės 
iškėlė daug ir didelių reikalavimų, o svarbiausias jų, kad karių 
alga būtų ne mažesnė už pretorionų. Germanų kariai netgi ne- 
pripažino ne jų išrinkto valdovo ir visomis išgalėmis spaudė Ger- 
maniką, kuris tuo metu jiems vadovavo, norėdami užgrobti val- 

džią, bet Germanikas ryžtingai priešinosi. Būtent šito pavojaus 
labiausiai bijodamas, Tiberijus paprašė senatą skirti jam valdy- 
ti vieną kokią nors sritį, nes visą valstybę vienas žmogus valdy- 
ti, jo manymu, negalįs, nebent drauge su kitais. Jis apsimetinė- 
jo sergąs, kad Germanikas ramesne širdimi galėtų lūkuriuoti 
greitos įpėdinystės ar bent dalyvavimo valdžioje. Užgniaužęs 
maištus, Klementą jis paėmė nelaisvėn apgavęs. Liboną, neno- 
rėdamas, kad jo valdymo pradžia būtų žiauroka, tik po metų pa- 
traukė senato atsakomybėn, o apskritai visą tą laiką jis tenkinosi 
vien galėdamas apsisaugoti. Kai Libonas su kitais žyniais aukojo, 
Tiberijus pasirūpino, kad vietoj žynio peilio“! būtų pakištas at- 
šipęs, o kai anas paprašė slapto pokalbio, šis sutiko pasikalbėti 
pasivaikščiojimo metu tik su sąlyga, kad tame pokalbyje daly- 
vautų ir jo sūnus Druzas. Kol jie vaikštinėjo, Tiberijus visą lai- 
ką spaudė sūnaus dešinę ranką tarsi remdamasis į ją. 


Pagaliau nusikratęs baimės pasijuto kaip tikras pilietis, tačiau 
kiek prasčiau nei privatus asmuo. Iš daugybės aukščiausių gar- 
bės ženklų jis pasirinko nedaug ir gan kuklius. Savo gimtadie- 
nį, kuris sutapo su plebėjų cirko žaidimais, jis vargais negalais 
sutiko paminėti, pridėdamas tik vieną dvikinkį cirko lenktynių 
vežimaitį. Jis uždraudė paskirti jam šventyklas, vyriausius bei 
apeigų žynius, o statyti statulas bei kabinti atvaizdus buvo gali- 
ma tik jam leidus ir tik su viena vienintele sąlyga, kad jie būtų 
išdėstomi ne ten, kur dievų statulos ar atvaizdai, o įterpiami tarp 
šventyklų papuošimų. Jis dar labiau pasipriešino prisiekinėti jo 
darbais, uždraudė rugsėjo mėnesį pavadinti Tiberijaus, 0 spa- 
lio - Livijaus vardu. Taip pat jis nesutiko vadintis nei impera- 
toriumi, nei tėvynės tėvu; atsisakė ir ąžuolo lapų vainiko virš du- 
rų prie įėjimo. Net ir Augusto vardą (jį Tiberijus paveldėjo kaip 
įpėdinis) naudodavo vien rašydamas karaliams bei valdovams 
laiškus. Konsulavo išvis trissyk: pirmąkart - kelias dienas, an- 
trą - tris mėnesius, o trečią - neakivaizdžiai iki pat gegužės idų 
(gegužės 15 dienos). 

Pataikavimas jam buvo toks šlykštus, jog prie savo neštuvų ne- 
prileisdavo jokio senatoriaus nei su reikalais, nei pasveikinti. 
Nuo buvusio konsulo, kuris, puolęs prieš jį ant kelių, meldė 
atleisti, jis taip atšoko, jog tas krito aukštielninkas. Jeigu šne- 
kučiuojantis ar sakant kalbą pasigirsdavo šiokia tokia įsiteiki- 
mo gaidelė, jam būdavo nė motais pertraukti kalbantįjį, paprie- 
kaištauti ir toliau jį nuolat pataisinėti. Vieno žmogaus pavadin- 
tas valdovu“, jis liepęs daugiau jo taip neįžeidinėti. Kitą, kuris 
pavadino jo valstybinius darbus šventais, ir dar kitą, kuris sakė, 
jog atėjęs į senatą jo valia, jis privertė pakeisti žodžius ir, užuot 
sakius „jo valia“, sakyti „jam pritariant“, o užuot „šventais“, sa- 
kyti „reikšmingais“. 


Burnojimus, piktas paskalas bei jį plūstančius eilėraščius jis 
ištvėrė kantriai ir oriai; protarpiais, sakyčiau, net didžiuoda- 
masis pareikšdavo, jog laisvoje valstybėje turinčios būti laisvos 
mintys bei kalba. Kartą senatui įtikinamai reikalaujant kelti 
aikštėn tokius nusikaltimus bei nusikaltėlius, jis tarė: „Neturi- 
me tiek atliekamo laiko raustis šūsnyje tokių reikalų. Jeigu jūs 
atversite šitą langą, jums nebeteks užsiiminėti nieku kitu, taip 
atsitikus, visi it vienas pils ant mūsų galvų savo paplavas". Išli- 
ko jo pasakyta senate kalba, verta tikro piliečio: „Jei bent kas 
nepadoriai apie mane dudens, pasistengsiu tokiam paaiškinti sa- 
vo žodžius bei veiksmus, bet jeigu jis atkakliai užsispirs, savo 
ruožtu ir aš jo neapkęsiu“. 


Visa tai buvo kur kas įstabiau dėl to, kad jis pats kreipdamasis 
į senatorius visus drauge ar atskirai į vieną kurį ir rodydamas 
jiems pagarbą vargiai būdavo mandagus. Kartą senate susiginči- 
jęs su Kvintu Haterijumi, jis pasakė: „Prašom man atleisti, jei 
aš kaip senatorius pasisakysiu prieš tave gan atvirai“. Po to, 
kreipdamasis į visus, tarė: „Tėvai senatoriai, aš ne kartą sakiau 
ir dabar kartoju, jog geras ir išganingas valdovas savo taip di- 
dele ir tokia nežabota galia yra skolingas jums ir privalo visada 

tarnauti senatui, kai kada visiems piliečiams ir dažnai pavie- 
niams asmenims. Man nė kiek negėda pripažinti, jog jumyse aš 
įžvelgiau ir tebeįžvelgiu viešpačius: ir gerus, ir teisingus, ir ma- 
loningus“. 


Jis net įsteigė laisvės idealą, išsaugojęs senatui ir aukštiesiems 
pareigūnams senovinę jų didybę bei valdžią; nebuvo tokio daly- 
ko, mažo ar didelio, valstybinio ar privataus, apie kurį jis nebūtų 
pranešęs senatui: apie mokesčius ir monopolijas, apie statybas 
ir atstatymo darbus, net apie karių rinkimą bei paleidimą, legio- 
nų bei pagalbinės kariuomenės paskirstymą, galų gale ir apie tai, 
kam pratęsti valdymą ar kam patikėti vadovauti ypatingam žy- 
giui, ką ir kaip atsakyti į karalių laiškus. Vieną kavalerijos spar- 
no prefektą, apkaltintą smurtu ir plėšikavimu, privertė stoti 
prieš senatą. Į kuriją jis visada įžengdavo vienut vienas, o kartą 
sunegalavęs buvo įneštas vidun neštuvais. Palydovams jis tuč- 
tuojau liepė išeiti. 


Jei kai kurie nutarimai būdavo priimami nesutinkant su jo nuo- 
mone, nesiskųsdavo. Jis manė, jog paskirti aukštieji pareigūnai 
neturi išvykti iš Romos, kad visada būtų pasirengę eiti garbin- 
gas pareigas. Vis dėlto vienas paskirtas pretoriumi išsiprašė se- 
natą išvykti legato teisėmis. Kitą kartą, kai jis pasiūlė testamentu 
užrašytus pinigus naujojo teatro statybai Trebijos mieste“ leisti 
panaudoti kelio tiesimui, jis nieko nelaimėjo, nes jam nepavy- 
ko pakeisti testatoriaus valios. Kartą, kai senatas priėmė nuta- 
rimą, atsitiktinai pasidalindamas į dvi puses (balsavimo metu 
pereinant iš vienos pusės į kitą), jis perėjo į tą pusę, kur buvo 
mažuma, ir niekas juo nepasekė. 


Ir visus kitus reikalus jis irgi tvarkydavo įprastiniu būdu - tik per 
magistratą. Konsulai turėjo tokią didelę įtaką, jog kartą atvykę 
iš Afrikos legatai ėmė jiems skųsti patį Cezarį Tiberijų, kam šis 
vilkinąs reikalą, dėl kurio jie buvę pasiųsti. Ir nebuvo ko stebė- 

tis, nes visi pamatė, kaip jisai pats atsistojo prieš konsulus ir juos 
praleido, duodamas kelią. 


Jis prigriebė karinius viršininkus, buvusius konsulus, už tai, kad 
šie neatsiskaitė raštu senatui už savo žygius ir kreipėsi į jį dėl 
apdovanojimų paskyrimo kai kuriems kariams, tarsi patys netu- 
rėtų teisės to padaryti; priešingai, pagyrė vieną pretorių už tai, 
kad pradėjęs eiti tarnybą, jis gerbdamas savo pirmtakus, seno- 
vės papročiu tautos susirinkime pasakė kalbą. Kai kurių žymiųjų 
žmonių laidotuvių procesijas jis lydėdavo iki pat laužo. Buvo 
santūrus tiek menkesnių asmenų, tiek dalykų atžvilgiu. Kartą 
Rodo miesto valdytojai pasiuntė jam oficialų laišką be įprasti- 
nio prierašo pabaigoje. Jis išsikvietęs juos nė žodžiu dėl to ne- 
prikišo, tik nurodęs, jog pabaigoje trūksta prierašo““, laišką 
jiems grąžino. Gramatikas Diogenas buvo įpratęs rengti dispu- 
tus Rodo saloje šabo“ dienomis. Kai sykį Tiberijus atėjo jo pa- 
siklausyti ne užsiėmimų metu, Diogenas jo nepriėmė, per savo 
vergą pranešęs jam ateiti po septynių dienų. Vėliau, kai Dioge- 
nas Romoje trypčiojo už durų, norėdamas pasveikinti Tiberijų, 
šis savo ruožtu pasitenkino, pasiūlęs ateiti po septynerių metų. 
Vietininkams, patarinėjantiems apkrauti provincijas mokesčiais, 
jis atsakė: „Geras piemuo kerpa avis, bet nediria joms kailio“. 


Pamažėle jis atsiskleidė kaip princepsas. Nors ilgą laiką jo elge- 
sys buvo nepastovus, tačiau gan dažnai nugalėdavo jo gerano- 
riškumas bei rūpinimasis valstybės gerove. Pradžioje jis priešin- 
davosi bet kokiam piktnaudžiavimui. Taip elgdamasis jis panai- 
kino kai kuriuos senato potvarkius, o aukštiems pareigūnams 
teisme tardymo metu jis gana dažnai būdavo patarėjas: atsisės- 
davo pirmoje eilėje šalia jų arba priešais juos. Pasigirdus kal- 
boms, jog koks nors nusikaltėlis prasmuko iš pasigailėjimo ne- 
nubaustas, jis staiga atsirasdavo ir arba iš savo vietos, arba iš 
pirmininkaujančiojo tribūnos primindavo teisėjams įstatymus, 
priesaiką bei nagrinėjamą nusižengimą. Jis net mėgino taisyti 

visuomenės papročius, pašlijusius dėl dykinėjimo ar blogų 
įpročių. 


Apkarpęs aktoriams atlyginimus ir atitinkamai sumažinęs gla- 
diatorių skaičių, jis sutaupė lėšų iš teatrų vaidinimų bei gladia- 
torių rungtynių. Garsiai aimanuodamas, kad korintiškų vazų 
kaina šoktelėjo iki dar negirdėtos, o trys raudonbarzdės“ kai- 
navo net trisdešimt tūkstančių numų, jis pasiūlė apriboti išlaidas 
namų apyvokos daiktams, o senatą įpareigojo kasmet reguliuoti 
maisto produktų rinkos kainas. Edilams griežtai buvo prisaky- 
ta nenuleisti akių nuo smuklių bei užkandinių ir neleisti ten par- 
davinėti net sausainių". Kad ir savo asmeniniu pavyzdžiu paska- 
tintų žmones taupyti, kartą per iškilmingus pietus jis patiekė į 
stalą vakarykščių, jau ragautų užkandžių, įtikinėdamas, pavyz- 
džiui, kad ir pusės šerno skonis visai toks pat kaip ir viso. 


Sveikinantis bučiuotis“ jis uždraudė ediktu, o pasikeisti dova- 
nomis? leido tik per sausio kalendas. Jis buvo įpratęs pats do- 
vanas dalyti keturis kartus, tačiau kai visą mėnesį jį atakuodavo 
tie, kurie švenčių metu nesuspėdavo jo apdovanoti, jis negalė- 
davo to pakęsti. 


Pasileidusias matronas, nesant viešo kaltintojo, jis patarė bausti 
artimiesiems, atsižvelgiant į senolių papročius. Romėnų raitelį, 
kuris kadaise buvo prisiekęs niekada nesiskirti su savo žmona, 
tačiau kiek vėliau, kai jis užklupo ją paleistuvaujant su žentu, Ti- 
berijus atleido nuo priesaikos. Buvo negarbingų moterų, kurios 
atsisakė matronų teisių bei orumo, o kad išvengtų įstatymais nu- 
matytos bausmės, pačios ėmė vadintis prostitutėmis“. Iš aukštų- 
jų luomų atsirado ir visiškai smukusios dorovės jaunuolių, kurie 
gėdingai patys nusprendė vaidinti scenoje ar arenoje, nors sena- 
tas ir draudė. Ir vienus, ir kitus, kad kas nors nebandytų kaip 
nors pasprukti dėl tokių piktadarysčių, jis liepė ištremti. Vienam 
senatoriui jis atėmė plačią purpurinę juostą nuo togos, sužino- 

jęs, jog šis per liepos kalendas?! buvo išvykęs į savo sodus, norė- 
damas nuo minėtos dienos pigiau išsinuomoti butą Romoje. Ki- 
tam senatoriui nutraukė kvestūrą už tai, kad šis burtų metimų 
išvakarėse vedė žmoną, o rytojaus dieną išsiskyrė su ja. 


Svetimšalių tikybines apeigas, ypač egiptiečių“* bei judėjų, jis už- 
draudė, privertęs visus, kurie laikėsi šių prietarų, sudeginti savo 
religinius apdarus bei reikmenis. Judėjų jaunuolius karo tarny- 
bos dingstimi jis išblaškė po atšiauriausio klimato provincijas, 
o tos pačios giminės arba to paties tikėjimo likučius išsiuntė iš 
Romos, pasmerkęs amžinai vergauti už nepaklusnumą. Išvarė 
ir astrologus, pasigailėjęs vien tų, kurie maldaudami pasižadė- 
jo mesti savo amatą. 


Pirmiausia jis pasirūpino apsauga nuo nežaboto valkatavimo, 
plėšikavimo bei neteisėtai keliamų riaušių. Karių sargybos postus 
jis išdėstė visoje Italijoje daug tankiau nei buvo įprasta. Romoje 
jis įsteigė karo stovyklą pretorionų kohortoms, kurios iki tol bas- 
tėsi neturėdamos nuolatinių patalpų ir buvo visur išsklaidytos. 


Jis ėmėsi atsargumo priemonių, kad šalyje nekiltų neramumai, 
o kilusius nuožmiausiai užgniauždavo. Kartą, kai teatre vaidai 
virto skerdynėmis, jis ištrėmė ir muštynių vadeivas, ir aktorius, 
kurie buvo viso to kaltininkai, ir niekada, nors žmonės prašė, ne- 
sugrąžino. Kartą Polencijos“* varguomenė neišleido iš aikštės 
laidotuvių procesijos su vyresniojo centuriono palaikais tol, kol 
plėšte neišplėšė iš mirusiojo palikuonių pinigų gladiatorių rung- 
tynėms. Jis, apsimesdamas, jog leidžiasi kelionėn, apnuogintais 
ginklais ir trimitams skardenant akimoju iš skirtingų pusių sulei- 
do pro vartus į miestą vieną kohortą iš Romos, o kitą - iš Ko- 
tijos karalystės ir didžiąją dalį varguomenės bei dekurionų 
amžiams sukaustė grandinėmis. Prieglobsčio teisę ir paprotį pa- 
naikino ten, kur jie dar klestėjo. Kai Kiziko miesto gyventojai 
kartą įsidrąsinę gerokai įsisiautėjo prieš romėnų piliečius, jų 

miestas neteko laisvės, pelnytos dar kare su Mitridatu. Atsa- 


- kydamas į priešų veiksmus, vėliau jis nesiėmė jokio žygio, ne- 


bent reikalo verčiamas, o ne ryžto - juos malšino su legatų pa- 
galba. Priešiškus ir įtartinus karalius jis privertė paklusti veikiau 
grasinimais ar pergudraudamas nei smurtu. Kai kuriuos prisi- 
viliojęs meilikavimais bei pažadais nebepaleido: germaną Mo- 
robodą, trakietį Raskuporį arba kapadokietį Archelajų, kurio 
karalystę jis net provincija pavertė. 


Paėmęs aukščiausią valdžią, porą metų neiškėlė kojos iš Romos, 
beje, ir paskiau jis išvykdavo tik retkarčiais kelioms dienoms ir tik 
į aplinkinius miestelius, esančius ne toliau Ancijaus. Be to, jis 
dažnokai skelbdavo, jog ketinąs vėl aplankyti provincijas, taip pat 
ir kariuomenę ir vos ne kasmet rengdavosi į žygį: surinkęs veži- 
mus municipijose ir kolonijose, sukaupęs maisto atsargų, galop 
leido net daryti įžadus, kad jam gerai klotųsi išvykstant ir sugrįŽ- 
tant. Net viešai imta jį juokais vadinti Kalipidu““, kuris, anot grai- 
kiškos patarlės, vis bėga ir bėga, o į priekį nei per sprindį. 


Netekęs abiejų sūnų (Germanikas mirė Sirijoje, o Druzas — 
Romoje), jis išvyko ieškoti vienumos Kampanijoje. Tada vos ne 
visi sutartinai manė ir kalbėjo, kad į Romą jis turbūt niekada ne- 
begrįšiąs ir netgi veikiai mirsiąs. Išsipildė beveik ir viena, ir ki- 
ta, mat į Romą jis išties daugiau nebesugrįžo, o po kelių dienų 
jam pietaujant užmiesčio viloje netoli Tracinos, kuri vadinama 
„Grota“, netikėtai iš viršaus pasipylė didžiulė akmenų kruša, už- 
mušusi daugybę svečių bei patarnautojų, o jis pats vos per plau- 
ką išsigelbėjo““. 


Skersai išilgai išmaišęs Kampaniją, Kapujoje pašventinęs Kapi- 
tolijų““, o Noloje - Augusto šventyklą (tai ir buvo jo kelionės 
dingstis), jis nuvyko į Kaprį ir ypač gėrėjosi ta sala, mat prie jos 
buvo siauras priėjimas tik iš vienos pusės, o ją užtvėrė stačios 
nepaprastai aukštos uolos ir jūros gelmės. Netrukus tauta ne- 

atlyždama ėmė maldauti jį sugrįžti, nes įvyko nelaimė Fidenuo- 
se: per gladiatorių rungtynes sugriuvus amfiteatrui žuvo daugiau 
kaip dvidešimt tūkstančių žmonių. Jis persikėlė į žemyną ir lei- 
do visiems ateiti pas jį, nors išvykdamas iš Romos ediktu buvo 
uždraudęs jį trukdyti, o ir kelionės metu vijo nuo savęs visus, kas 
tik ėjo pas jį. 


Vėl sugrįžęs į salą, jis galutinai nusikratė valstybės rūpesčių ir 
daugiau niekada nepapildė raitelių dekurijų, neskyrė nei karių 
tribūnų, nei prefektų“', nepakeitė nė vienos provincijos vietinin- 
ko. Ispaniją ir Siriją keleriems metams jis buvo palikęs be bu- 
vusių konsulų - legatų“, Armėniją - partų pavergtą, Meziją - 
dakų ir sarmatų, o abi Galijas - germanų niokojamas, o tai, kad 
valstybę užklupo didžiulė gėda ir nė kiek ne mažesnis pavojus, 
jam buvo nė motais. 


Čia nevaržomai naudodamasis nuošalia vieta ir nevarstomas vi- 
suomenės žvilgsnių, jis galų gale davė valią išsyk visoms ilgąlaik 
blogai užslėptoms savo ydoms; apie jas aš dabar smulkiai papa- 
sakosiu, iš eilės pradėdamas nuo pat pradžių. Anuomet dar nau- 
jokas dėl besaikio vyno gėrimo stovykloje buvo vadinamas „Bi- 
berijumi“, o ne Tiberijumi, „Kaldijumi“, o ne Klaudijumi, „Me- 
ronu“*, o ne Neronu. Po to tapęs princepsu, kai atsidėjęs taisė 
visuomenės papročius, kartą dvi ištisas dienas ir vieną naktį pra- 
leido gerdamas ir valgydamas kartu su Pomponijumi Flaku ir 
Lucijumi Pizonu. Vieną jų čia pat paskyrė į Siriją vietininku, o 
kitą - Romos prefektu, dar ir įsakymuose paskelbęs juos myli- 
miausiais ir nepakeičiamais draugais. Pas Sestijų Galą, seną 
ištvirkėlį ir pinigų švaistūną, kitados Augusto išgėdintą, o prieš 
keletą dienų jo paties senate išbartą, jis įsiprašė pietų su ta 54- 
lyga, kad šis nieko nepakeistų ir nieko neišbrauktų iš įprastinės 
tvarkos, ir kad pietaujantiems patarnautų nuogos mergaitės. Jis 
labiau vertino visai žemos kilmės kandidatus į kvestorius, tačiau 
ne itin kilmingus dėl puotoje išgertos amforos“? vyno į jo svei- 

katą. Azelijui Sabinui jis davė du šimtus tūkstančių sestercijų už 
sukurtą dialogą, kuriame tarpusavy varžėsi valgomasis grybas, 
devynbalsė, austrė ir strazdas. Pagaliau jis įsteigė naujas parei- 
gas - pasilinksminimų tvarkdarį, kuriuo paskyrė romėnų raite- 
lį Titą Cezonijų Priską. 


Gyvendamas Kaprio glūdumoje, jis įsteigė net ypatingus kam- 
barius - lizdus paslaptingų aistrų, į kuriuos buvo iš visur suran- 
kioti pulkai mergšių ir bernų, pasibaisėtino gašlumo išradėjų, 
kuriuos jis vadino graikiškai „spintrijais“, tai yra nepadoriais. 
Jie susikibę eilėje po tris pakaitomis paleistuvavo jo akivaizdo- 
je, tokiu reginiu žadindami beblėstančias jo aistras. Daugelyje 
vietų įrengęs miegamuosius, išpuošė juos apkabinėjęs paveiks- 
lėliais bei apstatęs statulėlėmis pačiomis gašliausiomis pozomis 
ir vaizdais. Išdėliojo juose ir Elefantidės knygas, kad kiekvienas, 
dirbdamas darbą, turėtų po ranka aprašytą pavyzdį. Net miškuo- 
se ir giraitėse šen bei ten įtaisė atkampių meilės vietelių, kur olo- 
se bei grotose sustoję tarp uolų abiejų lyčių jaunuoliai vaizda- 
vo faunus*! bei nimfas. Dėl to žmonės, jau viešai piktnaudžiau- 


«42 


dami salos pavadinimu, ėmė pravardžiuoti jį „ožiu“ “. 


Tuo metu jis degte degė ir dar gėdingesne bjaurastimi. Ausys 
kaista besiklausant, kai kalbama apie tai, ir visiškai neįmanoma 
tuo patikėti, kad neva jis buvo įsitaisęs lovoje“? jaunučių berniu- 
kų, kuriuos vadino žuvytėmis. Į tokios rūšies aistras jis buvo 
linkęs ir iš prigimties, ir dėl senatvės. Dėl to ir Parazijaus pa- 
veikslą““, kuriame vaizduojamas Atalantės ir Meleagro lytinis 
aktas neįprastu oraliniu būdu, gavęs testamentu su sąlyga, jog 
jeigu siužetas keltų pasipiktinimą, jis galėtų gauti mainais mili- 
joną sestercijų. Jis nė nemirktelėjęs paveikslą priėmė ir pasika- 
bino miegamajame. Kalbama, jog kartą aukojimo metu jis taip 
susižavėjęs laikiusio smilkytuvą berniuko grožiu, jog nebegalė- 
jęs ištverti. Vargais negalais sulaukęs apeigų pabaigos, o tada 
nieko nelaukęs toje pačioje vietoje išprievartavęs jį, drauge ir 

jo brolį fleitistą. Kai jie abu ėmė gėdinti viens kitą, jis sulaužė 
jiems blauzdas. 


Kaip jis buvo įpratęs pasityčioti iš moterų ir net pačių kilmin- 
gųjų, itin aiškiai parodo kažkokios Molonijos mirtis. Jis vertęs 
ją pasiduoti, o ji iš visų jėgų priešinosi, tada nieko negalėdamas 
padaryti, užsiundė ją įskundėjais. Maža to, kad jis apkaltino ją 
teisme, bet dar nesiliovė klausinėjęs, ar ji ko nors nesigailinti. 
Rėkte rėkdama, išvadinusi jį gauruota šlykštyne ir susmirdusiu 
seniu, ji iš teismo lyg akis išdegusi parbėgusi namo nusidūrė kar- 
du. Nuo to laiko ir ėjo iš lūpų į lūpas atelanos pabaigos eilutė, 
karštais plojimais palydėta per artimiausią vaidinimą: „Senukas 
ožys laižo ožkelėms pauodegius“. 


Buvo šykštus ir pinigų nešvaistė. Savo kelionių bei žygių paly- 
dovus tik maitindavo, o algų nemokėdavo. Tik vienui vieną kartą 
pažėrė jiems pinigų, tačiau ne iš savo, o iš patėvio kišenės: 
suskirstęs visus į tris kategorijas išmokėjo visiems pagal nuopel- 
nus. Pirmajai kategorijai - šešis šimtus tūkstančių sestercijų, ant- 
rajai - keturis šimtus tūkstančių ir du šimtus tūkstančių trečia- 
jai. Į pastaruosius jis kreipdavosi ne „mano draugai“, o „mano 
graikai“ “. 


Būdamas princepsu, jis nepastatė nė vieno didingo pastato, o ir 
tuos, kuriuos buvo pradėjęs, Augustui šventyklą bei Pompėjaus 
teatro atstatymą, po daugelio metų paliko neužbaigęs““. Nė kar- 
to nesurengė žaidynių, o tose, kurias surengdavo kiti, jis beveik 
nesilankydavo vien dėl to, kad ko nors iš jo nepaprašytų. Šiaip 
ar taip vienąkart jis buvo priverstas paleisti į laisvę komiką Ak- 
cijų. Vieną kitą senatorių jis ištraukė iš skurdo, bet nenorėda- 
mas paremti kitų sakė pagelbėsiąs nebent tiems, kurie galėtų pa- 
teikti senatui įtikinamas savo nuskurdimo priežastis. Tuo būdu 
jis atbaidė daugumą: droviuosius ir tuos, kuriems buvo gėda, 
tarp jų oratoriaus Kvinto Hortenzijaus vaikaitį Hortalą, kuris 


146 


TIBERIJUS NERONAS CEZARIS 


48 


49 


10“ 


labai kukliai gyveno, bet norėdamas įsiteikti Augustui augino 
ketvertą vaikų. 


Jo geradarystę žmonės patyrė tik dusyk: vieną, kai davė šimto 
milijonų sestercijų paskolą be procentų trejiems metams, o ant- 
rąsyk, kai atlygino nuostolius keliems savininkams, nes pelningi 
jų namai, stovėję ant Celijaus kalvos, kilus gaisrui, buvo sude- 
gę. Pirmąjį gerą darbą jis buvo priverstas padaryti esant didžiau- 
siam pinigų stygiui, kai žmonės šaukėsi pagalbos ir kai senato 
nutarimas, kad pinigų skolintojai du trečdalius viso savo turto 
turį panaudoti žemės ūkiui, o skolininkai nedelsiant turį išmo- 
kėti du trečdalius skolų, nebegalėjo išspręsti reikalo; antrąjį - 
norėdamas sušvelninti baisų vargą, tačiau ta geradarystė jam 
taip brangiai atsiėjo, kad net Celijaus kalvos pavadinimą teko 
pakeisti ir vadinti ją Augusto kalva. Kariams padvigubino tai, 
kas buvo užrašyta Augusto testamente, po to jau niekada nie- 
ko nebepridėjo; tik pretorionams jis padalijo po tūkstantį de- 
narų už tai, kad jie nepalaikė Sejano. Sirijos legionams teko šio- 
kių tokių dovanų už tai, kad jie vieninteliai nerado vietos jokiam 
Sejano atvaizdui ant vėliavų. Net ir veteranus jis labai retai 
išleisdavo į atsargą, mat iš senių mirties tikėjosi išpešti naudos. 
Provincijoms irgi nesuteikė jokios paramos, tik Azijai, kai po Že- 
mės drebėjimo ten sugriuvo ištisi miestai“'. 


Laikui bėgant jis griebėsi net šantažo. Visiems žinoma, kad Gnė- 
jų Lentulą Augūrą, kuris buvo susikrovęs didžiulius turtus, gra- 
sinimais ir bauginimu jis privedė iki savižudybės, kad tik kas ki- 
tas nepaveržtų paveldėjimo. Itin aukštos kilmės moterį Lepidą 
jis pasmerkė myriop, įsiteikdamas turtingam bevaikiui, buvu- 
siam konsului Kvirinui, kuris, išgyvenęs su ja dvidešimt metų, 
nutraukė santuoką, apkaltinęs, neva ji kažkada norėjusi jį nu- 
nuodyti. Maža to, iš vietinių abiejų Galijų, Ispanijos, Sirijos bei 
Graikijos valdytojų jis atiminėjo turtus, pateikdamas jiems to- 
kius menkus ir taip begėdiškai prasimanytus kaltinimus, jog kai 

kam buvo prikišta ne kas kita, o vien tai, kad dalį savo turto jie 
turėjo grynais“ pinigais. Iš daugelio miestų, taip pat ir iš priva- 
čių asmenų buvo atimtos senosios privilegijos, pajamos už me- 
talų rūdą“ bei teisė rinkti mokesčius. Net partų karalius Vono- 
nas, kuris savųjų išvarytas buvo pasitraukęs su didžiuliu iždu į 
Antiochiją, tarsi ieškodamas romėnų tautos prieglobsčio, buvo 
klastingai apiplėštas ir nužudytas. 


Savo neapykantą giminėms pirmiausia jis nukreipė prieš brolį 
Druzą, išdavęs jo laišką, kuriame Druzas ragino priversti Au- 
gustą atgauti laisvę. Žmona Julija jam taip nieko nereiškė, jog 
jis nė piršto nepajudino jos labui nei iš pareigos, nei iš pasigai- 
lėjimo. Jai, kaip tremtinei, tai nebuvo pati didžiausia bėda. Svar- 
biausia buvo tai, kad tėvo nurodymu ji buvo uždaryta tiktai mies- 
te, o jis uždraudė jai išeiti iš namų ir bendrauti su žmonėmis. 
Maža to, remdamasis bendru įstatymu, jis neteisėtai pasiglemžė 
tėvo jai dovanotą turtą, taip pat ir lėšas kasmetiniam jos išlai- 
kymui, mat Augustas apie tuos dalykus testamente nieko nebu- 
vo užsiminęs“. Motinos Livijos jis negalėjo pakęsti, tarsi ji reika- 
lautų lygiomis dalytis valdžia; ėmė vengti dažnų susitikimų ir 
ilgokai kalbėtis vienu du su ja, kad neatrodytų, jog jis vadovau- 
jasi jos patarimais; tiesą sakant, jam ne pro šalį buvo jais pasi- 
naudoti ir jis jais tikrai naudojosi. Kai senatas pasiūlė jam ne tik 
vadintis garbingu Augusto vardu, bet pridurti, jog jis dar ir Li- 
vijos sūnus, jis labai įsižeidė. Dėl to jis neleido jos vadinti tė- 
vynės motina bei viešai reikšti jai ypatingą pagarbą. Priešingai, 
ne kartą ją įspėjo nesikišti į svarbesnius, moteriai nepritinkan- 
čius reikalus, ypač sužinojęs, jog kilus gaisrui prie Vestos šven- 
tyklos pati atvyko ir ėmė raginti žmones bei karius greičiau suk- 
tis (ji taip elgdavosi ir vyrui esant gyvam). 


Netrukus po to jų nesantaika išaiškėjo, ir, sakoma, štai dėl ko. 


Ji be atvangos reikalavo įtraukti į teismo dekurijas žmogų, ką 
tik įgijusį pilietybę, o jis atsakęs, jog įtrauksiąs tik su viena 5ą- 

lyga, būtent, kad sąraše būtų įrašyta: „Tai padaryti jį privertusi 
motina“. Tada ji susierzinusi išėmė iš slaptavietės?! ir garsiai per- 
skaitė keletą senų Augusto laiškų, kuriuose šis būgštavo dėl jo 
žiaurumo bei nepakantumo. Jis be galo įsižeidė, kam tarsi pirš- 
tu jį badantys laiškai taip ilgai buvo saugomi; kai kas mano, jog 
ši priežastis, galbūt ir nulėmusi jo pasitraukimą. Ištisus trejus 
metus nuo išvykimo (motina dar buvusi gyva) matėsi su ja vie- 
nintelį kartą tik vieną dieną ir tik keletą valandų; po to jis nė 
sykio neaplankė jos sergančios. Puoselėdama viltį, jog jis ją dar 
aplankys, taip ir mirė. Palaidota buvo po daugelio dienų, kai kū- 
nas pradėjo irti ir pūti. Priskirti prie dievų mirusiąją jis uždraudė 
neva jos pačios valia. Taip pat ir jos testamentą jis paskelbė ne- 
galiojančiu. Su visais jos draugais bei giminaičiais, tais, kuriems 
būdama mirties patale patikėjo pasirūpinti jos laidotuvėmis, jis 
gan greit susidorojo, o vienam raitelių luomo vyriškiui jis pri- 
teisė pumpuoti'* vandenį. 


Abiejų savo vaikų ir netikrojo sūnaus Druzo, juolab posūnio 
Germaniko, jis nemylėjo tėviška meile. Jam buvo koktu dėl Dru- 
z0 ydų, mat šis buvo plevėsa ir jo gyvenimas buvo palaida bala. 
Netgi jam mirus, tėvas nebuvo itin priblokštas ir netrukus po lai- 
dotuvių jis vėl ėmėsi įprastinių darbų, uždraudęs kiek ilgėliau už- 
sitęsusį gedulą. Kai legatai iš Iliono?* pareiškė užuojautą šiek tiek 
vėliau nei kiti, jis (tarsi skausmo kaip nebūta) pašaipiai atrėžė, 
jog ir jis savo ruožtu liūdįs dėl jų, kitados netekusių žymaus pi- 
liečio Hektoro. Germaniką jis nuolat taip niekino, jog net didžius 
jo nuveiktus darbus sumenkino tarsi nereikšmingus, o šlovingiau- 
sias pergales pasmerkė tarsi pragaištingas valstybei. Kai netikėtai 
kilo didelis badas ir Germanikas jo neatsiklausęs nuvyko į Alek- 
sandriją““, jis apskundė jį senatui. Manoma, jog jis buvo net Ger- 
maniko mirties kaltininkas, prikišus pirštus Sirijos legatui Gnėjui 
Pizonui, kuris veikiai dėl šio nusikaltimo buvo patrauktas teis- 
man. Kai kurių nuomone, Pizonas būtų galėjęs iškelti aikštėn jo 
pavedimą, jeigu jis nebūtų buvęs duotas be liudininkų“. Dėl to 

daugelyje vietų atsirado užrašų ir kiauras naktis buvo garsiai rė- 
kaujama: „Grąžink Germaniką!“ Šį įtarimą patvirtino pats Tibe- 
rijus, vėliau žiauriai susidorojęs su Germaniko žmona bei vaikais. 


Savo marčią Agripiną, kuri po vyro mirties išdrįso dėl kažko 
skųstis, jis sustabdė mostu ir paklausė graikiškai: „Dukrele, jei- 
gu tu neviešpatauji, tai manai, jog esi nuskriausta?“ ?* Po to jis 
nesiteikė jos šnekinti. Kai kartą per pietus ji nesiryžo paragau- 
ti jo pasiūlyto obuolio, nuo tada jis nebekvietė jos prie stalo ap- 
simesdamas, neva ji kaltina jį nunuodijimu. Ir viena, ir kita bu- 
vo iš anksto sumaniai suplanuota: jis pats turėjo pasiūlyti jai 
obuolį išbandymui ir jai reikėjo jo atsisakyti, nes ji žinojo, jog 
tai - tikrų tikriausia pražūtis. Galiausiai apšmeižęs, jog ji norinti 
rasti prieglobstį prie Augusto statulos ar kariuomenėje, ištrėmė 
ją į Pandaterijos salą, o jai ėmus murmėti, centurionas rykštė- 
mis išmušė jai akį. Agripinai pasiryžus mirti badu, jis įsakė pa- 
maitinti ją per prievartą pražiodžius. Atkakliai besilaikančią 
savo nusistatymo ir dėl to žuvusią jis nepaliovė persekiojęs pačiu 
nusikalstamiausiu būdu: jos gimimo dieną jis įkalbėjo įtraukti į 
nelaimingųjų dienų sąrašą; prisiskyrė sau nuopelnus už tai, kad 
neužnėrė jai kilpos ir nepasmaugė bei neįmetė jos kūno į Gemo- 
nijas?". Už tokį savo geraširdiškumą jis teikėsi priimti senato 
dekretą, kuriuo buvo išreikšta jam padėka ir įteiktos auksinės 
dovanos, kurias jis paskyrė Jupiteriui Kapitoliečiui. 


Germanikas jam padovanojo tris vaikaičius: Neroną, Druzą ir 
Gajų, o Druzas - vieną, Tiberijų. Kai sūnums mirus jis liko vie- 
nas, pristatė senatui vyresniuosius Germaniko vaikus Neroną ir 
Druzą ir ,apdalijęs žmones dovanomis, atšventė abiejų pilname- 
tystės dieną. Sužinojęs, jog per naujus metus buvo viešai padary- 
ti įžadai dėl jų sveikatos“, jis padarė senatui pastabą, kad tokie 
garbingi apdovanojimai turį būti skiriami tik išmėgintiems, pa- 
gyvenusiems žmonėms. Taigi atvėręs savo sieloje paslėptą ir gė- 
dos ženklu pažymėtą jausmą, jis atidavė juos kaip aukas visų 

liežuviams užplakti. Apraizgytus iš visų pusių klasta, jis siundė 
juos pačius piktai liežuvauti, o kai jie ėmė tai daryti, buvo įskun- 
dinėjami. Galop Tiberijus pats parašė jų kaltinimą, kupiną pačių 
pikčiausių priekabių?" ir paskelbęs juos priešais numarino badu: 
Neroną - Poncijos“ saloje, o Druzą - Palacijaus požemiuose. 
Spėjama, jog Neronas buvęs priverstas pats nusižudyti; tai pa- 
tvirtina neva senato valia pasiųstas pas jį budelis su kilpa ir kab- 
liais rankose, o Druzas buvęs taip bado iškamuotas, jog mėginęs 
valgyti net šiaudus iš čiužinio. Jų abiejų kaulai buvo išbarstyti į 
visas puses ir tik vargais negalais pavyko juos vėliau surinkti. 


Be senųjų draugų bei šeimynykščių jis primygtinai buvo išsirei- 
kalavęs patarėjų valstybės reikalams iš aukštųjų Romos pareigū- 
nų. Iš jų visų gyvi išliko gal du ar trys, o kitus visaip nudaigojo. 
Kai daugumą jų ištiko nelaimė, patyrė ją ir Elijus Sejanas, kurį į 
aukščiausią valdžią jis pats buvo iškėlęs, ne tiek iš prielankumo, 
kiek norėdamas turėti klusnų įrankį, kurio rankomis bei sukty- 
bėmis jis galėtų susidoroti su Germaniko vaikais ir valstybės įpė- 
diniu patvirtintų savo vaikaitį, gimusį iš tikrojo sūnaus Druzo. 


Nė kiek negailestingesnis jis buvo ir čionykščiams graikams, 
kurių draugiją ypač mėgo. Kai vieną jų, Ksenoną, šnekantį ne- 
įprasta šnekta, jis paklausęs, koks čia taip sunkiai suprantamas 
dialektas, anas atšovęs - doriečių. Tiberijus, laikydamas tai 
užuomina į jo seną pasitraukimą Rodo salon (tos salos gyven- 
tojai šneka dorietiškai), ištrėmė jį į Kinarijos“' salą. Taip pat jis 
turėjo įprotį per pietus paklausinėti, ką jis skaitęs tą dieną. Suži- 
nojęs, jog gramatikas Seleukas kvočia jo tarnus, kokius autorius 
kokią dieną jis skaito, sėdęs pietauti jis pirmiausia išvijo Seleu- 
ką iš savo draugijos, o paskui privertė jį nusižudyti. 


Įgimtas jo žiaurumas bei šaltakraujiškumas buvo akivaizdus jau 


vaikystėje, ir atrodo, jog pirmasis tai įžvalgiai pastebėjo ir itin 
tiksliai apibūdino jo retorikos mokytojas Teodoras gadarietis, 


131 


TREČIOJI KNYGA 


58 


59 


kuris bardamas visada jį apšaukdavo: „Purvyne, krauju už- 
maišytas!“ Kur kas labiau visa tai išryškėjo jam tapus princepsu, 
net iš pat pradžių, kai jis dar bandė laimėti žmonių palanku- 
mą, apsimestinai tvardydamasis. Pas Tiberijų tempte atitempė 
vieną juokdarį“", kuris prasilenkdamas su laidotuvių procesija 
garsiai paprašė mirusiojo pranešti Augustui, jog to, kas jo te- 
stamentu buvę užrašyta vargšams, šie taip ir iki šiol negavę, jis 
liepė atskaičiuoti, kiek šiam priklauso, ir išvedus nubausti taip, 
kad net savo tėvui jis galėtų iškloti, jog gavęs su kaupu. Trupu- 
tį vėliau, kai kažkoks romėnų raitelis Pompėjus senate dėl kažko 
ėmė atkakliai ginčytis, jis pagrasino jam grandinėmis, pareiškęs, 
jog iš Pompėjaus jis greitai tapsiąs Pompėjaus šalininku“*. Taip 
jis šmaikščiai pasišaipė iš žmogaus vardo ir iš buvusios parti- 
jos likimo. 


Tuo pat metu į pretoriaus klausimą, ar privalu patraukti teisman 
už orumo įžeidimą, jis atsakė: „Įstatymai turi būti vykdomi“. Ir 
vykdė juos kuo žiauriausiai. Kažkas nuo Augusto statulos buvo 
nuėmęs galvą“, norėdamas uždėti kitą. Tas įvykis pasiekė sena- 
tą, o kadangi kilo neaiškumų, buvo tardoma panaudojant kan- 
kinimo priemones. Nusikaltėlį pasmerkus, netrukus pasipylė 
melagingi skundai ir netekti galvos buvo galima net už vergo 
mušimą priešais Augusto statulą bei ten pat persirengimą, ėji- 
mą į išvietę arba į viešnamį su moneta ar žiedu, jeigu ten įspaus- 
tas Augusto atvaizdas, bei minėjimą kokio nors Augusto žodžio 
ar darbo be deramos pagarbos. Pagaliau žuvo net ir žmogus, ku- 
ris savo kolonijoje leido save pagerbti tą dieną, kurią kitados bu- 
vo pagerbtas Augustas. 


Maža to, jis ir toliau elgėsi žiauriai ir žvėriškai, prisidengęs 
griežtumu bei papročių taisymu, o iš tikrųjų jis tik dar labiau 
pataikavo įgimtiems savo polinkiams taip, jog kai kas net ei- 
lėraščiais ėmė išmetinėti jam dėl esamų piktadarysčių ir pra- 
našauti būsimas: 

Kietaširdi žiaurus, jei nori viską išklosiu: 
Skradžiais einu, jei tave motina gali mylėti. 

Tu ne raitelis! O kodėl? Šimto tūkstančio trūksta, 
Jeigu nori žinot - ištremtas Rodan buvai,“ 
Cezari; pakeitei juk Saturno amžių auksinį 

Į geležies kietos, kol būsi tu gyvas. 

Vyną niekina jis, mat kraujo baisiai ištroškęs 
Godžiai siurbia jį, kaip siurbė vyną kadais. 
Romule““, žvelki į Sulą laimingą tavo nelaime, 
Marijų, jeigu nori, minėk ir jojo grįžimą. 
Juolab į Antonijų, vadą pilietinio karo, 

Žvelk į ne kartą krauju suteptas jo rankas; 
Tarki: Romai žūtis! Nes tremtyje kas pabuvo, 
Tas valdovu netaps, kraujo žmonių nepraliejęs. 


Iš pradžių jis norėjo įžvelgti čia ne tiek širdies balsą, kiek 
išlietą pyktį bei apmaudą tų, kurie nepakentė jo griežtų prie- 
monių; jis ne kartą sakydavo: „Teneapkenčia, bet tenepriešta- 
rauja“. O vėliau jis ir pats sutiko, jog visi tie priekaištai teisin- 
gi ir pagrįsti. 


Praslinkus kelioms dienoms po to, kai pasiekė Kaprio salą, jį už- 
tiko vienut vieną žvejys, kuris nelauktai padovanojo jam neregė- 
to didumo raudonbarzdę. Tiberijus liepė talžyti ta žuvimi žvejo 
veidą iš baimės, kad šis per visą salą gruoblėtomis uolomis ir 
šuntakiais ropščiomis prisikasė iki jo. Kai protarpiais atsigau- 
damas nuo smūgių žvejys nesitvėrė džiaugsmu, kad nepadova- 
nojo dar ir didžiulio sugauto omaro, Tiberijus liepė dar ir omaru 
nučaižyti jo veidą. Karys pretorionas už pavogtą iš jo sodo po- 
vą net savo galvą paguldė. Kartą kelyje neštuvai, kuriais jis bu- 
vo nešamas, įsipainiojo į erškėčių krūmą. Suradęs kelio žvalgą, 
priešakinių kohortų centurioną, pasitiesė jį ant žemės vos ne 
mirtinai užplakė. 


153 


TREČIOJI KNYGA 


61 


Veikiai jis davė valią visokiausiems žiaurumams, o dingstis tam 
visada atsirasdavo: pirmiausia jis ėmė persekioti motinos, po to 
vaikaičių bei marčios, o galiausiai Sejano draugus ir net pažįs- 
tamus. Ypač jis tapo žiaurus po Sejano žūties. Iš to kaip ant 
delno matyti, jog ne tiek jis pats Sejano buvo kurstomas, kiek 
Sejanas talkinęs jam, ieškančiam progų. Be to, užrašuose, kur 
Tiberijus trumpai ir bendrais bruožais apžvelgė savo gyvenimą, 
jis išdrįso pasakyti, jog Sejaną nubaudė tik po to, kai sužinojo, 
kaip žvėriškai šis elgęsis su jo sūnaus Germaniko vaikais; o, tarp 
kitko, jis pats juos buvo nugalabijęs: vieną - kai Sejanas jau buvo 
įtartas, o antrą — kai jau buvo nubaustas. 

Išvardinti jo žiaurius darbus atskirai pernelyg ilgai truktų: pa- 
kaks vietoj pavyzdžių pateikti keletą jo žiaurumų. Nebuvo die- 
nos, kad nebūtų pralietas žmonių kraujas - nesvarbu, ar tai bu- 
vo paprastas šventadienis, šventė ar ir šiokiadienis. Pastebėta, 
jog net per naujus metus žmonės būdavo baudžiami. Daugelis 
jų buvo apkaltinti ir pasmerkti kartu su savo vaikais bei žmo- 
nomis. Artimiesiems buvo uždrausta apraudoti pasmerktuosius, 
o kaltintojai, kartais ir liudytojai būdavo ypač gausiai apdova- 
nojami. Kiekvienu įskundėju būdavo pasitikima. Bet koks nu- 
sikaltimas būdavo laikomas kriminaliniu. Užtekdavo netgi kelių 
nuoširdžių žodžių, kaip antai: poetui kliuvo dėl to, kad trage- 
dijoje jis buvo išplūdęs Agameminoną; kliuvo ir istorikui, mat 
Brutą ir Kasijų jis buvo išvadinęs romėnų pasturlakais. Tuč- 
tuojau buvo atkreiptas dėmesys ir į aktorius, o jų veikalai sunai- 
kinti, nors vos prieš keletą metų jie turėjo pasisekimą ir net pats 
Augustas ateidavo pasiklausyti, kai jie būdavo viešai skaitomi. 
Kai kuriems patekusiems į kalėjimą buvo uždrausta ne tik kuo 
nors užsiimti, bet ir pasišnekučiuoti bei pasitarti. Iš daugelio pa- 
trauktųjų teisman vieni įsitikinę, jog bus nuteisti, ir norėdami 
išvengti bereikalingo tąsymo, taip pat nešlovės žudydavosi na- 
mie, kiti išgerdavo nuodų pačioje kurijoje, tačiau aptvarsčius jų 
žaizdas leisgyviai, konvulsijų traukomi jie būdavo sugrūdami į 

kalėjimą. Nė vienas nuteistasis neišvengė Gemonijų ir kablio. 
Per vieną dieną į Tiberį buvo įmesta dvidešimt žmonių, tarp jų 
moterys bei vaikai. Jaunutes mergaites senovinis paprotys drau- 
dė pasmaugti, tad pirma jos budelio būdavo išniekinamos, po 
to pasmaugiamos. Norintys mirti prievarta buvo verčiami gyven- 
ti, mat Tiberijus mirtį laikė pernelyg lengva bausme. Kartą išgir- 
dęs, jog vienas jo apkaltintasis, vardu Karnulas, numirė anks- 
čiau nei buvo nugalabytas, Tiberijus sušuko: „Karnulas išsprū- 
do iš mano nagų!“ Kitą kartą, jam betikrinant sargybą, išgirdęs 
kažkieno maldavimą pagreitinti bausmę, jis atšovė: „Aš dar tau 
neatleidau!“ Vienas vyras, buvęs konsulas, savo metraštyje pa- 
minėjo, kaip kartą vienos didelės puotos metu (joje ir jis pats 
buvęs) kažkoks neūžauga, besisukiojantis prie stalo tarp juok- 
darių, nei iš šio, nei iš to garsiai paklausęs Tiberijų, kodėl Pa- 
konijus, apkaltintas jo didenybės įžeidimu, taip ilgai gyvas te- 
besąs. Tiberijus visų akivaizdoje išplūdęs neužaugą už palaidą 
liežuvį; o po kelių dienų jis parašęs senatui kuo greičiau priim- 
ti nuosprendį Pakonijui. 


Dar žiauriau ir įnirtingiau jis ėmė siautėti, sužinojęs apie savo 
sūnaus Druzo mirtį. Iš pradžių jis manė, jog sūnų pražudžiusi 
liga ir nesaikingumas, bet kai pagaliau sužinojo, jog jis buvo 
klastingai nunuodytas žmonos Livilos bei Sejano, niekam nebe- 
buvo vilties išvengti kankinimų ir bausmių. Atsidėjęs tai vienin- 
telei kvotai, jis kiauras dienas taip į ją įniko, jog, kai jam buvo 
pranešta, kad pas jį atvykęs svečias iš Rodo salos (jį buvo išsi- 
kvietęs į Romą draugišku laišku), įsakė nedelsiant imti kankin- 
ti, įtaręs, jog kas nors iš draugų čia yra prikišęs pirštus. Paaiš- 
kėjus, jog jis klydo, bet nenorėdamas, kad jo savivalė iškiltų į 
paviršių, liepė jį nužudyti. Kaprio salos gyventojams ir šiandien 
rodoma jo kankinimų vieta. Iš ten pasmerktuosius po ilgų rafi- 
nuotų kankinimų jis liepdavo stačia galva mesti į jūrą, o jūrinin- 
kai gaudė juos rankomis ir griebę baslius ar irklus daužė lavo- 
nus, kad juose neliktų gyvybės žymių. Tarp kitų kankinimo būdų 

buvo išradęs dar ir tokį: duodamas gerti daug ncatskiesto vyno, 
jis nugirdydavo vyrus, po to nieko nelaukus jiems būdavo už- 
veržiami lyties organai ir jie kaip mat išsipagiriodavo nuo kan- 
čios, įsirėžus raiščiams ir susilaikius šlapimui. 


Jeigu mirtis nebūtų užbėgusi jam už akių ir jeigu, kaip sakoma, 
Trasilas nebūtų pataręs jam atidėti kai kurias priemones, norint 
ilgiau pagyventi, jis, matyt, kur kas daugiau žmonių būtų išžudęs 
ir galbūt nebūtų pasigailėjęs net paskutiniųjų dar gyvų vaikaičių; 
mat Gajų jis jau buvo įtaręs, o Tiberijų niekino, nes jis buvo gimęs 
ne santuokoje“'. Visa tai panašu į tiesą, mat ne sykį jis kalbėjo, jog 
laimingas esąs Priamas, pergyvenęs visus savo artimuosius. 


Yra daugybė liudijimų, jog jis, šitoks piktadarys, buvo ne vien 
tik neapkenčiamas ir pasibjaurėtinas, bet ir pats gyveno drebin- 
damas kinkas, prakeiksmų lydimas. Haruspikams jis uždraudė 
kreiptis į jį slapčia““ ir be liudininkų. Jis net buvo pamėginęs 
griauti Romos apylinkėse orakulus, tačiau greitai liovėsi, pabū- 
gęs stebuklingų prenestiškųjų“? burtų galybės: mat jų, užant- 
spauduotų ir nuvežtų į Romą, skrynelėje nerado. Burtai atsira- 
do tik tada, kai jie vėl buvo perkelti į šventyklą. Vieno ir kito 
prokonsulų, jau tapusių vietininkais provincijose, jis niekaip ne- 
siryžo atleisti ir laikė pas save tol, ko! po kelerių metų paskyrė 
jiems įpėdinius. Per tą laiką jiems garantavo pareigų garbės var- 
dą ir nuolat verste užversdavo juos darbais, kuriuos šie rūpes- 
tingai atlikdavo pasitelkę legatus bei savo padėjėjus. 


Marčią ir vaikaičius po nuteisimo jis perkeldavo į kitą vietą tik 
grandinėmis surakintus ir užsiūtuose neštuvuose, kad lydintis 
karys neleistų jiems kelyje susitikus su keleiviais dirstelėti vie- 
niems į kitus ar stabtelėti. 


Kai Sejanas planavo perversmą ir jau viešai buvo švenčiamas jo 
gimtadienis, o šen bei ten buvo garbinami auksiniai jo atvaiz- 

dai, Tiberijus tai matė, tačiau vargais negalais ir toli gražu ne 
iš karto jį įveikė, remdamasis tik gudrumu bei suktybėmis, o ne 
aukščiausia valdžia. Iš pradžių, norėdamas atstumti Sejaną nuo 
savęs, neva iš pagarbos pasikvietė jį kaip kolegą penktajam kon- 
sulatui““, kurį priėmė po ilgos pertraukos slaptai dėl to paties 
reikalo. Po to Tiberijus jį apgavo, atimdamas iš jo viltį susigi- 
miniuoti" ir tapti tribūnu, ir dar nei kiek nesidrovėdamas ap- 
šmeižė, išrėžęs gėdingą ir pasigailėjimo vertą kaltinamąją kalbą, 
kurioje, be kita ko, jis prašęs tėvų senatorių atsiųsti jam vieną 
kokį nors konsulą, kuris jį, vienišą senį, palydėtų į senatą su bent 
šiokia tokia ginkluota apsauga. Tuo nepasitikėdamas ir pabūgęs 
riaušių, jis įsakė išlaisvinti vaikaitį Druzą, kurį iki šiol tebelai- 
kė Romoje grandinėmis surakintą ir, jei to prireiktų, liepė pa- 
skelbti jį karo vadu. Kai laivai jau buvo parengti išplaukti į bet 
kuriuos legionus, jis svarstė, kur bėgti, stovėdamas ant pačios 
aukščiausios uolos, nenuleisdamas akių nuo ženklų tolumoje“, 
kurie, kad pasiuntiniai neužvilkintų jo įsakymų, buvo siunčia- 
mi iš tolo pranešti apie tai, kas vyksta. Net ir užgniaužus Seja- 
no sukilimą jis nepasijuto nei saugesnis, nei ramesnis ir ištisus 
devynis mėnesius po to neiškėlė kojos iš vilos, kuri buvo vadi- 
nama „Jonis“ *, 


Maža to, baugščią jo sielą deginte degino iš visų pusių pasipylę 
įvairūs plūdimai ir nebuvo tokio priekaišto, kurio pasmerktieji 
nebūtų tėškę jam į akis arba surašę į laiškus, nebūtų išbarstę juos 
teatre“. Beje, tie laiškai paveikdavo jį labai skirtingai: kartais 
susigėdęs jis norėdavo, kad jie liktų nežinomi ir juos slėpdavo, 
o kartais, laikydamas juos nereikšmingais, pats viešai juos skelb- 
davo ir platindavo tarp žmonių. Juk net ir partų karalius Arta- 
banas išvanojo jį laiške, prikišdamas jam artimųjų pralietą krau- 
ją bei kitokias žmogžudystes, ištižimą bei ištvirkimą ir skatino 
jį savanoriška mirtimi atsakyti į visų didžiausią ir visų teisingiau- 
sią piliečių neapykantą. 

Galų gale tapęs pats sau atgrasus, jis pradėjo vieną laišką toli 
gražu nekeldamas aikštėn visų savo piktadarysčių tokiais žo- 
džiais: „Kaip man rašyti jums, tėvai senatoriai, ką rašyti ir ko ne- 
rašyti šiuo metu? Jeigu aš tai suvokiu, tai tepražudo mane die- 
vai ir deivės kur kas baisesne mirtimi, ne kaip jaučiuos žūstąs 
tolydžio diena iš dienos“. Kai kas mano, jog jis iš patirties žino- 
jęs, kas jo laukia ir jau kur kas anksčiau numatęs, kada ir kokia 
rūstybė bei nešlovė jį ištiks ateity. Dėl to, gavęs valdžią, iš visų 
jėgų jis kratėsi tėvynės tėvo vardo ir priesaikos būti ištikimam 
savo darbais, kad greitu laiku nepaaiškėtų, jog jo negarbė kur 
kas didesnė už tokią didžiulę pagarbą, kurios jis nevertas. Tai 
galima puikiai suprasti iš jo kalbos, pasakytos šių pasiūlymų pro- 
ga. Taigi jis sako, jog kol sveikas protas jo neapleis, visada iš- 
liks toks, koks yra, ir niekada nepakeis savo papročių. O senatui 
nenorint rodyti blogą pavyzdį, nevertėtų prasidėti su tokiu žmo- 
gumi, kuris susiklosčius aplinkybėms gali pakeisti savo elgesį. 
Ir toliau: „Jeigu kada nors, sako, suabejotumėte mano elgesiu 
ir karštu atsidavimu jums, tegriebia mane paskutinioji. Jeigu ši- 
taip pasikeistų jūsų nuomonė apie mane, tėvynės tėvo vardas ne 
ką bepridėtų man garbės, o jus užplaktų už neapgalvotai suteik- 
tą man tokį vardą arba už nepastovumą, kad pakeitėte nuomonę 
apie mane.“ 


Buvo apkūnus ir tvirtas, šiek tiek aukštėlesnis nei vidutinis, plačia- 
petis, tiesus. Kitos kūno dalys nuo galvos iki pat kulnų darniai ati- 
tiko viena kitą. Kairioji jo ranka buvo miklesnė ir tvirtesnė nei 
dešinioji, o sąnariai tokie tvirti, jog pirštu galėjo pradurti neprino- 
kusį kietą obuolį, o sprigtu sužaloti vaikui ar paaugliui galvą. Bu- 
vo baltaodis, plaukai nuo pat pakaušio driekėsi taip, jog dengė kak- 
lą, atrodo, jog tai - giminės bruožas. Veidas dailus, tačiau dažnai 
Jį nei iš šio, nei iš to sėte nusėdavo spuogai, akys labai didžiulės 
(nuostabu tai, kad jis matydavo net ir nakčia ar prieblandoje, bet 
trumpai - vos atsimerkęs iš miego; po to rega vėl susilpnėdavo). 
Vaikščiojo panarinęs galvą ir nepasukdamas kaklo, beveik į nieką 

nežiūrėdamas ir dažniausiai tylėdamas. Net ir su artimaisiais šne- 
kėdavosi labai retai. Kalbėjo iš lėto, šiek tiek gestikuliuodamas". 
Visus tuos jo nepageidaujamus bruožus ir didžiulį išdidumą paste- 
bėjo jau Augustas ir ne kartą mėgino pateisinti senate bei žmonių 
akyse, tikindamas, jog ydos atsirandančios iš prigimties, o ne iš pui- 
kybės. Sveikata jis trykšte tryško ir per visą savo valdymo laiką net 
nesunegalavo. Beje, sulaukęs trisdešimties metų, gydydavosi pats, 
išsiversdamas be gydytojų pagalbos bei patarimų. 


Dėl dievų bei jų garbinimo jis visiškai nesuko sau galvos - buvo 
atsidavęs astrologijai ir tvirtai įsitikinęs, jog viską valdo likimas. 
Vis dėlto griaustinio neišpasakytai bijojo ir niaukiantis dangui 
visada dėdavosi ant galvos laurų vainiką, mat buvo kalbama, jog 
būtent į šiuos lapus žaibas netrenkiąs. 


Laisvųjų menų ėmėsi mokytis kuo uoliausiai abiem kalbom. Lo- 
tynų iškalbos mene jis mėgdžiojo Korviną Mesalą, kurį jaunys- 
tėje itin gerbė, (Mesala tada buvo jau senas). Tačiau jo paties 
kalbą užgožė įmantrumas ir pernelyg didelis priekabumas. Kar- 
tais pasitaikydavo, jog nepasiruošęs jis kalbėdavo daug geriau 
nei pasiruošęs. Sukūrė ir lyrinį eilėraštį, pavadinęs jį „Skundas 
dėl Lucijaus Cezario mirties“ bei poemą graikų kalba, pamėg- 
džiodamas Euforioną, Rianą ir Partenijų - tuos poetus jis ypač 
vertino, o jų raštams bei atvaizdams paskyrė vietą valstybinėse 
bibliotekose šalia žymiųjų senovės rašytojų. Dėl to daugelis 
mokslininkų varžydamiesi prirašė šūsnis veikalų apie juos. La- 
biausiai jo dėmesį patraukė pažintis su legendine senove, kuri 
sukėlė tik pašaipas. Mat net gramatikams, kurių draugiją ypač 
mėgo, jis užduodavo tokius klausimus: „Kas buvo Hekubos mo- 
tina?“, „Kaip merginos tarp savęs vadindavo Achilą?“, „Kokias 
dainas mėgo dainuoti sirenos?“ Kai pirmą dieną po Augusto 
mirties jis įžengė į kuriją ir tarsi iš meilės ir dievotumo jam au- 
kojo smilkalus bei vyną, bet nedalyvaujant fleitistui, mat Mino 
pavyzdžiu darė kaip ir anas kadaise sūnui mirus““, 

Nors graikiškai kalbėjo laisvai, tačiau ne visada noriai ir ypač 
vengė ta kalba kalbėti senate. Norėdamas pasakyti, tarkim, žodį 
„monopolija“, jis visų pirma imdavo atsiprašinėti, jog yra pri- 
verstas pavartoti svetimą žodį. Kai viename senato nutarime bu- 
vo pavartotas žodis „emblema“ "", jis pasiūlė vietoj šio svetimos 
kalbos žodžio surasti atitikmenį savo kalboje, o jeigu nepavyk- 
tų surasti, tą sąvoką išreikšti keliais žodžiais, būtent aprašomuo- 
ju būdu. O kai vieną kareivį paprašė teisme paliudyti graikiškai, 
jis uždraudė, liepęs atsakinėti tik lotyniškai. 


Per visą pasitraukimo laiką jis tik dusyk mėgino grįžti į Romą. 
Pirmąsyk triirkliu karo laivu Tiberio upe buvo nuplaukęs iki pat 
sodų ir išstatęs upės pakrantėse sargybą, kuri vytų šalin atei- 
nančius iš priekio, antrąsyk Apijaus keliu privažiavo iki septinto- 
jo akmens, tačiau tik pažvelgęs iš tolo ir net neprisiartinęs prie 
miesto sienų grįžo atgal: pirmąsyk dėl nežinomos priežasties, o 
antrąsyk išsigandęs bloga lemiančio ženklo. Laikė jis savo malo- 
numui didžiulę gyvatę - drakoną. Kartą atėjęs ir kaip visada no- 
rėdamas pamaitinti ją iš savo rankos, rado skruzdžių suėstą. Jis 
buvo įspėtas pasisaugoti minios smurto. Ir štai, skubindamasis 
atgal į Kampaniją, Astūrijoje sunegalavo. Iš čia kiek pasitaisęs 
jis pasiekė Circėjus. Kad nesuteiktų progos kam nors įtarti jį su- 
sirgus, jis ne tik pats dalyvavo stovyklos žaidynėse, bet ir išleistą į 
areną šerną apsvaidė iš viršaus ietimis. Staiga jam ėmė diegti 
šoną, kilo karštis, po to skersvėjo perpūstas atkrito ir visiškai pa- 
siligojo. Beje, jis dar ilgokai šiaip taip laikėsi, bet nuvežtas į Mi- 
zeną tvarkos nepakeitė - laikėsi įprastinio gyvenimo būdo, neat- 
sisakydamas nei puotų, nei kitokių smagumų: iš dalies dėl puiky- 
bės, o iš dalies dėdamasis esąs sveikas. Juk ir gydytoją Chariklį, 
kai jis kartą rengėsi namo ir išeidamas iš puotos paėmė jo ranką, 
siekdamas pabučiuoti, įtardamas, jog gydytojas nori apčiuopti jo 
pulsą, prikalbino jį pasilikti už stalo, o pats toliau puotavo; po to, 
kaip visada, atsistojęs valgomojo viduryje šalia liktoriaus, ėmė 
atsisveikinti, kreipdamasis į kiekvieną vardu. 

11. 1152 


Tuo tarpu, skaitydamas senato nutarimų žurnalą, rado, jog keli 
nusikaltėliai (apic juos jis kitados tik vienu kitu žodžiu tebuvo 
užsiminęs, mat jų vardus buvo įrašęs į skundėjų sąrašus) dabar 
buvo paleisti net be tardymo. Labai supykęs, jog tai nepagarba 
jam, nutarė, nors ir kaip ten būtų, grįžti į Kaprį. Tik iš čia bū- 
damas saugus jis išdrįso ko nors imtis, bet dėl blogo oro nors 
diena iš dienos varginamas sunkėjančios ligos susilaikė, o po 
kiek laiko mirė Lukulo viloje", eidamas septyniasdešimt aštun- 
tuosius gyvenimo ir dvidešimt trečiuosius valdymo metus, sep- 
tynioliktą dieną nuo balandžio kalendų (kovo šešioliktą dieną), 
konsulaujant Gnėjui Aceronijui Prokului ir Gajui Ponotijui Nig- 
rinui. Kai kas mano, neva Gajus pakišęs jam stiprių, lėtai vei- 
kiančių nuodų; kiti - kad paliovus krėsti drugiui nedavę jam val- 
gyti, nors jis ir prašęs; treti - jog jis dusintas pagalve, bet veikiai 
atsigavęs ir pamatęs, jog nuo jo piršto nutrauktas žiedas, tuč- 
tuojau vėl jo pareikalavęs". Seneka rašo taip: „Jausdamas, jog 
artėja pabaiga, jis nusimovęs žiedą, tarsi ketindamas jį perduo- 
ti kam nors; mažumėlę palaikęs, po to vėl užsimovęs ant piršto 
ir kairiąja ranka prispaudęs ilgai gulėjęs nejudėdamas; staiga jis 
pašaukęs tarnus, tačiau niekam neatsiliepus pakilęs iš patalo, 
bet vėl pritrūkęs jėgų ir sukniubęs netoli guolio“. 


Paskutinį savo gimtadienį jis susapnavo didžiulę ir itin meniškai 
padarytą Apolono Temenito“ statulą, atgabentą neva iš Sirakū- 
zų pastatyti naujosios“! šventyklos bibliotekoje. Statula, kurią jis 
matė sapne, pasakiusi, jog ne jam esą lemta ją pašvęsti dievybei. 
Be to, prieš kelias dienas iki jo mirties Kaprio salos švyturio 
bokštas sugriuvo nuo žemės drebėjimo. Mizene norint pašildy- 
ti valgomąjį ir įnešus į jį jau seniai išblėsusių pelenų bei anglių, 
jie bemat įsiplieskė ir nuo ankstaus vakaro degė nekurstomi iki 
vėlyvos nakties. 


Jo mirtis sukėlė žmonėms tokį džiaugsmą, jog gavę pirmą žinią 
vieni puldinėjo šen bei ten šūkaudami: „Tiberijų į Tiberį!“; kiti 

meldė žemę motiną ir dievus manus“? neduoti mirusiam jokios 
kitos, o vien nusikaltėliams skirtą vietą; treti grasino lavonui 
kabliais ir Gemonijomis — jie visi buvo susierzinę, mat dar 
neišdilus iš atminties seniems šlykštiems jo žiaurumams, prasi- 
dėjo naujas, ką tik patirtas žvėriškumas: senato nutarimu buvo 
numatyta bausmę pasmerktiesiems įvykdyti dešimtą dieną nuo 
pasmerkimo. Atsitiktinai kai kurių pasmerktųjų bausmės diena 
sutapo su paskelbta Tiberijaus mirties diena. Pasmerktieji šau- 
kėsi žmonių pagalbos. Gajus tuo metu dar nesirodė, tad nesant 
kam įsikišti ir užstoti, sargybiniai, nenorėdami nusižengti įsta- 
tymams, juos pasmaugė ir išmetė į Gemonijas. Dėl to neapykan- 
ta įsiliepsnojo dar smarkiau - po tirono mirties žvėriškumai 
nesibaigė. Kai kūną išnešė į Mizeną, daugelis rėkė, jog reikią jį 
nunešti į Atelą“' ir amfiteatre gerokai paskrudinti. Tačiau kariai 
nugabeno jį į Romą, sudegino ir valstybės lėšomis palaidojo. 


Testamentą jis buvo sudaręs prieš dvejus metus dviem egzemp- 
lioriais: vieną - savo ranka, kitą - atleistinio, bet lygiai tokį pa- 
tį. Jį buvo patvirtinęs pačios žemiausios kilmės žmonių antspau- 
dais. Tuo testamentu turtą lygiomis dalimis paliko vaikaičiams: 
Germaniko sūnui Gajui ir Druzo sūnui Tiberijui, reikalauda- 
mas, kad jie valdytų pakaitomis, būdami vienas kito įpėdiniais. 
Dovanų užrašė daugeliui, tarp jų vestalėms, taip pat visiems ka- 
riams bei visiems romėnų plebėjams ir kvartalų seniūnams. 

1 Gajaus Cezario tėvas Germanikas buvo Druzo ir jaunesniosios 
Antonijos sūnus. Įsūnytas Tiberijaus (dėdės iš tėvo pusės), kves- 
tūrą gavo penkeriais metais anksčiau, nei leido įstatymas, o po 
jos - išsyk konsulatą. Kai buvo pasiųstas į kariuomenę Germa- 
nijon ir atėjus žiniai apie Augusto mirtį, jis apmalšino visus le- 
gionus, atkakliausiai nepripažįstančius imperatoriaus Tiberijaus 
ir siūlančius aukščiausią valdžią jam. Neaišku, ar savo atsidavi- 
mu pareigai, ar didžiuliu ryžtu, o netrukus po to įveikė priešą 
ir atšventė triumfą. Kai antrąsyk buvo išrinktas konsulu, dar ne- 
pradėjus konsulauti, buvo išsiųstas į Rytus įvesti ten tvarkos. 
Nugalėjęs Armėnijos karalių, o Kapadokiją pavertęs romėnų 
provincija, eidamas trisdešimt ketvirtuosius metus po ilgos li- 
gos mirė Antiochijoje. Pagrįstai įtariama, jog buvo nunuodytas. 
Juk be mėlynių, kuriomis visas kūnas buvo sėte nusėtas, bei pu- 
tų, kurios krito jam iš burnos, dar ir širdis, sudeginus kūną, bu- 
vo rasta tarp kaulų sveikut sveikutėlė. Manoma, jog tokia jau 
širdies įgimta savybė, kad paveikta nuodų ji negali sudegti. 

2 Sklido kalbos, kad jis mirė dėl Tiberijaus klastos, prikišus pirš- 
tus ir Gnėjui Pizonui, kuris kaip tik tuo metu buvo Sirijos vieti- 
ninku. Neslėpdamas, jog jam teks susiremti su tėvu arba su sū- 
numi, tarsi kitos išeities nebūtų, net sergančiam Germanikui ne- 
davė ramybės, pačiais šiurkščiausiais žodžiais ir itin griežtais 
veiksmais užgauliodamas. Dėl viso šito, kai jis grįžo į Romą, 
žmonės jo vos nesudraskė, o senatas pasmerkė myriop. 


3 Gana gerai žinoma, jog Germanikas, kaip niekas kitas, apsčiai 
buvo apdovanotas ir kūno, ir sielos dorybėmis: išskirtiniu grožiu 
bei narsumu, nepaprastais mokslo bei iškalbos gabumais abiem 
kalbom, ypatingu gerumu. Jis karštai troško ir nuostabiai suge- 
bėjo patraukti žmones bei pelnyti jų meilę". Jo grožiui šiek tiek 
kenkė laibos kojos, tačiau kasdien pajodinėjus po valgio ir jos 
pastorėdavusios. Ne kartą jis yra nudėjęs priešą iš arti. Kalbas 
teisme sakydavo net ir triumfą atšventęs. Tarp kitų jo darbų išli- 
ko net ir graikiškųjų komedijų". Namie ir svetur jis buvo papras- 
tas pilietis: laisvus ir sąjunginius miestus lankė be liktorių. Ap- 
tikęs kur nors žymių vyrų kapus, ten pat aukodavo mirusiųjų vė- 
lėms. Varo pralaimėjimo metu kritusių karių jau sudūlėjusius 
ir išsibarsčiusius šen bei ten palaikų likučius jis pasišovė palai- 
doti bendrame kape, ir pats pirmas ėmėsi savo rankomis juos 
rinkti ir dėti krūvon. Net ir savo priešininkams (nesvarbu, kiek 
jų, kokie ir kaip juos buvo įgijęs) jis buvo toks atlaidus ir nieko 
blogo nelinkėjo. Pizonui, kuris pakeitė jo nutarimus ir vargino 
jo klientus, jis ryžosi parodyti pykstąs tik tada, kai patyrė, jog 
anas burtais bei nuodais kėsinosi į jo gyvybę. Tačiau ir tokiu 
atveju jis pasitenkino senolių papročiu atsisakydamas su juo 
draugauti“, o namiškius įpareigodamas atkeršyti, jeigu jam kas 
atsitiktų. 


4 Tokių dorybių dėka jis susilaukė kuo didžiausios pagarbos. Gi- 


minės jį taip gerbė ir vertino, jog net pats Augustas, jau nekal- 
bant apie kitus, ilgokai svarstęs, ar nepaskyrus jo įpėdiniu, o galų 

gale Tiberijui liepė jį įsūnyti. Kaip daugelis pasakoja, žmonės 
jį taip mylėjo, jog kada tik kur nors jis atvykdavo arba iš kur nors 
išvykdavo, dėl minios pasitinkančiųjų arba išlydinčiųjų kartais 
net pavojus jo gyvybei grėsdavęs. Begrįžtantį iš Germanijos, kai 
jis ten nuslopino maištą, jį pasitiko visos pretorionų kohortos, 
nors buvo pranešta išžygiuoti tik dviem. Jo pasitikti pasipylė visi 
romėnų tautos abiejų lyčių, įvairaus amžiaus bei luomo žmonės 
iki pat dvidešimtosios mylios. 


Š Tačiau daug reikšmingesnė ir patikimesnė nuomonė apie jį su- 
sidarė jam mirštant bei po jo mirties. Tą dieną, kai jis mirė“, ak- 
menimis buvo užverstos šventyklos", sugriauti dievų aukurai; kai 
kas išmetė už durų namų globėjus larus, o kai kurie sutuokti- 
niai paliko likimo valiai savo naujagimius". Kalbama, jog net ir 
barbarai, kariavę tarpusavyje arba su mumis, sudarė paliaubas, 
tarsi ir juos būtų apgaubęs visuotinis tos šalies liūdesys. Kai ku- 
rie kunigaikščiai, išreikšdami didžiulį gedulą, atsisakė barzdų ir 
žmonoms galvas nuskuto, pats karalių karalius? nevyko į me- 
džiokles ir nekėlė puotų su didikais, o tai pas partus - gedulo 
ženklas. 


6 Ir Romoje žmonės, sukrėsti bei nuliūdinti pirmojo gando apie 
jo sveikatą, lūkuriavo naujų žinių, o kai vakare nežinia iš kur 
staiga pasklido žinia, jog jis pasveiko, žmonės iš visų pusių su 
fakelais bei aukojamaisiais gyvuliais sugužėjo į Kapitolijų, o no- 
rintys nedelsiant atlikti įžadus vos šventyklos durų neišnešė. Ti- 
berijus buvo pažadintas iš miego sveikinančiųjų, taip pat visur 
sutartinai dainuojančiųjų balsų: 


Roma gyva, tėvynė gyva, jei Germanikas gyvas. 


Bet kai visiems paaiškėjo, jog jį ištiko mirtis, visus apgaubė 
gedulas, kurio nebuvo galima išsklaidyti jokiais paguodos žo- 
džiais ir jokiais ediktais. Gedulas truko net iki gruodžio mėne- 
sio švenčių. Mirusiojo šlovę iškėlė ir gailestį dėl jo netekties 

sužadino, be kita ko, dar ir pastarųjų metų žiaurumai. Visiems 
ne be priežasties atrodė, jog Tiberijaus siautėjimas, kuris buvo 
prislopęs, nes Tiberijus gerbė Germaniką ir jo bijojo, greit vėl 
pratrūks. 


7 Jis buvo vedęs Marko Agripos ir Julijos dukterį Agripiną ir su- 
silaukė iš jos devynių vaikų. Du iš jų mirtis pasiglemžė dar kū- 
dikius. Vieną - jau paūgėjusį ir nepaprastai dailų berniuką. Jo 
atvaizdą, panašų į Kupidoną, Livija padovanojo Kapitolijaus Ve- 
neros šventyklai, o Augustas pasidėjo savo miegamajame ir kiek 
kartų ten įeidavo, tiek kartų jį išbučiuodavo. Visi kiti gyveno il- 
giau už tėvą: trys mergaitės, Agripina, Druzilė ir Livilė, gimu- 
sios pamečiui per trejus metus, ir berniukai, Neronas, Druzas 
ir Gajus Cezaris. Kai Tiberijus apkaltino Neroną ir Druzą, se- 
natas juos paskelbė valstybės priešais. 


8 Gajus Cezaris gimė rugsėjo kalendų išvakarėse“, konsulaujant 
jo tėvui ir Gajui Fontėjui Kapitonui. Kur gimė, neaišku, nes liu- 
dytojų parodymai prieštaringi. Gnėjus Lentulas Getulikas rašo, 
jog jis gimęs Tibure. Plinijus Vyresnysis tvirtina, jog traverų Že- 
mėje, Ambitarvijaus" gyvenvietėje, kuri yra virš Konfluento. Įro- 
dymui jis pateikia ten esantį aukurą" su užrašu: „Agripinai už 
naujagimį“. Jam pradėjus valdyti veikiai pasklidusios eilės ro- 
do, jog jis gimęs žiemos stovyklos legionuose: 


Gimė stovykloj jisai, tarp tėvo ginklų augintas, 

ženklas tai, jog jam lemta valdovu būt. 

Žiniaraščiuose"! suradau, jog jis gimė Ancijuje. Plinijus paneigia 
Getuliką tvirtindamas, neva šis sumelavęs, norėdamas įsiteik- 
ti, kad jaunas ir garbingas valdovas būtų dar labiau išaukštin- 
tas Herkuliui'? paskirto miesto šlove. Ir toliau meluoja jis dar 
įtikinamiau, nes beveik prieš metus Tibure Germanikui gimęs 
sūnus taip pat buvo pavadintas Gajumi Cezariu. Mes jau anks- 
čiau kalbėjome apie tai, kad jis buvo mielas berniukas ir mirė 

vaikystėje. Savo ruožtu Plinijų paneigia įvykių seka: juk istori- 
kai, rašiusieji apie Augustą, visi it vienas yra tos pačios nuomo- 
nės, jog tuo metu, kai Germanikas pasibaigus jo konsulatui buvo 
pasiųstas į Galiją, Gajus jau buvo gimęs. Nepatvirtino Plinijaus 
nuomonės ir užrašas ant aukuro, nes Agripina toje vietovėje 
pagimdė dvi dukras, o kiekvienas gimdymas, nepaisant lyčių 
skirtumo, vadinamas „puerperium“. Senovėje mergaites (lot. 
puellas) vadindavo pueras, panašiai ir berniukus (lot. pueros) — 
puellos. Išliko ir Augusto laiškas dukraitei Agripinai, parašytas 
keli mėnesiai prieš jo mirtį. Jame jis taip rašo apie šį Gajų (juk 
jokio kito kūdikio tuo vardu tada nebuvo): „Vakar aš susitariau 
su Talarijumi bei Azilijumi, kad jie pasiimtų su savim berniuką 
Gajų penkioliktą dieną iki birželio kalendų (gegužės aštuonio- 
liktą), jeigu dievai to panorėtų. Be to, drauge su juo siunčiu gy- 
dytoją, vieną iš savo vergų, o Germanikui parašiau, kad pano- 
rėjęs galėtų jį pasilaikyti. Lik sveika, mieloji Agripina, ir pasi- 
stenk sveika nuvykti pas savo Germaniką“. Manau, jog aišku 
kaip dieną, kad Gajus negalėjo gimti ten, kur jį atvežė iš Romos 
jau vos ne dvejų metų. Taip pat negalima pasitikėti ir tomis ei- 
lėmis, juolab kad ten neminimas vardas. Taigi tenka pasikliauti 
valstybinių dokumentų patikimumu (tai vienintelis išlikęs šal- 
tinis) ir ypač dėl to, kad Gajus iš visų atkampių vietų labiausiai 
mėgo ir mylėjo Akcijų, be abejo, kaip savo gimtąją žemę. Pasa- 
koja, jog bodėdamasis Roma, jis buvo sumanęs perkelti ten net 
sostinę ir dvarą. 


9 Kaligulos" pravardę jis juokais gavo stovykloje, nes buvo auk- 
lėjamas tarp karių. Net ir jo apranga nesiskyrė nuo paprasto ei- 
linio kario. Kad jis pelnė didžiulį karių prieraišumą bei meilę 
tokio auklėjimo dėka, be jokios abejonės puikiai matyti iš to, 
kad po Augusto mirties maištaujančius ir galvotrūkčiais ne- 
riančius į bet kokią beprotystę karius jis nuramindavo vien savo 
pasirodymu. O iš tikrųjų jie nesiliovė maištavę tol, kol nepa- 
stebėjo, jog dėl sukilimo pavojaus jis išsiunčiamas iš ten į arti- 

miausią miestą. Tik tada jie ėmę atgailauti ir stvėrę bei sulai- 
kę vežimą ėmė atsiprašinėti dėl jo patiriamos nemalonės, ku- 
rią patys užtraukė. 


Lydėjo tėvą ir jo kelionėje į Siriją. Grįžęs iš ten jis pirmiausia 
apsigyveno pas motiną. Vėliau, ją ištrėmus, pasiliko pas prose- 
nelę Liviją Augustą. Kai ji mirė, tada dar vaikas, iš rostralinės 
tribūnos pasakė pagiriamąją kalbą. Paskui persikėlė pas senelę 
Antoniją. Eidamas devynioliktuosius metus, jis Tiberijaus bu- 
vo iškviestas į Kaprį ir dar tą pačią dieną apsivilko togą bei nu- 
siskuto barzdą, tačiau be jokių iškilmių — ne taip, kaip buvo 
pažymėta jo brolių pilnametystė. Čia visokiomis gudrybėmis bu- 
vo mėginama gerumu ir smurtu priversti jį skųstis, tačiau jis nė 
karto nesileido sugundomas. Taip pat jis nesirūpino ir savųjų li- 
kimu, elgėsi taip, tarsi niekam nieko neatsitiko, o tai, ką pačiam 
teko patirti, jis ištvėrė taip neįtikėtinai apsimesdamas ir buvo 
toks nuolankus seneliui bei tiems, kurie buvo šalia jo, kad la- 
bai taikliai buvo apie jį pasakyta: „Nebuvo geresnio vergo ir pra- 
stesnio valdovo“. 


Tačiau tada jis jau nebegalėjo sutramdyti įgimto savo žiaurumo 
ir begėdiškumo, mat smalsiai žiūrėdavo, kaip buvo kankinami 
ir baudžiami pasmerktieji mirti. Naktimis, užsimaukšlinęs pe- 
ruką, apsivilkęs ilgais drabužiais, jis apeidavo visas smukles bei 
kekšių landynes. Su didžiausiu malonumu jis veržėsi į meną: 
šoko ir dainavo scenoje. Tiberijus išties nesunkiai taikstėsi su 
tuo, tikėdamasis tuo pačiu būdu pažaboti laukinę jo prigimtį. 
Mat itin įžvalgus senis taip kiaurai buvo jį permatęs ir ne kartą 
pranašavo, jog Gajus gyvena savo ir visų pražūčiai, ir jog jis mai- 
tina tą gyvatės veislę!“ romėnų tautai ir Fajetoną" visam Žemės 
rutuliui. 


Kiek vėliau jis vedė Juniją Klaudilę - žymiausio vyro Marko Si- 
lano dukterį. Po to vietoj savo brolio Druzo buvo paskirtas augū- 

ru, bet prieš įšventinimą buvo pakeltas pontifiku. Tai buvo svar- 
bus jo atsidavimo bei įgimtų gabumų įrodymas, mat Tiberijaus 
rūmai jau buvo apleisti, neturintys jokių kitų ramsčių, o Sejanas 
greitai buvo įtartas ir nužudytas, tad Gajus pamažėle puoselėjo 
įpėdinystės viltį. Norėdamas dar labiau tą viltį sustiprinti, nete- 
kęs po gimdymo Junijos, suvedžiojo Makrono““, kuris tada vado- 
vavo pretorionų kohortoms, žmoną Eniją Neviją, pažadėjęs ją 
vesti, jeigu įgis valdžią, prisiekdamas ir dar raštu tai patvirtinda- 
mas. Jos dėka juo ėmė pasitikėti Makronas ir tada, kaip kai kas 
mano, jis griebėsi nuodų prieš Tiberijų. Dar jam tebekvėpuojant 
buvo mėginama nutraukti žiedą, tačiau kilus įtarimui, jog jis ne- 
siduoda, Gajus liepė užmesti jam ant galvos pagalvę ir pats savo 
rankomis užspaudė jam gerklę. Atleistinį, kuris riktelėjo dėl to- 
kio žiauraus nusikaltimo, tučtuojau nukankino ant kryžiaus. Kad 
visa tai tikra tiesa, yra liudininkų, tvirtinančių, jog po to jis pats 
prisipažinęs: nors gal ir neįvykdęs, tačiau tikrai planavęs gimi- 
naičio nužudymą. Pasigyrė, jog nuolatos atsimena savo prie- 
raišumą giminėms, ir norėdamas atkeršyti už motinos bei brolių 
nužudymą, kartą jis įėjo su durklu į miegamąjį ir jau buvo pri- 
siartinęs prie miegančio Tiberijaus, tačiau gailesčio pagautas 
metė durklą ir pasitraukė šalin. Nors Tiberijus visa tai nujautė, 
tačiau neišdrįso nei jo persekioti, nei bausti. 


Tokiu būdu paėmęs valdžią, jis išpildė romėnų tautos ar, sa- 
kyčiau - net visos žmonių giminės troškimą — tapo išsvajotu val- 
dovu tiek didžiulei daliai provincijų bei karių (jų dauguma at- 
siminė jį dar kūdikį), tiek ir visiems kitiems miesto žmonėms, 
kurie gerbė jį, prisimindami jo tėvą Germaniką, ir reiškė jam 
užuojautą dėl beveik išnaikintos jo giminės. Taigi, kai jis išvyko 
iš Mizenų gedulo drabužiais, lydėdamas Tiberijaus kūną tarp 
aukurų, aukojamų gyvulių ir liepsnojančių fakelų, įžengė į su- 
plaukusią pakelėje gausią ir džiūgaujančią minią, palydinčią jį 
gerais linkėjimais ir maloniniais vardais: žvaigždele, balandėliu, 
vaikeliu ir augintiniu. 

Kai jis įžengė į Romą, nedelsiant, senatui nutarus ir miniai pri- 
tariant, jam buvo perduota visa aukščiausioji valdžia. Taigi nie- 
kais virto Tiberijaus testamentas", į kurį jis buvo įtraukęs dar 
ir kitą įpėdinį, nepilnametį savo vaikaitį. Sakoma, jog žmonių 
džiaugsmas buvo toks didelis, kad per pirmuosius tris nepilnus 
mėnesius buvo paskersta daugiau nei šimtas šešiasdešimt tūks- 
tančių aukojamų gyvulių. 


Kai iš čia po kelių dienų jis persikėlė į artimiausias Kampani- 
jos salas, visi padarė įžadus dėl jo sugrįžimo, nepraleisdami nė 
mažiausios progos išreikšti savo nerimą bei susirūpinimą jo svei- 
kata. Kada tik jis susirgdavo, žmonės kiauras naktis praleisdavo 
apspitę Palacijų. Atsirasdavo ir tokių, kurie raštu duodavo įža- 
dus įnirtingai kautis ginklais arba net ir galvą paguldyti!š, kad 
tik ligonis pasveiktų. Begalinę piliečių meilę papildė dar ir nepa- 
prastas svetimšalių palankumas. Juk ir partų karalius Artaba- 
nas"", visada atvirai niršęs ir niekinęs Tiberijų, dabar pats pasi- 
prašė Gajaus draugystės. Atvyko tartis su konsulo legatu ir, 
peržengęs Eufratą, išreiškė pagarbą romėnų ereliams bei legio- 
nų ženklams, taip pat ir Cezarių atvaizdams. 


Jis ir pats stengėsi visais įmanomais būdais įtikti žmonėms, kad 
laimėtų jų palankumą. Ašaromis paplūdęs pasakė susirinkime 
pagiriamąją kalbą Tiberijui ir kuo iškilmingiausiai jį palaidojo. 
Po to, audrai siaučiant, jis nedelsiant nuskubėjo į Pandateriją bei 
į Ponto salas perkelti motinos ir brolio pelenų, kad dar labiau vi- 
si matytų jo prieraišumą. Atvyko jis kupinas pagarbos ir savo 
rankomis susėmė pelenus į urnas“?. Su tokia pat pagarba pritvir- 
tinęs dviirklio laivo priešakyje vėliavą, nuplukdęs juos į Ostiją, o 
iš ten Tiberiu - į Romą, kur patys žymiausi raitelių luomo atsto- 
vai vidury dienos per minios spūstį dviem neštuvais įnešė juos į 
Mauzoliejų. Šių mirusiųjų garbei jis įsteigė visuotines kasmeti- 
nes atminų apeigas, o motinos atminčiai dar ir cirko žaidynes, 
kurių metu karietų vilkstinėje dvirate karieta buvo pravežamas 

motinos atvaizdas. Tėvo atminčiai jis rugsėjo mėnesį pavadino 
Germaniko mėnesiu. Po to vienu senato nutarimu senelei Anto- 
nijai buvo suteikta tiek garbės, kiek kitados jos patyrė Livija Au- 
gusta. Dėdę Klaudijų, iki tol dar romėnų raitelį, jis pasirinko sau 
kolega konsulate. Brolį Tiberijų jo pilnametystės dieną įsisūnijo, 
paskyręs jaunimo vadu. Seserų garbei jis įsakė bet kokioje prie- 
saikoje pridurti: „Savęs ir savo vaikų tenemylėsiu labiau už Gajų 
ir jo seseris“, o prie konsulų pasiūlymų liepė dar pridėti: „Telydi 
sėkmė ir laimė Gajų Cezarį ir jo seseris“. 


Vaikydamasis žmonių prielankumo, jis pasigailėjo pasmerktųjų 
bei ištremtųjų, dovanodamas jiems visas kaltes, užsilikusias nuo 
senų laikų. Visus popierius, priklausančius jo motinos ir brolių 
bylai, kad kada nors kokiam nors įskundėjui ar liudytojui jie ne- 
keltų nė krislelio baimės, jis surinko ir, nunešęs į forumą, sude- 
gino?!, prieš tai garsiai šaukdamasis dievus paliudyti, jog nieko 
ten neskaitęs ir net jų nepalytėjęs. Skundo dėl pasikėsinimo į jo 
gyvybę nepriėmė ir pareiškė, jog jis niekam niekuo negalėjo su- 
kelti neapykantos ir kad skundams jo ausys užkimštos. 


Paleistuvingus vyrus su itin pasibaisėtinais geiduliais jis išgrūdo 
iš Romos ir vargiai leidosi išprašomas nepaskandinti jų jūros 
gelmėse. Tito Labieno, Kordo Kremucijaus bei Kasijaus Severo 
raštus, kurie senato nutartimi buvo sunaikinti, jis leido suieškoti 
ir nuolat skaitinėti, neišleidžiant jų iš rankų, pareiškęs, kad jam 
svarbiausia esą tuos įvykius perduoti ainiams. 


Apyskaitas apie imperijos padėtį, kurias Augustas buvo įpratęs 
pateikti, o Tiberijus buvo nutraukęs, jis ir vėl įsakė skelbti. Val- 
džios pareigūnams jis leido teisti neatsiklausiant jo. Romėnų rai- 
telių sąrašus jis peržiūrėjo griežtai ir rūpestingai, tačiau buvo 
jiems atlaidus: iš tų, kurie buvo užsitraukę gėdą ar netekę gero 
vardo, jis viešai atiminėjo arklius, o kurių kaltė buvusi mažes- 
nė, tų tik vardus praleisdavo skaitydamas sąrašą. Kad teisėjams 
būtų lengviau dirbti, jis pridėjo penktą dekuriją prie buvusių ke- 

turių. Atnaujinęs liaudies susirinkimus“, jis pabandė net grąžinti 
tautai valdžios pareigūnų rinkimus. Dovanas jis sąžiningai ir nič- 
nieko nenugvelbdamas tučtuojau išdalijo ne pagal Tiberijaus te- 
stamentą (šis buvo paskelbtas negaliojančiu), bet pagal Julijos 
Augustos testamentą, kurį Tiberijus buvo nuslėpęs. Parduo- 
damas iš varžytinių“, jis išlaisvino Italiją nuo pusės procento 
mokesčio. Daugeliui nukentėjusių nuo gaisrų jis atlygino nuos- 
tolius, o jeigu karaliams sugrąžino jų karalystes, tai pridėjo dar 
ir visus procentus nuo mokesčių bei įplaukas už praėjusį laiką. 
Taip Antiochas iš Komagėnos“ atgavo šimtą milijonų sesterci- 
jų. Norėdamas parodyti, jog jis - kiekvieno gero darbo puose- 
lėtojas, apdovanojo vieną paleistinę moterį aštuoniasdešimčia 
tūkstančių sestercijų už tai, kad pačiomis žiauriausiomis kanki- 
nimo priemonėmis iškamuota ji neišdavė savo patrono nusikal- 
timo. Už tokias geradarystes, be kitų garbės ženklų, senatas jam 
paskyrė ir auksinį skydą. Jį kasmet nustatytą dieną nešdavo į 
Kapitolijų žynių kolegija, lydima senato, o aukštos kilmės ber- 
niukai bei mergaitės vingria melodija apdainuodavo valdovo 
nuopelnus bei šaunumą. Taip pat buvo išleistas dekretas, kad 
diena, kurią jis atėjo į valdžią, būtų vadinama „Palilijomis“ *- 
tai tarsi užuomina į antrąjį Romos įkūrimą. 


Konsulo pareigas ėjo keturissyk: pirmąsyk — nuo liepos kalendų, 
lygiai du mėnesius, antrąsyk - trisdešimt dienų, pradėjęs nuo 
sausio kalendų, trečiąsyk - iki sausio idų (sausio tryliktos die- 
nos), o ketvirtąsyk - iki septintos dienos prieš tas pačias idas (iki 
sausio septintos dienos). Du pastarieji konsulatai sekė vienas 
paskui kitą. Trečiąjį konsulatą jis pradėjo Lugdune pats vienas ir 
ne iš pasipūtimo ar papročių nepaisymo, kaip kai kas mano, o 
vien dėl to, kad būdamas toli negalėjo gauti žinios, kad jo kolega 
mirė prieš pačias sausio kalendas. Dovanų žmonėms davė dusyk 
po tris šimtus sestercijų. Tiek pat kartų jis surengė ir pačias 
prašmatniausias vaišes senatui bei raiteliams, taip pat ir jų žmo- 
noms bei vaikams. Per antrąją puotą jis papildomai apdovanojo 

ris - purpurinės spalvos raiščiais; o norėdamas, kad liaudies 
linksmybės ir ateity būtų švenčiamos ilgiau, jis prie Saturnalijų 
švenčių pridėjo dar vieną dieną, pavadinęs ją Juvenalijomis. 


Gladiatorių rungtynes jis surengė ne kartą, tai Tauro amfiteatre, 
tai Septose. Jas paįvairino įtraukdamas afrikiečių ir kampanie- 
čių kumštininkus - rinktinius abiejų sričių būrius. Vaidinimams 
ne visada vadovaudavo pats. Kartais į šį darbą įtraukdavo arba 
valdžios pareigūnus, arba draugus. Teatro vaidinimus rengda- 
vo pastoviai, įvairaus pobūdžio ir įvairiose vietose, kartais net 
naktimis uždegus visame mieste fakelus. Pažėrė ir dovanų - 
įvairių daiktų ir kiekvienam po pintinę su užkandžiais. Vienam 
romėnų raiteliui, sėdėjusiam priešais jį ir kirtusiam iš peties, jis 
nusiuntė ir savo dalį, o senatoriui dėl tos pačios priežasties — 
įsakymą paskirti jį pretoriumi be eilės. Cirko žaidimų, trun- 
kančių nuo pat ryto iki vakaro, surengė be skaičiaus - tai su Afri- 
kos žvėrimis““, tai pakaitomis vaizduojant Trojos užpuolimą, o 
per ypač iškilmingus žaidimus, cirko areną pabarsčius suriku ir 
kalnų žolėmis*', lenktynių važiuodavo tik senatoriai. Kartą jis 
surengė žaidimus be išankstinio pasiruošimo, mat jam apžiūri- 
nėjant cirko įrangą iš Geloto namo, žmonės iš artimiausios ga- 
lerijos jį to paprašė. 


Maža to, jis išgalvojo naują, iki tol dar neregėtą negirdėtą regi- 
nį, nes nutiesęs tiltą per sąsmauką nuo Bajų iki Puteolių molo 
Jis sujungė beveik trijų tūkstančių šešių šimtų žingsnių ilgio tar- 
pą. Iš visur atplukdęs prekinius laivus, jis surikiavo juos dviem 
eilėmis ant inkarų ir užvertęs juos žemėmis, supylė gūbrį, kurį 
ištiesino kaip Apijaus kelią. Tuo tiltu dvi kiauras dienas jis siu- 
vo pirmyn ir atgal: pirmą dieną raitas, ant išpuošto falera žir- 
go, pasidabinęs ąžuolo lapų vainiku, su mažu odiniu skydu ran- 
koje, kardu prie šono ir auksu ataustu apsiaustu chlamida. Kitą 
dieną apsitaisęs vežėju, jis važinėjo karieta, pakinkyta dviem 

pačiais eikliausiais ristūnais. Priekyje dūmė it vėjas vienas partų 
įkaitas, berniukas Darijus. Jam įkandin sekė būrys pretorionų, 
o taip pat jo svita dviratėmis vežėčiomis. Žinau, daugelis mano, 
jog tokį milžinišką tiltą Gajus sugalvojęs iš pavydo Kserksui, ku- 
ris susilaukė nepaprasto susižavėjimo, nutiesęs tiltą per kur kas 
siauresnį Helespontą“*; o kiti - kad paskalomis apie tokį milži- 
nišką statinį jis norėjo įbauginti Germaniją ir Britaniją, kurioms 
grasino karu. Bet dar vaikas būdamas girdėjau pasakojant savo 
senelį, kad jis tikrąją statinio priežastį buvo sužinojęs iš patikimų 
dvariškių. Astrologas Trazilas tuo metu, kai Tiberijus būgštavo 
dėl įpėdinio ir labiau linko į tikrąjį? savo vaikaitį, patikinęs, jog 
Gajus veikiau per Bajų įlanką raitas prašuoliuos, nei taps im- 
peratoriumi. 


Rengdavo jis vaidinimus ir svetur: miestietiškus - astiškus Sici- 
lijos mieste Sirakūzuose, o mišrius - Galijos mieste Lugdune. 
Čia vykdavo ir iškalbos meno varžybos graikų bei lotynų kalbo- 
mis. Sako, jog po tų varžybų nugalėtieji turėdavę nupirkti dova- 
nų nugalėtojams ir būdavę priversti sukurti jų garbei pagiriamąjį 
eilėraštį; o kurie išvis nepatikdavo, tiems būdavo liepiama kem- 
pine ar liežuviu ištrinti savo rašinius, jeigu nenorėdavo gauti 
rykščių arba būti pamurkdytais artimiausioje upėje. 


Gajus baigė statyti Tiberijaus įpusėtus pastatus: Augusto šven- 
tyklą ir Pompėjaus teatrą. Tiburo srityje jis pradėjo tiesti van- 
dentiekį bei statyti amfiteatrą netoli Septų. Vieną tų darbų baigė 
jo įpėdinis Klaudijus, o kitas taip ir liko nebaigtas. Sirakūzuose 
buvo atstatytos suvirtusios nuo senumo sienos ir atnaujinta die- 
vų šventykla. Jis buvo pasišovęs atstatyti Polikrato rūmus Samo 
saloje, užbaigti Didimo šventyklą Milete, o Alpių viršukalnėje 
įkurti miestą, bet pirmiausia ketino Achajoje perkasti Istmo sąs- 
mauką. Ten buvo pasiuntęs net vyresnįjį centurioną nustatyti 
darbų mastui. 

Iki čia kalbėjau apie valdovą, o toliau teks pasakoti apie pabai- 
są. Jis buvo labai dažnai visaip pravardžiuojamas, pavyzdžiui: ir 
pamaldžiuoju, ir stovyklos sūnumi, ir kariuomenės tėvu, ir ma- 
loninguoju bei didžiuoju Cezariu. Kai kartą atsitiktinai nugirdo 
karalius“ (jie buvo atvykę į Romą jo pagerbti) besiginčijančius 
pas jį prie pietų stalo apie jų luomo prakilnumą, jis sušuko: 
„..„vienas valdovas tebūna, vienas karalius...“?! Nedaug betrūko, 
kad greitu laiku jis būtų užsidėjęs diademą ir principato idealą 
išmainęs į karaliaus valdžią. Įspėtas, jog jis nustelbęs ir princep- 
sus, ir karalius, ėmė pretenduoti į dievišką didybę. Jis patvar- 
kė, kad labai meniški ir šventi dievų (tarp jų ir Dzeuso Olim- 
piečio?*) atvaizdai būtų atgabenti iš Graikijos dėl to, kad nuė- 
męs jų galvas uždėtų savąją. Dalį Palacijaus rūmų jis praplėtė 
iki pat forumo, o Kastoro ir Polukso šventovę pavertė korido- 
riumi'*. Jis dažnai pats įsisprausdavo tarp dievų dvynių, pasiro- 
dydamas lankytojams, kad jį pagarbintų. Kai kas ir šlovino jį kaip 
Lacijaus Jupiterį“. Maža to, jis paskyrė savo dievybei atskirą 
šventyklą bei žynius ir pačias išradingiausias aukas suruošė. 
Šventykloje stovėjo jo paties auksinė statula, kasdien perrengia- 
ma tokiu drabužiu, kokį jis pats dėvėjo. Vyriausiojo žynio vietą, 
varžydamiesi dėl jos ir keldami kainas, užimdavo ir tas pareigas 
eidavo patys turtingiausieji*. Aukos būdavo flamingai, povai, te- 
tervinai, perlinės vištos, fazanai. Ir aukodavo kasdien vis kitos 
rūšies paukštį. Netgi naktimis, kada tik šviesdavo mėnulio pil- 
natis, jis kviesdavosi Kapitolijaus Jupiterio statulą į savo glėbį 
ir guolį, o dienomis slapčia kuždėdavosi su juo: tai šnibždėda- 
mas pasilenkdavo prie pat jo ausies, tai pakišdamas jam savąją, 
tai imdavo dudenti garsiau ir netgi piktokai, o kartą buvo nugirs- 
ti grėsmingi jo žodžiai: „Arba tu pakelk mane, arba aš tave“““, 
Tai tęsėsi tol, kol, kaip jis pats pasakoja, dievas jo nepermalda- 
vęs ir nepakvietęs gyventi drauge. Tada jis už dieviškojo Augusto 
šventyklos nutiesęs tiltą sujungė Palacijų su Kapitolijumi, o ne- 
trukus, norėdamas apsigyventi dar arčiau, padėjo pamatus nau- 
jiems savo rūmams ant Kapitolijaus kalvos. 

Agripos dėl jo prastos kilmės nenorėjo nei seneliu pripažinti, nei 
jo vaikaičiu vadintis ir bemat įsiplieksdavo pykčiu, jeigu kas kal- 
boje ar giesmėje prilygindavo jį Cezariams. Jis netgi viešai kal- 
bėjo, kad jo motina gimusi iš kraujomaišos - tai Augusto bei jo 
dukters Julijos nusikalstamas darbas; tačiau nesitenkindamas 
tokiu pasityčiojimu iš Augusto, jis uždraudė iškilmingai švęsti 
Akcijaus bei Sicilijos pergalės šventes, mat šios pergalės daug 
kainavusios romėnų tautai ir buvusios pragaištingos. Net savo 
senelei Livijai Augustai (ne sykį vadindamas ją Uliksu (Odisė- 
ju), dėvinčiu romėnės stolą) išdrįso viename laiške senatui pri- 
kišti jos žemą kilmę tikindamas, neva jos senelis iš motinos pu- 
sės buvęs dekurionas iš Fundų. Tuo tarpu iš valstybinių šaltinių 
aiškiai matyti, jog Aufidijus Lukronas ėjęs aukštas pareigas Ro- 
moje. Senelei Antonijai prašant slapto pokalbio, jis sutiko kal- 
bėtis tik prefekto Makrono akivaizdoje. Tokiais pažeminimais 
bei pasibjaurėtinu elgesiu jis nuvarė ją į kapus, beje, kai kas ma- 
no, jog neišsivertė ir be nuodų. Net ir mirusiai jis nepareiškė jo- 
kios pagarbos ir tik iš tolo, iš savo valgomojo, teikėsi žvilgtelėti 
į pleškantį laužą. Brolį Tiberijų nugalabijo nelauktai, pasiuntęs 
pas jį netikėtai karių tribūną. Uošvį Silaną irgi privertė nusižu- 
dyti - jis skustuvu pertraukė sau per gerklę. Apkaltino juos abu: 
pastarąjį, kad išplaukus į audringą jūrą nesekė jam įkandin, neva 
puoselėdamas viltį užgrobti Romą, jeigu audros metu žentą būtų 
ištikusi nelaimė, o Tiberijų, kad kvėptelėjęs priešnuodžių - tarsi 
iš anksto norėjęs apsisaugoti nuo brolio nuodų. Tuo tarpu Sila- 
nas negalėjęs ištverti jūros ligos ir bijojęs plaukiojimo sunkumų, 
o Tiberijus buvo išgėręs vaistų nuo įsisenėjusio ir tolydžio sun- 
kėjančio kosulio. Savo dėdę Klaudijų paliko tik pasityčiojimui. 


Su visomis savo seserimis jis turėjo nusikalstamų meilės ryšių“ 
ir per kviestinius pietus jas paeiliui po vieną guldydavosi prie 
stalo žemiau, o žmoną - aukščiau. Kalba, jog vienai iš jų, Dru- 
zilei, jis dar paauglys atėmęs skaistybę ir kad senelė Antonija, 
pas kurią jiedu drauge augo, kartą užtikusi jį Druzilės guolyje. 

Ją, ištekintą už buvusio konsulo Lucijaus Kasijaus Longino, jis 
veikiai atsiėmė ir viešai laikė teisėta savo žmona, 0 susirgęs 
paskyrė ją netgi savo turto bei valdžios paveldėtoja. Jai mirus, 
jis paskelbė tokį gedulą, jog mirties bausmė grėsė tuo metu kiek- 
vienam nusijuokusiam, nusimaudžiusiam ar papietavusiam 
drauge su žmona ir vaikais. O jis pats didžiulio skausmo pri- 
slėgtas staiga nakčia dingo iš Romos, praskriejo Kampaniją ir 
pasiekė Sirakūzus, o iš ten ir vėl po kurio laiko it vėjas grįžo, 
užsiauginęs barzdą ir apsileidęs plaukais. Nuo to laiko jis nie- 
kada dėl ko nors nei tautos susirinkime, nei karių akivaizdoje 
neprisiekinėjo kaip nors kitaip, tik Druzilės?* vėlės vardu. Kitų 
seserų taip karštai nemylėjo ir nevertino ir dažnai leisdavo sa- 
vo numylėtiniams sugulti su jomis. Tad tuo lengviau pasmerkė 
jas Emilijaus Lepido byloje už paleistuvystę ir už dalyvavimą 
sukilime prieš jį. Jis ne tik išplatino žmonėse jų pačių rankomis 
rašytus laiškus, išgavęs juos suktybėmis ir užtraukdamas joms 
gėdą, bet ir paskyrė Marso Keršytojo šventyklai iš anksto pa- 
rengęs tris kardus, užrašęs ant jų epitafijas savo paties pražūčiai. 


Nelengva numanyti, kas jam buvo nepadoriau: susituokti, išsis- 
kirti ar gyventi santuokoje. Livijos Orestilos, ištekėjusios už 
Gajaus Pizono, jis pats atėjo pasveikinti ir liepė tučtuojau įves- 
ti pas jį. Po kelių dienų ją išvarė, o po dvejų metų ištrėmė, įta- 
ręs, jog ji per tą laiką vėl grįžo gyventi su savo pirmuoju vyru. 
Kiti pasakoja, jog pakviestas į vestuvių puotą, jis atsigulęs prie- 
šais Pizoną, perdavė jam tokį raštelį: „Nelįsk prie mano žmo- 
nos!“?, o puotai pasibaigus nedelsiant išsivedęs ją su savimi. Ki- 
tą dieną jis ediktu pranešęs, jog susiradęs žmoną kaip Romulas 
ir Augustas“. Loliją Pauliną, buvusio konsulo ir kariuomenės 
vado Gajaus Memijaus žmoną staiga išsikvietė iš provincijos“, 
išgirdęs, jog jos senelė, kitados buvusi tikra gražuolė, ir atėmęs 
ją iš vyro vedė pats, tačiau netrukus ir su ja išsiskyrė, uždrau- 
dęs ateityje su bet kuo suartėti. Cezoniją, nepasižyminčią nei 
grožiu, nei jaunyste, kito vyro žmoną ir trijų dukterų motiną jis 

mylėjo daug karščiau ir pastoviau, mat ji buvo labai aistringa ir 
patvirkusi. Dažnai kariams ją parodydavo jojančią šalia jo ap- 
sivilkusią karine apranga: su apsiaustu, lengvu skydu rankoje ir 
šalmu ant galvos, o draugams - net nuogą. Tik jai pagimdžius 
jis teikėsi pavadinti ją žmona ir nieko nelaukęs tą pačią dieną 
jis pasiskelbė jos vyru ir jos kūdikio tėvu. Kūdikį, Juliją Druzi- 
lę, jis, apnešiojęs po visas deivių šventyklas, galiausiai įdėjo Mi- 
nervos glėbin ir paskyrė ją šiai deivei auginti bei auklėti. Jis ma- 
nė, jog pats įtikinamiausias įrodymas, kad ji esanti jo duktė, tai 
laukinis jos charakteris: jau net tada ji buvusi tokia žiauri, kad 
išskėtusi nagučius kibdavo drauge žaidžiantiems vaikučiams į 
akis ir draskydavo jų veidukus. 


Banalu ir nereikšminga būtų prie viso šito pridurti, kaip jis elg- 
davosi su savo artimaisiais bei draugais: su savo pusbroliu Pto- 
lemėjumi, karaliaus Judo sūnumi (jis buvo Marko Antonijaus 
ir jo dukters Selenės vaikaitis) ir, pirmiausia, su pačiu Makro- 
nu ir Enija, kurie padėjo ateiti jam į valdžią“. Jiems visiems vie- 
toj giminystės jausmo ir padėkos už gerus darbus buvo atlygin- 
ta kruvina mirtimi. 


Nė kiek nebuvo drovesnis ar atlaidesnis ir senatoriams. Kai ku- 
riuos, ėjusius itin aukštas tarnybines pareigas, jis buvo priver- 
tęs su togomis bėgti paskui dviratį vežimą keletą tūkstančių 
žingsnių, 0 per pietus - stovėti tai už jo gulto ties galvūgaliu, tai 
prie jo kojų, apsijuosus drobiniais raiščiais“*; kitus, nors slapčia 
jau buvo pašalinęs iš kelio, be paliovos kviesdavosi, tarsi jie būtų 
gyvi, ir tik po kelių dienų melagingai paskelbdavo, kad jie pa- 
tys savo noru nusižudė. Konsulus, pamiršusius išleisti ediktą dėl 
jo gimtadienio, atleido iš pareigų, taigi ištisas tris dienas vals- 
tybėje nebuvo aukščiausios valdžios. Savo kvestorių, apkaltin- 
tą sąmokslu, jis nuplakdino, nuplėšęs nuo jo drabužius ir 
nutėškęs juos kariams po kojų, kad šie plakdami galėtų tvirtai 
atsiremti. 

Toks pat žiaurus ir rūstus jis buvo ir kitiems luomams. Kartą vi- 
durnaktį išbudintas triukšmo minios, skubančios užsiimti be pi- 
nigų vietas cirke, jis visus vėzdais išvaikė: to šurmulio metu buvo 
apkulta per dvidešimt romėnų raitelių, tiek pat ištekėjusių mote- 
rų, be to, dar nesuskaičiuojama daugybė kitų žmonių. Per teatro 
vaidinimus, sėdamas nesantaiką tarp plebėjų ir raitelių, jis iš 
anksto dalydavo nemokamus leidimus, kad varguomenė galėtų 
užsėsti taip pat ir raitelių vietas. Per gladiatorių rungtynes kar- 
tais svilinant kuo kaitriausiai saulei jis atitraukęs uždangas nie- 
kam neleisdavo išeiti. O kartais vietoj įprastinio blizgesio jis 
išvesdavo pačius prasčiausius, nukaršusius gladiatorius įšėlu- 
siems žvėrims pribaigti, vietoje šaunių karių“ - garbingus šeimų 
tėvus, tačiau turinčius kokią nors kūno ydą. Kartais nei iš šio, nei 
iš to uždaręs svirnus su grūdais, žmones versdavo badauti. 


Įgimtą jo būdo žiaurumą geriausiai parodo šie jo poelgiai. Kai 
pabrango gyvuliai, kuriais atšerdavo žvėris gladiatorių rungty- 
nėms, jis raštiškai leido nusikaltėlius atiduoti žvėrims. Apėjęs 
daug areštinių, jis nežiūrėjo, kas kaltas, bet atsistojęs tarpdury 
liepė surinkti visus aliai vieno plikius. Iš žmogaus, kuris buvo 
lavo įžado ir žiūrėjo į jį, kardu besikaunantį, nepaleido jo tol, 
kol jis netapo nugalėtoju, bet ir tada tik po ilgų prašymų. Kitą, 
kuris dėl tos pačios priežasties buvo pasižadėjęs skirtis su gyve- 
nimu, tačiau vis dar delsė, jis atidavė savo vergams, kad tie va- 
rinėtų jį po gatves, apkaišytą žaliomis šakelėmis ir aprišta au- 
kojamuoju raiščiu galva, reikalaudami įvykdyti įžadą, kol galų 
gale nustūmė jį stačia galva nuo skardžio. Daugeliui garbingų 
luomų piliečių jis nuplėšė šlovę iš pradžių išdeginęs žymes įkai- 
tinta geležimi, po to išsiuntęs juos į kasyklas arba tiesti kelių, 
arba pasmerkė žvėrims sudraskyti, arba juos pačius tarsi žvėris 
keturpėsčius į narvą uždarė, arba pjūklu perpus perpjovė - ir ne 
už sunkius nusižengimus, o veikiau, kad jie visi buvo prastos 
nuomonės apie jo renginius arba niekada neprisiekinėdavo jo 

genijui. Tėvus jis versdavo dalyvauti baudžiant jų sūnus. Vienam 
jų išsisukinėjant negalavimu, jis pasiuntė neštuvus, o kitą tiesiai 
iš bausmės vietos pakvietė į puotą ir visokiais malonumais 
gundė jį juokauti bei linksmintis“. Gladiatorių rungtynių bei 
dinėmis plakamą pribaigė, kai pajuto pūvančių smegenų dvoką. 
Atelanos kūrėją, poetą, už juokingą dviprasmišką eilėraštuką 
amfiteatro arenoje sudegino ant laužo. Kai vienas romėnų rai- 
telis, numestas laukiniams žvėrims, ėmė rėkti, jog esąs nekal- 
tas, ištraukė jį iš ten, bet nupjovė liežuvį ir vėl įmetė į areną. 


Sugrąžintą iš ilgalaikės tremties vieną žmogų jis ėmęs klausinėti, 
ką gi šis ten veikęs. Kai buvęs tremtinys, norėdamas jam įsiteikti 
atsakė: „Be atvangos meldžiau dievus, kad Tiberijus mirtų, o tu 
taptum imperatoriumi. Taip ir atsitiko!“ Jis pagalvojo, kad ir jo 
tremtiniai meldžia jam mirties ir pasiuntė į salas karius, kad juos 
visus aliai vieno išskerstų. Įsigeidęs sudraskyti į gabalus vieną 
senatorių, jis papirko keletą vyrų, kad jie, senatoriui žengiant į 
kuriją, staiga jį pultų, šaukdami: „Tėvynės priešas!“, o po to, su- 
badę jį rašikliais, perduotų draskyti kitiems. Pasisotino jis tik 
tada, kai pamatė, kad nužudytojo kūnas, atskiros jo dalys bei vi- 
duriai ištąsyti po gatves buvo suversti krūvon priešais jį. 


Pačius didžiausius žvėriškumus dar sustiprino žiaurūs jo žodžiai. 
Jis sakydavo, jog pats geriausias ir pagyrimo vertas jo charak- 
terio bruožas - šaltakraujiškumas, tai yra begėdiškumas. Sene- 
lės Antonijos įspėjimas jam buvo nė motais ir jo neklausė, o jai 
pasakė: „Neužmiršk, kad aš galiu daryti viską, ką tik noriu ir 
kam noriu!“ Ketindamas žudyti brolį ir įtardamas, neva šis, bi- 
jodamas nuodų, iš anksto panaudojęs apsaugos priemones, tarė: 
„Ką? Priešnuodį prieš Cezarį?“ Ištremtoms savo seserims gra- 
sino, jog turįs ne vien salų, bet ir kardų. Buvusį pretorių, kuris 
buvo išvykęs pasigydyti į nuošaliąją Antikyrą“ ir ne sykį prašiusį 
pratęsti jo gydymąsi, Gajus, įsakydamas nužudyti pridūrė: 

„Jeigu kam nebepadeda čemeriai, tam būtinai reikia nuleisti 
kraują“. Kas dešimtą dieną pasirašinėdamas siunčiamų bausti 
kalinių sąrašus jis sakydavo, jog suvedinėjęs sąskaitas. Nubau- 
dęs vienu metu keletą galų ir graikų, jis gyrėsi, jog pavergęs 
Galograikiją“. 


Jis visada reikalavo kiekvieną bausti tik dažnais ir ne itin skau- 
džiais smūgiais, bet kartodamas žinomą ir nuolat taikomą tai- 
syklę: „Mušk taip, kad jis pasijustų mirštąs!“ Nubaudęs keletą 
per klaidą (vietoj numatyto žmogaus kitą tuo pačiu vardu), jis 
sušukdavo: „Ir šitas to paties nusipelnė!“ Jis nuolat išdidžiai kar- 
todavo žinomos tragedijos žodžius: „Teneapkenčia, kad tik bi- 
jotų!“ Dažnokai kliūdavo nuo jo visiems senatoriams drauge. 
Išvadindavo juos Sejano pavaldiniais bei jo motinos ir brolių įs- 
kundėjais, parodęs ir skundus, kuriuos dėjosi sudeginęs. Taip 
pat pateisino Tiberijaus žiaurumą tarsi būtiną, pasak jo, kadangi 
jam reikėjo patikėti esant tokiai daugybei šmeižikų. Nuolatos 
plūsdavo jis raitelių luomą už teatro ir cirko pamėgimą. Įširdęs 
ant minios, kuri plojo prieš jo norą, jis sušuko: „O kad romėnų 
tauta turėtų tik vieną kaklą!“ ** Apie tuos, kurie reikalavo pasi- 
gailėti plėšiko Tetrinijaus, jis pasakė: „Jie patys Tetrinijai!“ Pen- 
ki vilkintys tunikas gladiatoriai retiarijai“, rungdamiesi su tiek 
pat sekutorių, be jokios kovos jiems pasidavė. Įsakius juos už- 
mušti, vienas griebęs savo tridantį suvarpė visus nugalėtojus. 
Gajus šias žudynes su ašaromis akyse edikte pavadino pačiomis 
žiauriausiomis, o tuos, kurie ištvėrė jas iki galo, prakeikė. 


Jis netgi neslėpė, jog gailisi, kad jo laikai nebuvo paženklinti 
jokiomis visuotinėmis nelaimėmis; mat Augusto valdymas įsi- 
mintinu tapo Varo pralaimėjimu, Tiberijaus - amfiteatro griu- 
vimu Fidenuose, o jo paties valdymui, palankiai susiklosčius 
aplinkybėms, gresianti užmarštis. Dėl to jis be perstojo geidė ka- 
riuomenės sutriuškinimo, bado ar maro, gaisrų ar bent žemės 
drebėjimų. 

Net ir atokvėpio valandėlėmis, per žaidynes ar per puotas, 
buvo jis žiaurus tiek žodžiais, tiek poelgiais. Gan dažnai už- 
kandžiaujant ir begurkšnojant, jo akivaizdoje būdavo tardo- 
ma ir kankinama. Karys, galvų kapojimo meistras, ritino jas 
visiems kaliniams, atvedamiems tiesiai iš kalėjimo. Puteo- 
liuose šventinant tiltą (apie tą jo išmislą mes jau minėjome 
[19 sk.]) sušaukęs pas save daugybę žmonių, nuo kranto stai- 
ga visus juos stačia galva nustūmė į jūrą, o tuos, kurie bandė 
įsitverti už laivų šonų, basliais bei irklais sumurkdė gelmėn. 
Kai Romoje per liaudies puotą kažkoks vergas nulupo nuo 
gulto sidabrinę plokštelę, jis tučtuojau perdavė jį budeliui, 
įsakęs nukapoti jam rankas ir pakabinus jas ant krūtinės įdėti 
įjas užrašą apie bausmės priežastį ir taip vedžioti jį aplink vi- 
są puotaujančiųjų draugiją. Mirmiloną iš gladiatorių mokyk- 
los, kuris kovėsi su juo rapyra ir tyčia griuvo priešais jį, ge- 
ležiniu durklu subadė ir nugalėtojų papročiu su palme ranko- 
je apibėgo pergalės ratą. Aukojimo metu atvedus prie aukuro 
gyvulį, persirengęs skerdiko“" pavaduotoju, jis plačiai užsimo- 
jęs kūju užmušė skerdiką. Per vieną itin prašmatnią puotą jis 
be niekur nieko staiga pasileido kvatotis. Kai šalimais gulin- 
tys konsulai pataikaujančiai ėmė klausinėti, dėl ko jis taip 
juokiąsis, jis atšovė: „Gi dėl to, kad užtenka man tik linktelėti 
galva, ir jums abiem kaipmat perrėš gerkles!“ 


Tarp kitų jo pokštų buvo ir toks. Kartą, atsistojęs šalia Jupite- 
rio statulos, jis paklausė aktorių tragiką Apelį: „Katras iš mud- 
viejų didingesnis?“ Kai tas delsė, nesiryždamas atsakyti, rimbu 
jį nučaižė ir protarpiais susiriesdamas gyrė aimanuojančiojo bal- 
są sakydamas, jog jis dejuodamas atrodo labai puikus. Kada jis 
bučiuodavo žmonos ar meilužės kaklą, vis pridurdavo: „Toks 
gražus kaklas, o tik įsakysiu - ir nusiris jis nuo pečių“. Mat jis 
tolydžio minėjo, jog geruoju ar piktuoju iškamantinėsiąs savo 
Cezoniją, dėl ko jis ją taip mylįs. 

Nė kiek ne mažiau kaip išdidumas bei žiaurumas jame tarpo 
pyktis ir pavydas, ir šėliojo jis veik nepaisydamas žmonių 
amžiaus. Žymiųjų vyrų statulas, Augusto perkeltas nuo Kapito- 
lijaus kalvos į Marso lauką (ten buvo ankšta), Gajus taip sumai- 
tojo jas nuvertęs, jog nebegalima buvo jų atstatyti su buvusiais 
ant jų užrašais. Po to jis uždraudė be jo pritarimo ar pasiūlymo 
ateityje statyti gyviems žmonėms statulas arba daryti jų atvaiz- 
dus - nesvarbu, kas tie žmonės būtų. 


Jam buvo šovę į galvą sunaikinti netgi Homero poemas. Jis po- 
stringavo, jog Platonui buvo galima išguiti iš savo sukurtos vals- 
tybės Homerą, o kodėl gi jam ne? Nedaug betrūko, kad Vergi- 
lijaus bei Tito Livijaus raštus bei jų atvaizdus būtų pašalinęs iš 
visų bibliotekų: pirmąjį jis peikė už tai, kad jam neva stinga ta- 
lento, o antrąjį, jog kaip istorikas jis itin plepus ir nepatikimas. 
Tas pat ir su teisės žinovais, mat buvo sumanęs pakeisti visą jų 
mokslo patirtį ir dažnai girdavosi: „Dievaži, pasirūpinsiu, kad 
niekas negalėtų duoti patarimo - tik aš“. 


Iš visų pačių kilmingiausių vyrų jis atėmė senuosius jų šeimų 
garbės ženklus: iš Torkvato - suktą kaklo grandinėlę, iš Cinci- 
nato - garbanas, iš senojo Pompėjų kamieno įpėdinio Gnėjaus 
Pompėjaus - pravardę „Didysis“. Ptolemajų (apie jį jau kalbė- 
jau [26 sk.]) Gajus ir pasikvietė iš jo karalystės, ir priėmė labai 
pagarbiai, o nužudė vien dėl to, jog kartą per gladiatorių rung- 
tynes pastebėjo, kaip Ptolemėjui įžengus ir visomis varsomis 
sužėrėjus jo purpuro apsiaustui, visų žiūrovų žvilgsniai nukry- 
po į jį. Gražiems ir garbanotiems žmonėms, kada ir kiek jų su- 
tikdavęs, nuskusdavo pakaušius, kad tik juos subjaurotų. Buvo 
toks Ezinijus Prokulas, vyresniojo centuriono sūnus. Dėl aukš- 
to ūgio ir stambaus kūno sudėjimo jis buvo pramintas Kolose- 
rotu?!. Staiga jį, išvilktą iš vietos ir nuvestą į areną, jis nedelsiant 
liepė pastatyti priešpriešais su lengvai ginkluotu gladiatoriumi, 
po to - su sunkiai ginkluotu. Kai abu kartus jis tapo nugalėto- 

ju, liepė nieko nelaukus surišti jį, apskarmaluoti ir vedžioti po 
gatves bei rodyti moterims, o galop perpjauti jam gerklę. Paga- 
liau nebuvo tokio nekilmingo ir tokio vargšo žmogaus, kurio, pa- 
sitaikius progai, jis nebūtų paniekinęs. Nemoro** karaliui, kuris 
ilgus metus buvo vyriausias žynys, jis parūpino stipresnį prie- 
šininką. O kartą, kai rungtynių dieną gladiatorius Porijus run- 
gėsi važiuodamas dviračiu lenktynių vežimu ir po sėkmingos 
kovos paleido į laisvę savo vergą, ir publika ėmė karštai ploti, 
Gajus it akis išdegęs išdūmė iš amfiteatro ir primygęs savo togos 
kraštą stačiagalviais ėmė ristis laiptais, rėkdamas iš apmaudo, 
jog tauta, pasaulio valdovė, dėl menko nieko gladiatoriui rodo 
daugiau pagarbos, negu įšventintiems valdovams arba jam, čia 
esančiam. 


Nekaltybės netausojo nei savos, nei svetimos. Kalba, jog su Mar- 
ku Lepidu, pantomimu Mnesteriu bei su kažkokiais įkaitais jį 
siejo abipusiai paleistuvingi meilės ryšiai. Jaunuolis Valerijus 
Katulas, augęs buvusio konsulo šeimoje, jo išniekintas visu balsu 
šaukė, jog nuo paleistuvavimo su Kaligula jam skaudą strėnas; 
nekalbant jau apie kraujomaišą su seserimis bei jo aistringą mei- 
lę prostitutei Piralidei. Šiaip jau nepaliko ramybėj nė vienos 
bent kick kilmingesnės moters: paprastai pasikvietęs jas drauge 
su vyrais pietums ir praeinančias pro jo gulto kojūgalį, jis dėme- 
singai ir neskubėdamas, pirklių papročiu, apžiūrinėdavo, netgi 
smakrą ranka pakeldavo, jei iš drovumo kuri nuleisdavo akis. Po 
to, sukilus aistrai, išėjęs iš valgomojo, jis išsikviesdavo pas save 
tą, kuri labiausiai jam patikdavusi. Dar neišblėsus pasitenkinimo 
pėdsakams, jis sugrįžęs girdavo arba peikdavo moterį, smulkiai 
išskaičiuodamas tai, ka gera ar bloga radęs jos kūne, ir kokia ji 
lovoje. Kai kurioms, nedalyvaujant jų vyrams, jis pats jų vardu 
siųsdavo išsiskyrimą, liepdamas tai paskelbti dienraštyje. 


Įpėdinystės lėšos garantavo jam prabangą, į kurią pasinėrė su 
pačia išlakiausia fantazija. Jis išgalvojęs naujų ir dar keistesnių 

patiekalų. Neregėta negirdėta buvo ir tai, jog jis maudėsi šal- 
tuose ir karštuose kvapiuose aliejuose ir gėrė pačių brangiau- 
sių, acte ištirpintų perlų gėrimą, kad svečiams duoną bei užkan- 
džius padėdavo ant gryno aukso, nuolat kartodamas, jog gyventi 
reikią arba kaip kukliam žmogui, arba kaip Cezariui. Net ir ne- 
mažą sumą pinigų jis išbarstė per keletą dienų nuo Julijos ba- 
zilikos?* stogo. Jis pastatė liburniškųjų kedro galerų, jų laivaga- 
lius nusagstęs perlais ir išdabinęs margaspalvėmis burėmis, o 
jose įrengė daugybę erdvių termų, galerijų ir valgomųjų, netgi 
sodų su įvairių rūšių vynuogienojais bei kitais vaismedžiais. Pats 


- atsidrėbęs jų pavėsyje kiauras dienas tarp šokių, ratelių bei ly- 


dimas muzikos garsų plaukė išilgai Kampanijos pakrančių. Sta- 
tydamas užmiestyje namus bei vilas jis buvo visiškai pametęs gal- 
vą, mat buvo įsigeidęs įrengti tai, ko jokiu būdu negalima buvo 
padaryti. Taigi, audrai šėlstant, iš jūros gelmių išniro supilti mo- 
lai, buvo prakirstos kiečiausio granito uolos, laukai pylimu bu- 
vo iškelti ir sulyginti su kalnais“, o pačios kalnagūbrių keteros 
nukastos ir sulygintos su žeme - visa tai padaryta neįtikėtinai 
sparčiai, nes delsdamas bijojo netekti galvos. Nesileisdamas į 
smulkmenas tik paminėsiu, jog milžiniškus turtus, tarp jų ir vi- 
są Tiberijaus Cezario palikimą, du milijardus septynis šimtus 
tūkstančių sestercijų“? jis paleido vėjais per nepilnus metus. 


Pagaliau, kai jau visiškai nusigyveno ir tapo vargšu, jis griebėsi 
plėšikavimo, išradingiausių suktybių, įvairių aukcionų bei mo- 
kesčių. Jis nepripažino romėnų pilietybės tiems, kurių protėviai 
sau ir savo palikuonims ją buvo įgiję, vien jų sūnums, mat sąvo- 
ka „palikuonis“ turėjo būti taikoma tik pirmajai kartai, ir ne 
daugiau. Kai jam buvo pateikti oficialūs dieviškojo Julijaus bei 
Augusto raštai, jis juos sunaikino tarsi pasenusius ir nebegalio- 
jančius. Jis apkaltino neteisingu turto įvertinimu tuos, kuriems 
po surašymo dėl kokios nors priežasties turto bent šiek tiek pa- 
gausėdavo. Testamentus vyresniųjų centurionų, kurie pradedant 
Tiberijaus principatu nepaliko įpėdiniais nei minėto Tiberijaus, 

nei jo paties, suplėšė dėl testatorių nedėkingumo, o testamen- 
tus kitų piliečių, apie kuriuos buvo girdėjęs, jog jie neva tvirtai 
pasiryžę po mirties palikimą patikėti Cezariui, paskelbė tuščiais 
ir negaliojančiais. Tokiu savo elgesiu jis sukėlė tiek baimės, jog 
net nepažįstami žmonės ėmė skelbti jį paveldėtoju šalia savo šei- 
mos narių, tarkim, tėvai šalia savo vaikų; kadangi po paskyri- 
mo paveldėtoju jie vis dar tebegyveno, tai jis, išvadinęs juos 
Juokdariais, daugeliui jų pasiuntė užnuodytų saldumynų. Tokias 
bylas vesdavo jis pats, iš anksto nustatęs sumą, kurią buvo nu- 
matęs gauti, ir pakildavo iš vietos tik gavęs tą sumą. Nepakęs- 
damas nė mažiausios sugaišties, kartą vienu nuosprendžiu jis 
pasmerkė per keturiasdešimt žmonių, visaip apkaltinęs, po to 
pasigyrė Cezonijai, pakirdusiai po dienos miego: „O, kiek dar- 
bų aš nuveikiau, kol tu miegojai!“ Surengęs aukcioną, jis išpar- 
davinėjo viską, kas buvo likę nuo visokių renginių. Kainas nu- 
statinėjęs pats ir tolydžio vis pridėdamas jas taip padidino, jog 
ką nors pirkdami žmonės buvo priversti sumokėti krūvas pini- 
gų. Išleidus jiems visą savo turtą, beliko persipjauti venas. Yra 
žinoma, kad Aponijui Saturninui užsnūdus tarp pirkėjų suolų 
teisme, Gajus pataręs šaukliui atkreipti dėmesį į buvusį preto- 
rių, kuris be paliovos jam linkčiojąs galva. Varžytinės baigėsi tik 
tada, kai netikėtai jam buvo parduota trisdešimt gladiatorių už 
devynis milijonus sestercijų. 


Tas pats vyko ir Galijoje. Po to, kai už pasakiškas kainas jis jau 
buvo išpardavęs nuteistųjų savo seserų drabužius, namų apyvo- 
kos daiktus, vergus ir net atleistinius, pasigviešęs pelno, jis išsi- 
reikalavo iš Romos visas senųjų rūmų puošmenas*; visam tam 
parvežti jis surinkęs samdomus vežimus bei visus malūnuose 
kinkomus gyvulius. Dėl to Romoje dažnai ėmė stigti net duonos, 
o kadangi dauguma besibylinėjančiųjų neįstengdavo pasižadė- 
tu laiku atvykti į teismą, pralaimėdavo bylas. Išpardavinėdamas 
tuos puošnius apdarus bei namų apyvokos daiktus, jis pasitel- 
kė visą savo išmonę ir suktybes: tai prikišdamas vienam kitam 

pirkėjui godumą, esą jiems negėda būti turtingesniais už jį patį, 
tai apsimesdamas neva gailisi, kad valdovų turtus jis turįs per- 
leisti privatiems asmenims. Kartą jis sužinojo, jog vienas pro- 
vincijos turtuolis, norėdamas gudrumu patekti pas jį pietų, pa- 
klojo du šimtus tūkstančių sestercijų jo šaukliams; jam buvo net 
malonu, kad garbė dalyvauti jo puotoje taip brangiai atsieina. 
Kitą dieną aukcione sėdinčiam minėtam turtuoliui jis pasiuntė 
įteikti (tikrai nežinau kokį) mažmožį, įkainotą dviem šimtais 
tūkstančių, ir liepė pakviesti pietums paties Cezario vardu. 


Naujus ir iki to] negirdėtus mokesčius surinkti pirmiausia buvo 
patikėta valstybinių mokesčių nuomininkams, o vėliau, kadan- 
gi iš to jis turėjo naudos, pretorių centurionams bei tribūnams. 
Joks daiktas ir joks žmogus neliko neapdėti kokiais nors mo- 
kesčiais. Už maisto produktus, kurie buvo pardavinėjami viso- 
je Romoje, buvo išieškomas tvirtai nustatytas mokestis. Už bet 
kokias teismo bylas, nesvarbu, kur jos iškeltos buvo, iš anksto 
išreikalaujama keturiasdešimtoji dalis tos sumos, dėl kurios bu- 
vo bylinėjamasi. Jeigu kas nutraukdavo bylą ar susitaikydavo be 
teismo, būdavo baudžiami. Pavyzdžiui, iš nešikų buvo išieško- 
ma aštuntoji jų dienos uždarbio dalis, o iš prostitučių tiek, kiek 
jos pelno už vieną kartą. Prie to įstatymo straipsnio buvo dar pri- 
dėta, kad tokią duoklę privalo duoti ir paleistuviai bei sąvadau- 
tojai, net tuo atveju, jeigu vėliau jie sudarė teisėtą santuoką. 


Tokio pobūdžio mokesčiai buvo paskelbti žodžiu, o ne iškabin- 
ti raštu teisinantis, jog nemokant tiksliai užrašyti daug žodžių 
galėtų būti praleisti, tačiau žmonėms smarkiai atakuojant, Ga- 
jus iškabino įstatymą, bet raidės buvo tokios smulkios, o vieta 
tokia ankšta, žodžiu, padaryta taip, kad niekas negalėtų nusi- 
rašyti. Norėdamas išspausti pelną bet kokiu būdu, jis įsteigė Pa- 
lacijuje viešuosius namus, gan prabangiai įrengęs ir apstatęs, 
kaip ir dera tokiai vietai. Daugelyje kambarių įsitaisė matronos 
bei jaunuoliai, gimę iš laisvųjų tėvų. Jis pats išsiuntinėjo po tur- 

gavietes ir bazilikas vergus, kviečiančius pasismaginti ten ir jau- 
nus, ir senus. Lankytojams buvo duodama pinigų iš procentų, 
beje, tam reikalui priskirti vergai užrašinėdavo visų žiniai var- 
dus tų, kurie didino Cezario pajamas. Nespjaudamas net ir į lo- 
šimą kauliukais, kad tik išspaustų pelną, jis laimėdavo veikiau 
suktumu ir melaginga priesaika. Kartą, užleidęs savo eilę kitam 
žaidėjui"', jis išėjo į rūmų prieangį, o tuo tarpu pro šalį jojo du 
turtingi romėnų raiteliai. Jis liepė kaipmat juos sučiupti ir at- 
imti iš jų visa, ką jie turėjo. Atgal sugrįžo girdamasis, jog nie- 
kada kauliukais nebuvo daugiau išlošęs. 


Kai gimė jam duktė, skurdo spiriamas, skundėsi jau ne vien im- 
peratoriaus, bet ir tėvo rūpesčių našta ir rinko pinigus mergai- 
tės auklėjimui bei jos kraičiui, ediktu paskelbęs, jog per naujus 
metus jis ketinąs priimti dovanas. Tad sausio pirmąją jis atsistojo 
ant rūmų slenksčio gaudyti monetų, kurias pilnomis rieškučio- 
mis arba iš sterblės žėrė priešais jį suplaukusi visokiausių žmo- 
nių minia. Galiausiai įsiplieskęs troškimu palytėti pinigus, su- 
pylęs plynoje vietoje milžiniškas auksinių monetų krūvas, basas 
po jas braidydavo arba ilgokai voliodavosi jose. 


Su karu bei karo reikalais jam teko susidurti vieną kartą ir vi- 
sai netikėtai. Kai buvo atvykęs į Mevaniją“* pasižiūrėti Klitum- 
no giraitės bei šaltinio, jam buvo priminta, jog ne pro šalį būtų 
papildyti jo asmens sargybinių batavų“? būrį. Tuomet jam ir šo- 
vė į galvą ruoštis žygin į Germaniją. Nedelsiant sušaukęs iš vi- 
sur legionus bei pagalbinę kariuomenę, kuo griežčiausiai surin- 
kęs naujokus, privežęs visokių maisto atsargų, kaip niekad anks- 
čiau, jis leidosi į žygį. Kai aštuonetas nešė jį neštuvais, žygiavo 
jis taip ryžtingai ir greitai, kad net pretorionų kohortoms teko 
priešingai negu buvo įpratę tai uždėti vėliavas ant mulų, norint 
jį pasivyti, tai judėti protarpiais pamažėle ir vangiai. Aplinkinių 
miestų žmonėms buvo liepta nušluoti jam kelią ir apšlakstyti, 
kad nedulkėtų. 

Po to, pasiekęs stovyklą ir norėdamas pasirodyti esąs veiklus ir 
griežtas karvedys, atleido legatus, juos iškoneveikęs, mat šie pa- 
vėluotai atvedė iš įvairių vietų pagalbinę kariuomenę. Perkra- 
tęs kariuomenę ir radęs daugelį centurionų jau senyvo amžiaus, 
o kai kuriems buvo belikę vos kelios dienos iki tarnybos pabai- 
gos, pirmiesiems jis atėmė garbės vardus, apkaltinęs juos visus 
karšatimi bei neveiklumu, o pastariesiems prikišęs godumą, ap- 
karpė jų užtarnautą algą už karo tarnybą iki šešių tūkstančių. 
Daugiau tame karo žygyje nieko tokio ir nenuveikė, nebent tai, 
kad paėmęs savo globon britų karaliaus Kinobelino“ sūnų Ad- 
minijų (jis tėvo išvarytas su mažu būriu buvo perbėgęs Gajaus 
pusėn), pasiuntė Romon iškilmingą raštą, neva jam pasidavusi 
visa sala, o žvalgus įspėjęs vykti su raštu važiuotiems, išlipti tik 
prie pat kurijos durų ir įteikti jį konsulams ne kur kitur, o Mar- 
so šventykloje gausiai susirinkusių senatorių akivaizdoje. 


Veikiai po to, nesant su kuo kariauti, jis liepė saujelei germanų iš 
jo areštinės persikelti per Reiną ir ten pasislėpti, o po pusryčių“, 
sukėlus didžiulį šurmulį, šaukti, jog priešas čia pat. Kai visa buvo 
įvykdyta, jis su artimiausiais draugais ir raitelių pretorionų dali- 
mi įsiveržė į artimiausią mišką. Ten apgenėję medžius jų kamie- 
nus išpuošė lyg trofėjus“*, vakarop apšviestas žibintų grįžo atgal. 
Tuos, kurie nepasekė jam įkandin, jis iškoneveikė už bailumą ir 
šiaudadvasiškumą, o savo palydovus ir pergalės dalyvius apdo- 
vanojo naujos rūšies ir naujo vardo vainikais. Juos išdabintus 
saulės, mėnulio bei žvaigždžių atvaizdais, jis pavadino žvalgybi- 
niais. Kitą kartą jis liepė išvesti iš mokyklos keletą berniukų 
įkaitų“ ir slapta išsiuntęs juos pirmyn, pats staiga apleidęs puotą 
su kavalerija šoko iš paskos jų vytis ir tarsi pabėgėlius sugaudęs 
ir surakinęs grandinėmis parsivedė atgal; ir šioje komedijoje, 
kaip visada, jis buvo praradęs saiką. Mat grįžus jam atgal į puo- 
tą, karius, atėjusius pranešti, jog visas dalinys grįžo iš gaudynių, 
Jis pakvietė visus kaip stovi su šarvais tiestis prie stalo ir juos pa- 
drąsino, primindamas šią plačiai žinomą Vergilijaus eilutę“*: 

Nepasiduokit ir laimės dienų sulaukit laimingai. 


Tuo tarpu jis pikčiausiu ediktu už akių iškoneveikė senatą ir tau- 
tą už tai, kad tuo metu, kai Cezaris, stojęs į kovą, patyrė tiek pa- 
vojų, senatoriai vaikštinėja sau į puotas, lanko cirką ir maloniai 
leidžia laiką vilose. 


Galiausiai, tarsi norėdamas baigti karą, jis išrikiavo kariuome- 
nę ant jūros kranto ir sustatęs svaidomuosius pabūklus, balis- 
tas bei kitas karo mašinas, staiga, niekam nežinant nei nenuma- 
nant, ką jis ketina daryti, liepė visiems pririnkti pilnus šalmus 
kriauklių ir prisikišti užantin, vadindamas jas Okeano dovano- 
mis, kurias jis norįs nusiųsti į Kapitolijų bei Palacijų. Pergalei 
atminti jis pastatė labai aukštą bokštą, kad iš jo kaip ir iš Faro 
jūros švyturio“ naktimis mirguliuotų ugnys, rodydamos laivams 
kelią. Kariams pažadėjo dovanų - po šimtą denarų kiekvienam 
ir, tarsi būtų peržengęs pačią dosnumo viršūnę, pridūrė: „Na, 
eikite linksmi, eikite praturtėję!“ 


Po to jis pasinėrė į triumfo rūpesčius. Be svetimšalių belaisvių ir 
perbėgėlių jis atrinko ir iš Galijos gyventojų visus aukštaūgius ir 
(kaip jis pats ne kartą sakė) triumfui tinkančius vyrus. Tarp jų 
buvo net ir kunigaikščių. Juos jis numatė iškilmėms ir dėl to pri- 
vertė ne tik atsiauginti ir rusvai“ nusidažyti plaukus, bet ir pra- 
mokti germanų kalbos bei vadintis barbariškais vardais. Laivus 
su trimis eilėmis irklų (jais jis buvo išplaukęs į okeaną) kone vi- 
sus liepė nugabenti sausuma į Romą. Savo iždininkams parašė ir 
liepė surengti tokį triumfą, kokio niekas kitas niekada negalėtų 
surengti, tačiau kuo mažiausiomis lėšomis, mat jų rankose - visų 
žmonių gėrybės. 


Prieš pasitraukiant iš provincijos, jam šovė į galvą neregėto 


negirdėto žiaurumo piktadarystė: išžudyti legionus, kurie po 
Augusto mirties buvo pradėję maištauti. Juk jie ir jo tėvą Ger- 

maniką, savo karvedį, ir jį patį, tada dar kūdikį, laikė kadaise 
apsiaustyje. Jį vos ne vos atkalbėjo nuo tokio beprotiško užmo- 
jo, tačiau niekaip negalėjo nuslopinti atkaklaus jo noro bausti 
nors kas dešimtą. Tad sušaukęs į susirinkimą beginklius, net ir 
kardus nusisegusius legionierius, apsupo juos ginkluota kava- 
lerija. Bet pamatęs, jog daugelis įtarė, kuo čia kvepia, ir paskli- 
dę sėlina prie ginklų, kad kaip nors apsigintų, jis bėgte išbėgo 
iš susirinkimo ir nieko nelaukęs išdūmė į Romą. Norėdamas už- 
kirsti kelią kalboms apie didžiai negarbingą jo elgesį, visą savo 
rūstybę jis nukreipė į senatą, apibėrė jį priekaištais, skųsdama- 
sis dar ir tuo, neva jam buvęs atsakytas teisėtas triumfas, tuo 
tarpu kai šiek tiek anksčiau pabūgęs mirties bausmės pats bu- 
vo pareikalavęs jokiu būdu nereikšti jam pagarbos. 


Dėl to kelyje prisiartinus prie jo aukščiausiojo luomo pasiunti- 
niams ir ėmus jiems maldauti, kad paskubėtų, jis jiems atsaky- 
damas sugriaudėjo: „Ateisiu, žinoma ateisiu, bet ir šis bus su 
manimi“, - tarė patapšnojęs keletą kartų kardo rankeną, mat jį 
buvo prisijuosęs. Ediktu jis pasiskelbė grįžtąs, bet tik dėl tų, ku- 
rie jo trokšta, būtent dėl raitelių ir tautos, o senatui jis daugiau 
nebe pilietis ir nebe princepsas. Jis uždraudė bet kuriam sena- 
toriui išeiti jo pasitikti. Tokiu būdu neatšventęs triumfo arba 
nukėlęs jį, apsiribodamas vien ovacijomis, savo gimimo dieną 
įžengė į Romą. 


Po keturių mėnesių jis žuvo, pridaręs pasibaisėtinų pikta- 
darysčių, o dar baisesnes planuodamas. Mat jis buvo sumanęs 
persikelti į Ancijų, po to į Aleksandriją, prieš tai išžudžius šau- 
niausius abiejų luomų vyrus. Atrodo, jog dėl to niekam nekilo 
abejonė, nes jo slaptavietėje buvo surasti du sąsiuviniai su skir- 
tingomis antraštėmis: ant vieno buvo užrašyta „Kardas“, o ant 
kito - „Durklas“. Abiejuose sąsiuviniuose buvo įrašytos pasta- 
bos bei vardai tų, kurie buvo pasmerkti myriop. Buvo rasta ir di- 
džiulė skrynia, pilna įvairių nuodų. Kai netrukus Klaudijus juos 


192 


GAJUS KALIGULA 


50 


51 


13. 1162 


paskandino jūroje, sako, jog ji buvusi užnuodyta ir visos Žuvys jo- 
je išgaišusios, o bangos jas priplakusios prie artimiausių krantų. 


Buvo jis aukšto ūgio, blyškios odos spalvos, stambaus nepropor- 
cingo kūno, laibo kaklo ir blauzdų, įdubusiomis akimis ir blaks- 
tienomis; kakta jo - plati ir raukšlėta, plaukai reti, praplikę ant 
pakaušio, o visas kūnas apžėlęs plaukais. Todėl mirtinu nusikal- 
timu buvo laikoma dirstelėti į jį, jam einant pro šalį, arba visiškai 
nesvarbu dėl kokios priežasties ištarti žodį „ožka“. Veidą jau iš 
prigimties šlykštų ir atstumiantį jis dar tyčia darkydavo, išdarinė- 
damas priešais veidrodį išgąsčio bei siaubo grimasas. Nei kūno, 
nei sielos sveikata jis nepasižymėjo: vaikystėje buvo tąsomas 
nuomario, o jaunystėje, nors ir buvo ištvermingas varge, tačiau 
kartkartėmis, staiga užėjus silpnumui, jis vos galėjo žingsnį 
žengti ar atsistoti, arba sukaupęs visas jėgas kiek pastovėti. Savo 
proto aptemimą pats juto ir, norėdamas apvalyti savo smegenis, 
ne kartą galvojo apie pasitraukimą nuo reikalų. Manoma, jog 
žmona Cezonija uždavusi jam meilę žadinančių žolelių gėrimo, 
tačiau šis sukėlęs jam įsiūtį. Ypač jį kamavo nemiga, mat nakti- 
mis ilsėdavosi ne ilgiau kaip tris valandas, bet ir tos būdavusios 
neramios. Jo ramybę drumsdavo keisti reginiai. Antai kartą su- 
sapnavo, jog su juo kalbasi kažkokia jūros pamėklė; pakyrėjus 
gulėti nesudedant bluosto, jis didžiąją nakties dalį praleisdavo 
tai sėdomis guolyje, tai klaidžiodamas po ilgiausias galerijas, nes 
turėjo įprotį kartas nuo karto kviestis aušrą ir laukti jos. 


Visiškai pagrįstai galėčiau tvirtinti, jog tik dėl proto aptemimo 
apniko jį vienu ir tuo pačiu metu pačios prieštaringiausios ydos: 
didžiausias pasitikėjimas savimi ir kartu nepaprasta baimė. 
Išties jis labai niekino dievus, tačiau, vos pradėjus griausti ar 
žaibuoti, užsimerkdavo ir apsimuturiuodavo galvą, o smarkiau 
sužaibavus ar trinktelėjus, jis šokdavo iš guolio ir lįsdavo slėp- 
tis po lova. Bekeliaudamas po Siciliją, jis išsityčiojo iš daugybės 
tenykščių stebuklų, tačiau iš Mesanos išdūmė nakčia persigan- 


193 


KETVIRTOJI KNYGA 


52 


53 


dęs, nes pamatė dūmus, besiveržiančius iš Etnos kraterio ir išgir- 
do jo dundėjimą. Barbarams jis buvo akiplėšiškas. Kartą, kai jis 
už Reino spraudėsi lenktynių dviratėmis vežėčiomis siauru tar- 
pekliu pro tirštą karių koloną ir kažkam pasakius, jog tereikią 
tik priešui pasirodyti ir būsiančios tikros skerdynės, jis bemat šo- 
ko ant žirgo ir pasileido link tiltų, o kai pamatė, jog jie sausa- 
kimši gurguolių su žmonėmis ir gyvuliais ir laukti jau nebuvo ga- 
lima, jis buvo permestas rankomis virš žmonių galvų. Netrukus 
išgirdęs apie sukilimą Germanijoje, jis suskato bėgti ir ruošė tam 
reikalui laivyną, tikėdamasis, jog vienintelis prieglobstis jam bus 
užjūrio provincijos, jeigu nugalėtojai užimtų Alpes, kaip kita- 
dos kimbrai, arba netgi Romą, kaip senonai. Štai dėl ko (aš tuo 
tikrai tikiu) vėliau jo žudikams kilo sumanymas sumeluoti įsis- 
markavusiems kariams, neva jis gavęs žinių apie pralaimėjimą, 
išsigandęs ir pats pakėlęs ranką prieš save. 


Jo drabužiai, apavas bei kita apranga nepritiko nei romėnui, nei 
piliečiui, net vyrui, pagaliau žmogui. Gan dažnai jis pasirody- 
davo viešai žmonėms margais, perlais išsiuvinėtais apsiaustais 
su rankovėmis, o rankas apsimaustęs apyrankėmis, kartais — 
šilkiniais“" drabužiais ir moteriškomis kikladomis. Avėdavo tai 
sandalus, tai koturnus“, tai kareiviškus batus, o retkarčiais ir į 
moteriškus batelius įsispirdavo. Dažniausiai pasirodydavo su 
paauksuota barzda, rankoje laikąs žaibą, trišakę arba šauklio 
lazdą - dievų ženklus“. Buvo galima jį pamatyti net Veneros 
rūbais. Triumfo apdarus jis dėvėjo nuolatos, net prieš savo žygį, 
o kartais užsidėdavo ir Aleksandro Didžiojo šarvus, išsitraukęs 
iš jo kapo. 


Iš laisvųjų menų jis mažiausiai linko į mokslą, o labiausiai — 
į iškalbą, ir bet kokia proga galėjo sklandžiai kalbėti, ypač jei 
reikėjo ką nors apkaltinti". Įpykusiam jam nereikėjo ieškoti nei 
žodžių, nei minčių, taigi kalbėjo sklandžiai, o balsas, kai įsi- 
karščiavęs jis siūdavo iš vieno galo į kitą, griaudėjo taip, kad pui- 

kiai girdėjo net ir gale stovintys. Pradėdamas kalbėti jis pagra- 
sindavo, jog tuoj imsiąs laidyti savo darbo strėles pagamintas 
naktį nemiegant. Bent kiek švelnesnę bei puošnesnę rašymo ma- 
nierą jis taip niekino, jog Senekos raštai (Seneka tuo metu bu- 
vo ypač visų mėgstamas), anot jo, - tai gryni paistalai ir smėlis 
be kalkių". Jis turėjo įprotį raštu atsakyti net ir į pavykusias ora- 
torių kalbas. Kai tarp senatorių atsirado didelių nusikaltėlių, jis 
sumanė sukurti apie juos kaltinamąsias bei ginamąsias kalbas 
ir, atsižvelgiant į tai, kaip vykusiai jas sukūrė, savo kalbomis jis 
galėjo kai kam padėtį pasunkinti, o kai kam ir palengvinti. Pa- 
siklausyti tokių kalbų jis ediktais kviesdavosi net ir raitelius. 


Bet ir kitokių pačių įvairiausių menų jis ėmėsi kuo uoliausiai ir 
jų pramoko. Buvo gladiatorius ir vežėjas, taip pat dainininkas 
ir šokėjas, kariavo koviniais ginklais, ne viename cirke varžėsi 
arklių lenktynėse. Dainuoti ir šokti jam taip magėję, jog per 
viešus vaidinimus neištverdavo nepritaręs deklamuojančiam ak- 
toriui tragikui ir nepakartojęs šokėjo judesių, tarsi jam pritar- 
damas ar pataisydamas. Atrodo, jog savo mirties dieną jis pa- 
skelbė nakties iškilmes, kad pasinaudojęs įprastine savo laisve, 
pirmąsyk išeitų į sceną. Šokdavo jis kartais ir nakčia. Kartą ant- 
rosios nakties sargybos metu pasikvietęs į Palacijų tris buvusius 
konsulus susodino juos ant scenos būgštaujančius, kad laukia 
paties baisiausio, bet staiga jis iššoko priešais juos kaukšėdamas 
mediniais padais ir fleitų garsų lydimas su tunika iki pat kulnų, 
o ant jos užsimetęs moterišką palą sušoko šokį ir išėjo. Tačiau, 
kad ir koks jis buvo gabus, plaukti taip ir neišmoko“. 


"Tuos, kurių menas jį žavėjo, mylėjo iki beprotybės. Pantomimą 
Mnesterą net vaidinimų metu išbučiuodavo, o jeigu jam šokant 
kas nors bent kiek sušnarėdavo, tą tučtuojau liepdavo ištempti 
lauk ir savo ranka išperdavo. Vienam romėnų raiteliui triukš- 
maujant, jis per centurioną pranešė jam nedelsiant išvykti į Os- 
tiją, o iš ten nugabenti į Mauritaniją karaliui Ptolemajui impe- 

ratoriaus laišką. Jame buvo parašyta: „Tam, kurį šičia atsiunčiau, 
žiūrėk, nedaryk nieko gera ir nieko bloga“. Keliems gladiato- 
riams trakams" jis patikėjo prižiūrėti asmens sargybinius ger- 
manus. Gladiatoriams mirmilonams jis sumažino ginkluotę, o 
vienam iš jų, lengvai sužeistam, kuris buvo pramintas Kolum- 
bu, tai yra Balandžiu, jis įdėjo į žaizdą nuodų, kuriuos vėliau pa- 
vadino „balandžio nuodais“ (taip bent buvo užrašyta rastame jo 
nuodų sąraše). Jis taip karštai buvo atsidavęs žaliųjų partijai 
cirke“, jog nuolat pietaudavo ir nakvodavo arklidėje. Arklių va- 
rovui Eutichui po vienų linksmų išgertuvių jis pažėrė du mili- 
jonus sestercijų. Savo žirgą ristūną jis taip saugojo, jog cirko 
žaidynių išvakarėse, kad niekas nedrumstų žirgui ramybės, jis 
įsakydavo kariams užtikrinti aplinkui visišką tylą. Ne tik mar- 
muro arklidę ristūnui pastatydino, o ėdžias iš dramblio kaulo, 
ne tik purpurinėmis gūniomis jį dangstė, o kaklo papuošalus 
perlais nusagstė, bet ir rūmus su patarnautojais bei namų apy- 
vokos reikmenimis jam paskyrė, kur jo vardu kvietė ir maloniai 
priiminėjo svečius. Teko girdėti, jog buvo pasišovęs arklį netgi 
konsulu paskirti. 


Tolydžio jam šitaip šėliojant ir dūkstant, daugeliui atsirado drą- 
sos juo nusikratyti. Bet vieną kitą sąmokslą atskleidus, o kitiems 
žmonėms dar tebelūkuriuojant, neatsirado tinkama proga. Du 
buvę konsulai", pasitarę tarpusavyje, įvykdė tai, ką buvo užsi- 
moję, aišku, susitarę su pačiais įtakingiausiais atleistiniais bei 
imperatoriaus asmeninės sargybos viršininkais. Šitie, nors ir ne- 
teisingai, tačiau jau buvo pasmerkti tarsi kažkokio sąmokslo da- 
lyviai, todėl jautėsi Gajaus įtarinėjami bei neapkenčiami. 


Netrukus jis, nusivedęs juos į šalį, išplūdo pikčiausiais žodžiais 
ir, apnuoginęs kardą, tikino, jog esąs pasiruošęs mirti, jeigu net 
jiems atrodo, jog jis vertas mirties. Nuo to laiko jis nesiliovė jų 
kaltinęs bei kurstęs juos rietis tarpusavy. Kai jau buvo sutarta 
užpulti jį Palatino žaidynėse vidurdienį išeinantį iš vaidinimo, 

paties svarbiausio vaidmens pasiprašė pretorionų kohortos tri- 
būnas Kasijus Cherėjas, iš kurio nepaisydamas jo senyvo am- 
žiaus, Gajus nesiliovė visokiais būdais tyčiotis, pravardžiuo- 
damas jį tai ištižėliu, tai bobišiumi, tai davė jam slaptažodį 
„Priapas“ ar „Venera“, tai atsidėkojant už ką nors jis kišdavo 
bučiuoti ranką, nepadoriai sudėjęs ir šlykščiai ją tiesdamas. 


Prieš jo nužudymą apsireiškė daugybė pranašingų ženklų. 
Olimpijoje Jupiterio statula, kurią jis buvo liepęs nukelti ir per- 
vežti į Romą, staiga taip pratrūko kvatotis, kad net mašinos ėmė 
trūkčioti, o darbininkai dūmė kiek kojos nešė į visas puses. Kaip 
tik tuo metu netikėtai užėjo kažkoks žmogus, vardu Kasijus, ir 
pareiškė neva jam sapne liepta paaukoti Jupiteriui jautį. Kapu- 
joje per kovo idas iš dangaus trenkė žaibas į Kapitolijų, o Ro- 
moje - į Palacijaus rūmų prižiūrėtojo kambarį. Netrūko aiškin- 
tojų, kurie tikino, jog pirmasis pranašingas ženklas lemiąs pavo- 
jų valdovui nuo jo sargybinių, o antrasis - naują didžiulį kraujo 
praliejimą - toks yra buvęs kadaise kaip tik tą pačią dieną. Ast- 
rologas Sula, į kurį jis kreipėsi dėl savo horoskopo, patvirtino, 
jog artėja tikrų tikriausia mirtis. Ir Ancijaus Fortūnos orakulas 
įspėjo jį pasisaugoti Kasijaus. Ta dingstimi jis pasiuntė nužudy- 
ti Kasijų Longiną, kuris tuo metu buvo Azijoje prokonsulu, nė 
nepagalvojęs, jog Cherėjo vardas irgi Kasijus. Nužudymo išva- 
karėse jis susapnavo save stovintį danguje šalia Jupiterio sosto, 
tačiau dievas dešinės kojos nykščiu jį krepštelėjęs ir jis strima- 
galviais nudardėjęs žemėn. Pranašinga buvo ir tai, kas jam atsiti- 
ko netyčia tą pačią žudynių dieną, tik truputėlį anksčiau — 
aukojant jis buvo aptaškytas flamingo“ krauju. Pantomimas 
Mnesteris šoko toje pačioje tragedijoje, kurią kitados vaidino 
tragikas aktorius Neoptolemas žaidynėse, kuriose buvo nužu- 
dytas Makedonijos karalius Pilypas"; o kai mime „Laureolus“?* 
aktorius, išsiropštęs iš griuvėsių, atsikrenkštė krauju, daugelis 
antrosios eilės aktorių" rungčiomis ėmė rodyti savo meną ir visa 
scena patvino krauju. Nakčiai gi buvo rengiamas vaidinimas, ku- 

riame egiptiečiai ir etiopiečiai turėję suvaidinti vaizdelius iš po- 
mirtinio gyvenimo. 


Aštuntą dieną prieš vasario kalendas““, rodos, septintą valandą 
ryto, jis abejojo, ar eiti pusryčių, nes skrandis dar tebebuvo ap- 
sunkęs nuo vakarykščio maisto, pagaliau, draugų įkalbėtas, iš- 
ėjo. Požemio perėjoje, kurią jam teko pereiti, kilmingi iš Azijos 
iškviesti berniukai rengėsi išeiti į sceną. Jis stabtelėjo, norėda- 
mas pasižiūrėti bei juos padrąsinti, ir jeigu pirmasis trupės ak- 
torius nebūtų prasitaręs, jog sušalęs, jis nedelsdamas būtų grį- 
žęs atgal ir vėl tęsęs vaidinimą. Apie tai, kas vyko toliau, sklin- 
da dvejopi gandai. Vieni pasakoja, jog jam užkalbinus berniu- 
kus, išbėgęs iš užnugario Cherėjas, atsivedėjęs smarkiai tvojo 
jam kardu per pakaušį ir perskėlė jį sušukęs: „Dirbk savo 
darbą!“*! Tada antrasis iš sukilusių tribūnų, Kornelijus Sabinas, 
iš priešakio pervėrė jo krūtinę. Kiti gi pasakoja, jog sąmoksli- 
ninkams centurionams išsklaidžius žmonių minią, Sabinas ka- 
riškių papročiu neva paklausęs slaptažodžio, ir Gajui ištarus 
„Jupiteris“, Cherėjas sušukęs: „Še, kas tau priklauso!“, ir, Ga- 
jui pasisukus, užsimojęs perkirto jam žandikaulį. Kai jis parg- 
riuvo traukulių tąsomas ir šaukė, jog dar tebesąs gyvas, kiti pri- 
baigė jį, atvėrę trisdešimt žaizdų - jų visų slaptažodis buvo „Dar 
kartą!“ Kai kas kardą suvarė net ten, apie ką ir kalbėti nepado- 
ru. Vos išgirdę triukšmą pirmieji atskubėjo į pagalbą nešikai su 
kartimis neštuvams nešti, o netrukus ir jo asmens sargybiniai 
germanai. Jie nužudė keletą sąmokslininkų, o drauge su jais ir 
kelis visiškai nekaltus senatorius. 


Gyveno jis dvidešimt devynerius metus, valdė trejus metus, de- 
šimt mėnesių ir aštuonias dienas. Jo kūnas buvo slapčia nuga- 
bentas į Lamijos sodus, o ten laužavietėje pusiau apdegintas ir 
užmestas plona velėna. Vėliau grįžusios iš ištrėmimo seserys jo 
palaikus atkasė, sudegino ir palaidojo. Iki tol tikrai žinoma, jog 
sodų sargams nedavusios ramybės šmėklos, o name, kur jis bu- 

vo nužudytas, negalima buvo nė vienos nakties išmiegoti be bai- 
mės, kol kilus gaisrui tas namas supleškėjo kartu su jo žmona 
Cezonija, kurią centurionas kardu užkapojo, bei dukterimi, kuri 
buvo užtrankyta į sieną. 


Kiekvienas gali spręsti kokie tai buvo laikai iš to, jog pasklidus 
žiniai apie jo nužudymą, žmonės ne išsyk tuo patikėjo: buvo įta- 
riama, jog pats Gajus sugalvojęs ir paleidęs paskalas apie nužu- 
dymą, kad ištirtų, ką apie jį žmonės mano. Sąmokslininkai nė 
nemanė atiduoti valdžios į kieno nors rankas, o senatas taip su- 
tartinai veržėsi į laisvę, jog konsulai pirmą posėdį sušaukė ne 
Julijaus kurijoje, bet Kapitolijuje. Kai kas buvo giliai įsitikinęs, 
jog reikia išdildyti iš atminties visus Cezarius ir sugriauti jų šven- 
tyklas, tačiau visų pirma buvo pastebėta, jog visi Cezariai, ku- 
rių vardas Gajus, žuvo nuo kardo, pradedant tuo, kuris buvo 
nužudytas Cinos laikais. 

1 Klaudijaus Cezario tėvas Druzas iš pradžių buvo vadinamas 
Decimu, o vėliau - Neronu!; gimė iš Livijos, kuri nėščia būda- 
ma ištekėjo už Augusto ir po trijų mėnesių pagimdė Druzą. Dėl 
to kilo įtarimas, jog jis sugyventas su patėviu. Nors ir kaip ten 
būtų buvę, tačiau žmonėse bemat paplito tokia eilutė: „Laimin- 
gieji gimdo trijų mėnesių vaikus“. Druzas, sėdėdamas garbin- 
game kvestoriaus bei pretoriaus krėsle, buvo karvedys retų, 0 
vėliau - germanų kare, ir pats pirmasis iš romėnų karvedžių 
plaukiojo po Šiaurės okeaną; už Reino jis iškasė kanalus laivy- 
bai - tai naujas, milžiniškas darbas; jie ir šiandien tebevadina- 
mi Druzo kanalais. Priešus taip pat ne kartą sumušė ir nugrū- 
do krašto gilumon, į pačias nuošaliausias vietas, be atokvėpio 
juos persekiojo tol, kol barbarės moters šmėkla, kur kas aukštes- 
nė už žmogų, prašnekusi lotyniškai uždraudė nugalėtojui žy- 
giuoti pirmyn. Už tuos savo žygius jis turėjo teisę švęsti ovacijas 
bei gavo triumfo papuošalus, o išsyk po pretūros - konsulatą. 
Vėl leidosi į žygį, tačiau paskutinę išvykimo dieną susirgo“ ir mi- 
rė vasaros karo stovykloje, kuri dėl to buvo pavadinta „Nelem- 
tąja“. Kūną į Romą nešė patys žymiausieji municipalijų bei ko- 

lonijų atstovai, o iš jų perėmė kelyje pasitikusios raštininkų? de- 
kurijos. Buvo palaidotas Marso lauke. Beje, kariuomenė supy- 
lė jo garbei piliakalnį; vėliau kasmet nustatytą dieną kariai jį api- 
bėgdavo, o galų bendruomenės rinkdavosi tą dieną iškilmin- 
goms pamaldoms. Maža to, senatas tarp kitų pagarbos ženklų 
nutarė jo garbei pastatyti Apijaus kelyje marmurinę arką su tro- 
fėjais ir suteikti Germaniko pravardę jam pačiam bei jo palikuo- 
nims. Kalbama, jog karo garbės jis troškęs ne mažiau negu pi- 
lietinės: po pergalės ne kartą iš priešų paveržęs vertingą grobį, 
dar ir germanų vadus vijęsis dažnokai su didžiausia rizika per 
visą kovos lauką ir visada atvirai kalbėjęs apie savo ketinimą, 
jei tik kada nors atsirastų tokia galimybė atkurti senovinę san- 
tvarką —- respubliką. Aš linkęs manyti, jog tik dėl to kai kas 
išdrįso prasitarti, neva jis buvęs Augusto įtartas ir atšauktas iš 
provincijos, o kadangi delsęs - buvęs nunuodytas. Savo ruožtu 
paminėjau tai veikiau dėl to, kad nieko nepraleisčiau, nei kad 
manyčiau, jog tai tiesa ar bent jau panašu į tiesą: juk Augustas, 
jam gyvam esant, jį taip karštai mylėjo, jog visada skyrė įpėdi- 
niu lygiomis teisėmis su savo sūnumis (apie tai kartą senate buvo 
pareiškęs), o jam mirus, taip išgyrė tautos susirinkime, jog net 
ėmė melsti dievus padaryti jaunuosius Cezarius, Gajų ir Lucijų, 
panašius į Druzą, aišku, vildamasis, kad ir jam pačiam kada nors 
jie duosią tokią garbingą mirtį, kokią davė Druzui. Be to, jis su- 
kūrė eiliuotą epitafiją ir išraižė ją ant paminklo, o atsiminimus 
apie jo gyvenimą parašė proza. Iš Antonijos Jaunesniosios jis su- 
silaukė tikrai labai daug vaikų, tačiau jį pergyveno tiktai trys — 
Germanikas, Livilė ir Klaudijus. 


2 Klaudijus gimė Jului Antonijui ir Fabijui Afrikiečiui konsulau- 
jant, per rugpjūčio kalendas* Lukdune, kaip tik tą pačią dieną, 
kai Augustui ten buvo paskirtas aukuras. Pavadintas jis buvo Ti- 
berijumi Klaudijumi Druzu. Veikiai vyresniojo brolio įsūnytas 
į Julijų giminę, jis prisidūrė ir Germaniko pravardę. Jau kūdi- 
kis jis liko be tėvo; beveik visą vaikystę ir jaunystę jį kamavo įvai- 

rios lėtinės ligos. Dėl to buvo taip nusilpęs ir siela, ir kūnu, jog 
net buvo manoma, kad tapęs pilnamečiu? jis būsiąs netinkamas 
nei valstybinėms, nei privačioms pareigoms. Net po to, kai ne- 
bebuvo globojamas, dar ilgą laiką buvo vaikų auklėtojo priežiū- 
roje ir neturėjo savo nuomonės. Jis pats vėliau skundėsi vienoje 
knygelėje, kad auklėtoju tyčia jam paskyrė barbarą, buvusį ker- 
džių, norėdami, kad šis dėl menko nieko kuo žiauriausiai jį baus- 
tų. Vis dar tebebūdamas silpnos sveikatos, gladiatorių rungty- 
nėse (jas drauge su broliu“ surengė tėvo atminimui) jis atsisėdo 
priešakyje, apsisiautęs graikišku apsiaustu su gobtuvu", ko nie- 
kada nėra buvę. Pilnametystės sulaukęs apie vidurnaktį be iškil- 
mingų ceremonijų neštuvais buvo nešte nuneštas į Kapitolijų. 


3 Nuo mažumės nemaža triūso jis įdėjo į laisvuosius menus ir ne 
kartą paskelbė tyrinėjimų vienoje ar kitoje srityje. Tačiau pripaži- 
nimo nesulaukė, tad ir geresnės vilties ateičiai puoselėti negalėjo. 


Motina Antonija vis kalbėdavusi, kad jis - pabaisa, o ne žmo- 
gus ir kad gamta jį tik pradėjusi, bet neužbaigusi. Norėdama 
kam nors prikišti bukaprotiškumą, sakydavo, jog tas esąs kvai- 
lesnis netgi už jos sūnų Klaudijų. Senelė Augusta į jį visada tik 
iš aukšto žiūrėjusi ir užkalbindavusi tik retkarčiais, o pastabas 
jam darydavo paprastai griežtas bei trumpas ir tik raštu arba per 
pasiuntinius. Sesuo Livilė išgirdusi, jog jam lemta kada nors tap- 
ti imperatoriumi, prakeikė tokią lemtį kaip pražūtingą ir nepri- 
tinkančią romėnų tautai. O ką apie jį manė dėdė iš motinos pu- 
sės Augustas, gera ar bloga, suprasite iš mano pateiktų jo laiš- 
kų ištraukų“. 


4 „Brangioji Livija, kaip buvai prašiusi, pasikalbėjau su Tiberijumi 
apie tai, ką mums reikėtų daryti su tavo vaikaičiu Tiberijumi dėl 
tų Marso žaidynių. Mudviejų nuomonės sutapo, jog reikia mums 
vieną kartą susitarti, kokio sprendimo jo atžvilgiu laikysimės. 
Mat, jeigu jis - žmogus pilnavertis, tai nėra ko mums ir svars- 


204 


DIEVIŠKASIS KLAUDIJUS 


tyti - težengia jis žingsnis po žingsnio tuo pačiu keliu, kurį pra- 
mynė jo brolis. Bet jeigu mes jaučiame, kad su juo ne viskas tvar- 
koj ir jeigu jis serga ir kūno, ir dvasios ligomis, tada nereikia su- 
teikti progos nuolat šaipytis ir iš jo, ir iš mūsų žmonėms, kurie 
yra įpratę pasityčioti ir pasismaginti iš tokių dalykų. Jeigu mes 
imsime vertinti kiekvieną jo žingsnį atskirai, negalėdami iš karto 
nuspręsti, tinka jis toms garbingoms pareigoms ar ne, tai mes 
niekada neturėsime ramybės. O šiuo atveju, kai tu klausi pata- 
rimo dėl tų dalykų, ar leisti suruošti jam vaišes žyniams per Mar- 
so žaidynes, ar ne, atsakau: neprieštarauju, jeigu tik jis leisis pa- 
tariamas savo giminaičio Silvano sūnaus, kad neiškrėstų nieko 
tokio, kas galėtų atkreipti dėmesį ir sukelti pašaipą. Man tai vi- 
sai nepatinka, kad jis žiūrėtų cirko žaidynes iš dievams skirto 
guolio; juk įsitaisęs pačioje pirmoje eilėje jis būtų varstomas žiū- 
rovų žvilgsnių. Nėra ko jam ir kopti į Albanų kalną ir apskritai 
Lotynų žaidynių dienomis Romoje būti, nes jeigu jis galįs lydė- 
ti savo brolį į kalną, tai kodėl gi negalįs būti prefektu? Šit kaip 
aš manau, brangioji Livija, taigi dėl viso to mums belieka galu- 
tinai apsispręsti, kad nebesiblaškytume daugiau tarp vilties ir 
baimės. Šią laiško atkarpą galėtum duoti pasiskaityti mūsų An- 
tonijai, žinoma, jeigu norėsi“. O kitame laiške ir vėl: „Jaunąjį 
Tiberijų, kai tavęs nebus, aš kasdien pasikviesiu pietų, nes ne- 
noriu, kad jis pietautų vienas su tuo savo Sulpicijumi Ateno- 
doru; beje, norėtųsi, kad jis apdairiau, būdamas neišsiblaškęs 
išsirinktų sau pavyzdį, kurio elgesį, apsirengimą bei eiseną jis 
galėtų mėgdžioti. Vargšeliui nesiseka visuose rimtuose reikaluo- 
se. Kai jo protas būna įtemptas, paaiškėja, jog išnyra į paviršių 
jo sielos prakilnumas“. Ir trečiame laiške: „Teprasmegčiau skra- 
džiai, brangioji Livija, jeigu nesižavėčiau tavo vaikaičio Tiberi- 
jaus deklamavimu - jis man patiko! Nesuprantu, kaip jis dekla- 
muodamas gali kalbėti taip aiškiai ir pasakyti visa kaip reikiant, 
kai paprastai kalba taip nerišliai“. Savaime suprantama, ką po 
viso šito nusprendė Augustas - paliko jį be nieko, neskirdamas 
jokių kitų, vien žynio augūro pareigas. Net ir įpėdiniu jį įrašė 


205 


PENKTOJI KNYGA 


tik trečios eilės, tarp visai pašalinių, ir paveldėjo jis vos šeštąją 
dalį; beje, ir dovanų gavo tik aštuonis tūkstančius sestercijų ir 
nieko daugiau. 


5 Dėdė Tiberijus, jo prašomas, suteikė tik konsulo garbės ženklus. 
Tačiau, kai jis neatlyždamas kaulijo teisėtų pareigų, dėdė trum- 
pai parašė, jog pasiuntęs jam keturiasdešimt auksinių saturna- 
lijoms bei sigilarijoms. Tik tada, nuvijęs šalin bet kokią viltį, jog 
dar šio to vertas, jis pasišalino poilsio, slapstydamasis tai už- 
miesčio rūmų soduose, tai nuošalioje Kampanijos viloje. Beje, 
jis ir anksčiau buvo žinomas kaip bukaprotis, o dabar, gyvenda- 
mas šalia pačių padugnių, gavo dar ir gėdingą lošėjo kauliukais 
vardą. Tačiau nepaisant viso to, ką jis išdarinėjo, jam nestigo nei 
žmonių dėmesio, nei valstybes pagarbos. 


6 Raitelių luomas dusyk išrinko jį savo globėju, pasiuntinybės va- 
dovu. Vienąsyk, kai reikėjo išprašyti konsulus, kad leistų jiems 
ant savo pečių pernešti Augusto palaikus į Romą, o antrąsyk — 
sutramdžius Sejaną, kai vyko pas tuos pačius konsulus jų pasvei- 
kinti. Net ir kai jis įeidavo į teatrą, paprastai visi atsistodavo, nu- 
simetę nuo togų apsiaustus. Savo ruožtu senatas, norėdamas ne 
eilės tvarka priskirti jį prie Augusto burtais išrinktų žynių, nu- 
tarė: pirmiausia valstybės lėšomis atstatyti jo namą, kuris per 
gaisrą buvo sudegęs, ir suteikti jam teisę balsuoti drauge su bu- 
vusiais konsulais?. Beje, pastarajį nutarimą dėl Klaudijaus 
liguistumo Tiberijus panaikino, pasižadėjęs padengti jo nuosto- 
lius savo lėšomis. Mirdamas jis paliko Klaudijų trečios eilės įpė- 
diniu, paskyręs jam dovanų trečiąją dalį - du milijonus sester- 
cijų. Maža to, pristatė jį kariuomenei, senatui ir romėnų tautai"", 
testamente paminėdamas ir jo vardą šalia kitų giminaičių. 


7 Tiktai valdant sūnėnui Gajui (atėjęs į valdžią jis pradžioje viso- 


kiais būdais gerindamasis siekė gero vardo), Klaudijui buvo pa- 
"tikėtos aukštos pareigos ir du mėnesius abu drauge konsulavo. 


206 


DIEVIŠKASIS KLAUDIJUS 


Atsitiko, jog pirmąkart einant jam į forumą su konsulo valdžios 
ženklu (rykščių ryšuliu), ant jo dešiniojo peties nusileido pro šali 
skrendąs erelis. Po trejų metų burtais jam buvo nulemtas ir ant- 
rasis konsulatas. Keletą kartų vietoj Gajaus jis vadovavo vaidi- 
nimams, o žmonės sveikino, šaukdami tarsi imperatoriaus dė- 
dei, tarsi Germaniko broliui: „Tegu gyvuoja!“ 


8 Toliau jis gyveno apniktas dar didesnių bėdų: jei ateidavo pietų 
ne paskirtą valandą, o kiek vėliau, sau vietą sunkokai susiras- 
davo - tekdavo apeiti ratu visą valgomąjį, o kai pavalgęs užsnūs- 
davo (o tai jam beveik kaskart atsitikdavo), būdavo apmėtomas 
alyvų bei datulių kauliukais, o kartais tarsi pokštaudami jį ža- 
dindavo rykšte ar rimbu juokdariai, kurie taip pat mėgo jam 
knarkiančiam ant rankų užmauti sandalus, kad staiga pakirdęs 
iš miego apsitrintų jais veidą. 


9 Neaplenkė jo ir tikri pavojai. Pirmiausia paties konsulato dėka 
jis vos neprarado tarnybos, nes pernelyg vangiai rūpinosi sutvar- 
kyti ir pastatyti į vietą Cezario brolių - Nerono bei Druzo - sta- 
tulas. Po to jam tolydžio drumstė ramybę įvairūs pašalinių ir net 
namiškių skundai. Kai buvo atskleistas Lepido ir Getuliko są- 
mokslas, jis drauge su kitais legatais buvo pasiųstas į Germani- 
ją pasveikinti imperatoriaus ir ten patyrė pavojų gyvybei, nes 
Gajus netvėrė pykčiu ir šėlo, kam pas jį tyčia buvo atsiųstas dė- 
dė, tarsi pas reikalingą priežiūros berniuką. Žmonės pradėjo 
kalbėti, jog kaip atvyko kelionės drabužiais, taip ir buvo stačia 
galva įmestas į upę. Nuo to laiko jis visada atiduodavo balsą pats 
paskutinis iš buvusių konsulų, kadangi netekęs šlovės jis būda- 
vo klausinėjamas po visų kitų. Buvo gautas skundas dėl padirbto 
testamento, kuriame buvęs ir jo parašas. Galiausiai jis buvo pri- 
verstas sumokėti aštuonis milijonus sestercijų už naują žynio vie- 
tą. Negalėdamas sudurti galo su galu, jis neįstengė sugrąžinti 
valstybės iždui savo paskolos, tad iždo prefektų ediktu buvo pa- 
siūlyta parduoti jo turtą iš varžytinių ipotekos teisėmis. 

Šitaip nugyvenęs didžiąją savo amžiaus dalį, penkiasdešimtai- 
siais gyvenimo metais gavo imperatoriaus valdžią, tiesą sakant, 
gan keistu būdu. Kai rezgantys pinkles Gajaus kariai liepė mi- 
niai pasitraukti tolyn, tarsi imperatorius trokštąs pabūti vienas, 
ir Klaudijus buvo nustumtas drauge su kitais. Jis užsidarė Her- 
mio vardu pavadintame kambaryje. Netrukus, išgąsdintas žudy- 
nių šurmulio, įpuolė į šalimais esančią Saulės galeriją" ir pasi- 
slėpė tarp užtrauktų ant durų užuolaidų. Atsitiktinai pro šalį bė- 
gęs kažkoks karys pastebėjo jo kojas ir panoro sužinoti, kas čia 
toks. Kai jį atpažino, iš baimės puolė prieš jį ant kelių ir ištrau- 
kęs pasveikino kaip imperatorių. Iš čia karys jį nusivedė pas savo 
sėbrus, kurie šlaistėsi šen bei ten siautėdami, nes nežinojo, ką 
veikti. Jie pasodino Klaudijų ant neštuvų ir kadangi nešikai buvo 
išbėgioję, pasikeisdami nunešė jį į stovyklą, nuliūdusį ir tirtan- 
tį iš baimės; net pakelėje sutikta minia jo gailėjosi, tarsi tempia- 
mo į bausmės vietą visiškai nekalto. Pasitraukęs už pylimo per- 
nakvojo karių saugomas, puoselėdamas šiokią tokią viltį, tačiau 
būgštaudamas dėl ateities. Mat konsulai drauge su senatu ir 
miesto kohortomis jau buvo užėmę Kapitolijų, tvirtai pasiryžę 
paskelbti visuotinę laisvę. Liaudies tribūno buvo pakviestas į ku- 
riją pasitarti ir jis pats, tačiau atsakė, jog esąs sulaikytas jėga ir 
prievarta. Kitą dieną, kai senatui jau buvo įgrisę ginčai, kilę dėl 
skirtingų nuomonių, ir jis delsė vykdyti savo ketinimus, minia, 
ratu apstojusi senatą, primygtinai reikalavo vieno valdytojo ir 
jau minėjo jo vardą. Tada jis ginkluotų karių susirinkime savo 
vardu prisaikdino karius, pažadėdamas kiekvienam po penkio- 
lika tūkstančių sestercijų. Jis buvo pirmasis iš Cezarių, karių pa- 
sitikėjimą įgijęs už pinigus. 


Įsitvirtinęs valdžioje, jis visų pirma pasistengė išdildyti iš savo 
atminties tas dvi dienas, kada buvo suabejota, ar nepakeitus 
valstybinės santvarkos, o visa, kas buvo pasakyta ir padaryta tuo 
metu, nutarė užmiršti visiems laikams. Nutarė ir ištęsėjo: buvo 
nužudyta vos keletas tribūnų bei centurionų, sąmokslo prieš Ga- 

jų dalyvių, tik dėl to, kad jie, kaip paaiškėjo, reikalavo jį patį 
nužudyti. Nuo tų dalykų jis nukreipė savo žvilgsnį į pagarbos 
duoklę giminaičiams. Augusto vardas!* jam tapo pati švenčiau- 
sia ir pati mėgstamiausia priesaika. Savo senelei Livijai jis su- 
teikė dievišką pagarbą ir paskyrė cirko procesijai karietą, pa- 
našią į Augusto, ketvertu dramblių pakinkytą. Tėvams paskyrė 
visos liaudies aukojimus mirusiųjų garbei, be to, dar kasmeti- 
nes cirko žaidynes tėvo gimtadienio proga, o motinai - dviratę 
lenktynių karietą cirkui ir Augustos vardą, kurio gyva būdama 
nepripažino. Brolio atminimą jis garbindavo kiekviena proga, 
o Neapolyje varžybų metu pastatė jo garbei dar ir graikišką ko- 
mediją ir teisėjų nutarimu brolį pats apvainikavo. Net ir Marko 
Antonijaus neaplenkė nepagerbęs ir nepaminėjęs geru žodžiu, 
teigdamas kartą edikte, jog tėvo Druzo gimtadienį jis trokštąs 
atšvęsti iškilmingai, juolab kad šis sutampa ir su senelio Anto- 
nijaus gimtadieniu. Tiberijui jis pastatė šalia Pompėjaus teatro 
marmurinę arką, senato kadaise žadėtą, bet neištesėtą. Nors ir 
visus Gajaus nutarimus jis panaikino, tačiau jo žūties kaip ir sa- 
vo atėjimo į valdžią dieną uždraudė švęsti. 


Nors ir išaukštintas, tačiau buvo kuklus tarsi paprastas pilietis. 
Imperatoriaus vardo“ jis atsisakė; taigi panickino labai didelę 
pagarbą. Dukters sužieduotuves ir vaikaičio gimimą atšventė.su 
apeigomis be triukšmo vien tarp šeimos narių. Nė vieno trem- 
tinio nesugrąžino be senato pritarimo. Jis melste meldė tarsi ma- 
lonės, kad jam būtų leista įsivesti drauge su savimi į kuriją pre- 
torionų prefektą arba karių tribūnus ir kad būtų patvirtinti jo 
prokuratorių"“ teismo nuosprendžiai. Dėl turgų atidarymo tei- 
sės net savo dvaruose jis atsiklausė konsulų. Prie valdžios parei- 
gūnų jis sėdėdavo teismuose kaip paprastas patarėjas. Sureng- 
tose žaidynėse jis sėdėdavo drauge su visa minia ir sveikindavo 
dalyvius šūksniais bei plojimais. Kartą teisme prisiartinusių prie 
jo liaudies tribūnų jis atsiprašė, jog dėl vietos stokos jis privers- 
tas išklausyti juos stovinčius. 

Dėl viso šito per trumpą laiką jis pelnė didelę meilę ir prie- 
raišumą. Pasklidus žiniai, kad jis pakliuvo į pasalą ir žuvo (tuo 
metu buvo išvykęs į Ostiją), didžiai susijaudinę žmonės apibė- 
rė šiurpiais prakeiksmais ir karius tarsi išdavikus, ir senatorius 
tarsi žmogžudžius, ir nesiliovė tol, kol valdžios pareigūnai neiš- 
vedė į tribūną iš pradžių vieno kito, o veikiai ir daugiau žmo- 
nių, galinčių patvirtinti, jog Klaudijus gyvas ir sveikas ir jau par- 
vyksta Romon. 


Visiškai išvengti pasikėsinimų jis negalėjo: nedavė jam ramybės 
ir pavieniai asmenys, ir grupuotės, o galiausiai ir pilietinis karas. 
Vienas žmogus iš plebėjų per patį vidurnaktį buvo sučiuptas šalia 
jo miegamojo su durklu; gatvėje buvo užklupti du raitelių Iuo- 
mo piliečiai: vieno rankose buvusi lazda su geležiniu antgaliu, o 
antrojo - medžioklinis peilis. Vienas jo tykojo prie išėjimo iš te- 
atro, o antrasis ketino užpulti jį aukojantį prie Marso šventyk- 
los. Taip pat susimokė prieš jį oratorių Poliono bei Mesalos vai- 
kaičiai Galas Azinijus ir Statilijus Korvinas, priėmę į savo tarpą 
labai daug jo paties atleistinių bei vergų. Pilietinį karą sukėlė 
Dalmatijos pasiuntinys Furijus Kamilas Skribonijus, bet po ke- 
turių dienų buvo nugalėtas legionų, kuriuos stebuklas privertė 
atgailauti dėl priesaikos sulaužymo. Gal atsitiktinai, o gal dievų 
valia, kai jiems buvo įsakyta žygiuoti pas naują imperatorių į pa- 
galbą, jie niekaip negalėjo nei savo erelių" apvainikuoti, nei 
išrauti iš žemės ir pajudinti iš vietos savo kovos vėliavų. 


Be ankstesniojo konsulato, konsulu jis buvo keturis kartus: pir- 
mąjį ir antrąjį - iš eilės, o kitus du - kas ketveri metai; paskuti- 
nysis jo konsulatas truko pusę metų, o visi kiti - po du mėnesius, 
beje, trečiąkart konsulavo pakeisdamas savo mirusį kolegą - tai 
nauja naujo valdovo tvarka. Teismui kuo kruopščiausiai vado- 
vavo ir konsulaudamas, ir neidamas šių garbingų pareigų, ir net 
švęsdamas savo bei šeimos narių iškilmingas šventes, o kartais 
net senovinių bei religinių švenčių dienomis. Ne visada jis lai- 

kydavosi įstatymų. Daugeliu atvejų, jei susidarydavo koks įspū- 
dis nagrinėjant bylas, vadovaudamasis gerumu ir teisingumu, 
nustatydavo griežtumo ar atlaidumo ribas. Tiems, kurie civili- 
niame teisme pralošdavo bylą dėl pernelyg griežtų reikalavimų, 
jis leisdavo atnaujinti ieškinį, o nutvėręs sunkiai nusikaltusį, 
sulaužydavo įstatymuose numatytą bausmę - pasmerkdavo žvė- 
rims sudraskyti. 


Nagrinėjant ir sprendžiant bylas, jo nuotaika nepaprastai kai- 
taliodavosi: tai būdavo apdairus ir įžvalgus, kartais - išsiblaškęs 
ir ūmus, o retkarčiais - paikas iki pamišimo. Tikrindamas tei- 
sėjų dekurijų sąrašus, jis be reikalo atleido vieną teisėją, kuris 
kaip šeimos tėvas!“ galėjo gauti atostogų, tačiau jomis nepasi- 
naudojo. Jis pareiškė, jog atleidžiąs teisėją dėl to, kad šis neva 
mėgstąs bylinėtis. Kitam teisėjui skundžiantis, jog jo asmeninę 
bylą dera nagrinėti paprastame, o ne imperatoriaus teisme (juk 
priešininkai užsipuolė jį asmeniškai), Klaudijus tučtuojau pri- 
vertė apsiginti jo akivaizdoje, kad jo laimėta asmeninė byla bū- 
tų švarus įrodymas, kaip teisingai jis gins ir svetimus reikalus. 
Vienai moteriai, kuri nepripažino savo sūnaus (beje, abi pusės 
negalėjo pateikti įtikinančių dokumentų), Klaudijus liepė tekėti 
už to jaunuolio ir laimėjo: ji sutiko, kad tai jos sūnus. Vienai ša- 
liai neatvykus į teismą, jis neatidėdavo bylos, bet labai lengvai 
ją išspręsdavo tos šalies nenaudai, nesigilindamas, ar neatvyki- 
mo priežastis svarbi, ar nesvarbi''. Kartą, kai teisme kažkas su- 
šuko, jog už suklastojimą reikią kapoti rankas, jis liepė tučtuo- 
jau pakviesti budelį su peiliu ir mėsininko stalu. Kitą kartą, kai 
buvo kalbama apie pilietybę ir gynėjai ėmė tuščiai ginčytis, kaip 
atsakovui derėtų gintis teisme, apsivilkus togą ar graikišką 
apsiaustą!, - jis, norėdamas pasirodyti esąs bešališkas, liepė 
dažnai kaitalioti apsiaustus, destis kas kalba - kaltintojas ar gy- 
nėjas. Sakoma, jog apie vieną bylą jis taip yra atsiliepęs raštu: 
„Ivertindamas jų pasisakymus, aš manau, jog jie išklojo visą 
tiesą“. Dėl viso šito taip krito jo vertė, jog visur, net viešai, im- 

ta jį niekinti. Kažkas, atsiprašinėdamas jį dėl liudininko, kuris 
gavęs kvietimą neatvyko iš provincijos, ilgai kalbėjo, jog jis nie- 
kaip negalėjo atvykti, tačiau nepasakė, dėl ko negalėjo; ir tik po 
ilgos apklausos pasakė: „Jis mirė, - manau, jog priežastis svar- 
bi - juk galėjo mirti!“ Kitas, karštai dėkodamas Klaudijui už tai, 
kad jam leido gintis, pridūrė: „Beje, paprastai taip juk ir būna!“ 
Aš ne kartą girdėjau senolius kalbančius, kad jo advokatai buvo 
įpratę piktnaudžiauti jo kantrybe. Pakilusį nuo teismo krėslo jie 
ne tik šaukdavo sėstis atgal, bet ir sulaikydavo įsitvėrę togos, o 
kartais - kojos. Ir niekam nekelia nusistebėjimo, jeigu kažko- 
kiam besibylinėjančiam graikui ginčo metu išsprūsdavo: „Maža 
to, jog esi senas, bet dar ir kvailas!“ Puikiai žinoma, kaip vieną 
romėnų raitelį nepajėgūs mylėti jo priešai susimokę apšmeižė, 
neva jis paleistuvavęs su moterimi, ir apkaltino. Pamatęs, jog liu- 
dyti prieš jį kviečiamos ir išklausomos samdytos kekšės, įpykęs 
šoko plūsti Klaudijų, prikišdamas didelį jo kvailumą ir grubu- 
mą, be to, jis sviedė jam į veidą rašikliu bei lentelėmis, kurias 
rankoj turėjo ir smarkiai nubrozdino skruostą. 


Buvo jis ir cenzorius, mat tų pareigų po cenzorių Plako ir Pau- 
liaus ilgą laiką niekas neturėjo, bet čia jis buvo irgi nepastovus: 
turėjo įvairių sumanymų ir visokiais būdais juos įgyvendino. Jis 
paleido vieną jaunuolį, nenuplėšęs jam šlovės (o jis buvo tikras 
begėdis), kadangi jo tėvas tvirtino, jog tai pats padoriausias jau- 
nuolis ir turi savo cenzorių. Kitą pagarsėjusį sąvadautoją ir pa- 
leistuvį tik įspėjo arba šiek tiek pažaboti savo aistrą, juk dar tik 
pirmoji jaunystė, arba būti bent kiek atsargesniam pridurdamas: 
„O kuriems galams aš turėčiau žinoti, kas tavo meilužė?“ Kai pi- 
liečių prašomas jis nutrynė vienam piliečiui jo, Klaudijaus, įrašy- 
tą pastabą, pridūrė: „O pėdsakas vis dėlto tepasilieka!“ Graiki- 
jos provincijos valdytoją, šaunų vyrą, jis ne tik išbraukė iš teisėjų 
sąrašų, bet net atėmė iš jo romėnų pilietybę vien dėl to, kad jis 
nemokėjo lotynų kalbos, nes duoti savo gyvenimo ataskaitą 
kiekvienam buvo leista tik jo paties kalba be jokios gynėjo pagal- 

bos, taigi kiekvienam teko verstis taip, kaip jis pats sugebėjo. Pa- 
peikimų nuo jo gavo daugelis, kai kurie visai to nesitikėdami, dėl 
iki šiol dar negirdėtų priežasčių, kaip antai: vieniems kliuvo dėl 
to, kad be jo žinios ir leidimo jie buvo išvykę iš Italijos, o vienam 
dar ir dėl to, kad jis buvo karaliaus palydovas provincijoje. Beje, 
jis dar priminė, jog protėvių laikais net Rabirijus Postumas buvo 
patrauktas teismo atsakomybėn už romėnų tautos didybės įžei- 
dimą, mat jis lydėjęs į Aleksandriją karalių Ptolemėją, nes norė- 
jo atsiimti iš jo skolą. Jis pabandė ir dar daugiau žmonių bausti, 
tačiau dėl didelio jo tardytojų abejingumo, tik dar didesnei jo 
paties gėdai, beveik visi įtartieji buvo pripažinti nekaltais. Visi, 
kuriems buvo prikišta, jog jie - viengungiai, bevaikiai ar skur- 
džiai, jie įrodė jog yra vedę, turintys vaikų tėvai ir gan turtingi, o 
tas, apie kurį kalbėjo, neva jis kardu norėjęs nusižudyti, atmetęs 
drabužius parodė sveikut sveikutėlį'" kūną. Jo cenzoriavimo me- 
tu buvo dar ir tokių įsimintinų įvykių: pavyzdžiui, sidabrinę, 
meistriškai nukaltą karietą, išstatytą pardavimui sigilarijose“, jis 
įsakė nupirkti ir jo akivaizdoje sukapoti. Sykį per vieną dieną jis 
išleido dvidešimt ediktų, iš jų reikia įsidėmėti du: vienu jis ska- 
tino kruopščiai išdervuoti statines gausiam vynuogių derliui, o 
kitu - jog nuo gyvatės įkandimo nėra nicko geresnio, kaip tiso 
medžio sultys. 


Į žygį leidosi tik vieną kartą, ir tas žygis buvo nereikšmingas. Kai 
senatas jį apdovanojo vien triumfo garbės ženklais, jis, pama- 
nęs, jog tai pernelyg menka garbė jo imperatoriškajai didybei, 
panoro žūtbūt patirti tikrojo triumfo šlovę. Jis apsistojo ties Bri- 
tanija, kurios po dieviškojo Julijaus niekas nemėgino užkariauti 
ir kuri tuo metu kėlė triukšmą dėl to, kad romėnai nebuvo su- 
grąžinę jų perbėgėlių. Ten jis išplaukė iš Ostijos, įsisiautėjus 
audringiems šiaurės vakarų vėjams“!, ir du kartus vos nenusken- 
do: pirmą sykį - netoli Ligurijos krantų, o antrą - prie Stechadų 
salų??. Todėl nuo Masilijos iki pat Gezoriako“ jis keliavo sau- 
suma, po to persikėlė ir be jokio mūšio bei kraujo praliejimo tik 

per keletą dienų pavergė dalį salos. Šeštą mėnesį po išžygiavimo 
jis grįžo į Romą ir su didžiausiomis iškilmėmis atšventė triumfą. 
Jo pasižiūrėti jam leidus suplaukė ne tik provincijų vietininkai, 
bet net ir kai kurie tremtiniai. Ant savo Palacijano rūmų stogo 
jis tarp kitų paimtų iš priešų trofėjų šalia piliečių vainiko pri- 
kalė dar ir laivyno vainiką?* - ženklą, kad jis perplaukė okeaną 
ir tarsi jį užkariavo. Jo karietą lydėjo žmonos Mesalinos dvira- 
tė karieta. Jiems įkandin sekė ir tie, kurie tame pačiame kare 
buvo gavę triumfo garbės ženklus, tačiau visi pėsčiomis, apsi- 
siautę senatorių togomis, tik Markas Krasas Frugis jojo ant iš- 
puošto žirgo, vilkėdamas palmių šakomis išsiuvinėtą tuniką, mat 
tokią garbę jis pelnė jau antrą sykį. 


Rūpestis, kaip aprūpinti Romą duona, nedavęs jam ramybės nei 
dieną, nei naktį. Kai Emilijaus priemiestyje kilo gaisras ir ilgokai 
užsitęsė, jis dvi naktis nakvojo Romos diribitorijume?, o kadan- 
gi neužteko nei karių, nei vergų, jis, pasistatęs prieš save impera- 
toriaus kasą, pintinę su pinigais, per seniūnus sušaukė žmones iš 
visų gatvių ir paragino stoti į pagalbą, žadėdamas atsakančiai at- 
lyginti kiekvienam už darbą. Kai aprūpinimas maistu dėl kelių 
nederliaus metų darėsi vis sunkesnis, sykį vidury aikštės apsupu- 
si jį minia taip išplūdo ir net duonos plutomis apmėtė, kad vos 
ne vos ir tik pro užpakalines duris jam pavyko pasprukti į Palaci- 
jų. Nuo to laiko net ir žiemą be perstojo imta tiekti maistą. Ir 
pirkliams jis garantavo pelną, visus nuostolius prisiimdamas sau, 
jeigu dėl audrų tektų kam nors juos patirti; statantiems prekinius 
laivus susitardamas su kiekvienu jis suteikė daugiau privilegijų. 


Piliečius atleido nuo Papijaus-Popėjaus įstatymo“, lotynams su- 
teikė pilietines, o moterims - keturių vaikų teises??. Tie nutari- 


mai dar ir šiandien tebegalioja. 


Didelių pastatų pastatė ne tiek daug, bet reikalingų. Svarbiau- 
si iš jų - Gajaus pradėtas vandentiekis, taip pat nutekamasis 

griovys nuo Fucino ežero į Ostijos uostą. Beje, jis puikiai žino- 
jo, kad pirmąjį iš šių dviejų darbų buvo uždraudęs Augustas, 
marsų atkakliai prašomas, o antrasis beveik niekada neišėjo iš 
dieviškojo Julijaus galvos, tačiau dėl sunkumų buvo nebaigtas. 
Jis nuvedė į miestą vandenį Klaudijaus vandentiekiu iš gausių 
ir vėsių šaltinių, kurių vienas pavadintas Ceruliškuoju, kitas — 
Kurcijaus, o trečias - Albudigno, taip pat ir akmeninėmis arko- 
mis iš Tiberio intako Anieno ir paskirstė jį į daugelį labai puoš- 
nių baseinų. Iš Fucino jis tikėjosi tiek pat pelno kaip garbės, mat 
kai kas pasižadėjo savo lėšomis nuleisti jo vandenį, jeigu už tai 
gautų nusausintus laukus. Kai kur prakasus kalną, kitur jį pra- 
kirtus, jis vargais negalais baigė trijų mylių ilgio kanalą. Tris- 
dešimt tūkstančių žmonių triūsė prie jo be atvangos vienuolika 
metų. Ostijos uostą jis pastatė sukasęs iš dešiniojo ir kairiojo šo- 
no pylimą. Prie pat įėjimo, pačioje jūros gelmėje, jis sukrovė mo- 
lą, o kad jis būtų tvirtesnis ir nepajudėtų iš vietos, prieš tai nu- 
gramzdino laivą, kuriuo iš Egipto buvo atplukdytas didžiulis 
obeliskas*. Ant laivo priguldė daugybę rąstų, o ant jų surentė 
labai aukštą bokštą pagal aleksandriškio Faro pavyzdį, kad nak- 
timis matydami šviesą laivai nenukryptų iš kelio. 


Dovanas dalydavo žmonėms dažnokai. Reginių taip pat surengė 
be galo daug ir prašmatnių, ir ne tik žinomų tose pačiose vieto- 
se, bet sugalvojo ir naujų; atnaujino senus ir rodė ten, kur nie- 
kas kitas anksčiau nebuvo rodęs. Šventinant Pompėjaus teatrą, 
kurį atstatė po gaisro, jis pradėjo žaidimus tiesiog tribūnoje, 
orchestros viduryje; pasimeldęs jis nusileido iš aukštesniosios 
šventyklos, eidamas per žiūrovų eiles visiems sėdint ir tylint. 
Atšventė jis ir šimtmetinius žaidimus ta dingstimi, neva Augus- 
tas surengė juos prieš laiką, nesulaukęs tinkamo meto, nors savo 
„Istorijoje“ jis pats sako, kad Augustas po ilgos pertraukos nu- 
statė jų tikslią datą, kuo tiksliausiai apskaičiavęs visus prabėgu- 
sius metus. Buvo dėl to juoko iš šauklio, mat jis pagal paprotį 
iškilmingai pakvietė į žaidimus, kurių niekas, kaip jis sakė, iki 

tol nebuvo regėjęs ir niekada daugiau neregėsiąs. O vis dėlto at- 
sirado dar žmonių, kurie buvo tai matę, tarp jų ir keletas akto- 
rių, kurie kaip ir tada pasirodė scenoje. Cirko žaidynes rengdavo 
dažnai ir net Vatikane“, kartais po kiekvienų penkių lenktynių 
ratų parodydavo ir žvėris. Didijį cirką jis išgražino marmurinė- 
mis užtvaromis ir paauksuotais posūkio stulpais: ir vieni, ir kiti 
anksčiau buvo iš tufo arba medžio. Nurodė ir vietas senato- 
riams, kurie iki tol paprastai su visais drauge sėdėdavo. Čia, be 
kvadrigų lenktynių, jis parodė ir Trojos žaidimus, ir afrikiečius, 
ir pulką pretorionų raitelių, vadovaujamą tribūnų bei paties pre- 
fekto. Be to, jis išvedė dar ir tesaliečius raitelius““, kurie gainiojo 
laukinius jaučius po visą cirką, užšokdavo ant nuilsusių ir čiupę 
už ragų parblokšdavo juos ant žemės. 


Gladiatorių rungtynes rodė daugybę kartų ir daugelyje vietų. 
Per savo metines rengė jas pretorionų stovykloje, tačiau be žvė- 
rių bei deramo iškilmingumo, o septose - su visa programa ir 
įprastu būdu. Ten pat buvo rodomas naujas, trumpas, vos kelias 
dienas trunkantis vaidinimas, kurį jis pavadino „Užkandžiu““', 
mat ketindamas jį pirmąsyk parodyti išleido ediktą, jog kviečiąs 
žmones į tarsi netikėtas ir ne visiškai paruoštas vaišes. Per jokį 
kitą vaidinimą jis nebūdavo toks paprastas ir taip gerai nusitei- 
kęs kaip per šį. Net kai nugalėtojams būdavo dalijamos auksi- 
nės monetos, jis, ištiesęs kairiąją ranką, drauge su minia balsu 
ir pirštais jas skaičiuodavo. Dažnai paragindamas ir paprašyda- 
mas, jis kviesdavo žmones linksmintis, tolydžio vadindamas juos 
šeimininkais ir įsileisdamas protarpiais į kvailokus lėkštus pokš- 
tus; antai, reikalaujantiems gladiatoriui Palumbui „laukiniam 
balandžiui" laisvės, jis pasižadėjo ją duoti, jeigu tik jį kas pagaus. 
Kitas pokštas, taip pat lėkštokas, nors, tiesą sakant, šmaikštus 
ir savo vietoje. Kartą vienam gladiatoriui, kuris lenktyniavo 
važiuotas, prašant keturiems jo sūnums, jis teikėsi padovanoti 
rapyrą, karštai pritariant visiems žiūrovams. Po to jis pakabino 
lentelę su užrašu, nurodydamas žmonėms, koks tai privalumas 

turėti vaikų, jeigu jie yra net ir gladiatoriaus gynėjai ir užtarė- 
jai. Marso lauke jis surengė vaidinimą karo tema apie miesto už- 
kariavimą ir apiplėšimą bei Britanijos karalių pasidavimą, o pats 
sėdėjo priekyje su karvedžio apsiaustu. Net ir prieš nuleisdamas 
Fucino ežerą jis surengė jame jūros mūšį, o kai jūrininkai sušu- 
ko: „Sveikas, imperatoriau! Tave sveikina einą mirti“, jis atsa- 
kė: „Sveiki ir jūs!“*? Po šių žodžių tarsi paleisti niekas nenorėjo 
kautis. Ilgokai Klaudijus dvejojęs, ar nesusidorojus su jais ug- 
nimi ir kardu, pagaliau pašoko nuo savo sėdynės ir šlykščiai svir- 
duliuodamas leidosi pakrantėmis aplink ežerą, tai grasindamas, 
tai ragindamas tol, kol privertė juos vėl stoti į mūšį. Šiose kau- 
tynėse susirėmė ir Sicilijos bei Rodo laivynai, abu turintys po 
dvylika triremų. Kovos signalą davė sraigės ragu sidabrinis tri- 
tonas, kuris su mašinos pagalba išniro iš vidurio ežero. 


Tvarkydamas iškilmingas apeigas, piliečių bei karo papročius, 
atsižvelgdamas į visų luomų padėtį jis tiek namie, tiek už durų, 
tai yra, tiek Romoje, tiek ir provincijose padarė daug pakeitimų: 
arba visa tai pataisė, arba grąžino tai, kas buvo užmiršta, arba 
net įvedė naujovių. Siūlydamas priimti naujus narius į žynių ko- 
legijas jis nė vieno vardo neištarė neprisiekęs; rūpestingai žiūrė- 
davo, kad kiekvieną kartą Romoje sudrebėjus žemei, pretorius 
sušaukęs susirinkimą paskelbtų nedarbo dienas, o pamačius virš 
miesto arba virš Kapitolijaus nelaimę lemiantį paukštį, turįs būti 
rengiamas maldavimas, kuriam kaip vyriausias pontifikas jis pats 
vadovautų iš rostrų, pašalinęs minią patarnautojų ir vergų. 


Ankstesnį laivybos skirstymą į žiemos ir vasaros sezonus jis pa- 
naikino. Bylos dėl įgaliojimų anksčiau kasmet būdavo patikimos 
spręsti atsakingiems valdžios pareigūnams ir tiktai Romoje jis to- 
kias bylas patikėjo ilgam laikui net provincijų valdininkams. Jis 
panaikino prie Papijaus-Popėjaus įstatymo pridurtą Cezario Ti- 
berijaus straipsnį apie tai, jog šešių dešimčių sulaukusios jau ne- 
begalinčios gimdyti. Jis neatšaukiamai patvirtino, kad konsulai 

paskirtų globėjus be cilės ir dar kad valdžios atstovo išvarytieji 
iš provincijų nebūtų įsileidžiami į Romą, taip pat ir į Italija, o pats 
išrado naują trėmimo būdą - kai kam uždraudė išvykti iš Romos 
už trečiojo akmens. Kurijoje ketindamas kalbėti apie itin svar- 
bius reikalus sėsdavosi vidurin tarp dviejų konsulų arba ant že- 
mo liaudies tribūno suolo. Atostogų, dėl kurių paprastai būda- 
vo kreipiamasi į senatą, jis ėmė leisti pats savo nuožiūra. 


Konsulų garbės ženklus jis teikė net antros eilės provincijų vie- 
tininkams. Atsisakiusiems garbingo senatoriaus vardo jis atėmė 
ir raitelio vardą. Nepaisant to, jog pradžioje jis buvo pasiryžęs 
rinkti į senatą tik tuos, kurių protėviai buvo Romos piliečiai, 
tačiau kartą togą su plačiais purpuriniais apvadais jis paskyrė 
atleistinio sūnui“", bet su salyga, kad prieš ja apsivilkdamas jis 
būtų įsūnytas romėnų raitelio. Norėdamas išvengti priekaištų, 
jis, užbėgdamas už akių, pareiškė, jog ir jo giminės pradininkas 
cenzorius Apijus Cekas rinko į senata atleistinių vaikus, bet jis 
nežinojo, jog Apijaus laikais ir net šiek tiek vėliau atleistiniais 
buvo vadinami ne tie, kurie buvo paleisti i laisvę. o ju vaikai, jau 
gimę laisvi. Kvestorių kolegija, užuot tiesusi kelius, turėjo jo pa- 
vedimu rengti gladiatoriu rungtynes, o atėmęs iš jos Ostijos bei 
Galijos provincijas, jis vėl įpareigojo ta kolegija rūpintis Satur- 
no šventyklos iždu. Tas pareigas iki to laiko ėjo pretoriai arba, 
kaip ir dabar, buvę pretoriai. 


Triumfo garbės ženklais apdovanojo savo dukters sužadėtinį 
Silaną, tuo metu dar paauglį, o vyresniojo amžiaus žmonėms 
taip dosniai ir tokia lengva ranka juos žėrė, jog išliko laiškas, ra- 
šytas visų legionų vardu, su prašymu Ilegatams, buvusiems kon- 
sulams, gavusiems kariuomenę išsyk įteikti ir triumfo garbės 
ženklus, kad jie neieškotų kokios nors dingsties kariauti. Aukui 
Plaucijui jis net ovacijas paskyrė, o kai šis įžengė i Romą, Klaudi- 
jus išėjo jo pasitikti ir palydėjo į Kapitolijų, o iš čia jis grįžo eida- 
mas anam iš kairės“. Kai Gabinijus Sekundus nugalėjo germanų 
gentį chaukus, Klaudijus leido jam vadintis pravarde Chaukas. 

Raitelių karo tarnybą jis taip patvarkė, kad jie iš pat pradžių 
gautų kohortą, po to - kavalerijos būrį, ir galiausiai - legioną. 
Nustatė jiems algas, be to, įvedė ir tariamąją karo tarnybą, va- 
dinamą „liktine“, kurią galima buvo atlikti neakivaizdžiai - užte- 
ko tik įsirašyti savo vardą. Kariams senato nutarimu uždraudė 
sveikinti senatorius jų namuose. Jis atėmė turtą tų atleistinių, 
kurie dangstėsi romėnų raitelių vardu tuos, kuriais patronai 
skundėsi, jog jie nedėkingi, jis sugrąžino atgal į vergiją; juos 
užtarusiems nebeleido daugiau ieškoti teisybės dėl jų pačių at- 
leistinių. Kadangi kai kam buvo koktu gydyti sergančius ir 
išsekusius vergus, tad imdavo ir išmesdavo juos į Eskulapo 
salą - jis visus tuos išmestuosius paskelbė laisvais, taigi jiems ne- 
beprivalu buvo grįžti pas savo šeimininkus, aišku, jeigu pasveik- 
davo. Jei kas, užuot išmetęs, verčiau norėjo vergą nužudyti, tas 
buvo laikomas kaltu dėl nužudymo. Keliautojus ediktu įspėjo po 
Italijos miestus vaikščioti tik pėsčiomis arba būti nešamais kė- 
de ar neštuvais. Puteoliuose ir Ostijoje jis išdėstė po kohortą ap- 
saugai nuo gaisrų. 


Svetimšaliams jis uždraudė savintis romėnų vardus, bent jau gi- 
minės. Pasisavinusius romėnų pilietybę, jis užkapodavo Eskvi- 
lino“? lauke. Achajos ir Makedonijos provincijas, kurias Tiberi- 
jus pats buvo pradėjęs valdyti, jis sugrąžino senatui. Likiečiams 
dėl pragaištingų jų tarpusavio vaidų atėmė laisvę; rodiečiams, 
priešingai, kadangi jie gailėjosi senų savo kalčių, ją sugrąžino. 
Iliono gyventojus, tarsi romėnų genties pradininkus, jis visiems 
laikams atleido nuo duoklių, mat perskaitė seną graikiškai ra- 
šytą laišką, kuriame senatas ir romėnų tauta siūlo karaliui Se- 
Ieukui savo draugystę ir sąjungą tik tuo atveju, jeigu jis galėtų 
atleisti jų giminaičius ilioniečius nuo bet kokių rinkliavų. Judė- 
jus, kurie šurmuliavo Kristui““ be paliovos juos skatinant, išvarė 
iš Romos. Germanų legatams, paveiktas jų paprastumo bei pa- 
sitikėjimo savimi, leido sėdėti orchestroje, mat pastebėję, jog 
partai bei armėnai sėdi drauge su senatoriais, o jie pasodinti 
tarp paprastų žmonių, jie niekieno neatsiklausę patys perėjo į 

tas vietas sakydami, jog jie nė kiek ne prastesni už anuos - nei 
šaunumu, nei padėtimi. Nežmoniško žiaurumo Galijos druidų 
religines apeigas", jau Augusto itin draudžiamas romėnų pi- 
liečiams, jis visiškai panaikino. Priešingai, eleuziniškuosius šven- 
tus aukojimus jis net bandė perkelti iš Atikos į Romą. Jam pata- 
riant, romėnų tautos iždo lėšomis buvo atstatyta jau sukiužusi 
nuo senumo Ericino Veneros šventykla Sicilijoje. Su karaliais 
sudarinėjo sutartis forume, paaukojęs kiaulę ir pasakęs senovinę 
fecialų“* prakalbą. Tačiau vienokį ar kitokį užmojį, o iš dalies ir 
visą savo valdymą tvarkė ne tiek pats savo protu, kiek žmonų bei 
atleistinių nuožiūra ir beveik visur ir visada jis elgėsi taip, kaip 
aniems patiko ir buvo naudinga. 


Sužadėtas dar visai jaunas buvo du kartus: su Augusto provai- 
kaite Emilija Lepida“, paskui su Livija Medulina, kuri, beje, tu- 
rėjo dar ir Kamilės pravardę. Ta pravardė buvo susijusi su se- 
naja diktatoriaus Kamilo gimine. Pirmosios jis atsisakė, kai ji 
dar buvo visai jaunutė, mat Augustas buvo patekęs į jos tėvų ne- 
malonę, o antroji susirgusi mirė tą pačią dieną, kurią buvo pa- 
skirtos vestuvės. Tada vedė vieną po kitos dvi žmonas: pirmiau- 
sia triumfatoriaus dukterį Plauciją Urgulanilę, o netrukus - bu- 
vusio konsulo dukterį Eliją Petiną. Su jomis abiem išsiskyrė: su 
Petina - susiginčijęs dėl menkniekio, o su Urgulanile - kad ji 
akiplėšiškai paleistuvavo ir buvo įtarta žmogžudyste. Po šių jis 
gavo į žmonas savo brolėno Mesalos Barbato dukterį Valeriją 
Mesaliną. Kai sužinojo, jog be kitų ydų ir nepadorumo ji net ište- 
kėjo už Gajaus Silijaus, užantspaudavusi prie liudininkų savo 
kraitį, pasmerkė ją myriop, o pats pretorionų susirinkime pa- 
sakė: „Kadangi nė viena santuoka laimės man neatnešė, liksiu 
nevedęs, o jeigu neištversiu, tai neatsisakykite savo rankomis 
mane sudorot“. Vis dėlto negalėjo ilgai ištverti negalvodamas 
apie naujas vedybas - tai su Petina, kurią kitados buvo išvaręs, 
tai su Lolija Paulina, kuri buvo ištekėjusi už Gajaus Cezario. O 
patekęs į savo brolio Germaniko dukters klastūnės Agripinos 

spąstus (ji, pasinaudojusi teise pabučiuoti ir pamyluoti giminaitį, 
įžiebė jo širdyje mcilę), jis surado žmonių, kurie artimiausiam 
senato posėdy pasiūlė senatoriams priversti Klaudijų vesti tą 
moterį tarsi vardan valstybės gerovės bei leisti tokias jungtuves 
ir kitiems, mat iki tol tokios vedybos būdavo draudžiamos dėl 
kraujomaišos. Vos ne vos išlaukęs vieną dieną, jis atšventė ves- 
tuves, tačiau jo pavyzdžiu niekas nepasekė, išskyrus vieną atleis- 
tinį ir vieną vyresnįjį centurioną, į kurio vestuvių iškilmes ir pats 
Agripina teikėsi atvykti. 


Vaikų susilaukė iš trijų žmonų: iš Urgulanilės - Druzo ir Klau- 
dijos, iš Petinos - Antonijos, iš Mesalinos - Oktavijos ir sūnaus, 
kurį iš pradžių pavadino Germaniku, po to - Britaniku. Druzo 
jis neteko dar visai jauno Pompėjoje, kai jis žaidė mėtydamas 
aukštyn kriaušę. Ją gaudydamas užduso, nes krisdamas vaisius 
pateko tiesiai į gerklę. Prieš keletą dienų jis buvo sužadėtas su 
Sejano dukterimi, tad, stebiuosi, jog atsirado tokių, kurie palei- 
do gandus, neva jis klastingai Sejano buvęs nužudytas. Klaudi- 
ja buvo pradėta jo atleistinio Botero; ir nors ji gimė tik praėjus 
penkiems mėnesiams po skyrybų ir buvo pradėta ją maitinti“, 
tačiau jis liepė ją, nuogai išrengtą, padėti prie motinos durų 
slenksčio. Antoniją pradžioje išleido už Gnėjaus Pompėjaus Di- 
džiojo, o vėliau už Fausto Sulos; abu jie buvo labai kilmingi jau- 
nuoliai. Oktaviją ištekino už savo posūnio Nerono, nors ji jau 
buvo sužadėta su Silanu. Britanikas gimė dvidešimtąją jo ant- 
rojo konsulavimo dieną. Tada jį, dar visai mažutėlį, Klaudijus 
ne sykį patikėjo kariams jų susirinkime, nešiodamas jį ten ant 
rankų; tai vaidinimų metu rodė paprastiems žmonėms, tai lai- 
kydamas apsikabinęs jį savo glėbyje, tai išmesdamas aukštyn 
priešais save ir linkėjo jam geros kloties, pritariant miniai šūks- 
niais. Pompėjaus ir Silano jis ne tik atsisakė, bet ir nužudė. 


Iš atleistinių ypatingą dėmesį skyrė eunuchui Posidui, kurį 
drauge su kitais kariškiais britų triumfo metu apdovanojo ietim 

be geležinio smaigalio. Ne mažiau jis mėgo ir Feliksą: jį, trijų 
caraičių vyrą, jis paskyrė kohortų bei kavalerijos pulkų vadu 
Judėjos provincijoje; ir Harpokratą, kuriam suteikė teisę būti 
nešiojamam po Romą neštuvais ir rengti viešus vaidinimus; dar 
labiau mėgo Polibijų, savo patarėją mokslo klausimais, kuris 
dažnai eidavo pasivaikščioti su dviem konsulais iš šalies; bet la- 
klausimais Palantą. Jis mielai leido senatui juos apdovanoti ne 
vien didžiule pinigų suma, bet ir kvestoriaus bei pretoriaus gar- 
bės ženklais. To dar betrūko - jis pats leido jiems plėšikauti ir 
pasiglemžti tiek, jog kartą jam skundžiantis, kad imperatoriaus 
iždas ištuštėjęs, šmaikščiai jam buvo atsakyta, jog pinigų jis turė- 
siąs su kaupu, jei tik juos žarstysiąs drauge su dviem atleistiniais. 


Kaip jau sakiau, jis buvo visiškai priklausomas nuo šių žmonių, 
beje, ir žmonos jį laikė po padu, tad ir elgėsi jis ne kaip valdo- 
vas, o kaip tarnas. Atsižvelgdamas į kurio nors iš jų naudą, norą 
ar įgeidį, jis dosniai dalijo jiems aukštas pareigas, skyrė kariuo- 
menės vadais, apdovanojo juos ir baudė dažniausiai pats apie 
tai nežinodamas ir nenutuokdamas. Nėra jokio reikalo išvardinti 
visų smulkmenų - jo atšauktus apdovanojimus, panaikintus nuo- 
sprendžius, slapta pataisytus arba aiškiai suklastotus įsakymus 
dėl paskyrimų. Savo uošvį Apijų Silaną ir dvi Julijas (vieną 
Druzo dukterį, o antrą - Germaniko) jis nužudė“, neįrodęs jų 
kaltės ir neleidęs gintis. Po šių jis sudorojo vyresniosios dukters 
vyrą Gnėjų Pompėjų bei jaunesniosios dukters sužadėtinį Lucijų 
Silaną. Pompėjus buvo nugalabytas mylimo berniuko guolyje, 
Silanas likus keturioms dienoms iki sausio kalendų buvo pri- 
verstas atsisakyti pretūros ir nužudytas naujųjų metų dieną per 
pačias Klaudijaus ir Agripinos vestuves. Lengvabūdiškai buvo 
nubausti trisdešimt penki senatoriai ir daugiau nei trys šimtai 
raitelių. Centurionui pranešus, kad jo duotas įsakymas įvykdy- 
tas ir pridūrus žinią apie vieno buvusio konsulo nužudymą, jis 
išsigynė, jog nieko panašaus neįsakęs, tačiau visiškai pritarė tam, 

mat atleistiniai jam patvirtinę, jog kariai atlikę savo pareigą - 
jie patys niekieno neverčiami puolę keršyti už imperatorių. O 
jau visiškai neįtikėtina tai, kad per Mesalinos vestuves su mei- 
lužiu Silijumi jis ir pats buvo liudininkas ir pasirašė vestuvių ak- 
tą, įtikintas, tarsi vestuvės tyčia suvaidintos, norint nukreipti ir 
perkelti pavojų į kitą asmenį, išpranašautą jam kažkokiais lem- 
tingais ženklais. 


Jo išvaizdai nestigo nei įtaigumo, nei orumo, tačiau tiktai kai jis 
stovėjo, sėdėjo, o ypač gulėjo: mat buvo aukštas, lieknas, žili jo 
plaukai tiko prie gražaus veido, kaklas storas. Deja, jam žen- 
giant pirmuosius žingsnius, nuvildavo silpnoki keliai, o jam ką 
nors veikiant poilsio metu ar rimtai ką nors dirbant, daug kas jį 
bjaurodavo: nemalonus juokas, atstumianti pagieža, iš burnos 
virstančios putos, o iš nosies varvantys snargliai, maža to, dar 
ir liežuvis painiojosi, galva ir šiaip be perstojo kretėjo, o bent 
kiek susijaudinus - ypač. 


Nors kitados jis buvo menkos sveikatos, tačiau, kai tapo prin- 
cepsu, ji kuo puikiausiai jam tarnavo, jeigu nekreiptume dėme- 
sio į skrandžio ligą, kuri, kaip jis pats sakė, taip jį surietusi, jog 
ne kartą mąstęs, ar nevertėtų nusižudyti. 


Puotas kėlė vieną po kitos itin prašmatnias ir dažnai labai erd- 
viose atvirose vietose taip, kad neretai stalus apguldavo net iki 
šešių šimtų žmonių. Puotavo jis net virš Fucino ežero vandens 
nuleidžiamojo kanalo ir vos nenuskendo, mat paleidus vande- 
nį šis plūstelėjo ir išsiliejo bemaž iki krantų. Nė vieni pietūs ne- 
apsiėjo be jo vaikų, kurie būdavo kviečiami drauge su kitais kil- 
mingų šeimų berniukais ir mergaitėmis: visi jie pagal senovinį 
paprotį valgydavo drauge susėdę prie lovų kojų. Kartą jam pa- 
sirodė, jog svečias nuo stalo pavogė auksinę taurę. Pasikvietęs 
jį kitą dieną šalia jo pastatė molinį puoduką. Kalbama, jog jis 
rengėsi išleisti ypatingą ediktą, leidžiantį per puotą gadinti orą 

ir net garsiai, mat buvo išgirdęs, jog kažkas iš gėdos sulaikęs orą 
sunegalavo. 


Valgydavo ir gerdavo bet kuriuo metu ir bet kokioje vietoje su 
labai dideliu apetitu. Kartą, kai teismo reikalais būdamas Au- 
gusto forume užuodęs maisto kvapą (mat šalimais stovinčioje 
Marso šventykloje buvo ruošiamos vaišės salijų žyniams), jis pa- 
kilęs nuo teisėjo krėslo užkopė į šventyklą pas žynius ir drauge 
su jais gulėsi už stalo. Nuo stalo jis nepasitraukdavo tol, kol 
neprisišveisdavo ir neprisigerdavo tiek, kad išpampdavo pilvas; 
tada išsyk atsiguldavo ant nugaros, o kad palengvėtų jo skrandis, 
prieš miegą jam prasižiojus į burną įdėdavo plunksną. Miego- 
davo labai trumpai (mat dažniausiai iki vidurnakčio jis niekaip 
negalėdavo užmigti), tačiau kartais dieną per teismo procesą 
įmigdavo taip, kad advokatai tyčia pakėlę balsus vos ne vos jį 
prižadindavo. Jo aistra moterims buvo nesutramdoma, 0 vyrams 
jis buvo visai abejingas. Jis buvo didelis mėgėjas žaisti kauliu- 
kais ir išleido net knygą apie šį meną. Buvo įpratęs žaisti ir ato- 
kvėpio metu, važiuodamas, pritaikęs karietoje lentelę taip, kad 
kauliukai nesusimaišytų. 


Kad jis iš prigimties buvo žiaurus ir kraugeriškas, matyti tiek iš 
didelių, tiek iš pačių mažiausių dalykų. Kankinti per tardymą ar 
vykdyti bausmes artimųjų giminaičių žudikams“? jis versdavo 
nedelsiant ir jo akivaizdoje. Kartą Tibure jis įsigeidė pasižiūrė- 
ti, kaip baudžiama senoviniu papročiu: nusikaltėliai jau buvo 
pririšti prie stulpo, tik budelio nebuvo; tada jis iškvietęs budelį 
iš Romos kantriai laukė jo iki vėlyvo vakaro. Bet kokiose gla- 
diatorių rungtynėse namie ar svetur net ir atsitiktinai pargriu- 
vusius gladiatorius jis liepdavo pribaigti retiarijams, mat norė- 
davo pasižiūrėti į mirštančiųjų veidus. Kai viena imtynininkų po- 
ra mirtinai užsikapojo tvodami vienas kitam paeiliui, jis liepė iš 
jųdviejų kardų tuoj pat prigaminti jam mažų peiliukų - vis šiokia 
tokia nauda. Gladiatoriais žvėrių siundytojais ir gladiatoriais, 

besigrumiančiais vidurdienį“ , jis taip labai gėrėdavosi, jog at- 
eidavo į rungtynes vos praaušus ir pasilikdavo besėdįs savo vie- 
toje net tada, kai žiūrovai išsivaikščiodavo pusryčių. Be iš anksto 
paskirtų kovotojų, jis siųsdavo į areną žmones nepatyrusius, kaip 
antai: amatininkus, patarnautojus ir kitus savo kilme panašius 
įjuos, jeigu staiga atsisakydavo dirbti automatas, kėlimo mašina 
ar kas nors panašaus. Kartą jis privertė grumtis vieną savo vergą, 
vardų sakytoją, taip, kaip stovi, apsisiautusį toga. 


Visa kita nustelbė jo bailumas ir nepasitikėjimas savimi. Pir- 
mosiomis valdymo dienomis, beje, jau sakėme, kad jis gyrėsi 
esąs paprastas, į puotą įžengti išdrįso tik žvalgų bei ietininkų 
apsuptas, o kariai buvo tarnų vietoje. Lankydavo kokį nors ligo- 
nį tik pirma padaręs kratą šio miegamajame, po to, kai jau visur 
būdavo iššniukštinėta ir išpurtyti čiužiniai bei paklodės. Vėliau, 
net ir atėjusius jo pasveikinti visus lig vieno kuo stropiausiai iš- 
kratydavo. Juk gan sunkiai ir toli gražu ne iš karto jis sutiko, kad 
moterys, laisvai gimę paaugliai, berniukai ir mergaitės nebūtų 
apčiupinėjami ir kad iš kokio nors palydovo ar raštininko nebūtų 
atiminėjami penalai su plunksnomis bei rašikliais. Kai sukėlęs 
riaušes Kamilas, nė kiek neabejodamas, jog Klaudijui galima 
įvaryti baimės ir be karo, įžeidinėjimais bei grasinimais persunk- 
tu laišku pareikalavo pasitraukti iš valdžios, gyventi kaip pri- 
vačiam asmeniui ir ilsėtis, Klaudijus, pasikvietęs pirmuosius 
valstybės vyrus, suabejojo - gal ir paklausyti Kamilo. 


Tyčia paleistos paskalos apie neva kažkokį užpuolimą taip jį 
išgąsdino, kad net mėgino atsisakyti valdžios. Kai jam aukojant 
buvo sučiuptas kažkoks žmogus, stovėjęs arti jo su kardu ran- 
koje (apie tai anksčiau esu pasakojęs), jis pasitelkęs šauklius 
skubiai sušaukė senatą ir apsipylęs ašaromis bei aimanuodamas 
skundėsi, kad visur jo tyką pavojai, ir ilgą laiką nebesirodė žmo- 
nėse. Net karščiausią jo meilę Mesalinai atvėsino ne tiek gėda 
dėl įžeidinėjimų, kiek pavojaus baimė - juk manė, kad ji siekian- 

ti valdžios savo meilužiui Silijui. Tą kartą koktu buvo žiūrėti, 
kaip jis sumišęs dūmė į stovyklą visą kelią nieko kito nedaryda- 
mas, tik klausinėdamas, ar dar tvirta esanti jo valdžia. 


Nebuvo tokio didelio įtarimo, nebuvo ir jokio įtartino kurs- 
tytojo, dėl kurio, kilus menkiausiai abejonei, jam būtų reikėję 
pulti gintis ir keršyti. Vienas iš besibylinėjančiųjų atėjęs jo pa- 
sveikinti, pasivedėjęs jį į šalį tvirtino, jog per sapną regėjęs kaip 
jį kažkas nužudė: netrukus po to jis neva atpažino ir žudiką, 
parodydamas imperatoriui įeinantį su prašymu savo priešininką. 
Akimoju jis tarsi sučiuptas su daiktiniu įrodymu buvo nutemptas 
į bausmės vietą. Kalbama, jog panašiu būdu buvo nužudytas ir 
Apijus Silanas. Jį pražudyti susimokė Mesalina ir Narcizas ir, 
pasiskirstę vaidmenimis, vienas lyg pamišėlis prieš aušrą įsiveržė 
į globėjo miegamąjį dievažydamasis, neva susapnavęs, jog buvęs 
Apijaus užpultas, o kita, nutaisiusi nusistebėjimo miną, išpoški- 
no, jog ir jai jau keletą naktų stojasi prieš akis lygiai toks pat re- 
ginys. Greit po to susitarus imperatoriui buvo pranešta, jog pas 
jį laužiasi Apijus —o ir išties šiam išvakarėse buvo įsakyta atvykti 
ir būtent tą pačią valandą. Taigi toks neva sutapimas akivaizdžiai 
parodė, koks patikimas buvo sapnas; tučtuojau buvo liepta Api- 
jų suimti ir pasmerkti myriop. Kitą dieną Klaudijus visą tą istori- 
ją ryžosi iškloti senatui ir padėkoti atleistiniui už tai, kad jis net 
miegodamas rūpinasi imperatoriaus saugumu. 


Pyktį bei ūmų savo charakterį pats pripažino, tačiau ediktu pa- 
teisino ir viena, ir kita, pažymėdamas ir pasižadėdamas, jog įnir- 
šio protrūkiai būsią trumpi ir nepavojingi, o pyktis - teisingas. 
Ostijos gyventojus, nepasiuntusius valčių jo pasitikti, kad jis ga- 
lėtų perplaukti per Tiberį, smarkiai ir su tokiu įniršiu išplūdo, 
tarsi, kaip pats rašė, jie pažemino jį iki eilinio kario, tačiau ne- 
trukus staiga visiems dovanojo, vos jų neatsiprašęs. Tuos, kurie 
nelaiku prieidavo prie jo žmonėms matant, ranka atstumdavo. 
Vieną iždo raštininką, po to ir senatorių, prieš tai buvusį pre- 

torių, nekaltus, neleidęs jiems net pasiteisinti, ištrėmė dėl to, 
kad pirmasis pernelyg karštai buvo pasisakes prieš jį teisme, kai 
jis dar buvo privatus asmuo, o antrąjį - kad eidamas edilo pa- 
reigas jis buvo nubaudęs jo dvarų nuomininkus, neteisėtai par- 
davinėjusius virtus maisto produktus, ir primušė juos užstojusį 
seniūną. Dėl tos priežasties jis nebeleido edilams saugoti tvar- 
kos smuklėse. Net ir savo kvailumo jis nenuslėpė, beje, kai ku- 
riose savo kalbelėse tikino, neva Gajaus valdymo metu jis tyčia 
apsimetinėjo kvailu, mat antraip jam būtų tekę sprukti ir kartu 
nebūtų turėjęs tokios padėties. Tačiau jam nepavyko nieko įti- 
kinti, nes greitu laiku buvo išleista jo knyga, pavadinta „Kvai- 
lių išaukštinimas“, kurioje buvo įrodinėjama, jog nei vienas 
kvailys negalįs apsimesti. 


Be viso šito, žmones stebino jo užmaršumas ir neapdairumas, 
o graikai tai vadina išsiblaškymu ir trumparegiškumu. Pavyz- 
džiui, netrukus po Mesalinos nužudymo įsitaisęs valgomajame 
už stalo paklausė: „Kodėl gi neateina imperatorienė?“ Daugelį 
tų, kuriems jau buvo įvykdyta mirties bausmė, net rytojaus dieną 
jis liepdavo pakviesti į svečius arba palošti kauliukais, o kadan- 
gi jie vis nesirodė - išsityčiodavo, išvadinęs juos miegaliais. Jis 
ketino vesti Agripiną, nepaisydamas nei dievų, nei žmonių įs- 
tatymų, tad kiekvienoje savo kalboje vadindavo ją tai dukra, tai 
augintine, girdamasis, jog ją pagimdęs, ant rankų nešiojęs ir už- 
siauginęs. Pagaliau ketindamas įsisūnyti Neroną, tartum mažai 
jis gavo pylos, kadangi sūnus jau subrendęs, o jam reikia dar po- 
sūnio! Juk ne kartą pats viešai kalbėjo, kad į Klaudijų giminę 
niekada niekas nėra patekęs įsūnijimu. 


Jo kalba ir elgesys dažnai išduodavo jo išsiblaškymą - regėjos, 
jis nežino ir nesusigaudo nei ką, nei su kuo, nei kur ir kada šne- 
ka. Kartą, kalbėdamas apie mėsininkus bei vyno pirklius, jis ku- 
rijoje sušuko: „Prašom atsakyti, ar galima gyventi be gabalėlio 
mėsos?“ Jis pats aprašė, kaip visu kuo buvo pertekusios smuk- 

lės, kur kitados jis paprastai ieškodavosi vyno. Palaikydamas 
kartą vieną kandidatą į kvestorius prie kitų jo privalumų jis pri- 
dėjo dar ir tai, jog jam susirgus to kandidato tėvas buvo pada- 
vęs jam stiklinę šalto vandens. Įvestą į senatą vieną liudininkę 
jis taip apibūdino: „Ji - mano motinos atleistinė ir kambarinė, 
bet mane ji visada laikė savo šeimininku. Pasakiau tai todėl, kad 
mano namuose ir šiandien gyvena daug tokių, kurie nelaiko ma- 
nęs šeimininku“. Net ir teisme Ostijos gyventojams prašant kaž- 
kokios malonės bendram visų labui, jis pabalęs iš pykčio rėkte 
išrėkė, jog nė nemanąs jiems pasitarnauti, nes jie suvis to ne- 
verti: juk jeigu kas nors kitas gali elgtis taip, kaip jam patinka, 
tai gali ir jis. Kasdieną ir kas valandą, net kas akimirką jam ant 
liežuvio buvo priežodžiai: „Ką, ar tau neatrodo, jog aš Telegri- 
jus?“ arba „Plepėk, tik rankas kišenėse turėk“ ir dar daug pa- 
našių, beje, ir tokių, nuo kurių net paprastiems žmonėms ausys 
linkdavo, taigi ką jau kalbėti apie valdovą, kuris juk buvo ir iškal- 
bingas, ir mokytas, ir kurio širdis linko į kilniuosius menus. 


Istoriją pradėjo rašyti jaunystėje. Titas Livijus jį padrąsino, o 
Sulpicijus Flavas padėjo. Kai pirmąsyk pasirodė su ja gausiai su- 
sirinkusiems žmonėms, tai vargiai perskaitė ją nuo pradžios iki 
galo, o kad šaltai buvo sutiktas, tik pats buvo kaltas. Vos jam pra- 
dėjus skaityti, kažkoks storulis įlaužęs suolą su keliomis sėdy- 
nėmis ir dėl to kilęs juokas. Tiesa, triukšmą jis tuoj nutildė, 
tačiau pats negalėjo susitvardyti, nes protarpiais prisiminęs tai, 
kas įvyko, jis vis kvatojosi ir kvatojosi. Būdamas aukščiausioje 
valdžioje, jis irgi labai daug parašė ir visada liepdavo perskai- 
tyti skaitovui“. Pradžią istorijai parinko nuo diktatoriaus Ceza- 
rio nužudymo, po to perėjo prie vėlesnių laikų, pradėdamas nuo 
pilietinės teisės įvedimo, nes jautė, jog teisingai ir atvirai 
nušviesti ankstesnius įvykius jis neturėjo jokios galimybės, mat 
dėl viso to jį ėmė nagan ir motina, ir senelė; iš ankstesniųjų lai- 
kų įvykių aprašymo jis paliko dvi knygas, o iš vėlesniųjų — ketu- 
riasdešimt vieną. Sukūrė jis ir apie savo gyvenimą aštuonias kny- 

gas ne tiek netinkamai, kiek neskoningai; parašė ir itin moks- 
lišką knygą „Ginant Ciceroną nuo Azinijaus Galo“. Jis išrado 
tris naujas raides“, pridėjęs jas prie senųjų, tarsi be jų visiškai 
neišsiverstų. Būdamas dar privatus asmuo, jis buvo išleidęs kny- 
gą apie tai, kokia nauda iš tų raidžių. Greit po to tapęs princepsu 
be vargo pasiekė, kad jos, kaip anos senosios, būtų visur varto- 
jamos. Tokia rašyba išliko daugelyje knygų, dienraščiuose bei už- 
rašuose ant pastatų. 


Nė kiek ne mažiau dėmesio skyrė jis ir graikų kalbos pratyboms, 
kiekviena tinkama proga rodydamas tai kalbai savo palankumą ir 
meilę. Į vieną barbarą, kalbantį ir graikiškai, ir lotyniškai, jis taip 
kreipėsi: „Kadangi tu moki abi mano kalbas...“ Perduodamas tė- 
vams senatoriams Achają, jis kalbėjo, jog ši provincija jam esanti 
brangi dėl visokeriopo mokslinio bendravimo; o graikų pasiunti- 
niams senate atsakymo vietoj sykį jis išdrožė ilgiausią kalbą. Net 
ir teisme dažnai mėgdavo pritaikyti Homero eiles, o kada tik jam 
buvo tekę bausti priešą ar piktadarį, kaskart į įprastinį sargybos 
viršininko klausimą jis tyčia ne kaip kitaip, o slaptažodžiu atsaky- 
davo: „Tvirta ranka nevidono, kurs man įkyrėjęs, pabausti“ ir 
„Bausti nelabą skriaudiką, kuris iš netyčių užpultų“ ““. 


Jis parašė dar istorijų ir graikų kalba: dvidešimt etruskų istori- 
jos knygų, o Kartaginos - aštuonias. Dėl tų dalykų prie senojo 
Aleksandrijos muziejaus“ jis prijungė dar ir kitą, naują, jo vardu 
pavadintą, patvarkęs, kad juose ištisai, metai iš metų, paskirto- 
mis dienomis skaitovai pasikeisdami garsiai skaitytų knygą po 
knygos - nuo pradžios iki pat pabaigos: viename - etruskų is- 
toriją, kitame - Kartaginos. 


Į gyvenimo pabaigą jis pastebimai buvo pradėjęs graužtis dėl 
santuokos su Agripina ir dėl Nerono įsūnijimo. Kartą, kai atleis- 
tiniai prisiminę, kad jis išvakarėse nuteisęs kažkokią moterį dėl 
paleistuvystės, ir pagyrę jį už tai, jis pats irgi pasigyrė, jog jam 

likimo taip skirta - visos jo žmonos buvusios nedorovingos, ta- 
čiau jos likusios nenubaustos. Po to, pamatęs Britaniką, stipriai 
apkabino jį ir palinkėjo jam augti, kad galėtų priimti tėvo ata- 
skaitą už visus jo darbus. Be viso to, jis dar graikiškai pridūrė: 
„Sužeidęs pagydys!“ Kai jau buvo nuspręsta jį dar beūusį švelnų 
paauglį apvilkti toga (jo ūgis, beje, leido tai daryti) jis teištarė: 
„Tesusilaukia pagaliau romėnų tauta tikro Cezario“. 


Greit po to jis surašė testamentą, patvirtindamas jį visų didelių 
pareigūnų parašais. Jis ir pats būtų toli nuėjęs, tačiau jį prano- 
ko Agripina, kurią, be kita ko, ėmė graužti sąžinė, bet dar la- 
biau ją apkaltino įskundėjai dėl daugelio jos įvykdytų nusikal- 
timų. Visi it vienas sutaria, jog jis buvo nunuodytas“, tačiau kur 
ir kas jam davė nuodų - neaišku. Vieni pasakoja, jog tai pada- 
ręs eunuchas Halotas, tikrindamas valgius ir gėrimus jam puo- 
taujant drauge su žyniais Kapitolijuje; kiti - jog pati Agripina, 
patiekusi pietums užnuodytų grybų, mat tą patiekalą jis itin 
mėgo. Apie tai, kas atsitiko toliau, sklinda įvairios kalbos. Dau- 
gelis šneka, jog išgėręs nuodų jis neteko žado ir kiaurą naktį pra- 
sikankinęs auštant mirė. Kai kurių manymu, jis iš pradžių buvo 
užmigęs, po to (mat buvo persivalgęs) viską išvėmęs ir nuodų 
jam buvę užduota vėl, tik neaišku, ar jų buvę pridėta į košę, - 
neva nusilpus po vėmimo jam reikėję stipresnio maisto, - 0 gal 
įdėjo jų, kai statė jam klizmą, kad pašalinus iš žarnyno maisto 
perteklių ištuštėtų sudirgintas skrandis. 


Jo mirtis buvo slepiama tol, kol sutvarkė visus įpėdinio forma- 
lumus. Buvo daromi įžadai, tarsi jis sirgtų, apsimestinai buvo 
atvesti komikai, tarsi jis norėtų prasiblaškyti. O iš tikrųjų pasi- 
traukė iš gyvųjų tarpo trečią dieną prieš spalio idas, tai yra spa- 
lio tryliktąją dieną konsulaujant Azinijui Marcelui ir Acilijui 
Avijolai, šešiasdešimt ketvirtaisiais savo amžiaus ir keturiolik- 
tais valdžioje buvimo metais. Palaidotas iškilmingai, kaip ir dera 
valdovams, ir paskelbtas dievu. Neronas tokios pagarbos jam ne- 

pripažino, o vėliau ir panaikino, ir tik Vespasianas veikiai vėl vis- 
ką sugrąžino. 


Mirtį jam iš anksto nulėmė itin pranašingi ženklai, kaip antai: 
danguje pasirodė uodeguotoji žvaigždė, kurią vadina kometa, 
trenkė iš dangaus į tėvo Druzo paminklą. Be to, tais metais mi- 
rė daug visokio rango pareigūnų“. Beje, atrodo, jog ir jis pats 
nujautė ir neslėpė, kad jo gyvenimas sparčiai artėja į pabaigą ir 
tam yra bent keletas įrodymų: skiriant konsulus, jis juos pasky- 
rė prieš mėnesį iki savo mirties; senate, kai į jį įžengė paskutinį 
kartą, ilgokai įtikinėjo savo sūnus gyventi tarpusavy santarvėje 
ir nusižeminęs meldė senatorius pasirūpinti jųdviejų jaunyste. 
Beje, paskutinį kartą posėdžiaudamas teisme jis pareiškė stovįs 
ant mirties slenksčio ir nepaisydamas, jog tie, kurie tai išgirdo, 
ėmė būgštauti, jis pakartojo tai dar kelis kartus. 

1 Domicijų giminė garsėjo dviem šeimynomis: Kalvinų ir Aheno- 
barbų. Pastarieji savo kilmės bei giminės pradininku laiko Lu- 
cijų Domicijų. Pasakojama, jog kartą jam grįžtant iš kaimo prieš 
akis išdygę dieviškos išvaizdos jaunuoliai dvyniai ir liepė jam pa- 
pasakoti senatui ir romėnų tautai apie pergalę, apie kurią dar 
niekas ničnieko nebuvo girdėjęs. Kad Domicijus patikėtų jų die- 
viškąja galia, jie tik palytėję jo skruostus ir jo barzdos plaukai 
iš juodų virtę rusvais, panašiais į varį'. Tą ženklą gavo ir jo pa- 
likuonys, dauguma jų buvo rudabarzdžiai. Jiems buvo paskirti 
septyni konsulatai, triumfai, du cenzoriaus postai priskirti prie 
patricijų, ir visi išlaikė senąją savo pravardę. Beje, neturėjo jie 
kitų vardų, tik Gnėjų ir Lucijų, tačiau ir jiedu sudarė nuostabią 
įvairovę; tarkim, kad iš eilės trys asmenys turėjo tą patį vardą 
arba juos kaitaliojo, kaip antai: pirmasis, antrasis ir trečiasis 
Ahenobarbai buvo Lucijai, o kiti trys iš eilės - Gnėjai, o visi ki- 
ti, tik pakaitomis, tai Lucijai, tai Gnėjai. Manau, jog su daugeliu 
šios šeimos narių verta susipažinti; tada greičiau paaiškėtų, jog 
Neronas išsigimė, prarasdamas savo protėvių dorybes ir išsau- 
godamas jų gal įgimtas ar paveldėtas ydas. 

Taigi pradėsiu nuo šiek tiek ankstesnių laikų. Gnėjaus Domicia- 
no senolis, būdamas tribūnu, labai susivaidijo su vyriausiais žy- 
niais, mat į jo tėvo vietą jie išrinko ne jį, o kažką kitą. Dėl to jis 
atėmė iš žynių kolegijos teisę rinkti naujus narius, perduodamas 
ją tautai. Tapęs konsulu ir nugalėjęs alobrogus bei arvernus, jis 
raitas ant dramblio prajojo visą provinciją lydimas karių minios, 
tarsi tai būtų iškilminga triumfo procesija. Tai jam skirti Lici- 
nijaus Kraso žodžiai, neva nesą ko stebėtis jo vario barzda - juk 
jo ir liežuvis geležinis, ir širdis švininė. Jo sūnus pretorius pa- 
reikalavo senatą apsvarstyti Gajų Cezarį, būtent jo konsulavi- 
mą, mat, jo manymu, Cezaris tuo metu veikęs prieš įstatymus 
ir ne taip, kaip lėmė pranašingi ženklai. Greit tapęs konsulu, jis 
pamėgino atšaukti imperatorių Cezarį iš galų kariuomenės ir 
neteisėtai sėbrų grupuotės buvo paskirtas jo įpėdiniu. Pilietinio 
karo pradžioje jis buvo paimtas į nelaisvę ties Korfinijumi. Iš ten 
paleistas atvyko į pagalbą masiliečiams, stipriai paremdamas 
juos, vargstančius nuo pasalos, bet staiga juos paliko ir galų gale 
krito mūšio lauke ties Farsalu. Jis buvo silpnavalis, iš prigimties 
šiurkštus. Kartą atsidūręs beviltiškoje padėtyje, jis iš baimės 
bandė nusižudyti, bet vėlgi taip išsigando, jog persigalvojęs išvė- 
mė gurkšnį nuodų, o savo gydytoją paleido į laisvę už jo išmin- 
tį, mat šis, pažindamas savo šeimininko būdą, davė jam silpnai 
veikiančių nuodų. Tuo pat metu iš visų Gnėjaus Pompėjaus pa- 
tarėjų jis vienintelis pasiūlė skelbti priešais visus, kas laikėsi 
aukso vidurio ir nesišliejo prie jokios partijos. 


Jis paliko sūnų, kuris, be abejo, smarkiai pranoko visą savo gi- 
minę. Pasmerktas Pedijaus įstatymu už dalyvavimą Cezario 
nužudyme, jis, nors ir niekuo dėtas, prisišliejo prie artimų savo 
giminaičių - Kasijaus ir Bruto, o jiems žuvus, jis ne tik išsaugo- 
jo, bet ir padidino kadaise jam patikėtą laivyną. Kai jo vien- 
minčiai buvo šen bei ten išsklaidyti, jis savo noru perdavė laivyną 
Markui Antonijui, tarsi darydamas jam didžiulę paslaugą. Jis 
vienut vienas iš visų pagal tokį įstatymą nuteistųjų grįžo į tėvy- 

nę, susilaukdamas paties aukščiausio įvertinimo. Vėliau, kai pi- 
lietinis karas vėl prasidėjo, jis tapo to paties Antonijaus legatu 
ir daugelis, kuriems gėda buvo paklusti Kleopatrai, siūlė jam 
aukščiausiąją valdžią, bet jis staiga susirgo, nebeišdrįsdamas nei 
ryžtingai tą pasiūlymą priimti, nei jo atmesti, perėjo į Augusto 
pusę, o po kelių dienų numirė. Nešlovė suteršė ir jį, mat Anto- 
nijus įgeldamas pasišaipė, jog jis perbėgęs trokšdamas savo mei- 
lužės Servilijos Najadės. 


4 Jam gimė sūnus Domicianas, kurį Augustas buvo įrašęs į testa- 
mentą savo turto ir lėšų pirkėju“; apie tai gan greit pasklido kal- 
bos tarp žmonių. Garbės susilaukė ir jaunystėje, pasižymėjęs 
lenktynių mene, ir vėliau germanų kare įgijęs triumfo garbės 
ženklus. Žinoma, jog jis buvo pasipūtęs, išlaidus ir šiurkštus. 
Būdamas edilu, privertė Lucijų Planką jiedviem susitikus trauk- 
tis iš kelio. Būdamas pretorium bei konsulu, jis vedė į sceną 
romėnų raitelius bei matronas, vaidino mimą. Grumtynės su 
žvėrimis rodydavo ne tik cirke, bet ir visuose miesto kvartaluose. 
Rengdavo ir gladiatorių rungtynes, tačiau jų metu buvo tiek 
kraujo pralieta, kad Augustui, užuot įspėjus, prireikė ediktų 
sutramdyti. 


5 Iš Antonijos vyresniosios jis susilaukė sūnaus, būsimo Nerono 
tėvo — tikro pabaisos. Lydėdamas į rytus jaunąjį Gajų Cezarį, jis 
užmušė savo atleistinį vien už tai, jog tas atsisakė gerti tiek, kiek 
jis liepė. Po to buvo išvytas iš draugų rato, tačiau gyveno nė kiek 
ne padoriau. Vienoje gyvenvietėje prie Apijaus kelio staiga nei 
iš šio, nei iš to užkirtęs arkliams tyčiomis suvažinėjo berniuką. 
Romoje vienam romėnų raiteliui jis išlupo akį pačiame forumo 
viduryje už tai, kad šis barėsi. O jau duotojo žodžio taip netesė- 
davo, jog ne vien pinigų keitėjus apmaudavo, mokėdamas už 
įsigytas prekes, bet ir tapęs pretoriumi vežėjams per lenktynes 
nusukdavo atlyginimus - jų pergalės dovanas. Dėl tų dalykų net- 
gi sesuo jam priekaištavo, tačiau tik kai keli vežėčių šeimininkai 

pasiskundė, jis nutarė ateityje išmokėti atlyginimus tuojau vie- 
toje. Maždaug tuo pat metu, kai mirė Tiberijus, jis buvo apkal- 
tintas ir didenybės įžeidimu, ir paleistuvyste, ir kraujomaiša su 
seserimi Lepida, tačiau keičiantis laikams jis išsisuko. O mirė 
Pirgose, susirgęs vandenlige. Paliko sūnų Neroną iš Germaniko 
dukters Agripinos. 


Praėjus devyniems mėnesiams po Tiberijaus mirties, aštuonio- 
liktą dieną prieš sausio kalendas, tai yra gruodžio penkioliktą 
dieną Ancijuje vos patekėjus saulei gimė Neronas; pirmieji jos 
spinduliai paglostė jį pirmiau nei žemę?. Tučtuojau iš jo horos- 
kopo daugelis sužinojo aibes šiurpių nelaimių. Pranašingi bu- 
vo ir jo tėvo Domicijaus bloga lemiantys žodžiai, mat tuo me- 
tu, kai draugai jį sveikino, jis tik gynėsi sakydamas, kad iš jo ir 
Agripinos galėjusi gimti tik pabaisa ir bėda valstybei. Kitas būsi- 
mos jo negandos ženklas išryškėjo jo apvalymo“ dieną. Mat Ga- 
jus Cezaris, sesers prašomas išrinkti kūdikiui tokį vardą, kokio 
jis pats noris, žvilgtelėjęs į savo dėdę Klaudijų (tarp kitko, ta- 
pęs princepsu, Klaudijus nedelsiant įsisūnijo Neroną) ir ištaręs 
būtent tą vardą. Jam pačiam dėl to nei šilta, nei šalta, o Agripi- 
nai sukėlė apmaudą, mat Klaudijus tuo metu rūmuose buvo 
kvailio vietoje. Būdamas trijų mėnesių, jis neteko tėvo ir tapo 
įpėdiniu, kuriam pagal testamentą atiteko trečioji dalis, tačiau 
ją gavo ne visą, nes kas geriausia pasiglemžė kitas įpėdinis Ga- 
jus, o netrukus, ištrėmus ir motiną, jis vos ne beturtis ir vargšas 
buvo užaugintas Lepidos namuose dviejų auklėtojų, šokėjo ir 
barzdaskučio, prižiūrimas. Tik Klaudijui gavus aukščiausiąją 
valdžią, jis atgavo ne tik tėvo turtą, bet jam buvo pridėtas dar 
ir patėvio Krispo Pasieno palikimas. Motinos įtakos ir jos ga- 
lios dėka - beje, ji buvo sugrąžinta iš tremties ir atgavusi visas 
teises - jis taip suklestėjo, jog žmonės ėmė garsiai porinti, neva 
Klaudijaus žmona Mesalina pasiuntusi keletą žudikų per vidur- 
dienio pogulį uždusinti jį tarsi Britaniko varžovą. Prie to prasi- 
manymo buvo dar pridurta, neva žudikų pasitikti nušokusi nuo 

pagalvės gyvatė, kuri juos taip išgąsdinusi, jog jie dūmę atgal 
kiek tik kojos nešusios. Tas prasimanymas, beje, ne iš piršto 
laužtas, mat jo lovos galvūgalyje buvo rasta numaukta gyvatės 
oda, kuri motinos pageidavimu buvo pritaisyta prie auksinės 
apyrankės, ir kurį laiką jis ją nešiojo ant dešinės rankos moti- 
nos atminčiai, bet vėliau pasibjaurėjęs nusviedė ją šalin ir tik di- 
džiulių nelaimių užkluptas jis ir vėl visur jos ieškodavo. 


7 Nesulaukęs net pilnametystės, dar suvis vaikas, jis buvo nuola- 
tinis Trojos cirko žaidynių dalyvis ir ne kartą gan sėkmingai lai- 
mėjo. Vienuoliktuosius užkliudęs buvo Klaudijaus įsūnytas ir 
atiduotas auklėti tuometiniam senatoriui Anėjui Senekai. Pa- 
sakojama, kad jau kitą naktį Seneka susapnavęs, jog moko Gajų 
Cezarį", o Neronas, kai visiškai išryškėjo žiauri prigimtis, grei- 
tu laiku įrodė, jog sapnas buvo pranašingas. Ir išties, kai brolis 
Britanikas artėjo, kaip įprasta, pasveikinti jo, jau Ahenobarbo“, 
po įsūnijimo, Neronas prie įtėvio ėmė jį plūsti, išvadinęs ben- 
kartu. O savo tetą Lepidą su žemėmis sumaišė, paliudijęs prieš 
ją teisme savo motinos naudai; pastaroji aną, deja, nuolat per- 
sekiojo. Sulaukęs pilnametystės, nuvestas į forumą pažadėjo 
žmonėms dovanų, o kariams - pinigų, įsakęs ginkluotiems pre- 
torionams bėgti, jis pats bėgo priešaky nešinas skydu, po to sena- 
te pasakė padėkos kalbą tėvui. Tuo pačiu konsulavimo metu už- 
tardamas Bononijos gyventojus jis kalbėjo lotyniškai, o rodiečius 
ar Iliono gyventojus - graikiškai. Tapęs miesto prefektu per Lo- 
tynų šventes pradėjo vadovauti teismui. Kai patys iškalbingiausi 
gynėjai vienas po kito rungdamiesi svaidė atkirčius jo akivaiz- 
doje, svarstant ne paprastus ir trumpus, kaip įprasta, bet gau- 
sybę itin reikšmingų įskundimų, nors Klaudijus visa tai buvo jau 
uždraudęs. Netrukus jis vedė Oktaviją ir Klaudijaus gerovės var- 
dan surengė cirko žaidynes ir grumtynes su žvėrimis. 


8 Turėjo jau septyniolika metų, kai viešai buvo paskelbta apie 
Klaudijaus mirtį. Jis nuėjo prie sargybos posto tarp šeštos ir sep- 


238 


KLAUDIJUS CEZARIS NERONAS 


10 


tintos valandos; dėl to, kad visa ta diena buvo nelemta, jam pa- 
sirodė, jog būtent tas metas yra bent kiek tinkamesnis imtis rei- 
kalo. Ant laiptų priešais Palacijų jis buvo pasveikintas kaip im- 
peratorius, po to neštuvais nuneštas į stovyklą; iš ten po trumpo 
jo kreipimosi į karius vėl buvo atneštas į kuriją. Iš senato išėjo 
jau vakarop, apibertas gausybe garbės ženklų, iš kurių vien tė- 
vynės tėvo vardo atsisakė, mat suprato, jog per jaunas. 


Pirmiausia pasigyrė, jog atsidavęs artimiesiems. Klaudijų iš- 
aukštino itin prašmatniomis laidotuvėmis, pagiriamąja kalba? 
bei jo sudievinimu. Tėvo Domicijaus atmintį pagerbė labai iš- 
kilmingai begale ceremonijų. Motinai jis patikėjo visus pačius 
svarbiausius valstybinius bei asmeninius reikalus. Netgi pirmą- 
ją savo valdymo dieną savo asmens sargybos tribūnui jis davė 
slaptažodį „geroji motina“, o po to dažnai juodu būdavo nešio- 
jami po gatves tais pačiais neštuvais. Ancijuje jis įsteigė atitar- 
navusio pretorionų koloniją, prijungęs prie jų dar ir iš Romos 
perkeltus pačius turtingiausius senuosius centurionus; pastatė 
ten ir uostą, į kurį sukišo labai daug pinigų. 


O norėdamas dar labiau atskleisti savo įgimtus siekius, jis pa- 
skelbė, jog valdysiąs mokydamasis iš Augusto. Jis nepraleido nė 
mažiausios progos parodyti savo dosnumą, maloningumą bei 
švelnumą. Sunkiai pakeliamas duokles jis arba panaikino, arba 
sumažino. Skundikų apdovanojimus pagal Papijaus įstatymą jis 
sumažino keturiskart. Žmones apdalijo pinigais, duodamas 
kiekvienam po keturis šimtus sestercijų, o kiekvienam kilmin- 
gam, bet nusigyvenusiam senatoriui paskyrė metinę pašalpą (kai 
kam net iki penkių šimtų tūkstančių); nebuvo užmiršti ir pre- 
torionai - jų kohortoms duonos davė visą mėnesį veltui. Kai jam 
buvo priminta, kaip tai buvo įprasta, pasirašyti nuosprendį kaž- 
kokiam kriminaliniam nusikaltėliui, jis sušuko: „O, kaip no- 
rėčiau būti neraštingas!“ Su visų luomų žmonėmis sveikindavosi 
išsyk be prisistatymo. Senatui pareiškus jam padėką, jis atšovė: 

„Aš jos dar nenusipelniau“. Jis leido ir liaudžiai pasižiūrėti jo 
karinių pratybų. Dažnai deklamuodavo viešai: garsiai skaityda- 
vo eilėraščius ne tik namie, bet ir teatre. Visų džiaugsmas buvo 
toks didelis, jog už skaitymą buvo nutarta surengti jam padėkos 
šventę“, o kai kurios jo eilėraščių aukso raidėmis įrašytos eilu- 
tės buvo paskirtos Kapitolijaus Jupiteriui. 


Jis surengė labai daug ir itin įvairių renginių: jaunuolių žaidi- 
mus, cirko arklių lenktynes ir gladiatorių rungtynes. Į jaunuo- 
lių žaidimus" jis priėmė net ir senius, taip pat buvusius konsulus 
bei senyvas matronas. Per cirko lenktynes jis nurodė raitelių luo- 
mui vietas skyrium nuo kitų"", taip pat išvedė lenktyniauti kup- 
ranugarių kvadrigas. Žaidynėse, kurias jis įsteigė dėl imperijos 
įamžinimo ir norėjo, kad jos būtų vadinamos Didžiosiomis žai- 
dynėmis, komiškus vaidmenis suvaidino daugelis abiejų kilmin- 
gųjų luomų vyrų bei moterų. Labai garsus romėnų raitelis raitas 
ant dramblio perbėgo per lyną; ten buvo ir Afranijaus togata"' 
su užrašu „Gaisras“, o aktoriams buvo leista iš scenos tarsi iš 
degančio namo stvarstyti namų apyvokos daiktus ir neštis juos 
namo. Žmonėms kiauras dienas jis apsčiai žėrė visokiausias do- 
vanas: įvairių rūšių paukščius - po tūkstantį kasdieną, įvairiau- 
sius valgymus, teseras'* maistui, grūdams, drabužiams, auksą, si- 
dabrą, perlus ir brangakmenius, paveikslus, vergus, kinkomus 
gyvulius, taip pat prijaukintus žvėris, vėliau davė ir laivų, salų 
bei žemės sklypų. 


Šiuos žaidimus žiūrėdavo jis nuo proscenijaus!* pakilimo. Gla- 
diatorių rungtynėse, kurias jis surengė mediniame amfiteatre 
Marso lauko pašonėje (statė jį ištisus metus), neleido nužudyti 
nė vieno kovotojo, net jeigu jis nusikaltėlis. Jis privertė pakelti 
ginklą net keturis šimtus senatorių ir šešis šimtus romėnų rai- 
telių, beje, daugelio jų buvo ir turtas nepalytėtas, ir vardas ne- 
suteptas. Jis parinko iš tų pačių luomų žmones žvėrims dobti bei 
įvairiems darbams arenoje. Parodė ir jūros mūšį su vandenyje 

nardančiais jūros gyvūnais; po to parodė rinktinių efebų karo 
šokį, o pasibaigus jų pasirodymui kiekvienam jaunuoliui įteikė 
romėnų pilietybės pažymėjimą. Viename iš tų šokių buvo taip 
puikiai pavaizduota scena, kaip jautis šokdamas užgula Pasifa- 
ją“, vandenyje tūnojusią medinę telyčią, kad daugelis žiūrovų 
tuo patikėjo. Kitame Ikaras pamėginęs skristi tučtuojau nukri- 
to šalia imperatoriaus, apšlakstydamas ir jį patį, ir ložę savo 
krauju. Mat Neronas pernelyg retai vadovaudavo žaidynėms; 
paprastai jas jis žiūrėdavo atsilošęs ložėje", pradžioje pro mažus 
langelius, o vėliau iš atviro balkono. 


Jis pats pirmas Romoje įsteigė kas penkeri metai graikų pa- 
pročiu trijų dalių varžybas: muzikos, gimnastikos bei jojimo ir 
pavadino jas neroniškosiomis. Tam reikalui jis paskyrė termas 
bei gimnaziją, kur senatui, taip pat ir raiteliams aliejus nieko ne- 
kaštavo. Teisėjus visam varžybų laikui skirdavo burtais iš buvu- 
sių konsulų; teisėjaudavo jie iš pretorių krasės. Po to jis pats 
nusileido į orchestrą pas senatorius ir pačių dalyvių sutikimu 
priėmė jam perleistą vainiką, dėl kurio rungėsi patys garbingiau- 
si piliečiai lotyniškomis kalbomis bei eilėraščiais. Prieš vainiką, 
kurį teisėjai nunešė jam už skambinimą citra, jis tik priklaupė 
ir liepė nunešti prie Augusto statulos. Gimnastų varžybose, ku- 
rias surengė septose, aukodamas dievams jaučius jis pirmąsyk 
nusiskuto barzdą, įdėjo ją į auksinę dėžutę, nusagstytą pačiais 
brangiausiais perlais ir padėjo Kapitolijuje. Į atletų varžybas jis 
pakvietė ir vestales, mat pasižiūrėti tokių žaidynių leidžiama net 
Olimpijos Cereros žynėms. 


Prie kitų jo renginių, bent aš taip manyčiau, derėtų priskirti ir 
Tiridato, Armėnijos karaliaus, kurį Neronas begaliniais paža- 
dais prisiviliojo, įžengimą į Romą. Diena, kurią jis turėjo pasi- 
rodyti žmonėms, buvo paskelbta ediktu, tačiau vien dėl to, kad 
tą dieną buvo apsiniaukę, nukėlė ją į kitą, patogesnę, ir išdėstęs 
aplink šventyklas forume ginkluotas kohortas pats triumfato- 

riaus drabužiais sėdosi į kurulinį krėslą rostralinėje tribūnoje, 
tarp kovos vėliavų bei ženklų. Iš pradžių Tiridatas priėjo prie 
jo žemyn vedančiu tilteliu ir suklupo ties jo keliais, o šis, pakėlęs 
jį, apkabino dešiniąją ranka ir išbučiavo. Po to, Tiridato prašo- 
mas, nuėmęs nuo jo galvos tiarą'“, uždėjo diademą"'; tuo tarpu 
pretorius, turintis senatoriaus vardą, garsiai vertė žmonių mi- 
niai suklupusiojo maldos žodžius. Iš ten nusivedė jį į teatrą ir 
po naujos maldos pasisodino šalia savęs iš dešinės. Viso to dėka 
jis buvo pasveikintas kaip imperatorius, laurus nunešęs į Kapi- 
tolijų, o dviveidį Janą uždarė, tarsi niekur nebėra jokio karo. 


Konsulavo keturis kartus: pirmąkart du mėnesius, antrą ir ket- 
virtąkart po šešis mėnesius, o trečią kartą keturis mėnesius; du 
vidurinieji jo konsulatai ėjo iš eilės, o kiti du - su vienerių me- 
tų pertrūkiu. 


Vadovaudamas teismui į skundus atsakinėdavo apgalvotai tik 
rytojaus dieną ir tik raštiškai. Nagrinėjo bylas paprastai taip, kad 
vietoj bendro apsvarstymo būtų nagrinėjama kiekviena jų atski- 
rai, dalyvaujant abiem šalims. Išėjęs pasitarti jis niekada nieko 
nesvarstydavo atvirai drauge su visais: kiekvieno raštu pateik- 
tą nuomonę jis perskaitęs patylom pats vienas apibendrindavo, 
po to skelbdavo taip, kaip jam patikdavo, tarsi tai būtų daugu- 
mos valia. 


Į senatą ilgokai neįsileido atleistinių sūnų, o jo pirmtakų įsileis- 
tiems jis atėmė aukštas pareigas; likusius be pareigų ir norinčius 
jas gauti, jis atsiteisdamas už atidėliojimą ir vilkinimą skyrė le- 
gionų viršininkais. Konsulus skirdavo paprastai šešiems mėne- 
siams. Mirus vienam konsului maždaug apie sausio kalendas į 
jo vietą neskyrė nieko, turėdamas omeny aną seną atsitikimą su 
vienos dienos konsulu Kaninijumi Rebilu. Triumfo garbės žen- 
klais jis apdalijo kvestoriaus lygio pareigūnus ir kai kuriuos rai- 
telių luomus ne vien už pasižymėjimą kare, bet ir už kitokius 

nuopelnus. Savo pranešimus senatui apie kai kuriuos dalykus jis 
dažniausiai patikėdavo perskaityti konsulams, o ne kvestoriams. 


Jis prasimanė naujai apipavidalinti miesto pastatus, pristatant 
iš kiekvienos namo ar buto pusės atviras dengtas galerijas, kad 
nuo jų plokščio stogo galima būtų gesinti gaisrus. Jas pastatė sa- 
vo lėšomis. Buvo numatęs pratęsti taip pat ir miesto sienas iki 
pat Ostijos, o iš ten jūrų kanalu iki pat senosios Romos. 


Jam valdant vėl buvo grąžinta daugybė griežtų bausmių bei apri- 
bojimų, daug įvesta naujų, kaip antai: apribota besaikė prabanga, 
vietoj visos liaudies vaišių dalijamos pintinėlės su užkandžiais 
kiekvienam. Buvo uždrausta prekiauti smuklėse virtu maistu, 
išskyrus daržoves, nors anksčiau ten buvo prekiaujama įvairiu 
maistu. Buvo nubausti krikščionys - naujo bei piktybiško prietaro 
besilaikanti žmonių bendruomenė 5; uždrausti kvadrigų žaidimai, 
mat joms pagal įsisenėjusį paprotį buvo leista šen bei ten paklai- 
džioti ir iškrėsti pokštų: pagrobti ką ir šiaip pasiausti. Pantomimų 
grupės drauge su visais jiems prijaučiančiais buvo ištremtos. 


Prieš testamentų perdirbinėtojus tada pirmąsyk buvo sugalvo- 
ta subadyti lenteles ir triskart pervertas per skylutes siūlu užant- 
spauduoti. Stebėta, kad testamentuose pirmosios dvi lentelės 
būtų pateikiamos liudininkams švarios"", į kurias būtų įrašytas 
vien testatoriaus vardas ir kad rašantis svetimą testamentą ne- 
galėtų prisirašyti sau dovanų. Taip pat ir besibylinėjantiems įs- 
tatymu buvo numatytas tam tikras mokestis už gynimą; už sė- 
dimas vietas“ teisme nereikėjo mokėti jokių mokesčių: jas vel- 
tui skyrė valstybės iždas. Valstybės iždo teismo bylos būdavo 
pernešamos į forumą trečiųjų teismui, o visi skundai būdavo 
svarstomi ne teisme, o senate. 


Išplėsti ir išgarsinti imperiją jis neturėjo nei noro, nei vilčių. Net 
ir iš Britanijos išvesti kariuomenę galvojo, tačiau to nepadarė 

susigėdęs, kad neatrodytų, jog jis plėšia šlovę savo tėvui. Pavertė 
provincijomis tiek Ponto karalystę sutinkant Palemonui, tiek ir 
Alpių po Kotijaus mirties. 


Kelionėn leidosi iš viso dusyk: į Aleksandriją ir į Achają, tačiau 
pirmosios kelionės atsisakė pačią išvykimo dieną, pabūgęs pra- 
našingo ženklo ir pavojaus. Mat kai apėjęs šventyklas ir pasė- 
dėjęs Vestos šventovėje jau stojosi, norėdamas išeiti, pirmiau- 
sia užsikabino skvernas, po to jį apgaubė tokia tamsa, nors į akį 
durk. Achajoje jis pradėjo kasti kanalą per Istmo sąsmauką; 
sušaukęs karių susirinkimą, jis paragino pretorionus imtis dar- 
bo. Davus trimitu ženklą, jis pats pirmasis įbedė kastuvą į že- 
mę ir išnešė ant savo pečių pirmąją pintinę žemių. Rengė jis žygį 
ir prie Kaspijos vartų?!, sudaręs Italijoje naują legioną iš jaunuo- 
lių, kurių ūgis šešios pėdos. Tą legioną pavadino Aleksandro Di- 
džiojo falanga. Visus šiuos jo poelgius ne tik nepeiktinus, bet kai 
kuriuos vertus didžiausio pagyrimo, aš surinkau į vieną vietą, 
kad galėčiau atskirti juos nuo ydų bei nusikaltimų, apie kuriuos 
imsiu toliau kalbėti. 


Vaikystės metais kartu su kitais mokslais mokėsi ir muzikos, 0 
atėjęs į valdžią jis nieko nelaukęs pasikvietė vieną iš geriausių to 
meto dainininkų Terpną, pritariantį sau kitara, ir kiauras dienas 
nuo pietų iki vidurnakčio išsitiesęs šalia klausėsi jo dainų. Taip 
jis pamažu ir pats ėmė lavintis šiame mene, neatsisakydamas nė 
vienos iš tų priemonių, kurių griebiasi dainininkai balsui išsau- 
goti ir sustiprinti: aukštielninkas gulėjo su švino lapeliu ant krū- 
tinės; praplovimu, vėmimu bei kitokiais būdais valėsi skrandį; 
nevalgė vaisių bei kitokio kenksmingo maisto, kol apsvaigęs nuo 
pažangos šiame mene (tiesą sakant, balsas buvo ganėtinai sil- 
pnas ir duslus) panoro išeiti į sceną, protarpiais savo artimie- 
siems primindamas graikišką patarlę: „Jei muzikos niekas negir- 
di, niekas jos ir nevertina“. Pirmąsyk jis pasirodė Neapolyje. Be- 
je, netikėtai sudrebėjus žemei ir teatras subraškėjo, tačiau jis, 

kadangi jau buvo pradėjęs dainuoti, nepasimetė ir dainavo iki 
galo. Neapolyje jis gan dažnai dainuodavo ir, beje, po kelias die- 
nas iš eilės. Po to pasidaręs trumpą atokvėpį balsui atgauti, 
tačiau nepakęsdamas vienumos, bastėsi po pirtis, po to pasirodė 
teatre ir gausiai suplaukusiems žmonėms iškėlė puotą pačiame 
orchestros viduryje, beje, graikiškai kreipdamasis pažadėjo, jog 
kai tik praskalausiąs gerklę, užtrauksiąs dainą visu balsu. Jam 
išties patiko saikingi plojimai aleksandriečių, kurie atvyko pas- 
kutinieji; prigužėjo tikrai daug, bet dar daugiau jų jis pats pasi- 
kvietė iš Aleksandrijos. Nedelsdamas jis atsirinko jaunuolių iš 
raitelių luomo ir daugiau nei penkis tūkstančius tikrų tikriausių 
žaliūkų iš prastuomenės, suskirstė juos grupėmis ir liepė uoliai 
mokytis įvairių plojimo rūšių: „zvimbimo“, „čerpės su grioveliu“ 
bei „plytos“ *, kad jie galėtų plojimu pritarti jam dainuojant. Iš 
kitų jie išsiskyrė itin vešliais plaukais, kuo prašmatniausiais dra- 
bužiais, mūvėjo žiedus ant kairiosios rankos. Jų vadovai uždirbo 
net po keturis šimtus tūkstančių sestercijų. 


Kadangi jam ypač svarbu buvo dainuoti pačioje Romoje, prieš 
paskirtą dieną atnaujino neroniškąsias varžybas. Į visų karštą 
troškimą pasiklausyti jo dieviško balso jis išsyk atsakė, jog no- 
rinčiuosius jis pasistengsiąs su kaupu patenkinti savo soduose, 
bet kai prie minios prisidėjo dar ir tuo metu einančių sargybą 
karių prašymai, jis pareiškė, jog mielai pasiruošęs išeiti į sceną 
nors ir tučtuojau, ir nedelsdamas įsakė įrašyti jį į dainininkų - 
kitaristų varžovų sąrašą. Įmetęs į urną drauge su kitais savo bur- 
tų kauliuką, jis laukė savo eilės, o sulaukęs įžengė į sceną drauge 
su prefektais, nešančiais jo kitarą. Jiems įkandin žengė karių tri- 
būnai, o šalia ėjo artimiausi draugai. Kai visi sustojo scenoje, jis 
tarė įžanginį žodį, o buvęs konsulas Kluvijus Rufas pareiškė, jog 
jis dainuosiąs Niobę - taip ir dainavo vos ne iki dešimtos valan- 
dos vakaro. Varžybų tęsinį ir pergalės vainiką jis nukėlė į kitus 
metus, kad turėtų progą dar ne kartą dainuoti. Beje, jam atro- 
dė, jog laikas slenka labai pamažu, tad be perstojo vis išeidinė- 

jo į sceną. Jam net buvo šovusi į galvą mintis parungtyniauti su 
tikraisiais aktoriais pretorių surengtuose vaidinimuose, mat kaž- 
kas iš rengėjų buvo pasiūlęs nugalėtojui milijoną sestercijų. Dai- 
navo jis ir tragedijas", užsidėjęs didvyrio didvyrės ar dievo dei- 
vės kaukę. Vaizduojamųjų personažų kaukės buvo panašios į jo 
paties veidą arba veidą moters, kurią jis mylėjo. Be kitų trage- 
dijų, jis dainavo „Kanakės“ gimimą“, „Oresto motinos žudiką“, 
„Apakusį Edipą“, „Pamišėlį Herkulį“. Kalbama, jog pastarojo- 
je tragedijoje jį pamatęs vienas naujokas, stovėjęs tuo metu sar- 
gyboje prie įėjimo. Kadangi jis stovėjo su vainiku ir grandinė- 
mis surakintas, nes to reikalavo siužetas, sargybinis, nieko ne- 
laukdamas, šoko jo gelbėti. į 


Iš pat mažumės jis degte degė noru dalyvauti cirko žirgų lenk- 
tynėse; nors ir kaip buvo draudžiama, jis be perstojo kalbėda- 
vo vien apie tai. Kartą jam su mokyklos draugais apgailint ža- 
liąjį važiuotoją (šis buvęs išmestas iš vežėčių ir velkamas arena), 
mokytojas jam davęs pastabą dėl to, bet jis išsigynė tvirtindamas, 
neva jie šnekėjo apie Hektorą. Beje, tapęs imperatoriumi, diena 
iš dienos ant žaidimo lentos varinėjo dramblio kaulo kvadrigė- 
les ir į visas, net ir išvis nereikšmingas cirko žaidynes jis atvyk- 
davo iš savo vilų - pradžioje slapčia, o laikui bėgant ir viešai: 
mat visiems ir taip buvo aišku, jog tą dieną jis žūtbūt bus Ro- 
moje. Jis neslėpė savo užmačių, jog nori padidinti apdovanojimų 
skaičių, dėl to, padaugėjus važiavimų ratų, žaidynės užtrukda- 
vo iki vėlumos. Tarp kitko, ir patys šeimininkai net nesutiko iš- 
leisti savo važiuotojų kitaip, kaip tik visai dienai. Veikiai ir jis 
pats panoro palenktyniauti važiuotas, o dar labiau norėjo pasi- 
rodyti. Pradžioje pasimankštinę soduose tarp vergu ir prasčio- 
kų, jis pasirodė viešai didžiajame cirke važiuotas, o kažkoks jo 
atleistinis iš vietos, kur paprastai sėdi magistratas, skepetėle da- 
vė ženklą pradėti. Tačiau jis nebuvo patenkintas rodydamas 
šiuos savo menus Romoje ir, kaip jau sakėme, išvyko į Achają. 
Paskata ten vykti veikiausiai buvusi šit kokia: tie graikų mies- 

tai, kuriuose paprastai vykdavo muzikos varžybos, visi it vienas 
nutarė nusiųsti jam dainininko su kitara vainikus. Tuos vainikus 
jis priėmė karštai dėkodamas; pasiuntinius, kurie juos atnešė, 
ne tik anksčiau nei kitus priėmė pas save, bet dar ir šeimyninių 
pietų pakvietė. Kai vienas kitas paprašė jį per pietus padainuo- 
ti, ir visiems ėmus karštai ploti jis taręs, jog vieninteliai graikai 
moką klausytis ir vien tik jie esą verti jo pastangų. Neatidėlio- 
damas jis leidosi kelionėn; visų pirma persikėlė į Kasiopę“ ir 
tučtuojau sudainavo prie Jupiterio Kasijaus aukuro; po to ap- 
lankė visas varžybas. 


Dėl to jis įsakė sutraukti į vienerius metus visas šventes, kurios 
buvo išdėstytos įvairiausiais laikotarpiais, o kai kurias teko net 
pakartoti; Olimpijoje nesant tokio įpročio jis surengė muzikos 
varžybas. Niekas neturėjo atitraukti jo, pasinėrusio į šiuos reika- 
lus, ir jam trukdyti. Kai atleistinis Helijus jį įspėjo, kad miesto 
reikalai laukia jo paties, jis atrašė šiais žodžiais: „Nors dabar tu 
man tai patari trokšdamas, kad aš greitai sugrįžčiau, veikiau tu- 
rėtum mane įtikinti maldaudamas, kad grįžčiau vertas Nerono“. 


Jam dainuojant, niekam, net būtiniausio reikalo spiriamam, ne- 
valia būdavo išeiti iš teatro. Taigi kalbama, jog kai kurios mo- 
terys net ir pagimdžiusios teatre, o daugelis (jiems koktu buvę 
jo klausytis), taip pat ir girti arba niekam nematant šokdavę nuo 
sienos, nes vartai būdavę uždaryti, arba apsimesdavę mirusiais, 
kad būtų neštuvais išnešami. O kaip jis būgštaudavo ir nerimau- 
davo per varžybas, kaip pavyduliaudavo savo priešininkams, 
kaip drebėdavo iš baimės prieš teisėjus - vargu ar galima tuo 
patikėti. Priešininkus tarsi sau lygius jis stebėdavo, tūpčiodavo 
prieš juos, patylom juokindavo, o kartais, susidūręs akis į akį, 
imdavo juos plūsti visokiais žodžiais; beje, pranokstančius jį me- 
nu jis stengdavosi papirkti. Prieš pasirodymą jis labai pagarbiai 
kreipdavosi į teisėjus tikindamas, jog padaręs visa, ką reikėjo pa- 
daryti, o baigtis esanti Fortūnos rankoje: taigi anie išmintingi 

ir mokyti vyrai turį išmesti iš galvos tuos atsitiktinumus. Kai 
teisėjai imdavo jį drąsinti, jis bent kiek ramesne širdimi pasi- 
traukdavo, bet vis vien sutrikęs, mat kai kurių teisėjų tylėjimą 
bei kuklumą jis palaikydavo jų nepasitenkinimu ir piktybišku- 
mu, pareikšdamas, jog tie žmonės atrodą įtartini. 


Per varžybas jis taip paklusdavo įstatymui, jog neišdrįsdavo net 
atsikosėti, prakaitą nuo kaktos braukdavo ranka““; o kai be- 
vaidindamas kažkokią tragediją paleido iš rankų lazdą, beje, 
akimoju ją ir vėl jis nutvėrė, virpėjo iš baimės, kad dėl tokios 
pražangos nepašalintų jo iš varžybų. Apsiramino jis tik antra- 
jam aktoriui prisiekus, jog tarp plojimų ir žmonių šūksnių niekas 
to nepastebėjęs. Nugalėtoju pasiskelbdavo pats. Ta dingstimi jis 
kaskart dalyvaudavo ir šauklių varžybose. O kad ankstesni nu- 
galėtojai išdiltų iš žmonių atminties ir kad jų nė pėdsako nie- 
kur nebeliktų, jis liepė jų visų statulas bei atvaizdus nugriauti, 
kabliu nutraukti ir suversti i išvietes. Lenktyniavo jis daugybę 
kartų važiuotas. Olimpijoje jis lenktyniavo cirko žaidynėse de- 
šimčia žirgų pakinkytu lenktynių vežimu. Beje, jis pats dėl to 
(mat buvo išmestas iš vežimo) viename savo eilėraštyje buvo 
iškoneveikęs karalių Mitridatą. Tarp kitko, jis ir vėl buvo paso- 
dintas į vežimą, bet varžybų tęsti nebegalėjo - prieš pabaigą pats 
pasitraukė iš arenos, tačiau, nepaisant to, buvo apvainikuotas. 
Išvykdamas iš ten visą provinciją apdovanojo laisve“', o teisė- 
jus - Romos pilietybe ir didžiuliais pinigais. Tą geradarystę jis 
paskelbė pats iš stadiono vidurio Istmo žaidimų dieną. 


Grįžęs iš Graikijos, į Neapolį (tame mieste jis pirmąsyk parodė 
savo meną]) įvažiavo baltais žirgais pro spragą sienoje - toks bu- 
vo žaidynių nugalėtojų paprotys. Panašiai jis įvažiavo į Ancijų, 
iš ten - į Albaną“, o iš ten - į Romą. Reikia pridurti, jog į Ro- 
mą jis įvažiavo tuo pačiu triumfo vežimu, kuriuo Augustas ka- 
daise triumfuodamas buvo įvažiavęs į čia purpuro drabužiais, 
aukso žvaigždėmis išdabintu apsiaustu ir olimpiškuoju vainiku 

ant galvos, o pitinį“ dešine ranka nešinas. Nusidriekusi toli į 
priekį eisena nešė kitus vainikus, ant kurių buvo užrašyta, kur 
ir kokią giesmę sudainavęs ar tragediją suvaidinęs jis nugalėjo. 
Šios eisenos įkandin, kaip ir ovacijų metu, paskui vežimą sekė 
plojikai, šūkaudami, jog jie esą Augusto kariai ir jo triumfo da- 
lyviai. Paskui jis pražygiavo Didįjį cirką pro tam reikalui išgriau- 
tą arką; ėjo pro Velabrus, forumą, Palacijų ir pasiekė Apolono 
šventyklą. Vos koją jam ten įkėlus, tučtuojau visur buvo pjau- 
namos ir aukojamos aukos, o keliai visąlaik šlakstomi šafranu; 
prinešė jam ir paukščių, ir kaspinų, ir saldumynų. Šventus vai- 
nikus jis pasikabino poilsio kambariuose aplink lovas, ten pat 
sustatė ir savo dainininko su kitara statulas, beje, su tokiu at- 
vaizdu jis nukaldino dar ir monetų. Net ir po viso šito jis taip 
įtemptai ir be jokio poilsio dirbo, jog tausodamas savo balsą į 
karius kreipdavosi tik neakivaizdžiai arba per šauklį, ir ar jis 
rimtai ką nors veikdavo, ar juokus krėsdavo, visada šalimais sto- 
vėdavo muzikos mokytojas, kuris nuolat jam primindavo, kad 
reikia tausoti balsą ir kvėpuoti tik prisidengus burną skepeta. 
Daugeliui jis pasiūlė draugystę, o į kitus prapliupdavo įtūžiu, 
destis kaip kas jam plodavo: karštai ar šykščiai. 


Įžūlumą, patvirkimą, nesusivaldymą, godumą bei žiaurumą jis 
išsiugdė pamažu ir nepastebimai; iš pradžių visa tai atrodė tar- 
si jaunystės išdaigos; bet jau ir tada niekam nekilo abejonė, jog 
šios ydos - jo prigimties, o ne amžiaus padarinys. Vos pritemus 
užsimaukšlinęs veltinę ar neišdirbto kailio kepurę jis imdavo 
landžioti po smukles arba bastytis gatvėse, krėsdamas pokštus, 
tačiau jie buvo pragaištingi, mat grįžtančius iš vaišių žmones ne- 
retai apkuldavo, o jei šie mėgindavo gintis, mirtinai sužaloda- 
vo ir nuleisdavo į požeminius kanalus. Jis turėjo įprotį ir į smuk- 
les įsilaužti, ir jas apiplėšti. Rūmuose buvo įsirengęs stovyklos 
rinką, kur buvo pardavinėjamas iš varžytinių jo prisiplėštas gro- 
bis, o uždarbis prageriamas. Dažnai per tokias muštynes kilda- 
vo pavojus, kad kas nors gali išbadyti jam akis arba ir nudobti. 


249 


ŠEŠTOJI KNYGA 


27 


28 


Nuo vieno senatoriaus (buvo susinešęs su to senatoriaus žmo- 
na) taip gavo į kailį, jog liko leisgyvis tysoti, todėl nuo to laiko 
niekada daugiau nebepasirodydavo viešai vėlų metą, nebent ka- 
ro tribūnų iš tolo ir nepastebimai lydimas. Kartais ir vidury bal- 
tos dienos slapčia ant supamosios kėdės jis būdavo nunešamas 
į teatrą ir iš avanscenos viršaus stebėdavo bei skatindavo ki- 
virčus, kilusius dėl pantomimų kaltės; o kai ir rankos būdavo 
paleidžiamos į darbą ir imdavo muštis akmenimis bei suolų nuo- 
laužomis, jis ir pats ką benutvėręs svaidydavo į žmones taip, kad 
net galvą vienam pretoriui buvo praskėlęs. 


Pamažėle įsigalint blogiems polinkiams, jis liovėsi šmaikštavęs 
ir slapstęsis - nebuvo jokio reikalo apsimetinėti, nes visų akyse 
pratrūko ir išsiveržė dar baisesnės jo ydos. 


Puotos prasidėdavo ir baigdavosi vidurnaktį. Protarpiais jis gai- 
vindavosi baseinuose: žiemą maudydavosi šiltame vandenyje, 
vasarą - lediniame. Pietaudavo kartais ir ne namie, o uždara- 
me dirbtiniame tvenkinyje, Marso lauke arba Didžiajame cirke, 
patarnaujant visos Romos kekšėms bei šokėjoms. Kada tik jam 
tekdavo plaukti Tiberiu į Ostiją arba praplaukti Bajų įlanką, ant 
visų krantų ir pakrančių būdavo statomos įvairios užeigos, lin- 
dynės, kuriose ypač krito į akis paleistuvystė, mat ir matronos, 
vaizduojančios pilstytojas, šen bei ten užkabinėdavo jį, kad tik 
jas pasikviestų. Jis rengdavo puotas ir draugų sąskaita. Puota su 
galvos raiščiais vienam atsiėjo keturis milijonus sestercijų, ki- 
tam puota su rožių vandens gėrimu - dar brangiau. 


Maža to, kad turėjo meilės ryšių su laisvai gimusiais jaunuoliais 
bei ištekėjusiomis moterimis, jis išprievartavo dar ir jaunutę Ves- 
talę Rubriją. Nedaug trūko, kad būtų teisėtai susituokęs su at- 
leistine Akte, mat buvo papirkęs kelis buvusius senatorius, kurie 
turėjo prisiekti, jog ji kilusi iš karališkos giminės. Berniuką Spo- 
rą jis padarė eunuchu ir, pakeitęs jo prigimtį, pabandė paversti jį 

moterimi; po to atšventė su juo prašmatniausias vestuves su 
kraičiu ir fakelais“, su iškilmingomis ceremonijomis atsivedė jį 
pas save ir gyveno tarsi su žmona. Dar išliko atmintyje kažkieno 
šmaikštus pajuokavimas, jog žmonėms galėję puikiai klotis, jei- 
gu Nerono tėvas Domicijus būtų turėjęs tokią žmoną. Tą Sporą, 
išpuošęs tarsi imperatorienę, neštuvais tampydavo visur su savi- 
mi, Graikijoje - po susirinkimus ir muges, o Romoje lydėjo jį į 
atvaizdų šventę ir be paliovos bučiavo. Jis tykojo net motinos 
guolio", bet jos priešininkų?? buvo atbaidytas, mat niekas neabe- 
jojo, kad ši itin valdinga ir atkakli moteris tokios meilės dėka 
įgautų pernelyg didelius ragus. Kad ir kaip ten būtų buvę, tačiau 
po to sugulove sau pasiėmė tikrą prostitutę, kuri, kaip sklido pa- 
skalos, buvusi nepaprastai panaši į Agripiną. Žmonės tvirtina, 
jog kadaise, kada tik drauge su motina būdavęs nešiojamas tuo- 
se pačiuose neštuvuose, tada ir susiteršdavęs kraujomaišos aist- 
ra, mat tai, anot jų, paliudijančios dėmės ant drabužių. 


Jis taip subjaurojo savo kūną, jog vargu ar kuri nors jo dalis li- 
ko nesuteršta. Galiausiai jis išrado naują pasismaginimo būdą: 
įlindęs į žvėries kailį, iššokdavo iš narvo ir puldavo pririštus prie 
stulpų nuogus vyrus ir moteris, o ganėtinai pasotinęs laukinę 
aistrą, atsiduodavo atleistiniui Doriforui rėkdamas ir aimanuo- 
damas, mat vaizduodavo prievartaujamą mergaitę. Už to Dori- 
foro jis buvo ištekėjęs taip, kaip anksčiau Sporas buvo už jo ište- 
kėjęs. Ne iš vieno girdėjau, neva Neronas buvęs tvirtai įsitiki- 
nęs, jog nesą tokio doro žmogaus, kad nors viena jo kūno dalis 
būtų nesuteršta; anot jo, daugelis apsukriai slepia ir dangsto sa- 
vo ydas, todėl jam prisipažįstantiems, jog jie - paleistuviai, jis 
dovanodavęs taip pat ir kitus jų nusidėjimus. 


Turtų bei pinigų niekaip kitaip nepanaudodavo, vien švaistė 
juos. Tuos, kurie nuolatos skaičiuodavo pajamas bei išlaidas, jis 
vadino nušiurusiais šykštuoliais, o švaistūnus - šaunuoliais, mo- 
kančiais pagyventi ir paūžti. Girdavo ir žavėdavosi savo dėde 

Gajumi kaip niekuo kitu, nes jis per trumpą laiką prašvilpė mil- 
žiniškus Tiberijaus jam paliktus turtus. Todėl ir jis nepripažino 
saiko nei dosniai dalydamas pinigus kitiems, nei pats juos leisda- 
mas vėjais. Tiridatui, nors vargu ar galima tuo patikėti, jis 
kasdien išleisdavo po aštuonis šimtus tūkstančių sestercijų, O 
jam išvykstant paklojo per šimtą milijonų. Dainininkui su kitara 
Menekratui ir gladiatoriui Spikului jis dovanojo triumfatorių 
turtus bei rūmus. Maža to, kad lupikautojas Kerkopitekas*? Pa- 
nerotis gavo dovanų dvarus užmiestyje ir kaimuose, jam suruošė 
vos ne karališkas laidotuves. Nė vieno drabužio jis nevilkėjo du- 
syk. Lošdamas kauliukais, jis statydavo keturis šimtus tūkstančių 
sestercijų. Žvejodavo jis paauksuotu tinklu, nunertu iš purpuri- 
nių bei raudonų virvučių. Pasakojama, jog ir kelionėn leisdavęsis 
tik su ne mažesne kaip tūkstančio vežimų vilkstine: mulų pasa- 
gos būdavusios sidabrinės, o mulų varovai apsirengę Kanuzijaus 
milo drabužiais; įkandin sekdavusi bėgikų bei Mauritanijos raite- 
lių, apsikarsčiusių apyrankėmis bei krūtinės papuošalais minia. 


Tačiau niekam kitam jis nenaudojo tiek pinigų, kiek statyboms. 
Jis pastatė rūmus, kurie tęsėsi nuo Palatino iki pat Eskvilino, pa- 
vadinęs iš pradžių Koridoriumi, o netrukus, kai po gaisro vėl 
juos iš pelenų atstatė, - Auksiniais. Apie jų erdvumą bei puošnu- 
mą galima spręsti vien iš to: įėjimas į juos buvo tokio aukščio, 
kad jame išsiteko kolosali jo paties šimto dvidešimties pėdų sta- 
tula“'; erdvės buvo tiek, kad trys eilės galerijų iš šonų buvo šimto 
mylių ilgumo, rūmų viduryje buvo tvenkinys, didumu prilygstan- 
tis jūrai, iš visų pusių apsuptas statiniais. Tai tarsi atskiri miestai, 
už kurių driekėsi kaimai su žydinčiais laukais, vynuogynais bei 
ganyklomis, kur ganėsi didžiulės bandos visokių gyvulių, žalia- 
vo miškai, kuriuose knibždėte knibždėjo žvėrių“. Kitos rūmų 
dalys bei kambariai buvo dengti auksu ir išpuošti brangakme- 
niais bei perlų kriauklėmis. Valgomųjų lubos buvo kasetonuo- 
tos. Dramblio kaulo kasetonai sukiodavosi, kad birtų gėlės, 0 
iš skylučių nuo viršaus tryško iš jų kvepalai. Didysis valgomasis 

buvo apvalus ir dieną naktį be perstojo sukiojosi, kaip ir Žemės 
rutulys. Pirtyse tekėjo sūrūs bei sieros vandenys. O kai tokie 
rūmai buvo baigti ir pašventinti, Neronas tik tiek tepagyrė, pa- 
sakęs, jog pagaliau jis ėmęs gyventi kaip žmogus. 


Po to ėmėsi rengti dengtą baseiną nuo Mizeno iki pat Averno 
ežero su galerijomis šonuose, į kurį jis norėjo suleisti visus 
karštuosius Bajų vandenis. Pradėjo kasti ir kanalą nuo Averno 
iki pat Ostijos, kad laisvai galėtų plaukioti juo, o ne jūra. Ilgio 
Jis turėjo būti šimto šešiasdešimties mylių, o pločio toks, kad ga- 
lėtų prasilenkti du laivai su penkiomis eilėmis irklų. Kad dar- 
bai nestovėtų vietoje, jis įsakė sugabenti Italijon visus kalinius, 
nors ir kur jie būtų. Beje, kriminaliniams nusikaltėliams tuo me- 
tu jis neskirdavo jokios kitos bausmės, tik darbą. 

Taip beprotiškai švaistyti lėšas jį pastūmėjo ne vien pasitikėji- 
mas imperija, bet ir neaiški bei netikėta viltis surasti po žeme 
pakastus milžiniškus turtus. Tai vienas romėnų raitelis patvirti- 
no prisiekdamas, jog tikrai žinąs, kad senovės valstybinio iždo 
lobiai, kuriuos karalienė Didonė bėgdama iš Tyro su savimi buvo 
išsivežusi, paslėpti didžiulėse, retai apgyventose Afrikos olose 
ir neva surasti juos esą vieni niekai. 


Kai viltis jį apgavo ir viską vėjais paleidęs tapo vos ne elgeta, 
bėdos prispirtas turėjo net kariams algas sulaikyti ir vilkinti ve- 
teranų apdovanojimus. Šovė jam į galvą mintis griebtis visokių 
suktybių bei plėšikavimų. Pirmučiausiai jis nutarė, jog pagal te- 
stamentus tų mirusių atleistinių, kurie be rimtos priežasties tu- 
rėjo jam giminingų šeimų vardus, jam turinti atitekti ne pusė, o 
penki šeštadaliai turto; toliau - nedėkingųjų““ imperatoriaus 
atžvilgiu testatorių visas palikimas turįs eiti į valstybės iždą; žiū- 
rėti, kad sudarantieji tokius testamentus teisės žinovai neliktų 
nenubausti; be to, kad įstatymo dėl jo didenybės įžeidimo galioje 
būtų bet kokie“? veiksmai ar žodžiai, svarbu, kad tik atsirastų įs- 
kundėjas. Jis pareikalavo grąžinti net tuos apdovanojimus, ku- 

riais anuomet buvo apdalijęs miestus, atsidėkodamas už jam su- 
teiktus pergalės vainikus varžybose. O kartą, kai jau buvo už- 
draudęs naudoti ametisto bei purpuro spalvą, jis pats pasiuntė į 
rinką pardavėją su keliomis uncijomis tų spalvų dažų ir uždrau- 
dė visiems prekiauti. Pasakojama, jog net dainuodamas scenoje 
Jis pastebėdavęs tarp žiūrovų matroną, vilkinčią draudžiamos 
purpuro spalvos suknele ir parodydavęs ją savo patarnautojams, 
o šie beregint ją ištempę nuvilkdavo ne tik suknelę, bet atimdavę 
viską, ką ji turėdavusi. Jis niekam neduodavo kokio nors nurody- 
mo nepridūręs: „Tu juk žinai, ko man reikia“ arba „Darbuoki- 
mės taip, kad niekas nieko nebeturėtų“. Galiausiai iš daugelio 
šventyklų jis išgrobstė aukas, o aukso ar sidabro statulėles, taip 
pat ir dievų penatų, išlydė; vėliau Galbajas jas vėl atkūrė. 


Piktadarystes ir žmogžudystes jis pradėjo nuo Klaudijaus. Be- 
je, nors jis ir nebuvo tiesioginis Klaudijaus žudikas, tačiau žinojo 
apie tai ir neslėpė, o baravykus nuo to laiko jis visada, anot 
graikiškos patarlės, ėmė vadinti „dievų penu“, mat, nešant juos 
įstalą Klaudijui, buvo įmaišyta nuodų. Ir išties jis persekiojo ve- 
lionį visaip jį įžeidinėdamas: ir žodžiais, ir veiksmais tai prikišda- 
mas jam kvailumą, tai žiaurumą. Netgi pašmaikštavo, pailginęs 
žodžio morari pirmąjį skiemenį“, o tai reiškia, jog Klaudijus lio- 
vėsi paikioti tarp žmonių. Daugelį Klaudijaus įstatymų bei nu- 
tarimų, tarsi išleistų silpnapročio ar pamišėlio, jis paskelbė ne- 
galiojančiais. Pagaliau net ir jo laužavietę" apleido, aptvėręs ją 
žema ir menka tvora. 


Britaniką“ persekiojo ne tiek iš pavydo (anas turėjo kur kas ma- 
lonesnį balsą), kiek iš baimės, kad Britanikas jo tėvo atminimo 
dėka žmonių akyse nebūtų iškilęs aukščiau už jį, tad ir puolė jį 
nuodyti. Nuodų gavo iš kažkokios Lokustos, garsios nuodų tai- 
sytojos, tačiau jie veikė silpniau nei manė, ir Britanikui nuo jų 
tik pilvą susuko. Tada išsikvietęs tą moterį savo ranka prilupo 
šaukdamas, jog ji davusi ne nuodų, o vaistų. Jai išsisukinėjant, 

jog davusi jų kiek mažiau, norėdama sumėtyti nusikaltimo pėd- 
sakus ir nukreipti neapykantą, jis iškošė pro dantis: „Ar tik aš 
nesibijau Julijaus įstatymo!“ *! ir privertė ją miegamajame jo 
akyse tučtuojau išvirti stiprių, greitai veikiančių nuodų. Tada jis 
nuodus išbandė su ožiu, kuris gavęs jų ištvėrė penketą valandų. 
Dar ir dar kartą pervirtų uždavė jų paršiukui, o kai tas išsyk nu- 
stipo, jis liepė įnešti juos į valgomąjį ir duoti pietaujančiam drau- 
ge su juo Britanikui. Kai šis vos pirmą gurkšnį nurijęs krito ne- 
gyvas, Neronas sumelavo pietaujantiems, jog tai - įprastinis 
nuomario priepuolis, o rytojaus dieną lietui pliaupiant pasku- 
bomis ir be jokių iškilmių jį palaidojo. Lokustai už tokį darbą 
davė ir didelių ūkių, ir mokinių, ir pripažino ją nekalta. 


Motinos, kuri tyrinėjo jo žodžius bei veiksmus ir griežtai juos 
smerkė, iš pradžių tik nemėgo, norėdamas ir pats užsitraukti jos 
neapykantą: gąsdino ją, neva ketinąs atsisakyti valdžios ir pasi- 
traukti į Rodą, o laikui bėgant atėmė iš jos visus garbės ženklus 
ir valdžią, išvedė jos karius bei germanų sargybinius, atėmė iš 
jos namus ir išvarė iš Palacijaus. Taip nuskriaudęs dar ir pasi- 
tyčiojo iš jos, slapta pasiuntęs žmones, kad neduotų jai ramybės 
Romoje bylomis, o pasitraukus poilsio - patyčiomis bei šmeiž- 
tais, persekiodami ją ir sausumoje, ir jūroje. Pagaliau išsigan- 
dęs jos grasinimų bei įniršio, jis nutarė ją nužudyti. Trissyk 
bandė ją nuodyti, kol suprato, jog ji iš anksto apsisaugojo 
priešnuodžiais. Tada jis įdėjo kesonines lubas, mašina įpjautais 
kesonais per sudūrimus, kad jie nukristų nakčia ant jos mie- 
gančios. Bet ir tai neišdegė, nes jo bendrininkai neišlaikė šio su- 
manymo už dantų. Tada jam toptelėjo į galvą sukiužęs laivas — 
juk ji galėtų žūti laivui sudužus arba kajutės sienoms ją užgriu- 
vus. Įtūžį pridengęs atlaidumu, jis rašė jai meiliausiais žodžiais 
laišką, kviesdamas ją į Bajus drauge iškilmingai atšvęsti kvink- 
vatrijas (Minervos šventę). Puotą jis uždelsė, tuo metu davė 
nurodymus trieilių laivų kapitonams trierarchams sugadinti jos 
burinį liburnų laivą, kuriuo ji buvo atplaukusi, o ją pačią mul- 

kino, neva jos laivas sudužo atsitiktinai susidūręs su kitu. O kai 
ji susiruošė atgal į Baulus“, tai vietoj ano sugadinto, jis pakišo 
savo tam tyčia padirbtą laivą, meiliai ją išlydėjo, o atsisveikin- 
damas išbučiavo net jos krūtinę. Po to iki pat ryto nė bluosto ne- 
sudėjo būgštaudamas ir laukdamas, kuo visa tai baigsis, tačiau 
netrukus sužinojo, jog ji išplaukė“ ir taip išsigelbėjo. O kai jos 
atleistinis Lucijus Agermas su džiaugsmu papasakojo, jog ji gyva 
ir sveika, jis, nebežinodamas ko stvertis, kad tik išvengtų bėdos, 
liepė nepastebimai padėti šalia Agermo durklą, sučiupti ir su- 
rišti jį, tarsi motinos pasiųstą žudiką, o ją pačią nužudyti, tarsi 
ji, iškilus aikštėn nusikaltimui, pati pakėlusi ranką prieš save. 
Remdamiesi patikimais šaltiniais sužinome, kad prisidėjo ir dar 
šiurpesnių dalykų: neva jis pats atbėgęs pasižiūrėti nužudytos 
motinos, neva lytėjęs lavono dalis, vienas girdamas, kitas peik- 
damas““, po to įsinorėjęs gerti ir pasigėręs. Nors kariai, senatas 
bei tauta sveikinimais jį kiek palaikė, nei tada, nei kada nors vė- 
liau jis negalėjo išvengti sąžinės graužimo. Jis ne kartą prisipaži- 
no, kad jį persekiojąs motinos šešėlis, gan dažnai jį plakančios 
furijos rykštėmis bei degančiais fakelais. Ta dingstimi paauko- 
jęs auką, jis pamėgino su magų pagalba iškviesti mirusiųjų vė- 
les ir jas permaldauti. Tačiau nukeliavęs į Graikiją ir nuėjęs į 
Eleuzino iškilmingas pamaldas, kurių pradžioje šauklys garsiai 
šaukdamas liepė išeiti lauk nedorėliams ir nusikaltėliams, jis 
neišdrįso ten pasilikti. 


Praliejęs motinos kraują, jis nužudė dar ir tetą. Ją jis aplankė ir 
rado gulinčią, nes buvo užkietėję viduriai. Kai senutė, kaip pa- 
prastai, beglostydama jo barzdos pūkelius nei iš šio, nei iš to pra- 
sitarė: „Kai tik šitą barzdą pamatysiu nukirptą, galėsiu mirti“, 
jis, atsigręžęs į savo draugus, tarsi juokais pasakė, jog paguldy- 
siąs ją nors ir tuoj pat, o gydytojams liepęs nešykštėti vidurius 
paleidžiamųjų vaistų. Dar jos pėdos nebuvo ataušusios, kai jis 
pasiglemžė jos turtus, paslėpęs testamentą, kad niekas neiš- 
sprūstų jam iš nagų. 

35 Be Oktavijos, vėliau vedė dar dvi žmonas: Popėją Sabiną, ku- 
rios tėvas buvo kvestorius, 0 pirmasis vyras - romėnų raitelis, 
ir Statiliją Mesaliną, dukart konsulo ir triumfatoriaus Tauro pro- 
vaikaitę. Norėdamas ją gauti į žmonas, jis nužudė jos vyrą Ati- 
ką Vestiną pačioje jo garbės viršūnėje. Vedybinio gyvenimo su 
Oktavija jis greit atsikando, o draugams imant jį dėl to nagan, 
jis atrėžęs, jog jam per akis esą iš jos ir žmonos vardo“. Po kelių 
nesėkmingų mėginimų pasmaugti, ją paleido apkaltinęs nevai- 
singumu. Nepaglostė jo žmonės už tą išsiskyrimą, nepašykštė- 
dami piktų žodžių, bet jam tai buvo nė motais, ir ją ištrėmė, o 
galiausiai ir nugalabijo, begėdiškai ir suktai apkaltinęs ją ištvir- 
kavimu. Kai tardymo metu visi lyg susitarę tai paneigė, Neronas 
papirko savo auklėtoją Anicetą, kuris neteisingai prisipažino, 
neva jis suviliojęs ją ir nuplėšęs jai šlovę. Popėją jis vedė dvy- 
liktą dieną po skyrybų su Oktavija ir mylėjo ją ypatingai, tačiau 
ir ją, nėščią ir negaluojančią, spyręs koja užmušė už tai, kad ji 
papriekaištavo jam vėlai parsiradus namo iš cirko arklių lenk- 
tynių. Iš jos susilaukė dukters Klaudijos Augustos, bet ji mirė 
dar visai kūdikis. 


Tiesą sakant, nebuvo tokio giminaičio, artimo ar tolimo, kurio 
kraujo jis nebuvo praliejęs. Klaudijaus dukterį Antoniją, kuri po 
Popėjos mirties atsisakė už jo tekėti, nugalabijo, apkaltinęs ją 
sąmokslo rengimu. Panašiai išžudė ir visus kitus savo giminai- 
čius bei tuos, su kuriais buvo susigiminiavęs vedybomis. Tarp jų 
pakliuvo ir jaunutis Aulas Plaucijus, kurį prieš nužudydamas 
išprievartavo ir pasakė: „Teateina dabar mano motina išbučiuoti 
mano įpėdinio“ - mat, anot jo, tas jaunuolis buvęs Agripinos nu- 
mylėtinis, ir ji įžiebusi jam valdžios viltį. Savo posūnį Popėjos 
sūnų Rufrijų Krispiną dar mažą berniuką liepė vergams paskan- 
dinti jūroje, mat sužinojo, jog žaisdamas jis dėjosi tai karvedžiu, 

tai imperatoriumi. Savo žindyvės sūnų Tuską ištrėmė už tai, kad, 

būdamas Egipto prokuratoriumi, jis išsimaudė pirtyje, kuri bu- 

vo pastatyta Nerono atvykimo garbei. Savo mokytoją Seneką jis 

privertė nusižudyti“. Ne kartą šiam atsisakius visų turtų, pra- 
šant atleisti, Neronas dievažijosi, jog įtartas jis visai bc reikalo 
ir jog veikiau pats žūsiąs negu savo mokytoją nužudysiąs. Pre- 
fektui Burui pažadėjęs vaistų nuo gerklės, nusiuntė nuodų. Tur- 
tingus ir senus atleistinius, tiek kitados jo įsūnijimo, tiek netru- 
kus ir valdymo šalininkus bei padėjėjus išnuodijo, įdėjęs nuodų 
arba į valgį, arba į gėrimą. 


Ne mažiau jis siautėjo susidorodamas ir su svetimais bei pašali- 
niais žmonėmis. Visi tikėjo, jog uodeguotoji kometa, kiauras 
naktis matoma danguje, lemia pražūtį aukštiems valdininkams. 
Sunerimęs dėl to, kai tik iš astrologo Babilo sužinojo, jog kara- 
liai ženklus, lemiančius tokias nelaimes, išperka kokio nors žy- 
maus vado krauju ir kad tokiu būdu nustumia bėdas nuo savęs, 
suversdami jas ant didikų galvų, ir jis visiems aukštiems vyrams 
suplanavo pražūtį, kadangi atsirado puiki dingstis - buvo išaiš- 
kinti du sąmokslai: pirmas, svarbesnis, buvo Pizono sąmokslas 
Romoje, o kitas - surengtas Vinicijaus Benevente ir atskleistas. 
Sąmokslininkai stojo prieš teismą surakinti trigubomis grandi- 
nėmis. Jie patys pripažino savo kaltę, o kai kurie laikė ją nuo- 
pelnu, nes, jų žodžiais tariant, niekaip kitaip, vien mirtimi, jie 
galėję pagelbėti žmogui, susiteršusiam visokiomis niekšybėmis. 
Pasmerktųjų vaikai buvo išvaryti iš Romos ir išnuodyti arba ba- 
du išmarinti. Kaip yra žinoma, vieni buvo išmarinti kartu su mo- 
kytojais bei patarnautojais už bendro stalo, o kitiems buvo už- 
drausta užsidirbti prasimaitinimui. 


Po to jam nereikėjo rinktis ką žudyti: žudė išsijuosęs, ką tik pa- 
norėjo, dėl menko nieko. Neminint daugelio kitų, Salvidijenas 
Orfitas buvo apkaltintas tuo, kad buvo išnuomojęs laisvųjų 
miestų pasiuntiniams tris smukles savo name, stovinčiame prie 
forumo“; aklasis teisės žinovas Kasijus Longinas tarp savųjų 
protėvių atvaizdų buvo išsaugojęs ir Cezario žudiko Gajaus Ka- 
sijaus paveikslą. Petui Trazejui prikišo, kam jis visada paniuręs 

tarsi mokytojas. Pasmerktiems mirti leisdavo gyventi ne ilgiau 
kaip suskaičiuotas valandas. Kad nebūtų delsiama, jis pastatyda- 
vo šalimais gydytojus, kad šie pasirūpintų nesiryžtančiais mirti - 
taip jis vadino venų perpjovimą. Pasakojama, jog buvęs kažkoks 
egiptiečių kilmės ėdrūnas, kuris buvo įpratęs ryti žalią mėsą, taip 
pat sušlamšti viską, kas pakliūna. Neronas sumanė atiduoti jam 
sudraskyti ir suryti gyvus žmones. Girdamasis ir puikuodama- 
sis tokiais didžiuliais savo laimėjimais, jis teigė, jog nė vienas jo 
pirmtakas žinot nežinojęs, kokią jis turįs galią. Jis ne kartą ne- 
dviprasmiškai užsiminė, jog nė nemanąs pasigailėti ir kitų se- 
natorių ir jog jis kada nors tikrai su šaknimis išrausiąs jų luomą 
iš valstybės, o provincijas ir kariuomenę pažadėjo perduoti rai- 
teliams bei atleistiniams. Nors ir kaip ten būtų buvę, tačiau jo 
atvykstančio ar išvykstančio neleisdavo nė vienam senatoriui pa- 
bučiuoti, beje, ir pats neatsakydavo į jų pasveikinimus. O prieš 
pradėdamas milžiniškus darbus Istme, jis gausiai miniai girdint 
išreiškė troškimą, kad šis reikalas išeitų į naudą jam ir romėnų 
tautai, o apie senatą nė neužsiminė. 


Beje, nesigailėjo jis nei tautos, nei tėvynės sienų. Kai besišne- 
kučiuojant kažkas įsiterpė: „Man mirus žemė tepleška ugny“ *, 
„Nec,- pertraukė jį Neronas, - man gyvam esant!“, ir tai jis įvyk- 
dė. Mat, tarsi įsižeidęs, bjaurėdamasis senaisiais pastatais bei 
siauromis ir kreivomis gatvėmis, jis padegė Romą visų akyse. 
Daugelis buvusių konsulų vaikė po savo kiemą jo tarnus su pa- 
kulomis ir fakelais, tačiau pagavę neišdrįso jų paliesti. Grūdų 
svirnai šalia Aukso rūmų buvo užėmę pernelyg didelį plotą, tai 
ir įsigeidė Neronas, kad jie pirma karo mašinomis būtų sugu- 
rinti (mat jų sienos buvo sukrautos iš akmenų), po to padegti. 
Šešias dienas ir septynias naktis siautėjo ta nelaimė, ir žmonės 
ieškojosi prieglobsčio paminklų nišose bei kapų rūsiuose. Ne- 
skaitant begalės gyvenamųjų namų, pleškėjo senųjų karvedžių 
rūmai, išpuošti karo trofėjais, liepsnojo dievų šventyklos, dar ka- 
ralių laikais statytos, o vėliau pūnų bei galų karų metais paskir- 

tos, degė ir visa kita, kas buvo išlikę nuo senų senovės ir kas 
verta buvo pamatyti ir atmintyje išlaikyti. Žiūrėdamas į šį gais- 
rą iš Mecenato bokšto ir gėrėdamasis, kaip pats sakė, puikia 
liepsna, pasipuošęs aktoriaus drabužiais jis apdainavo „Iliono 
griuvimą“ *. Bet net ir čia jis kiek beįstengė tykojo grobio bei 
kitokios naudos. Pasižadėjęs lavonus bei namų nuodėgulius 
sudeginti už dyką, jis neprileido žmonių susirinkti savo tur- 
to likučių; rinkliavos“ ne tik neatsisakė, bet primygtinai jos 
reikalavo, o susėmęs lėšas galutinai nustekeno ir provincijas, 
ir pavienius žmones. 


Prie šios didžiulės nelaimės, kurią užtraukė pats valstybės gal- 
va, prisidėjo dar ir visokių atsitiktinių vargų ir bėdų". Antai vien 
tik rudenį išplitus marui į Libitinos sąrašus?* pateko ir pas ją 
nukeliavo trisdešimt tūkstančių žmonių. O dar pralaimėjimas 
Britanijoje, kai du itin reikšmingi miestai buvo nusiaubti ir pra- 
lieta daug piliečių bei sąjungininkų kraujo! O kur dar negarbė 
Rytuose, kai Armėnijoje legionai buvo pravaryti po jungu, o Si- 
rija vos ne vos laikėsi! Visų šių įvykių sraute ypač nuostabu ir 
verta dėmesio tai, jog jis taip kantriai kaip niekada ištvėrė žmo- 
nių plūdimą bei prakeiksmus ir niekam nebuvo toks atlaidus 
kaip tiems, kurie vos jam pasirodžius apnikdavo dygiais žodžiais 
bei eilėmis. Daug jų, ir graikiškų, ir lotyniškų, buvo sudėta ir ėjo 
iš lūpų į lūpas, pavyzdžiui: 


Motinžudžiai - Neronas, Orestas ir Alkmeonas. 
Paskaičiuok - pamatysi: Neronas - motės žudikas! 
Kas paneigs giminystę Nerono su Enėju? 

Tėvui gyvastį šis, anas ją atėmė motei. 

Virpin kitarą mūsiškis, o partas išpučia ragą, 
Dieviškas dainius anas; šis - medžioklis taiklus. 
Roma - rūmai išvien, skubėkit į Vejus, kviritai, 
Jeigu ir Vejai“* dar netapo rūmais tokiais. 

Jis neieškojo tokių eilių kūrėjų, o kai vienas kitas iš jų buvo 
įskųsti senatui, uždraudė pernelyg griežtai juos bausti. Kartą, 
einant jam pro šalį, kinikas Isidoras šūktelėjo skardžiu balsu 
visiems girdint, jog Nauplijaus?* bėdas jis puikiai apdainavęs, o 
su savosiomis nesusidorojąs! Atelanų aktorius Datas vienoje 
dainuškoje tardamas žodžius: „Būk sveikas, tėve, būk sveika, 
motina“, judesiais parodė, tarsi jis geria ir plaukia; aišku kaip 
dieną, jog tai buvo užuomina į Klaudijaus ir Agripinos mirtį, o 
baigdamas pridūrė: „Orkas jums taiso kelią!“ ir rankos mostu 
parodė į senatą. Aktorių ir filosofą Neronas nubaudė taip: išvarė 
iš Romos ir Italijos, galbūt iš paniekos didžiulei savo nešlovei, o 
gal, pripažindamas savo nuoskaudą, jis norėjo sujaudinti protus. 


Tokį valdovą pasaulis kantriai pakentė beveik keturiolika me- 
tų, kol galų gale juo nusikratė. Pradžią tam padarė galai, vado- 
vaujami Julijaus Vindiko, kuris tuo metu buvo tos provincijos 
propretorius. 


Neronui jau kažin kada astrologai buvo aiškiai pasakę, jog 
anksčiau ar vėliau jis būsiąs nuverstas; iš čia ir plačiai paplitę jo 
žodžiai: „Ir menkas amatas išmaitina visą žemę“, labiau skirti, 
žinoma, pateisinti savo užsiėmimui - dainavimui pritariant kita- 
ra, menui, kuris valdovui žaismingas, o paprastam žmogui būti- 
nas. Kai kas tvirtino, jog ir nuverstas jis viešpatausiąs Rytuose ir 
kai kas minėjo Jeruzalės karalystę, o daugelis siūlė jam vėl su- 
grąžinti buvusią padėtį. Tą viltį jis kur kas labiau puoselėjo ir 
praradęs Armėniją su Britanija bei vėl jas susigrąžinęs, mat ma- 
nė, jog su likimo skirtomis nelaimėmis jis jau susidorojo. Bet kai 
išgirdo Delfų Apolono orakulą, liepiantį jam pasisaugoti septy- 
niasdešimt trečiųjų metų, jis sumojo, jog tikrai mirsiąs, mat Gal- 
bos amžius jam buvo visai išėjęs iš galvos. Jį persmelkė toks di- 
džiulis pasitikėjimas savo amžina ir ypatinga laime, kad po laivo 
sudužimo, kai jis neteko visų savo brangenybių, jis nė kiek nesu- 
abejojęs parciškė savo draugams, jog žuvys jam jas suneš atgal. 

Apie Galijų bruzdėjimą jis sužinojo Neapolyje tą pačią dieną, 
kurią buvo užmušęs motiną, ir praleido ją taip ramiai ir nerūpes- 
tingai, jog kai kam galėjo kilti įtarimas, tarsi jis džiaugėsi pasitai- 
kiusia proga, kad pasinaudojęs karo teise galėtų apiplėšti pačias 
turtingiausias provincijas. Nedelsdamas jis nuėjo į gimnaziją pa- 
sižiūrėti atletų varžybų ir stebėjo labai susidomėjęs. Per pietus jį 
sutrikdė didelį nerimą keliantys laiškai, kuriuos perskaitęs jis 
net pabalo iš pykčio, tačiau susitvardęs tik pagrasino, sakyda- 
mas, jog streikuojantiems neišeisią į gera. Po to ištisas aštuonias 
dienas jis niekam neatsakė į laiškus, net ir nemėgino išleisti ko- 
kio nors įsakymo ar nutarimo ir užmiršo visus reikalus. 


Pagaliau susijaudinęs dėl pasipylusių lyg iš gausybės rago užgau- 
lingų Vindiko ediktų, jis laišku paragino senatą atkeršyti už jo, 
taip pat ir už valstybės reikalus, tačiau pats, pasiteisinęs, jog 
suskaudo gerklę, į senatą nenuvyko. Labiausiai jis krimtosi dėl 
to, kad Vindikas apšaukė jį prastu dainininku“ ir, užuot pavadi- 
nęs jį Neronu, pavadino Ahenobarbu. Į tai jis atsakė pareikš- 
damas, jog atsisakęs vardo, susijusio su įsūnijimu, ir jis susi- 
grąžinsiąs savo giminės vardą, dėl kurio tekę patirti tiek daug 
piktų priekaištų. Kitus priekaištus jis atmetė kaip melagingus 
jau vien dėl to, jog jam prikaišioja nenusimanymą mene, kurį, 
beje, nenuilstamu darbu jis buvo taip ištobulinęs, jog kartais pats 
klausinėdavęs, ar žinomas koks kitas už jį dainininkas geresnis. 


Staiga užgriuvus vienai po kitos vis blogesnėms žinioms, jis, ne- 
bežinodamas kur dėtis iš nerimo, skubiai grįžo į Romą. Kelio- 
nėje jam kiek atlėgo ir atsigavo širdis pastebėjus šiokį tokį pra- 
našingą ženklą, mat išvydo ant vieno paminklo išraižytą romėnų 
raitelį, tempiantį už plaukų nugalėtą galų karį. Iš to džiaugsmo 
jis net pašoko ir padėkojo dangui, tačiau net ir po to jis jau nebe- 
sakė kalbos nei senatui, nei tautai, tik pasikvietė į rūmus kele- 
tą pačių žymiausių vyrų ir, trumpai su jais pasitaręs, kitą dienos 
dalį praleido nusivedęs juos prie naujų ir neįprastų vandens var- 

gonų. Aprodydamas atskiras jų dalis ir išsamiai aiškindamas jų 
įrangos sudėtingumą, jis net tvirtino, jog tikrai galėtų nugabenti 
juos į teatrą, jeigu tik neprieštarautų Vindikas. 


Pagaliau sužinojęs, jog Galba ir abi Ispanijos“ pasitraukė nuo 
jo, jis susmuko palūžęs dvasia bei pažemintas ir ilgai išgulėjo be 
žado leisgyvis. Atsipeikėjęs jis draskė drabužius ir kumščiais 
daužydamas galvą garsiai šaukė, jog jam jau viskas baigta. Se- 
najai auklei ėmus jį guosti, primenant, jog ir kitiems valdovams 
panašiai atsitikę, jis taip atsakė: „Palyginti su kitais aš patyriau 
neregėtų negirdėtų dalykų - juk būdamas gyvas netekau aukš- 
čiausios valdžios!“ Ir, nepaisant to, kaip buvo įpratęs savivaliau- 
ti, paleistuvauti ir bastytis nieko neveikdamas, taip ir liko toks, 
ir ne tik nieko neatsisakė, priešingai, dar karščiau viso to troš- 
ko. Maža to, kai iš provincijų atklydo bent šiek tiek linksmes- 
nės žinios, iškėlęs kuo prašmatniausią puotą, jis žaismingai trau- 
kė paties sudėtas šmaikščias dainuškas apie pasitraukusius nuo 
jo sukilimo vadus, kūno judesiais vaizdingai tai parodydamas. 
Visa tai tučtuojau pasklido žmonėse, o kai paslapčiomis jis bu- 
vo nuneštas į teatro vaidinimą, kur didžiulį pasisekimą turėjo 
vienas aktorius, Neronas liepė pasakyti jam šit ką: „Tu naudo- 
jiesi proga, kai imperatorius užsiėmęs“. 


Pasakojama, jog pačioje sukilimo pradžioje jis puoselėjo dau- 
gybę ypač pasibaisėtinų sumanymų, kurie kilo iš tokios pačios 
jo prigimties. Pirmiausia jis sumanė išžudyti visus lig vieno pro- 
vincijų bei kariuomenės vadus kaip sąmokslininkus bei jų vien- 
minčius; vėliau - kiek ir kur tik buvo tremtinių, o Romoje galų, 
visus juos išžudyti: vienus, kad nesišlietų prie maištaujančiųjų, 
kitus - kaip savo tėvynainių bendraminčius ir šalininkus; abi ga- 
lų provincijas atiduoti kariams nusiaubti, o visą senatą išnuo- 
dyti per puotą; sostinę - padegti, o žmones užsiundyti žvėrimis, 
kad sunkiau jiems būtų išsigelbėti. Bet tų planų atsisakęs ne tiek 
iš pasigailėjimo, kiek nusivylęs, kad nepajėgs jų įvykdyti. Many- 

damas, jog karas neišvengiamas, jis iš anksto atleido iš parcigų 
abu konsulus ir jų vietoj ėmė konsulauti pats vienas, remdamasis 
pranašyste, neva Galijas užkariauti galįs tik konsulas. O kai jau 
buvo perėmęs rykščių ryšelį, tai yra pradėjęs eiti pareigas, sykį 
išėjęs iš puotos, atsirėmęs į draugų pečius jis tvirtai pareiškė, jog 
kai tik įkelsiąs koją į Galiją, jis nedarysiąs nieko kito, tik išei- 
siąs priešais kariuomenę beginklis, ašaromis apsipylęs, ir tuo 
sužadinsiąs maištininkų gailestį, o rytojaus dieną linksmas tarp 
linksmųjų dainuosiąs pergalės dainą epinikiją, kurią, beje, jam 
jau dabar reiktų pradėti kurti. 


Rengdamasis į žygį, pirmiausia jis rūpinosi pririnkti vežimų ga- 
benti teatro reikmenims ir meilužėms (jos visur būdavo su juo), 
vyriškai nusiskusti, turėti pakankamai kirvių ir trumpų amazo- 
nių skydų. Po to jis įsakė miesto triboms skubiai rinkti karius, 
tačiau kai tinkamų karo tarnybai nė vieno neatsirado, jis parei- 
kalavo iš šeimininkų tam tikro skaičiaus vergų, o tada iš viso jų 
būrio išsirinko pačius tinkamiausius, taip pat ūkvedžius ir rašti- 
ninkus. Visų luomų žmonėms jis liepė suncšti dalį savo turto. 
Maža to, privačių namų ar kambarių nuomininkams įsakė nedel- 
siant į imperatoriaus iždą įnešti metinį nuomos mokestį. Labai 
priekabiai ir griežtai reikalavo, kad monetos būtų nenuzulintos, 
kad sidabras būtų išgrynintas, o auksas — su praba. Daugelis vie- 
šai atsisakė nuo bet kokios rinkliavos sutartinai reikalaudami, 
kad jis atsiimtų dovanas iš skundikų, kuriems kitados taip gau- 
siai buvo jų pažėręs. 


Dar didesnę neapykantą jis užsitraukė, pamėginęs prasigyven- 
ti iš maisto produktų per brangymetį. Mat atsitiko, kad per pa- 
tį badmetį buvo pranešta, jog atplaukiąs laivas iš Aleksandrijos, 
deja, jis atplukdė vien smėlį"? dvaro imtyninkams. 


Dėl viso šito visi taip ant jo įniršo, jog neliko tokių keiksmažo- 
džių, kuriais nebūtų drėbta jam į akis. Ant jo statulos viršugal- 

vio buvo pririštas spurgas su graikišku užrašu: „Dabar tai jau 
tikros varžybos!“ Ant kitos statulos kaklo buvo pririšta kailio 
skiautė irgi su užrašu: „Aš padariau, ką tik galėjau, o tu užsi- 
dirbai maišą odinį““*. Ant kolonų buvę užrašyta, jog savo dai- 
navimu jis pažadinęs net galų gaidžius“". Daugelis ir naktimis 
tyčia vaidijosi su vergais, be perstojo šaukėsi „užtarėjo“. 


Baugino jį ir sapnuojamos pamėklės, būrimai bei pranašystės — 
tiek senos, tiek ir naujos. Anksčiau jis paprastai niekada nesap- 
nuodavo ir tik po motinos nužudymo atsigulęs pogulio sapne pa- 
matė save vairuojantį laivą. Jam bevairuojant, ėmęs ir išslydęs 
vairas iš rankų. Sapnavo, kad žmona Oktavija tempusi jį į tokius 
patamsius, kad nors į akį durk; neva jį apspintą būriai skrajo- 
jančių skruzdžių; tai iš visų pusių pastoja jam kelią įvairių gen- 
čių statulos, pastatytos Pompėjaus teatre, ir neva jis atsitrenkiąs 
į jas; tai jo puikiojo Astūrijos veislės žirgo, kuriuo jis taip pui- 
kavosi, pasturgalis sapne virtęs beždžionės užpakaliu ir tik gal- 
va liko kaip ir buvusi - arklio ir garsiai žvengusi. Vėlgi nei iš šio, 
nei iš to pasirodė atsivėrusios Mauzoliejaus durys ir pasigirdęs 
balsas, pašaukęs jį Nerono vardu. Per sausio kalendas ką tik iš- 
puoštos Larų statulėlės sukiužo per aukojimo iškilmes. Jam au- 
kojant, Sporas atnešė dovanų auksinį žiedą su brangakmeniu, 
kuriame buvo išraižyta Prozerpinos“ pagrobimo scena. Darant 
įžadus, kai buvo sugužėjusi visų luomų žmonių minia, jis su di- 
deliu vargu surado Kapitolijaus raktus. Kai senate buvo skaito- 
ma ištrauka iš jo kalbos prieš Vindiką, kur buvo kalbama, kad 
nusikaltėliai būsią nubausti ir gan greit susilauksią pelnytos žū- 
ties, iš visur pasigirdo šūksmas: „Tebūnie tavo valia, Augustai!“ 
Net pastebėta, jog paskutinė tragedija, kurią jis sudainavo žiū- 
rovams, buvo „Edipas tremtinys“, pasibaigusi šia eilute: „Žmo- 
na myriop mane siunčia, tėvas, motina“. 


Kartą užkandžiaudamas jis gavo žinią, kad atskilo nuo jo ir vi- 
sos kitos kariuomenės. Jis tučtuojau suplėšė ką tik įteiktą laiš- 

ką, stalą apvertė, dvi pačias mėgstamiausias taures, kurias vadi- 
no homeriškomis, nes raižiniai ant jų vaizdavo Homero poemų 
siužetus, trenkęs į žemę sukūlė ir gavęs iš Lokustos nuodų, įpiltų 
į auksinę dėžutę, persikėlė į Servilijaus sodus“!. Iš čia išsiuntęs 
pačius patikimiausius atleistinius į Ostija paruošti laivą, pats 
ėmė įkalbinėti pretorijos tribūnus bei centurionus palydėti jį pa- 
siryžusį bėgti. Bet vieniems atsukus nugaras, nes jie, žinoma, ne- 
norėjo ničnieko apie tai girdėti, o kitiems tiesiai į akis išpoški- 
nus, jog jie nesutinką, vienam net sušukus: „Nejau taip sunku 
numirti!“ **, jis ėmė aptarinėti keletą išeičių, kaip antai: ar ne- 
puolus jam ant kelių prieš partus ir Galbą, o gal verčiau išeiti 
juodai apsirengus į žmones ir iš rostralinės tribūnos, parpuolus 
ant kelių, graudžiomis ašaromis apsipylus, melsti atleidimo už 
praeities klaidas; o jeigu nepavyktų palenkti jų širdžių, gal jie 
sutiktų skirti jį bent prefektu Egipte. Vėliau dėžutėje buvo rasta 
apie tai parašyta kalba. Manoma, jog jis buvo labai išsigandęs, 
kad žmonės jo nesudraskytų į gabalus dar jam nepriėjus forumo. 


Kitus apmąstymus atidėjęs rytdienai, kiek numigęs vidurnaktį 
šoko iš lovos ir pamatė, kad jo asmens sargybinių nė kvapo. Pa- 
siuntė pakviesti draugų, bet kai niekas ir iš šių neatsiliepė į jo 
kvietimą, jis pats su saujele palydovų aplankė vieną kitą. Deja, 
visų durys jam buvo uždarytos ir niekas nepratarė nė žodžio. 
Tada jis grįžo į miegamąjį, bet iš ten tarnai jau buvo išbėgioję, 
išsinešę net paklodes ir pasičiupę jo dėžutę su nuodais. Tada jis 
nieko nelaukdamas puolė ieškoti gladiatoriaus Epikulo ar ko- 
kio nors kito žudiko, nuo kurio rankos jis galėtų žūti, bet nieko 
nesuradęs tarė: „Ką gi, vadinasi, aš nebeturiu nei draugo, nei 
priešo!“ ir dūmė kiek kojos nešė, tarsi ketindamas stačia galva 
pulti į Tiberį. 


Pagaliau atsikvošėjęs nuo tokio pašėlusio bėgimo, jis panūdo su- 


sirasti kokią nors nuošalią vietelę, kad galėtų viską apmąstyti. 
Kai atleistinis Faontas pasiūlė jam savo užmiesčio sodybą tarp 

Druskos ir Nomento kelių, už keturių mylių nuo Romos, Nero- 
nas basas, vien tuniką apsivilkęs, užsimetė ant viršaus tamsų ap- 
siaustą, apsivyniojo galvą ir veidą skepeta prisidengęs šoko ant 
arklio. Jį lydėjo tik keturi palydovai, tarp kurių buvo ir Sporas. 
Vos pradėjęs joti, jis buvo išgąsdintas, mat sudrebėjo žemė ir 
šalimais trenkė perkūnas, o iš netoli esančios stovyklos jį pasiekė 
šūkaujančių karių balsai, linkintys jam pragaišties, o Galbai - 
sėkmės. Jis nugirdo vieną sutiktą pakeleivį sakantį: „Jie vejasi 
Neroną!“, kitą besiteiraujantį: „Kas girdėti Romoje apie Ne- 
roną?“ Kai arklys, užuodęs gulinčio ant kelio lavono kvapą, pa- 
sibaidė ir nukrito nuo Nerono veido skepeta, jį atpažino vienas 
išėjęs į atsargą pretorionas ir pasveikino. Prijoję iki posūkio, jie 
paleido arklius ir Neronas skuodė tiesiai per krūmus ir erškė- 
čius vos pramintu takeliu. Sunkiai braudamasis per nendres pa- 
tiestais po kojomis drabužiais, jis šiaip taip pasiekė vilą iš kitos 
pusės. Tenai tas pats Faontas ragino jį tuo tarpu nusileisti į ur- 
vą, iš kur kasamas smėlis. Neronas atsakė, jog gyvas po žeme jis 
nelįsiąs. Lūkuriuodamas, kol bus prakastas slaptas įėjimas į vi- 
lą, jis įsinorėjo gerti, o pasisėmęs rieškučiomis vandens iš dau- 
bos tarė: „Štai koks Nerono gėrimas!“ ** Erškėčiai sudraskė jo 
apsiaustą, todėl teko nukarpyti karančius skutus, po to ketur- 
pėsčias jis nuropojo iškastu siauručiu tarpekliu iki artimiausio 
kambario ir užvirto ant pliko čiužinio, užmesto ant lovos, susi- 
supęs į seną apsiaustą. Nors buvo išalkęs ir ištroškęs, tačiau pa- 
siūlytos rupios juodos duonos jis nevalgė, o šilto vandens šiek 
tiek gėrė. 


Tada iš visų pusių imta primygtinai reikalauti kuo greičiau gel- 
bėtis nuo pakibusios ties juo nelaimės, o jis liepė išmatuoti jo 
kūną ir pagal tą matą iškasti kapo duobę prie jo akių; taip pat 
parinkti, jei kur galima būtų rasti, marmuro nuolaužų, prinešti 
vandens ir malkų“' būsimo lavono tvarkymui. Kiekvieną sykį ką 
nors paliepęs, jis ašarodamas vis kartojo: „Koks didis meninin- 
kas žūsta!“ 

Jam dar tebelūkuriuojant, bėgikas Faontas atnešė laišką. Jis iš- 
plėšė jį iš rankų ir perskaitė, jog senatas paskelbė jį priešu ir ieš- 
ko, ketindamas jį nubausti protėvių papročiu. Tada jis paklau- 
sė, kokia būsianti ta bausmė. O kai sužinojo, jog išrengus nuo- 
gai kaklą įspraudžia į V pavidalo šakes, o kūną rykštėmis plaka 
tol, kol negyvai užplaka, išsigandęs jis stvėrė du durklus, kuriuos 
buvo pasiėmęs, ir išbandęs vieno bei kito aštrumą vėl juos pa- 
slėpė, teisindamasis, jog lemtingoji valanda dar neišmušus. Tai 
jis įkalbinėjo Sporą raudoti mušantis į krūtinę, tai prašė, kad kas 
nors, rodydamas pavyzdį, sutiktų padėti jam numirti. Protarpiais 
savo vangumą jis niekino šiais žodžiais: „Gyvenu šlykščiai ir gė- 
dingai - nepritinka Neronui, oi nepritinka! Reikia turėti proto 
tokiu metu, na, būk drąsus!“ Jau artinosi raiteliai, kuriems bu- 
vo įsakyta jį gyvą pristatyti į senatą. Kai jis tai išgirdo, drebančiu 
balsu ištarė: „Ko reikalauja širdis: aš girdžiu, kažkas joja per lau- 
ką““, ir padedamas Epafrodito, prašymų bei laiškų patarėjo, 
kardą sau į gerklę susivarė. Neronas dar tebebuvo leisgyvis, kai 
įsiveržęs centurionas, dėdamasis, jog atskubėjo į pagalbą, užme- 
tė ant žaizdos apsiaustą. Neronas tegalėjo tik tiek atsakyti: „Vė- 
lu!“ ir „Štai ji - ištikimybė!“ Tuos žodžius ištaręs jis mirė. Akys 
jo stojosi stulpu ir išsprogo; šiurpu ir baugu buvo į jas žiūrėti. 
Savo palydovus jis pirmiausiai ir labiausiai meldė tik vieno da- 
lyko, - kad jo galva neatitektų niekam ir kad jo kūnas, kad ir kas 
atsitiktų, visas būtų sudegintas. Tai padaryti leido Galbos atleis- 
tinis Ikelas, sukilimo pradžioje buvęs įmestas į kalėjimą ir visai 
neseniai iš jo išlaisvintas. 


Laidotuvės atsiėjo du šimtus tūkstančių. Jo kūnas buvo suvynio- 
tas į baltą, aukso gijomis ataustą audeklą, kurį jis dėvėdavo per 
sausio kalendas. Jo palaikus palaidojo auklės Ekloga ir Alek- 
sandrija drauge su meiluže Akte Domicijų giminės kapų rūsyje 
ant Sodų kalvos, kuri matėsi iš Marso lauko. Jo kapo paminklas 
tame rūsyje buvo iš raudono marmuro; virš jo stovėjo etruskų““ 
marmuro aukuras, aptvertas Tazo akmens tvorele. 

Buvo jis maždaug vidutinio ūgio, dėmėto ir bjauriai dvokiančio 
kūno, rusvaplaukis, veido veikiau gražaus negu patrauklaus, 
apyžlibis, melsvai pilkų akių, storakaklis, atsikišusiu pilvu, laiba- 
kojis. Jo sveikata buvo puiki - juk gyveno viskuo pertekęs; per 
keturiolika metų tik tris kartus buvo susirgęs, ir tai veikiau sune- 
galavęs, nes tuo metu nebuvo atsisakęs nei vyno gėrimo, nei kitų 
savo įpročių. Jo išorė ir drabužiai kėlė didžiulį pasidygėjimą; be 
to, visada eilėmis susuktus plaukus“ per graikišką pasivažinėji- 
mą jis pakeldavo iš užpakalio aukštyn iki pat pakaušio. Žmo- 
nėms jis dažniausiai pasirodydavo kasdieniais drabužiais apsi- 
rengęs, pasirišęs skarelę po kaklu, nesusijuosęs ir neapsiavęs. 


Beveik su visais laisvaisiais menais jis susipažino jau vaikystėje. 
Tik nuo filosofijos jį atkalbėjo motina, įspėdama, kad būsima- 
jam imperatoriui su ja nepakeliui, 0-nuo pažinties su senaisiais 
oratoriais - jo mokytojas Seneka, trokšdamas, kad jo mokinys 
kuo ilgiau gėrėtųsi savo mokytoju. Dėl to jį patraukė poezija. Ei- 
les jis kūrė noriai ir be jokio vargo. Neteisūs tie, kurie mano, jog 
jis pasisavinęs svetimus kūrinius: į mano rankas pateko lentelės 
bei užrašų knygelės su kai kuriais visiems gerai žinomais eilė- 
raščiais, jo paties ranka parašytais. Visai aišku, kad jie neper- 
rašyti iš knygos ar parašyti kam nors diktuojant, bet, supranta- 
ma, parašyti mąstant ir kuriant - juk tiek daug ten trinta, taisyta 
ir vėl rašyta. Turėjo jis didžiulį potraukį piešti bei lipdyti. 


Bet visų didžiausias jo noras buvo įtikti žmonėms. Jis pavydė- 
davo visiems tiems, kurie kuo nors galėjo patraukti žmonių dė- 
mesį. Plito kalbos, jog, gavęs pergalės vainiką scenoje, jis rengėsi 
po penkerių metų pasirodyti Olimpijoje atletu. Išties mankšti- 
nosi jis be perstojo ir stebėjo visas gimnastų varžybas Graikijoje, 
tačiau tik teisėjų papročiu - atsisėdęs ant žemės stadione; jei- 
gu kuri nors pora pernelyg nutoldavo, jis savo rankomis nustum- 
davo ją į vidurį. Kadangi, visų nuomone, jis dainavimu prilygęs 
Apolonui, o skriejimu it vėjas per lenktynes - Saulei, tai jam bu- 

vo kilęs noras žygiais net Herkuliui prilygti. Kalbama, jog bu- 
vęs parinktas ir liūtas, kurį jis amfiteatro arenoje nuogas visiems 
matant turėjęs vinimi nukauti arba rankomis pasmaugti. 


Paskutinėmis savo gyvenimo dienomis jis viešai pasižadėjo, jog 
jeigu išsilaikysiąs valdžioje, pergalės žaidynėse pasirodysiąs pats 
ir su vargonais, ir su fleita, ir su dūdmaišiu, o pačią paskutinę 
dieną būsiąs aktorius ir sušoksiąs Vergilijaus „Turną“. Kai kas 
pasakoja, jog ir aktorių Parį, tarsi pavojingą varžovą, jis nužudė. 


Jis visąlaik troško nemirtingumo ir amžinos šlovės, tačiau ne- 
apgalvotai. Daugeliui daiktų bei vietovių panaikinęs senuosius 
pavadinimus, jis suteikė naujus, panaudodamas savo vardą. An- 
tai balandžio mėnesį pavadino Nerono mėnesiu“*; buvo suma- 
nęs net ir Romą pavadinti Neropoliu. 


Be paliovos jis niekino visus dievus, išskyrus vieną Sirijos dei- 
vę“, tačiau ir ją netrukus taip atstūmė, jog net šlapinosi ant jos, 
mat lipte prilipo prie kito prietaro. Atsitiko taip, kad iš vieno 
nežinomo plebėjo gavo dovanų mažą mergaitės figūrėlę, tarsi 
apsaugą nuo visokių žabangų, o kai netrukus po to buvo atskleis- 
tas sąmokslas, jis tvirtai nusprendė laikyti ją aukščiausia dievybe 
ir aukoti jai triskart per dieną ir norėjo, kad visi ja įtikėtų, nes ji 
neva įspėjanti jo ateitį. O vos prieš kelis mėnesius iki savo mir- 
ties jis būrė ir iš aukų vidurių, tačiau teigiamo atsakymo negavo. 


Mirė tą pačią dieną, kurią kitados buvo nužudęs Oktaviją“, ne- 
sulaukęs ir trisdešimt dvejų metų. Savo mirtimi jis sukėlė tokį 
didelį žmonių džiaugsmą, jog plebėjai bėgiojo su veltinėmis ke- 
purėmis"! po visą miestą, tačiau netrūko ir tokių, kurie ilgą laiką 
pavasarį ir vasarą puošdavo jo kapą gėlėmis, tai iš rostralinių tri- 
būnų rodė jo statulas su konsulo togomis, tai skelbė ediktus, 
tarsi jis būtų gyvas ir greitu laiku ketintų grįžti savo priešų ne- 
laimei. Net partų karalius Vologezas, pasiuntęs į senatą pasiun- 

tinius, norėdamas atnaujinti sąjungą, primygtinai prašė tik vie- 
no dalyko - gerbti Nerono atminimą. Net ir dvidešimčiai metų 
praslinkus, kai aš buvau dar paauglys, pasirodė neaiškios padė- 
ties žmogus, kuris gyrėsi esąs Neronas“; jo vardą partai taip mė- 
go, jog jie karštai jį palaikė ir vos ne vos sutiko išduoti. 

1 Cezarių giminė baigėsi Neronu!. Kad taip įvyks, buvo aišku iš 
pasipylusių ženklų, iš kurių patys ryškiausi du. Kartą, kai Livija 
tuoj po vestuvių su Augustu vyko į Vėjus aplankyti savo dvaro, 
praskrisdamas pro šalį erelis įmetė Livijai į sterblę baltą vištą 
ir lauro šakelę, kurias nešėsi snape. Paukštį ji nutarė auginti, 0 
šakelę - pasodinti. Viščiukų priviso tokia daugybė, kad net ir 
šiandien ta vila vadinama Vištų; o iš laurų šakelės tokia giria 
išaugo, jog Cezariai, rengdamiesi triumfuoti, laurus skindavosi 
tik ten. Beje, buvo toks paprotys - po triumfo laurus atsodinti 
toje pačioje vietoje. Pastebėta, jog kuriam nors Cezariui mirus, 
jo pasodintas medis apvysdavęs, o paskutiniaisiais Nerono gy- 
venimo metais ir visa giria iš pašaknų išdžiūvo, ir visos vištos, 
kiek jų ten buvo, išgaišo. Tuoj po to, trenkus iš dangaus perkū- 
nui į Cezarių šventovę", bemat nusirito visų statulų galvos, o Au- 
gusto statulai net ir skeptras iškrito iš rankų. 


2 Į Nerono vietą atėjo Galba, jokia giminyste nesusijęs su Ceza- 


rių namais, tačiau neabejotina, jog jis — itin aukštos kilmės ir gar- 
sios bei senos giminės palikuonis, mat po įrašais ant statulų jis 

visada pasirašinėdavo „Kvinto Katulo Kapitoliečio provaikai- 
tis“. Tapęs imperatoriumi, atrijuje pasikabino net savo genea- 
logijos medį, iš kurio matyti, kad jo tėvo giminės linija kyla Ju- 
piterio link, motinos - Pasifajės link, o žmonos - Mino link. 


3 Papasakoti apie šios giminės žmones bei jų nuveiktus darbus bū- 
tų per ilga, tad trumpai apibūdinsiu tik jo šeimą. Kas pirmas iš 
Sulpicijų giminės gavo Galbos pravardę, kaip ir iš kur ją paė- 
mė, dvejojama. Vieni mano, jog tos giminės pirmtakas ilgai ir 
nesėkmingai laikęs apsiausty kažkokį Ispanijos miestą, pagaliau 
jį pavykę padegti tik galbano sakais apteptais fakelais; kiti - kad 
užsitęsus ligai jis naudojo galbeją, tai yra vaistą, įvyniotą į vil- 
ną; treti - kad buvo labai nutukęs, o tokį galai vadina galba, ar- 
ba, priešingai, toks laibas kaip tie vabzdžiai, kurie veisiasi 4žuo- 
luose ir vadinami galbomis. Tą šeimą išgarsino tarnaudamas 
konsulu Servijus Galba, galbūt pats iškalbingiausias to meto 
oratorius. Apie jį pasakojama, jog Ispanijose būdamas vietinin- 
buvo dingstis įsižiebti Viriato* karui. Jo vaikaitis tarnavo Juli- 
jaus Cezario legatu Galijoje, bet šis neleidęs jam tapti konsu- 
lu; dėl to įširdęs jis slaptai susitarė su Kasijumi ir Brutu, tačiau 
Pedijaus įstatymu buvo pasmerktas. Iš jo kilo imperatoriaus 
Galbos senelis ir tėvas. Senelį išgarsino veikiau ne geras vardas 
(juk toliau pretūros jis nė per žingsnį nepasistūmėjo pirmyn), 
o atsidavimas mokslui, mat išleido išsamią, gerai parengtą isto- 
riją. Tėvas įgijo konsulatą ir, nors buvo žemo ūgio ir net kupro- 
tas, beje, ir jo iškalbos galimybės buvo gan ribotos, bet sėkmin- 
gai vedė bylas. Vedęs buvo dusyk: iš pradžių Achaiką Mumiją, 
Katulo dukraitę ir provaikaitę to paties Lucijaus Mumijaus, ku- 
ris sugriovė Korintą; po to turtuolę Liviją Oceliną, reto grožio 
moterį. Kalbama, jog ji pati siekė šių vedybų, mat jis buvo kil- 
mingas. Po to, kai ji taip atkakliai veržėsi prie jo, kad neatrody- 
tų, jog jis apgavo, mat ji ničnieko nenusimanė apie jo kūno ydas, 
jis, radęs nuošalią vietą ir nusivilkęs drabužius, parodė jai, koks 


277 


SEPTINTOJI KNYGA 


jis apsigimėlis. Achaika jam pagimdė du sūnus: Gajų ir Servijų. 
Vyresnysis Gajus prašvilpęs turtus apleido Romą, o kai Tiberijus 
neleido jam anuomet balsuoti dėl prokonsulo vietos, nusižudė. 


4 Imperatorius Servijus Galba gimė konsulaujant Markui Vale- 
rijui Mesalai ir Gnėjui Lentului devintą dieną prieš sausio ka- 
lendas* ant kalvos dunksančioje sodyboje prie pat Taracinos, iš 
kairės pusės einant į Fundus. Įsūnytas savo pamotės Livijos, jis 
priėmė jos giminės vardą ir Ocelos pravardę, pakeitęs net var- 
dą: užuot vadinęsis Servijumi, pasivadino Lucijumi ir tą vardą 
turėjo tol, kol tapo imperatoriumi. Žinoma, jog Augustas, kai 
Galba dar būdamas mažas berniukas sveikino jį kartu su kitais 
savo vienmečiais, sugnybęs jo skruostelį, pasakė: „Ir tu, mažy- 
li, ragauji mano valdžios“. O kai Tiberijus sužinojo, jog Galba 
taps imperatoriumi, bet tik senatvėje, pralemeno: „Tegu sau gy- 
vena, nes mums tai nerūpi“. Kartą, kai jo senelis aukojo tren- 
kus perkūnui, erelis išplėšė iš jo rankų aukos vidurius ir nusi- 
nešė į ąžuolą, aplipusį gilėmis; jam buvo išaiškinta, jog giminei 
visa tai lemia aukščiausiąją valdžią, tačiau dar negreit; jis pajuo- 
kavęs: „Aišku, tada, kai mulė apsikumeliuos“. Ir iš tikrųjų, vė- 
liau, kai Galba mėgino daryti perversmą, jį įkvėpė vien tai, kad 
apsikumeliavo mulė. Tuo metu, kai kiti baisėjosi tokiu pranašin- 
gu ženklu, jam jis buvo pats linksmiausias, mat jis prisiminė ir 
aukojimą, ir senelio žodžius. 


Apsivilkęs vyrišką togą, jis susapnavo Fortūną, kuri jam sakė, 
kad ji pavargo nuo stovėjimo prie jo durų slenksčio, ir jei tik jis 
nepaskubėsiąs ją įsileisti, tai ji tapsianti pirmojo sutiktojo gro- 
biu. Vos pakirdęs iš miego, jis atvėrė atrijaus duris ir rado prie 
slenksčio varinę deivės statulėlę, šiek tiek didesnę už uolektį. 
Prispaudęs prie krūtinės, jis nunešė ją į Tuskulą, kur paprastai 
vasarodavo, ir paskyrė jai kambarį savo name. Nuo to laiko kas 
mėnesį rengdavo jai padėkos dieną, o kartą per metus pagarbin- 
davo naktinėmis iškilmėmis, budėdamas kiaurą naktį. 

Nors dar ir nebuvo visiškai subrendęs, tačiau atkakliai užsispy- 
ręs jis išlaikė seną pilietinį visų užmirštą ir tik jo namuose išsau- 
gotą paprotį: atleistiniai ir vergai dukart per dieną turėdavo gau- 
siai susirinkti pas jį rytą pasisveikinti, o vakare atsisveikinti su 
juo kiekvienas atskirai. 


5 Tarp kitų laisvųjų menų jis linko ir į teisę. Atliko priedermę ir 
santuokai?, tačiau netekęs žmonos Lepidos bei dviejų sugyven- 
tų su ja sūnų, liko vienas kaip pirštas ir jokie įkalbinėjimai ne- 
galėjo pastūmėti jį vesti, netgi Domicijaus našlės Agripinos, kuri 
po vyro mirties taip visokiausiais būdais atakavo Galbą, beje, jis 
tuo metu net nebuvo našlys, kad vieną kartą matronų susibūri- 
me Lepidos motina suėmė ją nagan ir net pati apkūlė. 


Labiau nei visos kitos krito jam į akis Livija Augusta, kurios ir 
gyvos malonė jam labai daug reiškė, ir jai mirus jis vos ne turtuo- 
lis liko, mat jos testamente jam buvo užrašyta penki milijonai 
sestercijų (tai pati didžiausia dovana), tačiau ta suma buvo pažy- 
mėta skaičiais, o ne žodžiais, tad įpėdinis Tiberijus sumažino do- 
vaną iki penkių šimtų tūkstančių, bet ir tų Galba negavo. 


6 Garbingas pareigas pradėjo eiti anksčiau įstatymų numatyto lai- 
ko. Tapęs pretoriumi, jis per Floralijų“ šventę parodė naują re- 
ginį - dramblius, vaikščiojančius lynu. Po to maždaug metus bu- 
vo vietininku Akvitanijos provincijoje, o greit po to jis tapo pa- 
prastu? konsulu ir konsulavo šešetą mėnesių, mat taip atsitiko, 
kad tas pareigas turėjo Galbos pirmtakas Nerono tėvas Gnėjus 
Domicijus, o jo įpėdiniu tapo Otono tėvas Salvijus Otonas. Aiš- 
kiai išsipildė tai, kas buvo išpranašauta - imperatoriumi jis taps 
tarp vieno ir kito sūnų. Gajaus Cezario paskirtas legatu į Ge- 
tuliko vietą, rytojaus dieną nuvyko į legionus ir atsitiktinai pa- 
tekęs į švenčių iškilmes, jis uždraudė kariams ploti, davęs įsa- 
kymą, parašytą ant parolinių lentelių, - visiems laikyti rankas 
pakištas po apsiaustu. Tučtuojau stovyklą apskriejo eilutė: 

Mokykis, kary, tarnauti: 
Galba tau - ne Getulikas! 


Nė kiek ne mažiau griežtai jis uždraudė prašytis atostogų. Ve- 
teranus, kaip ir naujokus, jis grūdino kasdieniniu darbu. Laiku 
sustabdęs barbarus, kurie jau į pačią Galijos gilumą buvo pra- 
siveržę, jis paties Gajaus akivaizdoje įtikinamai įrodė, kas jis ir 
kur jo legionai taip, kad tarp nesuskaičiuojamų iš provincijų jo 
sutrauktų karo pajėgų nė vienas kitas dalinys nebuvo labiau už 
kitus pagerbtas ar apdovanotas. Jis pats ypač pasižymėjo tuo, 
kad vadovaudamas koviniam lauko antpuoliui su skydu ranko- 
je nesustodamas bėgo paskui imperatoriaus karietą ne mažiau 
dvidešimties mylių. 


7 Kai apskriejo žinia apie Gajaus nužudymą, daug kas patarinėjo 
pasinaudoti proga, tačiau jis panoro verčiau likti nuošaly. Taip 
įgijo didžiulę Klaudijaus malonę: buvo priimtas į jo draugų bū- 
relį ir taip didžiai vertinamas, kad netikėtai sušlubavus jo sveika- 
tai (ne taip jau smarkiai) net buvo atidėtas žygis į Britaniją. Ne 
burtais buvo išrinktas dvejiems metams prokonsulu į Afriką? — 
įvesti tvarkai toje provincijoje, kurioje nebuvo ramybės dėl vi- 
daus riaušių ir barbarų sukilimo. Jis įvedė ten tvarką, būdamas 
labai griežtas bei teisingas ir smulkmeniškas. Kariui, kuris bu- 
vo įskųstas, kad žygio metu, pasinaudojęs dideliu maisto trūku- 
mu, pardavė savo maisto likutį, sykelį kviečių, už šimtą denarų, 
Galba uždraudė parduoti net ir duonos kąsnį, kai jis pritruks 
maisto; taip karys ir mirė iš bado. Teisme, nagrinėdamas skun- 
dą dėl kinkomų gyvulių nuosavybės, kai nei viena, nei kita šalis 
negalėjo įtikinamai apginti savo nuosavybės nei įrodymais, nei 
liudijimais, ir buvo sunku rasti teisingą sprendimą, jis nutarė nu- 
vesti aprišta galva mulą į įprastinę girdyklą prie ežero, o ten, 
nuėmus apraišalus, jį paleisti: pas kurį atsigėręs mulas nešau- 
kiamas nueis pats, tam jis ir turi priklausyti. 

8 Už visus tuos nuopelnus Afrikoje ir prieš tai Germanijoje jis ga- 
vo triumfo garbės ženklą ir buvo išrinktas žyniu išsyk trijose ko- 
legijose: penkiolikos žynių - kvindecemvirų, ticijų bei augusta- 
lų? žynių. Nuo to laiko beveik iki Nerono principato vidurio jis 
gyveno sau kuo ramiausiai vienumoje ir iškylauti vykdavo tik tu- 
rėdamas kitame vežime milijoną sestercijų auksu. Kol jis leido 
laiką Fundų mieste, gavo paskyrimą į Tarakono Ispaniją. Atsi- 
tiko taip, kad nuvykus jam į provinciją ir aukojant tautos šven- 
tovėje, vienam iš patarnaujančių berniukų (jis laikė smilkytuvą) 
staiga pražilo visi galvos plaukai. Netrūko aiškintojų, kurie įž- 
velgė valdžios permainas: neva po jauno valdovo ateisiąs senas, 
tai yra, Galba po Nerono. Netrukus Kantabrijoje trenkė perkū- 
nas į ežerą, ir ten buvo rasta dvylika kirvių, o tai - neabejotinas 
aukščiausios valdžios ženklas. 


9 Provinciją valdė jis aštuonerius metus nevienodai: iš pradžių bu- 
vo griežtas ir ūmus, net nežinodavo saiko bausdamas už kokį 
nors prasižengimą. Antai vienam pinigų keitėjui jis nukapojo 
rankas ir prikalė jas prie stalo, o globėją, kuris nunuodijo vieną 
našlaitį, nes jam magėjo kaip įpėdiniui pasiglemžti jo palikimą, 
prikalė prie kryžiaus, o kai tas ašarodamas ėmė šauktis įstaty- 
mų, tikindamas, jog jis - romėnų pilietis, Galba, tarsi norėda- 
mas šiek tiek palengvinti jo bausmę: jį paguosdamas bei pagerb- 
damas, liepė perkelti jį ant kito kryžiaus — kur kas aukštesnio 
už kitus ir pabaltinto. Tačiau pamažu jis pasikeitė — tapo vangus 
ir ištižęs, mat nenorėjo suteikti Neronui net mažiausios dings- 
ties prikibti, nes paprastai pats sakydavo: „Niekas negali būti 
priverstas atsiskaityti už nieko neveikimą“. 


Naujojoje Kartaginoje!" vesdamas bylą teisme jis sužinojo, jog 
sukilo abi Galijos: jį prašė pagalbos atvykęs iš Akvitanijos lega- 
tas; po to atėjo laiškas iš Vindiko, kuriame buvo prašoma pasi- 
aukoti žmonių giminei ir tapti jos gelbėtoju bei vadu. Šiek tiek 
suabejojęs jis pasiūlymą priėmė iš dalies iš baimės, o iš dalies 

puoselėdamas viltį. Mat jau buvo nutvėręs slapta pasiųstą pro- 
kuratoriams Nerono įsakymą dėl jo nužudymo, o iš kitos pusės, 
jam teikė stiprybės kuo palankiausi ženklai buriant iš paukščių, 
taip pat ir vienos garbios merginos pranašavimas, juolab kad tuo 
pat metu Klunijos Jupiterio žynys, per sapną įspėtas, jau buvo 
radęs šventykloje tokias pačias pranašystes, kurias eilėmis bu- 
vo surašiusi įkvėpta mergaitė prieš du šimtus metų. Tų eiliuotų 
pranašysčių esmė buvo ta, kad ateisiąs laikas, kai iš Ispanijos kil- 
siąs valdovas ir pasaulio viešpats. 


Kai tarsi ketindamas paleisti į laisvę vergus jis užkopė į tribū- 
ną, pasistatęs prieš save gausybę atvaizdų tų, kuriuos Neronas 
buvo pasmerkęs ir nužudęs, šalimais stovėjęs iš artimiausios 
Balearų salos kilmingas berniukas tremtinys, kurį tam reikalui 
buvo išsikvietęs, Galba pasakė karštą kalbą apie apgailčtiną to 
meto valstybės padėtį. Visi it vienas pasveikino jį kaip impera- 
torių, O jis savo ruožtu pasiskelbė senato ir romėnų tautos le- 
gatu. Tuoj atidėjęs į šalį teismo reikalus, jis ėmė rinkti iš pro- 
vincijos plebėjų legionus ir pagalbinę kariuomenę, mat norėjo 
papildyti senas karines pajėgas, ir surinko vieną legioną, du rai- 
telių būrius ir tris kohortas. Iš pasižymėjusių išmintingumu ir 
vyresnio amžiaus piliečių jis įsteigė lyg ir senatą ir, svarbiam rei- 
kalui esant, tardavosi su jais. Jis išsirinko ir jaunuolių iš raite- 
lių luomo, leisdamas jiems mūvėti aukso žiedus. Jie turėjo būti 
vadinami savanoriais"! ir vietoj karių pakaitomis citi sargybą 
prie jo miegamojo. Net ir po provincijas jis išsiuntinėjo ediktus, 
kviesdamas atskirai kiekvieną ir visus drauge veikti išvien su juo 
ir kiekvienam pagal jėgas prisidėti prie visų bendro reikalo. 


Beveik tuo pat metu tvirtovės apkasuose (toje vietoje, kur jis lie- 
pė rinktis besirengiantiems į žygį kariams) buvo rastas senovės 
meistrų darbo žiedas su brangakmeniu, o ant jo išraižyta Per- 
galės deivė su trofėjais. Netrukus į Dertozą atplaukė ginklų pa- 
krautas aleksandriečių laivas be vairininkų, be jūrininkų ir be 

jokio keleivio. Niekam nekilo abejonių, jog prasideda teisingas 
šventas karas, kuriam net ir dievai pritaria. Tačiau staiga neti- 
kėtai beveik viskas apvirto aukštyn kojomis. Vienas raitelių bū- 
rys ėmė gailėtis, kad sulaužė priesaiką, ir besiartinant Galbai 
mėgino atsiskirti nuo jo. Vargiai pavyko priversti jį paklusti. Ir 
vergai, kuriuos su klastingu kėslu jam dovanojo Nerono atleis- 
tinis, vos nenužudė jo, einančio siauru skersgatvėliu pirties link. 
Išgelbėjo tai, kad jie ėmė pakaitomis raginti vienas kitą nepra- 
leisti progos, o išklausinėjęs apie kokią progą jie kalba, jis kan- 
kinimu privertė juos prisipažinti. 


Prie tokių didelių nelaimių prisidėjo dar ir Vindiko mirtis, ne- 
paprastai sukrėtusi Galbą, kuris pasijuto tarsi apviltas ir, nedaug 
betrūko, kad būtų pasitraukęs iš gyvenimo. Bet kai netikėtai at- 
vyko pasiuntiniai iš Romos, ir jis sužinojo, jog Neronas žuvo ir 
visi prisiekė jam, jis atsisakė legato ir priėmė Cezario vardą. Ke- 
lionėn leidosi apsirengęs kariniu apsiaustu, ant kaklo pasikabi- 
nęs durklą. Togą apsivilko tik tada, kai buvo nužudyti visi tie, 
kurie siekė perversmo: Romoje - pretorionų viršininkas Nim- 
fidijus Sabinas, Germanijoje ir Afrikoje - legatai Fontėjus Ka- 
pitonas ir Klodijus Markas. 


Kelyje jį aplenkė gandas apie jo žiaurumą bei šykštumą. Žmo- 
nės kalbėjo, neva Ispanijų bei Galijų miestai ilgokai lūkuriavę, 
kol prisijungė prie jo, o jis už tai juos nubaudė apdėjęs didžiu- 
liais mokesčiais ir net sugriovęs jų miestų sienas; jų vietininkus 
ir pareigūnus su žmonomis bei vaikais neva pasmerkęs myriop; 
ir dar kalbėjo, jog kai Tarakono gyventojai atnešę jam iš seno- 
sios Jupiterio šventyklos aukso vainiką, svėrusį penkiolika sva- 
rų, jis sulydęs jį ir išreikalavęs iš jų tris uncijas aukso, nes stigo 
tiek svorio. Tuos gandus jis ir patvirtino, ir išpūtė vos įžengęs į 
Romą. Jūrininkus, kuriuos Neronas buvo padaręs pilnateisiais 
kariais, Galba privertė grįžti ten, kur jie buvo anksčiau - į lai- 
vus. Šiems atsikalbinėjant ir atkakliai reikalaujant erelio bei žen- 

klų"“, jis ne tik išvaikė juos užleidęs raitelius, bet ir kas dešimtą 
nubaudė. Panašiai atsitiko ir germanų kohortai, kuri senų seno- 
vėje Cezarių buvo sudaryta jų asmeninei apsaugai ir ne kartą 
įrodė savo ištikimybę - ją paleido be jokio reikalo išsiuntęs į tė- 
vynę, tarsi prijaučiančią Gnėjui Dolabelai, kurio sodai buvo šali- 
mais stovyklos. Pasišaipydami iš jo žmonės pasakojo (tiesa tai 
ar ne), jog kartą po prašmatnių pietų Galba garsiai sudejavęs, 
o eiliniam administratoriui, pateikusiam trumpą sąskaitą, ištie- 
sęs daržovių dubenį už puikų aptarnavimą; fleitistą Kaną, ku- 
ris jam nepaprastai patiko, apdovanojo penkiais denarais, ištrau- 
kęs juos iš užantyje paslėptos dėžutės. 


Todėl jo atvykimas nesukėlė didelio džiaugsmo ir tai paaiškėjo 
per artimiausią vaidinimą, būtent kai atelanoje pasigirdo per- 
nelyg gerai žinoma dainelė: „Atėjo Onesimas iš kaimo“. Visi žiū- 
rovai vienbalsiai sudainavo ją iki galo, po to dar keletą kartų ją 
pakartojo. 


Štai dėl ko žmonės jį labiau mylėjo ir gerbė, kai jis paėmė 
aukščiausią valdžią, negu tada, kai jis jau stovėjo prie valstybės 
vairo". Daug jo poelgių rodė jį šaunų valdovą esant, tačiau jis 
buvo ne tiek vertinamas dėl tų gerų savybių, kiek neapkenčia- 
mas dėl priešingų dalykų. 


Jis pakluso neribotai trejeto valdžiai'“. Visi jie drauge gyveno 
Palacijuje, niekada nesiskirdami, ir žmonės vadino juos Galbos 
auklėmis. Tai buvo nežmoniškai godus Titas Vinijus, jo legatas 
Ispanijoje, Kornelijus Lakonas, buvęs teismo posėdininkas, da- 
bar pretorionų prefektas, neapkenčiamas dėl savo bukumo bei 
pasipūtimo, ir atleistinis Ikelas, ką tik apdovanotas aukso žiedu 
ir Marciano pravarde, jau betykojąs aukščiausios raitelių Iuo- 
mo“ vietos. Būtent šiais valkatomis, kurie buvo apnikti visokiau- 
sių ydų, jis taip pasitikėjo ir leidosi engiamas, jog pasidarė į sa- 
ve nepanašus: tai pernelyg priekabus ir šykštus, tai priešingai, 

visiškai išglebęs ir išlaidus. Visa tai nepritiko žmonių išrinktam 
ir dar tokio amžiaus valdovui. 


Kai kuriuos žymius abiejų aukštųjų luomų piliečius jis vos įta- 
ręs pasmerkė myriop be teismo. Romos pilietybę jis teikdavo re- 
tai, o trijų vaikų teisę!“ pripažino vos vienam kitam, tačiau ir tai 
tik tam tikram laikui. Kai teisėjai paprašė priskirti jiems šeštą 
dekuriją, jis ne tik nesutiko, bet net panaikino Klaudijaus ma- 
loningai jiems duotą leidimą nesirinkti į teismą žiemą ir naujų- 
jų metų pradžioje. 


Net buvo manoma, jog jis ketinąs apriboti senatorių bei raite- 
lių tarnybos laiką iki dvejų metų ir duoti tas pareigas tik tiems, 
kurie jų kratosi ir vengia. Dosnias Nerono dovanas jis išreika- 
lavo pasitelkęs penkiolika romėnų raitelių, palikęs tik dešimtąją 
dalį. Kadangi aktoriai ar atletai tas dovanas jau seniai buvo par- 
davę, o pinigus išleidę ir nebegalėjo išsimokėti, tai jis parduo- 
tas dovanas atiminėjo iš pirkėjų. Savo draugams bei atleisti- 
niams jis leido viską: pakelti kainas arba atiduoti veltui, apkrauti 
mokesčiais ir atleisti nuo jų, bausti nekaltus ir pasigailėti kal- 
tųjų. Net ir tada, kai romėnų tauta parcikalavo mirties bausmės 
Halotui ir Tigilinui, jis pasielgė priešingai - iš visų Nerono šni- 
pų leido išnešti sveiką kailį tik tiems abiem piktadariams. Maža 
to, Halotą išaukštino, paskirdamas eiti labai garbingas vietinin- 
ko pareigas, o Tigelino labui išleido ediktą, kuriuo išbarė tautą 
už jos žiaurumą. 


Taip darydamas jis užsitraukė didžiulę beveik visų luomų neapy- 
kantą, tačiau turbūt labiausiai dėl to griežė dantį kariai. Mat 
viršininkai jau buvo viešai paskelbę, jog duos jiems kur kas di- 
desnių dovanų nei įprasta, jeigu jie savo ruožtu prisieks jam 
slapta. Galba gi ne tik netesėjo pažadų, bet ne kartą net didžia- 
vosi, jog jis įpratęs karius rinkti, o ne pirkti. Tais žodžiais jis 
nuteikė prieš save visą kariuomenę, kur tik ji stovėjo. Tarp kit- 

ko, tarp pretorionų jis sukėlė baimę ir užsitraukė nepasitenki- 
nimą, nuolatos šalindamas juos iš kariuomenės įtaręs, jog dau- 
gelis jų - Nimfidijaus sėbrai. Bet labiausiai murmėjo apgauti 
Viršutinės Germanijos legionai, kurie laukė žadėtųjų dovanų už 
nuopelnus kare prieš galus ir Vindiką. Taigi jie pirmieji išdrįso 
nepaklusti Galbai: per sausio kalendas jie atsisakė prisiekti kam 
nors ir pareiškė, jog prisieks tik senato vardu ir tučtuojau nu- 
tarė pasiųsti pasiuntinius pas pretorionus su žinia, kad impe- 
ratorius, esantis Ispanijoje, jų nepatenkinąs, verčiau jie patys 
teišsirenką tokį imperatorių, kuris patiktų visai kariuomenei. 


Kai visa tai buvo pranešta Galbai, jis nutarė, jog jis neapkenčia- 
mas ne tiek dėl senatvės, kiek dėl to, kad bevaikis. Tada nelauk- 
tai išvedė iš jį sveikinančios minios kilmingą ir šaunų"", jau seniai 
kritusį jam į akis jaunuolį Pizoną Frugį Licinianą, kurį visada 
skyrė testamente savo turto ir vardo paveldėtoju, bei pavadinęs 
jį savo sūnumi nusivedė į stovyklą ir karių susirinkime jį įsūnijo. 
Bet ir čia jis nė žodžiu neužsiminė apie dovanas, suteikdamas 
puikią progą Markui Salvijui Otonui įvykdyti savo sumanymą 
praslinkus šešioms dienoms po įsūnijimo. 


Daug ir svarbių ženklų, lėmusių jam tokią pražūtį, kokia jį ištiko, 
pasipylė vienas po kito jau tada, kai jis stojo prie valstybės vai- 
ro. Kai visos jo kelionės metu važiuojant jam iš miesto į miestą 
buvo pjaunami aukojamieji gyvuliai, vienas jautis, kirvio smūgio 
sužeistas, nutraukęs grandinę prišoko prie jo vežimo ir, išme- 


"tęs aukštyn kojas, apšlakstė jį krauju nuo galvos iki kojų, o kai 


jis lipo iš vežimo, jo asmens sargybinis, minios spaudžiamas, tik 
per plauką nesužeidė jo ietimi. Įžengus jam į Romą, po to ir į 
Palacijų, įvyko žemės drebėjimas ir pasigirdo garsas, panašus į 
jaučio baubimą. Kiti ženklai buvo dar aiškesni ir liūdnesni. No- 
rėdamas papuošti savo Tuskulo Fortūną, jis išrinko vieną vėrinį, 
nusagstytą perlais ir brangakmeniais. Ir štai staiga jam šovė į gal- 
vą, kad tas vėrinys vertas garbingesnės vietos, tad ir paskyrė jį 

Kapitolijaus Venerai, o jau kitą naktį jis susapnavo Fortūną, be- 
siskundžiančią, jog ji yra apgauta, nes iš jos buvo atimtos dova- 
nos; ji taip pat grasino, jog pati atsiimsianti visa, ką jam buvo 
davusi. Vos praaušus jis išsigandęs nurūko į Tuskulą permaldau- 
ti pasirodžiusią sapne dievybę, taip pat pasiuntęs žmonių pa- 
ruošti visa, kas reikalinga aukojimui, tačiau nuėjęs ten terado 
aukure vien šiltus pelenus, o šalia jo - juodai apsirengusį senį, 
laikantį stiklinį dubenį su smilkalais ir molinę taurę su vynu". 
Buvo pastebėta, jog jam aukojant per sausio kalendas, nuo gal- 
vos nukrito vainikas, buriant iš paukščių išlakstė vištos, o įsū- 
nijimo dieną, kai jis rengėsi prabilti į karius, patarnautojai už- 
miršo kaip įprasta pastatyti tribūnoje karišką kėdę, o senate jam 
buvo pastatyta apsukta kurulinė kėdė. 


Rytmetį tos dienos, kurią jis buvo nužudytas, jam aukojant, ha- 
ruspikas ne sykį įspėjo jį pasisaugoti pavojaus, nes žudikai esą 
jau netoli. Netrukus jis sužinojo, kad Otonas jau užėmė stovyklą. 
Daugelis patarinėjo kuo greičiau skubėti ten - juk savo dalyva- 
vimu ir įtakingumu jis dar galįs įveikti varžovą, tačiau jis nuta- 
rė likti rūmuose, o įvairiose miesto vietose išstatyti legionierių 
sargybą. Beje, lininius šarvus jis užsidėjo visiškai neslėpdamas, 
jog prieš tokią daugybę kardų tai - jokia apsauga. Vis dėlto jis 
išėjo iš rūmų, patikėjęs melagingais gandais, kuriuos tyčia pa- 
leido sąmokslininkai, norėdami jį išvilioti į viešumą. Vienas ki- 
tas tyčia tvirtino išsijuosę, jog sukilimas užgniaužtas, sąmoksli- 
ninkai sutramdyti, o kariuomenė gausiai renkasi jo pasveikinti 
ir pasirengusi parodyti jam savo paklusnumą. Būdamas visiškai 
tikras, jog nebegresia joks pavojus, jis išėjo į gatvę jų pasitikti. 
Kai kažkoks karys ėmė girtis neva nužudęs Otoną, jis tik paklau- 
sė: „Kieno įsakymu?“ ir nužingsniavo tiesiai į forumą. Ojau ten 
praskyrę į šalis gatvės minią šuoliavo tie raiteliai, kuriems buvo 
liepta jį nužudyti. Iš tolo pamatę jį, raiteliai šiek tiek pristabdė 
arklius, po to vėl pasileido šuoliais ir užkapojo jį - vieną ir visų 
apleistą. 

Kai kas pasakoja, jog kai tik kilęs triukšmas, jis sušuko: „Ką jūs 
darote, bendražygiai? Aš esu jūsų, o jūs - mano!“, ir net dova- 
nų pažadėjęs, tačiau daugelis tvirtina, jog jis pats atkišęs jiems 
gerklę ir paraginęs dirbti šį darbą - žudyti, jeigu jiems atrodo, 
kad tai reikalinga. Ypač keista buvo tai, kad niekas iš ten bu- 
vusiųjų nė nemėgino gelbėti imperatoriaus. Iškviestai į pagal- 
bą kariuomenei ta žinia buvo nė motais, išskyrus germanų ve- 
teranus; šie atsidėkodami už jo geradarystę - mat neseniai jis 
buvo pasirūpinęs jų ligoniais ir nusilpusiais - skriete skriejo į 
pagalbą, tačiau nežinodami vietovės ir traukdami šunkeliais pa- 
siklydę pavėlavo. 


Perpjauta gerkle Galba buvo paliktas gulėti prie Kurcijaus eže- 
ro. Pagaliau kažkoks eilinis, išdalijęs maistą ir grįždamas į sto- 
vyklą, jį pamatė, nusimetė nuo pečių maišą ir nupjovė jam galvą. 
Kadangi nešti galvos už plaukų jis negalėjo (Galba buvo plikas) 
pasikišo ją po pažastimi, o paskui, įkišęs didijį pirštą į burną, 
nunešė ją Otonui. Šis savo ruožtu padovanojo ją tarnams ir vi- 
rėjams, kurie užmovę ją ant baslio nešiojo po visą stovyklą, sma- 
giai tyčiodamiesi ir be perstojo šūkaudami: „Gražuoli Galba - 
naudokis savo jaunyste!“ Svarbiausia tokio įžūlaus jo išjuokimo 
dingstis buvo ta, kad prieš keletą dienų jis buvo pasirodęs žmo- 
nėms ir kai kažkas ėmęs girti jo vis dar nevystantį grožį ir žva- 
lumą, jis atšovęs: „Juk mano jėgos dar tebėra tvirtos“ "*. Vėliau 
Patrobijaus Neroniano atleistinis, nusipirkęs tą galvą už šimtą 
auksinių, numetė ją ten, kur Galbos įsakymu buvo nužudytas jo 
patronas. Ir tik po kurio laiko Galbos ūkvedys Argijus galvą 
drauge su visu kūnu palaidojo asmeniniuose Galbos soduose 
šalia Aurelijaus kelio. 


Ūgio Galba buvo vidutinio, plika galva, mėlynų akių, kumpano- 
sis, rankos ir kojos taip išklaipytos sąnarių ligos, jog negalėda- 
vo bent kiek ilgėliau pabūti apsiavęs batais, nei knygų skaityti, 
nei išlaikyti jų rankose. Ant dešinio jo šono buvo išaugusi mė- 

singa atauga ir taip nukarusi, jog vargiai galima buvo ją parišti 
raiščiu. 


Pasakojama, jog jis labai daug valgydavęs. Žiemą buvo įpratęs 
pusryčiauti dar neišaušus, o sočiai pavalgęs pietų, jis liepdavo 
surinkti sukrautą krūvą atliekų, apnešti jas aplink ir paberti prie 
patarnautojų kojų. Jį labiau traukė vyrų meilė, ir ne bet kokių, 
o tik suaugusių ir tvirtų. Kalbama, jog kai Ikelas, vienas jo mei- 
lužių, atnešęs jam į Ispaniją žinią apie Nerono žuvimą, jis ne tik 
jį karštai prie visų išbučiavęs, bet paprašęs jį nedelsiant ruoštis 
pulti jo glėbin ir nusivedęs su savimi. 


Mirė eidamas septyniasdešimt trečiuosius metus, imperatoriumi 
vos pusmetį teišbuvęs. Kai tik atsirado galimybė, senatas nuta- 
rė pastatyti jam statulą ant rostralinės kolonos, stovinčios toje 
forumo vietoje, kur Galba buvo nužudytas. Tačiau Vespasianas 
nutarimą panaikino manydamas, jog būtent Galba pasiuntė jam 
iš Ispanijos į Judėją žudiką. 

1 Otono protėviai kilę iš Ferentino! miesto, iš senos ir garbingos 
šeimos, o ši - iš Etrurijos didikų. Jo senelis Markas Salvijus 
Otonas buvo romėnų raitelio ir nekilmingos, o galbūt dar ir ne 
laisvai gimusios moters sūnus: Livijos Augustos malonės dėka 
jis ir užaugo jos namuose bei tapo senatoriumi, tačiau aukščiau 
pretūros nepakilo nė per vieną pakopą. Jo tėvas Lucijus Oto- 
nas iš motinos pusės kilęs iš labai garbingos giminės, kuri, be 
kita ko, buvo įtakinga ir garsėjo plačiais ryšiais. Iš veido buvo 
taip panašus į Tiberijų ir buvo taip jo mylimas, jog daugelis ma- 
nė, kad tai jo sūnus. Garbingas pareigas Romoje, prokonsulatą 
Afrikoje bei ypatingus karinius įpareigojimus jis atliko kuo rim- 
čiausiai. Ilyrijoje po Kamilo maišto saujelė karių iš apmaudo bu- 
vo išžudžiusi savo viršininkus, neva kursčiusius juos atskilti nuo 
Klaudijaus: jis išdrįso juos visus pasiųsti myriop pačioje stovyk- 
loje savo akivaizdoje, nors puikiai žinojo, kad Klaudijus dėl to 
juos buvo paaukštinęs tarnyboje. Tokiu poelgiu jis įgijo garbę, 
bet neteko malonės. Tačiau greitai ją susigrąžino, mat vergams 
įskundus jis atskleidė išdavystę vieno romėnų raitelio, kuris bu- 
vo sumanęs nužudyti Klaudijų. Taip pat ir senatas apdovanojo 

jį itin retai teikiama pagarba - Palacijuje pastatė statulą, o Klau- 
dijus priskyrė jį prie patricijų, ir, išgyręs pačiais maloniausiais 
žodžiais, pabaigoje pridūrė: „Tai bent vyras! Ir vaikų nenorėčiau 
geresnių už jį!“. Iš Albijos Terencijos, aukštos kilmės moters, jis 
susilaukė dviejų sūnų: Lucijaus Ticiano ir jaunesniojo Marko, 
paveldėjusio tėvo pravardę; padovanojo ji jam ir dukterį, kurią 
dar paauglę jis sužadėjo su Germaniko sūnumi Druzu. 


2 Imperatorius Otonas gimė ketvirtą dieną prieš gegužės kalen- 
das? konsulaujant Kamilui Aruncijui ir Domicijui Ahenobarbai. 
Nuo ankstyvos jaunystės jis buvo toks švaistūnas ir akiplėša, jog, 
tėvas ne kartą jam pėrė kailį. Žmonės kalbėjo, jog ir naktimis 
bastytis buvo įpratęs, ir kiekvieną sutiktą silpną ar išgėrusį čiup- 
davo ir nubloškęs ant patiesto apsiausto mėtydavo aukštyn tarsi 
sviedinį. Po tėvo mirties jis prisiplakė prie vienos įtakingos rū- 
mų atleistinės ir net apsimetė ją įsimylėjęs, nors ji jau buvo be- 
veik nukaršusi senė. Per ją įsiteikęs Neronui, jis lengvai užėmė 
pirmąją vietą tarp draugų, mat neva atitikę jų charakteriai; be- 
je, kai kas pasakoja, jog vieną prie kito patraukė ir įprotis kartu 
paleistuvauti. Jo įtaka buvo tokia didelė, kad iš vieno buvusio 
konsulo, pasmerkto už kyšių ėmimą, jis išsiderėjo milžinišką pi- 
nigų sumą ir pirm negu išprašė dovanoti jo kaltę, nė nesuabe- 
jojęs nuvedė jį į senatą padėkoti. 


3 Būdamas visų slaptų imperatoriaus užmojų dalyvis, tą dieną, ku- 
rią Neronas buvo numatęs žudyti savo motiną, jis, norėdamas 
nukreipti įtarimą, surengė judviejų garbei itin prašmatnius pie- 
tus; taip pat ir Popėją Sabiną, iki tol dar Nerono meilužę, kurią 
šis buvo paviliojęs iš vyro ir laikinai patikėjęs jam, o vėliau ke- 
tindamas vesti atsiėmė, jis ne tik suvedžiojo, bet net taip pami- 
lo, jog nebegalėjo pakęsti Nerono tarsi savo varžovo“. Nors ir 
kaip ten būtų buvę, tačiau kalbama, jog atsiuntus jos parsiga- 
benti, jis ne tik nesileido į kalbas su atsiųstaisiais, bet ir paties 
Nerono po to neįsileido, privertęs jį stypsoti už durų ir veltui tai 

grasinti, tai prašyti, reikalaujant to, ką buvo patikėjęs. Kadangi 
Otonas išardė santuoką, ta dingstimi jis buvo išsiųstas vietinin- 
ku į Luzitaniją. Matyt, Neronas, nenorėdamas, kad visa ta ko- 
medija išeitų į viešumą, nesiėmė griežtesnės bausmės, tačiau ją 
vis vien pagarsino šis eilėraštukas: 


Klausiat, kodėl negarbingu tremtiniu tapo Otonas? 
Mat su Nerono žmona ėmė jisai svetimaut. 


Kaip buvęs kvestorius, jis nepaprastai sumaniai ir išmintingai 
valdė provinciją ištisus dešimt metų. 


4 O kai pagaliau pasitaikė proga keršyti, pirmiausia jis nusižiūrėjo 
Galbą. Tuo metu jis ir pats puoselėjo viltį paimti valdžią, bent 
jau daug tikėdamasis iš besiklostančių aplinkybių, o dar dau- 
giau -iš astrologo Seleuko spėjimo: kažkada jis buvo teikęs vil- 
ties Otonui, jog jis neva pergyvensiąs Neroną, o dabar nelauktai 
pats pasirodė su žinia, vėl žadėdamas jam greitu laiku impera- 
toriaus sostą. Taigi dabar jis nepraleido jokios progos kokiu nors 
būdu kam nors pasitarnauti ar įsiteikti. Kada tik kėlė valdovui 
puotas, kaskart apdalydavo visą sargybinių kohortą auksiniais, 
duodamas kiekvienam atskirai, o kitus karius palenkdavo į sa- 
ve kitais būdais. Kartą, kai kažkas susikivirčijęs su kaimynu dėl 
ežių pakvietė jį sutaikyti, Otonas nupirko visą tą žemės sklypą 
ir jam padovanojo. Taigi, laikui bėgant, vargu ar galėjo atsiras- 
ti žmogus, kuris nebūtų pritaręs Otonui ir nekalbėjęs, jog vien 
tik jis vertas tapti imperijos įpėdiniu. 


5 Jis tikėjosi, kad Galba jį įsisūnys ir diena iš dienos šito laukė. 
Bet po to, kai anas pirmenybę suteikė Pizonui ir jo viltys sužlu- 
go, jis griebėsi smurto; be nuoskaudos jį į tai pastūmėjo dar ir 
milžiniškos skolos. Jis atvirai kalbėjo, jog tuo atveju, jeigu nega- 
lėsiąs tapti imperatoriumi, jam būsią visai nesvarbu, kur žūti - 
nuo priešų mūšio lauke ar nuo kreditorių forume. Likus kelioms 
dienoms iki sąmokslo pradžios, jis išlupo iš Cezario vergo mili- 

joną sestercijų už išrūpintas jam imperatoriaus reikalų vedėjo 
pareigas; tie pinigai buvo didžiulio jo sumanyto darbo pradžia. 
Tas reikalas pirmiausia buvo patikėtas penkiems sargybiniams; 
po to, kai kiekvienas iš jų pritraukė po du - dar dešimčiai. Kiek- 
vienam buvo duota po dešimt tūkstančių sestercijų ir pažadėta 
po penkiasdešimt tūkstančių. Tie kariai prikalbino ir kitus, bet 
ne itin daug. Be abejonės, jis tvirtai tikėjo, jog pačio proceso me- 
tu daugelis patys juos paseks. 


6 Jis buvo pasišovęs po Pizono įsūnijimo tučtuojau užgrobti sto- 
vyklą ir užpulti Palacijuje pietaujantį Galbą, tačiau atlyžo, pa- 
galvojęs apie kohortą, kuri tuo metu ėjo sargybą: o kas, jeigu ją 
persmelktų neapykanta - juk jai einant sargybą buvo užmuštas 
Gajus ir apleistas Neronas! Po to dar keletą dienų atėmė iš jo 
prietaringa baimė ir Seleukas. 


Pagaliau paskirtą dieną įspėjęs savo sėbrus laukti jo forume 
priešais Saturno šventyklą prie paauksuoto Mylios stulpo“, o 
pats rytą pasveikino Galbą ir, kaip paprastai, buvo sutiktas buči- 
niu; dalyvavo ir imperatoriui aukojant bei girdėjo haruspiko 
pranašystę. Paskui atleistinis priėjęs prie jo pasakė, jog archi- 
tektai jau čia, o tai buvo sutartinis ženklas. Paaiškinęs, neva ei- 
nąs apžiūrėti perkamo namo, jis prasmuko pro užpakalinę Pala- 
cijaus rūmų dalį į sutartą vietą. Kiti pasakoja, jog jis apsimetęs, 
kad serga drugiu, ir liepęs artimiesiems atsiprašyti jo vardu, jei 
kas jo teirautųsi. Tada paskubomis slapčia įsėdo į moteriškus 
neštuvus ir pasuko stovyklos link. Nešikams netekus jėgų, jis iš- 
šokęs iš neštuvų ir leidęsis bėgti, tačiau, atsirišus batui, kiek 
stabtelėjęs, o tada, kad neužgaištų, aidint džiaugsmingiems 
šūksniams ir blykčiojant kardams, jo palydovai pakėlė jį ant 
pečių ir sveikindami kaip imperatorių nunešė į stovyklos aikš- 
tę. Visi sutiktieji kelyje prisidėjo prie jų tarsi bendrininkai ar da- 
lyviai. Iš ten jis pasiuntęs žmones nužudyti Galbą ir Pizoną, o 
norėdamas labiau patraukti į savo pusę karius, susirinkime jis 

nežadėjo nieko daugiau, vien tai, jog pasitenkinsiąs tiktai tuo, 
ką jie jam paliksią. 


7 Po to jau vakarop jis įžengė į senatą ir trumpai išklojo, neva gat- 
vėje buvęs pagrobtas ir jėga priverstas priimti aukščiausiąją val- 
džią ir jog jis ketina valdyti atsižvelgdamas į visų bendrą nuo- 
monę, po to pasuko į Palacijų. Be kitų įsiteikiančių sveikinimų 
bei meilikavimų, pačių padugnių jis buvo pavadintas Neronu. 
Dėl to jis neparodė jokio nepasitenkinimo, priešingai, kiti šne- 
ka, jog pirmuosius savo rekomendacinius raštus bei laiškus kai 
kuriems provincijų vietininkams jis pasirašęs Nerono pravarde. 
Nors ir kaip ten būtų buvę, tačiau jis leido atstatyti Nerono at- 
vaizdus bei statulas; prokuratorius ir atleistinius grąžino į bu- 
vusias jų pareigas, o pirmasis jo imperatoriškosios valdžios 
mostas buvo ne kas kita, kaip penki šimtai milijonų sestercijų, 
kuriuos jis pasirašė Aukso rūmams baigti. 


Sako, jog tą naktį jis susapnavo klaikų sapną ir taip garsiai stenė- 
jo, jog subėgę iš visur žmonės rado jį gulintį ant žemės priešais 
lovą. Jis regėjo, kaip Galbos vėlė pakėlė jį ir išmetė iš guolio, 
todėl visokiausiomis atgailos aukomis mėgino ją permaldauti. 
Rytojaus dieną būrimo metu pakilus sūkuriui, jis parkrito ir ke- 
letą kartų sumurmėjo: „Toli gražu man iki ilgųjų fleitų!“ 


8 Sužinojęs, kad germanų legionai prisiekė Vitelijui, Otonas pa- 
tarė senatui nusiųsti pas jį pasiuntinybę ir pranešti, jog valdo- 
vas jau išrinktas ir patartina išlaikyti ramybę bei santarvę, 0 pats 
per tarpininkus ir laiškus siūlėsi Vitelijui tapti jo kolega ir žen- 
tu. Tiesą sakant, be jokių abejonių, karas buvo neišvengiamas 
ir vadams, ir karinėms pajėgoms, kurias Vitelijus buvo išsiun- 
tęs ir kurioms besiartinant jis įsitikino, kokie ištikimi ir atsida- 
vę jam pretorionai - juk jie išžudė vos ne visą diduomenę. Jis 
panoro, kad ginklai būtų gabenami laivais, o jūrininkai padėtų. 
Kai vėlų vakarą ginklai jau buvo stovykloje, kai kurie kariai, įta- 


296 


OTONAS 


rę išdavystę, pakėlė triukšmą ir visi it vienas, niekieno nevado- 
vaujami kaipmat atsidūrė Palacijuje, primygtinai reikalaudami 
išžudyti senatą. Nustūmę į šalį mėginančius juos sulaikyti tribū- 
nus, kai kuriuos, beje, nugalabiję, išsikruvinę puolė naršyti po 
visus kampus ieškodami imperatoriaus, kol atsidūrė valgoma- 
jame ir tik pamatę Otoną visi nuščiuvo. 


Į žygį jis patraukė ryžtingai, tačiau pernelyg skubotai, metęs ša- 
lin visus rūpesčius ir numojęs ranka į pranašingus ženklus. Tuo 
tarpu šventi kardai“ buvo išnešti ir dar nepaslėpti, o tai iš senų 
senovės - bloga lemiantis ženklas. Tą pačią dieną ir dievų mo- 
tinos žyniai mušdamiesi į krūtinę pradėjo savo raudas; beje, ir 
būrimai iš paukščių nelėmė nieko gero. Tiesa, tėvui Ditui' jo au- 
ka buvo sėkminga, tačiau tokio aukojimo geras ženklas reiškia 
priešingai, ir vos iškėlus koją už miesto turėjo sustoti dėl Tiberio 
potvynio, o prie dvidešimto akmens jam kelią pastojo griuvėsiai. 


9 Taip neapgalvotai - matyt, nebegalėdamas ištverti ilgokai užsi- 
tęsusios įtampos ar tikėdamasis, jog jis pats labai daug gali ir jog 
karą laimės dar prieš Vitelijui atvykstant, o gal čia lėmė ir ka- 
riai, kurie karštai reikalavo kovos - jis nutarė kuo greičiau su- 
sikauti, nors kiekvienam buvo aišku, jog karą reikia ištęsti var- 
ginant priešus badu ir grūdant juos į siaurus tarpeklius. Jis pats 
nedalyvavo jokiose kautynėse, pasiliko Brikselyje. 


Laimėjo jis tris, beje, nereikšmingus mūšius: prie Alpių, Placen- 
cijos apylinkėse ir prie Kastoro“ (toks tos vietovės pavadinimas), 
o paskutiniame lemiamam mūšyje prie Betriako buvo įveiktas 
klasta: mat priešai davė viltį susitaikyti ir kariai buvo išvesti neva 
sudaryti taikos paliaubų, tačiau nelauktai pačiame pasitarimų 
įkarštyje buvo priversti stoti į kovą. Būtent tada jis ir ryžosi mir- 
ti. Daugelis visiškai teisingai mano, jog tokia mintis jam šovė į 
galvą ne vien iš nusivylimo ar nepasitikėjimo karo pajėgomis, 
kiek iš gėdos, kad siekdamas valdžios ir tęsdamas karą neuž- 
trauktų didelio pavojaus žmonėms ir valstybei. Iš tikrųjų jis su 

savimi turėjo dar atsargoje laikomą kariuomenę, su kuria galė- 
jo smogti antrąkart, be to, jam į pagalbą skubėjo vis nauji bū- 
riai iš Dalmacijos, Panonijos bei Mezijos; nors nugalėtieji bu- 
vo taip smarkiai sumušti, jie patys veržėsi į pavojų, kad atkeršytų 
už savo gėdą. 


Mano tėvas Svetonijus Letas dalyvavo tame kare ir buvo paskir- 
tas trisdešimtojo raitelių legiono tribūnu. Vėliau jis dažnai pasa- 
kodavo, jog Otonas, net ir tada, kai dar buvo privatus asmuo, 
taip nepakentė pilietinių ginkluotų susirėmimų, jog kartą per 
puotą, kažkam užsiminus apie Kasijų ir Brutą, jis net sudrebėjęs. 
Jis nebūtų suvedęs sąskaitų ir su Galba, jeigu būtų tikėjęsis, kad 
viską galima išspręsti ir be karo. Tuo metu panickinti gyvybę jį 
buvo paakstinęs vieno eilinio kario, atnešusio žinią apie kariuo- 
menės pralaimėjimą, pavyzdys. Beje, niekas tuo nepatikėjo ir 
plūsdami vadino jį melagiu, bailiu, kaltino, neva jis pabėgęs iš 
mūšio lauko. Tada jis užsikniaubė ant kardo ir susmuko ties Oto- 
no kojomis. Tai pamatęs, kaip tėvas pasakojo, jis sušuko, jog 
daugiau nebeketinąs statyti pavojun tokių šaunių karių. 


Broliui, brolio sūnui ir keliems draugams jis pataręs pasisaugoti, 
kaip kas gali; visus išglėbesčiavęs ir išbučiavęs paleido, o likęs 
vienas parašė du laiškus: vieną - paguodos laišką seseriai, o ki- 
tą - Nerono našlei Mesalinai, su kuria jis buvo tvirtai pasiryžęs 
susituokti, patikėdamas joms abiem pasirūpinti jo palaikais ir 
išsaugoti jo atminimą. Visus savo laiškus, kiek tik jų buvo, su- 
degino, kad neįstumtų ko nors į pavojų ir kad niekam nekliūtų 
nuo nugalėtojo. Pinigus, kiek jų turėjo po ranka, išdalijo savo 
tarnams. 


Šitaip pasiruošęs jis jau laukė mirties. Protarpiais pasigirsdavo 
triukšmas ir jis sužinojo, jog besitraukiančius iš kariuomenės ir 
ja paliekančius gaudo tarsi pabėgėlius ir sulaiko. Jis tarė: „Pri- 
durkite prie gyvenimo dar šią naktį“. Šiais žodžiais jis uždrau- 

dė panaudoti smurtą bet kam. Jo durys iki vėlumos buvo atvi- 
ros, ir visiems, kas tik norėjo, leido lankytis. Po to numalšino 
troškuli, išgėręs šalto vandens, išsitraukė du durklus, patikrino, 
ar aštrūs, pasikišo po pagalve ir uždaręs duris nugrimzdo į gilų 
miegą. Pakirdo jis vos praaušus ir vienu dūriu persivėrė sau krū- 
tinę žemiau kairiojo spenelio. Vos jis suvaitojo, iš karto subėgo 
prie jo žmonės, o jis, tai pridengdamas, tai atidengdamas žaiz- 
dą, jų akivaizdoje mirė. Palaidojo jį greitai, nes pats taip buvo 
liepęs. Tai atsitiko trisdešimt aštuntaisiais jo gyvenimo metais 
po devyniasdešimt penkių valdymo dienų". 


Tokio Otono didžiadvasiškumo priešingybė buvo jo kūnas ir jo 
išvaizda. Juk buvo, kaip sako, neaukštas, gan silpnų šleivų ko- 
jų, gražinosi kaip moteris: nuo kūno plaukus pešiojo, o ant gal- 
vos, kadangi plaukai buvo reti, nešiojo dirbtinius plaukus, taip 
puikiai priderintus ir įpintus, kad niekas nė neatskyrė nuo tik- 
rų. Savo veidą buvo pratęs kasdien skusti ir įtrinti mirkyta duo- 
na (tai daryti buvo pradėjęs nuo paties pirmo pūkelio, kad 
neaugtų barzda). Izidės šventėse jis dažnai viešai pasirodydavo 
apeiginiu lininiu apsiaustu. Dėl to manau, kad jo mirtis nepa- 
naši į gyvenimą ir atrodo dar nuostabesnė. Daug ten buvusių tuo 
metu karių apsipylė ašaromis, išbučiavo jo gulinčio rankas ir 
kojas, išaukštindami jį kaip šauniausią vyrą ir su niekuo nepa- 
lyginamą imperatorių, ir ten pat, netoli jo laidotuvių laužo, 
nusižudė. Daugelis ir nebuvusiųjų ten, išgirdę šią žinią, iš siel- 
varto ginklais tarpusavy iki kraujo susirėmė. Pagaliau daug žmo- 
nių, baisiausiai neapkentusių jo gyvo, ėmė taip girti mirusį, kad 
net prasčiokai be paliovos kartojo: „Galbą Otonas nužudė ne 
tam, kad pasiglemžtų valdžią, o tam, kad grąžintų laisvę ir res- 
publiką“. 

1 Apie Vitelijaus kilmę pasakojama visaip. Vieni sako, kad ta gi- 
minė sena ir kilminga, kiti - jog nauja ir nežinoma, netgi prasta 
ir žemos kilmės. Aš linkęs manyti, jog tokios kalbos - impera- 
toriaus Vitelijaus pataikūnų bei piktaliežuvių darbas, tačiau 
nuomonės apie tą giminę buvo skirtingos jau kur kas anksčiau. 
Išliko Kvinto Elogijaus knygelė, skirta dieviškojo Augusto kves- 
toriaus Kvinto Vitelijaus garbei, kurioje rašoma, jog Vitelijai yra 
kilę iš aborigenų karaliaus Fauno ir Vitelijos, kurią daugelyje 
vietų garbina kaip deivę!. Jiedu neva valdę visą Lacijų, o pas- 
kutiniai jo kamieno palikuonys persikėlę iš sabinų šalies į Romą 
ir buvę priskirti prie patricijų. Tos giminės ženklas ilgai išliko — 
tai Vitelijaus kelias nuo Janikulo iki pat jūros ir to paties vardo 
kolonija, kurią kitados jie buvo pasišovę apginti nuo ekvikulų 
vien savo giminės pajėgomis. Jau vėliau, kai per samnitų karą 
buvo pasiųsta kariuomenė saugoti Apulijos, kai kurie Vitelijai 
pasiliko gyventi Nucerijoje ir jų ainiai tik po daugelio metų vėl 
grįžo į Romą ir net tapo senatoriais. 

2 Dauguma, priešingai, tvirtina, jog tos giminės pradininkas - 
atleistinis Kasijus Severas, ir sako, jog tas žmogus buvęs batsiuvys 
ir taisęs seną avalynę; jo sūnus gerokai pralobęs iš turto varžy- 
tinių bei įskundimų, vedęs prastą moterį, kažkokio kepėjo Antio- 
cho dukterį ir tapęs romėnų raitelio tėvu. Bet tuščia jų, tų prieš- 
taringų nuomonių, ir visai nesvarbu, ar Publijus Vitelijus kilęs iš 
Nucerijos, iš anos senosios atšakos, ar iš žemos kilmės tėvų ir 
protėvių. Viena aišku - jis buvo tikrų tikriausias romėnų raitelis 
bei Augusto turto valdytojas, palikęs keturis sūnus, kurie pasiekė 
aukščiausią šlovę. Visi jie turėjo tą patį giminės vardą, skyrėsi tik 
savo vardais. Tai Aulas, Kvintas, Publijus ir Lucijus. Aulas konsu- 
lavo drauge su imperatoriaus Nerono tėvu Domicijumi ir mirė 
eidamas tas pareigas, beje, gėdingai pagarsėjęs savo ištaigingiau- 
siomis puotomis. Kvintas neteko rango, kai Tiberijaus pataria- 
mas nusprendė iš senato pašalinti nepageidaujamus asmenis. 
Publijus, Germaniko palydovas, apkaltino ir pasmerkė jo priešą 
bei žudiką Gnėjų Pizoną, o po pretūros buvo sučiuptas kaip Seja- 
no sėbras ir perduotas sergėti broliui. Jis aštria plunksna persi- 
rėžė venas. Beje, tai padaręs, jis leidosi tvarstomas ir prižiūrimas, 
bet ne tiek dėl mirties baimės, kiek namiškių prašomas, tačiau vis 
vien susirgęs mirė, taip ir neišsilaisvino iš brolio areštinės. Luci- 
jus tapo konsulu ir buvo paskirtas Sirijos vietininku. Jis ne tik di- 
džiausiu savo išradingumu palenkė į savo pusę partų karalių Ar- 
tabaną, kad šis imtų derėtis su juo, bet ir privertė jį atiduoti pa- 
garbą legionų ženklams. Vėliau, valdant imperatoriui Klaudijui, 
jis dar du kartus buvo išrinktas konsulu ir vienąkart cenzoriumi, 
o žygio į Britaniją metu, kai nebuvo imperatoriaus, jam reikėjo 
pasirūpinti ir valstybės reikalais. Žmogus jis buvo garbingas ir 
veiklus, tik meilė atleistinei užtraukė jam gėdą, mat jos seiles, su- 
maišytas su medumi, laikė vaistu ir tepdavo juo gyslas bei gerklę 
ne slapčia ir ne retkarčiais, bet kasdien ir visiems matant. Puikiai 
sugebėdavo jis ir prisigerinti. Jis pats pirmas ėmė garbinti Gajų 
Cezarį tarsi dievą, o grįžęs iš Sirijos neišdrįso prisiartinti prie jo 
kitaip, tik apsimuturiavęs galvą, sukdamasis aplink ratu, o pri- 

siartinęs krito ant žemės. O kad kokiu nors būdu įsiteiktų Klaudi- 
jui, kuris buvo aplipęs žmonomis bei atleistinėmis, jis paprašė 
Mesalinos (tarsi tai būtų didžiausia malonė) leisti ją nuauti, o nu- 
mautą dešinį sandalą dieną naktį nešiojo tarp togos ir tunikos, 
kartas nuo karto jį pabučiuodamas. Auksinius Narcizo ir Palanto 
atvaizdus jis garbino kartu su namų dievaičiais larais. Jo yra ir šie 
žodžiai, kuriais pasveikino Klaudijų šimtmetinių žaidimų šventės 
proga: „Dar ne kartą švęsk šią šventę!“ 


3 Mirė jis nuo paralyžiaus, išgyvenęs dieną po patirto smūgio, pa- 
likęs du sūnus. Juos pagimdė pati garbingiausia ir ne mažiau kil- 
minga moteris Sekstilija?. Sūnus jis dar spėjo konsulais pamatyti, 
be to, jiedu abu konsulavo tais pačiais metais, mat jaunesnysis 
pakeitė vyresnįjį po šešių mėnesių. Senatas mirusįjį pagerbė - 
palaidojo valstybės lėšomis ir priešais rostralinę tribūną pastatė 
jo statulą su užrašu: „Amžinai ištikimas imperatoriui“. 


Imperatorius Aulas Vitelijus, Lucijaus sūnus, gimė aštuntą die- 
ną prieš spalio kalendas, kitais duomenimis - septintą dieną prieš 
rugsėjo idas“, Druzui Cezariui ir Norbanui Flakui konsulaujant. 
Astrologų sudarytas jo horoskopas tėvams sukėlė tokį išgąstį, jog 
tėvas be atvangos jaudinosi, kad sūnus nors jam dar gyvam esant 
nebūtų išsiųstas į provinciją, o motina, sužinojusi, jog jis pasiųs- 
tas į legionus ir paskelbtas imperatoriumi, iš anksto apraudojo 
jį tarsi žuvusį. Vaikystę ir paauglystę jis praleido Kaprio saloje 
tarp imperatoriaus Tiberijaus kekšių ir pats visam gyvenimui ta- 
po paženklintas gėdinga Spintrijaus pravarde. Manyta, kad jo 
kūno grožis buvo dingstis ir pirmasis postūmis iškilti jo tėvui. 


4 Vėlesniame amžiaus tarpsnyje, nors nė kiek ne mažiau jis buvo 
susiteršęs visokiausiomis ydomis, gavo aukštą vietą rūmuose. 
Artimas jis buvo Gajui, nes mėgdavo cirke palenktyniauti, 0 
Klaudijui, kad turėjo potraukį žaisti kauliukais. Bet dar mie- 
lesnis jis buvo Neronui: iš dalies dėl to paties, iš dalies - už ypa- 

tingas paslaugas. Mat, dalyvaudamas neroniškose varžybose, jis 
pamatė, jog Neronas karštai trokšta palenktyniauti su dainuo- 
Jančiais kitaristais (beje, ir visi karštai šito trokšta), tačiau ne- 
drįsta ir pasiryžęs išeiti iš teatro; tada Vitelijus jį sulaikė įtikinė- 
damas, neva žmonės atkakliai to reikalauja, ir taip jį perkalbėjo. 


5 Taigi trijų valdovų jis buvo pamalonintas ne tik garbingomis pa- 
reigomis, bet ir aukščiausiais žynių luomo titulais. Be to, jis dar 
buvo prokonsulu Afrikoje ir rūpinosi visuomeninių pastatų tvar- 
kymu, tačiau jam einant tas pareigas ir jo uolumas darbe, ir 
nuomonės apie jį buvo skirtingos. Provinciją jis valdė neregė- 
tai sąžiningai ištisus dvejus metus; beje, antraisiais metais jis ta- 
po brolio legatu. Kažkas pasakojo, jog būdamas sostinės parei- 
gūnu jis vagiliavęs iš šventyklų dovanas ir papuošalus, taip pat 
juos apkeitinėjęs - vietoj pasiglemžto aukso ir sidabro jis pakiš- 
davęs alavą bei žalvarį. 


6 Turėjo žmoną Petroniją, buvusio konsulo dukterį, o iš jos sūnų 
Petronianą, matantį tik viena akimi. Motina paskyrė jį savo įpė- 
diniu su sąlyga - jeigu jis ištrūktų iš tėvo valdžios. Tėvas jį išleido 
iš savo valdžios, tačiau greit (žmonės tuo įsitikinę) jį nunuodi- 
jo. Maža to, jis dar pripaistęs, neva sūnus - žudikas, kėsinęsis į 
jį, tačiau sąžinės graužiamas pats išgėręs tėvui skirtų nuodų. Po 
to jis veikiai vedė buvusio konsulo dukterį Galeriją Fundaną ir 
išjos susilaukė berniuko ir mergaitės, tačiau berniukas taip mik- 
čiojo, kad beveik negalėjo kalbėti. 


7 Į žemutinę Germaniją Galba jį pasiuntė netikėtai. Manoma, jog 
prie to prisidėjo dar ir Tito Vinijaus žodis - tuo metu šis buvo 
labai įtakingas, o Vitelijui jis nuo seno buvo artimas tuo, kad 
kaip ir jis pats, cirke palaikė „mėlynųjų“ pusę. Tačiau Galba pa- 
brėžė tai, jog mažų mažiausiai reikią bijotis tų, kurių mintys 
sukasi tik apie maistą, ir jog provincijos turtai galbūt užkišę jo 
nepasotinamą gerklę; taigi kiekvienam tapo aišku, jog Vitelijus 

buvęs paskirtas ne tiek iš malonės, kiek iš neapykantos. Taip pat 
puikiai žinoma, jog kelionėje jam pritrūkę kelionpinigių, o šei- 
mos reikalai buvę tokie prasti, jog žmoną ir vaikus, kuriuos bu- 
vo palikęs Romoje, jis laikė paslėpęs išnuomotoje palėpėje, mat 
namus kitiems metams buvo išnuomojęs. Kas ten žino, kaip iš 
tikrųjų buvo, tačiau kelionės išlaidoms padengti jis buvo privers- 
tas užstatyti didžiulį perlą, išluptą iš motinos auskaro. Minia 
skolintojų apniko jį ir nepaleido. Tarp jų buvo ir Sinuesos bei 
Formijų gyventojai, mat jis buvo apdūmęs jiems akis - prašvil- 
pęs jų surinktus mokesčius valstybei. Jis ištrūko tik juos įbaugi- 
nęs ir apšmeižęs. Iš vieno atleistinio, kuris primygtinai norėjo 
atgauti skolą, jis pareikalavo atsakyti už įžeidimą tvirtindamas, 
neva tas atleistinis jam spyręs, ir neatstojo tol, kol tas nepaklo- 
jo jam penkiasdešimt tūkstančių sestercijų. 


Kariuomenė, būdama priešiška imperatoriui ir linkusi į per- 
versmą, sutiko jį džiaugsmingai iškeltomis rankomis - juk tai 
triskart konsulo sūnus, pačiame jėgų žydėjime, malonus ir dos- 
nus - tikra dievų dovana! Tą senąją nuomonę Vitelijus pagrin- 
dė dar naujais įrodymais: visą kelią jis bučiavosi net su eiliniais 
kariais, o užsukęs į užvažiuojamuosius kiemus ar smukles, taip 
maloniai elgėsi su pakeleiviais bei mulų varovais, kad net rytais 
išklausinėdavo kiekvieną, ar jau jie papusryčiavę, ar atsirūgę - 
tuo norėjo parodyti, jog pats jau po pusryčių. 


8 Įžengęs į stovyklą jis patenkino visus - nesvarbu, kas ir ko būtų 
prašęs, ir pats vadavo netekusius garbės nuo gėdos, kaltininkus 
nuo jų apverktinos būklės, pasmerktuosius nuo bausmių. Todėl 
vos po mėnesio kariai, nežiūrėdami nei dienos, nei valandos, va- 
kare staiga tempte išsitempė jį taip, kaip stovi, naktiniais dra- 
bužiais iš miegamojo, pasveikino kaip imperatorių ir nešiojo jį 
po tirščiausiai apgyventus kaimus, rankoje laikantį apnuogintą 
dieviškojo Julijaus kardą, paimtą iš Marso šventyklos. Tą kar- 
dą jam kažkas įteikė per pirmąjį sveikinimą. Į savo palapinę 

grįžo tik tada, kai valgomasis jau pleškėjo, kilus gaisrui nuo ži- 
dinio. Visiems sutrikus, tarsi išsigandus bloga lemiančių ženklų, 
jis tarė: „Nepraraskite drąsos - tai mums šviečia!“ Tai buvo vie- 
nintelė jo kalba, pasakyta kariams. Viršutinės provincijos ka- 
riuomenei jį palaikant (mat ji jau anksčiau buvo pasitraukusi 
nuo Galbos ir stojusi senato pusėn), visiems prašant, jis mielai 
priėmė Germaniko pravardę, bet Augusto vardą atidėjo, o Ce- 
zario visai atsisakė. 


Netrukus, kai buvo pranešta apie Galbos nužudymą, patvarkęs 
Germanijos reikalus, jis suskirstė savo karines pajėgas taip, kad 
dalį galėtų nusiųsti prieš Otoną, o kitą dalį vestų pats. Pricšakinė 
rikiuotė žygiavo lydima gera lemiančio ženklo - mat iš dešinės 
pusės netikėtai atskrido erelis ir pasisukiojęs virš jų kovinių žen- 
klų pamažu nuskrido legionų priešaky. Priešingai, jam pačiam 
pajudėjus, daugelyje vietų pastatytos jo garbei raitelių statulos, 
lūžus arklių kojoms, visos nelauktai sugriuvo; laurų vainikas, 
kurį jis kuo iškilmingiausiai buvo užsidėjęs, nukrito į vandens 
verpetą. Netrukus Vienoje, kai jis nagrinėjo bylą teismo tribū- 
noje, pirmiausia ant peties, po to ir ant galvos užskrido gaidys. 
Kokie buvo pranašingi ženklai, tokia ir baigtis, mat legatai iško- 
vojo jam valdžią, tačiau jis pats neįstengė jos išlaikyti. 


Apie pergalę ties Betriaku ir Otono žuvimą jis išgirdo jau Ga- 
lijoje, tad nieko nelaukęs vienu vieninteliu ediktu jis paleido 
visas pretorionų kohortas, kurios parodė patį blogiausią pavyz- 
dį“, o visus ginklus liepė perduoti tribūnams. Jis taip pat suži- 
nojo, jog šimtas dvidešimt žmonių, kurie buvo padavę Otonui 
prašymus, primygtinai reikalavo juos apdovanoti už suteiktą pa- 
galbą žudant Galbą. Jis liepė visus tuos žmones surankioti ir 
nubausti. Išties, tai šaunūs ir kilnūs poelgiai, teikiantys viltį 
aukščiausiai valdžiai įgyti, tačiau vėlesni jo darbai veikiau pri- 
klausė nuo jo prigimties bei ankstesnio jo gyvenimo nei nuo im- 
peratoriškosios valdžios didybės. Vos pradėjęs žygį, jis važinėjo 

iš miesto į miestą tarsi triumfatorius, plaukiojo upėmis ištaigin- 
giausiais, margais, vainikais apipintais laivais, o jie buvo pilni 
gardžiausių valgių. Nesirūpindamas nei rūmais, nei kariuome- 
ne, jis į visokius grobstymus bei smurtą žiūrėjo pro pirštus. Tarp 
kitko, jo bendrakeleiviai nebuvo patenkinti vaišėmis, nes visur, 
kur tik jie nusibastydavo, jas ruošdavo paprasti žmonės. Jis mė- 
gavosi tuo, jog paleisdavo į laisvę bet kokius vergus savo nuožiū- 
ra, 0 nenorėjusius su tuo sutikti ir besipriešinančius mušdavo, 
plakdavo, dažnai sužalodavo, o neretai ir gyvybę atimdavo. Kai 
pasiekė lauką, kur vyko kautynės, ir kažkam pasidarė šleikštu 
nuo pūvančių lavonų dvoko, jis išdrįso nuraminti tokiais šiur- 
piais žodžiais: „Gardžiai kvepia priešo lavonas, o dar gardžiau - 
piliečio!“ Vis dėlto, norėdamas apsiginti nuo to sunkaus tvai- 
ko, jis visų akivaizdoje kaušė gryną vyną, liepdamas jo duoti ir 
visiems kitiems. Pasipūtęs jis dėbtelėjo į akmenį su įrašu „Otono 
atminimui“ ir pasakė: „Jis vertas tokio mauzoliejaus!“ O dur- 
klą, kuriuo Otonas buvo persivėręs, jis liepė nusiųsti į Agripi- 
nos koloniją ir paskirti Marsui. Apeninų viršukalnėje jis surengė 
net naktines iškilmes. 


Pagaliau įžengė jis į Romą trimitų garsų lydimas, kariniu ap- 
siaustu? apsivilkęs ir kardu prie šono, tarp kovinių ženklų bei vė- 
liavų; jo svita vilkėjo žygio aprangą, o bendražygiai, tai yra ka- 
riai, ėjo iškėlę apnuogintus kardus. Po to vis labiau ir labiau ne- 
paisydamas nei dievų, nei žmonių įstatymų, mūšio prie Alijos“ 
dieną jis priėmė aukščiausiojo pontifiko titulą, įvedė tvarką tau- 
tos susirinkime, paskirdamas pareigūnus dešimčiai metų, 0 
save - konsulu iki gyvos galvos'. Kad niekam nekiltų abejonių, 
ką jis pasirinko sau pavyzdžiu stojęs prie valstybės vairo, vidu- 
ry Marso lauko, apsuptas būrio žynių, jis aukojo atminų auką 
Neronui. Per šventinę puotą gėrėdamasis kitaristo dainavimu, 
jis prie visų paprašė atlikti ką nors iš „Valdovo“, o kai šis pra- 
dėjo Nerono dainą, Vitelijus pats pirmas net pašokęs iš vietos 
ėmė jam ploti. 

Tokia buvo pradžia. Paskui ilgą laiką jis valdė pasikliaudamas 
vien pačių prasčiausių aktorių bei vežikų galvomis ir jų įnoriais, 
o ypač - atleistinio Aziatiko. Tą jaunuolį jis suteršė paleistuvau- 
damas su juo, tačiau greitai visa tai sukėlė anam pasibjaurėjimą 
ir jis pabėgo. Vitelijus aptiko jį Puteoliuose pardavinėjantį pra- 
skiestą vandeniu actą ir apkalė apkaustais, bet tuojau paleido ir 
vėl smaginosi su juo. Vėliau jis pavargo nuo pernelyg didelio 
jaunuolio spyriojimosi bei šiurkštumo ir pardavė jį čia besišlais- 
tančiam gladiatoriui, bet nesulaukęs net gladiatorių rungtynių 
pabaigos vėl jį pasivogė, o kai tik gavo provinciją, paleido į lais- 
vę. Tapęs imperatoriumi, pačią pirmą dieną per pietus jį apdova- 
nojo aukso žiedais, nors rytą visų to prašomas, kuo rimčiausiai 
nusiteikęs jis susimąstė, jog užtraukęs raitelių luomui gėdą. 


Bet ypač jis pasižymėjo lėbavimu ir siautėjimu. Puotaudavo visa- 
da tris kartus, o kartais ir keturis kartus per dieną: rytą - per 
pirmuosius, dieną - per antruosius pusryčius, per pietus ir va- 
karienę, ir visus tuos tris ar keturis kartus jis šveisdavo išsijuo- 
sęs, neišsiversdavo ir be vėmimo. Tą pačią dieną jis įsisiūlydavo 
į vaišes, suderinęs laiką, pas skirtingus draugus, ir kiekvienam 
tokios vaišės atsieidavo ne mažiau keturių šimtų tūkstančių. 
Pačią prašmatniausią puotą jo atvykimo garbei surengė jo bro- 
lis. Pasakojama, jog tuomet buvę patiekta į stalą du tūkstančiai 
rinktinių žuvų ir septyni tūkstančiai paukščių. Bet ta puota nu- 
blanko prieš jį patį, mat jis pašventino dubenį ir dėl milžiniško 
jo dydžio pavadino Minervos, miesto sergėtojos, skydu“. Jame 
buvo žuvies skaros kepenų, fazanų bei povų smegenėlių, flamin- 
gų liežuvėlių, murenų pienių ir labai gardžių žuvų, kurių ieško- 
damas jis pasiuntė triirklius laivus su jūrininkais ir kurie išmaišė 
jūrą nuo partų šalies iki Ispanijos sąsiaurio. Kadangi tas žmo- 
gus turėjo nepasotinamą gerklę, tai rijo bet kada ir bet kur nieko 
nepaisydamas, netgi aukojimo metu arba kelionėje. Nesugebė- 
damas susitvardyti, jis tiesiai nuo aukuro stvarstydavo vos ne iš 
ugnies aukos mėsą bei kramsnodavo aukojamuosius kvietinius 

miltus, o užsukęs į pakelės smuklę sušluodavo ir rūkytus bei va- 
karykščius užkandžius, nepaisydamas, jeigu tai ir išėdos. 


Jis buvo linkęs bausti ir žudyti bet ką net dėl menko nieko. Kil- 
mingus vyrus, savo bendramokslius ir vienmečius, visaip meilin- 
damasis jis taip prisiviliodavo, jog vos nesidalijo su jais valdžia, 
po to su visokiausiomis suktybėmis juos išžudydavo; vienam net 
savo ranka padavė nuodų su šaltu vandeniu, kai tas karščiuoda- 
mas paprašė gerti. Vargu ar jis pasigailėjo bent vieno iš aibės tų 
pinigų skolintojų ar valstybinių mokesčių nuomotojų, kurie kita- 
dos kaulyte kaulijo iš jo skolos Romoje ar kelio mokesčių kelio- 
nėje. Vieną jų jis pasiuntė į bausmės vietą sveikinimo metu, bet 
tučtuojau ir vėl grąžino, tačiau visiems ėmus jį garbstyti ir girti jo 
gailestingumą, liepė jį nužudyti jo akyse, sakydamas, jog norįs 
akis paganyti. Kitą kartą, kai du sūnūs mėgino užtarti tėvą, jis 
juos visus tris pasiuntė myriop. Kai romėnų raitelis, tempiamas į 
bausmės vietą, jam sušuko: „Tu esi mano įpėdinis!“, jis liepė pa- 
rodyti testatoriaus lenteles, o kai perskaitęs sužinojo, jog, ten įra- 
šytas dar vienas įpėdinis atleistinis, liepė jiems abiem perpjauti 
gerkles: ir raiteliui, ir atleistiniui. Keletą žmonių iš prastuome- 
nės jis nudobė vien už tai, kad jie dviprasmiškai ir piktai kalbėjo 
apie „mėlynuosius“ cirke: čia jis įžvelgė jų įžūlumą - niekinti jį ir 
puoselėti naujo valdovo viltį. Tačiau dar pikčiau jis buvo nusista- 
tęs prieš pašaipūnus bei astrologus - tereikėjo tik įskųsti, ir rito- 
si jų galvos be teismo. Siutą jam įvarė tai, kad po jo edikto, ku- 
riuo jis buvo įsakęs iki spalio kalendų išvaryti iš Romos ir visos 
Italijos astrologus, gavo grasinamą laišką: „Geros kloties linki 
chaldėjai?! O Vitelijaus Germaniko iki tų pačių spalio kalendų 
tenelieka tarp gyvųjų!“ Buvo įtartas jis ir dėl motinos mirties, 
neva susirgus motinai jis neleidęs nešti valgyti, mat chatų gimi- 
nės moteris (ja jis tikėjo tarsi orakulu) išpranašavo, jog jis tik ta- 
da tvirtai ir ilgai valdysiąs, jeigu pergyvensiąs savo tėvus. Kiti pa- 
sakoja, neva ji pati, pasidygėjusi dabartimi ir būgštaudama dėl 
ateities, pasiprašiusi sūnaus nuodų ir be jokio vargo jų gavusi. 

Aštuntą valdymo mėnesį nuo jo atsimetė Mezijos bei Panonijos 
kariuomenės, o vėliau ir užjūrio judėjų bei sirų daliniai: iš dalies 
slapta, iš dalies jo akivaizdoje visa ta kariuomenė prisiekė Vespa- 
sianui. Taigi, norėdamas išlaikyti likusių žmonių prieraišumą bei 
pasitikėjimą, jis nepagailėjo jokių lėšų: nei valstybinių, nei savų. 
Romoje rinkdamas naujokus, jis pažadėjo savanorius ne tik at- 
leisti po pergalės, bet ir apdovanoti taip, kaip buvo apdovanojami 
veteranai, ištarnavę visą tarnybos laiką. Galų gale priešui spau- 
džiant sausumoje ir jūroje, jis pasiuntė į jūrą brolį su laivynu, 
naujokais ir gladiatorių būriu, o sausumoje išdėstė priešais kar- 
vedžius bei karines pajėgas, nugalėjusias ties Betriaku. Tačiau vi- 
sur jis buvo arba nugalėtas, arba išduotas. Tada iš Vespasiano 
brolio Flavijaus Sabino jis išsiderėjo sau gyvybę bei šimtą milijo- 
nų sestercijų ir tučtuojau nuo Palacijaus laiptų gausiai susirinku- 
siems kariams paskelbė, jog pasitraukiąs iš valdžios, kurią ne sa- 
vo noru buvo paėmęs. Kadangi visi ėmė garsiai šūkauti, reikšti 
nepasitenkinimą, jis tą reikalą atidėjo. Praslinkus nakčiai, vos 
praaušus, gedulingais drabužiais jis nusileido į rostralinę tribūną 
ir apsipylęs ašaromis paliudijo lygiai tą patį, tiktai raštu. Ir vėl ka- 
riai bei žmonės pertraukdami jį drąsino, o kad jis nesutriktų, visi 
rungtyniaudami žadėjo jam savo paramą. Tada jis atsigavo ir stai- 
ga iš paskutiniųjų puolė Sabiną bei kitus Flavijus, kurie jautėsi vi- 
siškai saugūs, suvarė visus į Kapitolijų ir padegęs Maloningojo ir 
Galingojo Jupiterio šventovę visus sunaikino, o pats iš Tiberijaus 
rūmų žvelgė į muštynes bei gaisrą ir puotavo. Netrukus jis jau 
gailėjosi to, kas buvo padaryta, ir norėdamas kaltę suversti ki- 
tiems, sušaukęs susirinkimą prisiekė ir privertė kitus prisiekti, jog 
jam nesą nieko šventesnio už viešąją ramybę. Tada išsitraukęs iš 
pašonės durklą!“, pirmiausia jį ištiesė konsului, o kai šis atsisakė 
imti, siūlė jį aukštiesiems valdžios pareigūnams, o po to kaišiojo 
jį kiekvienam senatoriui. Kai niekas durklo nepaėmė, jis pasi- 
traukė neva norėdamas jį palikti Santarvės šventykloje, bet kaž- 
kam sušukus: „Tu pats - Santarvė!“, sugrįžo atgal ir pareiškė, jog 
durklą jis pasiimąs ir priimąs pravardę Santarvė. 

Jis įtikino senatorius, kad jie siųstų pasiuntinius drauge su ves- 
talėmis!' prašyti taikos ar bent šiek tiek laiko deryboms. 


Rytojaus dieną jam belaukiant atsakymo, žvalgas atnešė žinią, 
jog artinasi priešai. Nedelsiant jis pasislėpė nešamojoje kėdėje 
ir tiktai su dviem palydovais, kepėju ir virėju, slapta nuskubėjo 
į tėvo namus Aventine, kad iš ten galėtų pasprukti į Kampani- 
ją. Greit pasklido tuščios ir nepatikimos kalbos, neva taika iš- 
prašyta, ir jis nutarė grįžti į Palacijų. Bet sužinojęs, jog visa jau 
palikta likimo valiai ir jo žmonės išbėgioję, jis susijuosė diržu, 
kuris buvo mušte primuštas aukso, ir nubėgo į durininko kam- 
barėlį. Ten pririšęs prie durų šunį ir užgriozdojęs jas lova bei 
čiužiniu, pasislėpė. 


Priešakyje ėję kariai įsiveržė į rūmus ir, nesutikę nė gyvos dva- 
sios, ėmė visur landžioti, kaip paprastai ir būna tokiais atvejais. 
Jų ištrauktas iš slėptuvės ir klausinėjamas, kas jis (jie jo nepaži- 
no) ir ar nežinąs, kur Vitelijus, jis sumelavęs paspruko, o at- 
pažintas nesiliovė šaukti, kad jį tuo tarpu uždarytų areštinėje 
arba kalėjime, mat jis neva norįs kažką pasakyti Vespasiano išsi- 
gelbėjimo labui. Po to surištomis už nugaros rankomis, užmes- 
ta kilpa ant kaklo, sudraskytais drabužiais, pusnuogis jis buvo 
vedamas Šventuoju keliu iki pat forumo. Abiejose kelio pusėse 
stovintys žmonės dergė jį kaip beišmanydami ir žodžiais, ir veiks- 
mais. Stvarstydami už plaukų, atsuko galvą atgal, kaip ir visiems 
nusikaltėliams, ir net po smakru kaišiojo kardų smaigalius, kad 
nepanarintų galvos ir visi galėtų pasižiūrėti jam į veidą. Vieni 
drabstė jį purvais ir mėšlu, kiti plūdo dėl to gaisro ir apsirijimo, 
o treti minioje koneveikė jo kūno trūkumus. Iš tikrųjų jis buvo 
labai aukštas, raudono veido (matyt, dėl nuolatinio girtavimo), 
storapilvis, viena koja luošas, mat kartą, patarnaudamas Gajui, 
atsitrenkė šlaunimi į lenktynių vežimą. Galų gale, Gemonijose, 
jis buvo nukankintas ir mušimu, beje, visai nesmarkiu, pribaig- 
tas, o tada kabliu nuvilktas į Tiberį. 

18 Žuvo jis drauge su broliu ir sūnumi, sulaukęs penkiasdešimt 
septynerių metų'*; neapgavo spėjimas buriant iš paukščių 
Vienoje. Apic tai jau anksčiau esame kalbėję, jog jam buvo 
išpranašauta, kad pateksiąs į kažkokio galo rankas. Ir iš tiesų jį 
nužudė priešų karo vadas Antonijus Primas, gimęs Tolozoje. Jį 
iš mažens pravardžiuodavo „Becco“, o tai reiškia „gaidžio 
snapas“. 

1 Sutrikusią ir tarsi ilgam likusią be vado imperiją po neramumų 
bei trijų imperatorių pralieto kraujo galop tvirtai suėmė į savo 
rankas Flavijų giminė. Tiesą sakant, nekilminga ji buvo ir nė vie- 
no protėvių atvaizdo neturėjo!, tačiau valstybei gėdos neužtrau- 
kė, nors, antra vertus, tebūnie žinoma, kad Domicianas dėl sa- 
vo godumo bei žiaurumo pelnytai atkentėjo bausmę. 


Titas Flavijus Petronas, Reatės miesto gyventojas, Pompėjaus 
šalininkas pilietinio karo metu, tiktai neaišku, ar jis buvo centu- 
rionas, ar liktinis karys, pabėgo iš Farsalo mūšio lauko ir grįžo 
namo. Paskui, išsiprašęs dovanojimo ir atleidimo iš tarnybos, 
ėmė verstis pinigų išieškojimu. Šio sūnus, pravarde Sabinas, nė- 
jo karo tarnybos: vieni sako, jog jis buvęs centurionas, kiti - jog 
net vyresnysis centurionas ir atleistas iš karo tarnybos dėl svei- 
katos. Azijoje jis buvo valstybinių mokesčių keturiasdešimtosios 
dalies? rinkėjas. Tebestovi ten miestuose pastatytos jam statulos 
su įrašu „Teisingajam rinkėjui“?. Paskui jis tapo palūkininku pas 
helvetus“; ten ir mirė, palikęs žmoną Vespaziją Polą ir du jos 
pagimdytus sūnus. Vyresnysis Sabinas tapo miesto prefektu, 0 

jaunesnysis Vespasianas - imperatoriumi. Pola buvo kilusi iš 
Nursijos garbingos giminės. Jos tėvas Vespasijus Polionas tris- 
kart buvo karių tribūnas ir karo stovyklos viršininkas, o brolis - 
pretoriaus vardo senatorius. Yra net vieta pačioje kalno viršūnė- 
je ties šešta mylia, einant iš Nursijos link Spolecijaus, vadinama 
Vespasijaus aukštuma. Ten galima pamatyti daugybę paminklų 
Vespasijams - tai aiškus giminės senumo bei jos garbingumo įro- 
dymas. Jokiu būdu nenorėčiau paneigti to, apie ką šneka kai kas, 
neva Petrono tėvas kilęs iš anapus Po [upės] srities, vertęsis 
rangovu - sudarinėjęs sutartis su darbininkais, kurie paprastai 
kasmet traukdavo iš Umbrijos pas sabinus dirbti žemės darbų. 
Vėliau jis apsigyveno Reatės mieste ir ten vedė. Tačiau aš pats, 
kad ir kaip ieškojau įrodymų, neaptikau jų pėdsakų. 


2 Vespasianas gimė sabinų žemėje netoli Reatės, Falakrino kaime- 
lyje, penkioliktos dienos prieš gruodžio kalendas vakarą, kon- 
sulaujant Kvintui Sulpicijui Kamerinui ir Gajui Popėjui Sabinui, 
prieš penkerius metus iki Augusto mirties*. Augo jis senelės iš 
ir tapęs imperatoriumi jis nuolat lankydavo tą vietą, kurioje išsi- 
rito iš vystyklų. Vilą išsaugojo tokią, kokia ji buvo kadaise, savai- 
me aišku, kad niekas, prie ko buvo pripratusios jo akys, nežūtų. 
Senelės atminimą jis itin vertino: per iškilmes bei šventes visa- 
da gerdavo tik iš jos sidabro taurės. 


Sulaukęs pilnametystės, jis ilgą laiką nenorėjo vilkėti senato- 
riaus togos, nors brolis ją jau dėvėjo"; galų gale tik motinai pa- 
vyko prispirti jį tai padaryti, bet ir tai sunkiai: veikiau barimu 
negu geruoju ar motinišku patarimu. Neištvėrusi ji ne kartą 
skaudžiai jam įgeldavo, išvadindama brolio parankiniu. Tarnavo 
jis karių tribūnu Trakijoje. Eidamas kvestoriaus pareigas, bur- 
tais gavo Kretos ir Kirenės provinciją ir greit ėmė taikyti į edilo 
ir pretoriaus kėdę. Pirmąją tarnybą gavo sunkiai, ne be pasi- 
priešinimo ir ne iš karto, mat sąraše buvo šeštas, užtat antrąją — 

vos pasiprašęs, nes buvo vienas iš pirmųjų. Tapęs pretoriumi ir 
norėdamas kaip nors prisigerinti prie Gajaus, jis pareikalavo 
senatą (Gajus nesutarė su senatu) surengti žaidynes ne eilės 
tvarka, o nubaustų sąmokslininkų kūnus jis pasiūlė palikti tįso- 
ti nepalaidotus. Kadangi turėjo garbės būti Gajaus pakviestas 
pietų, garbingiausiojo luomo - senato akivaizdoje pasakė jam 
padėkos kalbą. 


3 Tuo metu jis vedė Flaviją Domicilę, buvusią kitados romėnų rai- 
telio Statilijaus Kapelos iš Sabratos Afrikoje meilužę. Ji buvo 
lotynų kilmės, tačiau greitu laiku, trečiųjų teismo sprendimu, 
tarpininkaujant tėvui Flavijui Liberalui, kilusiam iš Ferentino 
(jis viso labo buvo tik iždo viršininkas, ji buvo paskelbta laisvai 
gimusia romėnų piliete). Iš jos susilaukė trijų vaikų: Tito, Do- 
miciano ir Domicilės. Žmoną ir dukterį jis pergyveno, neteko 
jų abiejų, kai dar buvo paprastas pilietis. Po žmonos mirties jis 
vėl pasikvietė pas save gyventi buvusią savo meilužę, Antonijaus 
atleistinę ir raštininkę Cenidę, kurią net ir imperatoriumi tapęs 
laikė vos ne teisėta žmona. 


4 Valdant Klaudijui, Narcizo dėka jis kaip legiono legatas buvo 
pasiųstas į Germaniją, o iš ten perkeltas į Britaniją. Trisdešimt 
kartų susirėmė su priešu ir pavergė dvi stipriausias gentis, dau- 
giau dvidešimt miestų ir greta Britanijos esančią Vektės salą, 
pradžioje vadovaujant buvusio konsulo legatui Aului Plaucijui, 
o paskui pačiam Klaudijui. Už nuopelnus jis gavo triumfo garbės 
ženklus, netrukus - du žynio titulus“, o galų gale ir konsulatą. 
Šias pareigas jis ėjo du paskutiniuosius metų mėnesius. Visą lai- 
ką iki prokonsulato gyveno vienumoje, nieko neveikdamas ir 
prisibijodamas Agripinos, kuri tuo metu turėjo įtakos sūnui ir 
neapkentė jau mirusio Narcizo draugų. 


Po to burtais jam atiteko Afrika, kurią valdė tikrai sąžiningai ir 
garbingai", jeigu nekreiptume dėmesio, jog kartą per sukilimą 

Adrumete jis buvo apmėtytas ropėmis. Kad ir kaip ten būtų 
buvę, tačiau grįžo jis ne tik nepraturtėjęs, bet ir netekęs skolin- 
tojų pasitikėjimo, todėl buvo priverstas visą savo turtą įkeisti 
broliui, o kad neprarastų padorumo, buvo priverstas griebtis 
prekybos mulais'?. Dėl to žmonės jį vadino mulų varovu. Kal- 
bama, jog jis buvo nutvertas tuo metu, kai iš vieno jaunuolio 
išlupo du šimtus tūkstančių sestercijų už senatoriaus togą, ku- 
rią prieš tėvo valią šis buvo jam išrūpinęs, ir už tai pats buvo 
labai papeiktas. 


Lydėdamas Neroną po Graikiją, jis užsitraukė didžiausią jo rūs- 
tybę, nes gan dažnai Neronui dainuojant jis arba išeidavo, o 
jeigu ne, tai sėdėdamas užsnūsdavo. Dėl to jam buvo uždrausta 
ne tik lydėti imperatorių, bet ir viešai jį sveikinti!"'. Po to jis pa- 
sitraukė poilsio į mažą nuošalų miestelį, kur slapstėsi būgštau- 
damas dėl paties blogiausio tol, kol nelauktai gavo provinciją su 
kariuomene. 


"Tuo metu Rytuose seniai buvo paplitęs tvirtas įsitikinimas, jog 
esą likimo lemta išeiviams iš Judėjos tuo metu užvaldyti pasau- 
lį. Kaip vėlesni įvykiai parodė, ta pranašystė buvo skirta romėnų 
imperatoriui, tačiau judėjai prisiskyrė ją sau; vėl sukilo ir nužudė 
vietininką, be to, išvijo atskubėjusį pagalbon iš Sirijos legatą - 
buvusį konsulą, atėmę iš jo erelį. Šiam judėjimui nuslopinti rei- 
kėjo ir didžiulės kariuomenės, ir narsaus karvedžio, kuriam būtų 
galima be jokios baimės patikėti tokį svarbų reikalą. Greit bu- 
vo išrinktas pats Vespasianas, stropus ir išmėgintas žmogus, dėl 
kurio nė kiek nereikia būgštauti, nes jo giminė kukli ir vardas 
taip pat. Ir štai prie vietos karinių pajėgų gavęs dar du legionus, 
aštuonis raitelių būrius ir dešimt kohortų ir pasiėmęs su savimi 
vyresnįjį savo sūnų legatu, kai tik pasiekė Judėjos provinciją, 
tučtuojau patraukė į savo pusę ir kitas gretimas provincijas. Sto- 
vyklose jis greit įvedė tvarką, o pradėjęs kautynes parodė tokią 
drąsą, jog apgulus vieną tvirtovę ir pats buvo sužeistas akmeniu 
į kelį, o į jo skydą buvo įsmigusios kelios ietys. 


21. 1152 321 


AŠTUNTOJI KNYGA 


5 Po Nerono, kai dėl aukščiausios valdžios ėmė rungtis Galba, 

Otonas ir Vitelijus, ir jam atsirado viltis tapti imperatoriumi. Tą 
viltį kur kas anksčiau įžiebė pranašingi ženklai. 
Flavijų užmiesčio sodyboje augo senas, Marsui skirtas ąžuolas, 
ir tris kartus (tiek kartų Vespazija gimdė) ant jo kamieno staiga 
išaugdavusios naujos šakelės - tai, be abejonės, kiekvieno kū- 
dikio lemties ženklas. Pirmoji buvusi silpna ir greit nudžiūvo — 
ir iš tiesų, gimusi mergaitė nė metų neišgyveno. Antroji buvo 
stipri ir ilga - ji lėmė didžiulę sėkmę ateityje. Trečia - pati tarsi 
medis. Dėl to kalbama, jog tėvas Sabinas dar ir būrimu iš paukš- 
čių tai patvirtindamas pranešė savo motinai, kad jai gimęs 
vaikaitis - būsimasis cezaris, tačiau ji tai išgirdusi tik nusikvatojo 
ir nusistebėjo, jog ji tebesanti sveiko proto, o jos sūnui jau pa- 
simaišę galvoj. 


Greit po to, jam tapus edilu, Gajus Cezaris įširdo, kad jis nesi- 
rūpina gatvių šlavimu ir liepė kariams prikišti jam už senatoriaus 
togos ančių purvo. Atsirado aiškintojų, jog taip kada nors pul- 
sianti jo globon tarsi glėbin apleista ir sutrypta per pilietinę 
suirutę valstybė. Kartą jam pusryčiaujant valkataujantis šuo at- 
vilko nuo kryžkelės tiesiai į valgomąjį žmogaus ranką" ir pametė 
po stalu. Kitą sykį per pietus į valgomąjį įsiveržė kinkomas jau- 
tis ir, nusipurtęs nuo savęs jungą bei išvaikęs tarnus, staiga tarsi 
netekęs jėgų krito prie pat atsigulusio prie stalo Vespasiano 
kojų, palenkdamas ties juo kaklą. Taip pat kiparisas iš senolių 
paveldėtam lauke be jokios audros šėlsmo buvo išrautas su šak- 
nimis ir gulėjo nuvirtęs, tačiau rytojaus dieną jis vėl atsistojo ir 
buvo dar žalesnis ir tvirtesnis. 


Būdamas Achajoje, jis sapnavo, jog laimė jį ir jo namus aplan- 
kys tada, kai Neronui būsiąs ištrauktas dantis. Ir taip atsitiko, 
kad rytojaus dieną, kai jis išėjo į menę, gydytojas jam parodė ką 
tik ištrauktą Nerono dantį. 


322 


DIEVIŠKASIS VESPASIANAS 


217 


Judėjoje, kai jis kreipėsi patarimo į dievą Karmelį"?, pranašystė jį 
labai padrąsino, nes buvo pažadėta, jog visa, ko jis trokšta ir ką 
planuoja, nors tai būtų ir pernelyg drąsu, vis vien įvyks. O vienas 
iš kilmingųjų jo belaisvių Juozapas, kai jį sukaustė grandinėmis, 
kuo rimčiausiu veidu patvirtino, jog greit jis būsiąs paleistas to 
paties žmogaus, tiktai jau imperatoriaus. Ir iš Romos atėjo ži- 
nios apie pranašingus ženklus: paskutinėmis Nerono gyvenimo 
dienomis jam buvo liepta per sapną Maloningojo ir Galingojo 
Jupiterio procesijoms skirtą karietą iš šventovės nutempti į Ves- 
pasiano namus, o iš ten - į cirką. Paskui, kai Galba priimdamas 
antrąjį konsulatą, pradėjo susirinkimą, dieviškojo Julijaus statu- 
la pati pasisuko į Rytus, o prieš Betriako mūšį, visiems matant, 
ore susipešė du ereliai, ir kai vienas jau buvo beįveikiąs kitą, iš 
rytų pusės atskrido trečiasis ir nuvijo šalin nugalėtoją. 


Tačiau jis nemėgino nieko iš anksto imtis, nors, tiesą sakant, sa- 
viškiai labai skatino tai daryti ir prisispyrę to siekė, kol nelauk- 
tai tam pritarė nežinomi ir tolimi žmonės. Mezijos kariuomenė 
pasiuntė Otonui į pagalbą po du tūkstančius karių nuo kiekvie- 
no iš trijų legionų. Kelionėje jis sužinojo, jog Otonas nugalėtas 
ir pats pakėlė ranką prieš save. Tarsi nepatikėję gandu jie tęsė 
kelionę iki pat Akvilėjos. Tenai, pasinaudoję proga, kad nėra val- 
džios, bastydamiesi kariai ėmė savavaliauti ir plėšikauti; pabūgę, 
kad grįžtant atgal nereikėtų atsakyti už tai ir būti nubaustiems, 
nutarė išrinkti ir paskelbti imperatorių: juk jie nė kiek nepra- 
stesni esą už Ispanijos kariuomenę, kuri imperatoriumi buvo 
paskelbusi Galbą arba pretorionus, kurie išsirinko Otoną, bei 
germanų kariuomene, paskelbusią imperatoriumi Vitelijų. Vie- 
šai paskelbus legatų, buvusių konsulų vardus, visus aliai vieno 
dėl įvairių priežasčių kariai atmetė. Kai kurie trečiojo legiono 
kariai, prieš pat Nerono mirtį perkelti iš Sirijos į Meziją, ėmė 
liaupsinti Vespasianą. Visi juos palaikė ir tučtuojau užrašė jo 
vardą ant visų vėliavų. Tačiau jau bent tą sykį tas įvykis buvo nu- 
slopintas, ir kariai trumpam grįžo į savo vietas. Kalboms apie 

tai plačiai pasklidus, Egipto prefektas Tiberijus Aleksandras pir- 
masis atvedė legionus ir prisaikdino juos Vespasianui. Tai įvy- 
ko per liepos kalendas; ta diena imta laikyti valdymo pradžia. 
Pagaliau penktą dieną prieš liepos idas prisiekė jam ir Judėjos 
kariuomenė. Pradėtam darbui padėjo daug kas, pavyzdžiui, iš 
rankų į rankas ėjęs mirusio Otono laiško Vespasianui nuorašas, 
tik neaišku, ar tas laiškas buvo tikras, ar suklastotas. Jame buvo 
pareikšta paskutine Otono valia - atkeršyti už jį ir maldavimas 
gelbėti valstybę. Tuo pat metu plačiai pasklido gandas, neva Vi- 
telijus po pergalės pasiryžęs pakeisti legionų žiemojimo vietą ir 
germanų kariuomenę perkelti į Rytus, kur karo tarnyba buvo ne 
tokia griežta ir daug saugesnė. Galiausiai vienas iš provincijos 
vietininkų Licinijus Mucianas ir vienas partų karalius Vologezas 
atvyko su pasiūlymais. Pirmasis, nekreipdamas demesio į ne- 
santaiką, kuri iki tol tarp jų pavydo kurstoma akivaizdžiai vešėjo, 
siūlė Sirijos kariuomenę, antrasis - keturiasdešimt tūkstančių 
ietininkų. 


7 Taip ir prasidėjo pilietinis karas. Išsiuntęs į Italiją vadus ir kari- 
nes pajėgas, pats Vespasianas, bijodamas, kad neišsprūstų iš jo 
rankų Egipto raktai"“, persikėlė į Aleksandriją. Liepęs pasišalin- 
ti visiems, kurie buvo su juo, ir likęs vienas, jis įžengė į Serapido 
šventovę, norėdamas būrimu sužinoti, ar tvirta būsianti jo val- 
džia. Po ilgos maldos jis patyrė dievo malonę, o grįžtelėjęs atgal 
pamatė, kad pagal tenykštį paprotį atleistinis Basilidas" atneša 
jam šakelių, vainikų bei duonos paplotėlių - o jis juk žinojo, kad 
Basilido niekas negalėjo atsiųsti, mat jau seniai pasiligojęs ir dėl 
to vargiai galėjo žingsni žengti, be to, dar buvo ir gan toli. Netru- 
kus jį pasiekė žinia, jog Vitelijaus kariuomenė sumušta ir išsklai- 
dyta ties Kremona, o jis pats nužudytas Romoje. 


Naujai ir netikėtai iškeptam imperatoriui, aišku, ne pro šalį bu- 


vo didybė ir orumas, tačiau visa tai greitai atsirado. Du vargšai 
žmonės iš plebėjų tarpo, vienas neregys, antras šlubis, prisiar- 

tino prie jo tuo metu, kai jis vadovavo teismui, prašydami išgy- 
dyti - tokią pagalbą per sapną jiems nurodė Serapidas sakyda- 
mas, neva akys praregės, jeigu jis spjausiąs tiesiai į jas, o koja 
sutvirtės, jeigu jis teiksis paliesti ją kulnu. Kadangi vargiai ga- 
lima buvo patikėti, jog tai pasiseks, jis nesiryžo net pamėginti, 
tačiau draugams neatstojant, suplaukus žmonių miniai, paban- 
dė ir viena, ir kita - sėkmė buvo stulbinanti"*. Maždaug tuo pačiu 
metu Tegėjos mieste Arkadijoje pranašaujančiųjų nurodymu 
šventoje vietoje buvo atkastos senovės meistrų vazos, ant kurių 
buvo atvaizdas - it iš akies trauktas Vespasianas. 


8 Tai toks buvo Vespasianas ir tokia didi buvo jo šlovė, kai jis, su- 
tramdęs judėjus, grįžo į Romą ir atšventė triumfą. Po to jis dar 
aštuonis kartus buvo konsulu be pirmojo konsulato. Buvo jis ir 
cenzoriumi. Per visą jo valdymo laiką jis niekuo taip nesirūpi- 
no, kaip tik sugrąžinti tvirtą pagrindą sukrėstai ir išmuštai iš 
vėžių valstybei, po to ją išgražinti. 


Kariai, vieni pasipūtę po pergalės, kiti iš pykčio, kad neteko gar- 
bės, buvo virtę tikrais paleistuviais ir akiplėšomis. Nė kiek ne 
geriau buvo ir provincijose, laisvuosiuose miestuose ir kai ku- 
riose karalystėse - visur kur kariai šurmuliavo tarpusavyje. To- 
dėl itin daug Vitelijaus karių jis atleido iš tarnybos ir nubaudė. 
Nugalėtojams irgi nenuolaidžiavo - nedavė nieko daugiau, net 
ir teisėtai užtarnautus apdovanojimus jis išmokėjo ne išsyk. 


Norėdamas įvesti tvarką, jis nepraleisdavo nė mažiausios progos 
pamokyti. Antai vienas jaunuolis atėjo padėkoti jam už garbin- 
gą prefekto vietą taip išsikvėpinęs, jog net rietė nosį; jis, panie- 
kinamai atsigręžęs, slogiu balsu iškošė: „Jau geriau tu česnaku 
dvoktum!“ ir atsiėmė paskyrimo raštą. O jūrininkams (jie mat 
pakaitomis vaikščiojo į Romą tai iš Ostijos, tai iš Puteolų) pa- 
prašius paskirti šiek tiek pinigų avalynei, jis, tarsi nepatogu būtų 
išvaryti juos neatsakius, liepė nuo šiol vaikščioti basiems; nuo 
to laiko jie iki šiolei-taip ir tebevaikščioja. 

Achajai, Likijai, Bizantijai, Rodo bei Samo saloms jis atėmė 
laisvę". Trakiją, Kilikiją ir Komagėnę - iki tol valdomas kara- 
liaus, dabar pavertė provincijomis. Kapadokijai dėl nepaliauja- 
mų barbarų antpuolių jis papildomai pridėjo legioną, o vietoj 
romėnų raitelio paskyrė vietininką - buvusį konsulą. 


Gaisrų nusiaubta sostinė buvo virtusi griuvėsiais ir dėl to — 
neišvaizdi. Jis leido kiekvienam norinčiam pasiimti tuščius skly- 
pus ir statytis namus, jeigu savininkai to nepadarė. Ėmęsis Ka- 
pitolijaus atstatymo jis pats pirmas savo rankomis šoko valyti 
nuolaužų ir nešė jas ant savo pečių. Per gaisrą buvo supleškėję 
ir trys tūkstančiai varinių lentelių: jis pasirūpino jas atnaujinti 
ir visur iššniukštinėjęs rado jų kopijas. Tai buvo seniausias ir pats 
nuostabiausias dokumentas - paspirtis valdžiai, mat jose buvo 
surašyti vos ne nuo Romos įkūrimo senato nutarimai, liaudies 
nutarimai - plebiscitai dėl sąjungų, sutarčių bei kam nors sutei- 
kiamų lengvatų. 


Pastatė jis ir naujų pastatų: Taikos šventyklą, prisišliejusią prie 
forumo, dieviškojo Klaudijaus šventyklą ant Celijaus kalvos (ją 
jau Agripina buvo pradėjusi, o Neronas vos ne iki pamatų su- 
griovęs). Pagaliau - amfiteatrą"* pačiame miesto viduryje. Kaip 
vėliau sužinojo, jį buvo suplanavęs Augustas. 


Aukštuosius luomus, išretėjusius per visokias žudynes ir prara- 
dusius gerą vardą dėl senovinio apsileidimo, jis apvalė ir pa- 
pildė, peržiūrėjęs senatą ir raitelių luomą, pašalindamas nieko 
nevertus ir atsirinkdamas pačius garbingiausius net iš italikų bei 
provincijų gyventojų. O kad būtų žinoma, jog tie abu luomai ski- 
riasi tarpusavy ne tiek nežabota laisve, kiek orumu, jis kartą 
spręsdamas vieno romėnų raitelio ginčą taip pareiškė: „Nedera 
senatoriams plūstis, tačiau atsikirsti verta ir privalu“. 


Teismo bylų eilė visur buvo be galo išaugusi ir tolydžio vis di- 
dėjo, mat, sumažėjus teismo posėdžiams, užsiliko šūsnys senų- 

jų bylų, be to, prisidėjo dar ir naujų, nes padėtis ir laikai buvo 
neramūs. Jis burtais išrinko asmenis, kurių padedamas galėtų 
sugrąžinti nukentėjusiems kare turtą ir išspręsti ne eilės tvarka 
centumvirų vedamas bylas. Su tomis bylomis reikėjo kuo grei- 
čiau susidoroti, nes jų prisikaupė tiek, jog atrodė, kad besibyli- 
nėjantys galėjo ir nebesulaukti, kol jos bus išspręstos. 


Tarpo paleistuvystė bei prabanga, nes niekas to nevaržė. Jis pa- 
siūlė senatui nutarti, jog moteris, užmezgusi lytinius santykius 
su vergu, pati turinti būti laikoma verge, o palūkininkams tu- 
rėtų būti uždrausta reikalauti skolos iš sūnų, dar tebesančių tė- 
vo valdžioje, net ir po tėvų mirties. 


Visais kitais atvejais jis buvo malonus ir atlaidus nuo pirmosios 
savo valdymo dienos iki mirties. Buvusios kuklios savo padėties 
jis ne tik neslėpė, bet dažnokai net didžiavosi ja. Kai kažkas 
mėgino Flavijų giminę kildinti iš Reatės miesto įkūrėjų ir to 
Herkulio palydovo, kurio kapas dunkso Druskos kelyje, jis pats 
pasišaipė iš to. Išorinio blizgesio jis suvis nesivaikė ir taip jo ne- 
norėjo, jog triumfo dieną, nuvargintas vangios ir varginančios 
iškilmingos eisenos, nebeištvėrė nepasakęs, jog taip ir reikia 
jam - seniui, taip kvailai įsigeidusiam triumfo, tarsi jo protėviai 
buvo to nusipelnę arba pats kada nors svajojęs apie tai. Tribū- 
no valdžią bei tėvynės tėvo vardą jis priėmė daug vėliau. Iškra- 
tyti jį sveikinančius rytais jis liovėsi jau per pilietinį karą. 


Į draugų laisvę, advokatų kandumą bei filosofų atkaklumą jis 
žiūrėjo kuo ramiausiai. Žinomo ištvirkėlio Licinijaus Muciano, 
kuris labai vertindamas savo paslaugas nepakankamai gerbė 
Vespasianą, šis niekada prie žmonių neėmė nagan ir tik vienam 
bendram jų draugui išliedamas tą kartėlį jis galų gale pridūrė: 
„Juk aš - irgi vyras!“ Salvijus Liberalas, gindamas kažkokio tur- 
tuolio bylą, nepabūgo drėbtelėti: „Koks Cezario reikalas, jeigu 
Hiparchas turi šimtą milijonų sestercijų?“ Vespasianas pats pir- 

mas jį pagyrė. Susitikęs kartą kelyje kiniką Demetrijų (po jo pa- 
smerkimo), kuris nesiteikė nei sustoti prieš jį, nei jo pasveikinti, 
tik dar jį aplojo, imperatorius tik šunimi"? pavadino. 


Įžeidimų ir pagiežos ilgai širdyje nelaikė ir nekeršijo, dėl to sa- 
vo varžovo Vitelijaus dukteriai jis iškėlė kuo prašmatniausias 
vestuves, išleido už vyro, davė kraitį ir net pastatė namą. Kai val- 
dant Neronui jam buvo įsakyta apleisti rūmus ir jis tirtėdamas 
iš baimės klausinėjo, ką jam dabar daryti ir kur dėtis, vienas iš 
priimamojo tarnautojų išlydėdamas taip pridūręs: „Eik į visas 
keturias puses!“?? Po kurio laiko, kai tas pats žmogus ėmęs jį at- 
siprašinėti, jis neužpyko dėl to, tik žodis žodin pakartojo jo pa- 
ties žodžius. Mat įtarimas ar baimė jo nepastūmėjo su kuo nors 
susidoroti. Kai draugai jį įspėjo pasisaugoti Metijaus Pompuzia- 
no, mat ėjo kalbos, ir žmonės tuo tikėjo, kad jo ir imperatoriaus 
gimimo metu planetos buvo vienodai išsidėsčiusios, užuot tai 
padaręs, Vespasianas paskyrė jį konsulu, kad ateity jis atsimin- 
tų šitą geradarystę. 


Nei karto nebuvo nubaustas nekaltas, nebent tik jam kur nors 
išvykus, be jo žinios, netgi prieš jo valią ar jį apgavus. Helvidi- 
jus Priskas grįžusį jį iš Sirijos pats asmeniškai pasveikino Ves- 
pasiano vardu, tarsi jis būtų buvęs privatus asmuo, po to visuo- 
se savo pretoriaus ediktuose ne tik nepareiškė jokios pagarbos 
imperatoriui, bet net jokiu žodžiu nebuvo užsiminęs apie jį. 
Vespasianas neįsiplieskė pykčiu tol, kol anas neišplūdo jo kaip 
beįmanydamas tarsi jis būtų plebėjas. Beje, nors ir ištrėmė jį, po 
to liepė nužudyti, tačiau labai apgailestavo ir stengėsi kaip nors 
jį išgelbėti. Jis jau buvo pasiuntęs grąžinti žudikus ir būtų jį iš- 
gelbėjęs, jeigu ne melaginga žinia, neva jis jau žuvęs. Tarp kit- 
ko, jokia mirtis jo nedžiugindavo; net ir pelnytai nubaustus jis 
apverkdavo ir apgailėdavo. 


Vienintelį dalyką jam buvo galima išties prikišti - tai gobšumą. 
Maža to, kad buvo užsiėmęs išieškojimu tų mokesčių, į kuriuos 

Galba buvo ranka numojęs, bet užkrovė dar naujais ir dideliais; 
padidino ir duokles provincijose, kai kuriose net padvigubin- 
damas. Jis viešai užsiiminėjo tokiais dalykais, kurių paprastas 
žmogus gėdytųsi, pavyzdžiui, supirkinedavo daiktus tam, kad 
pardavęs juos, daug daugiau nuplėštų. Nė kiek nedvejodamas 
jis ėmė pardavinėti garbingas pareigas jų siekiantiems ir kalčių 
atleidimus kaltininkams: tiek kaltiems, tiek ir nekaltiems. Ma- 
noma, jog pačius godžiausius valdininkus jis paprastai tyčia pra- 
stumdavo į vis aukštesnes vietas, kad jie prasigyventų ir kad po 
to galėtų juos pasmerkti. Buvo kalbama, jog jis elgdavosi su jais 
tarsi su kempinėmis: sausoms leisdavo prisigerti vandens, o iš- 
pampusias išspausdavo. 


Kai kas pasakoja, jog jis iš prigimties godus. Tą dalyką jam pri- 
kišo ir senas piemuo, kuris ką tik tapusį imperatoriumi Vespa- 
sianą paprašęs dovanoti jam laisvę, o gavęs neigiamą atsakymą 
riktelėjo: „Lapė keičia plauką, bet ne būdą“. Kiti, priešingai, 
mano, jog neteisėtai pasipelnyti ir plėšikauti neva jį privertusi 
didelė bėda, mat tiek valstybinis, tiek imperatoriaus iždas bu- 
vo tarsi iššluotas. Visa tai jis pačioje valdymo pradžioje patvir- 
tino sakydamas, jog jam esą būtina keturiasdešimt milijardų ses- 
tercijų tam, kad valstybė galėtų atsistoti ant kojų. Atrodo, jog 
tai panašu į tiesą, nes ir negražiu būdu įgytus pinigus jis mokė- 
jo kuo geriausiai panaudoti. 


Visų luomų žmonėms jis buvo nepaprastai dosnus: papildęs se- 
natorių išteklius, nuskurdusius buvusius konsulus jis parėmė, 
paskirdamas jiems po penkis šimtus tūkstančių sestercijų me- 
tams, daug miestų po žemės drebėjimų ir gaisrų visame krašte 
jis atstatė taip, kad jie tapo dar gražesni. 


Lotynų bei graikų retoriams jis pirmas nutarė išmokėti iš vals- 


tybės iždo po šimtą tūkstančių algos metams. Žymius poetus, 
juolab menininkus, kaip antai Kosos Veneros ir Koloso?! staty- 

toją apdovanojo puikia dovana bei dideliu atlyginimu, o mecha- 
nikui, prižadėjusiam visai nebrangiai pakelti į Kapitolijų milži- 
niškas kolonas, jis irgi deramai atsilygino už išradimą, tačiau nuo 
paslaugų atsisakė pareikšdamas: „Na, palauk, leisk man atšer- 
ti žmonelius“. 


Žaidimams buvo atstatyta ir paskirta Marcelo teatro scena. Jis 
atnaujino net senovinius muzikinius vaidinimus. Tragedijos ak- 
toriui Apelarijui jis davė dovanų keturis šimtus tūkstančių ses- 
tercijų, dainininkams su kitara Terpnui ir Diodorui - po du šim- 
tus tūkstančių, o kitiems - po šimtą tūkstančių. Pati mažiausia 
dovana - keturiasdešimt tūkstančių, jau nekalbant apie daugybę 
auksinių vainikų, kuriuos davė priedo. Norint paremti mėsi- 
ninkus, buvo keliami itin prašmatnūs kviestiniai pietūs. Per Sa- 
turnalijas jis duodavo dovanų vyrams, o per kovo kalendas* - 
moterims. 


Ir vis dėlto buvusio savo godumo dėmės jam niekaip nepavyko 
nuplauti. Aleksandriečiai nesiliovė vadinti jį silkininku - tai 
vieno jų karaliaus apskretėlio šykštuolio pravardė. Net per jo 
laidotuves vyriausias mimas Favoras, pagal paprotį užsidėjęs 
velionio kaukę ir mėgdžiodamas jo žodžius bei veiksmus, 
visiems girdint ėmė klausinėti pareigūnų, kiek atsiėjusios šios 
prabangios laidotuvės. O išgirdęs, jog dešimt milijonų“? sester- 
cijų, sušuko: „Duokite man dešimt tūkstančių ir meskit mane 
nors ir į Tiberį!“ 


Buvo gerai nuaugęs, tvirto kūno sudėjimo, kresnas, pilnas vei- 
das net blizgėjo. Vienas šmaikštuolis taikliai tai apibūdino, mat 
imperatoriaus paprašytas ir apie jį ką nors sąmojingo pasakyti, 
jis tarė: „Pašmaikštausiu, kai išsituštinsiu!“ Sveikata jo buvo 
klestinti, nors jos labui jis nieko nedarė, nebent tai, kad apsi- 
trindavo pirtyje, pradėdamas nuo gerklės visą kūną, ir vieną mė- 
nesio dieną visiškai nevalgydavo. 


330 


DIEVIŠKASIS VESPASIANAS 


21 


22 


23 


Jo gyvenimo būdas buvo maždaug toks. Tapęs imperatoriumi 
keldavosi visada daug anksčiau; po pusiaunakčio jis jau nebe- 
miegodavo - laužydavo pilną visokių rūpesčių galvą. Perskaitęs 
laiškus ir pareigūnų pranešimus, jis priiminėdavo draugus, ir kol 
jį sveikindavo, jis pats rengdavosi ir audavosi. Baigęs skubius 
reikalus, kiek tik jų būdavo, jis eidavo pasivaikščioti, po to ilsė- 
davosi su meiluže prie šono, kurių, mirus Cenidei, jis apsčiai 
turėjo. Iš miegamojo eidavo į vonią, po to - į valgomąjį. Pasa- 
kojama, jog tuo metu jis būdavęs daug geresnis ir švelnesnis - 
tas akimirkas namiškiai gaudyte gaudydavo, norėdami ką nors 
iš jo išpešti. 


Per pietus ir kai kada šiaip būdamas itin linksmas, jis prida- 
rydavo daug juoko, tačiau tas juokas kartais būdavo pernelyg 
kandus; maža to - lėkštas ir vulgarus, nes jis pažerdavo net ir 
nešvankių žodžių. Aišku, kai kurie jo pašmaikštavimai būdavo 
labai sąmojingi. Štai kai kurie iš jų. Buvusį konsulą Mestrijų 
Florą, kai šis priminė imperatoriui, jog teisingiau būtų sakyti 
„plaustra“, o ne „plostra“, rytojaus dieną pasveikino Flauru““, 
o ne Floru. Kitą kartą, kai viena moteris ėmė dievažytis, jog 
mirštanti iš meilės jam, jis pasidavė, o permiegojęs su ja pado- 
vanojo jai keturis šimtus tūkstančių sestercijų. Iždininkui pasi- 
teiravus, kaip jis norėtų įforminti tą pinigų sumą, šis tarė: „Už 
ypatingą meilę Vespasianui“. 


Jis puikiai sugebėdavo ten, kur reikia, pritaikyti ir graikiškas ei- 
les. Antai apie vieną aukšto ūgio, tačiau gan nevykusio gymio 
žmogų, jis taip pasakė: „Žingsniais plačiais, savo baisiąją ietį 


r 25 


kratydamas smarkiai“. 


Ir atleistinį Kerilą, kuris buvo labai praturtėjęs ir, nenorėdamas 
palikti savo turtų imperatoriaus iždui, ėmė sakytis esąs laisvai 
gimęs ir pasivadino Lachetu, ne mažiau šmaikščiai sumenkino: 
„O Lachetai, Lachetai, juk mirsi tu - ir vėlei būsi Kerilas“. 

Tačiau ypač kandžiai jis šaipydavosi iš savo negarbingo pelno, 
kad tik nusikratytų neapykantos ir viską paverstų niekais. Vie- 
nas iš jo mylimų tarnų paprašė valdytojo vietos kažkokiam žmo- 
gui dėdamasis, neva tas žmogus esąs jo brolis. Vespasianas lie- 
pė jam luktelėti, o pats išsikvietė tą žmogų, paėmė iš jo pinigus, 
kuriuos šis buvo pažadėjęs savo tarpininkui ir nedelsiant sutvar- 
kė tą reikalą. Vėl pasirodžiusiam tarnui jis tarė: „Pasiieškok sau 
kito brolio, mat tas, kurį tu laikai savu, yra mano brolis“. Kartą 
kelionėje jis įtarė mulų varovą, kai šis, nušokęs nuo mulo, ėmė 
jį kaustyti tik dėl akių, norėdamas vienam prašytojui duoti lai- 
ko ir progos prieiti prie imperatoriaus; jis paklausė, kiek jam at- 
siėjęs kaustymas ir išsiderėjo dalį pelno. Sūnui Titui priekaištau- 
jant, jog net ir šlapimas esąs apdėtas mokesčiais, jis paėmė mo- 
netą iš pirmųjų įplaukų, pakišo sūnui po nosimi ir paklausė, ar 
ji taip jau baisiai dvokianti; o kai šis atšovė, kad ne, Vespasia- 
nas pridūrė, jog ji iš šlapimo esanti. Pasiuntiniams pranešus, jog 
nutarta už apvalią sumą, beje, valstybės sąskaita, pastatyti jam 
milžiniško dydžio statulą, jis, ištiesęs delną, tarė: „Statykite ne- 
delsiant - štai pamatas!“ Net pajutęs mirties baimę ir pavojų, 
jis irgi neištvėrė nepajuokavęs. Mat kai tarp kitų pranašingų 
ženklų be niekur nieko atsivėrė Mauzoliejaus durys, o danguje 
pasirodė uodeguotoji žvaigždė““, jis pašmaikštavęs, jog viena 
pranašystė tinkanti Junijai Kalvinai iš Augusto giminės, o kita - 
partų karaliui, kuris nešioja ilgus plaukus; vos pajutęs mirties 
artybę jis tarė: „Vaje, man atrodo, jog aš jau dievas“. 


Devintojo savo konsulato metu būdamas Kampanijoje, jis pa- 
juto lengvus drugio priepuolius, tad nedelsdamas išskubėjo į 
Romą, o paskui dar nuvyko į Kutilijos?? bei Reatės dvarus, kur 
paprastai kasmet vasarodavo. Čia jo negalavimas tolydžio sun- 
kėjo, o šaltas vanduo, kurio dažnai ir gausiai gėrė, dar labiau pa- 
kenkė jo viduriams. Iš įpročio jis tvarkė valstybinius reikalus ir 
net gulėdamas patale priiminėjo pasiuntinius; o kai staiga pa- 
leido vidurius ir jis visiškai išseko, pareiškė, kad imperatoriui 

reikią mirti stovint. Mėgino stotis prilaikomas, taip ir susmuko 
ant jį palaikančiųjų rankų negyvas. Jis mirė devintą dieną prieš 
liepos kalendas*, turėdamas šešiasdešimt devynerius metus, vie- 
ną mėnesį ir septynias dienas. 


Visiems žinoma, kaip jis visada tvirtai tikėjo, kad ir jis pats, ir 
jo sūnūs gimę po laiminga žvaigžde: nepaisant nesibaigiančių 
sąmokslų prieš jį, jis išdrįso pareikšti senatui, jog įpėdiniais tap- 
sią arba jo sūnūs, arba niekas. Kalbama, jog kartą jam prisisap- 
navę, neva pačiame Palacijaus rūmų laukiamojo viduryje sto- 
vinčios svarstyklės: ant vienos lėkštės stovi Klaudijus ir Neronas, 
ant kitos - jis pats su sūnumis, o svarstyklės rodo vienodą svorį. 
Sapnas neapgavo, nes ir vieni, ir kiti valdė vienodą laikotarpį - 
lygiai po tiek pat metų“. 

ši Titas paveldėjo tėvo pravardę!. Jis buvo žmonių meilė ir 
džiaugsmas, su kaupu apdovanotas ir talentu, ir menu, ir laime, 
mat tuo jis sugebėjo pelnyti didžiulį visų palankumą, nors, sto- 
vint prie valstybės vairo, išties itin sunku tai įgyti - juk ir būda- 
mas paprastas žmogus ir net kai aukščiausia valdžia buvo tėvo 
rankose neišvengė ne tik žmonių priekaištų, bet ir neapykantos. 
Titas gimė trečią dieną prieš sausio kalendas“, įsimintinais Ga- 
jaus žuvimo metais, skurdžiame namelyje netoli Septizonijų?, 
mažyčiame tamsiame kambarėlyje, kuris išliko iki šių dienų ir 
galima jį pamatyti. 


2 Išauklėtas buvo rūmuose drauge su Britaniku: ėjo tuos pačius 
mokslus ir buvo mokomas tų pačių mokytojų. Kalbama, jog tuo 
metu Klaudijaus atleistinis Narcizas atvedęs vieną būrėją, bu- 
riantį iš kaktos, apžiūrėti Britaniko, bet anas kuo rimčiausiai pa- 
stebėjo, jog iš Britaniko nieko gero neišeis, užtat šalia stovėju- 
siam Titui pasakė, jog šis tapsiąs imperatoriumi. Pasakojama, 
kad jie buvę tokie geri bičiuliai, jog net gėrimo, kurio gurkšnį 
nurijęs Britanikas žuvo, Titas gulėdamas šalia irgi paragavęs, pO 

to, manoma, ilgai kankinosi sunkiai sirgdamas. To prisiminimui 
netrukus jis pastatė Palacijuje auksinę Britaniko statulą; paskyrė 
jam ir kitą - raitelio iš dramblio kaulo, kuri dar ir šiandien ne- 
šama iškilmingos cirko eisenos priešakyje. 


3 Kūno ir sielos vertybėmis jis pasižymėjo vaikystėje, o vėliau, 
laikui bėgant, jos kaskart vis labiau ryškėjo; jo grožis - ypatin- 
gas, kuriame kilnumo ir patrauklumo buvo po lygiai; turėjo ir 
nepaprastą jėgą — nesvarbu, kad buvo neaukštas ir pilvas šiek 
tiek atsikišęs; turėjo puikią atmintį, buvo gabus beveik visiems 
menams - tiek karo, tiek ir taikiems. Ginklus ir žirgą valdė kuo 
puikiausiai; rėždavo kalbas ir kurdavo poemas lotyniškai bei 
graikiškai su užsidegimu ir lengvai, net be pasiruošimo; beje, ir 
muzikoje nebuvo naujokas: dainavo ir skambino kitara meniškai 
ir išmoningai. Daug kas man pasakojo, kad jis mokėjęs net greit- 
raščiu rašyti ir taip mikliai, kad juokais, savo malonumui, jis su- 
sirungė su savo raštininkais; o parašą vos pamatęs galėdavo taip 
puikiai pamėgdžioti, kad net atvirai pareiškė, jog galėtų iš jo 
išeiti puikiausias testamentų klastotojas. 


4 Karo tribūnu tarnavo Germanijoje ir Britanijoje ir pagarsėjo ne- 
paprastu uolumu bei padorumu - tai matyti iš jo statulų ir at- 
vaizdų gausumo bei užrašų jo garbei abiejose provincijose. 


Po karo tarnybos jis pradėjo dalyvauti teisme: veikiau garbės, 
o ne praktikos įgijimo sumetimais. Tuo metu jis vedė Areciną 
Tertulą - romėnų raitelio, kadaise buvusio pretorionų kohortos 
viršininko dukterį. Šiai mirus, į jos vietą parsivedė itin aukštos 
kilmės Marciją Furnilę, su kuria, gimus dukteriai, išsiskyrė. 


Po kvestūros jis buvo paskirtas legiono viršininku ir pavergė dvi 
pačias stipriausias Judėjos tvirtoves: Tarichėją ir Gamalą“. Vie- 
name mūšyje, kai jam sėdint ant žirgo, šis buvo nušautas, jis 
užšoko ant kito, kurio raitelis, kaudamasis šalia jo, jau buvo 
nukritęs. 

5 Greitu laiku paėmus valdžią Galbai, jis buvo pasiųstas jo pasvei- 
kinti ir kur tik pasirodė, ten atkreipė į save žmonių dėmesį, mat 
visi manė, kad jis pakviestas įsūnijimui. Bet pajutęs, jog vėl iš 
naujo kyla visuotinis bruzdėjimas, jis grįžo atgal, pakeliui užsu- 
kęs pas Veneros orakulą. Jam teiraujantis - plaukti ar neplaukti, 
orakulas davė tvirtą valdžios pažadą. Viltis greit išsipildė: jis bu- 
vo paliktas pavergti Judėjai. Paskutinį kartą apgulęs Jeruzalę“, 
jis paleido dvylika iečių, nukovė dvylika gynėjų ir per savo duk- 
ters gimtadienį paėmė miestą. Karių džiaugsmas ir palankumas 
jam buvo toks didelis, jog sveikinimo šūksniais paskelbė jį impe- 
ratoriumi, o tuoj po to jam rengiantis išvykti, jie nenorėjo išleisti 
jo iš provincijos, prašydami, net grasindami atkakliai reikalavo 
pasilikti arba visus juos pasiimti kartu su savimi. Dėl to kilo įta- 
rimas, neva jis pasitraukia nuo tėvo, sumanęs tapti Rytų karaliu- 
mi. Tą įtarimą sustiprino jis pats, mat nuvykęs į Aleksandriją 
Memfio jaučio Apio pašventinti, jis užsidėjo diademą - toks bu- 
vo senovinis šitų šventinimo apeigų paprotys, tačiau atsirado 
žmonių, kurie tai aiškino kitaip. Todėl skubedamas į Italiją jis 
prekiniu laivu nusigavo iki Regijaus, po to iki Puteolių, o iš ten, 
nė valandėlės nesugaišęs, nuskubėjo į Romą, ir visiškai pasiti- 
kintis savimi, tarsi paneigęs tuščias paskalas apie save, jis ištarė 
jo nelaukiančiam tėvui: „Na štai, tėve, aš atvykau!“ 


6 Nuo to laiko jis tapo nuolatinis valdžios dalyvis ir gynėjas. 
Triumfą jis atšventė drauge su tėvu ir cenzoriaus pareigas jiedu 
ėjo kartu; buvo kolegos ir eidami tribūno pareigas; septynis kar- 
tus konsulavo drauge, užsikrovęs ant savęs beveik visų pareigų ir 
rūpesčių naštą: tėvo vardu jis diktavo laiškus, leido ediktus ir 
skaitė kalbas senate tartum kvestorius. Apsiėmė būti net ir pre- 
torionų viršininku, nors iki tol visąlaik tas pareigas eidavo tik ro- 
mėnų raiteliai. Viršininkas jis buvo pernelyg grubus ir valde nau- 
dodamas smurtą, nes visus labai įtartinus asmenis jis pasiuntė į 
teatrus ar stovyklas savo žmonių, kurie turėjo tarsi visų vardu 
pareikalauti tokiems bausmės, - nedelsiant sudorodavo. Tarp 

tokių pateko ir buvęs konsulas Aulas Cecina, kurį jis pasikvietė 
po pietų, po to, vos šiam iškėlus koją iš valgomojo, liepė nudurti, 
žinoma, verčiamas pavojaus, mat jis buvo sučiupęs Cecinos ran- 
ka parašytą kalbą karių susirinkimui. Ėmęsis tokių priemonių 
jis, tiesą sakant, užsitikrino pakankamą saugumą ateičiai, bet, 
antra vertus, užsitraukė kuo didžiausią neapykantą dabarčiai. 
Taigi vargu ar kas nors kitas atėjo į aukščiausiąją valdžią - taip 
nuplėšta šlove ir taip labai visų nepageidaujamas. 


Maža to, kad buvo žiaurus, jis dar buvo įtartas ir lėbavimu, mat 
ūždavo su pačiais lengvabūdiškiausiais savo sėbrais net iki vi- 
durnakčio; ne mažiau buvv tartas aistra, mat jį supo būriai su- 
brendusių vaikinų bei eunuchų, taip pat ir dėl didžiulės jo mei- 
lės karalienei Berenikei: net kalbėta, kad su ja jis žadėjęs kelti 
vestuves. Įtartas buvo ir gobšumu: buvo žinoma, jog net iš tė- 
vo, šiam nagrinėjant bylas, jis buvo įpratęs išsiderėti atlyginimą 
už tarpininkavimą. Pagaliau visi galvojo, jog jis - antrasis Ne- 
ronas, ir garsiai dudeno apic tai. Tačiau jam tos kalbos išėjo tik 
į gera ir atnešė didžiausią garbę, mat nebuvo rasta jokios jo ydos, 
priešingai, tik pačios didžiausios dorybės. 


Puotas jis keldavo veikiau linksmas nei prabangias. Draugus rin- 
kosi tokius, be kurių net ir būsimieji imperatoriai tiek asmeni- 
niuose, tiek valstybės reikaluose negalėtų išsiversti ir palaikė 
ryšius su jais. Berenikę, išvykti nenorinčią, jis irgi nenoromis tuč- 
tuojau išsiuntė iš Romos. Kai kurių itin geidžiamų savo mylimų- 
jų, nepaisydamas, kad jie buvo tokie puikūs šokėjai, kad greit 
pagarsėjo scenoje, jis ne tik nesiteikė paglamonėti, bet išvis ne- 
norėjo net žiūrėti į juos per viešąsias žaidynes. 

Nė iš vieno piliečio jis nieko neatėmė ir niekada - kaip niekas 
kitas - nepalietė svetimo; taip pat jis nepriėmė netgi įprastų bei 
leidžiamų dovanų, o dosnumu jam neprilygo joks kitas valdo- 
vas. Pašventęs amfiteatrą ir greitomis šalia pastatęs termas, jis 
surengė nepaprastai prašmatnias ir šaunias gladiatorių rungty- 

nes. Surengė ir jūros mūšį senojoje vietoje; ten pat išvedė ir gla- 
diatorius, taip pat per vieną dieną išleido net penkis tūkstančius 
įvairių rūšių laukinių žvėrių. 


8 Iš prigimties jis buvo itin geranoriškas, tačiau kai Tiberijaus įsa- 
kymu nuo to laiko visi cezariai gaudavo dovanų iš savo pirmtakų, 
jos buvo laikomos teisėtomis tik tuo atveju, jeigu apdovanotie- 
ji savo ruožtu apdovanoja tuos, kurie jau dovanojo. Jis pirmas 
vienu ediktu patvirtino, jog nepakęs, kad kas nors jį ko nors pra- 
šytų. Išklausydamas kitus žmonių prašymus, jis kuo atkakliau- 
siai siekė neišleisti nė vieno prašytojo nesuteikęs jam vilties; O 
kai ir namiškiai ėmė priekaištauti, neva jis daugiau žadąs, negu 
galįs ištesėti, jis tarė: „Niekas, pasikalbėjęs su imperatoriumi, 
neturi išeiti liūdnas!“ O kartą pietų metu prisiminęs, jog kiau- 
rą dieną niekam nieko gero nepadarė, ištarė tuos įsimintinus ir 
pagyrimo vertus žodžius: „Draugai, aš praradau dieną!“ Su pa- 
prastais žmonėmis jis visada ir bet kokiu atveju elgdavosi labai 
mandagiai. Antai kartą sumanęs gladiatorių rungtynes, jis pa- 
skelbė, jog ketinąs jas surengti ne savo, o žiūrovų valia. Išties 
jis taip ir padarė, mat ne tik neatsakė ko nors prašantiems, bet 
net pats ragino juos prašyti, ko tik jie nori. Jis aiškiai parodė, 
jog prijaučia gladiatoriams trakams. Dažnai mėgdavo kaip jų 
gerbėjas su žmonėmis žodžiais bei judesiais pašmaikštauti, 
tačiau niekada nenustodavo didybės ir neprarasdavo saiko. Kar- 
tais savo termose jis prausdavosi prisileidęs žmonių, mat neno- 
rėjo atimti progos jam įsiteikti. 


Jo valdymo metu buvo ir netikėtų, ir liūdnų atsitikimų, kaip an- 
tai: Vezuvijaus ugnikalnio išsiveržimas“ Kampanijoje, Romos 
gaisras, siautėjęs tris dienas ir tris naktis, bei maras, kokio nie- 
kada nėra buvusi. Užklupus tokiai gausybei ir tokių didelių 
nelaimių, jis parodė ne vien valdovo rūpestingumą, bet ir retą 
tėvišką jausmą: guodė žmones ediktais bei padėjo jiems pagal 
išgales. Kampanijai atstatyti jis burtais parinko globėjų iš buvu- 

sių konsulų. Neradęs žuvusiųjų prie Vezuvijaus įpėdinių, jų turtą 
jis paaukojo nukentėjusių miestų atstatymui. O sostinės gaisro 
metu jis pasakė, jog viskas sudegę ne valstybės, o jo paties, ir 
visas savo dvarų rūmų brangenybes paaukojo pastatų bei šven- 
tyklų atstatymui. Kad darbai vyktų sparčiau, jis paskyrė daug 
sušvelninti jis panaudojo visokias priemones: ir dieviškas, ir 
žmogiškas, išmėgino visokius aukojimus bei vaistus. 


Viena to meto bėdų buvo įsisenėjusi skundikų bei kurstytojų sa- 
vivalė. Kai kuriuos iš jų, dažnai forume rykštėmis bei vėzdais 
išvanotus ir ypatingu būdu pravestus amfiteatro arena, jis įsa- 
kė parduoti vergijon, kitus išvežti į atšiauriausio klimato salas, 
o kad visiems laikams užkirstų kelią panašiems kėslams, jis, be 
kita ko, uždraudė vienai ir tai pačiai bylai taikyti daug įvairių 
įstatymų" ir užginčyti mirusiųjų teises“ virš nustatytų metų po jų 
mirties. 


9 Į vyriausiojo pontifiko kėdę sėdo, jo paties žodžiais tariant, tik 
norėdamas išsaugoti švarias rankas; duotą žodį tesėjo, nes nuo 
to laiko jis nebebuvo nė vieno nužudymo kaltininku nei bendri- 
ninku, ir nors tuo metu netrūko progų keršyti, jis prisiekė, jog 
veikiau pats žūsiąs, nei pražudysiąs kitą. Du patricijų luomo as- 
menys buvo nutverti kėsinantis į valdžią. Jis jiems nieko nedarė, 
tik įspėjo liautis tai darius, pridurdamas, jog aukščiausiąją val- 
džią duodąs pats likimas; na, o jeigu be to dar ko nors jie pagei- 
dautų, jis pasišovė jiems duoti. Tučtuojau jis pasiuntė savo bėgi- 
kus pas vieną iš jų būgštaujančią motiną, kuri buvo toli, pasakyti 
jai, jog sūnui pavojus negresia. Beje, juos pačius ne tik šeimyni- 
nių pietų pasikvietė, bet rytojaus dieną gladiatorių rungtynėse 
tyčia pasisodino šalia savęs, o padavus jam kovotojų ginklą jis iš- 
tiesė jiems jį apžiūrėti. Sako, jog susipažinęs su planetų išsidės- 
tymu jųdviejų gimimo metu, jis pasakė, jog jiems abiem gresianti 
nelaime, tačiau ne šiuo metu ir ne nuo jo. Beje, taip ir atsitiko. 

Brolio, kuris nesiliovė kėsintis į jį iš pasalų ir vos ne viešai kir- 
šino kariuomenę bei planavo pabėgimą, jis nenužudė ir neištrė- 
mė ir gerbė jį nė kiek ne mažiau; kaip pačiomis pirmosiomis 
valdymo dienomis, taip ir dabar skelbė jį savo valdžios bendri- 
ninku ir įpėdiniu. O likęs su juo vienu du, ne kartą su ašaromis 
akyse jis prašė maldaudamas jį nors atsakyti meile į meilę. 


Besirūpinantį visu tuo, jį užklupo mirtis, atnešusi didesnį pra- 
radimą žmonėms nei jam pačiam. 


Pasibaigus vaidinimui, kurio pabaigoje jis žmonėms matant 
graudžiai verkė, išvyko į savo dvarą sabinų žemėje kiek liūdno- 
kas, nes aukojant aukojamasis gyvulys ištrūko iš jo rankų, o iš 
giedro dangaus trenkė perkūnas. Jau pirmąkart sustojus jis pa- 
juto karštinę. O kai iš ten jis buvo pernešamas neštuvais, sako, 
jog praskleidęs užuolaidėles jis pažvelgė į dangų ir ilgokai skun- 
dėsi, jog jam nekaltam išplėšiama gyvybė ir jis neapgailestau- 
jąs dėl jokio savo poelgio, išskyrus vieną". Koks tas poelgis, jis 
nei pats prasitarė, nei kitam lengva įspėti. Kai kas mano, jog jis 
prisiminė meilės ryšį, kuriuo buvo susijęs su savo brolio žmo- 
na. Tačiau Domicija šventų švenčiausiai prisiekė, jog to nebu- 
vo, mat jeigu išties kas nors tokio būtų tarp jųdviejų buvę, ji to 
nebūtų išsigynusi, o priešingai, būtų pasigyrusi, nes ji buvo la- 
bai linkusi girtis bet kokia savo paleistuvyste. 


Mirė jis toje pačioje viloje kaip ir tėvas per pačias rugsėjo idas, 
eidamas keturiasdešimt antruosius metus"“, praslinkus dvejiems 
metams, dviem mėnesiams ir dvidešimčiai dienų po to, kai pa- 
keitė tėvą. Kai pasklido žinia apie tai, visi gedėjo ne vien namuo- 
se liūdėdami, bet ir viešai. Senatoriai, pirm negu ediktu buvo 
sušaukti, patys sugužėjo į kuriją: pradžioje užsisklendę duris, po 
to jas atvėrę, taip išgyrė mirusįjį ir tokią padėką jam pareiškė, 
kokios niekada neišsakė jam į akis gyvam. 

1 Domicianas gimė devintą dieną prieš lapkričio kalendas!. Tuo 
metu jo tėvas buvo paskirtas konsulu ir jau kitą mėnesį turėjo 
pradėti eiti tas garbingas pareigas. Namas šeštajame Romos 
kvartale, Granato gatvėje, kuriame gimė Domicianas, vėliau 
tapo Flavijų giminės šventykla. Sako, jog kūdikystės bei paaug- 
lystės metus jis praleido didžiame varge ir didžiulėje nešlovėje: 
namuose neturėjo jokio sidabrinio indo, o buvęs pretorius Klo- 
dijus Polionas, kuriam skirta Nerono poema, pavadinta „Viena- 
akis“, saugojo ir retkarčiais parodydavo Domiciano ranka pa- 
rašytą raštelį, kuriame šis žadėjo jam paskirti savo naktį; beje, 
atsirado tvirtinančių, jog Domiciano meilužis buvęs ir Nerva, 
kuris veikiai tapo jo įpėdiniu. Per karą su Vitelijumi jis drauge 
su dėde Sabinu ir dalimi palankios jam kariuomenės pabėgo į 
Kapitolijų, tačiau, įsiveržus priešams ir ėmus pleškėti šventyklai, 
jis buvo priverstas slapčia nakvoti pas šventyklos prižiūrėtoją; 
paryčiais, persirengęs Izidės“ patarnautoju ir įsimaišęs tarp prie- 
taringo dievų garbinimo žynių, nusigavo su palydovu anapus 
Tiberio pas vieno savo įvairiais prietarais susidomėjusio moks- 
Jo draugo motiną ir ten taip saugiai pasislėpė, kad persekioto- 

jai, nors buvo aptikę jo pėdsakus, tačiau sučiupti negalėjo. Ir 
tiktai po pergalės jis pasirodė žmonėse ir visų buvo pasveikin- 
tas cezariu?. Miesto pretoriaus pareigas ir konsulo valdžią“ jis 
priėmė vien kaip garbės vardą, mat teiseną perleido savo arti- 
miausiam kolegai. Tarp kitko, visa savo valdymo galia jis taip 
piktnaudžiavo, jog jau tada buvo ganėtinai aišku, koks jis bus 
ateityje. Nenorėčiau leistis į smulkmenas, gana ir to, kad suvi- 
liojo daugelį žmonų, o Domiciją Longiną net vedė, nors ji buvo 
ištekėjusi už Elijaus Lamijo, ir kad per vieną dieną jis išdalijo 
per dvidešimt pareigų sostinėje bei provincijose. Vespasianas 
dažnai sakydavo, jog esą tik stebėtis reikia, kaip sūnus ir jam ne- 
atsiuntęs įpėdinio. 


2 Pradėjo jis net žygį į Galiją bei Germaniją visai be jokio reikalo? 
ir nepritariant tėvo draugams - vien įsigeidęs prilygti broliui ir 
veikla, ir rangu. Dėl to jis buvo suimtas nagan ir įspėtas verčiau 
atsižvelgti į savo amžių ir padėtį. Gyveno jis drauge su tėvu ir 
kada tik viešai pasirodydavo, būdavo nešamas neštuvuose įkan- 
din tėvo ir brolio, o per judėjų triumfą jis lydėjo juos abu ant 
balto žirgo. Iš šešių konsulatų tik vieną gavo eilės tvarka, bet ir 
tą jam perleido ir išprašė brolis. Jis pats dėjosi esąs nepapras- 
tai kuklus; pirmiausia pasinėrė į poezijos meną, prieš tai jam 
neįprastą, o po to paniekintą ir apleistą, tačiau tuo metu jis vie- 
šai deklamuodavo. Ir vis dėlto, kai partų karalius Vologezas pa- 
prašė Vespasianą pagalbos prieš alanus bei vieno jo sūnaus, ku- 
ris vadovautų, Domicianas iš paskutiniųjų stengėsi, kad pasiųstų 
būtent jį. Kadangi reikalas neišdegė, jis mėgino dovanomis ir 
pažadais kurstyti kitus Rytų šalies karalius prašyti to paties. 


Mirus tėvui, jis ilgai dvejojo, ar nepasiuntus kariams dvigubai 
daugiau dovanų; niekada nesivaržė pasigirti, jog tėvas jį palikęs 
bendru valdžios įpėdiniu, bet testamentas buvo suklastotas. Jis 
nesiliovė spendęs spąstų broliui - ir slapta, ir viešai; o kai brolį 
užgriuvo sunki liga, bet jis dar toli gražu nebuvo iškvėpęs dva- 

sios, jis liepė palikti jį tarsi mirusį; kai mirė, jis nepareiškė jo- 
kios pagarbos, išskyrus sudievinimą, ir netiesiogiai net jį papeik- 
davo savo kalbose ir ediktuose. 


3 Savo valdymo pradžioje jis kasdien paprastai užsidaręs kelias 
valandas nieko daugiau neveikdavo, tik gaudydavo muses ir mai- 
gydavo jas aštriuoju stiliaus galu. Kartą kažkam paklausus, ar 
yra kas viduje su Cezariu, Vibijus Krispas šmaikščiai atšovė: 
„Nėra net ir musės“. Su savo žmona Domicija, iš kurios antro- 
jo savo konsulato metu buvo susilaukęs sūnaus ir antraisiais sa- 
vo konsulavimo metais davęs jai Augustos vardą, vėliau išsiskyrė 
(mat ji susiteršė susinešusi su aktoriumi Pariu), tačiau, nepakel- 
damas išsiskyrimo, po kurio laiko, neva reikalaujant žmonėms, 
ją vėl parsivedė. 


Valstybę kurį laiką jis valdė labai netolygiai - tai buvo vienodas 
ydų ir dorybių mišinys, kol pagaliau dorybės virto ydomis; gali- 
ma manyti, jog godus jis tapo prieš savo prigimtį dėl skurdo, o 
žiaurus — iš baimės. 


4 Žaidynes jis rengdavo be perstojo - prabangias bei prašmatnias, 
ne tik amfiteatre, bet ir cirke, kur be įprastų lenktynių pora ar 
ketvertu kinkytomis karietomis jis parodė dar ir dvejas kautynes: 
pėsčiųjų ir raitelių, o amfiteatre dar ir jūros mūšį. Žvėrių siun- 
dymą bei gladiatorių rungtynes jis rodydavo net ir naktimis, 
šviečiant fakelams, ir kaudavosi ten ne vien tik vyrai, bet ir 
moterys“. Maža to, kvestorių žaidynes, kurios kadaise buvo už- 
mirštos, jis vėl atnaujino, ir taip uoliai visada jose dalyvaudavo, 
kad net ir žmonėms leido pareikalauti dar dviejų porų gladia- 
torių iš jo asmeninės gladiatorių mokyklos, beje, šiuos išvesda- 
vo pačius paskutinius rūmininkų apranga. Per visas gladiatorių 
rungtynes prie jo kojų stovėdavo raudonai aprengtas nenatūra- 
liai maža galvute berniukas, su kuriuo jis labai mielai šnekučiuo- 
davosi, kartais net rimtai. Kartą kažkas išties nugirdo, kai im- 

peratorius jį paklausė, ar jis žinąs, kodėl per paskutinį pareigų 
paskirstymą Egipto vietininku tapo Mecijus Rufas. Surengė jis 
ir jūros mūšį, į kurį stojo vos ne tikra flotilė, prieš tai iškastame 
ir apsuptame statiniais tvenkinyje šalia Tiberio. Tų renginių jis 
ateidavo pasižiūrėti net lietui pliaupiant kaip iš kibiro. 


Surengė jis ir šimtmetinius žaidimus, apskaičiavęs metus ne nuo 
paskutiniųjų iškilmių, kurias buvo surengęs Klaudijus, o dar nuo 
ankstesnių, surengtų Augusto. Per šią šventę cirko lenktynių die- 
ną jis išleido šimtą varžovų, o kad sklandžiau vyktų lenktynės, 
jis visiems sutrumpino apvažiavimą nuo septynių iki penkių ratų. 
Įsteigė jis ir penkmetines varžybas Jupiterio Kapitoliečio gar- 
bei. Jos buvo trilypės: susidėjo iš muzikos, žirgų lenktynių ir 
gimnastikos rungčių. Apdovanojimo vainikų čia buvo daug dau- 
giau nei dabar. Rungėsi proza - ir lotyniškai, ir graikiškai; beje, 
be kitaristų muzikantų, dalyvavo ir kitaristai dainininkai, po vie- 
ną ir choru, o stadione bėgo net ir merginos. Varžyboms vado- 
vavo jis pats, apsiavęs sandalais ir apsivilkęs purpurine graikiško 
kirpimo toga, ant galvos užsidėjęs aukso vainiką su Jupiterio, 
Junonos ir Minervos atvaizdais; greta sėdėjo Jupiterio žynys 
Dialis ir Flavijų kolegijos žyniai - visi vienodai apsirengę, tik 
skirtumas buvo tas, kad ant pastarųjų vainikų buvo dar ir paties 
imperatoriaus atvaizdas. Kasmet Albanų dvare jis švęsdavo 
Minervos šventę - kvinkvatrijas, kurių garbei jis buvo įsteigęs 
žynių kolegiją, iš kurios burtais buvo renkami vyresnieji; jų metu 
rengė šaunias kovas su žvėrimis, teatro vaidinimus ir oratorių 
bei poetų varžybas. 


Dovanų grynais pinigais jis davė kiekvienam tris kartus po tris 
šimtus numų, 0 per gladiatorių rungtynes septynių kalvų šven- 
tės metu iškėlė kuo prašmatniausią puotą, per kurią senatoriai 
ir raiteliai buvo apdalyti didelėmis pintinėmis su maistu, o ple- 
bėjai - mažesnėmis kraitelėmis; užkandžiauti pradėjo jis pirmas, 
o kitą dieną teatre jis pažėrė žmonėms visokiausių dovanų, bet, 

didžiajai jų daliai nukritus į plebėjų eiles, jis pažadėjo kiekvie- 
nai senatorių bei raitelių eilei dar po penkiasdešimt teserų. 


) Jis vėl atstatė" daugybę gaisro sunaikintų kuo puošniausių pasta- 
tų, tarp jų ir Kapitolijų, kuris buvo antrąsyk sudegęs, bet ant jų 
visų užrašė vien savo vardą, net neužsimindamas apie ankstes- 
nius jų statytojus. Jis pats pastatė Jupiterio Sergėtojo šventyklą 
Kapitolijuje ir forumą, kuris dabar Nervos* forumu vadinamas, 
taip pat Flavijų giminės šventyklą, stadioną, odeoną" ir tvenkinį 
jūros mūšiams - tą patį, iš kurio akmenų vėliau" buvo atstatytas 
Didysis cirkas, mat abi jo šoninės sienos buvo apdegusios. 


5 Į žygius jis traukdavo iš dalies savo noru, iš dalies - reikalo ver- 
čiamas: savo noru jis žygiavo prieš chatus; reikalo verčiamas — 
vieną žygį surengė prieš sarmatus, kurie buvo išžudę jo legioną 
drauge su legatu, ir du žygius prieš dakus, kurie per pirmąjį Žy- 
gį sumušė buvusį konsulą Opijų Sabiną, o per antrąjį - preto- 
rionų kohortų prefektą Kornelijų Fuską, kuriam jis buvo pati- 
kėjęs aukščiausiąją karo valdžią. Po permainingų mūšių su cha- 
tais ir dakais jis atšventė dviguba triumfą, o įveikęs sarmatus tik 
laurų vainiką nunešė Jupiteriui Kapitoliečiui. Pilietinį karą, su- 
keltą Viršutinės Germanijos vietininko Lucijaus Antonijaus, jis 
laimėjo, pats jame nedalyvaudamas, ir net itin sėkmingai, nes 
lemiamą kovos valandą netikėtai pajudėjo išsilaisvinęs iš ledų 
Reinas, sulaikęs skubančią padėti Antonijui kariuomenę. Apie 
šią pergalę jis veikiau sužinojo iš pranašingų ženklų negu iš pa- 
siuntinių, mat kautynių dieną Romoje ant jo statulos nusileido 
milžiniškas erelis ir apgaubęs ją sparnais labai linksmai sukle- 
ketavo. Netrukus po to taip plačiai imta kalbėti apie Antonijaus 
nužudymą, jog daugelis dievagojosi neva patys matę, kaip Ro- 
moje buvusi nešiojama jo galva. 


7 Tvarkydamas visuomeninius reikalus, jis įdiegė daug naujovių: 
atgaivinęs paprotį vaišintis už stalo, jis panaikino viešą maisto 

dalijimą, prie ankstesnių cirko spalvų ketverto jis pridėjo dar 
dvi: paauksuotą ir purpurinę; jis uždraudė aktoriams vaidinti 
scenoje, tačiau įstatymu leido rodyti savo meną privačiuose na- 
muose; jis uždraudė išromyti vyrus, o užsilikusiems pas vergų 
pirklius eunuchams sumažino kainą. Kai vynas liejosi upeliais, 
o duonos ėmė stigti, jis, manydamas, jog pernelyg puoselėjant 
vynuogynus apleidžiami javų pasėlių laukai, išleido ediktą, kad 
Italijoje niekas neplėstų vynuogynų, o provincijose jie bent per- 
pus būtų sumažinti, tačiau primygtinai to nereikalavo. Kai ku- 
rias itin svarbias pareigas jis patikėjo atleistiniams ir romėnų rai- 
teliams. Taip pat jis uždraudė sujungti du legionus vienoje sto- 
vykloje ir iš kiekvieno kario priimti daugiau nei tūkstantį atidėtų 
saugojimui"! sestercijų dėl to, kad Lucijus Antonijus siekė per- 
versmo kaip tik dviejuose žiemos stovyklos legionuose ir, atro- 
do, jog pasikliovė didžiulėmis karių santaupomis. Pridėjęs po 
tris auksinius, jis ketvirtadaliu padidino karių algas. 


8 Jis teisė stropiai ir sąžiningai, dažniausiai ne eilės tvarka foru- 
me iš teisėjo tribūnos. Šališkus centumvirų sprendimus jis pa- 
naikino; rekuperatoriams!* jis ne kartą liepė atmesti siekiančių 
laisvės vergų pareiškimus, o paperkamus teisėjus drauge su jų 
patarėjais griežtai įspėdavo. Jis patarė ir liaudies tribūnams pa- 
traukti teismo atsakomybėn edilą, susiteršusį lupikavimu, o tci- 
sėjų tai bylai paprašyti senatą paieškoti. Miesto magistratus bei 
provinciju vietininkus jis taip nuovokiai laikė pažabojęs, jog nie- 
kada nei prieš tai, nei vėliau jie nebuvo tokie kuklūs ir teisingi; 
tarp kitko, po jo mirties daugelis jų buvo mūsų akyse apkaltinti 
už visokius prasižengimus. Ėmęsis papročių tvarkymo, jis ne- 
beleido teatralams savavaliauti, o žiūrovams - užimti raitelių 
vietas. Gėdingus raštus, kurie ėjo iš rankų į rankas, dergdami 
pasižymėjusius vyrus bei moteris, jis sunaikino, o tokius raštus 
sukūriesiems nuplėšė šlovę. Buvusį kvestorių dėl to, kad jis mė- 
go vaidinti bei šokti, pašalino iš senato; paleistuvingoms mote- 
rims jis neleido naudotis neštuvais, atėmė teisę gauti dovanas 

bei paveldėti. Romėnų raitelį jis išbraukė iš teisėjų sąrašo dėl 
to, kad jis antrąkart susituokė su ta pačia žmona, su kuria buvo 
išsiskyręs, ir net ketino bausti už paleistuvystę; kai kuriuos abie- 
jų luomų asmenis jis pasmerkė pagal Skantinijaus įstatymą. Su- 
laužiusias skaistybės įžadus vestales (jo tėvui ir broliui tatai buvo 
nė motais) jis gan griežtai baudė įvairiais būdais: pradžioje mir- 
ties bausme, o vėliau - senoviniu papročiu". Ir nors seserims 
Okulatoms, taip pat Varonilei, jis leido pačioms pasirinkti 
mirties nuosprendį, o jų suvedžiotojus ištrėmė, užtat vyresnią- 
ją vestalę Korneliją, kitados išteisintą, o dabar po ilgo laiko vėl 
nusikaltusią ir sugautą, liepė gyvą užkasti, o jos meilužius ko- 
micijose rykštėmis negyvai užplakti, išskyrus vieną buvusį pre- 
torių, kuriam leido eiti ištrėmiman, nes jis pats išpažino savo 
kaltę, kol byla dar nebuvo išspręsta, o tardymai bei kankinimai 
ničnieko neparodė. O kad kas nors neliktų nenubaustas už die- 
vų ir šventenybių išniekinimą, kapavietę, kurią jo atleistinis buvo 
sumūrijęs savo sūnui iš Jupiterio Kapitoliečio šventyklai skirtų 
akmenų, jis liepė kariams sugriauti, o rastus kaulus bei kitas lie- 
kanas įmesti į jūrą. 


) Savo valdymo pradžioje jis labai baisėjosi bet kokiu kraujo pra- 
liejimu, be to, dar nesugrįžus tėvui, jis prisiminė Vergilijaus eilu- 
tę"“: „Kokia nedora gentis, pasiskerdusi jaučių puotavo“ ir edik- 
tu uždraudė aukoti jaučius. Neturėjo jis beveik jokių įgeidžių ir 
godumu vargiai galėjai jį įtarti net tada, kai buvo privatus asmuo 
ir dar kurį laiką atėjęs į valdžią; priešingai, yra daugybė jo ne tik 
nesavanaudiškumo, bet net kilnumo įrodymų. Visus saviškius jis 
kuo dosniausiai apdovanojo, karštai prašydamas tik vieno - 
nesielgti niekingai. Jis nesutiko tapti įpėdiniu tų testatorių, kurie 
turėjo vaikų. Orusto Cepiono testamente jis padarė negalio- 
jančiu tai, ką anas buvo garantavęs, būtent kad iš testamentu 
užrašyto turto jo įpėdinis kasmet tam tikrą sumą išmokėtų kiek- 
vienam senatoriui, pirmą kartą peržengusiam senato slenkstį. 
Kaltininkus, kurie per paskutiniuosius penkerius metus neišsi- 

kapstė iš skolų valstybiniam iždui, jis išsuko nuo teismo ir atnau- 
jinti tokias bylas leido ne anksčiau kaip po metų su sąlyga, kad 
kaltintojas, neįrodęs kaltinimo, būtų nubaustas tremtimi. Iždo 
raštininkams, kurie iš įpročio vertėsi prekyba, nepaisydami Klo- 
dijaus įstatymo", jis dovanojo už praeitį. Žemės sklypus, likusius 
šen bei ten neužimtus po to, kai veteranai pasidalijo žemę, jis 
perleido naudotis ankstesniems jų savininkams. Šmeižikiškiems 
įskundimams iždo naudai jis padarė galą, griežtai bausdamas 
šmeižikus. Iš lūpų į lūpas net ėjo šie jo žodžiai: „Valdovas, kuris 
nebaudžia įskundėjų, juos skatina“. 


Tačiau toks geranoriškas ir nesavanaudiškas jis ne per ilgiausiai 
išliko ir linko greičiau į žiaurumą negu į godumą. Mokinį pan- 
tomimą Parį, dar beūsį, o tuo metu dar ir sunkiai sergantį, atro- 
do, nužudė dėl to, kad jis savo menu ir išvaizda buvo panašus į 
mokytoją; panašiai nužudė ir Hermogeną Tarsietį, dėl kažkokių 
užuominų jo „Istorijoje“, o raštininkus, ją perrašinėjusius, nu- 
kryžiavo. Šeimos tėvą, kuris buvo prasitaręs, jog gladiatorius 
trakietis nenusileis gališkais ginklais ginkluotam gladiatoriui 
mirilonui, bet nusileis gladiatorių rungtynių rengėjui, jis liepė 
ištempti į areną ir su užrašu „Piktaliežuvis skydnešys“"* numesti 
šunims. Jis išžudė ir daugybę senatorių, tarp jų ir keletą buvu- 
sių, kaip antai: Civiką Cerealą tuo metu, kai jis buvo Azijoje 
prokonsulu, Salvidieną Orfitą bei Acilijų Glabrioną tremtyje, 
neva jie buvę maišto rengėjai; kitus - visai dėl menko nieko; tar- 
kim, Elijų Lamiją - nors ir dėl dviprasmiškų, tačiau senų ir neuž- 
gaulių juokų: mat, kai Domicianas suviliojo Lamijo žmoną, o 
kažkoks žmogus ėmė girti šio balsą, Lamijas atsikirtęs: „Tai — 
iš susitvardymo!“ Tito raginamas pasiieškoti antros žmonos, jis 
paklausęs: „Ar tik ir tu nenori vesti?“; Salvijų Kokcejaną nuga- 
labijo dėl to, kad šventė savo dėdės imperatoriaus Otono gim- 
tadienį; Metijų Pompuzianą - dėl žmonių šnekų: neva jis turįs 
imperatoriaus horoskopą: nešiojasi pasaulį, nupieštą ant perga- 
mento, taip pat karalių bei karvedžių kalbas iš Tito Livijaus ir 

dar dėl to, kad savo vergus pavadinęs Magono ir Hanibalo 
vardais; Britanijos legatą Salustijų Lukulą apkaltino, kad šis 
išdrįso naujos rūšies ietis pavadinti Lukulo ietimis; o Junijų Rus- 
tiką - dėl to, kad jis išgyrė Petą Trazėjų bei Helvidijų Priską, pa- 
vadinęs juos švenčiausiais vyrais; to apkaltinimo proga jis išvarė 
visus filosofus iš Romos bei Italijos. Nužudė jis ir Helvidijaus 
sūnų neva dėl to, kad vienos tragedijos pabaigoje šis, atlikdamas 
Pario ir Enonos"" vaidmenį, pavaizdavęs jo skyrybas su žmona; 
o vieną savo pusbrolį Flavijų Sabiną dėl to, kad konsulų rinki- 
mo dieną šauklys per apsirikimą apskelbė jį žmonėms impera- 
toriumi, o ne konsulu. 


Praslinkus kuriam laikui po pilietinio karo pergalės, jis tapo dar 
žiauresnis. Daugeliui savo priešininkų, norėdamas iššniukštinėti 
net jų bendrininkų sumėtytas pėdas, jis sugalvojo naują kanki- 
nimo būdą: ugnimi pridegino, o ką, gėda net ir pasakyti; beje, 
kai kam net rankas nukapojo. Puikiai žinoma, jog iš būrio pa- 
garsėjusių sąmokslininkų tik dviejų jis malonėjo pasigailėti: 
senato vardo tribūno ir centuriono. Iš kailio nerdamiesi įrodyti 
savo nekaltumą, jie dėjosi paleistuviais ir dėl to buvo niekina- 
mi ir karvedžių, ir karių. 


Jis buvo ne tik neišpasakytai žiaurus, bet ir klastingas bei ūmus. 
Iždininką, kurį prikalė prie kryžiaus, dar išvakarėse buvo pasi- 
kvietęs į miegamąjį, liepęs sėstis šalia ant patalo ir paleido na- 
mo ramų ir linksmą, net pietų likučiais pavaišintą. Ketindamas 
pasmerkti myriop buvusį konsulą Areciną Klementą, artimą 
savo draugą ir šnipą, jis prieš tai buvo jam dar palankesnis nei 
paprastai, o pačią paskutinę dieną, kai jiedu pasivaikščiojimo 
metu drauge buvo nešiojami neštuvais, pamatęs jo įskundėją ta- 
rė: „Nori, rytoj mes išklausysime tą niekingiausią vergą?!“ O 
kad dar niekingiau žeistų žmonių kantrybę, jis visada prieš pa- 
skelbdamas nieko gero nelemiančius sprendimus, kalbėdavo 
apie savo gailestingumą. Taigi švelni pradžia būdavo ne kas kita, 

tikrų tikriausias rūsčios pabaigos ženklas. Keletą apkaltintų jo 
didenybės įžeidimu kartą jis buvo atsivedęs į senato teismą ir pa- 
sakė, jog norįs šį kartą įsitikinti, ar labai jis brangus esąs sena- 
toriams. Jis lengvai pasiekė, kad nusikaltusieji būtų pasmerkti 
myriop protėvių papročiu, tačiau išsigandęs žiaurios mirties 
nuosprendžio ir norėdamas sušvelninti neapykantą, prabilo šiais 
žodžiais, su kuriais ne pro šalį bus supažindinti: „Tėvai senato- 
riai, vardan jūsų meilės man, leiskite prašyti jūsų malonės, ku- 
rią, žinau, nelengva bus laimėti, leiskite pasmerktiesiems pa- 
tiems pasirinkti mirtį; tada ir jums netektų gailėtis savo akių", 
ir visi supras, jog senate dalyvavau ir aš“. 


Iššvaistęs iždo lėšas statyboms, žaidimams bei karių algoms, ku- 
rias buvo pakėlęs, ir norėdamas, kad sumažėtų karo išlaidos, jis 
mėgino sumažinti karių skaičių, tačiau išsyk pastebėjo, jog tai 
darydamas jis atveria kelią barbarų antpuoliams, o piniginių 
sunkumų našta slėgė kaip slėgusi, taigi nieko kito nebeliko, kaip 
lobti bet kokiu būdu. Gyvųjų bei mirusiųjų turtą jis susišlavė iš 
visur, radęs kokių tik jam reikėjo kaltintojų bei nusikaltimų - 
pakako tarstelėti kokį žodį arba veiksmu ižeisti jo didenybę im- 
peratorių. Jis savinosi įpėdinystės teises iš visiškai svetimų jam 
asmenų, atsiradus bent vienam žmogui, kuris pareikšdavo, kad 
iš paties mirusiojo (aišku, kai jis dar buvo gyvas) girdėjęs, jog 
norįs įpėdiniu paskirti Cezarį. Ypač griežtai, palyginti su kitais, 
jis reikalaudavo mokesčių iš judėjų'*; jais būdavo apdedami ir 
tie, kurie viešai neprisipažindami gyveno pagal judėjų gyveni- 
mo būdą, arba tie, kurie nuslėpę savo kilmę nemokėjo jų genčiai 
skirtų mokesčių. Prisimenu, kaip mano, dar visai jaunučio, aki- 
vaizdoje, labai gausiame susirinkime prokuratorius apžiūrinė- 
jo devyniasdešimtmetį senuką, ar jis apipjaustytas. 


Santūrumu nepasižymėjo iš pat jaunumės, buvo pernelyg pasiti- 


kintis savimi, grubus ir žodžiais, ir veiksmais. Kai tėvo meilužė 
Cenidė, grįžusi iš Jistrijos, norėjo, kaip paprastai, jį pabučiuoti, 

jis pasiūlė jai ranką, o įpykęs, kam jo brolio žentas savo tarnus ir- 
gi baltai rengia, sušuko: „Daugvaldystė - negeras dalykas!“ ? 


Gavęs aukščiausią valdžią, jis šoko girtis senate, jog tai jis pa- 
siūlęs valdžią tėvui ir broliui, o šiedu atidavę jam. Parsivedęs 
atgal žmoną po skyrybų, jis ediktu nepaskelbė, jog ji antrąkart 
sugrąžinta į santuokinį guolį, o amfiteatre vaišių dieną jis išgir- 
do šūksnius: „Šlovė valdovui ir valdovei!“ Net ir Kapitolijaus 
varžybų metu, kai visi it vienas karštai prašė sugrąžinti į senatą 
kitados jo išvarytą iš ten, o dabar vainikuotą už iškalbą Palfuri- 
jų Surą, jis net nesiteikė atsakyti, tik šaukliui įsakė juos nutil- 
dyti. Nė kiek ne mažiau pasipūtęs jis buvo, kai diktavo kartą 
vyriausybinį laišką savo prokuratoriaus vardu, pradėjęs tokiais 
žodžiais: „Mūsų valdovas ir dievas įsako daryti tą ir tą...“ Nuo 
to laiko kreipiantis kam nors į jį, raštu ar žodžiu, jis buvo vadi- 
namas taip, o ne kitaip. Jo statulas Kapitolijuje leido statyti tik 
iš aukso ar sidabro, ir jis pats nustatė jų svorį?'. Vartų bei arkų, 
išdabintų kvadrigomis bei triumfo puošmenomis, jis pristatė 
visuose Romos kvartaluose tokią daugybę, kad net ant vienos 
arkos rasta graikiškai užrašyta: „Gana!“. Konsulu buvo kaip nie- 
kas kitas iki jo - septyniolika kartų ir septynis kartus konsulavo 
iš eilės, mat beveik visus tuos kartus jis buvo tik vardo konsu- 
las. Pareigas eiti paprastai pradėdavo nuo sausio idų ir eidavo 
jas nė karto ne ilgiau kaip iki gegužės kalendų'?. Atšventęs du 
triumfus, jis priėmė Germaniko pravardę ir pakeitė rugsėjo bei 
spalio mėnesių pavadinimus į Germaniką ir Domicianą, mat vie- 
ną iš tų mėnesių jis gimė, o kitą - tapo imperatoriumi. 


Dėl viso šito keliantis pasibaisėjimą ir visų nekenčiamas galiau- 
siai jis žuvo staiga užpultas susimokiusių savo draugų, atleistinių 
bei artimųjų - apie tai žinojo ir jo žmona. Metai, paskutinė gyve- 
nimo diena ir valanda, taip pat kokia mirtimi jam teks mirti - 
jau seniai nebuvo jam paslaptis. Buvo dar jaunas, kai visa tai jam 
buvo išpranašavę chaldėjai. Taigi kartą per pietus jam atsisakius 

grybų, tėvas, visiems girdint, jį pašiepė sakydamas, jog sūnus 
užmiršęs apie savo lemtį, nes jis veikiau bijąs visko, tik ne kar- 
do. Dėl to jis visąlaik buvo bailus ir nerimastaująs: netgi men- 
kiausi įtarimai jį visiškai išvesdavo iš pusiausvyros. Sako, jog ir 
edikto, kuriuo buvo pasiūlyta iškirsti vynuogynus, jis nevykdė, 
paveiktas ne ko kito, o vien to, kad iš rankų į rankas ėjo laiškai 
su tokiomis eilutėmis: 


Vynuogynus, ožy, jei nori, graužk į sveikatą — 
Vyno sočiai užteks, kai tave paaukos. 


Ta pati baimė privertė jį atmesti naują, senato išgalvotą pagar- 
bos pareiškimą, nors tokių dalykų jis labai vaikėsi. Buvo nutarta, 
kad kiekvieno jo konsulato metu tarp liktorių bei kitų žemes- 
niojo rango patarnautojų jį lydėtų ir burtais išrinkti romėnų rai- 
teliai, trabėjomis* apsivilkę ir su kovinėmis ietimis. 


Besiartinant grėsmingo pavojaus metui, jis diena iš dienos darėsi 
vis neramesnis. Portikų sienas (paprastai jis ten eidavo pasi- 
vaikščioti) išpuošė blizgančiu mėnulio akmeniu““, iš kurio at- 
spindžių jis galėtų tučtuojau pamatyti, kas dedasi už jo nugaros. 
Daugelį kalinių jis tardė pats vienas, be liudininkų, laikydamas 
jų grandines savo rankoje. O kad ir namiškius įtikintų, jog net 
ir turint gerų ketinimų nevalia kelti ranką prieš patronus, jis pa- 
smerkė myriop Epafroditą, kuris tvarkė prašymų reikalus, mat 
buvo manoma, jog šis padėjo nusižudyti apleistam Neronui. 


Pagaliau, vargiai suradęs dingstį įtarti, jis nužudė savo pusbrolį 
Flavijų Klementą“, vos ne jo konsulavimo metu. Tiesa sakant, tai 
buvo itin niekingas ir labai nerangus žmogus; jo sūnus, tuo metu 
dar suvis mažutėlius, jis viešai paskelbė savo įpėdiniais ir atėmęs 
ankstesnius jų vardus, liepė vieną pavadinti Vespasianu, o kitą - 
Domicianu. Būtent tuo jis greičiausiai ir paankstino savo pražūtį. 


Kai jam buvo pranešta, jog aštuonis mėnesius Romoje ištisai 
švytėjo žaibai ir griaudėjo, jis sušuko: „Tegul trenkia, ką tik no- 


355 


AŠTUNTOJI KNYGA 


16 


ri!“ Ir trenkė perkūnas iš dangaus į Kapitolijų ir Flavijų giminės 
šventyklą, taip pat ir į Palatino rūmus bei jo paties miegamąjį, 
o įsisiautėjusi audra nuo jo triumfo statulos pagrindo nuplėšė 
užrašą ir nubloškė prie šalia stovinčio paminklo. Medis, kuris 
buvo išvirtęs ir, Vespasianui dar neatėjus į valdžią, vėl buvo at- 
sistojęs, dabar staiga ėmė ir išgriuvo. Prenesto Fortūna, į kurią 
per visą savo valdymo metą jis kreipdavosi naujųjų metų dieną 
ir kuri kaskart linksmai atsakydavo, paskutinį sykį atsakė itin 
liūdnai, su užuomina apie kraują. 


Minerva, kurią jis prietaringai garbino, prisisapnavusi sakė pa- 
sitraukianti iš šventovės ir daugiau nebegalėsianti jo saugoti, 
mat Jupiteris ją nuginklavęs. Tačiau jokia kita pranašystė jo taip 
nesukrėtė, kaip astrologo Askletariono ištarmė ir jo nelaimė. 
Kažkas jį įskundė, jog jis atsidedąs savo menui (jis to neišsigy- 
nė) ir jo dėka galįs numatyti ateitį. Imperatoriui pasiteiravus, 
kokia pabaiga jo paties laukianti, anas užtikrinęs, jog greitu 
laiku jis būsiąs šunų sudraskytas. Domicianas įsakė nedelsiant 
jį nužudyti, bet norėdamas įrodyti, kad jo numatymas klaidin- 
gas, liepė jį palaidoti kuo rūpestingiausiai. Pasakyta - padary- 
ta, tačiau taip atsitiko, jog staiga kilusi audra išdraskė laužą, o 
apdegusį lavoną šunys sudraskė. Atsitiktinai pro šalį eidamas ak- 
torius mimas Latinas tai matė ir kartu su kitomis dienos nau- 
jienomis papasakojo jam per pietus. 


Žuvimo išvakarėse jam buvo patiekta grybų, tačiau jis liepė pa- 
likti juos rytdienai pridurdamas: „Aišku, jei tik man bus lemta 
jų ragauti“ ir atsigręžęs į šalia stovinčius paaiškino, jog atsitik- 
sią taip, kad rytojaus dieną mėnulis Vandenio ženkle pasrūsiąs 
krauju ir kažkas įvyksią, apie ką žmonės kalbėsią visame pasau- 
lyje. Apie vidurnaktį jis net pašoko iš patalo, pastiręs iš siaubo. 
Paryčiais pas jį buvo nusiųstas būrėjas iš Germanijos. Paklaus- 
tas dėl to griaustinio (Romoje), jis atsakė, jog tai reiškia valdžios 
pasikeitimą. Imperatorius jį išklausė ir pasmerkė myriop. Kai 

kasydamasis kaktą jis užkliudė pritvinkusį pūlinį ir ištryško 
kraujas, tarė: „O, kad tik tiek!“ Tada jis pasiteiravo, kuri va- 
landa. Buvo penkta, kurios jis bijojo, taigi tyčia jam buvo pasaky- 
ta - šešta. Nudžiugęs, tarsi pavojus jau yra praėjęs, jis linksmas 
buvo beskubąs į vonią išsimaudyti, bet jo kambarinis Parteni- 
jus sustabdė jį, pranešdamas, neva kažkas norįs neatidėliodamas 
pranešti jam kažką itin svarbaus. Tada visiems liepęs išeiti jis įėjo 
į miegamąjį ir ten buvo nužudytas. 


Apie tai, kaip nužudymas buvo sumanytas ir įvykdytas, pasako- 
jama maždaug taip: sąmokslininkams dvejojant, kada ir kaip už- 
pulti, vonioje ar už pietų stalo, Domicilės prokuratorius Stefa- 
nas, kuris tuo metu buvo kaltinamas pinigų išeikvojimu, pasi- 
siūlė patarti ir padėti. O kad nukreiptų įtarimą, apsimetė neva 
kairioji jo ranka nesveika, keletą dienų laikė ją apmuturiavęs vil- 
na bei raiščiais, o paskirtą valandą įspraudė į ją durklą. Mat jis 
buvo pasižadėjęs atskleisti sąmokslą ir tuo tikslu buvo įleistas 
pas imperatorių, o kai šis, tarsi stabo ištiktas, skaitė jo perduo- 
tą raštelį, Stefanas smogė jam tiesiai į kirkšnį. Sužeistasis dar 
mėgino gintis, bet kornikularijus?" Klodianas, Partenijaus atleis- 
tinis Maksimas, kambarinių dekurionas Saturas ir dar kažkas iš 
gladiatorių mokyklos puolė jį ir septyniais kirčiais užkapojo. 
Berniukas vergas, paprastai besirūpinantis jo miegamojo larais 
ir buvęs šalia jo, matė žudynes ir papasakojo apie tai daugiau. 
Gavęs pirmą smūgį, Domicianas neva riktelėjo jam tučtuojau 
paduoti iš po pagalvės durklą ir sušaukti vergus. Tačiau po pa- 
galve nerasta nieko kito, tik tuščios makštys, be to, paaiškėjo, 
jog visos durys uždarytos. Tada imperatorius stvėrė Stefaną už 
krūtų ir partrenkęs jį ant žemės gan ilgai grūmėsi, tai mėginda- 
mas atimti iš jo kardą, tai apdraskytais kruvinais pirštais norė- 
damas nors akis iškabinti. 


Buvo nužudytas keturioliktą dieną prieš spalio kalendas - eida- 
mas keturiasdešimt penktuosius savo gyvenimo ir penkioliktuo- 

sius buvimo valdžioje metus??. Jo lavoną paprasčiausiais neštu- 
vais išnešė duobkasiai, o jo auklė Filidė, sudeginusi lavoną už- 
miesčio sodyboje Lotynų kelyje, pelenus slapta nunešė į Flavijų 
giminės šventyklą ir sumaišė su Tito dukters Julijos pelenais, 
mat ją auklė irgi užaugino. 


Buvo aukštaūgis, švelnių veido bruožų, raudonskruostis, dide- 
lėmis akimis, tik rega buvo silpnoka; apskritai, visas jo kūnas 
dvelkė grožiu ir patrauklumu, ypač jaunystės metais, išskyrus 
pėdas - jų pirštai buvo labai sutraukti. Tačiau laikui bėgant, jo 
grožį sudarkė plikė, storas pilvas ir plonos blauzdos, kurios iš- 
džiūvo dėl ilgai užsitęsusios ligos. Jis nujautė, jog drovi jo veido 
išraiška kalba pati už save, ir kartą net pasigyrė senate: „Tiesą 
sakant, iki šios dienos jums neteko skųstis nei dėl mano išvaiz- 
dos, nei dėl būdo“. Užtat plikė jam tokia atgrasi buvo, jog jeigu 
kam nors juokais ar piktuoju kas prikišdavo plikę, jis manyda- 
vo, jog tas įžeidimas skirtas būtent jam. Išleido jis net knygelę 
apie plaukų priežiūrą, paskyręs ją savo draugui. Guosdamas jį, 
drauge ir save, jis čia įterpė ir šią eilutę: 


Argi nepastebi, koks aš gražus ir koks aš didingas?** 


Ir toliau: „Beje, ir mano plaukus ištiko tas pats likimas! Tiktai 
aš narsiai nusiteikęs ištveriu tai, kad mano garbanoms buvo lem- 
ta nutriušti jaunystėje. Žinok, kad nėra nieko nuostabesnio už 
grožį, bet koks jis yra trumpalaikis“. 


Nenorėdamas pavargti, jis neidavo pasivaikščioti į miestą pės- 
čiomis, o į kelionę ar žygį retokai leisdavosi arkliu - dažniau- 
siai buvo nešiojamas neštuvais. Su sunkiaisiais ginklais visai rei- 
kalo neturėjo, bet ypač mėgo svaidyti ietis. Daugelis ne kartą yra 
matę, kaip jis savo Albano dvare yra nudėjęs net po šimtą įvai- 
rių žvėrių, kai kuriems iš jų jis tyčia ietis susmeigdavęs į galvas 
taip, kad jos stirksodavusios tarsi du ragai. Kartais vietoj taiki- 
nio jis pastatydavo berniuką, atstačiusį dešinį delną su išskės- 

tais pirštais. Ietis jis taip taikliai svaidė, jog visos iki vienos jos 
susmigdavo tarp pirštų, berniuko nesužeisdamos. 


Į laisvuosius menus savo valdymo pradžioje jis nekreipė dėme- 
sio. Tiesa, kai per gaisrą sudegė bibliotekos“, jis negailėdamas 
lėšų rūpinosi jas atkurti: iš visur surinkęs knygų nuorašus jis nu- 
siuntė juos į Aleksandriją perrašyti ir ištaisyti klaidas. Tačiau jis 
niekada nesistengė suprasti istorijos ar poezijos ir geras stilius 
jam netapo būtinybe. Jis skaitinėjo tik Tiberijaus Cezario už- 
rašus bei jo nutarimus ir nieko daugiau. Laiškus, kalbas bei edik- 
tus sukūrė ne savo galva, tačiau ir jo paties kalba buvo skonin- 
ga, o kai kurie posakiai netgi įsimintini, kaip antai: „Norėčiau 
būti toks gražus - koks Mecijus pats sau atrodo“. O pamatęs vie- 
nąsyk galvą rusvais ir žilais plaukais marguojančią, jis pasakęs, 
jog tai - midus, sniegu apibarstytas. 


Jis sakydavo, jog valdovų būklė esanti visiškai apverktina, nes 
kai jie sužino apie sąmokslą, niekas tuo nepatiki tol, kol jų 
nenužudo. 


Laisvalaikiu jis visada mėgaudavosi lošdamas kauliukais. Loš- 
davo jis net šiokiadieniais ir rytmečiais. Dieną jis maudydavosi, 
O per pusryčius taip sočiai prisikirsdavo, jog per pietus nieko kita 
neįsidėdavo į burną, tik Matijaus obuolį“ ir gurkšnį vyno iš mažo 
pūsto buteliuko. Puotaudavo dažnai ir šauniai, tačiau trumpai, 
bent jau ne ilgiau kaip iki saulės laidos - vėliau jau nebesilinks- 
mindavo, mat prieš miegą jis neveikdavo nieko kito, tik išeida- 
vo pats vienas nuošalion vieton pasivaikščioti. 


Buvo be galo aistringas ir kasdieninius lytinius santykius tarsi 
mankštą jis vadino „lovos kautynėmis“; sklido kalbos, neva jis 
išpešiodavęs plaukus savo meilužėms ir tąsydavosi su pačiomis 
šlykščiausiomis visiems prieinamomis kekšėmis. Kai Titas jam 
piršo į žmonas jo brolio dukterį, dar skaisčią merginą, jis visomis 

keturiomis jos kratėsi, remdamasis savo santuoka su Domicija, 
tačiau, kai aną išleido už kito, jis pirmas ją suvedžiojo, beje, Titui 
dar gyvam esant. Veikiai netekusią tėvo ir vyro, jis pamilo ją taip 
karštai ir to nebeslėpė - net tapo jos mirties kaltininku, mat pas- 
tojusi nuo jo, ji buvo priversta atsikratyti nėštumo. 


Jo nužudymui žmonės buvo abejingi, tik karius apėmė itin slogi 
nuotaika. Jie net tučtuojau buvo pasišovę paskelbti jį dieviškuo- 
ju ir atkeršyti už jį, tik neturėjo vadovų. Tai padarė vėliau, pri- 
mygtinai išreikalavę nubausti jo žudikus. Senatas, priešingai, 
taip džiūgavo, jog sugužėję į kuriją senatoriai, nebegalėdami 
susitvardyti, ėmė plūsti nužudytąjį pačiais užgauliausiais ir 
šiurkščiausiais žodžiais. Jie liepė įnešti kopėčias, nuplėšti jo 
skydus bei atvaizdus ir jų akivaizdoje trenkti juos į žemę, o ga- 
liausiai nutarė visur ištrinti įrašus su jo vardu ir išdildyti bet kokį 
atsiminimą apie jį. Prieš kelis mėnesius iki jo nužudymo ant Ka- 
pitolijaus užskridęs varnas taip prabilo: „Viskas bus gerai“. At- 
sirado žmonių, kurie šiuos pranašingus žodžius taip išaiškino: į 
Tarpėjos viršūnę nutūpęs varnas karksėjo: „Bus gerai", mat „Jau 
gerai" iškarksėt negalėjo. 


Beje, ir pats Domicianas, sako, susapnavęs, jog jam vos ne iki 
kaklo išaugusi auksinė kupra. Jis net nesuabejojo, jog tai po jo 
mirties žada valstybei laimingesnį ir šviesesnį rytojų. Greitai taip 
ir atsitiko, mat nauji valdovai buvo teisingi ir nuosaikūs. 

PIRMOJI KNYGA 
DIEVIŠKASIS JULIJUS 


Svetonijus mano, jog Cezaris gimė 100 m. pr. Kr., tačiau daugelio ty- 
rinėtojų nuomone jis gimęs 102 ar 101 m. pr. Kr. Cezario gyvenimo 
pradžios aprašymo neišliko. Sprendžiant iš įprastinės Svetonijaus 
biografijų schemos, pirmiausia buvusi išdėstyta Julijų genealogija, 
Cezario gimimas bei jo vaikystė. 

Optimatai (lot. optimates); optimatų partija - aristokratų, kilmingųjų 
partija. 

> Pretorius (lot. praetor) - viršininkas, po konsulo pirmas magistratas, 
vykdęs aukščiausiąją teisminę valdžią Romoje. Pradžioje būdavo ren- 
kami du pretoriai, vėliau jų skaičius išaugo iki šešiolikos. 

4 Mitilenai buvo vienintelis miestas Lesbo saloje, išlaikęs ištikimybę 
Mitridatui; dėl to jis ir buvo sugriautas. 

3 Ąžuolo lapų vainiku būdavo apdovanojami kautynėse išgelbėjusieji 
romėnų piliečius. 

“ Farmakūzos sala Egėjo jūroje netoli Mileto. 

7 Karo tribūnas pakeisdavo legiono vadą: legione jų būdavo po šešis, 
jie komanduodavo iš eilės. 


? Rostralinis (lot. rostrum) - snapas, laivo priekis; rostralinė tribūna — 
tribūna, papuošta laivų nosimis. 


B Pagiriamąsias kalbas sakyti apie mirusius įžymius vyrus bei senas 
matronas buvo senas romėnų paprotys. Apie jaunus mirusiuosius to- 
kias kalbas sakyti pradėjo Cezaris. 


R Vyrams buvo uždrausta stebėti Gerosios deivės šventės apeigas. 

ę Anot Svetonijaus, Cezariui tuo metu buvo 33 m. 

š Lotynų kolonijos - kolonijos Galijoje į šiaurę nuo Po upės. 

1 Ambronai - galų gentis. 

si Komicijai (lot. comitia) - vieta forume, kur vykdavo liaudies susirinkimai. 


5 Bazilika - galerija, dviem eilėm kolonų supanti forumą; prekybinių 
sandėrių bei teismo procesų vieta. 

V? Karalius Piolemajas X Aleksandras, aleksandriečių nuverstas 80 m. Jo 
testamentas, turbūt padirbtas, nepripažino Egipto romėnų senatui bei 
tautai. 


18 Teutonai - bendras germanų tautelių pavadinimas. 


19 -—— S i i mi | ; : 
Kornelijaus įstatymai - proskripcijų iniciatoriaus diktatoriaus Sulos įs- 
tatymai. 


2 Su Vetijumi buvo susidorota dėl to, kad jis neatvyko į teismą, kur jam 
buvo pasiūlyta paliudyti prieš Cezarį. 


2 Tas laiduotojas buvo Krasas, o skola, pasak Apiano, siekusi 25 mili- 
jonus sestercijų. 


22 ži iau , A NS 5 i iės 
Asmenims, siekiantiems konsulato, priderėjo būti Romoje, o siekian- 
tiems triumfo, atvirkščiai, joje nebūti. Cezaris bandė draugų padeda- 
mas siekti konsulato, bet tam pasipriešino Katonas. 


2 Centurija (lot. centuria)- 100 žmonių būrys. 


2 Rykštės - rykščių ryšulys su iš jų kyšančiu kirviu - aukščiausiosios val- 
džios ženklas. Rykštes nešdavo liktoriai, kurie lydėdami konsulus 
skirdavo jiems kelią ir vykdydavo jų sprendimus. 


2 Ediktas (lot. edictum) - paliepimas, įsakymas. 
26 Stelato sritis - vietovė Kampanijoje prie Falerno. 


jai Sausio kalendos - sausio 1 d., naujai išrinktų konsulų darbo pradžia. 
Kalendos - tai ir kiekvieno mėnesio pirmoji diena. 


28 "= ; s š i 
Pagal Vatinijaus įstatymą gavo... - ne iš senato, kaip paprastai, o da- 
vė visa tai liaudies susirinkimas. 


2 Gallia Transalpina arba Comata - dab. Prancūzijoje ir Belgijoje; lot. 
comata - gauruotoji, plaukuotoji; pavadinta taip dėl to, kad galai tu- 
rėjo įprotį nešioti ilgus plaukus. 


30 a "711 ši 2 08 . 
Antikos rašytojai dažnai painiodavo Siriją su Asirija, kurią pagal Ie- 
gendą ir valdžiusi Semiramidė. 

p Žiūrovų nemalonė... - kai jie sutartiniu ženklu (nulenkę žemyn nykštį) 
reikalaudavo pribaigti nesėkmingai besirungiantį gladiatorių. 

32 L. Lentulas ir G. Marcelas. 


2 Pompėjus, kuris būdamas Romoje vadovavo Ispanijoje bei Afrikoje 
esančiai kariuomenei. 


a, Antonijus ir K. Kasijus. 

35 . š . s ' 
Kohorta (lot. cohors) - legiono padalinys. Cezaris prie Rubikono tu- 
rėjęs tik 5000 pėstininkų, 300 raitelių, o likusioji kariuomenė dar ne- 
buvo perkopusi Alpių. 

36 1 I adis 998 a 45 š š 
Apianas pateikia ir kitą šio posakio versiją: „Jeigu aš atsisakysiu per- 
eiti tiltelį, bus vargas man, o jei pereisiu, vargas visiems“. 

37 i gė 2 . 

Raitelių cenzas buvo 400 000 sestercijų, o jų atskyrio ženklas - auk- 
so žiedas. : 

* Masilija - dab. Marselis. 

39 
Velabras - Romos kvartalas tarp forumo, Palatino ir Aventino. 

40 5 448 5 5 7 Ei 
Zemės dalijimas įvyko dar prieš Cezario triumfą, 47 m. Svetonijus čia 
supainiojo faktus. 

4 

į Puota, pasak Plutarcho, vykusi už 22 000 stalų; pirmąsyk vyno buvo 
patiekta keturių rūšių, o brangiųjų žuvų - 6000. 

M sisiuuss ; Te T a 
„įvairiomis kalbomis... - dėl prigužėjusių į Romą žmonių iš pro- 
vincijų. 

k Keturiolika eilių teatre virš orchestros, kur sėdėdavo senatoriai, buvo 
paskirtos raiteliams. 

* Atletais Romoje paprastai vadindavo kumštininkus. 

*5 Kodetos laukas buvo dešiniajame Tibro krante priešais Romą. 


*9 Iki Cezario metai turėjo 355 dienas, kad jie atitiktų tikruosius Sau- 
lės metus, karts nuo karto būdavo įterpiamas papildomas mėnuo arba 
keletas papildomų dienų. Dažnai tai buvo daroma dėl politinių mo- 
tyvų, norint pratęsti kieno nors magistratūrą ir t. t. Cezaris įvedė va- 
dinamąjį Julijaus kalendorių, kuris galiojo iki Grigaliaus reformos 
XVI a., o Rusijoje net iki 1918 m. 


47 aus - a Ua eso 
Edilas - pareigūnas Romoje, prižiūrėjęs viešuosius pastatus. 
š Laisvieji menai - gramatika, retorika ir filosofija. Medicina nepriski- 
riama prie laisvųjų menų. 
4 e ) sedi ss ae ss Ss T ai 
L Kolegijos (lot. collegia) - profesinės ir religinės laisvųjų piliečių sąjun- 
gos. Pačios seniausios kolegijos, manoma, - įsteigtos Numos. 
*0 Cicerono žodžiai neišliko. 
> Romoje teisė pretoriai, o Cezariui, kaip ir vėlesniems imperatoriams, 
tekdavo peržiūrėti ir galutinai spręsti tik apeliacines bei itin svarbias 
ir sudėtingas bylas. 

52 5 vi į 4 9 I i i 
Tan: tikro amžiaus... - vyresniems nei 55 nevedusiems ir turintiems 
vaikų. 


> šiuo įstatymu buvo apribojamos išlaidos: darbo dienomis buvo gali- 
ma išleisti iki 200 sestercijų, o švenčių dienomis - 300. 


3 Tarpėjos uola - ant Kapitolijaus kalvos, nuo jos mesdavo nusikaltėlius. 


i Pirmąją viešą biblioteką Romoje jau po Cezario mirties įsteigė Azi- 
nijus Polionas. 

> Istmo (t. y. Korinto) sąsiaurį perkasti ir jį pritaikyti laivybai bandė 
daugelis, kaip antai karalius Demetrijus (prieš Cezarį), diktatorius 
Cezaris, imperatoriai Gajus, Neronas. Tačiau visi tie mėginimai bu- 
vę nesėkmingi. 


>! Tunika (lot. tunica) paprastai būdavo be rankovių. Senatoriai jos ne- 
susijuosdavo, kad matytųsi purpurinis apvadas - senatorių orumo 
ženklas. Tunika su rankovėmis, dar ir su spurgais ant rankogalių - di- 
džiausio rafinuotumo požymis. 


38 Subūra - tarp Eskvilino ir Viminalo, itin judri gatvė Romoje, nepa- 
sižymėjusi gera reputacija. 


> Dianos miškelyje - Lacijuje, netoli Aricijos (dab. Ricija) miesto. 


90 Buvo senovinis paprotys - blogą valandą neprasitarti apie pergalę, 0 
kad nugalėtojas neriestų per daug nosies, dainuoti triumfatorių pašie- 
piančias daineles. 


8 Egistas - mitologinis Klitemnestros meilužis, paskatinęs ją nužudyti 
savo vyrą Agamemnoną. 


62 14 k ad s "r 5 
Antonijus tai patvirtino nenorėdamas, kad būtų įsūnytas Oktavianas. 
63 ši g šo 
Įprastinė aukso suma - už svarą 4000 sestercijų. 


= Kleopatros tėvas Ptolemajas XI, 58 m. pr. Kr. išvarytas iš Egipto; 
55 m. pr. Kr. romėnai už didžiulius pinigus jį vėl grąžino į sostą. 


65 ią 3 S NT, Šš E 
Svetonijus čia laisvai verčia Ciceroną. 


66 "r ŠA S užsli . 
Preliminarinė kalba (divinatio) - kalba apie teismo procesą. Joje ora- 
torius gina nuo kitų pretendentų savo teisę būti kaltintoju. Čia turi- 
mas omenyje Dolabelos teismo procesas. 


p Germanijoje - netikslu, tai įvyko galų žemėje. 


6 Veneros Gimdytojos Julijų giminės šventyklą Cezaris pastatė po afrikie- 
tiško triumfo. 

69 i 6 ši 2 Ž 2 Ga 
Legiono vėliava buvo sidabrinis erelis ant medinio koto; apatinis koto 
galas - smailas, kad galima būtų įbesti į žemę. 


70 Pervertinti priešų pajėgas patarė dar Ksenofonto Kyras. 
" Kinegiras - tragiko Eschilo brolis, žuvo Maratone: jam nukirto rankas, 
kai jis mėgino įsitverti už priešo laivagalio. Jo žygis tapo legendiniu. 
72 , Šaiis 
Ilerda - miestas Ispanijoje. 


73 š Šiu 6 š š 2 S 
Karieta ar neštuvais cirko eisenoje greta dievų statulų būdavo gabe- 
nama ir Cezario statula. 


TA aa i = i š m 2 
Dievų puotos - lektisternijus (lot. Iektisnernium) - aukojimas, kurio 
metu dievų statulos būdavo dedamos ant priegalvių, prie valgiais ap- 
krauto stalo. 


> Luperkai - seniausio dievo Fauno kulto žyniai: jų buvo dvi kolegijos, 
o Cezaris pridėjo dar ir trečią. 


B Kvintilijus buvo pakeistas į Julijaus mėnesį. 


L Lotynų žaidynės būdavo rengiamos netoli Romos ant Albano kalvos; 
ten aukodavo abu konsulai. 


78 O 2 5 SS 
Baltas raištis - diadema, karališkos valdžios ženklas. 


79 a. M S AS . > p R i 
Šiuose Cezario žodžiuose slypi dviprasmybė: karalius - pravardė 
Marcijų giminės, iš kurios kilusi Cezario motina. Cezaris - pravardė 
Julijų giminės, iš kurios kilo Cezario tėvas. 


k Luperkalijos (lot. lupercalia) - romėnų šventė Luperkos garbei. Ce- 
zaris, nusiųsdamas diademą į šventyklą, pasak Diono, pasakė: „Ro- 
moje tėra vienas karalius - Jupiteris“. 


k Kvindecimvirai (lot. guindecimviri) - penkiolikos žynių kolegija, sau- 
gojusi „Sibilės knygas“ - senovės graikų pranašysčių rinkinį. 

Š2 Kelnės — galų tautinis drabužis, niekinamas romėnų; toga - romėnų 
tautinis drabužis. 


> Balsavimui dalis lauko būdavo apjuosiama grioviu; per tą griovį til- 
teliais eidavo po vieną rinkėjai, užpildydami ant tų tiltelių savo len- 
teles - biuletenius. 

2 Pompėjaus kurija - vienas iš pastatų, supęs akmeninį Pompėjaus te- 
atrą; kovo idos - kovo 15 d.; Apianas rašo, jog sąmokslininkai norė- 
jo užmušti Cezarį priešais senatą primindami, kaip pirmąjį karalių 
Romulą nužudė, jam tapus tironu. 

8 Apie Kapį užsimenama „Eneidoje“ X 143, apie jo giminystę su Juli- 
jais nežinoma; daugelis Kapio ainį mano Julo ainiu esant. 


B Stogas - frontonas, kuris buvo tiktai šventyklose, o Cezario namui 
leistas tik ypatingu senato nutarimu. 


ki Graphium (gr. graphium) - grifelis, metalinė aštri lazdelė, kuria bū- 
davo rašoma vaškuotose lentelėse. 


88 , “ a =——- p + - 
„Ir tu, vaike!“ - galbūt pasakyta ne tiek iš Cezario prieraišumo Bru- 
tui, bet užuomina į tai, kad Brutą laikė savo ir Servilijos sūnumi. 


89 R Šiai TA į kos š . 
Antros eilės paveldėtojai būdavo skiriami tuo atveju, jeigu pirmos ei- 
lės paveldėtojai mirdavo arba testatorius jų atsisakydavo. 


90 k: rai, E Še agas I AN ss i S 
Tragedijos siužetas... - tai Odisėjo ir Ajanto ginčas; citatoje, matyt, 
įžeisto Ajakso žodžiai ištarti achajams. 


: Judėjai buvo palankūs Cezariui, nes jis nevaržė jų tikėjimo Romoje. 
22 11 val. - valandą po saulėlydžio. 


p Uodeguotoji žvaigždė - kometa. 

ANTROJI KNYGA 
DIEVIŠKASIS AUGUSTAS 


Aukos viduriai aukoti dievybei turėjo būti išvirti. Oktavijus pažeidė 
šį įstatymą. 

Ž Augustas gimė 63 m. rugsėjo 21 d. pr. Kr. 

Jaučių galvos - gatvės pavadinimas. 


4 5 Sadi 3 
Palatinas - svarbiausioji Romos kalva, aristokratų kvartalas; vėliau 
ten buvo pastatyti imperatoriaus rūmai. 

3 Romulo vardas buvo atmestas dėl to, kad tai buvo užuomina į kara- 
liaus valdžią. 

i Enijaus eilutė iš jo epo „Analai“ 494. 

7 Sr B. T 15 Ais š 
Apolonija - pajūrio miestas Epyre, iš ten prasidėjo karo kelias, nu- 
sitęsęs per Balkanų pusiasalį į Rytus. 

Š Motina Oktavija ir jos vyras Filipas rašė jam į Romą, įspėdami jį ne- 
rizikuoti ir primindami, jog Cezaris įveikęs visus savo priešus, o kri- 
tęs nuo draugų rankų (Apianas III 10). 

"Be apsiausto... - karvedžiui buvo gėdinga prarasti apsiaustą. 

10 5 m i ———" 

Sąjunga su Antonijumi ir Lepidu - antrasis triumviratas, senato sank- 
cionuotas 43 m. pr. Kr. 

"Bruto galva Romos taip ir nepasiekė, nes laivas nuskendo audros 
metu. 

- Imperatorius respublikos epochoje buvo karvedžiu - nugalėtojo gar- 
bės vardas po pergalės iki triumfo. 


"3 Oktavianas Peruzijoje nubaudė visą miesto senatą (Apianas V 48), 
tačiau pasakojimas apie tokias skerdynes dieviškojo Cezario garbei 
labai abejotinas. Seneka tuo epizodu pasinaudojo norėdamas pabrėž- 
ti Augusto žiaurumą, lygindamas su jauno Nerono švelnumu. 

si Bajai - miestas ir kurortas Kampanijoje su mineraliniais šaltiniais, 
mėgstama romėnų vasarvietė. 

i Sekstas Pompėjus Neptūną laikė savo globėju, net ant monetų jis pa- 
sivadindavęs Neptūno sūnumi. 


9 Bononija - dab. Bolonija. 

i Keraunijos kalnai Epyre, priešais Brundizijų. 

IŠ Liburniški... - pavadinimas kilęs nuo piratų genties Ilyrijoje - libur- 
nų. Tie laivai buvo lengvi ir labai greitai plaukė. Jų dėka Augustas nu- 
galėjo prie Akcijaus. 

5 Gėrėtis priešo lavonu... - tai barbariškas žiaurumas. Plutarchas tikina, 
kad Oktavianas liejo ašaras ant kardo, apšlakstyto Antonijaus krauju. 

20 Psilai — gentis Šiaurės Afrikoje, garsėjusi gyvačių užkeikimu ir gydymu 
nuo gyvatės įkandimo. 

*! Aleksandro Didžiojo kūnas buvo laikomas aukso karste Aleksandri- 
joje. Jei tikėti Dionu, Augustas ne tik apžiūrėjo, bet ir palytėjo Alek- 
sandro kūną ir tai pakenkė jo nosiai. 

B Nikopolis - miestas Akarnanijoje, Augusto pastatytas pergalei prie 
Akcijaus pažymėti. 

> Partinai - ilyrų gentis. 

2 Vergo nomenklatoriaus pareigos buvo pasakinėti šeimininkui atvyku- 
sių svečių vardus prieš su jais pasisveikinant ir pranešinėti apie atvy- 
kusius svečius. 


2 Svebai — bendras daugelio germanų genčių pavadinimas. 


26 i 78 ši S Es a 
Jano Kvirino šventykla turėjo būti atidaryta karo metais ir uždaryta 
taikos metu. Iki Augusto ji buvo uždaryta 43 metams, karaliaujant Ie- 
gendiniam Numai. 


2 - rr E 5 ——— 
Ovacijos - mažasis triumfas. Šio triumfo metu karvedys įžengia į Ro- 
mą ne karieta, o pėsčias ar raitas, ir Kapitolijuje aukoja ne jautį, o 
avį (iš čia pavadinimas lot. ovis — avis). 


“ Lolijaus gėda buvo V legiono vėliavos praradimas. 


22 Miežinę duoną žygio metu duodavo kinkomiems gyvuliams; kariai 
gaudavo kvietinę duoną. 


30 m: 4 - 4 S) 
Diržas ant tunikos - išglebimo ženklas. 


31 s , 2 ašiai r 
Karys, pirmas užsiropštęs ant priešų sienos ar pylimo, buvo apdova- 
nojamas auksiniu vainiku. 


Žydra vėliava - jūros mūšio simbolis. Pats Sekstas Pompėjus Sicilijoje 
dėvėjo žydrą apsiaustą. 


> Gyventojus Augustas surašė 28 m. pr. Kr. su Agripa; 8 m. pr. Kr. pats 
vienas ir 14 m. po Kr. su Tiberijumi. 

4 ms šiai ž ZA r 
Dvi aikštės - Romos forumas ir Julijaus Cezario forumas. 


5 , “ " r" 

ž Marso šventykloje; anksčiau senato nutarimai būdavo skelbiami Ka- 
pitolijuje. 

28 Romoje buvo 14 rajonų ir 265 kvartalai. 


37 S Aš si Iš G , = š 
Flaminijaus karo kelias ėjo iš Romos per Apeninus į Po slėnį (Arimi- 
nas - dab. Rimini). 


38 P 65 2 
Šventyklos buvo geriausios iždo saugotojos. 


p Vestalės buvo renkamos nuo 6 iki 10 metų. Jos tarnavo deivei Vestai, 
saugodamos duotą skaistybės įžadą 30 metų, vėliau retai ištekėdavo. 
Norinčių atiduoti savo dukras į vestales buvo itin maža, tad nuo 5 m. 
po Kr. vestalėmis galėjo tapti ir atleistinių dukros. 


4 m" 3 4 2 : = 
Jupiterio žynio arba flamino vieta buvo laisva nuo to laiko, kai Sula 
atėmė ją iš paauglio Cezario. 

*! Šimtmečio žaidimai būdavo rengiami paprastai kas 110 metų, prade- 
dant nuo 509 m. pr. Kr. Pirmą kartą Augustas juos surengė po pilie- 
tinių karų. Dainų tekstus parašė Horacijus; kryžkelės žaidimai buvo 
rengiami dievų larų, kryžkelių globėjų, garbei. Larai - dvasios sergė- 
tojos; jie globojo ne tik kryžkeles, bet ir šeimas, namus, kelius. 

2 Palikęs tuos pačius užrašus... - paprastai ant atstatytų senovinių pa- 
minklų būdavo užrašomas atstačiusiojo vardas. 

* Jeigu kaltintojas negalėdavo įrodyti kaltės, tada jam pačiam buvo tai- 
koma ta bausmė, kuri grėsė kaltinamajam. 

“2 Nuo trisdešimties metų... - klaida, nes teisėjai net iki Augusto buvo 
renkami nuo 25 m. 

L Įkištas į maišą... - senovinė bausmė už tėvo nužudymą: nuteistąjį 
drauge su šunimi, gyvate, gaidžiu ir beždžione (mat šie gyvuliai bu- 
vo laikomi nepagarbos tėvams pavyzdžiu) įkišdavo į odinį maišą, už- 
siūdavo ir įmesdavo į jūrą. 

La Pagal Kornelijaus įstatymą už dokumentų suklastojimą vergai būda- 
vo baudžiami mirties bausme, o laisvieji - tremtimi. 

“7 Cezaris senatorių skaičių padidino iki 900. „Mirusiųjų karalystės“ se- 
natorius įvedė į senatą Antonijus, norėdamas sustiprinti savo frakciją 
(Antonijus buvo Cezario šalininkas). Augustas paliko ankstesnį 
skaičių - 600 žmonių. 

* Pietūs valstybės sąskaita būdavo ruošiami šventadieniais Kapitolijuje. 

49 a sai š aiš 2 
Rugsėjo ir spalio mėnesiais oras Romoje, manoma, buvo itin nesveikas. 


29 Centumvirų kolegija buvo sudaryta iš 105 žmonių ir nagrinėjo bylas, 
susijusias su romėnų nuosavybe; decemvirų kolegija nagrinėjo bylas, 
susijusias su laisve, pilietybe. 


>! Miesto prefekto pareigybė pirmą kartą įsteigta Augusto išvykimo iš 
Romos laikui, vėliau ji tapo nuolatinė. 
>? Senato protestas prieš trečiojo konsulo pareigybės įsteigimą visiškai 


suprantamas: dviejų konsulų valdžia, esant trečiam - Augustui, nie- 
ko nereikštų. 


i Triumfo papuošalai - triumfatoriaus drabužiai, laurų vainikas, teisė 
į kurulinę kėdę ir statula; kurulinė kėdė - dramblio kaulu išpuošta 
konsulo, pretoriaus ir edilo kėdė. Visa tai gaudavo karvedžiai - nuga- 
lėtojai, o viso triumfo garbė atitekdavo tik imperatoriui. 

A Pirmąkart iškilmingai raiteliai prajojo 304 m. pr. Kr.; iš pradžių tai bu- 
vo karinis paradas, vėliau - būdas kasmet „apvalyti“ raitelių luomą. 


55 k Šaaasiries id SL P 
Teseros (lot. tessera) - kortelės duonai bei kitiems valstybiniams davi- 
niams gauti. 


56 "= R 43 * Šš — TAI 
Cezaris ir triumvirai buvo suardę senąją valdžios pareigūnų rinkimų 
tvarką, mat konsulus dažnai skirdavo iš anksto, prieš kelis metus, be 
liaudies susirinkimo. 


Ši Fabijaus tribai Augustas priklausė pagal Julijų giminę, o Skaptijaus — 
pagal Oktavijų. Vergilijaus „Eneida“ I. 282. 


5 Tekste spraga. Gladiatorių rungtynes - XVII a. leidėjų intarpas. 


d Septos (lot. saepta) - aptvaras balsavimui Marso lauke. Cezaris tą plo- 
tą atitvėrė marmuro siena su portikais. Tą statinį visiškai užbaigė Ag- 
ripa 26 m. pr. Kr. 


60 sia dė Ss , 2 
Torkvato vardas kilęs iš lotynų k. žodžio torgues ar torguis - grandi- 
nėlė, vėrinys; taigi Torkvatas - papuoštas grandine — pasižymėjimo 
kovoje ženklu. 


61 Ša US B "r 5 

Orchestra (gr. orchestra) - priešakinės senatorių vietos romėnų teatre. 
62 s š A 4 ; 

Į atletų varžybas neleisdavo moterų, nes atletai varžydavosi nuogi. 


id Pontifikų žaidynės pirmąsyk įvyko 12 m. pr. Kr., Augustui pradėjus ei- 
ti didžiojo pontifiko pareigas. 


64 i KSS mr 
Penkta valanda - tai priešpiečių metas. Tuo laiku žaidimai būdavo nu- 
traukiami. 

65 21: Ly A 5 T tais a i 
Minkštos ložės - lot. pulvinar - pagalvis dievų statulėlėms. Tai ir im- 


peratoriaus ložė Didžiajame cirke ant Palatino kalvos. 


66 Iš SS ši Jė S Gi = 2 
Atletų privilegijos - laisvė nuo municipalinių prievolių. 
67 "— š AAB IeK Taigis gs Ta gia 4 AS S A S“ 
Aktoriai nebuvo pilnateisiai piliečiai, dėl to ir galėjo būti baudžiami. 
68 m: 20 . 
Trijuose to meto Romos teatruose... - Pompėjaus, Balbo ir Marcelo. 


69 : P šius ; 4 p 
Pantomimas (lot. pantomimus) - šokėjas. Hilano mokytojas Piladas 


buvo vienas geriausių to žanro šokėjų. 


Dekurionai - miesto tarybos nariai municipijose ir kolonijose, tai tarsi 


vietos senatas. 3 


71 2 Ša aš a iš 
Augustas buvo suskirstęs Italiją į vienuolika sričių. 


I2ia 5 ——" i I 5 SE "a 
Sąjungininkai miestai - Kizikas, Tyras ir Sidonas, netekę laisvės už ke- 


lių romėnų piliečių nužudymą 20 m. pr. Kr. 


> Lotynų pilietybė buvo ribota romėnų pilietybės forma; ji nesuteikė gy- 


ventojams teisės rinkti arba būti išrinktais Romoje, tačiau savo ben- 
druomenėje turintys valdžios postus gaudavo pilną romėnų pilietybę. 


a Kalaguritiečių būrys iš Ispanijos miesto Kalagurio. 


a Šventyklų paskyrimas valdovams buvo tradicinė ištikimybės išraiškos 


forma Rytų provincijose. Augusto ir Romos garbei skirtos šventyk- 
los vėliau tapo ne vien religiniais, bet ir politiniais provincijų centrais, 
pvz., šventykla Lugdune. 


2 Nepasakinėjant... - be nomenklatoriaus paslaugų. 


ž Nonijus Asprenatas, pasak Plinijaus, buvo apkaltintas tuo, kad per 


pietus pas jį mėsos patiekalu apsinuodijo 130 svečių. 


78 = $ 5 ——-— r 
Kurcijaus ežeras - šulinys forume su aukuru virš jo toje vietoje, kur, 


kaip sako padavimas, su arkliu ir ginklu šoko į bedugnę Markas Kur- 
cijus, kad ta auka pelnytų būsimą Romos didybę. 


kš Per Naujuosius metus romėnai dovanodavo vienas kitam pinigų; gau- 


ti pinigų Naujųjų metų išvakarėse buvo geras ženklas. 


iai Tėvynės tėvo vardą iki Augusto turėjo Ciceronas po Katilinos sąmoks- 


lo ir Cezaris po pergalės prie Mundo; šis vardas buvo laikomas 
aukščiausiu garbės ženklu - net imperatoriai ne visi jį gavo. 


Šš tikro žaidimai vykdavo kas ketveri metai - olimpinių ir kitų didžių- 


jų graikų žaidynių pavyzdžiu; mat romėnai priskaičiuodavo ir pirmuo- 
sius, ir paskutiniuosius ciklo metus. 

52 Dzeuso Olimpiečio šventyklą Atėnuose pradėjo statyti Peisistratas VI a. 
pr. Kr.; šventykla buvo baigta Adrianui valdant. 


53 Senoviniu papročiu (per asseni et libram) esant tokiai įsūnijimo formai, 
įsūnijantysis penkių liudytojų ir berniuko tėvo akivaizdoje triskart mo- 
neta suduodavo per svarstykles tardamas: „Pareiškiu, jog pagal kvirinų 
teisę šis žmogus mano“. Tai senovinio XII lentelių įstatymo atgarsis, 
kuriame sūnus, triskart tėvo parduotas, jam nebepriklauso. 


4 —— a š 
j Verpti vilną - romėnės moters dorybė. 
8 Vietoj tekste natare Lipsijus pasiūlė notare. Vertėja pasirinko notare - 
rašyti. 
86 i uš A š š S "—" p 
Paprastai prie stalo sėdėdavo tik romėnų vaikai, o suaugusieji gulėdavo. 


5 Pasmerkti dukterį myriop dėl paleistuvystės buvo senovinė tėvo tei- 
sė, kurią Augustas atkūrė. 


2 Homero „Iliados“ III 40 - Hektoro žodžiai Pariui. 


89 m Ša š 
Choregas (lot. choragus) - teatro kostiumininkas; turbūt puotaujan- 
tieji išsinuomodavo iš jo kostiumus. Kitas aiškinimas: puotos organi- 
zatorius, jį samdydavo svečiams linksminti. 


“ Malija - įlanka prie Tesalijos. 
?! Bronzinės Korinto vazos garsėjo savo kalyba bei metalu. Pasakojama, 


kad jos buvo pagamintos iš bronzos su aukso bei sidabro prie- 
maišomis. 


?2 Taurės iš fluorito - tai yra iš baltojo lydyto špato, kuris buvo atgabe- 
namas į Romą iš Rytų, dėl to jos buvo labai vertinamos. 

"2 Romėnai žaisdavo keturiais pailgais kauliukais su 1, 2, 3, 4, 6 akimis; 
„šunimi“ vadindavo blogiausią metėją, kai visi kauliukai atvirsdavo 


su viena akimi, „Venera“ - geriausią, kai visi kauliukai rodė įvairius 
skaičius. 


Albanų akmuo - pigus minkštas vulkaninis tufas iš albanų akmens 
skaldyklų netoli Romos. 


95 " š š 8 Ko 
Tame pačiame miegamajame... - paprastai vasarą romėnai gyvenda- 
vo pavėsingoje namo dalyje, o žiemą - saulėtoje. 


?6 Sirakūzai - didžiausias Sicilijos miestas. Neaišku, kodėl Augustas taip 
vadindavo savo darbo vietą. 


97 i» si 4 Aš sasas 
Mecenato namas stovėjo ant Eskvilino kalvos - pati sveikiausia vie- 
ta Romoje. 

98 p sašisias 55 . > 4 zys 
Senatorių privilegija - plati raudona juosta ant togos; siaura - raitelių. 
99 msi i 2 a 5 ŠA 
Trijų patiekalų pietūs buvo laikomi kukliais. 
100 st B 
ši Sekstarijus (lot. sexstarius) - 0,547 1. 
101 ps A 
Recijos vynas - pigus itališkas vynas. 
102 — " 
Augusto ūgis buvo maždaug 1 m 70 cm. 
103 sai - 4 5 a R 
Peristilis - vidaus kiemas su gėlynais, apjuostas kolonada. 


104 |. i š 2 43 P 
Ajantas - Trojos karo herojus; Sofoklio tragedijos personažas, nusižu- 
dęs puldamas ant kardo. 


105 ši , P p 77" 
Kempine poetai nutrindavo nevykusias savo rankraščių vietas. 


106 į Kušetės ZA5 "Tr Sua dš 0 
Įmantrių dirbtinių pagražinimų mėgėjai, besivaikantys stiliaus 
puošmenų, priėjo iki absurdo. Tai neoterikų stilius. Prie tokių rašyto- 
jų galima priskirti ir Mecenatą. 


107 per graikiškąsias kalendas - tai yra niekada, nes kalendos yra pirmo- 
ji mėnesio diena romėnų kalendoriuje, o graikai kalendae nevartojo. 


108 Čia išvardintos Augusto kalbos ypatybės; vulgarizmai ir dialektizmai 
vietoj literatūrinių pasakymų - tai paties Svetonijaus stilius. 


109. sp g s 4 a 
Literatūrinės varžybos - kalbų sakymas duotomis temomis, tarp kurių 
liaupsės imperatoriui užėmė ne paskutinę vietą. 


110 Šis žr S z kais 4 
Elgetauti ištiesus delną - žinoma priemonė nukreipti likimo kerštą. 


111 , : > , š 
Baseinas (lot. compluviun:) - skirtas dievams penatams, buvo romėnų 
namo menėje po šviesos anga stoge. 


"2 Nonos (lot. Nonae) - kiekvieno mėnesio 7 arba 9 d. 


13 Pasak Diono, pakviestas pasižiūrėti Apio, Augustas atrėžęs: „Aš gar- 
binu dievus, o ne jautį!“ 


k Valstybės antspaudą, tai yra Romos deivės antspaudą. 

"5 Balandžių lizdai buvo skirti Venerai, Julijų giminės pramotei. 

"16 Ožiaragio žvaigždyne Saulė yra ne rugsėjo mėnesį, kai Augustas gi- 
mė, o gruodį, kada jis buvo pradėtas (tai Svetonijaus klaida). 

"7 Agripa, matyt, buvo tos šventyklos statytojas ir užrašė dėl to savo var- 
dą ant frontono. 


18 Puteoliai - duoninių javų uostas Italijoje. Egipto grūdais pakrauti lai- 
vai Puteoluose buvo įprastas reiškinys. 

I Efebais graikai vadino 18-20 m. jaunuolius, besimokančius karinio 


parengimo. Kaprio sala nuo seno buvo kolonizuota graikų, dėl to tas 
graikiškas paprotys ir išliko. 


122 Buvo paprotys rinktis prie kapo mirties metinių proga. 


12! Tasilas buvo astrologas. Augustas šaiposi iš jo, negalėjusio įminti ne- 
gudraus pokšto. 


'22 Augustas mirė 14 m. rugpjūčio 19 d. po Kr. 

13 Tai itin reta išimtis, nes paprastai šventyklose neleisdavo laikyti nu- 
mirėlio. 

12 Deivės Pergalės statula buvo pastatyta kurijoje 29 m. pr. Kr. ir išsto- 
vėjo ten iki krikščionybės įsigalėjimo IV a. 

15 Augusto mauzoliejus buvo pradėtas statyti 28 m. pr. Kr. Jo griuvėsiai 
išliko iki šių dienų. 

126 Kad Livija galėtų paveldėti trečiąją dalį turto, Augustas turėjo pra- 


šyti senatą padaryti išimtį įstatyme, pagal kurį moteris negalėjo pa- 
veldėti daugiau nei 25000 sestercijų. 


121j0 darbų sąrašas... - tai garsieji „Dieviškojo Augusto darbai“, kurių 
kopijos išliko iki mūsų dienų. 

TREČIOJI KNYGA 
TIBERIJUS NERONAS CEZARIS 


! Anienas — upelis, įtekantis į Tiberį šiek tiek aukščiau Romos. 
Kapavietė mieste buvo ypatinga giminės privilegija, XII lentelių įs- 
tatymai draudė lavonus deginti ir laidoti mieste. 

Ida kalnas Mažojoje Azijoje, dievų motinos Kibelės garbinimo vieta. 

* Senonai - keltų gentis; 390 m. pr. Kr. užvaldė Romą ir paėmė iš ro- 
mėnų didžiulę išpirką. 

3 Triumviras (lot. triumvir) - trijų asmenų kolegijos narys; triumviri rei 


publicae constituendae - valstybės santvarkos organizavimo triumvi- 
ratas, kurį sudarė Antonijus, Lepidas ir Augustas. 


Ž Teisės į rykštes... - liktoriumi Neronas netapo, nes dar nebuvo pasi- 
baigęs jo pretūros laikas. 

"Po skyrybų Agripina išleido už Poliono sūnaus Azinijaus Galo, kurio 
Tiberijus visą laiką dėl to neapkentė. 

j Pagal romėnų teisę sutuoktiniams duoti dovanas vienas kitam buvo drau- 
džiama; tai, ką vyras buvo dovanojęs žmonai, po skyrybų jis atsiimdavo. 

" Savo krašto drabužį - t. y. togą ir batus. 

!0 Karinos — aristokratų kvartalas Romoje tarp Celijaus ir Eskvilino kalvų. 

2 Įsūnytas Augusto, Tiberijus oficialiai prarado juridinio savarankišku- 
mo teisę. 

"2 Peculio... - dalis turto, paskirta tėvo naudotis sūnui ar kam kitam. 

r šventyklas jis buvo vedžiojamas į padėkos už pergalę pamaldas. 

V Brukterai - germanų gentis, atkakliausi romėnų priešai; jų žemėje žu- 
vo Varas. 

Batonas - dviejų sukilusių genčių vadų vardai: vienas dalmatas, kitas 
panonas. Svetonijus juos sumaišė. Apdovanotas dalmatas Batonas. 
16 Ravena, apsupta pelkių ir lagūnų, saugoma laivyno, buvo kilmingųjų 

tremties vieta. 


B „Už mane ir už Mūzas“ - nesuprantami žodžiai; kaip ir daugelis grai- 
kiškų citatų, rankraštyje netiksli ir ši. Geriausias iš siūlomų varian- 
tų toks: „Už mane ir už tavo artimuosius“. 

IŠ Žinoma Enijaus eilutė apie Kunktatorių (lot. cunctator) - pravardė, 
Augusto pakeista ir pritaikyta šiam atvejui. 

19 Iliada“ X 246-247. Tai Diomedo žodžiai Odisėjui. 

k Laikyti vilką už ausų - apibūdina sudėtingą padėtį (vilko ausys yra 
trumpos). 

* Žynio peilis (secespita) buvo geležinis, ilgas, aštriu galu ir apvalia iš- 
puošta rankena. 

* Pasak Diono 57.8, Tiberijus pasakė: „Aš esu vergų valdovas, karių 
imperatorius ir visų kitų princepsas“. 

4) Trebija - miestelis Umbrijoje. 

24 iš aš sd I T š r AS 
Prierašas laiškuose imperatoriui - įprasti geri palinkėjimai. 

2 Šabo dienomis (įdomus dalykas) judėjų laiko skaičiavimas Rodo sa- 
los graikų buityje. 


26 Raudonbarzdė (mullus) - pietų jūrų žuvis; didžiulės pasitaiko retai. 
Raudonbarzdes nešdavo į stalą jūros vandenyje, kad jos prieš nu- 
gaišdamos sužaižaruotų purpurine spalva puotaujančiųjų akyse. 

si Keptų ir virtų maisto produktų pardavinėjimo neišleido iš akių im- 
peratoriai, paisantys senovinių papročių, kad maistas būtų gamina- 
mas vien namuose; be to smuklės visada galėjo būti nepatenkintų 
pavaldinių susirinkimo vieta. 


28 Drausta bučiuotis ne dėl moralės, bet dėl higienos. Plinijus rašo, jog 
per bučinius paplito iš Rytų atkeliavusi dėmėtoji šiltinė. 

2 Dovanos per Naujuosius metus pradžioje reiškė tik laimės linkėjimą, 
bet greit jas imta duoti kaip kyšį arba savanaudiškais tikslais, tikin- 
tis savo ruožtu didesnės dovanos. 

30 si 2 a š A 4 
Pagal senovinį įstatymą - pakankama bausmė paleistuvėms viešas pri- 
sipažinimas. 

2 Liepos kalendos - tai yra liepos 1 d., metų vidurys paprastai kontraktų 
pratęsimo ar atnaujinimo metas. 


iš Egipto kultų uždraudimo dingstis buvo Izidės šventykloje romėnės 
matronos išprievartavimas. Tai padarė romėnų raitelis, pasirodęs jai 
dievo pavidalu. 


> Polencija - miestas Ligūrijoje. 


> Kalipidas - žinomas afrikiečių aktorius už vikrumą žaidžiant pramin- 
tas beždžione. 

35 . . p : ž 
Nuo akmenų krušos, pasak Tacito, Tiberijų apsaugojo Sejanas, pri- 
dengęs jį savo kūnu. 


36 sauliu ——- =——> "r 
Kapitolijus - Jupiterio Kapitoliečio šventykla Kapujoje. 

37 š ši Aa $ š Ž 
Prefektai (lot. praefectus) - kavalerijos viršininkai; o tribūnai (lot. 
tribunus) - legionų viršininkai. 

38 p ė ss = aid 
Buvę konsulai - legatai valdė imperatoriaus provincijas, o prokon- 
sulai - senato. 

20 Šš ž PI ina add A 4 š5 
Biberijus - vardas kilęs iš lotyniško žodžio bibere (gerti); Kaldijus - 
iš lot. calidus (šiltas, pašildytas vynas); Meronas - iš merum (grynas, 
neatskiestas vynas). 

40 : A 3 das AEA 
Amfora - 39,4 | talpos indas. Cia turimas omeny tiesiog didelis indas. 

4 Šai p Šš 4 

' Faunus - originale Panisci (maži Panai). 

42 š Ši a + 4 Eik 
Pravardė „Ožys“ - lot. caprineus ir Kaprio salos pavadinimas yra tos 
pačios šaknies. 


43 š : 4 šus sk F 
To epizodo vertimas nepilnas; originale: „ut natanti sibi inter femina 
versarentur et luderent, lingua morsugue sensim adpetentes; atgue etiam 
guasi infantes firmiores necdum tamen lacte depulsos, inguini ceu pa- 
pillae admoveret“. 


* Pasak Plinijaus, Tiberijaus miegamajame paveikslas vaizdavo Kibe- 
lės žynį. Jis tą paveikslą nusipirkęs už 6 mln. sestercijų. 

> „Mano graikai“ - daugelis leidėjų mano, jog čia turėtų būti ne Grae- 
corum, o gratirum - (mano mieli). 

28 Pastatus atstatė, bet ne paskyrė (žr. Klaudijus 21). 

*7 žemės drebėjimas Azijoje įvyko 17 m. 

* Daug sukauptų grynų pinigų kėlė įtarimą, kad jų savininkai rengia 
maištą. 

* Rūdos kasyklos respublikos laikais priklausė miestams arba priva- 
tiems asmenims, o imperijos - perėjo imperatoriaus iždo žinion. 

2 Juliją tremtinę, užsitraukusią gėdą, neturinčią jokios vilties, visokiais 
draudimais ją apiplėšdamas privertė badauti ir išsekusią ilgainiui nu- 
marino, manydamas, jog per ilgą laiką ta mirtis bus užmiršta. 

3! Sacrarium - ne šiaip slaptavietė, o šventų daiktų laikymo vieta, kur 
buvo saugomos Augusto relikvijos. 


ž Pumpuoti vandenį drėkinimui - sunkus, alinantis darbas. 

> Ilionas arba Troja, - svarbiausias Troadės miestas. 


1 Aleksandriją joks senatorius neturėjo teisės nuvykti be imperato- 
riaus leidimo, mat Egiptas buvo imperatoriaus nuosavybė. 


> „Jeigu...“ — čia tekstas sugadintas. Komentatoriai, remdamiesi Taci- 
tu, siūlo papildyti: „jeigu Tiberijus slaptame pasimatyme nebūtų pa- 
sirūpinęs atimti popierius ir nužudyti Pizoną“. 

56 a. 52 . = 
Šios eilutės autorius nežinomas. 


z Gemonijos (raudų laiptai) (lot. Gemoniae) - iškirsti uolėtame Kapi- 
tolijaus kalvos šlaite, nusileidžiantys į Tiberį laiptai, kuriais nuritin- 
davo užkabinę kabliais pasmerktųjų mirti kūnus ir įmesdavo į upę. 

ki Įžadai dėl vaikaičių sveikatos būdavo daromi turint aiškų tikslą - įsi- 
teikti pačiam Tiberijui. Ta aplinkybė privertė Tacitą pastebėti, jog pa- 
pročių sugedimo amžiuje pernelyg pataikauti ir visiškai nepataikauti — 
vienodai pavojinga („Analai“ IV 17). 

28 Tiberijaus laiške Neronas buvo kaltinamas ne dėl to, kad troško gin- 


kluoto sukilimo ar perversmo, o vien dėl meilės jaunuoliui bei paleis- 
tuvystės (Tacito „Analai“ V 3). 


k Poncija - viena iš trijų Ponto salų priešais Lacijaus pakrantę. 


Gl 226 išliko > 2 sx: 
Kinarija - sala Egėjo jūroje. Ksenonas kai kuriuose rankraščiuose va- 
dinamas Zenonu. 


62 Iuokdariai kartais dalyvaudavo laidotuvių procesijose; čia galbūt tu- 
rimas omenyje atsitiktinai iš publikos pasipainiojęs juokdarys. 


SB ao ši "= A == "m 
Būti Pompėjaus šalininku - būti pasmerktam proskripcijoms ir mir- 
ties bausmei. 


64 Bus ia SS Č ša 
Augusto galvą nuo statulos nuėmė Bitinijos pretorius Granijus Mar- 
celas, norėdamas uždėti Tiberijaus galvą; teismo jis buvo išteisintas. 


65 R 5 j k 24 š ė P . 
Epigramos prasmė tokia: Tiberijus neturi turto. Pagal įstatymą visas jo 
turtas priklausė jį įsūnijusiam Augustui. Jis neturėjo ir pilietinių teisių, 
nes buvo tremtyje. 


9 Romule — kreipinys į romėnų tautą. „Laimingas“ — oficiali Sulos 
pravardė. 


67 m: r š ž 2 Č 5 i iš 
Gimęs ne santuokoje — tai Levilos ir Sejano paleistuvystės vaisius. 


Slaptas kreipimasis į burtininkus davė dingstį įtarti, jog klausiantysis 
teiraujasi, ar greit mirs imperatorius. 

69 S i "= . s . 
Prenestiški burtai - ąžuolo lentelės su užrašais, orakulas Fortūnos 
šventykloje Preneste; iš jų šventumo pasišaipė jau Ciceronas. 


70 : : 
Konsulatas reikalavo, kad Sejanas būtų Romoje, o ne Kapryje su 
Tiberijumi. 

išsi 5 Ši AS i 45 š 
Tiberijus buvo pažadėjęs Sejanui duoti į žmonas savo dukraitę Druzo 
dukterį Juliją. 

1245 š 4 ša R i Sis i 
Zenklai tolumoje - optinio telegrafo rūšis, kurio principas graikams 
buvo žinomas senų senovėje. 

gra" . m 
Senieji leidėjai „Jonis“ skaitė Jovis arba Junonis, mat Tiberijus Kap- 
rio saloje pagal Olimpo dievų skaičių turėjo dvylika vilų. 

"Teatre (tiksliau - orchestroje)... - sėdėdavo senatoriai. 


75 —— š - z 4 š 
Gestikuliuoti kalbantis buvo vulgaru. Ciceronas mano, jog tokie da- 
lykai geram oratoriui yra neleistini. 


"6 Pasak padavimo, Kretos karalius Minas sužinojo apie sūnaus mirtį au- 
kojimo metu, jis nuėmė vainiką, fleitistui liepė nebegroti ir tęsė apeigas. 
ks Emblema - uždedamasis kampinis pagražinimas ant indo. Tai grai- 
kiškas žodis. Atitikmens lotynų kalboje nebuvo. Senato nutarime kalba- 
ma apie draudimą vyrams dėvėti šilkinius drabužius ir savo asmeniniams 
poreikiams naudoti gryno aukso su uždedamomis emblemomis indus. 

"Š Mirė Tiberijus 37 m. kovo 16 d. 

" Tacitas taip aprašo Tiberijaus mirtį: „Chariklis pareiškė Makronui, jog 
gyvybinės Tiberijaus jėgos išseko. Tučtuojau imta tartis, buvo pranešta 
legatams ir kariuomenei. Septynioliktą dieną prieš balandžio kalendas 
jo gyvybė užgeso. Apsuptas sveikinančių minios Gajus Cezaris išeina 
perimti valdžios. Staiga pranešama, jog Tiberijus atgavo balsą ir regė- 
jimą, ir jog jis liepia, kad atneštų jam valgio pasistiprinimui. Siaubas 
apima visus, žmonės bėga kur kas, Gajus tylėdamas laukia paskutinės 
akimirkos, tačiau Makronas įsako užmesti ant senio krūvą drabužių ir 
uždusinti, o visiems išsiskirstyti“ („Analai“ VI 50). 


50 Apolono Temenito statula buvo pastatyta Temene, Sirakūzų priemiestyje. 
ij Naujoji šventykla - dieviškojo Augusto šventykla. 
52 Manai - sudievintos mirusiųjų vėlės. 


: Nunešti į Atelą galbūt dėl to, kad to miesto gyventojai buvo laikomi 
kvailiais. Pasak vieno spėjimo, iš to miesto pavadinimo kilęs ir žodis 
atelana (farsas); amfiteatre - žioplių džiaugsmui; paskrudinti - apde- 
ginti; taip norėta išreikšti panieką ir neapykantą. 

10 


11 


12 
13 


14 
15 


16 


KETVIRTOJI KNYGA 
GAJUS KALIGULA 


Tacitas, vertindamas Germaniką, prilygina jį Aleksandrui Didžiajam. 
Išliko tik Germaniko poema apie žvaigždėtą dangų ir keletas grai- 
kiškų epigramų. 

Draugystė senovės romėnams buvo toks pat visuomeniškai svarbus 
dalykas, kaip ir sąjunga tarp valstybių; dėl to draugystė nutraukiama 
oficialiai. 

Germanikas mirė 19 m. spalio 10 d. 


Šventyklos užverstos akmenimis reiškė nepasitenkinimą dievais, lei- 
dusiais numirti Germanikui. 


Paliko likimo valiai naujagimius, tarsi gimusius nelaimingą dieną. 
Karalių karalius - partų karalius Artabanas III. 

Kaligula gimė 12 m. rugpjūčio 31 d. 

Ambitarvijus - nežinoma vieta; Konfluentas (dabar Koblencas) — 
miestas prie Mozelio ir Reino santakos. 

Tokie aukurai buvo statomi įsimintiniems įvykiams pažymėti; ant jų 
nebuvo aukojama. 

Žiniaraščiai (acta populi) tai tarsi laikraščiai, kurių turinys - valdžios 
nutarimai, išrašai iš senato protokolų, žinios apie imperatoriaus šei- 
mos įvykius. Kiekvieną leidinį rengė valdžios pareigūnai. Iš jo buvo 
daromos kopijos, o originalas buvo nusiunčiamas į archyvą. Šių žinia- 
raščių nereikia painioti su ac/a senatus - ataskaitomis apie senato po- 
sėdžius. 

Herkuliui Tibure buvo paskirta didelė šventykla. 


Kaligula (mažybinis nuo lot. caligula, caliga) - su kareiviškais batais. 
Nors tą vardą mini visi istorikai ir jis pritapo prie Gajaus Cezario, 
tačiau nebuvo oficialus ir įrašuose nė karto nepasitaikė. 


Tą gyvatės veislę... - vandens gyvatę. 


Fajetonas - Saulės sūnus. Mitas pasakoja, kad jis nepajėgęs suvaldy- 
ti Saulės karietos su žirgais ir ugnimi apdeginęs visą Zemę. 


Pasak Tacito, pats Makronas užmezgė ryšį tarp savo žmonos ir Kali- 
gulos, kad stipriau laikytų jį savo rankose. 

"Tiberijaus testamentą senate perskaitė Makronas ir paskelbė nega- 
liojančiu, remdamasis tuo, jog tik nesveiko proto žmogus galėjęs pa- 
skirti įpėdiniu drauge su Gajumi berniuką, kuris dar negalėjęs posė- 
džiauti senate. 

18 Paaukoti savo gyvybę dėl ko nors kito - tokie įžadai raštu buvo daro- 
mi lentelėse ir laikomi šventyklose. 


19 — sz 
Artabanas tuo metu buvo ką tik išvijęs savo varžovą - Romos staty- 
tinį Tiridatą. Jis norėjo pasinaudoti imperatorių pasikeitimu, kad su- 
sitaikytų su Roma. 

20 iš GS NE a S 
Urna iš Augusto mauzoliejaus, kur buvo Agripinos pelenai, iki šių 
dienų saugoma Romoje, Konservatorių rūmuose. 

21 E r 5 3 r I 6 4 aišija 
Sudegino... - tačiau tai buvo kopijos, o originalai liko - juos sunaikino 
Klaudijus. i 

k Pareigūnų rinkimai buvo galutinai perkelti iš tautos susirinkimo į se- 
natą, valdant Tiberijui. 14 m. Kaligulos mėginimas atstatyti buvusios 
tvarkos nepavyko. 

> Mokesčiai parduodant iš varžytinių įvesti Augusto karinio iždo papil- 
dymui. 

24 "—- . T S 
Komagėnė - šiaurinė Sirijos dalis. 

a Palilijos - piemenėlių šventė kaimo deivės Pales garbei, švenčiama 
balandžio 21 d. - legendinio Romos įkūrimo dieną. 


26 Svarbiausi Afrikos žvėrys cirke - panteros. Šventinant Augusto šven- 
tyklą, parodyta 400 panterų ir 400 meškų. 

B Surikas ir kalnų žolės - tai dviejų cirko partijų spalvos: raudonųjų ir 
žaliųjų; vėliau tą patį darė ir Neronas. 

2 Kserkso tiltas per Helespontą, kuriuo 480-aisiais žygiavo persų kariuo- 
menė, buvo maždaug 1,3 km ilgio. 

2 Tikrąjį vaikaitį... - Druzo sūnų Tiberijų. 

30 Karalius... - Agripa iš Judėjos ir Antiochas iš Komagėnės; juodu Ka- 
ligulą pasikvietė pas save, kad išmokytų jį karaliauti. 

3! Iliada“ II 204-205; tai Odisėjo žodžiai Agamemnonui. 

32 Dzeusas Olimpietis - garsi Fidijo statula. 

k Kastorą ir Poluksą Kaligula vadino savo durininkais. 


2 Lacijaus Jupiteris buvo senovinis Lotynų sąjungos globėjas. Jam bu- 
vo skirti Lotynų žaidimai. 

a Patys turtingiausieji žmonės už žynio pareigas turėjo mokėti po de- 
šimt milijonų sestercijų. 

36 Arba tu pakelk mane...“ Ajanto žodžiai Odisėjui, pasakyti imtynių 
metu. „Iliada“ XXIII 724. 


37 5 2 P . sm ėaė Šias 
Pateisindamas savo ryšius su seserimis Kaligula rėmėsi Jupiterio, su 
kuriuo tapatino save, pavyzdžiu, tačiau iš tikro, matyt, jis ėmė pavyzdį 
iš rytietiškų karalių namų, kur tokios santuokos buvo įprastas da- 
lykas. 


3 Druzilės dievybę buvo liepta garbinti visuose miestuose Pantėjos var- 
du. Romoje jos kultui tarnavo 20 žynių bei žyniuonių, o senatorius 
prisiekęs, jog matė ją kylančią į dangų, gavo didžiulę dovaną. 

29 Aė i š 
Originale pasakyta grubiau: noli uxoreni meam premere. 

*0 Romulas buvo vedęs Ersiliją, o Augustas - Liviją; abi jos buvo ište- 
kėjusios. 

in provincijos... - tai yra Achajos, kur vietininku buvo G. Memijus. 

ka Ptolemėją Kaligula nubaudė mirtimi, išgirdęs apie neregėtus jo tur- 
tus; Makroną paskyrė Egipto prefektu, o vėliau privertė nusižudyti. 

i Susijuosę paprastai vaikščiojo vergai patarnautojai, kad būtų patogu 
judėti. 

* Šaunūs kariai (paegniarii) - retas terminas; pagal kitą versiją - 
paegmarii - kariai, kovojantys su tam tikra mašina pacgma. Tekstas 
sugadintas, tad neaišku, kuris iš tų dviejų žodžių buvęs originale. 

i Apie tėvą, pakviestą linksmintis po įvykdytos sūnui mirties bausmės, 
plačiau rašo Seneka („Apie pyktį“ II 33). 

4 Antikyra - miestas Fokidėje (vid. Graikija), garsėjęs savo čemeriais 
(vaistiniu augalu gydančiu proto sutrikimą). 


*? Galograikija - kitas Galatijos pavadinimas. Galai čia įsibrovė III a. 
pr. Kr. 

, Vieną kaklą - suprantama, kad galima būtų jį perkirsti. 

= Retiarijai (žvejai) - lengvai ginkluoti gladiatoriai. Jie kaudavosi turė- 
dami trišakę ir tinklą, kurie stengėsi apipainioti savo priešininkus — 
sekutorius (persekiotojus) arba mirmilonus (sunkiai ginkluotus gladia- 
torius). 


ka Aukojimo metu skerdiko pavaduotojas privesdavo gyvulį prie auku- 
ro ir kūju jį apsvaigindavo, o skerdikas perpjaudavo jam gerklę. 

51 šisdė a 2 - sa 4 
Koloserotas - milžiniškas kaip kolosas ir gražus kaip Erotas. 


52 ; „r . P š 
Nemoro (lot. nemusoris - giraitė) karalius - senosios Dianos šventyk- 
los žynys šventojoje giraitėje. Senovės papročiu tas pareigas galėjo ei- 
ti tik bėglys vergas - nusikaltėlis, imtynėse nukovęs savo pirmtaką. 

SB a das 23 š 2 š = 
Julijos bazilika - svarbiausias teismo rūmų pastatas Romos forume, 
pradėtas statyti Cezario, užbaigtas Augusto. 

Sia is z š ė z a e r 
Tai neįprastai prabangai pavaizduoti retoriniai įvaizdžiai. 

55 . mr" š Iš ž I . S 
Pasak Diono, Gajus iššvaistė per pirmuosius devynis mėnesius 3 mi- 
lijardus 300 tūkstančių sestercijų. 


Ž Senieji rūmai - Augusto ir Tiberijaus rūmai. Dionas aprašo, kaip kel- 
damas parduodamų daiktų kainas Gajus juos įpiršdavo sakydamas, 
jog tas daiktas jo tėvo, o tas - motinos, tas - senelio, 0 tas - prose- 
nelio ir t. t. 

sv Užleido eilę kitam žaidėjui, nes pats nebeturėjo pinigų. 

as Mevanija - miestas Umbrijoje, kur prie Klitumno šaltinio stovėjo se- 
novinė Jupiterio šventykla. 

> Batavai - germanų gentis, gyvenusi prie Reino žiočių, Germaniko pa- 
vergta ir ilgai buvusi ištikima Romai. 

50 Kinobelinas karaliavo pietų Britanijoje, trinobantų karalius. 

i Pusryčiai (lot. prandium). Romėnai juos valgydavo vidurdienį. 

ja Trofėjus - stulpas, išpuoštas atimtais priešų ginklais; jį nugalėtojai sta- 
tydavo mūšio lauke. 

S Ti germanų vadų sūnūs - įkaitai; juos romėnai auklėjo ir mokė. 

9 Vergilijaus „Eneida“ I 207. 

9 Karo švyturys prie Aleksandrijos uosto - vienas iš septynių pasaulio 
stebuklų. 

6 Rusvi plaukai, žydros akys ir aukštas ūgis buvo išskirtiniai germanų 
bruožai. 

67 šilkinius drabužius vyrams nešioti buvo uždrausta Tiberijaus valdy- 
mo metu. 

iš Koturnai (gr. cothurnus) - antikinio teatro tragedijų aktorių batai storais 
padais. 

Ši Dievų ženklai: žaibas - Jupiterio ženklas, trišakė - Neptūno, lazda — 
Merkurijaus. Gajus troško būti panašus į dievus bei deives. 

70 Tacitas rašo, jog Gajaus Cezario proto aptemimas nepakenkė jo graž- 
bylystės įtaigai. 

"| Smėlis be kalkių... - kandi užuomina į Senekos kapoto stiliaus sen- 
tenciškumą. 


L Plaukymas antikoje buvo būtinas kiekvienam žmogui; nemokėjimas 
plaukti reiškė žmogaus neišsivystymą. 

73 Trakai - lengvai ginkluoti gladiatoriai su nedideliu skydu ir kreiva 
ietimi. Jie rungėsi su mirmilonais. Kaligulos simpatijos buvo pirmų- 
jų pusėje. 

i Cirke kiekviename važiavime dalyvaudavo keturi vežimai su vežėjais, 
apsivilkusiais baltai, žaliai, raudonai ir mėlynai; žiūrovai pasiskirsty- 
davo į keturias gerbėjų grupes pagal spalvą. Dažnai aistros įkaisda- 
vo tiek, kad jie net susimušdavo. 

"5 Tai Kasijus Cherėjas ir Kornelijus Sabinas. 


iš Aptaškytas flamingo krauju, pasak J. Flavijaus, buvęs ne Gajus, o se- 
natorius Asprenatas; jis žuvo įkandin Gajaus, nes asmens sargybiniai 
germanai, pamatę kraują pamanė, jog jis - Gajaus žudikas. 


7 Pilypas Makedonietis buvo nužudytas 336 m. per žaidynes jo dukters 
garbei, kai buvo vaidinama tragedija, pasakojanti apie Kinyro ir Mi- 
ros kraujomaišos meilę. 

"8 kažkokio Katulo mime „Laureolus“ tarp kitko buvo vaizduojama he- 
rojaus - plėšikų vado mirtis ant kryžiaus. 

" Antrosios eilės aktoriai, matyt, pertraukos metu išbėgdavo į sceną ir 
linksmindavo publiką, parodijuodami svarbiausiojo herojaus veiksmus. 

š Kaligulos žūties diena - 41 m. sausio 24 d. 7 valanda - maždaug va- 
landa po pietų. 


= „Dirbk savo darbą!“ (hoc age) - ritualinis žynio šūkis, duodantis žen- 
klą aukoti. 


384 


PAAIŠKINIMAI 


PENKTOJI KNYGA 
DIEVIŠKASIS KLAUDIJUS 


1 ss ss "=" — , š 
Tuo metu kilmingose šeimose vietoj įprastinių asmenvardžių Gajus, 
Markas ir pan., vaikams imta duoti vardus, kurie anksčiau buvo gi- 
minės pravardės, pvz., Druzas, Neronas. 

Druzas susirgo po to, kai krisdamas nuo arklio sunkiai susižalojo. 

3 An a ME t š i 4 P 
Raštininkai buvo privilegijuota romėnų pareigūnų dalis, prilygstanti 
raiteliams. 

4 Rai t Bugs 
Klaudijus gimė 10 m. rugpjūčio 1 d. pr. Kr. 

5 a EB raimis G as 
Tapęs pilnamečiu (tutelam receptam) - išsilaisvinęs iš globos. 

? Su broliu... - Germaniku. 

i Gobtuvą apsigaubti derėjo tik sergant. 

8 


Augusto laiškų ištraukose, kaitaliojant lotynų ir graikų kalbą, subti- 

liai atskleidžiamas Klaudijaus silpnaprotiškumas. 

“ Buvę konsulai balsuojant senate buvo apklausinėjami pirmieji. 

!0 Tiberijus, pristatydamas Klaudijų tautai, kartu pripažino jį imperato- 
riškos šeimos nariu, nors Klaudijus ir nebuvo įsūnytas Julijų giminės. 

11 4 Šš = 
Saulės galerijos arba terasos būdavo ant namų stogų. 

V Augusto vardas... - Plinijus rašo, jog Klaudijus įsakė nuo dviejų Apelio 
paveikslų nutrinti Aleksandro Makedoniečio veidą ir nutapyti ton vie- 
ton Augusto veidą. 

= Imperatoriaus vardą pirmasis priėmė Augustas, po to Neronas, o 
vėliau, pradedant Vespasianu, - visi kiti. 

V Prokuratorius (lot. procurator) - vyriausias imperatoriaus iždininkas 
provincijose. 

i Sidabriniai ereliai - legiono vėliavos; juos garbindavo, vainikuodavo 
vainikais ir smilkydavo smilkalais. 

I Kaip šeimos tėvas... - viena iš lengvatų pagal Julijaus įstatymą. Kiek 
reikėjo turėti vaikų, norint pasinaudoti šia teise, - neaišku. 

V Teisti slaptai buvo praktikuojama jau pagal XII lentelių įstatymą; 
Klaudijus tik atnaujino tą praktiką. 

£ Romėniška toga reiškė tarsi bylos laimėjimą, o graikiškas apsiaustas, 

priešingai, pralaimėjimą. 

Savižudybė paprastai nebuvo laikoma gėdingu dalyku tarp romėnų, 
matyt, ir tai - Klaudijaus naujovė. 


2 Sigilarijos — čia kvartalas ar gatvė, bet ne šventė. 

2! šiaurės vakarų vėjas pasižymėjo nepaprastu stiprumu pietų Galijoje 
ir toje dalyje, kuri šliejasi prie Viduržiemio jūros; galai jam meldė- 
si, o Augustas pastatė jam Galijoje šventyklą. 

22 Stechados - salos netoli Marselio. 

23 Gezoriakas - dabar Bulonė. 


24, " "r 5 : ' Ša 
Laivyno vainikas - auksinis, papuoštas ornamentais, primenančiais 
laivų smaigalius. 


2 Diribitoriumas (lot. diribitorium) - pastatas Marso lauke balsams 
skaičiuoti per rinkimus; ten taip pat mokėdavo kariams algas. 

26 - 8 į ša ši KA . 
Papijaus-Popėjaus įstatymas buvo priimtas prieš nesantuokinius ryšius; 
jis teikė kai kurių lengvatų trijų vaikų tėvams. 

ž Pagal keturių vaikų teisę atleistiniai būdavo išlaisvinami iš patrono 
globos. 

Ašis ainas , P ais 4 ž 
Šis milžiniškas obeliskas buvo atgabentas iš Egipto valdant Kaligulai 
ir pastatytas cirke ant Vatikano kalvos; dabar jis stovi priešais Sv. Petro 
baziliką. Laivas, plukdęs šį obeliską, buvo antikinės technikos stebuklas. 

29 F La K r į R — 
Vatikanas - kalva dešiniajame Tiberio krante Romoje; slėnis tarp Va- 
tikano ir Janikulo kalvų. 

3 = , =—=——" Es Sia Ei R i iš 

O Tesaliečius, kurie grūmėsi su jaučiais cirke, pirmąsyk parodė Julijus 
Cezaris. 

ai Užkandis (pažodžiui „pintinė“) - taip buvo vadinamos vaišės, kurias 
duodavo patronas kiekvienam klientui. 

o gal ir ne (aut non) - vėlesnieji rankraščiai pateikia avete et vos — 
sveiki ir jūs! — tai perrašinėtojų mėginimas ištaisyti nevykusį impera- 
toriaus pokštą. 

Atleistiniai (lot. libertini) - Svetonijus manė, jog senovėje paleisti į 
laisvę vergai buvo vadinami liberti, o jų sūnūs - libertini; tik vėliau šie 
terminai sumišo. Tačiau tai nepasitvirtino. 

34 Bi aiiss s 
Eiti iš kairės - pagarbos ženklas. 


5 Eskvilino laukas čia būdavo vykdomos mirties bausmės jau Plauto 
laikais. 


36555 a asis 5 i = i z i 5B = 
Kristus - tai Jėzus Kristus, Dievo Sūnus, tikras Dievas ir tikras Zmo- 
gus, atėjęs į žemę gelbėti nusidėjėlių. Romos imperatoriai bei to me- 

to rašytojai, būdami pagonys, visi it vienas nepriėmė Kristaus moky- 
mo ir Jį patį vaizdavo tarsi kokį maištininką. Tačiau jau I amžiuje Ro- 
moje buvo krikščionių bendruomenė. Svetonijus rašo apie judėjų iš- 
varymą iš Romos, tačiau nurodo ne ta jų išvarymo priežastį. Jie bu- 
vo išvaromi iš baimės, kad neplistų krikščionybė. 

7 a a : KSS io š B i 

37 Druidai - senovės galų žyniai. Jie baugino romėnus papročiu aukoti 
žmones. Tiberijus buvo uždraudęs jų kultą, tačiau dar ir vėliau išli- 
ko jo atgyvenos. 

38 Fecialai (lot. fetiales) - žyniai, prižiūrėję, kad aukojimo apeigos bū- 
tų tiksliai atliekamos. 

* Emilija Lepida buvo Julijos jaunesnioji duktė. Julijos ištrėmimas, ma- 
tyt, ir buvo dingstis nutraukti santuoką. 

*0 Pradėta maitinti - Klaudijus oficialiai pripažino ją savo dukterimi, pa- 
kėlęs ją nuo žemės; tai senas romėnų paprotys - guldyti naujagimį 
pric tėvo kojų, o šis, pakėlęs nuo žemės, pripažįsta jį savuoju. 

> Apijus Silanas, abi Julijos ir Pompėjus buvo nužudyti: Julijos - pagal 
Mesalinos užgaidą, mat ji bijojo varžovių, Silanas nusižudė apkaltin- 
tas Agripinos. 

*2 Seneka tvirtina, jog Klaudijaus valdymo metu nusikaltėlių žiauriai 
nužudyta daugiau nei per visą laiką iki jo. 

2 Vidurdienį... - tada kilminga publika išeidavo pusryčiauti. Kitiems 
pasismaginti būdavo rengiamos kruvinos gladiatorių grumtynės be 
skydų ir ginklų. 

kai Liepdavo perskaityti skaitovui... - pats jis mikčiojo. 

S Tris naujas raides: F - priebalsiui v reikšti, mat v paprastai buvo 
rašoma taip, kaip ir u; E graikiškam w ir lotynų kalbos garsui tarp i 
ir 4 (optimus - optumus); ir C - junginiuose su p ir b - ps, bs. Pir- 
mosios dvi raidės pasitaiko Klaudijaus laikų įrašuose. 

*6 Odisėja“ XVI 72 ir XXI 133. 

k Muziejus Aleksandrijoje - graikų pasaulio mokslo centras; tai bibliote- 
kų, laboratorijų, auditorijų kompleksas aplink devynių Mūzų šventyklą. 

*8 Nuodus paruošė garsioji Lokusta; Tacitas pasakoja, jog davus nuodų 
Klaudijui pirmą kartą, jam nepavyko nunuodyti, tada gydytojas Kse- 
nofontas, tarsi norėdamas sukelti vėmimą, įkišo jam į burną plunks- 
nelę su greitai veikiančiais nuodais. 

* Daug pareigūnų... - tai perdėta: mirė vienas kvestorius, edilas, tribū- 
nas, pretorius ir konsulas. 

ŠEŠTOJI KNYGA 
KLAUDIJUS CEZARIS NERONAS 


" Ahenobarbas - „Vvariabarzdis". Jaunuoliai dvyniai - Kastoras ir Poluk- 
sas. Čia kalbama apie pergalę, kai 496 m. prieš Kr. romėnai prie Re- 
gilo ežero nugalėjo lotynus. 


Žinias ž š . žaši J 
Pirkėjas - testamento vykdytojas; asmuo, kuriam testatorius faktiškai 
parduodavo savo turtą siekdamas, kad pirkėjas po testatoriaus mir- 
ties išmokėtų visas išmokas, nurodytas testamente. 


ž Neronas gimė 37 m. gruodžio 15 d. Vertimo toks variantas: „Pate- 
kančios saulės spinduliai palietė jį ar tik ne anksčiau negu jis žemę“. 
Dionas pasakoja, jog astrologui pasakius, kad kūdikis, tapęs karaliu- 
mi, nužudys savo motiną, Agripina sušukusi: „Teužmuša mane, kad 
tik karaliautų!“ 


* Apvalymo apeigos būdavo atliekamos devintą dieną nuo gimimo; tą 
dieną būdavo duodamas vardas. 


š Gajų Cezarį... - Kaligulą. 


S Ahenobarbo.... - tarsi Germanikas nepripažino, jog Klaudijus įsisūni- 
jo Neroną. 


As ; aš 45 4 ; 
Pagiriamąją kalbą Klaudijui parašė Seneka. Neronas - pirmasis val- 
dovas, kuriam reikėjo pasinaudoti kitų oratorių menu. 


Š Padėkos šventės iki tol buvo rengiamos tų karvedžių garbei, kurie lai- 
mėjo didelius mūšius. 
9... rr E" k B Š 
Į jaunuolių žaidynes būdavo kviečiami ne profesionalūs aktoriai, 0 
mėgėjai - tai padėjo imperatoriui pirmą kartą pasirodyti scenoje. 
10 ' s Ee 6 i“ Ša š 
Tam tikros vietos raiteliams anksčiau būdavo skiriamos tik teatre. 


8 Togata (lot. togata) - romėnų buitinė komedija; aktoriai vaidino apsi- 
rengę togomis. Geriausios tos rūšies komedijos, kurios sukurtos II a. 
prieš Kr. pabaigoje ilgai buvo populiarios. 


| Teseros — rutuliukai, ant kurių buvo užrašyta, kiek kokių gėrybių duo- 
dama gavėjui. 


13 = 5 S S . 
Proscenijus (lot. proseaenium) - avanscena (priekinė scenos dalis). 


14 7 "— . i „ Še žagė š 
Pasifajė - legendinio Kretos karaliaus Mino žmona, kuri užsidegusi 
meile jaučiui, pagimdė nuo jo Minotaurą - pusiau žmogų, pusiau jautį. 

15 , sa i 
Imperatoriaus ložė amfiteatre buvo balkone. 

16 m. 
Tiara - Rytų tautų galvos apdangalas; čalma. 

17 Ki E s -— =" 
Diadema - karališko orumo ženklas (raištis ant persų karalių tiaros). 

B kišasi P a a ia 
Krikščionys - tikrieji Kristaus pasekėjai visais amžiais buvo nekenčiami 
pasaulio. Jie visokių nelaimių priežastis. Kaltė dėl Romos gaisro irgi 


buvo suversta krikščionims. Tacitas „Analuose“ XV aprašo susidoro- 
jimą su krikščionimis, neva padegusiais Romą. 

19 ESS SB 3 - ias 
Ant švarių liudininkų pasirašytų lentelių testatorius vėliau įrašydavo 
įpėdinių vardus, kurių liudytojai neturėję žinoti. 

20 a i 5 š „r . 
Sėdimos vietos ant suolų, sustatytų aplink teisėjų vietas, buvo skirtos 
asmenims, suinteresuotiems teismo procesu, o publika stovėjo. 


21 sa 2 $ I KO r p 
Kaspijos vartai - Darjalo tarpeklis Kaukaze; žygio tikslas buvo užka- 
riauti Albaniją (dabar Azerbaidžanas) bei kitas Užkaukazės sritis. 

22 un iso Aa G , 4 | 
„Zvimbimas“, „čerpės su grioveliu“ ir „plytos“... — pirmasis buvo išgau- 
namas garsu, antrasis ir trečiasis - delnų forma, išlenkus juos tarsi 
griovelius ar ištiesus plytos pavidalu. 

k Dainuoti tragedijas, šokti tragedijas - taip buvo kalbama apie aktorių 
pasirodymus plačiai paplitusiuose vaidinimuose helenizmo ir imperi- 
jos laikotarpiu; tai tarsi operos ir baletai pagal senąsias tragedijas. 

2 Kanakė - vėjų dievo Eolo duktė, pagimdžiusi kūdikį iš kraujomaišos 
su broliu. Tėvo įsakymu ji nusižudė. Kiti mitai, kaip antai: Oresto, Edi- 
po, Herkulio, gerai žinomi. Bendri jų kraujomaišos ir artimųjų žudy- 
mo motyvai priminė imperatoriaus elgesį. 

Ši Kasiopė - miestas Korkire, vienas pirmųjų jūros kelyje iš Romos į 
Graikiją. 

8 Prakaitą braukė ranka, nes skepeta buvo neleidžiama. 

2 Laisve... - vietine savivalda ir laisve nuo mokesčių; vėliau ją vėl iš grai- 
kų atėmė Vespasianas, ironiškai pastebėjęs, jog graikai atprato būti 
laisvi. 

2 Albanas - aristokratų kurortinė vieta netoli Romos; I a. pamažu vir- 
to imperatorių nuosavybe. 

2 Olimpinis vainikas buvo iš alyvų, o pitinis — iš lauro lapų. 

V Fakelai procesijos priešaky buvo būtinas vestuvių atributas. 

8 Tykojo motinos guolio... - tai Fabijus Rustikas priskiria Neronui, o dau- 
gelis istorikų — pačiai Agripinai, kuri norėjo tvirčiau pažaboti savo sūnų. 

32 Priešininkai buvo Seneka ir Aktė. 
2 Kerkopitekai - mitologiniai Beždžionių salos Tirėnų jūroje gyventojai. 


3“ Milžiniška Zenodoro darbo statula buvo 100 pėdų aukščio: pasak pa- 
davimo, netgi puikesnė už „pasaulio stebuklą“ - Rodo kolosą. 


2 Mėginimas rūmuose įsivaizduoti viso pasaulio kopiją būdingas ne 
vien Neronui. Aukso rūmus statė, pasak Tacito, talentingi architek- 
tai Severas ir Celeris, drįsę pasityčioti iš imperatoriaus iždo ir savo 
menu pasiekę to, ko nesuteikė gamta. 


36 Tri IS EE ao SS JA Me S š 
Nedėkingieji - testatoriai, užrašę imperatoriui pernelyg mažą dalį sa- 
vo turto. 


2 Bet kokie... - anksčiau teismingi veiksmai, nors ir patys absurdiškiau- 
si, būdavo įvardijami įstatyme. 


38 Žodis morari turi dvi reikšmes: „delsti, užtrukti“, o pailginus pirmą- 
jį skiemenį - „kvailioti“. 


39 Laužavietę apleido... - Laužavietė buvo laikoma tokia pat šventa kaip 
ir palaikų laidojimo vieta. 


ka Agripina, neįžvelgusi Nerono reikiamo nuolankumo, įkalbėjo jį kreip- 
tis į Britaniką, kaip į teisėtesnį įpėdinį; tai ir pražudė Britaniką. 

> Julijaus įstatymas numatė mirties bausmę už nužudymą, taip pat ir už 
nunuodijimą. 


*2 Baulai - kurortinė vieta netoli Bajų, iš kur Agripina ketino keliauti 
į Akcijų, kur ji gyveno. 


43 2 ia Ža TAS T šius IE š 
Ant Agripinos užgriuvo švininės kajutės lubos, tačiau ją apsaugojo 
aukšti ir stiprūs lovos galai; laivo dugną prakiurdyti nepavyko - lai- 
vas tik pasviro ir Agripina su savo palydove Aceronija įkrito į vande- 
nį; Aceronijai ėmus šaukti: „Aš - valdovo motina, gelbėkit!“, ją už- 
mušė irklais, o Agripina patylomis išplaukė į krantą ir žvejų laiveliu 
pasiekė Baulus. Ją nužudė tas pats Anicetas, kuris pagamino nevykusį 
laivą. Taip pasakoja „Analuose“ Tacitas (XIV 5-8). 


44 5 IS 3 ————"——" 4 Šš 
Pasak Diono, Neronas, apžiūrėjęs motinos kūną, ištarė: „Aš ir neži- 
nojau, kad turėjau tokią gražią motiną“. 


455 , ispano) z . 
Žmonos vardo (uxoria ornamenta) pažodžiui, žmonos papuošalų. Tai 
pokštas - analogija pagal triumphalia ornamenta. 


“9 Išsamiai Senekos savižudybę aprašo Tacitas „Analuose“ XIV 52-56; 
XV 60-65. 

47 6 EK Sit 
Smuklės arba krautuvėlės dažnai būdavo didžiųjų namų kambariuo- 
se, išeinančiuose į gatvę. Nuo gyvenamųjų patalpų tie kambariai bū- 
davo atskirti ir šeimininkai juos išnuomodavo. 

48 S 7 5 T siais S 
„Man mirus...“- manoma, jog ši eilutė iš neišlikusios Euripido tra- 
gedijos. 

49 4 i ave T NS is =" r ma, 
Gaisras prasidėjo Didžiojo cirko krautuvėlėse ir apėmė beveik visą 
miestą; pasak Tacito, iš keturiolikos kvartalų trys sudegė visiškai, sep- 
tyni - ne visai ir tik keturi liko sveiki. Beje, archeologai mano, jog šie 
duomenys perdėti. „Daina apie Iliono arba Trojos griuvimą“, spren- 
džiant iš Juvenalio, buvusi paties Nerono sukurta. 

0 Rinkliava Romos atstatymui. 

51 š Ša Š k auė š . 
Be kitų vargų ir bėdų, Tacitas mini dar uraganą, kuris 65 m. nusiau- 
bė Kampaniją. 

Libitinos sąrašai... - Libitina - mirties deivė. Mirusiųjų sąrašai buvo 
sudaromi Veneros - Libitinos šventykloje. Ta šventykla buvusi tarsi 
laidojimo biuras, mat ten buvo pardavinėjami laidotuvių reikmenys. 


33 Vejai - etruskų miestas netoli Romos. Po Romos užkariavimo 386 m. 
pr. Kr. Romoje sklido kalbos apie sostinės perkėlimą į Vejus. 


i Nauplijas pagal mitą apie Trojos karą - Palamedo, kurį nekaltai prie 
Trojos nužudė graikai, tėvas. Keršydamas už sūnų, Nauplijas ugni- 
niais signalais užvedė grįžtančius graikų laivus ant uolų ir pražudė. 


Šš Buvo kalbama, jog Neronas kitaristo meną išmanė blogiau nei kokį 
kitą, tačiau valdymo meną - dar prasčiau nei kitaristo. 


56 > ' L "——— ; 
Ispanijos... - visas Pirėnų pusiasalis, romėnų valdymo metu padaly- 
tas į dvi provincijas: artimesnioji - tarakoniškoji ir tolimesnioji. 


>! Smėliu barstydavo areną, taip pat juo apsiberdavo kovotojai prieš 
varžybas; smulkus Nilo smėlis tam ypač tiko ir buvo vertinamas. 


i „Ką tik galėjau?..“ - hegzametro eilutė; o į maišą kišdavo tėvų žudikus. 

2 Galų gaidžius - lotynų kalboje gallus turi dvi reikšmes — galas ir gaidys. 

i Prozerpiną pagrobė mirusiųjų karalystės valdovas Plutonas, taigi tai 
buvo negeras ženklas. 

8 Servilijaus sodai buvo pietiniame Romos pakraštyje, pakeliui į Ostiją. 

* „Nejau taip sunku numirti?“ - Turno žodžiai Vergilijaus „Eneidoje“. 


ii „Šlai koks Nerono gėrimas!“ - (lot. decocta) - virintas, sniegu ataušin- 
tas vanduo, kurį mėgo Neronas. 

64 ie . i 
Marmuras - antkapiui, vanduo - lavonui nuprausti, malkos - 
sudeginimui. 


S Homero „Iliada“ X 535. 
6 Iš etruskų marmuro... - baltojo marmuro iš Lunos. 
ar Taip plaukus šukuodavosi tik moterys. 


58 Balandžio mėnesio pavadinimas buvo pakeistas atskleidus Pizono są- 
mokslą. Pasak Tacito, Nerono ketinimas pakeisti Romos pavadinimą, 
atsirado atstatant miestą po gaisro. 


9 Atargatis - Sirijos deivė, gyvybės motina. Paprastai ji tapatinama su 
Kibele arba Junona; jos kulto centras - Hieropolis šiaurės Sirijoje. 


70 Neronas mirė 68 m. birželio 7 d. 


1 iš š i 8 ši Aš m p 
Veltinės kepurės, kurias užsimaudavo į laisvę paleidžiami vergai, bu- 
vo laisvės simbolis. 


72 š si p š gas P p R 
Apsišaukėlių Neronų buvo ne vienas. Tacitas mini antrąjį apsišaukėlį, 
kuris pasirodė Graikijoje. Trečiasis, kurio tikrasis vardas Terencijus 
Maksimas, pasirodė Rytuose paskutiniaisiais Vespasiano valdymo 
metais. 

SEPTINTOJI KNYGA 
SERVIJUS SULPICIJUS GALBA 


Neronas buvo paskutinis imperatorius, kuris turėjo Cezario vardą. Jis 
buvo susijęs giminystės ryšiais su Cezariu ir Augustu; po Nerono mir- 
ties tas vardas tapo vien titulu. 

2 Šis T ii S 5 Šaka iyi 
Cezarių šventovė - matyt, tai dieviškojo Julijaus šventykla. 

Šiagias = š sia k p p 
Viriato karas - didžiulis luzitanų sukilimas prieš romėnus maždaug 
150-140 m. pr. Kr., vadovaujamas piemens Viriato. 

4 "= - 

Galba gimė 3 m. gruodžio 24 d. pr. Kr. 


3 Priedermė santuokai ... — vykdė Augusto įstatymą dėl santuokos 
būtinumo. 

š Floralijos - šventės deivės Floros garbei. 

3 Paprasti eiliniai konsulai skyrėsi nuo pavaduojančių tuo, kad jie pa- 
reigas pradėdavo eiti nuo sausio 1 d. ir jų vardu buvo vadinami tie 
metai; tai buvo kur kas garbingiau nei pradėti eiti pareigas metų vi- 
duryje. 

Š Prokonsulavimas Afrikoje, vienoje reikšmingiausių senato provinci- 
jų, buvo garbingos pareigos; paprastai jas gaudavo burtais išrinkti 
kandidatai. 

> Kvindecemvirai (žr. Cezario 81 sk.); ticijai (lot. Tities) - viena senųjų 
žynių kolegijų Romoje; pasak legendos, ją įsteigė karalius Titas Tici- 
jus, kad Romoje būtų laikomasi sabinų apeigų; augustalai - dieviškojo 
Augusto žyniai. 

"V Naujoji Kartagina - stambus Ispanijos provincijos centras. 

2 Paprastai savanoriais vadinosi kariai liktiniai. Jiems buvo leista mū- 
vėti aukso žiedus, pripažįstant juos raiteliais. 

12 Erelis - legiono ženklas; gairelės - atskirų kohortų. 

P Pagal Tacitą („Istorija“ I 6), „būdamas privatus žmogus, jis buvo aukš- 
čiau nei privatus ir, manoma, kad jis būtų galėjęs valdyti, jeigu nebūtų 
tapęs valdovu“. 

ks „Bejėgį senį engė Titas Vinijus ir Kornelijus Lakonas — šlykščiausias 
žmogus, nes užtraukdavo neapykantą piktadarystėmis, o kitas - savo 
dykinėjimu“ (Tacito „Istorija“ I 6). 

"5 Aukščiausios raitelių pareigos - pretorionų vadas. 
16 Trijų vaikų teisė pagal Papijaus-Popėjaus įstatymą teikė kai kurių 
lengvatų tėvams, auginantiems tris vaikus; vėliau ta teisė virto malone 


ir tokią malonę gaudavo bevaikiai ir mažavaikiai. Ją yra gavęs ir pats 
Svetonijus. 


V Pizonas kilmingas ir iš tėvo, ir iš motinos pusės jaunuolis. Jis lai- 
kėsi senųjų papročių, sveikai mąstantiems atrodė griežtas, linkstan- 
tiems į blogį - rūstus; tuo jis kėlė įtarimą nerimstantiems ir tuo pa- 
tiko jis įtėviui. Įsisūnijo Galba Pizoną 69 m. sausio 10 d., o sausio 
15 d. Galba žuvo. 

18 Prieš aukojimą ugnis aukure turėjo liepsnoti ryškia liepsna, o patar- 
nauti baltai apsirengęs berniukas su brangiu smilkytuvu ir brangia 
taure. 


!9 Pagal „Iliadą“ I 254. 


OTONAS 


! Kerentinas - miestas pietų Etrurijoje. 
* Otonas gimė 32 m. balandžio 28 d. 


> Pasak Tacito, Otonas pats nuviliojo Popėją nuo jos vyro Rufo Kris- 
pino ir suvedė su Neronu, mat norėjo sustiprinti artimus santykius su 
juo. 

* Paauksuotas stulpas forume, Augusto pastatytas 20 m. pr. Kr., buvo 
laikomas visų romėnų kelių pradžia. Ant jo buvo surašyti svarbiau- 
sių imperijos miestų pavadinimai ir nurodytas nuotolis iki jų. Stulpo 
pagrindas išliko iki šių dienų. 

a. Toli gražu man iki ilgųjų fleitų!“ - sakoma kalbant apie tuos, kurie 
imasi neįmanomų dalykų. 

9 Šventi dievo Marso kardai... - jų buvo dvylika. Jie būdavo išnešami iš 
šventyklos atliekant apeigines salijų eitynes balandžio mėnesį. Many- 
ta, jog imtis ko nors tuo metu nederėjo, nes lydėjo nesėkmė. 

i Tėvas Ditas - vienas Plutono vardų. 

Š Kastoras - vietovė, pasak Tacito, 12 mylių nuo Kremonos. 


" Mirė Otonas 69 m. balandžio 17 d. 

Aborigenai - čiabuviai, vietiniai gyventojai. Tai legendinė senovės ita- 
likų gentis. Faunas buvo laikomas trečiuoju karaliumi po Saturno, 
apie deivę Viteliją nėra jokių duomenų. 


Sekstilija - moteris, „senoviniu papročiu“, pasak Tacito, gavusi nuo 
sūnaus laišką, kurį jis pasirašė Germaniko vardu, pasakė: „Mano sū- 
nų vadino Vitelijumi, o ne Germaniku“. 

3 Gimė Vitelijus 15 m. rugsėjo 15 ar 7 d. 

A minas S di 5 4 5 
Patį blogiausią pavyzdį... - nepaklusnumą Galbai ir Otonui. 


5 si 5 Ž sa aiiėė 2. k 
Karišku apsiaustu - pasak Tacito, Vitelijus vis dėlto paklausė draugų 
patarimo ir prieš įžengdamas į Romą persirengė - nusivilko apsiaustą 
ir apsisiautė togą —- mat nenorėjo pasirodyti esąs užkariautojas. 

S Alija - kairysis Tiberio intakas; galai nugalėjo romėnus mūšyje prie 
Alijos 390 m. pr. Kr. Tai pati nelaimingiausia diena romėnams. 

"Konsulu iki gyvos galvos tapo dėl susiklosčiusių aplinkybių - 
pasikeitė trys imperatoriai ir kiekvienas kišo į valdžią savo šalininkus. 


š Plinijus rašo, jog Vitelijaus dubuo kainavo milijoną sestercijų, 0 no- 
rint jį padaryti, teko statyti krosnį lauke. Jis buvo nulietas iš sidabro, 
saugomas šventykloje. 


2 Chaldėjai (lot. Chaldaei) - bendras astrologų ir burtininkų pavadini- 
mas antikos laikais. 


0 Durklo ištraukimas - valdžios ženklas pasmerkti arba pasigailėti. 


!! Vestalės buvo išleistos su pagarba, o pasiuntiniams pasakyta, kad po 
Sabino nužudymo ir Kapitolijaus gaisro derybos neįimanomos. 


"2 Vitelijus mirė 69 m. gruodžio 20 d. 

AŠTUNTOJI KNYGA 
DIEVIŠKASIS VESPASIANAS 


* Protėvių atvaizdai namų menėje buvo kilmingųjų privilegija. 
* Keturiasdešimtoji dalis - 2,56. 


2 „Teisingajam rinkėjui“ - statulos postamentas su tokiu įrašu rastas Ro- 
moje, tačiau, sprendžiant iš raidžių formos, tai vėlesnių laikų įrašas. 


* Helvetai - keltų gentis, gyvenusi dabartinėje Šveicarijoje. 
z Vespasianas gimė 9 m. lapkričio 17 d. 
9 Kosa — uostas Etrurijoje, 120 km nuo Romos. 


"Teisę nešioti senatoriaus togą galėjo gauti ir raitelių sūnūs politinės 
karjeros pradžioje. 

Š Du žynių titulai... - pontifikas ir augūras. 

> sąžiningai ir garbingai... - Pasak Tacito, priešingai, Vitelijus Afrikoje 
buvęs teisingas ir dėl to mėgstamas, o Vespasianas - neapkenčiamas. 
Dėl to pilietiniame kare Afrika palaikė Vitelijų. 


až Apskritai prekyba senatoriams buvo uždrausta, tačiau tas draudimas 
dažnai būdavo apeinamas. Ypač gėdingas dalykas buvo prekiauti mulais. 


11 š Pr 3 š i ės 
Draudimas sveikinti imperatorių pranašavo pavojingas represijas. 


"2 Ranka buvo laikoma valdžios simboliu ir vaizduojama ant manipulų 
ženklelių. 


13 siu 5 ž š 
Senovės filistiečių karo dievo Karmelio orakulas buvo ant Karmelio 
kalno. 


4p. , Ė ; 
Egipto raktai... - Egiptas - romėnų duonos aruodas. 


- Basilidas, pasak Tacito, ne atleistinis, o valdovas; šis vardas kilęs iš 
graikų kalbos Sa0:Aevt - karalius. 

19 Apie aklųjų išgydymą seilėmis kalba Plinijus; matyt, tokie išgydymai 
tuo metu buvo praktikuojami sekant Jėzumi Kristumi (Evangelija pa- 
gal Morkų 8,23). 

LŽ Visi čia minėti miestai ir sritys gavo „laisvę“ valdant Neronui, o Samo 
sala - Augustui. 


k Flavijų amfiteatras tvenkinio vietoje Nerono Aukso rūmuose; vėliau 
išgarsėjo kaip Koliziejus; pirmą kartą Colosseum paminėtas VII a. 

šunimi Vespasianas pavadino kiniką Demetrijų; šuo - kinikų pravar- 
dė, iš graikų kalbos kvoy - šuo. 


20 S dB ž - 4 gė ši 
«.. į visas kelurias puses... - tekste Morboviam, tai yra į ligos šalį. Pras- 
mė paaiškėja palyginus su atitinkama Diono vieta (65,10). 


21 š = i a 
Kolosas - Nerono iš Aukso rūmų statula, kurią Vespasianas per- 
dirbdino į Saulės statulą ir pastatė Šventajame kelyje. Kosos Veneros 
statula - garsaus architekto Miro darbas, sekant garsiąja Praksitelio 
statula. 


22 s E a š 3 
Kovo kalendos - kovo pirmoji (Matronalijos, moterų šventė). Mote- 
rys tą dieną aukodavo aukas Junonai, o pačios gaudavo dovanų iš sa- 
vo vyrų. 

23 sa žisė Šuo asa Ge Eds a igi 
... dešimt milijonų... - skaičius komiškai išpūstas; originale - skaičių 
žaidimas: centies centum sestercium. 


kai Šnekamojoje lotynų k. dvibalsis a dažnai buvo tariamas o, tačiau žo- 
dyje plaustra (vežimai) nuo seno buvo prigijęs 0 ir įterpti dvibalsį šia- 
me žodyje visai nereikalinga. Iš čia Vespasiano pokštas, net dvipras- 
mybė, mat flauros graikiškai reiškia „niekingas". 

> „Iliada“ VII 213. 

28 Uodeguotoji žvaigždė (lot. stella crinita) - kometa, pažodžiui — 
plaukuotoji žvaigždė. 

7 Kutilijai - populiari poilsiavietė su šaltaisiais šaltiniais ir ežeru su 
plaukiojančia sala, kuri laikoma Apeninų pusiasalio centru. 

*8 Vespasianas mirė 79 m. birželio 23 d., tačiau jo mirties data nėra aiš- 
ki, yra įvairių versijų. 

po tiek pat metų... - po 27 metus. 


DIEVIŠKASIS TITAS 


1 Tito tėvo vardas - Titas Flavijus Vespasianas; toks ir Tito vardas; jo 
brolis buvo Titas Flavijus Domicianas - pagal motiną Domicilę. 


Titas gimė 41 m. gruodžio 30 d.; pagal 11 sk. išeitų, kad gimė 39 m. 
Septizonijos - septynaukštis bokštas. 
Tarichėja ir Gamala - tvirtovės kitapus Genezareto ežero. 


Jeruzalė buvo paimta ir sudeginta 70 m. rugpjūčio 6 d. 


" 5 UN 

5 Vezuvijus išsiveržė 79 m. rugpjūčio 24-25 d. Šio išsiveržimo metu bu- 
vo sunaikintas Herkulanumas ir Pompėja. 


7 "—- ASS desi ias 
„.. taikyti daug įvairių įstatymų... - nepavykus apkaltinti, būdavo ke- 
liamas kitas kaltinimas tam pačiam asmeniui. 


B gi i "T das š z 2 k B 
Mirusiųjų teisės - teisės ginčytis, ar mirusysis buvo laisvas žmogus, ar 
atleistinis, kuris neturėjo teisės laisvai tvarkyti savo turtą. 


4 Kalbėjo, jog Titą nunuodijęs Domicianas ir jog prieš mirtį jis gailė- 
josi to, kad nenužudė brolio, o paliko imperiją tokiam niekšui. 


"V Titas mirė 81 m. rugsėjo 3 d. 


DOMICIANAS 


1 Sa B ; 
Domicianas gimė 51 m.spalio 24 d. 
Izidė - egiptiečių deivė, dievo Ozyrio sesuo ir žmona; vėliau - mėnu- 
lio deivė. Izidės žyniai dėvėjo baltus lininius drabužius. 

„m pavadintas cezariu... - valdžios įpėdiniu 


* konsulo valdžia... - Mat abu konsulai — Vespasianas ir Titas — 
70 m. dar tebebuvo Judėjoje 


5 B = i > šis a Ls, s 
... visai be jokio reikalo... - Žemutinio Reino srityje tuo metu vyko Ci- 
vilio sukilimas, tačiau Domicianas pasiekė tik Lugduną, kai sukilimas 
jau buvo numalšintas. 


6 Ši Bs šias si 
Moterys dalyvaudavo gladiatorių rungtynėse jau ir Nerono laikais, 
tačiau Domicianas privertė jas kautis. 


7 Vėl atstatė... - po Vitelijaus gaisro. 

Š Nervos forumu... - Domicianas jį pradėjo, o užbaigė Nerva. 
? Odeonas (lot. Odeum) - pastatas muzikos varžyboms. 

£ Didysis cirkas buvo atstatytas Trajano valdymo pradžioje. 


B Kariai paprastai dalį savo algos įnešdavo į legiono iždą, norėdami su- 
sitaupyti pinigų ir baigę tarnybą juos pasiimti. 


12 k 5 2 TT 
Rekuperatorius (lot. recuperatoe) - teismo narys, kuris nagrinėjo tur- 
tines bylas tarp romėnų ir svetimšalių. 


LŽ Nusikaltusią vestalę gyvą palaidodavo požemy su minimaliu maisto 
kiekiu. Taigi tai nebuvo mirties bausmė. 


5270 899 

14 
15 


16 


17 


24 


25 


26 
27 
28 
29 


30 


Vergilijaus „Georgikos“ II 537. 


Klodijaus įstatymas nežinomas. Buvo Klodijaus įstatymas, draudęs 
senatoriams prekiauti. 


Skydnešiais vadino gladiatorius trakiečius, o imperatoriaus numylė- 
tiniai buvo mirmilonai. Taigi ir to nukryžiuoto šeimos tėvo pajuoka- 
vimo prasmė tokia: trakietis nusileis mirmilonui ne dėl to, kad jis 
silpnesnis - jiedu lygūs jėga, bet tik dėl to, kad imperatorius labiau 
mėgsta mirmilonus. 

Pasak mitų, Paris buvęs nimfos Enonos meilužis, o ją paliko, norėda- 
mas vesti gražiąją Eleną. Po tragedijos paprastai būdavo vaidinamos 
komiškos pjesės. 

... gailėtis akių... - nežiūrėti į klaikų reginį. 

+++ Ypatingai griežtai reikalaudavo mokesčių iš judėjų... - Dvi drachmos 
nuo žmogaus buvo reikalaujamos Tito iš tų judėjų, kurie išpažino 
Jėzų Kristų. Drachma - graikiška moneta, lygi romėnų demarui. 


„Daugvaldystė - negeras dalykas“ — žodžiai iš „Iliados“ II 204. 

Jo paties nustatytas svoris buvo lygus šimtui svarų. 

Sausio idos - sausio penkioliktoji, gegužės kalendos - gegužės pirmoji. 
Trabėja (lot. trabea) - raitelio toga su purpuro juostomis (šventinis to 
luomo drabužis). 


Mėnulio akmuo - tai balto, beveik permatomo marmuro rūšis, atrasta 
Nerono valdymo metu Kapadokijoje. 


Krikščionybės istorijoje atsirado nuomonė, jog Flavijus Klementas 
buvo nužudytas dėl to, kad buvo atsidavęs krikščionis. 


Kornikularijus - jaunesniojo karininko laipsnis; centuriono padėjėjas. 
Domicianas mirė 96 m. rugsėjo 18 d. 


„Iliada“ XXI 108. 


... sudegė bibliotekos... - Apolono biblioteka prie Palatino šventyklos 
nukentėjo nuo 80-ais metais kilusio gaisro. Aleksandrijos biblioteka — 
nuo gaisro Cezario laikais, tačiau Antonijus atlygino nuostolius, per- 
keldamas į Aleksandriją ne mažiau garsią Pergamo biblioteką. 
Matijaus obuoliai pavadinti Cezario ir Cicerono draugo Matijaus var- 
du; šis buvo sodininkystės žinovas. 

Svetonius Trangvillus, Caius 
Sv36 Dvylikos cezarių gyvenimas: biografijos / Caius Svetonius Trangvillus; 
iš lotynų k. vertė Janina Mažiulienė. V.: Vyturys, 1998. - 399 [1] p. 
Kn. taip pat: Įž. str. „Gajus Svetonijus Trankvilas ir jo kūryba“/ 
Janina Mažiulienė, p. 6-14. 
ISBN 5-7900-0907-7 


Savo brandžiausioje knygoje „Dvylikos cezarių gyvenimas“ antikos rašytojas 
Gajus Svetonijus Trankvilas (gimęs apic 70 m. - miręs apie 150 m.) pasakoja dvyli- 
kos Romos imperatorių biografijas. 

Rašydamas šį istorinį veikalą, Svetonijus naudojasi savo pirmtakų darbais bci 
gausia ir įvairia archyvine medžiaga. Tačiau Svetonijus - pirmasis naujo biografijos 
tipo kūrėjas ir atstovas. Kickvicnas įvykis ar faktas randa savo vietą biografijoje 
tarsi sisteminiame kataloge ar muziejaus vitrinoje... 


UDK 926 „65“ 


Gajus Svetonijus Trankvilas 
DVYLIKOS CEZARIŲ GYVENIMAS 

